
Esipuhe 


M.A. Castrenin mytologialuennot vuonna 2016 


Kalevalaseurassa keskusteltiin alkuvuonna 2013, miten ottaisimme 
huomioon sen, että Matthias Alexander Castrenin syntymästä oli 
kulunut 200 vuotta. Seminaareihin ja keskusteluihin osallistumisen 
lisäksi päätimme julkaista suomeksi Castrenin teoksen Föreläsningar 
i Finsk mytologi (1853). Selvää oli, että käännös- ja toimitustyössä 
jouduttaisiin ratkaisemaan monia kielen ja kulttuurin muutoksista 
aiheutuvia ongelmia. Lisäksi käännöksenä julkaistava teksti olisi kyet- 
tävä laajan taustoituksen avulla sijoittamaan sekä 1800-luvun puoli- 
välin että nykypäivän tieteelliseen kontekstiin. 

Näiden kaavailujen inspiroimana sovimme, että hanke julkistetaan 
Tervolassa, Castrenin syntymäpitäjässä, 6. heinäkuuta 2013 järjes- 
tettävässä pitäjä- ja 200-vuotisjuhlassa. Esityksemme sai juhlaväeltä 
varauksettoman kannatuksen. Siitä alkoi tämän julkaisun käytännöl- 
linen suunnittelu ja toteutus. Kääntäjäksi saimme mytologioiden kie- 
leen perehtyneen FT Joonas Aholan sekä hänen lisäkseen johdanto- 
tekstin kirjoittajaksi suomalais-ugrilaisten perinteiden tutkijan FT 
Karina Lukinin. 

M.A. Castrenin luennot suomalaisesta mytologiasta on alkujaan 
yli 300 sivua käsittävä esitys, joka perustuu paitsi kenttäaineistoi- 
hin myös monipuolisiin kirjallisiin lähteisiin. Castrén oli merkinnyt 
muistiin suomalaisen mytologian aineksia, ”jumalaistaruja, vanhem- 
pia historiallisia kansantaruja ja satuja’, 1830-luvun lopulla muun 
muassa Vienan Karjalasta. Tämä lajien nimeäminen viitannee saksa- 
laisten Grimmin veljesten esittämään kansanperinteen lajien jakoon 
myytteihin, satuihin ja tarinoihin, jolla on perinnelajien jäsennys- ja 
järjestelyhistoriassa ollut huomattavaa kantavuutta. Luennoissa käy- 
dään läpi luonnonjumaluudet, muut merkittävät uskomusolennot 
sekä sankarit. Käytetty aineisto on runsas, ja kun katsoo julkaisun 

asiasanahakemistoa, huomaa, että tarkastelu on myös varsin yksityis- 
kohtaista. 

Castrenin luentojen vastaanotto on ollut mytologian tutkimus- 
historiassamme ristiriitainen. Niistä oli epäilemättä suuri hyöty 
Lönnrotille, kun hän Castrenin kuoleman jälkeen 1850-luvulla luen- 
noi suomalaisesta mytologiasta Helsingin yliopistossa 17 lukukauden 
ajan. Teosta esiteltiin laajasti Tähti-lehdessä kesällä 1864 otsikolla 
”Suomalaisten pakanallinen usko”. Tämän 4-osaisen kirjoitussarjan 
laatija lienee lehden julkaisija Johan Granlund, Frenckellin kirja- 
painon omistaja, suomentaja ja Gananderin Mythologia Fennican 
harras ihailija. Kirjoituksissa selostetaan luentojen sisältöä ja välillä 
käydään ikään kuin keskustelua kansanuskon erilaisista tulkinnoista, 
muun muassa monoteismihypoteesista. 


Kaikilla kansoilla, syvimpään pakanuuteen ja raakuuteen wajonneillakin, 
on jonkunlainen aavistus Jumalasta. Heillä on jäljellä muutamia himei- 
tä, waikkakin moni muodoin rumennettuja jäännöksiä puhtaammasta 
Jumalan tuntemisesta, joka ihmisillä iki vanhaan aikaan oli. [...] [Paka- 
nallisen uskon] sekavuuteen suittaa syynä olla seki, ettei ole vielä kaikkia 
lähteitä tunnettu ja kukaties ei wastakaan tulla tuntemaan. Sitä sekavuutta 
on kuitenki muinaishistoriamme tarkka ja väsymätön tutkija, professori 
M.A. Castren vainaja koettanut hälventää, ja kansamme muinaisia pimei- 
tä asioita ja myös ajatuksia Jumalasta selittää. (Tähti nro. 24, 17.6. 1864.) 


Castrenin luentoihin viitattaessa on usein kiinnitetty valittaen huo- 
miota siihen, että hän tarkasteli mytologian sekä kansanuskon ja 
-runouden kysymyksiä ikään kuin Kalevalan ja eritoten vuoden 1835 
laitoksen kautta, jonka hän itse oli kääntänyt ruotsiksi ja varusta- 
nut laajalla esipuheella (1841). Mutta asian voisi nähdä niinkin päin, 
että Kalevala eri versioineen oli Castrenin luennoissa ikään kuin pie- 
nin yhteinen nimittäjä, johon muita mytologian aineksia peilattiin. 
Suunnittelihan Lönnrotkin alun perin Runokokous Väinämöisestä 
-teoksensa (ns. Alku-Kalevala) nimeksi ”Suomen kansan mytologia 
vanhoilla runoilla toimitettuna”. Mahdollisesti kävi niin, että runo- 
ainesten karttuessa ja niiden juonellisen järjestyksen kehittelyssä 
eepos voitti mytologian? 

M. A. Castrén oli aikansa etevimpien kielen- ja kulttuurintutkijoi- 
den tapaan monialaisesti ja kansainvälisesti orientoitunut empiristi. 

Lukuisten muiden töidensä ohella hän pyrki luennoissaan konstruoi- 
maan sellaisen mytologian esityksen, jossa olisi sekä historiallista 
kerrostuneisuutta että suomalais-ugrilaisten kansojen perimätietoja 
vertailevaa perspektiiviä. Siinä missä Lönnrot ymmärsi Kalevalan 
olevan vain yksi tulkinta suullisen runouden koostamismahdollisuuk- 
sista, Castrenin näkemys mytologiasta eteni kattavasti kuvattavan 
uskomusjärjestelmän suuntaan. Kokonaisuuden ongelmaksi näyttää 
kuitenkinmuodostuvanyhäuudelleen se, ettäainestenvariaationlisään- 
tyessä kuva fragmentoituu: tihenee keskeltä ja laajenee reunoilta niin, 
että lopulta kokonaisuudesta on puhuttava metaforisesti kesken- 
eräisenä mosaiikkina, fraktaaleina, merkitysprosesseina ja muuttuvina 
maailmankuvina. Tällaisen tieto-opin äärellä mytologit ja kosmolo- 
git nykyään kohtaavat. Avaruustähtitieteen emeritusprofessori Esko 
Valtaoja on Kaiken käsikirjassa (Ursa 2012, 203) arvioinut tieteellis- 
ten yksityiskohtien merkitystä seuraavaan tapaan: ”Emme voi kos- 
kaan etukäteen tietää, mitä tulee tapahtumaan, mihin suurempaan 
kokonaisuuteen tämä tai tuo yksityiskohta yllättäen liittyykin tai mitä 
ne tulevatkaan paljastamaan: siksi kaikki on tutkittava, mahdollisim- 
man tarkoin”. 

Suomalaisen mytologian tutkimuksella on ainutlaatuisen antoisa 
ja moniaineksinen oppihistoria Agricolan ajoista meidän päiviimme. 
On ollut inspiroivaa seurata M. A. Castrenin luentojen käännös- ja 
tulkintaprosesseja, joiden vaiheissa olemme useaan kertaan yhdessä 
ja erikseen hämmästelleet sitä, miten ajankohtaisilta monet hänen 
esittämänsä kysymykset ja tulkinnat nyt vaikuttavat, ja miksi samat 
asiat välillä ovat olleet pitkiäkin aikoja varjossa. Vanhoja mytologian 
esityksiä luetaankin uusien esitysten valossa ja opastamina. Tämän 
käännöksen myötä Castrenin kirjaamat ainekset, ajatukset ja tulkin- 
nat suomalaisesta mytologiasta ovat nyt entistä paremmin nykyisen 
suomenkielisen yleisön tavoitettavissa ja uusien ideoiden lähteenä. 


Kalevalaseuran Castren-piiri 
Seppo Knuuttila 

Joonas Ahola 

Karina Lukin 

Elina Lampela 

Ulla Piela 


Joonas Ahola ja Karina Lukin 


Matthias Alexander Castrenin 
suomalaisen mytologian taustoja 


Johdanto 


Matthias Alexander Castrenin (1813-1852) Luentoja suomalaisesta 
mytologiasta (Föreläsningar i Finsk mytologi) on suomalaisen ja 
suomalais-ugrilaisen esikristillisen uskomusjärjestelmän juurten 
uraauurtava historiallinen ja vertaileva yleisesittely, jonka Castren 
kirjoitti syksyllä 1851 pitämänsä luentosarjan aineistojen pohjalta ja 
tulevien luentojen käsikirjoitukseksi. Teos on julkaistu alkukielellään 
ruotsiksi vuonna 1853 Carl Gustav Borgin toimittamana ja saksaksi 
Anton von Schiefnerin kääntämänä ja toimittamana vuonna 1853 
nimellä M. Alexander Castrens Vorlesungen iiber die finnische Mytho- 
logie. Suomeksi sitä ei ole aiemmin julkaistu. 

Castren on tunnettu ennen muuta kielitieteilijänä, joka teki tärkeää 
perustutkimusta Aasian kielten dokumentoijana ja tutkijana (esim. 
Karttunen 1994, 161; Korhonen 1986, 34-35). Ajan tiedemiesten tapaan 
hänenkin kiinnostuksenkohteensa ulottuivat kuitenkin laajalle 
alueelle, myös hänen tutkimiensa kieliryhmien kansankulttuurin eri 
osa-alueille. Mytologiantutkimus ylipäätään ja eritoten suomalaisten 
menneisyyden tutkimus oli lähellä Castrenin sydäntä jo hänen opinto- 
jensa alkuvaiheista alkaen. Kimmokkeena Castrenin kiinnostuk- 
seen oli ennen muuta yliopistossa vaikuttanut suomalaiskansallinen 
aatemaailma, jota vuonna 1835 julkaistu Kalevalan ensimmäinen pai- 
nos oli entisestään innoittanut. 

Ilmestymisensä aikaan Castrenin teos oli erittäin tärkeä ja arvos- 
tettu, sillä se vei keskustelua suomalaisesta mytologiasta ja sitä kautta 
suomalaisuuden juurista tieteellisesti perustellulle pohjalle aiempien 
ideologisesti värittyneiden, paljolti intuitioon perustuneiden kannan- 

ottojen sijaan. Teos jäi 1800-luvun lopun jälkeen sivuun suomalai- 
sen mytologian tutkimuksen keskiöstä, koska Castrenin korostettiin 
käyttäneen kansanrunousaineistona suurelta osin Elias Lönnrotin 
kokoamaa Kalevalaa ja muita julkaistuja lähteitä, eikä hänen sen 
vuoksi katsottu tukeutuneen sellaisiin kansanperinteen tallenteisiin, 
jotka olisivat täyttäneet myöhemmät etnografisen tutkimuksen kri- 
teerit. Castrenin mytologialuentojen suurimmat ansiot nykypäivän 
näkökulmasta ovat nimenomaan etnografisen ja filologisen tutki- 
muksen poikkikulttuurisessa lähestymistavassa, joka aloitti suomalai- 
sen mytologian varsinaisen vertailevan tutkimuksen suhteessa mui- 
den suomensukuisten kansojen uskomusjärjestelmiin. Eritoten siksi 
luennoilla on merkittävä asema mytologiantutkimuksen historiassa. 
Mytologialuennot ovat innoittaneet ja ohjanneet monia tutkijoita ver- 
tailevan mytologian, kansanuskon, Samanismin ja pyhien paikkojen 
tutkimuksen äärelle. 

Tässä johdantoartikkelissa tarkoituksemme on tulkita ja kuvata 
teoksen taustoja, joita vasten on mahdollista ymmärtää paremmin 
Castrenin pohdintoja. Käsittelemme Castrenin henkilöhistoriaa ja 
akateemista ympäristöä sekä sitä yhteiskunnallista keskustelua, jota 
hänen aikanaan Suomessa käytiin. Castren ei esittele teoreettisia ja 
metodisia lähtökohtiaan, joten ne on tulkittava luentoteksteistä. Pei- 
laamme tätä taustaa Castrenin aikana Suomessa, Venäjällä ja Euroo- 
passa käytyä akateemista keskustelua vasten, jotta luennoista ilmene- 
viä ajatuksenjuoksuja ja tutkimustuloksia olisi helpompi hahmottaa 
tämän päivän näkökulmasta. 


Castrenin lyhyt elämäkerta 


Vuonna 1813 syntynyt Matthias Alexander Castren on kotoisin Tervo- 
lasta ja paikallisen kappalaisen Kristian Castrenin poika. Ruotsin- 
kielisessä perheessä kasvanut Castren kävi koulunsa suomenkielisessä 
Oulun triviaalikoulussa. Castren kirjoittautui Suomen Keisarilliseen 
Aleksanterin yliopistoon Helsinkiin vuonna 1830. Yliopistossa hän 
oli Lauantaiseuran jäsen ja toimi aktiivisesti Pohjalaisen osakun- 
nan piirissä, missä hän tutustui kansallismielisiin aktiiveihin, joista 
esimerkiksi Runeberg, Topelius ja Nervander kohosivat sittemmin 

huomattaviksi nimiksi. Opintojensa aikana Castren solahti ajan ”pie- 
noismaailmaan” ”jonka jäsenet jokseenkin kaikki tunsivat toisensa 
ja olivat jossakin, usein sukulaisuussuhteessakin toisiinsa? (Karkama 
2001, 48). 

Kalevalan julkaiseminen vuonna 1835 herätti monien aikalais- 
ten tavoin Castrenissakin innon omistautua ”Suomen heimon ja sen 
sukulaisten kielten, uskonnon, tapojen ja muiden kansatieteellisten 
seikkojen tutkimiseen”, kuten Castren kirjoitti vuonna 1849 kokoa- 
missaan matkakirjoituksissa (Castren 1870a [1852], 4; suom. Joki 
1953, 6). ”Suomen heimon” käytännössä suomen sukukieliä puhu- 
vien yhteisöjen tutkimuksen lisäksi Castren halusi myös selittää ja 
täydentää Kalevalaa. Tehtävä edellytti ”runsaamman ja luotettavam- 
man aineiston kuin kirjallisuuden tarjoaman materiaalin hankki- 
mista, ja tätä varten olisi pakko tehdä tutkimusmatkoja Euroopan ja 
Aasian eri osiin” (Castrén 1870a [1852], 4.) Castrén tekikin ensim- 
mäiset kenttämatkansa saamelaisten parissa jo vuonna 1838. Vuonna 
1839 Castrén työsti Kalevalasta ruotsinnosta ja matkasi Suomalaisen 
Kirjallisuuden Seuran tuella Venäjän Karjalaan kokoamaan ”selvityk- 
siä Kalevalaan” ja ”lisiä Suomalaista Mytologiaa varten”. Castren oli 
kiinnostunut erityisesti jumalaistaruista, vanhemmista historiallisista 
kansantaruista ja saduista, joita Lönnrot ei ollut kerännyt, sillä hän 
oletti näiden, erityisesti satujen, valaisevan myös mytologiaa. (Castren 
1904, 3-4.) Matkansa aikana Castrén keräsi kuitenkin myös kalevala- 
mittaista epiikkaa ja loitsurunoutta. Hän arveli niiden tarjoavan mate- 
riaalia, jota Lönnrot ei ollut vielä kerännyt (Castren 1904, 11, 15). 

Castrenin ruotsinnos Kalevalasta julkaistiin vuonna 1841. Samana 
vuonna hän matkusti yhdessä Elias Lönnrotin kanssa Lappiin, ja siinä 
missä Lönnrot palasi kotiinsa keväällä 1842, Castren jatkoi matkaansa 
ensin Vienanmerellä ja sittemmin edemmäs itään Suomalaisen 
Kirjallisuuden Seuran 10000 ruplan avustuksen turvin. Castrenin 
matka kulki Venäjän Euroopan-puoleisen tundravyöhykkeen kyliä ja 
kauppapaikkoja niin maa- kuin jokireittejäkin pitkin Uralin vuoriston 
yli Obdorskiin (nyk. Salehard). Tuberkuloosin heikentämä Castrén 
matkasi Obdorskista Obia pitkin etelään Berezovin kylään, josta hän 
jatkoi Tobolskin ja Tiumenin kautta Suomeen. 

Palattuaan Suomeen Castren väitteli tohtoriksi syrjäänin (komin) 
kieliopilla. Vielä samana vuonna Pietarin akatemia nimitti hänet 

tutkimaan Länsi-Siperian kieliä ja kulttuureja. Vuosien 1845-1849 
aikana Castren teki varsin laajan tutkimusmatkan Länsi-Siperiassa, 
Sajanin vuoriston ja Baikal-järven ympäristössä hyvin raskaissa ja 
vaativissa oloissa, jotka vaativat hänen terveydeltään veronsa. Palat- 
tuaan pitkältä matkaltaan ja heikentyneen terveydentilansa lopulta 
niin salliessa Castren ryhtyi saattamaan tekemiään tutkimuksia jul- 
kaisukelpoiseen kuntoon. Hänet nimitettiin suomen kielen ensim- 
mäiseen professuuriin vuonna 1851. Syksyllä 1851 Castren piti kahta 
luentosarjaa. Ensimmäinen, joka otsikon mukaan käsitteli altailaisten 
kansojen etnologiaa, on niin ikään julkaistu postuumisti. Toisen, nyt 
suomeksi julkaistavan luentosarjan hän piti suomalaisesta mytolo- 
giasta. Aulis J. Joki kuvailee luentosarjaa Föreläsningar i Finsk myto- 
logi ”Castrenin suomalais-ugrilaisten tutkimusten pääteokseksi” (Joki 
1953, 12). 

Castren ei ehtinyt pitää luentosarjaansa suomalaisesta mytologias- 
ta loppuun. Luennot julkaistavaksi toimittaneen Carl Gustav Borgin 
mukaan Castren luennoi aiheesta kerran viikossa kahden ja puolen 
kuukauden ajan ja ehti päästä osaan ”Maanalaiset jumaluudet” asti. 
Castren kirjasi luentonsa tekstiksi luentojen kuluessa. Luentosarjan 
oli tarkoitus jatkua seuraavana lukukautena, ja Castren työsti luento- 
jaan talviloman aikana, mutta ei kyennyt enää poistumaan kotoaan 
kevätlukukauden alettua. Luentosarjan käsikirjoituksen Castren saat- 
toi loppuun kuolinvuoteellaan — viimeisen Kalevalan sankariepiik- 
kaa koskevan luvun lyijykynällä, koska oli liian heikko kirjoittaakseen 
musteella - ennen menehtymistään tuberkuloosiin 7. toukokuuta 
1852. Teksti on toisin sanoen osittain opiskelijoille esitettyä, mutta 
suurimmaksi osin puhtaasti kirjallista työtä. Opiskelijoille esitetyn 
tekstin suhteen on huomionarvoista, että Borgin muistelmien mu- 
kaan Castren luki mytologialuennot suoraan paperilta (Borg 1853, 
41) ja että Sjögrenille 5. marraskuuta 1851 lähettämässään kirjees- 
sä Castren pitää siihen asti kirjoittamaansa luentokäsikirjoitusta jo 
painokelpoisena (Sjögren 1854, 277).' 

Luku ”Ilman jumaluudet” (Luftens Gudomligheter) oli jo aiemmin 
julkaistu Suomi-sarjassa otsikolla Hvad beteckna i den finska mytholo- 
gien orden jumala och ukko (Castren 1851). Castren oli käsitellyt suo- 
malaiseen ei-kristilliseen uskontoon liittyviä asioita aiemmin myös 
Pohjalaisen Osakunnan juhlatilaisuuksissa pitämissään esitelmissä 

"Om Finnarnes Trollkonst? Suomalaisten noitataidoista; 1837; 
Castrén 1837a; 1837b) ja ”Allmän öfversigt af Finnarnes gudalära och 
magi under hedendomen” (Yleiskatsaus suomalaisten pakanuuden- 
aikaiseen jumaloppiin ja magiaan; 1838; Castrén 1870b, 14-32). Näis- 
sä esitelmissä Castrén korosti, että Vanhan Kalevalan esittämissä 
runoissa heijastui luonnonuskonto. Keväällä 1841 Castren luennoi 
Kalevalasta yleisölle, jonka joukosta nousi myöhemmin fennomaa- 
niliikkeen keskeisiä hahmoja. Castren ei siis luennoinut vuoden 1851 
syksyllä ensimmäistä kertaa Kalevalaan kiinnittyvistä teemoista, mikä 
korostaa edelleen sitä, että mytologialuennoissa ei ollut kyse ainoas- 
taan Kalevalan kommentoinnista. 


Suomalaisen mytologian luentojen rakenne 


Castrenin Föreläsningar i finsk mytologi palvelee tarkoitustaan suo- 
malaiseen mytologiaan johdattavana luentosarjana etenkin käsitel- 
lessään ja arvioidessaan perusteellisesti aiempaa aihepiirin tutkimus- 
ta. Castren ei kuitenkaan jää aiemman tutkimuksen esittelyn asteelle, 
vaan pyrkii rekonstruoimaan näistä ja muista lähteistä saadun tie- 
don varassa järjestelmän, jonka muinaissuomalaisten uskomukset, 
rituaalit ja myyttiset kertomukset ja hahmot muodostivat. Tämä jär- 
jestelmä rakentuu kuin muinaissuomalaista ajattelua ja ajatusmaail- 
maa kuvaava kielioppi. Samalla Castren pyrkii järjestämään aiemmissa 
tutkimuksissa esitellyt, lähinnä 1700- ja 1800-luvuilla kootut kansan- 
uskon ilmentymät uskontohistorialliseen järjestykseensä. Castrenin 
lähestymistapa oli aikanaan eurooppalaisen tutkimuksen aallon- 
harjalla. Hän rakensi tutkimuksensa aiemman tutkimuskirjallisuu- 
den ja omien kenttätyökokemustensa varaan soveltaen keskieuroop- 
palaisen ja venäläisen etnografisen tutkimuksen ja kielentutkimuksen 
uusimpia menetelmiä. Kyseessä ei ole ainoastaan suomalaisten vaan 
myös laajemmin suomensukuisten kansojen mytologia, vaikka teks- 
tin lähtökohtana ovatkin suomalaisuuden juuret. 

Teos rakentaa kuvaa suomalaisesta mytologiasta kolmen aihepiirin 
kautta: yliluonnollisten olentojen kuvauksen, vertailevan etnografian 
ja sankariepiikan. Kirjan ensimmäinen ja toinen osa luettelevat suo- 
malaisia esikristillisiä jumaluuksia. Castren käsittelee jumaluuksien 

alkuperää, tehtäviä ja tehtävänjakoa lähtökohtanaan pitkälti aiempien 
mytografien tekstit, joiden perusteella muotoutuvaa kuvaa hän täy- 
dentää kalevalamittaisen rituaalirunouden, vertailevan kielitieteen ja 
uskonnon varhaismuotoja koskevien teorioiden avulla. Castren luet- 
telee suomalaisen mytologian jumaluuksia alkaen taivaassa majaile- 
vasta Jumala- tai Ukko-nimisestä ylijumalasta, jolle alisteisiksi hän 
katsoo kaikki muut jumaluudet. Hän jaottelee jumaluudet luonnon- 
ilmiöiden tai elementtien mukaisesti ilman, veden ja maan jumaluuk- 
siin ja näiden lisäksi kuolemanjälkeisessä elämässä hallitseviin maan- 
alaisiin manalan jumaluuksiin. Castren erottelee näihin kategorioihin 
lukemansa jumaluudet edelleen keskenään hierarkkisesti jaettuihin 
ryhmiin: 1) pääjumaliin ja näiden perheenjäseniin, jotka hallitsivat 
eri luonnonelementtejä (ilma, vesi, (metsä), maa), 2) pääjumalten pal- 
velijoihin eli jumaliin, jotka hallitsivat joitakin eri elementtien osa- 
tekijöitä (eläinlajia, puulajia jne.) mutta joka tapauksessa laajempia 
luonnon osia kuin 3) haltiat ja maahiset, jotka olivat eteerisempiä, 
jossain määrin personoitumattomia yksittäisten kohteiden suojelus- 
jumalia (ks. s. 152, 190-193). Näiden lisäksi näkymättömiin, ihmisen 
elämään vaikuttaviin voimiin kuuluivat 4) kuolleiden henget, joista 
eritoten väkevien Samaanien henkiä pidettiin vaarallisina, 5) elävien 
ihmisten henget ja 6) sairaudenhenget (ks. s. 161-165, 194). 
Castrenin mukaan suomalainen mytologia kehittyi luonnonilmiöi- 
den palvonnasta. Ensin personifioitiin väkevät, pelottavat luonnon- 
ilmiöt itsessään, ja vasta myöhemmin jumaluuksien tulkittiin olevan 
luonnonilmiöistä erillisiä, niihin vaikuttavia voimia. Palvonnan koh- 
de siis vaihtui itse luonnonilmiöstä sen takana vaikuttavaan voimaan, 
jumaluuteen. Hiljalleen jotakuinkin kaikkiin luonnonilmiöihin ja 
-kohteisiin liitettiin persoonalliset jumaluutensa, joihin saatettiin 
vedota vahinkojen välttämiseksi ja menestyksen saavuttamiseksi. (ks. 
s. 97-98, 190-191.) Jumaluuksien ja henkiolentojen määrä kasvoi ai- 
kojen kuluessa, ja niitä alettiin pitää keskenään eriarvoisina samaan 
tapaan kuin yhteiskunnassa oli eriarvoisia ihmisiä: isäntiä, emäntiä ja 
näiden erilaisia palvelijoita. Tämä lähes feodaalinen hierarkia ulottui 
vähäisimpiin, yksittäisiin kohteisiin liitettyihin henkiolentoihin asti. 
Castren tulkitsee hierarkian viittaavan mytologian luoneen kansan 
yhteisölliseen rakenteeseen, mikä oli 1800-luvun puolivälissä varsin 
tuore ajatus: vastaavat ajatukset nousivat valtavirtaan vasta struktura- 

listisen tutkimussuunnan nousun myötä 1900-luvulla. (ks. s. 115-116, 
134-135.) Yhteisöllisten olojen lisäksi mytologian muotoutumiseen 
vaikutti Castrenin mukaan myös elinympäristö; paikallisten luonnon- 
olojen ja elinkeinojen vuoksi suomalaisessa mytologiassa oli keskei- 
sessä asemassa luontevammin metsästykseen ja kalastukseen kuin 
maanviljelykseen liittyviä jumaluuksia (ks. s. 143-144). 

Teoksen kolmas osa käsittelee uskomusjärjestelmän ritualistista 
ja etnografista puolta. Tämä osa perustuu hyvin pitkälti vertaileviin 
etnografisiin huomioihin, joita Castrén tekee sekä omien kenttätyö- 
havaintojensa että venäläisen ja saksalaisen etnografisen tutkimus- 
kirjallisuuden pohjalta. Castrén kuvaa, kuinka suomalaiset ja heidän 
sukukansansa ovat palvoneet yksittäisiä luonnonmuodostumia, puita 
ja eläimiä, eritoten karhua. Palvontapaikkojen pyhyydestä on merkkejä 
esimerkiksi paikannimissä (ks. s. 129-130, 223). Tässä osassa Castrén 
myös pohtii hahmottamaansa jumalolentojen hierarkkista järjestystä 
ritualistiselta kannalta. Koska jumalat olivat etäisiä, ylivoimaisen mah- 
tavia olentoja, niiden puoleen oli usein vaikea kääntyä suoraan. Tämän 
vuoksi esimerkiksi suomensukuisten kansojen parissa on tavallisem- 
paa pyrkiä vaikuttamaan alempiin jumaluuksiin ja henkiin, jotka ovat 
lähempänä ihmisiä. (ks. s. 213-216.) Castrén siis liittää mytologian ke- 
hittymisen myös uskonnon rituaaliseen puoleen, mutta hän ei päättele 
havaintonsa perusteella alempien henkiolentojen edeltäneen ylempiä 
”elementtijumaluuksia” vaikka siihen olisi ollut perusteita Castrenin 
soveltamassa uskonnollisuuden kehittymistä koskevassa teoreettisessa 
viitekehyksessä (ks. s. 50-54). Tämäkin esimerkki asettaa Castrenin 
metodologiassa rituaalit todistusvoimaltaan kielellistä aineistoa 
vähäisemmälle sijalle. 

Koska suomalaisten vanhoista palvontamenoista, palvonnan koh- 
teista ja pyhistä paikoista on olemassa vain vähän tietoja, Castren 
käsittelee hyvin pitkällisesti saamelaisten ja muiden suomensukuis- 
ten kansojen palvontamenoja ja nojaa vahvasti saagakirjallisuudessa 
mainittuun bjarmien jumalkuvaan nimeltään Jomali ja siihen liitet- 
tyihin palvontamenoihin. Kolmatta osaa teoksesta voi hyvällä syyllä 
kutsua tutkimukseksi nimenomaan suomalais-ugrilaisesta — tai altai- 
laisesta — uskonnollisesta elämästä pikemmin kuin suomalaisesta. 
Castrén kuvaa eri kansojen jumalkuvia ja pyhiä paikkoja erittäin yksi- 
tyiskohtaisesti ja vertailee niitä oivaltavasti, mutta ei tee vertailunsa 

pohjalta juurikaan varsinaisia johtopäätöksiä suomalaisen mytolo- 
gian suhteen. 

Teoksen neljäs osa keskittyy kalevalamittaiseen sankarirunou- 
teen lähinnä Kalevalan pohjalta. Osassa on pitkiä Kalevalan juon- 
ta ja henkilöhahmoja kuvailevia jaksoja. Neljännessä osassa Castren 
pohtii ennen muuta kysymystä sankarirunojen mahdollisesta myyt- 
tisestä alkuperästä. Castren aloittaa aiheen käsittelyn vertailemalla 
kalevalamittaista sankariepiikkaa (josta Kalevala pääasiassa koostuu) 
sukulaiskansojen sankaritraditioihin ja päätyy näiden vertailujen 
perusteella Lönnrotin tapaan pitämään Väinämöistä, Ilmarista ja 
Lemminkäistä pohjimmiltaan ihmishahmoina eikä myyttisinä jumal- 
hahmoina, kuten toinen vallitseva aikalaisnäkemys esitti. Hän ei kui- 
tenkaan pidä kertomuksia historiallisina eli todellisista tapahtumis- 
ta tai henkilöistä kertovina. Castrén pikemminkin näkee eeppisten 
runojen kuvaavan syntyaikojensa yhteisöllisiä oloja: eritoten runot 
luoneen yhteisön suhteita naapuriryhmään (”Pohjolan kansaan”) ja 
tuolloin vallinneita kosintatapoja. Toisaalta Castrén näkee Kalevalan 
sankareiden ja skandinaavisten jumalten sekä näistä kertovien myyt- 
tien välillä yhtäläisyyksiä, joiden perusteella hän on taipuvainen pitä- 
mään samaisia hahmoja myös jumalallisina. Lopulta hän ei pysty tai 
edes pyri päättämään, onko jompikumpi näkökannoista toista oi- 
keampi, vaan ikään kuin haastaa lukijan tekemään johtopäätöksensä 
itse tarjoamansa aineiston pohjalta. 

Sama tendenssi leimaa koko teosta: Castren käsittelee eri aihe- 
piirejä erittäin seikkaperäisesti ja syvällisesti, mutta ei tee huomiois- 
taan ja pohdinnoistaan juurikaan johtopäätöksiä. Hän hahmottelee 
mytologisen järjestelmän osia ja näiden kehityshistorioita ja suhteita 
naapurikulttuureihin, mutta pidättäytyy piirtämästä järjestelmästä ja 
sen kehityshistoriasta kokonaiskuvaa. Ei voi epäillä, ettei hänellä olisi 
ollut kykyä ja halua hahmotella ainakin jonkinlainen synteesi esittä- 
mistään analyyseistä. Syyt yhteenvedon puuttumiselle jäävät arvuut- 
telun varaan. Mahdollista on, että Castrén ei nähnyt yhteenvetoa alun 
alkaenkaan tarpeelliseksi, sillä hänen kuvaamansa mytologian jär- 
jestelmä on kuin kielioppi: kokonaisuus on kuvattavissa vain osiensa 
kautta. Castrenin käyttämässä aineistossa on mytologian historian 
hahmottamisen suhteen taas niin paljon aukkoja, että kokonaiskuvan 

saavuttaminen on ollut vaikeaa. On myös mahdollista, että Castrenilta 
loppui aika kesken. Loppua kohden kirjan teksti muutenkin tiivistyy 
ja suoraviivaistuu, mikä kertonee kirjoittamisen vaikeutumisesta. 


Mytologialuentojen keskusteluympäristö 
ja lähdeaineistot 


Castren piti mytologialuentonsa Suomen suuriruhtinaskunnassa, 
joka luotiin vuoden 1809 Porvoon valtiopäivillä. Venäjä oli koko 1800- 
luvun ajan vaihtelevan suopea suomalaisille kulttuurisille pyrkimyk- 
sille ja suomen kielen kehittämiselle, kunhan ne eivät olleet luonteel- 
taan nationalistisia eli itsenäisyyteen pyrkiviä. Suomalainen älymystö 
keskustelikin avoimesti suomen kielen asemasta, Suomen historian 
luonteesta ja sen kirjoittamisen tarpeesta sekä kansanrunoudesta ja 
-kulttuurista. Keski-Euroopan vuosien 1848-1849 vallankumous- 
liikehdintä sai vallanpitäjät Venäjälläkin varpailleen, mikä näkyi esi- 
merkiksi vuonna 1850 voimaanpannussa sensuurimääräyksessä, joka 
rajoitti suomen kielen käyttöä. Venäläisyyden ja venäjän kielen koros- 
taminen huolestutti älymystöä, erityisesti J. V. Snellmania, joka toi- 
voi Castreninkin ryhtyvän käytännön toimiin suomen kielen puo- 
lesta sanakirjojen ja kielioppien kirjoittamisen sijaan. (Klinge 1986, 
19, 133-136; Karkama 2001; Virtanen 2002, 78-82.) Castrén vastasi 
vetoomukseen kirjeellä, joka huojensi Snellmania ja auttaa myös taus- 
toittamaan mytologialuentojen välittämää ajatusmaailmaa: 


[...] Olen päättänyt osoittaa Suomen kansalle, ettemme me ole maailmasta 
ja maailmanhistoriasta erillään elävä yksinäinen suomaan kansa, vaan 
olemme sukulaisuussuhteessa ainakin kuudesosaan ihmiskunnasta. Ei 
kielioppien aikaansaaminen ole tärkein tavoitteeni, mutta ilman kieli- 
oppeja tavoitteeseen ei päästä. (Castren 1844.)? 


Kirje tuo esiin, että Castrenin tieteellinen toiminta nivoutui ajan poli- 
tiikkaan, vaikka hän vältteli poliittisia kannanottoja tutkimusteksteis- 
sään. Se, että Castren kirjoitti luennot ruotsiksi, vaikka olisi kyennyt 
epäilemättä kirjoittamaan ne myös suomeksi, ei liittynyt hänen poliit- 
tisiin näkemyksiinsä. Vanhastaan ruotsinkielisessä Keisarillisessa 

Aleksanterin yliopistossa alettiin luennoida suomeksi vasta 1850- 
luvun lopulla, ja vuoden 1850 kieliasetus olisi estänyt joka tapaukses- 
sa luentojen julkaisemisen suomeksi. 

Tarkastelemme seuraavassa Suomalaisen mytologian luentojen 
sisältöä ja Castrenin luentojen aineistoja, niin aiempia mytologian 
hahmotuksia kuin hänen kenttätöitäänkin, suhteessa niihin tutkimus- 
perinteisiin, joihin Castrenin työ selkeästi kiinnittyy ja joiden kanssa 
se keskusteli - mahdollisesti myös ilmestymisensä jälkeen. Olemme 
lähteneet siitä, että vaikka Kalevalan runot ovat teoksessa keskeises- 
sä osassa, työn päämääränä on ollut kurottaa historiallisesti ja maan- 
tieteellisesti Kalevalan ja kalevalamittaisen runon tuonne puolen niin 
aineistojen kuin akateemisten keskustelujenkin suhteen. Kalevalan 
roolia mytologialuentojen taustalla ei ole kuitenkaan syytä ohittaa, 
minkä vuoksi luomme katsauksen myös niihin Castrenille ajankoh- 
taisiin Kalevalaa käsitelleisiin keskusteluihin, joihin teos ottaa kantaa. 


Historiallinen Kalevala — keskusteluja ennen mytologialuentoja 


Friedrich Rihs kirjoitti lähinnä Gananderin Mythologia Fennican 
pohjalta kuvauksen suomalaisesta mytologiasta teokseensa Finland 
und Seine Bewohner (1809; ruots. Finland och Dess Invänare, 1811), 
johon kansanrunoutta kerännyt ja tutkinut Carl Axel Gottlund kirjoit- 
ti pitkän vastineen kirja-arvostelussaan Swensk Literatur-Tidningissä 
1817. Kirjoituksessaan Gottlund pyrkii kumoamaan Rihsin esittä- 
mät, lähinnä tämän Gananderilta lainaamat ajatukset erilaisten epä- 
jumalten palvonnasta muinaissuomalaisten keskuudessa. Gottlund 
toteaa, että suomalaisessa mytologiassa erisnimi Jumala on merkinnyt, 
saksalaisen uskonnonfilosofian käsittein, ”absoluuttisen subjektiivista 
subjekti-objektiviteettia”? eli maailmankaikkeuden takana olevaa 
ykseyttä (vrt. Schröter 1819, xiix). Yksi toisensa jälkeen Gottlund ku- 
moaa Rühsin (ja Gananderin) luettelemien jumalolentojen jumalalli- 
suuden ja esittää näiden olleen luonnollisia olentoja ja historiallisia 
henkilöitä, jotka vasta myöhemmän tradition sekaantumisen vuoksi 
on käsitetty muinaisiksi jumaluuksiksi.* Vaikka Castrén viittaa 
panteistisiin käsityksiin jossain määrin vastaavin ajatusmallein kuin 
Gottlund puhuu Jumalasta (ks. s. 98), hän ei näytä ottaneen Gottlundin 
näkemystä varsinaisesti huomioon mytologialuennoissaan. 

Yhdessä Poppiuksen, A. I. Arwidssonin ja A. J. Sjögrenin kanssa 
Gottlund avusti sittemmin Hans Rudolf Schröteriä julkaisemaan 
suomalaisia kansanrunoja saksankielisine käännöksineen teoksessa 
Finnische Runen (1819). Teoksen avausruno on luomisruno, jossa 
Väinämöinen esiintyy maailman luojana. Sitä seuraavat loitsurunot 
ja synnyt ovat keskeisimmällä sijalla, koska ne kuvaavat eri ilmiöi- 
den myyttistä alkuperää. Teoksen jälkimmäinen osa sisältää lä- 
hinnä kansanlyriikkaa ja balladirunoja. Teos kuvastaa yhtäältä 
kalevalamittaisen kansanrunouden moninaisuuden arvostusta, toi- 
saalta myyttisille aiheille osoitettua erityiskiinnostusta. 

1800-luvun alkupuolella suomalaisissa sanomalehdissä oli ilmes- 
tynyt jonkin verran kirjoituksia liittyen suomalaiseen mytologiaan. 
Nykypäivänä erikoiselta vaikuttava julkaisukanava johtui siitä, että 
varsinaisia tieteellisiä lehtiä ei kulttuurintutkimuksen alalla juuri 
ollut, mutta myös siitä, että suomalaisten omaan menneisyyteen liit- 
tyvä kiinnostus oli usein poliittisesti motivoitua, minkä vuoksi siihen 
liittyvät näkemykset pyrittiin saamaan mahdollisimman laajan ylei- 
sön saavutettavissa olleisiin julkaisuihin. Näin ollen Reinhold von 
Becker kirjoitti Turun Wiikko-Sanomiin artikkeleita, joissa pohti 
kalevalamittaisen runouden aiheita pitäen runoja lähinnä suoma- 
laisten menneisyyttä kuvaavina teksteinä. Hän esimerkiksi piti 
kansanperinteessä tavattuja, peikonomaisia ”turilaiksi” kutsuttuja 
olentoja historiallisena ihmisryhmänä (Becker 1820a) sekä Ukkoa 
ja Väinämöistä historiallisina henkilöinä, joista etenkin Väinämöistä 
”yksinkertainen kansa” alkoi von Beckerin mukaan pitää puoli- 
jumalana tämän tietoviisauden ja kyvykkyyden vuoksi (1820b). Vielä 
saman vuoden kuluessa von Becker (1820c) esitteli suomalaisten 
sukulaiskansoja ja esitti ostjakkeja (hanteja) ja suomalaisia vertail- 
lessaan, että ostjakkien häätavat vastasivat muinaissuomalaisten 
häätapoja. Tämä väite näyttäisi kiinnostavasti toistuvan Castrenin 
näkemyksessä siitä, että Kalevalan runouden toinen pääaihealue, 
kosintarunot, kuvaavat menneisyyden sosiaalisia oloja ja käytänteitä 
(ks. s. 262-265). 

Castren viittaa Zachris Topelius vanhemman teossarjassa Suomen 
Kansan Vanhoja Runoja, ynnä myös Nykyisempiä Lauluja (1822- 
1831) julkaisemiin runoihin joitakin kertoja, mutta ei ota sen enem- 
pää kantaa Topeliuksen teostensa esipuheissa (eritoten 1. ja 2. osa) 

esittämiin ajatuksiin esimerkiksi runojen alkuperästä, siirtymisestä 
tai olemuksesta historiallisina lähteinä. 

Anonyymiksi jättäytynyt kirjoittaja julkaisi Helsingfors Morgon- 
bladissa 95-96/1836 artikkelin ”Nägra ord om Kalevala”. Artikkelin 
kirjoittaja viittaa tuoreeseen saksalaiseen tutkimukseen, jossa kootaan 
kansankertomuksia ja selitetään niiden pohjalta kansallisia muisto- 
merkkejä. Kirjoittaja esittää, että Kalevalassa ”alkuperäinen ja koto- 
peräinen suomalaisten kansanluonne on tallentunut samoin kuin 
vanhimmat heidän uskonnollisista käsityksistään” (nro 95, s. 3). Kir- 
joittaja esittää Väinämöiselle osoitettujen loitsujen perusteella, että ru- 
not ovat mytologiaa eivätkä historiaa kuten ”doctor Lönnrot” esittää, 
ja tulkitsee niitä valon ja pimeyden välisenä taisteluna (nro 96, s. 3). 
Anton von Schiefner, joka toimitti Castrenin jälkeensä jättämät tutki- 
mukset julkaisuiksi, olettaa Castrenin artikkelin kirjoittajaksi, mutta 
Jouko Hautalan (1954, 140-142) mukaan E. N. Setälä on osoittanut 
vakuuttavasti, että kirjoittaja oli joku muu. Sekaannus tai ei, tapaus 
osoittaa Castrenin keskeisen roolin Kalevalan tulkinnoista käydyissä 
keskusteluissa. Myös Castrenin mytologialuennot ottivat osaltaan 
kantaa kysymykseen Kalevalan historiallisuudesta. 

Kuten Pertti Karkama on osoittanut, Elias Lönnrotin käsitys ko- 
koamansa Kalevalan historiallisesta arvosta muuttui vanhan ja uuden 
Kalevalan välissä. Lönnrotille Kalevala oli ”historiallisesti tosi” toi- 
sin sanottuna se esitti suomalaisten menneisyyden kansatieteellises- 
ti ja historiallisesti todenmukaisesti. Ensimmäisen laitoksen kokoon- 
panossa korostui kuitenkin myös Kalevalan ”luonnollinen totuus” 
joka heijastaa kansan kertomien myyttien ja uskomusten jatkumoa. 
Kalevalan toisessa laitoksessa Lönnrot päätyi esittämään näkemyk- 
sensä tästä luonnollisesta historiasta, mutta samalla hän väittää, että 
kansan myyttinen historia oli päättynyt kristinuskon saapumiseen. 
(Karkama 2002.) Näin Lönnrot jätti eepoksen tulkintoihin historial- 
listen ja myyttisten tulkintojen siemenet. 

Fabian Collan julkaisi Helsingfors Morgonbladissa vuonna 1838 
useassa eri numerossa artikkelin nimeltään ”Wäinämöinen och Ilma- 
rinen’, jonka hän esitteli otteina laajemmasta suomalaista mytologiaa 
käsittelevästä tutkielmastaan. Artikkelissa Collan käsittelee Kalevalan 
runoja vertauskuvina hyvän ja pahan välisestä taistelusta: ”Sota lappa- 
laisten kanssa, siinä määrin kuin sitä käsitellään eeppisissä lauluissa, 

on ymmärrettävä eettisenä myyttisenä sotana, ei historiallisena? (nro 
59,7). Collan on huolissaan siitä, että ilman oikeaa ymmärrystä Ukosta, 
Väinämöisestä ja Ilmarisesta käsitys suomalaisten muinaisuskosta 
jää olemattomaksi tai sen kuvitellaan olleen ”typerää fetisismiä” (usel 
fetischism) (nro 56, 1). Collan todistelee Ilmarisen ja Väinämöisen 
jumaluutta pitkään kautta tutkielman ja esittää, että vasta myöhempinä 
aikoina nämä olisivat muuttuneet runoissa ihmisiksi. Castren ei hyväk- 
synyt myyttisten runojen eettisiä tulkintoja (ks. s. 269-270), mutta my- 
tologialuentojensa viimeisillä sivuilla hän esittää Collania mukailevasti, 
että Väinämöinen, Ilmarinen, Lemminkäinen ja Louhi olisivat tosiaan 
saattaneet degeneroitua jumaluuksista sankareiksi (ks. s. 298-300). 
Jacob Grimm käsitteli Kalevalan mytologiaa esitelmässä ”Uber das 
finnische Epos”, jonka hän piti Berliinin keisarillisessa akatemiassa 
vuonna 1845. Esitelmän ruotsinnos julkaistiin Suomessa vielä samana 
vuonna otsikolla ”Om det Finska Epos” (Grimm 1845). Castren ei viit- 
taa tekstiin, mutta J. V. Snellman oli kertonut siitä hänelle kirjeessään 
23. lokakuuta 1845 ja maininnut Lönnrotin saaneen alkuperäistekstin 
käsiinsä (Snellman 1845). Lisäksi Castrenin hyvä ystävä Robert Teng- 
ström oli toimittajana julkaisusarjassa, jossa teksti Suomessa julkaistiin. 
Castrenin voi siis olettaa tunteneen Grimmin esitelmän, ja mytologia- 
luennoissa onkin tunnistettavissa kaikuja Grimmin ajatuksista. Esitel- 
mässään Grimm kiinnittää huomiota esimerkiksi siihen, että sammon 
valmistusainekset ovat peruselintarvikkeita, ja esittää, että sampo olisi 
ollut onnea tuottava talismaani (Grimm 1845, 75-76; vrt. myös Grimm 
1844, 1229). Myös Castren kiinnittää huomionsa samoihin seikkoihin 
(ks. s. 265-266). Grimm esittää myös väitteen, johon Castrén ottaa 
varsin perusteellisesti kantaa mytologialuentojensa luvussa ”Sanka- 
rit”: Grimmin mukaan Väinämöinen, Ilmarinen ja Lemminkäinen 
ovat epäilyksettä todellisia jumalia ja muodostavat kolmikon, joka, 
joskaan ei täysin yhtäpitävästi, muistuttaa vastaavia toisissa mytolo- 
gioissa? (Grimm 1845, 89). Castrén pyrkii sovittamaan ajatusta näke- 
mykseensä sankareiden kehittymisestä jumaluuksista, mutta loppu- 
tulos ei ole kaikkein selkeimpiä osia Castrenin teoksessa (ks. s. 298- 
302). Grimm esittää Kalevalan sankareille useita yhteyksiä skandinaa- 
viseen ja germaaniseen traditioon nimistöä myöten. Esimerkiksi Väi- 
nämöisen hän esittää vastaavan skandinaavien Odinia (Grimm 1845, 
92), mikä vastaa myös Castrenin teoksensa lopulla esittämää käsitystä. 

Johan Robert Tengström (1823-1847) julkaisi Pohjalaisen osa- 
kunnan Joukahainen-julkaisusarjan toisessa osassa artikkelin ”Finska 
folket, säsom det skildras i Kalevala” (Tengström 1845). Artikkelissa 
Tengström pohtii suomalaisen esikristillisen uskonnon kehitystä lä- 
hinnä mukaillen saksalaisen filosofin Georg W. F Hegelin teoriaa us- 
konnollisen ajattelun kehittymisestä. Tengströmin mukaan ”luonnon- 
ihminen” havahtui luonnossa näkymättömien voimien olemassaoloon 
vaikeuksien jaluonnonmullistusten äärellä. Pyrkimys hallita luonnon- 
oloja johti magian syntyyn, ja kehittyvä mytologia muodostui pal- 
jolti loitsuista. Talismaanit olivat magiassa keskeisiä, sillä tämä 
”fetissi-uskonto” ei erottanut jumalallista voimaa asiasta, johon voima 
oli kiinnittynyt. Sampo oli Tengströmin mukaan tällainen talismaa- 
ni. Uskonnollisen ajattelun seuraava taso oli elementtijumaluuksien 
(elementäriska gudamakter) palvonta, jossa elementtien eri muotoja 
saatettiin palvoa jumaluuksina (esimerkiksi joella, koskella ja merellä 
oli omia veden jumaluuksiaan). Uskonnollisen ajattelun seuraava taso 
oli eläinten, suomalaisessa muinaisuskossa eritoten karhun palvomi- 
nen: 


Eläin on vapain itsenäinen olento, johon luonto voi kohota; se on mikro- 
kosminen totaliteetti, jossa luonnon kaikki muodot yhdistyvät eläväksi 
kokonaisuudeksi, organismiksi, joka käsittää itsessään kaiken, mitä sen 
ulkopuolella on erillään siitä. Siksi niiden [eläinten] palvonta muodos- 
taa korkeimman tason, johon luonnonuskonto yltää. (Tengström 1845, 
143-144.) 


Uskonnon kehittymisen ylin taso olisi ollut monoteismi, mihin suo- 
malainen muinaisusko Tengströmin mukaan ei kuitenkaan ehtinyt 
yltää ennen kristinuskon omaksumista. 

Robert Tengströmin pohdinnat muistuttavat paljolti muodoltaan 
ja osin sisällöltäänkin Castrenin pohdintoja uskonnollisen ajatte- 
lun kehittymisestä. Castrén näki kehityskulun kuitenkin hiukan toi- 
sin, mahdollisesti osin sen kritiikin vuoksi, jota J. V. Snellman osoitti 
Tengströmin ajatuksia kohtaan lehdessään Saimassa (1846a, nro 8-9). 
Snellmanin mukaan esimerkiksi persoonallisten jumalten synty vas- 
ta uskonnon magiavaiheen jälkeen ei ole luultavaa, sillä loitsuissa 
vedotaan juuri näihin jumalhahmoihin. Tengströmin päätelmät 
perustuvat Snellmanin mukaan katteettomille arvioille eri runojen 

suhteellisesta iästä. Kalevalassa ei myöskään ole merkkejä fetissien 
palvonnasta, mutta Auringon, Kuun ja tähtien palvonnasta siinä on 
paljon viitteitä. Ukko on valtajumalana selkeä ylijumala, mikä on 
Snellmanin mukaan merkki monoteistisistä käsityksistä. Verraten 
muinaissuomalaista kulttuuria muinaiseen kreikkalaiseen kulttuuriin 
Snellman korostaa lopuksi, että suomalaiset olivat aivan riittävän kor- 
kealla kulttuurisella tasolla kyetäkseen kehittyneeseen uskonnolliseen 
ajatteluun. Snellmanin hyökkäys vaikuttaa suomalaisuusaatteen puo- 
lesta tehdyltä, mutta se on silti yllättävän raju ottaen huomioon hänen 
ja Tengströmin välisen lämpimän kirjeenvaihdon ja sen, että myös 
Tengström oli aktiivinen suomalaisuusmies. 

Robert Tengström julkaisi samana vuonna 1845 suomalaisten men- 
neisyyttä käsittelevän artikkelin, jossa hän pohtii edellisessä artikkelis- 
saan esittämänsä mytologian ajoittumista. Artikkelissa hän käsittelee 
eeppistä runoutta lähteenä historiallisten olojen tutkimukselle ja 
esittää, että eepokset kuvastavat syntyaikansa miljöötä ja henkeä, sillä 
ne on sepitetty todellisuuden ja todellisten tapahtumien pohjalta. 
Tengström erottelee Kalevalassa esiintyviä hahmoja sankareiksi ja 
luontojumaluuksiksi ja korostaa eeposten kuvaavan kansoille merkit- 
täviä sotia: ”Mikäli Kalevalasta halutaan välttämättä löytää jokin ylei- 
nen kansallinen pyrintö, jolla olisi historiallista pohjaa, siinä on epäi- 
lemättä helpointa nähdä se, kuinka suomalaiset alistavat pohjoiset 
naapurinsa lappalaiset? (Tengström 1845b, 132). Tengström ajoittaa 
kalevalamittaisen runouden synnyn ja sitä myötä myös runouden hei- 
jasteleman mytologian ajalle 400-1300 jaa. Ajoituksessaan Tengström 
vetoaa käsityksiin, joiden mukaan karjalaiset saapuivat asuinpaikoil- 
leen vuoden 400 tienoilla ja kristinusko saapui kyseisille alueille vuo- 
den 1300 tietämissä. Hän huomauttaa kuitenkin, että monet kerto- 
musten elementit viittaavat runouden taustalla olevien käsitysten tätä 
paljon korkeampaan ikään. Varsin modernilta kuulostaa Tengströmin 
ajatus, että vaikka runoja ei voi käyttää ulkoisesta historiasta kerto- 
vana lähteistönä, ne kertovat sisäisestä (eli kulttuurisesta kehitys-) 
historiasta paljonkin. Näin ollen niitä on Tengströmin mukaan siis 
käsiteltävä ja tulkittava runoutena. (Tengström 18450, 135.) 

Robert Tengström oli Castrenin oppilas ja ystävä sekä Castrenin 
seuralainen tämän tutkimusmatkalla Venäjän Karjalaan vuonna 1839. 
Castren oli myös tiiviissä tekemisissä Tengströmien perheen kanssa ja 

oli Robertin isän, professori Johan Jakob Tengströmin ystävä. Robert 
Tengströmin varhaisen kuoleman jälkeen Castrén meni melko pian 
naimisiin tämän siskon Lovisa Natalia Tengströmin kanssa. Heidän 
poikansa nimettiin Robertiksi. Fi ole selvää, missä määrin Tengström 
vaikutti Castrenin ajatteluun, mutta vaikuttaa luultavalta, että tiiviin 
suhteen vuoksi Castren ei suhtautunut ainakaan suoraviivaisen tor- 
juvasti Tengströmin ajatuksiin. Castren kirjoittaa esimerkiksi matka- 
kertomuksessaan vuoden 1839 matkastaan Suomalaisen Kirjallisuu- 
den Seuralle (1904): 


[...] sisin vakaumukseni on, että taikuus muodostaa suomalaisten 
jumalaistarullisessa kehityskulussa ensimmäisen ja tärkeimmän aineksen, 
ja se on myös sen kehittynein osa. Jumalaisoppi on vielä aivan alussaan. 
Kristinoppi esti sen pääsemästä täyteen kypsyyteen. 


Näkemys vastaa Tengströmin myöhemmin esittämää (1845a) käsitystä 
uskonnollisen ajattelun kehittymisestä. Tengströmin tuolloin nuoren 
iän vuoksi (hän oli 16-vuotias) on kuitenkin oletettavaa, että hän 
omaksui käsityksen Castrenilta eikä toisin päin. Castrén muutti sit- 
temmin näkemystään ennen mytologialuentojensa kirjoittamista, 
mikä näkyy hänen kuvauksessaan mytologian varhaisimmasta muo- 
dosta (ks. esim. s. 81-83). 

Historian professori Gabriel Rein (1800-1867) kirjoitti vuonna 
1845 aikakauslehti Suomeen artikkelin ”Försök till utredande af Forn- 
finnarnes mythologie’, jossa hän valittelee, ettei suomalaisesta myto- 
logiasta ole tehty uutta kokonaisesitystä Topeliuksen ja Lönnrotin jul- 
kaisemien tuoreiden kansanrunokokoelmien valossa. Näin hän antoi 
osaltaan ponninta Castrenin mytologiaa koskevalle työlle. Rein itse 
esittää artikkelissaan maailmanmunamyytin olevan luomistarustossa 
alkuperäisin ja pohtii luonnotarten ja näitä vähäisempien hahmo- 
jen roolia maailman luomisessa. Hän myös epäilee, että mytologisis- 
sa runoissa esiintyvät käsitteet luoja ja kaikkivaltias olisivat kristillis- 
tä perua. Rein esittää kuitenkin, että vielä kristinuskon vallitessakin 
Suomessa on muistettu esi-isien alkuperäisiä jumalia, ”jotka hyvillä 
teoillaan ja korkeammalla viisaudellaan antoivat kansan ottaa ensim- 
mäiset itsenäiset, vaikkakin epävarmat ja kompuroivat askeleet raaka- 
laisuudesta kulttuuriin ja ihmisyyteen” (Rein 1845, 238). Tällä tavoin 

hän pohjustaa, joskin varsin lakonisesti, Castrenin pohdintoja suo- 
malaisen mytologian kehittymisestä. 

Castren ottaa siis teoksessaan kantaa suomalaista mytologiaa käsi- 
telleeseen keskusteluun hyvinkin monipuolisesti, vaikkei juuri nimeä 
vastineidensa kohteita. Sen sijaan teoksesta käy selkeästi ilmi arvos- 
tus ja kunnioitus, jota Castren tunsi itseään edeltäneitä suomalaisen 
mytologian laajojen yleisesitysten tekijöitä kohtaan. 


Castrenin mytologian kirjallisia lähteitä 


Castrenin teos viittaa taajaan aiempiin suomalaista muinaisuskon- 
toa kuvaaviin teoksiin, joita ei ollut lukuisasti ja jotka myös poikke- 
sivat Castrenin teoksesta suuresti etenkin lähtökohdiltaan. Mikael 
Agricolan Psalttarin (1551) esipuheeseen kirjoittama runomuotoi- 
nen luettelo hämäläisistä ja karjalaisista pakanajumalista oli kaikes- 
sa suppeudessaan, vajavuudessaan ja ristiriitaisuuksissaankin varhai- 
sin laatuaan. Tämän vuoksi siihen on viitattu käytännöllisesti katsoen 
kaikissa tutkielmissa, joissa on käsitelty suomalaisten muinaisjumalia 
(esipuheen historiasta ja tulkinnoista ks. esim. Harva 1948, 1-21; 
Hautala 1954, 26-30; Anttonen 2010, 52-54). Henrik Gabriel Porthan 
(1739-1804) ei julkaissut mytologiantutkimuksen alalta itse mitään, 
mutta hänen kiinnostuksenkohteensa kansanuskon ja kansanrunou- 
den aloilta liittyivät mytologiaan läheisesti. Hän julkaisi teoksen 
Suomalaisesta runoudesta (De Po&si Fennica) viidessä osassa vuosi- 
na 1766-1778. Teoksessaan Porthan käsittelee etupäässä suomen kie- 
len ja kalevalamittaisen runouden mitan ominaisuuksia, ja sen suu- 
rin arvo suomalaisen mytologiantutkimuksen kehitykselle onkin 
kansanrunouden luennassa ja tulkinnassa. Porthan nostaa esiin myös 
kansanrunouden tarjoamat mahdollisuudet menneisyyden tutki- 
muksessa (Porthan 1983, 77-78, 88), mutta hänen työnsä jäi mitä 
ilmeisimmin tämän suhteen kesken, sillä teoksessa viljellyt lupaukset 
aiheen perusteellisemmasta käsittelystä jäävät lunastamatta. Toisaalla 
Porthan kirjoittaa liittäneensä Erik Lencgvistin väitöskirjaan paljon 
sellaista, mikä muuten oli tarkoitettu teokseen Suomalaisesta runou- 
desta (Kajanto 1983, 13). 

Kristian Erik Lencgvist (1761-1808) kirjoitti väitöskirjansa Van- 
hojen suomalaisten tietoperäisestä ja käytännöllisestä taikauskosta 

(De superstitione veterum fennorum theoretica et practica, 1782) isän- 
sä Erik Lencgvistin ja Porthanin tekemien tutkimusten pohjalta ja 
jälkimmäisen ohjauksessa. Porthanilla oli ajan tavan mukaan siis 
todennäköisesti suuri vaikutus teokseen. Lencgvistin teos jakaantuu 
kolmeen osaan. Ensimmäisessä, teoksen johdanto-osassa Lencgvist 
kuvaa yleisesti suomalaisten esikristillistä uskontoa, toisessa osas- 
sa siihen liittyneitä käsityksiä ja kolmannessa käytännön rituaaleja 
ja käytänteitä. Lencgvist pohtii ensimmäisessä osassa ennen muuta 
”taikauskon”? jakautumista teoreettiseen ja käytännölliseen taikaus- 
koon, millä hän perustelee tutkimuksensa rakenteen. 

Teoksensa toisessa osassa Lencgvist luettelee palvonnan eri koh- 
teita, jotka ulottuivat luonnonilmiöistä henkilöityneisiin jumaluuk- 
siin. Hän aloittaa pohtimalla jumala-sanan alkuperää ja merkitystä, 
kuten Castrén mytologialuennoissaan, ja jatkaa esittelemällä eri 
luonnonkohteiden kuten auringon, kuun, tähtien, kivien ja kasvien 
palvontaa. Näiden lisäksi hän luettelee muita jumaluuksia, joita pi- 
tää eufemistisen tulkintaperinteen mukaisesti muinaisina sankareina, 
jotka kansa on kohottanut jumalalliseen asemaan. Nämä Lencgvist 
jakaa edelleen ensimmäisen ja toisen luokan jumaliin (vrt. Castrenin 
jumalluokat). Ensimmäisen luokan jumalia olivat hänen mukaansa 
Ukko, Kaleva, Hiisi, Tapio, Ilmarinen, Kekri, Väinämöinen sekä Turri 
eli Turisas, joihin liittyviä mainintoja, kansanrunoja ja käsityksiä hän 
esittelee tiiviiseen mutta informatiiviseen tapaan. Tämän jälkeen hän 
luettelee Agricolan mainitsemien jumalten lisäksi vähäisemmistä, siis 
vain paikoittain tunnetuista jumaluuksista kapeet, Vuolaisen, Lem- 
minkäisen, Uroon ja Meri-Turisaksen, jotka hän esittelee yksityiskoh- 
taisesti. Jumalten puolisoista Lencgvist esittelee Raunin, Veden emän, 
Pohjolan emännän (jonka Lencgvist tulkitsee pohjoistuulen puolisok- 
si), Tapiolan emännän, Sukkamielen sekä Vuolattaren. Tämän jälkeen 
Lencgvist esittelee vahingolliset ja pahat olennot, joista erityisesti hän 
mainitsee Perkeleen, Lemmon, Syöjättären ja Liekkiön. Teoksen toi- 
sen osan lopuksi Lencgvist käsittelee muita uskomusolentoja, joita 
suomalaiseen ei-kristilliseen traditioon on kuulunut. Näitä ovat hal- 
tiat, tontut, maahiset, kapeet, menninkäiset, parat ja painajat. 

Castren luokittelee jumaluudet ja uskomusolennot täsmällisem- 
min kuin Lencgvist, mutta noudattelee varsin pitkälti samaa pääjakoa 
elementtijumaluuksiin, ylempi- ja alempiarvoisiin jumaliin sekä 

muihin uskomusolentoihin. Castren käyttää Lencgvistin varsin sup- 
peaa teosta keskeisenä lähteenään. Hän lainaa siitä suoraan monia 
jaksoja ja kommentoi lähes kaikkia Lencgvistin teoksessaan esittä- 
miä väitteitä tai jatkaa niissä esitettyjä ajatuksia edelleen. Lencgvistin 
teoksella on siis varsin merkittävä osa Castrenin työssä. 

Castren viittaa teoksessaan taajaan myös Christfried Gananderin 
(1741-1790) laatimaan suomalaisen mytologian ruotsinkieli- 
seen sanakirjaan Mythologia Fennica (1789), jonka kokoonpanossa 
Porthanilla oli niin ikään merkittävä rooli (Pentikäinen 1995, 136). 
Esipuheensa mukaisesti Ganander ei ainoastaan kuvaa suomalaista 
mytologiaa, vaan osoittaa yhtäläisyyksiä suomalaisen, lappalaisen (saa- 
melaisen) ja ruotsalaisen mytologian välillä. Lähteinä Gananderilla 
on ruotsalaisen, lähinnä saamelaista kulttuuria kuvaavan tutkimus- 
kirjallisuuden lisäksi Agricolan laatima jumalluettelo sekä runsaasti 
itse tallennettua ja muilta tutkijoilta saatua ja kopioitua kansan- 
runoutta. Keskeisen osan tästä muodostavat Porthanin hänelle vuon- 
na 1783 toimittamat suomalaista mytologiaa käsittelevät tekstikokoel- 
mat (Kuusi 1997, xli-xlii). Ganander ilmoittaa saaneensa mytologisen 
sanastonsa ja niihin liitetyt merkitykset kansanrunoudesta. Mytho- 
logia Fennicassa onkin paljon runoesimerkkejä.* Teoksessa käsitel- 
tävät aiheet on jaettu pääsanojen mukaiseen aakkosjärjestykseen. 
Pääsanoista valtaosa on mytologisten olentojen, paikkojen ja rituaa- 
lien nimityksiä. Monia termejä käsitellään niin perusteellisesti, että 
kuvaukset muistuttavat pienoistutkielmia. 

Castren käyttää tutkimuksessaan näitä teoksia ennen muuta lähtei- 
nään suomalaisen kansanuskon uskomusolennoista ja jumaluuksista 
sekä kansanuskoon liittyneistä rituaaleista. Hän myös käyttää paljon 
niissä olevia runoesimerkkejä etenkin rituaalisesta runoudesta. 

Castren viittaa Gustav Renvallin Suomalaiseen Sana-Kirjaan (1826) 
yksittäisten kansanuskoon liittyvien sanojen merkityksiä hahmottaes- 
saan, mutta sitä vanhempaan Daniel Jusleniuksen sanakirjaan (1745) 
hän ei viittaa laisinkaan, vaikka esimerkiksi Jacob Grimm mainitsee 
sen suomalaisten mytologiaa käsittelevässä artikkelissaan (1845). Toi- 
saalta Renvallin ja Jusleniuksen tulkinnat ovat niin samankaltaisia, 
että Renvall on todennäköisesti käyttänyt Jusleniusta lähteenään. Se 
tekee yksinomaan Renvalliin viittaamisen ymmärrettäväksi varsin- 
kin, kun Renvallin tulkinnat ovat Jusleniusta yksityiskohtaisempia. 

Kolmantena keskeisenä kirjallisena lähteenä Lencgvistin ja Ganan- 
derin teosten lisäksi Castrenille olivat Elias Lönnrotin kokoonpane- 
mat Kalevalan kaksi laitosta (1835 ja 1849). Castren tunsi Kalevalan 
varsin hyvin: juuri Vanha Kalevala innoitti hänet tutkimaan suoma- 
laisten menneisyyttä, ja hän laati siitä kehutun ruotsinnoksen (1841). 
Käännöstyötä varten hän vietti Karjalassa kesän 1839 hakemassa 
kieli- ja kansatieteellisiä aineksia Kalevalan runojen selityksiin (MAC 
Fennica I: Vocabularia & Commentaria Kalevalae). Castren tunsi 
Elias Lönnrotin henkilökohtaisesti. Vuonna 1841 hän teki Lönnrotin 
kanssa tutkimusmatkan Suomen Lappiin, Kuolaan ja Vienan Karja- 
laan. Vaikka miehet riitelivätkin matkan aikana ja heidän tiensä ero- 
sivat Arkangelissa, säilyi Castrenin ja Lönnrotin välinen ystävyys ja 
keskinäinen kunnioitus läpi vuosien. Raija Majamaa on todennut hei- 
dän kirjeenvaihtonsa todistavan ”syvää yhteenkuuluvuutta ja veljeyt- 
tä? (Majamaa 2002). 

Vanhan Kalevalan (1835) esipuheessa Lönnrot katsoo runojen ku- 
vaavan pitkälti historiallisia tapahtumia. Hän esittää, että runoissa 
esiintyvä Kaleva olisi ollut jonkin varhaisen Suomeen muuttaneen 
suomalaisjoukon päällikkö (1835, xi-xiii) ja että Ilmarinen, Väinä- 
möinen ja Lemminkäinen olivat varhaisten suomalaisten sankarei- 
ta. Hän perustelee näkemystään hahmojen inhimillisyydestä lähinnä 
(itse rekonstruoimiensa) kertomusten sisäisellä logiikalla: esimerkik- 
si Väinämöisen olisi ollut hänen mukaansa vaikea lennättää Ilmaris- 
ta ilman halki Pohjolaan kuusen kyydissä, mikäli Ilmarinen olisi ollut 
ilman jumaluus. Väinämöiseen hän katsoo liitetyn jonkin muinaisen 
jumaluuden piirteitä, mutta koska Väinämöinen esimerkiksi rukoilee 
runoissa Ukolta apua, Lönnrot ei pidä Väinämöistä itseään jumalana. 
Lönnrot pitää esipuheessaan muinaissuomalaisia monoteisteinä, kos- 
ka nämä palvoivat runojen todistuksen mukaan Jumalaa eli Ukkoa 
ylimpänä jumaluutenaan. (Lönnrot 1835, xiii-xvi.) 

Lönnrot jatkoi muinaissuomalaiseen mytologiaan liittyviä pohdin- 
tojaan etupäässä toimittamassaan lehdessä Mehiläinen. Artikkelissa 
”Muinelmia” (Lönnrot 1836a) hän esittää sanalle jumala etymologian, 
johon Castrenkin viittaa. Sen mukaan sana viittasi alun perin ukko- 
sen jyrinään (jumu, jumaus) ja sitä myötä merkitsi taivaan ja ukkosen 
jumaluutta. Kun muihinkin ilmiöihin liitettiin omia jumaluuksiaan, 
pääjumalaa (taivaan jumalaa) alettiin kutsua Ukoksi ja jumala muuttui 

Ukon ja tälle alisteisten muiden jumaluuksien yleisnimitykseksi. 
Castrenin tulkinta ei poikkea tästä merkittävästi. Lönnrot käsittelee 
artikkeleissaan myös laulamisen eli lukujen olemusta ja merkitystä 
kalevalamittaisessa runoudessa pitkälti samassa hengessä kuin Castren 
sittemmin (Lönnrot 1836b, 71) (ks. s. 286-291) ja pohtii Castreninkin 
(ks. s. 284-286) käsittelemää maailmanluomismyyttiä, niin sanottua 
alkumuna-myyttiä, jota hän vertaa intialaiseen sekä Pohjois-Amerikan 
intiaanien mytologiaan (Lönnrot 1839c). Samassa yhteydessä Lönnrot 
tulkitsee Väinämöisen nimen oikean muodon maailmanluonti-runon 
yhteydessä ”veen emoseksi”; joka samankaltaisen äänneasun vuoksi 
olisi sekoittunut ajan saatossa Väinämöiseen.* 

Lönnrot antoi muinaissuomalaisten uskonnosta tai mytologiasta 
yleiskuvauksen Johan Fredrik Cajanin kokoamassa Mehiläisen 
historiaosassa vuonna 1839 (Cajan 1839).7 Lönnrotin mukaan muinais- 
suomalainen uskonto kehittyi Permiassa, missä Lönnrotin käsityksen 
mukaan kalevalamittainen runouskin kehittyi. Hänen mukaansa 
Vienanjoen pohjoispuolella oli palvontapaikka, jota Lönnrot kuvailee 
skandinaavisten saagojen kuvauksen mukaisesti bjarmien palvonta- 
paikaksi, jolla sijaitsi Jomali-nimisen jumalan kuva. Lönnrot kirjoit- 
taa, että suomalaisilla oli jo vanhastaan ”tieto yhdestä, korkeimmasta, 
olennosta” (Cajan 1839, 7), taivaassa asuvasta Jumalasta, jota alettiin 
kutsua ylijumalaksi tai vanhempana jumalana ukoksi tai taatoksi siinä 
vaiheessa, kun alempia haltioita alettiin myös kutsua jumaliksi. Näitä 
jumaluuksia oli lukuisa määrä: ”Ylehensä ei näytä löytyneen mitään 
niin suurta eikä pientä kohdelmata maailmassa, jolla Muinais- 
Suomalaisten uskossa ei olisi erityinen lähin haltiansa ollut” (Cajan 
1839, 8). Väinämöistä, Ilmarista ja muita epiikan hahmoja kutsutaan 
paikoin jumaliksi, vaikka he näyttävät alun perin olleen ihmisiä, joi- 
ta on vasta myöhemmin verrattu jumaliin erinomaisuutensa vuoksi. 
Lönnrot käsittelee lyhyesti myös maailmanluomismyyttiä, jossa muna 
merkitsi kenties “sitä muodotointa alkuolentoa, josta Jumala mailman 
loi, ja jota raamattu nimittää tyhjäksi” (Cajan 1839, 10) alustaen taval- 
laan Castreninkin pohdintoja (ks. s. 284-286). 

Lönnrot kuvaa niin ikään muinaissuomalaisten käsitystä tuonpuo- 
leisesta suppeasti ja esittää, että kuoleman jälkeen uskottiin joudutta- 
van Tuonelaan, missä oli varsin samankaltaiset olot kuin maan pääl- 
lä. Hän korostaa, että muinaissuomalaiset eivät näytä uskoneen, että 

tuonpuoleisessa joutuisi erityisemmin vastaamaan eläessään teke- 
mistään teoista. Lönnrot kuvaa lyhyesti myös muinaissuomalaisten 
pyhiä paikkoja, joita on tunnistettavissa esimerkiksi paikannimistä, 
joissa sana pyhä esiintyy (vrt. s. 129). Hän määrittelee tuonaikaisen 
uskonnollisen asiantuntijan tietäjäksi, joka kykenee sekä Samaanina 
lähettämään henkensä toisiin paikkoihin että sanojensa voimalla vai- 
kuttamaan asioihin, esimerkiksi parantamaan ihmisiä (Cajan 1839, 
66-67). Vaikka Lönnrot ei pyrkinytkään yleistajuisiksi tarkoitetuissa 
teksteissään kuvaamaan muinaissuomalaisten uskonnollista elämää 
ja käsityksiä järin tarkasti, hänen yleisten ajatustensa kaikuja on tun- 
nistettavissa Castrenin tekstissä, ja usein Castren vaikuttaa ikään kuin 
testaavan näiden ajatusten kestävyyttä omia pohdintojaan ja tutki- 
mustuloksiaan vasten. 


Kalevala ja kansanrunous Castrenin mytologian lähteinä 


Castrenin mytologialuentoja on arvosteltu nojautumisesta Kalevalaan 
alkuperäisten runotallenteiden sijaan. Yksi ensimmäisistä on Julius 
Krohnin huomautus: 


Yhden tärkeän muistutuksen vaan häntä [Castrenia] vastaan, mitä läh- 
teitten käyttämiseen tulee, voisi tehdä, ja se on tosin painava, nimittäin, 
ettei hän perustanut esitystänsä Suomen Suomalaisten jumalista loitsuin 
käsikirjoituksiin. Niinkuin näyttää, hän pääasiallisesti käytti lähteenään 
painettua Kalevalaa, joka kyllä aina on esteettisessä katsannossa oleva kir- 
jallisuutemme kulmakivi, vaan tieteellisiin tutkimuksiin on aivan kelpaa- 
maton, vieläpä usein eksyttäväinen. (Krohn J. 1894, 2.) 


Castrenin työtä on jopa pidetty ainoastaan Kalevalan kommentaarina 
(Haavio 1952; 1967, 7; Hautala 1954, 152-156; Kemppinen 1957, vii; 
Siikala 2012, 43). Mytologialuennot ovatkin kiistämättä yksi puheen- 
vuoro keskustelussa, jota suomalainen älymystö kävi 1800-luvun alun 
lehdistössä ja esitelmissä Kalevalan ilmestymisestä lähtien, kuten yllä 
on käynyt ilmi. Keskustelu koski Kalevalan ja sen runojen historial- 
listen ja mytologisten tulkintojen linjoja sekä suomalaisten uskonnon 
varhaisia muotoja. 

Mytologialuentoja ei voi kuitenkaan pitää ainoastaan Kalevalan 
kommentaarina, vaikka Castren viittaakin mytologialuennoissaan 

Kalevalan runoihin ja käyttää niitä esimerkkiaineistonaan. Kalevala 
oli tuohon aikaan Topelius vanhemman julkaisujen ohella ainoa teksti- 
kokonaisuus, jonka kautta kalevalamittainen runous oli suurena 
kokonaisuutena laajan yleisön saavutettavissa. Castren kirjoitti teok- 
sensa yleisölle, joka tuskin tunsi runoutta entuudestaan, joten on 
luonnollista, että hän viittaa tämän yleisön saavutettavissa olleisiin 
aineistoihin. Kalevalamittaista runoutta ei ollut 1800-luvun puoli- 
välissä edes arkistoissa saatavilla vastaavalla tavalla kuin myöhemmin. 
Suurin osa kenttätyöaineistosta oli Lönnrotin hallussa, sillä Lönnrot 
luovutti aineistonsa Suomalaisen Kirjallisuuden Seuralle vasta vuon- 
na 1874 (Apo 2008, 372). Castren viittasi Kalevalaan todennäköisesti 
myös tämän vuoksi. 

Castren ei ole kuitenkaan kritiikitön Kalevalan käytössä vaan huo- 
mauttaa paikoin Kalevalan epäjohdonmukaisuuksista ja ristiriidoista 
omien havaintojensa kanssa (esim. s. 282-283). On muistettava, että 
Castren oli D. E. D. Europaeuksen kanssa ensimmäisiä, jotka vaati- 
vat kaiken kerätyn runoaineiston julkaisemista Kalevalan rinnalle 
(Castrén 1850a; 1850b; Kaukonen 1956, x; 1988, 79-80). Runos- 
ton variaatio oli siis yksi Castrenin lähtökohdista, eikä hän — kuten 
ei Lönnrotkaan — pitänyt Kalevalaa yhtenä ja ainoana mahdollise- 
na eepoksena (Siikala 2008, 314-318; Apo 2008, 366). Nykylukijan 
on myös hyvä huomata, että Castrenin mytologialuennoissa viitataan 
selkeästi Kalevalan eri painosten runojaksoihin, minkä ansiosta alku- 
peräistekstit ovat jäljitettävissä ja Castrenin tekemät tulkinnat niiden 
pohjalta arvioitavissa. Väinö Kaukosen suurtöiden Vanhan Kalevalan 
kokoonpano I-II (1939-1945) ja Elias Lönnrotin Kalevalan toinen pai- 
nos (1956) ansiosta runojen jäljittäminen on suhteellisen vaivatonta. 
Castrenin teosta ei voi myöskään kokonaisuutena arvioida ainoastaan 
siinä tehtyjen kansanrunouden tulkintojen pohjalta, sillä suuri osa 
teoksesta nojaa suomalaisen mytologian suhteen muihin lähteisiin: 
Lencgvistin ja Gananderin tutkimuksiin sekä kielitieteellisiin, etno- 
grafisiin ja mytologisiin vertailuaineistoihin. 

Kansanrunous on Castrenille herderiläisen käsityksen mukaisesti 
kansan ääntä, runojen esittäjien yläpuolella olevan kollektiivisen tra- 
dition ilmentymää (ks. Saariluoma 2006, 195-197). Castrenin viljele- 
mä, ajalle tyypillinen käsite laulunjumalatar (sänggudinnan), johon 
hän viittaa ikään kuin runojen sepittäjänä, voidaan epäilemättä tulkita 

runouden yliyksilöllisyyden, kollektiivisen äänen personifioitumaksi. 
Termi variantti (variant), jota Castren käyttää samaa aihetta käsittele- 
vistä mutta keskenään erilaisista runoista tai runon osista, implikoi 
käsitystä runon vakio- tai alkumuodosta, joka eri laulajien esityksis- 
sä on aikojen saatossa alkanut muuntua ja varioida. Termi oli vakio- 
käytössä jo esimerkiksi Lönnrotilla. Vaikka Castren viittaa alkuperäi- 
siin runotoisintoihin vain muutamassa kohdassa, hän nostaa esiin 
perusteet, joiden mukaan arvioi runon elementin alkuperäisyyttä eli 
vanhakantaisuutta. Näitä perusteita ovat hänen mukaansa ennen muu- 
ta runoelementin levinneisyys ja tietynlainen eheys, ”poeettinen arvo” 
(ks. s. 282, 287). Nämä ovat myös Julius ja Kaarle Krohnin vuosikym- 
meniä myöhemmin kehittelemän maantieteellis-historiallisen mene- 
telmän peruskriteerit runon alkuperäisen muodon jäljittämiseksi. 
Castren katsoo kalevalamittaisen runon kerronnallisen rakenteen 
tai juonen määräävän runon sisältöjä: esimerkiksi henkilöhahmon 
ominaisuudet määräytyvät tämän roolista kertomuksessa. Näin ollen 
hänen mukaansa esimerkiksi sankariepiikan hahmot, kuten Väinä- 
möinen, muotoutuivat heihin liitettyjen kertomusten eli tapahtuma- 
sarjojen antamien edellytysten mukaisesti, eikä Väinämöisen 
ympärille sepitetty hänen hahmoonsa sopivia kertomuksia. Mikäli 
vakiintunut henkilöhahmo liitettiin uuteen kertomukseen, Castr6- 
nin mukaan tätä henkilöhahmoa, ei kertomusta, muokattiin tarpeen 
mukaan. (ks. s. 278-280.) Castrén vaikuttaakin pitävän Lönnrotin 
hahmottelemaa eeposkokonaisuutta varsin luotettavana esityksenä 
siinä olevan kalevalamittaisen epiikan kertomusrakenteista noja- 
tessaan näkemyksissään Kalevalassa esitettyihin, erilaisista runoista 
koottuihin kertomussykleihin eritoten luentojen kolmannessa osas- 
sa ”Sankarit”. Toisaalta käsitellessään mytologian ritualistista puolta 
Castrén käyttää monin paikoin Kalevalan eeppisen kerronnan lo- 
massa olevia loitsujaksoja. Ne liittyvät tässä tekstiympäristössä Kale- 
valan juoneen, mutta Castren käyttää niitä esimerkkeinä erilaisista 
rituaalisista teksteistä, joita on käytetty kansan parissa. Hän vai- 
kuttaa suhtautuvan Kalevalaan Elias Lönnrotin tulkintana suoma- 
laisesta mytologiasta (vrt. Hyvönen 2008) käsitellessään yksittäisiä 
runojaksoja irrallaan varsinaisesta tekstikokonaisuudesta, jossa ne 
esiintyvät. Lönnrotin perusteet eri perinnelajeja edustavien runo- 
jen upottamiseksi epiikan lomaan tukivat tapaa, jolla Castren jälleen 

Tarkka 2005, 69-70). 

Castren käyttää siis mytologialuennoissaan Kalevalaa yhtäältä 
esimerkkiaineistona, jolla hän pystyy valaisemaan omakohtaiseen 
tutkimustyöhönsä perustuvia näkemyksiään, toisaalta kalevalamit- 
taisten kertomusten ehjät muodot ja keskinäisen suhteen osoitta- 
vana kokonaiseepoksena, johon hän vetoaa päätelmiensä perus- 
teluissa. Kalevalan käyttö ei riistä Castrenin mytologialuennoilta 
käyttökelpoisuutta tyystin tänäkään päivänä, mutta kalevalamittaisen 
runouden suhteen Castrenin työhön on suhtauduttava kriittisesti. 


Castrenin mytologian etnografisia lähteitä 


Castrén hyödynsi teosta kirjoittaessaan laajaa kenttätyökokemustaan 
ja kokoamiaan tietoja Koillis-Euroopan ja Keski- ja Pohjois- Aasian eri 
kielistä ja kulttuureista. Näiltä osin mytologialuennot eivät suinkaan 
enää kommentoi Kalevalaa tai tuo lisiä Suomen kansalliseepokseen 
vaan rakentavat etnografisiin aineistoihin perustuvaa vertailevaa ku- 
vaa pohjoisessa ja Siperiassa asuvien kansojen mytologiasta. Castrén 
ei viittaa ainoastaan omiin kenttätöihinsä, vaan mytologialuentojen 
alaviitteissä vilisee jatkuvasti Siperian-tutkimuksen pioneereja, joi- 
den teoksiin ja matkakertomuksiin luennot perustuvat mutta joiden 
tuloksia Castren myös kritisoi ja tarkentaa. 

Castrenin elämää ja kenttämatkoja on tavattu tarkastella romant- 
tisen herätyksen saaneen nuoren tutkijan toimintana. Tarkemmin 
katsottuna Castrenin kenttätöiden taustalla on kansainväliseen tutki- 
mukseen perustuvia virikkeitä ja tehtäviä, joita niin suomalainen kuin 
venäläinenkin älymystö valjasti Castrenin toteuttamaan. Castrenille 
asetettu kenttätyöohjelma vaikutti merkittävästi myös mytologialuen- 
tojen sisältöön, minkä vuoksi kenttätöiden taustoja on syytä tarkastel- 
la lyhyesti tässäkin. 

Kenttätöiden taustalla vaikutti kehittymässä ollut historiallinen ja 
vertaileva tutkimusmenetelmä (ks. seuraava luku), joka edellytti yhä 
enemmän ja yhä tarkempia aineistoja ja sitä myötä uusia ja entistä 
laajempia kenttätyöhankkeita. Kenttätyötä oli tehtävä erityisesti siel- 
lä, missä ei ollut kirjallisia perinteitä eli yhteisöissä, joiden kulttuu- 
ria ja kieltä ei ollut tallennettu. Venäjän tiedeakatemiassa oli pitkään 

suunniteltu etnografisia matkoja, joiden tarkoituksena oli tuottaa 
aiempaa tarkempaa tietoa pohjoisen ja Siperian kansoista. Castrenin 
kenttätyöt vastasivat suunnitelmiin. Historiallisen ja vertailevan mene- 
telmän lisäksi Castrenin matkat nivoutuvat siis myös etnografian 
yleiseen kehitykseen (ks. luku ”Etnografisen tiedonintressin kehit- 
tyminen”). 

Venäjällä oli toteutettu 1700-luvulla laajoja tutkimusmatkoja Sipe- 
riassa. Koska matkojen pääpainotus oli ollut luonnontieteissä, niiden 
tulokset väestön ja kielten lukumäärien ja rakenteen suhteen olivat 
epätarkkoja. Pietarin akatemian 1700-luvun niin sanotut suuret tut- 
kimusmatkat kohdistuivat kolmeen suuntaan. Ensiksikin Venäjän 
ja Siperian pohjoiselle rannikkoseudulle tehtiin pohjoisen merirei- 
tin avaamista palvelevia tutkimusmatkoja; toiseksi matkoja tehtiin 
Kamtsatkalle, jossa haluttiin selvittää Aasian ja Amerikan mahdol- 
lista maayhteyttä; kolmanneksi tutkimusmatkat suuntautuivat Venä- 
jän sisämaan tuntemattomille alueille, joissa luonnonvarojen lisäksi 
tutkijoita kiinnosti Siperian kautta avattava kauppareitti Kiinaan ja 
Intiaan. Suurten tutkimusmatkojen aikana kerättiin kuitenkin tietoa 
myös Siperiassa puhuttavista kielistä ja kansoista. 

Suurten tutkimusmatkojen ohella tämän kirjan kannalta merkit- 
tävä tutkija oli Daniel Gottlieb Messerschmidt, saksalainen lääkäri 
ja luonnontieteilijä, jonka Pietari Suuri kutsui Venäjälle tutkimaan 
Siperian maantiedettä, luonnonhistoriaa, lääketiedettä, kansoja ja nii- 
den kieliä, muistomerkkejä ja antikviteettejä sekä keräämään kaikkea 
näiden suhteen merkittävää tietoa (Vermeulen 2015, 117). Messer- 
schmidtin matkareitti kulki Tobolskin kautta Krasnojarskiin, Jenisei- 
jokea pitkin Jäämeren rannikolle Mangazejan kauppapaikkaan ja 
itään Lena-joelle Ala-Tunguska-joen vesistöjä myöten. Matka jatkui 
Irkutskista Taka-Baikalian alueen kautta Kiinan ja Mongolian rajoille 
Argunskiin, joka on Baikal-järven itäpuolella. Sieltä Messerschmidt 
matkasi takaisin Irkutskiin ja Jeniseiskiin ja lopulta Samarovskin 
kautta Tobolskiin ja Pietariin. Matka kesti vuoden 1719 maaliskuusta 
vuoden 1727 maaliskuuhun; kahdeksan vuotta, joiden aikana Pietari 
Suuri oli kuollut, eikä hänen seuraajansa Katariina I ollut juurikaan 
kiinnostunut Messerschmidtin tutkimusmatkan tuloksista tai niiden 
julkaisemisesta. Materiaalit tutkija joutui kuitenkin luovuttamaan 
Pietarin akatemialle. (Vermeulen 2015, 119-124; Tokarev 1966, 78.) 

Messerschmidtin aineistoja kuitenkin hyödynnettiin myöhemmin. 
Esimerkiksi Vasili Nikitits Tatistsev (1686-1750) ja Gerhard Fried- 
rich Müller (1705-1783) käyttivät Messerschmidtin aineistoja toisen 
Kamtsatkan tutkimusmatkan suunnitteluun (Vermeulen 2015, 144- 
146; Tokarev 1966, 79-85). Myös samojedikielten puhujilta aineistoja 
kerännyt Peter Simon Pallas käytti samoja aineistoja ja tietoja hyväk- 
seen suunnitellessaan osuuttaan Orenburgin tutkimusmatkasta. Myös 
Castrén tutustui Messerschmidtin aineistoihin. 

Suurten tutkimusmatkojen tekijöistä Castren viittaa teoksessaan 
toistuvasti Peter Simon Pallasin teksteihin. Pallasin matka vuosi- 
na 1768-1774 suuntautui Venäjän länsiosista Uralille, Tobolskiin, 
Omskiin, Länsi-Siperian pohjoisosiin ja sieltä Altaille, Baikalille lähel- 
le Kiinan rajaa ja Sajanin vuorille — siis käytännössä samoille alueille, 
joilla Castrén ja Messerschmidt matkasivat. Teksteissään Pallas 
kuvaa paikkojen geologiaa ja maaperää, kasvillisuutta, eläimiä, pai- 
kallisia asukkaita sekä heidän arkeaan, työvälineitään ja ”muinaisuu- 
tensa jäänteitä”. (Pypin 1892, 254-259.) 

1700-luvun niin Pietari Suuren kuin Katariina II:n toteuttamien 
suurten tutkimusmatkojen yhtenä keskeisimmistä tuloksista kieli- 
tieteen ja etnografian suhteen voidaan pitää Johann Gottlieb Georgin 
Saksassa painettua teosta Beschreibung aller Nationen des Russischen 
Reichs (1776-1780). Se herätti Keski-Euroopassa kasvavaa kiinnos- 
tusta Venäjällä asuvia kieli- ja kulttuuriyhteisöjä kohtaan, ja myös 
Castren viittaa toistuvasti Georgin työhön. Neliosainen kokoomateos 
on ollut aikanaan huima, kokonaisen imperiumin monikulttuuri- 
suutta kuvaava aikaansaannos. Siinä kuvataan 65 kansan *elämänta- 
paa, uskontoja, tapoja, asujaimistoa, pukeutumista ja muita kurio- 
siteetteja? (lainaus Vermeulen 2015, 308), minkä lisäksi Georgi 
luokittelee kansoja kielen, uskonnon ja talouden suhteen. Luokitte- 
luista teetettiin 95 kuparipiirrosta, jotka julkaistiin erikseen. Georgin 
tiedot perustuvat 1700-luvun suurten tutkimusmatkojen julkaistuihin 
ja julkaisemattomiin tuloksiin. (Tokarev 1966, 95-108.) 

Castrenin matkahankkeen valmistelussa Anders Johan Sjögrenillä 
oli merkittävä rooli. Sjögren toimi 1830- ja 40-luvuilla Pietarin aka- 
temian piirissä, missä hän pystyi järjestämään Castrenin tutkimus- 
matkoille rahat. Sjögrenin kautta Castrenin työ voidaan liittää pait- 
si venäläisen tutkimusmatkailun historiaan, myös ennen kaikkea 

suomalaisen humanistisen tutkimuksen jatkumoihin. (Branch 1968.) 
Michael Branchin mukaan Sjögrenin toiminta sijoittuu hedelmällisel- 
lä tavalla Porthanin Suomessa johtaman tutkimusperinteen ja nouse- 
massa olleen systemaattisen historiallis-vertailevan kielitieteen väli- 
maastoon. Sjögren kykeni toteuttamaan jo Porthanin kaavailemia 
kenttätöitä, joiden aikana kerättyjen aineistojen pohjalta kyettiin teke- 
mään tarkkoja johtopäätöksiä suomalais-ugrilaisten kielten suhteista. 
Sjögren keräsi aineistonsa systemaattisesti niin, että niiden pohjalta 
voitaisiin osoittaa kielten väliset suhteet ei ainoastaan sanastoon, vaan 
myös rakenteisiin perustuen. Tässä Sjögrenin otteessa tulee esiin tans- 
kalaisen kielitieteilijä Rasmus Raskin vaikutus. Käytännössä Sjögren 
todisti suomalais-ugrilaisen kieliperheen olomassaolon. Hän epä- 
röi samojedi- ja suomalais-ugrilaisten kielten mahdollisen sukulai- 
suuden suhteen, mutta ei enää itse halunnut eikä kyennyt lähtemään 
pohjoiseen keräämään aineistoa, joka olisi vastannut kysymykseen. 
Sjögren oli kuitenkin vakuuttunut oman kenttätyömetodinsa tehok- 
kuudesta, ja hänen tuloksensa olivatkin siinä määrin vaikuttavia, että 
metodi herätti epäilemättä kiinnostusta 1800-luvun alun akateemi- 
sessa Pietarissa. (Branch 1968; 2006.) 

Sjögrenin kenttämatkat sijoittuivat vuosille 1824-1829, joiden 
aikana hän matkusti Karjalan alueen itämerensuomalaisten kielten, 
saamen kielten, nenetsin, komin, udmurtin ja marin puhujien parissa. 
Varsinaisia kenttätöitä voidaan luonnehtia kielitieteellisesti orientoi- 
tuneiksi, mutta Sjögren keräsi silti varsin monimuotoista aineistoa: 
puheaineisto koostui muun muassa paikannimistä, kansanrunoista ja 
sananlaskuista, minkä lisäksi tutkija käytti ylijääneen ajan arkistoissa 
ja kirjastoissa. (Branch 1973, 207-219.) 

Sjögren antoi Castrenille selkeät kenttätyöohjeet ja -tavoitteet. Oh- 
jeet julkaistiin Pietarissa Bulletin de la Classe des Sciences historiques, 
philologigues et politigues -lehdessä ja niistä käytiin aikanaan jonkin 
verran keskustelua: esimerkiksi Venäjän etnografista karttaa laati- 
va Köppen esitti Castrenille joitakin lisäkysymyksiä, joihin Castren 
matkansa aikana julkaistuissa raporteissa vastasi. (Sjögren 1844; 
Köppen 1844.) Huomionarvoista on, että ennen toista matkaansa 
Siperiaan Castren vieraili Pietarissa akateemikko Sjögrenin luona, jol- 
loin tutkijat työstivät yhdessä matkaohjeen. Vaikka teksti noudattelee 

Sjögreniltä aiemmin tuttuja teemoja, siitä löytyy myös muotoiluja, 
jotka voidaan tulkita Castrenin vaikutukseksi. 

Voimakkaimmin kenttätyöohjeista nousee esiin kaksi seikkaa. 
Ensinnäkin matkojen ajateltiin lähtökohtaisesti olevan kielitieteelli- 
siä ja etnografisia ja niiden nähtiin tieteen näkökulmasta palvelevan 
historiallisia tulkintoja. Toisekseen näkemys kenttätöissä kerättävästä 
aineistosta oli laaja ja kokonaisvaltainen: kielitieteellistä materiaalia 
tuli kerätä kaikilta mahdollisilta aloilta ja sitä tuli täydentää etnolo- 
gisilla, arkeologisilla sekä arkistojen aineistoilla. Castrenin matkojen 
pääasiallisena kohteena olivat niin sanotut samojedilaiset heimot 
(samojedische Völkerstamm) ja niiden levinneisyys Siperiassa, mihin 
liittyen hänen tuli kiinnittää huomiota myös hantin kieleen sekä han- 
tien ja samojedien välisiin kontakteihin. Länsi-Siperian etnisen kar- 
tan epäselvyyksien korjaaminen oli yksi matkojen merkittävimpiä 
tavoitteita. 

Kenttätyöohjeissa korostetaan monesti, että aineisto on kerättävä 
itse paikan päällä kielten puhujilta. Tässä kohtaa kenttätyöohjeissa on 
ajalle tyypillinen empiriaa korostava henki (Bunz! 1996). Kielitieteel- 
lisen aineiston tuli koostua mahdollisimman laajan alueen kielimuo- 
doista eli itse kielistä ja niiden murteista, jotta voitaisiin analysoida 
kielten sukulaisuutta ja näiden välisiä suhteita. Kenttätyöohjeissaan 
Sjögren tekee selvää eroa entiseen sanaston keräilyyn ja neuvoo 
Caströnia keräämään mahdollisimman aukotonta kieli-, muoto-, 
äänne- ja lauseoppia valaisevaa aineistoa. Kentältä tulisi kuitenkin 
kerätä myös folklorea ja tässä tarkoituksessa ”kiinnittää kaikki huo- 
mio kansojen parissa kiertäviin tarinoihin ja perinteisiin, jotka kos- 
kevat heidän alkuperäänsä ja muinaisuuttaan olivatpa ne sisällöltään 
yleisiä tai tiettyyn paikkaan kiinnittyneitä” Kirjallisuuden lajeis- 
ta ohjeistettiin keräämään ainoastaan lauluja, koska ne olivat his- 
torian kannalta merkittävää aineistoa ja koska ne saattoivat kertoa 
tärkeitä seikkoja tutkittavien asuttamien paikkojen historiasta. Vas- 
taavaa historiallista intressiä palvelivat myös etnonyymit ja paikan- 
nimet sekä näihin liittyvä tietous. Lisäksi tuli kerätä yleistä ilmastoa ja 
kasvillisuutta sekä maantietoa koskevaa tietoutta. 

Ohjelman etnografisten päämäärien toteuttamiseksi tutkijan tuli 
olla selvillä tutkittujen heimojen ruumiinrakenteesta, elintavoista, 

vaateparresta, tavoista, kulttuurin tilasta, uskonnollisista käsityksistä, 
Samanismista, pakanuudesta, kristinuskosta ja ”ylipäätänsä kaikesta, 
jonka avulla voidaan luonnehtia heitä ja heidän erityisyyttään” Ohjel- 
massa mainitaan myös mytologisten tutkimusten jatkaminen, minkä 
voidaan tulkita olleen Castrenin lisäys. Castrenin kielellisen ja etno- 
grafisen aineiston monipuolinen tuntemus näkyy mytologialuennois- 
sa monissa kohdissa, joissa Castren esimerkiksi liittää paikoin yllät- 
täviinkin arkisiin käytäntöihin ja kielellisiin ilmauksiin mytologisia 
merkityksiä. 

Kuten kaikesta tästä on nähtävissä, Castren oli varsin tietoinen 
suomalaista mytologiaa käsitelleestä keskustelusta kootessaan luento- 
jaan. Hän käytti keskustelua pohdintojensa pohjana monin tavoin ja 
toi mytologialuennoillaan keskusteluun perustellun ja punnitun pu- 
heenvuoron. Vaikka tämä puheenvuoro liittyi suomalaisuuden juu- 
rista ja olemuksesta käytyyn poliittisesti virittyneeseen keskusteluun, 
sen pohjana oli ennen muuta tieteellinen, teoreettisiin malleihin ja 
empiriaan perustuva tutkimustyö, jonka taustalla vaikuttivat osaltaan 
Castrenin kenttätyökokemukset siperialaisten kansojen parissa sekä 
aiempi näitä kansoja koskeva tietous. Castren lavensi keskustelua suo- 
malaisesta mytologiasta uusiin suuntiin, mutta hänen työnsä lepäsi 
vankalla tutkimushistoriallisella pohjalla. 


Mytologialuentojen ajatusmaailman taustoja 


Castren ei erittele teoreettisia tai metodologisia lähtökohtiaan työnsä 
yhteydessä. Hän viittaa tutkimuskirjallisuuteen pääasiassa halutes- 
saan yksilöidä käyttämäänsä tutkimusaineistoa mutta ei avaa tulkin- 
tansa yleisiä lähtökohtia. Näin ollen Castrenin teoreettisia esikuvia ja 
malleja ei tunneta tarkkaan. Castrenin aikaan käydystä tieteellisestä 
keskustelusta löytyy kuitenkin joitakin viitteitä hänen teoreettisista 
lähtökohdistaan. 

Castrenin lähestymistapa on aineistolähtöinen. Hän pyrkii hyö- 
dyntämään mahdollisimman laajasti erityyppisiä tutkimusaineistoja 
sekä suomalaisesta että lähikulttuureista. Hän käsittelee teoksessaan 
mytologiaa järjestelmänä ja pyrkii kuvailemaan ei vain yksittäisiä 

uskomusmaailmaan liittyviä ilmiöitä, kuten myyttejä, vaan myös it- 
se järjestelmää, jonka perusteella ne olisivat ymmärrettävissä. Tämän 
lisäksi hän pyrkii määrittelemään käsittelemiensä ilmiöiden keski- 
näisen suhteellisen syntyajankohdan 1800-luvulla vallalla olleiden 
kulttuurien ja uskonnon kehityskaarta kuvaavien teorioiden pohjalta. 
Castrén tukeutuu ensisijaisesti kotoperäiseen aineistoon, mutta mis- 
sä kohden siinä on puutteita, hän tukeutuu analogisiin vertailuaineis- 
toihin kulttuureista, joita voi pitää ”kehittymättömämpinä” ja joilla 
voi kuvitella olevan historiallisia yhteyksiä suomalaiseen kulttuuriin. 
Aineiston valintaperusteiksi kohoavat etupäässä kielisukulaisuus ja 
historiallisen kanssakäynnin mahdollisuus kulttuurisen lainautu- 
misen taustana. Castrenin tekstistä on myös aistittavissa varsin mo- 
derneja kulttuurientutkimukseen liittyviä ajatuksia mm. siitä, että 
tutkijan näkemys aiheestaan on aina väistämättä jossain määrin sub- 
jektiivinen ja että aineistotulkinnoissa on otettava huomioon myös 
kulttuurinen konteksti, johon aineisto liittyy (ks. esim. s. 215, 248). 
Castrenin mytologiavertailut liittyvät kiinteästi hänen uralilais- 
altailaiseksi hypoteesiksi kutsuttuun teoriaansa suomen kielen ja sitä 
myötä suomalaisen kulttuurin juurista. Hän esitteli teorian pääpiirteis- 
sään Helsingissä Porthanin muistojuhlassa 9. marraskuuta 1849 luen- 
nossaan ”Hvar låg det Finska folkets vagga?” (Missä oli suomalaisen 
kansan kehto?; Castrén 1849). Itse teoria nojasi niin kielitieteelliseen 
kuin perinnemateriaaliinkin, ja sen mukaan suomen- ja turkinsukuisten 
sekä samojedikansojen alkukoti oli Altai- ja Sajan-vuoristoissa, jon- 
ne näiden esi-isät olivat aikoinaan paenneet suullisessa perinteessä 
kuvattua tulvaa. Castren ei ollut ensimmäinen, joka ehdotti kyseis- 
ten kansojen keskinäistä sukulaisuutta, vaan esimerkiksi kielitieteilijä 
Willhelm Schott, johon Castren mytologialuennoissaankin viittaa, 
oli ehdottanut samaa jo aiemmin. Uralilais-altailainen hypoteesi on 
sittemmin todistettu virheelliseksi, ja Mikko Korhonen onkin luon- 
nehtinut sitä romanttiseksi sepitteeksi, jossa yhdistyvät muinaiset ta- 
rut, raamatulliset kertomukset ja perusteettomat kielelliset vertailut. 
Uralilais-altailaisen hypoteesin vaikutukset näkyivät kuitenkin pitkään 
käsityksissä altailaisista kielistä ja suomalaisten kuulumisesta mon- 
golirotuun. (Korhonen 1986, 59-60.) Mytologialuentojen vertailujen 
lähtökohta perustuu paljolti uralilais-altailaiseen hypoteesiin: Castren 

korostaa altailaisiksi määrittelemiensä kansojen uskonnollisia yhden- 
mukaisuuksia (ks. esim. s. 163, 208, 213) ja puhuu suomalaisten siir- 
tymisestä Aasiasta nykyisille asuinsijoilleen (ks. esim. s. 265, 285). 

Yleisesti ottaen Castrenin työskentelyn lähtökohdat olivat romantii- 
kassa, mutta valistusajattelun pitkät linjat näkyvät niin ikään hänen tut- 
kimusotteessaan (Karkama 2001; Vermeulen 2015). Mytologian nou- 
su tutkimuksen kohteeksi kumpusi 1800-luvun alkupuolella pitkälti 
juuri eurooppalaisesta ja vielä täsmällisemmin saksalaisesta roman- 
tiikasta, jonka piirissä kansaa (saks. Volk) ja etenkin kansankulttuurin 
saavutuksia ihannoitiin kulttuurin aitoina ja alkuperäisinä muotoina. 
Mytologia totuuden korkeana muotona oli jo vakiintunut ajatus, ei 
enää pelkkä kiehtova idea, mitä se oli ollut vielä 1700-luvun puolel- 
la (Feldman & Richardson 1972, 303). Johann Gottfried von Herder, 
yksi keskeisimmistä hahmoista kansallisromantiikan syntyvaiheissa, 
korosti teksteissään, kuinka kulttuurit ovat omanlaisiaan ja että niitä 
myös tulee lähestyä sellaisina (Wilson 2005, 9-12). Hän näki myytin 
olevan kulttuurin kasvupohja, johon kieli, uskonto ja muut kulttuu- 
rin osa-alueet pohjimmiltaan perustuvat (Williamson 2004, 8). Georg 
Creutzer nosti kansanperinteen eri muodot mytologiantutkimuksen 
aineistoiksi, ja eritoten Jacob Grimm (1844) käsitteli juuri erityyppisiä 
aikalaisperinteitä heijastumina muinaisesta mytologiasta. 

Vertailevalle tutkimukselle luontaista on löytää vastaavuuksia tut- 
kimuskohteiden välillä. Myös Castren tunnisti tutkimissaan kult- 
tuureissa keskenään vastaavia ilmiöitä, mutta hän pohti myös paljon 
näiden ilmiöiden eroavaisuuksia eri konteksteissaan. Osa Castrenin 
havaitsemista yhtäläisyyksistä vaikuttaa nykylukijan silmissä enem- 
män tai vähemmän satunnaisilta, mutta tavassa, jolla Castren niitä 
käsittelee ja tulkitsee, on havaittavissa teoreettisen kokonaiskuvan 
aineksia. Ylipäätään Castrén kuvaa uskontoa pikemmin muotojen 
sikermänä kuin yhden teoreettisen postulaatin pohjalta, mikä oli 
ajanmukaista ja myös linjassa empirismin perusperiaatteiden kanssa. 
Castren ei siis ollut niinkään teoreetikko, joka pyrkisi sovittamaan 
aineistoaan yhteen aihetta kuvaavaan malliin, kuin pragmaatikko, jo- 
ka hyödyntää tuntemiaan teorioita käytössään olevaan materiaaliin 
soveltuvilta osin. Käsittelemme seuraavassa joitakin aikalaispohdin- 
tojen linjoja, jotka vastaavat Castrenin mytologialuennoissaan esittä- 
miä ajatuksia. 

Historiallinen ja vertaileva menetelmä 


Castrenin elämäntyön saksalaiset laitokset toimittaneen Anton von 
Schiefnerin mukaan Castren oli hyvin perehtynyt häntä edeltänee- 
seen vertailevaan kielen- ja mytologiantutkimukseen. Schiefner toteaa 
kirjeessään J. V. Snellmanille: 


[...] vertailevan tutkimuksen toteuttamiseksi hänen oli välttämättä 
perehdyttävä mitä tarkimmin vertailevan kielitieteen aiempiin tuloksiin, 
ja niinpä hän tutkiskeli W. v. Humboldtin, Boppin, Vossin, Grimmin, 
Diezin, Schleicherin, Raumerin, Diefenbachin ja muiden teoksia pyrkien 
alituisesti laajentamaan kielitieteellistä näköpiiriään. Erityisesti häntä 
innosti yhteys Böhtlingkiin, [...] Kuten kielitieteen alueella Castren pyrki 
myös myyttien tutkimuksen alueella tutustumaan uusimpiin aikaansaan- 
noksiin ja siten avartamaan näköpiiriään. Vaikka hänen luentonsa suo- 
malaisten mytologiasta ovat jo merkittäviä, ne olisivat kehittyneet vielä 
suunnattomasti ansiokkaammiksi, jos hänen olisi suotu käyttää hyväkseen 
vuosien varrella karttuvia uusia aineistoja samalla myyttien tutkimuksen 
uusien näkökantojen tasalla edeten. Hänen kirjeensä todistavat sangen 
selkeästi, miten uutterasti hän pyrki täydentämään tämän alan tietojaan 
[...] (von Schiefner 1857.) 


Castrenin mytologialuentojen tausta-ajatuksia onkin löydettävissä 
1800-luvun alussa Keski-Euroopassa intensiivisesti kehittyneestä his- 
toriallisen ja vertailevan kielen- ja mytologiantutkimuksen piiristä. 
Alat nivoutuivat tiiviisti yhteen. Kyse ei ollut ainoastaan tutkimusalan 
kehittymisestä, vaan kokonaisesta tutkimusparadigman käänteestä, 
jonka taustalla olivat indoeurooppalaisten kielten tutkimuksen mul- 
listavat löydöt (Stipa 1990, 241). Vertailevan metodin kehittymisen 
taustalla voidaan nähdä myös valistusajan suuret aineistojenkeruu- 
hankkeet, jotka mahdollistivat ensin pintapuoliset sanastoon perus- 
tuvat kielten vertailut ja myöhemmin myös havainnon kielten vaihte- 
levista rakenteista ja äänteellisen variaation säännönmukaisuuksista 
(Korhonen 1986, 40-41; Campbell 2002, 86-90). 1700-luvun lopulla 
ja 1800-luvun alussa etenkin saksalaisessa tutkimuksessa myytteihin 
liitettiin mystillissävytteisiä luonnonfilosofisia ajatuksia. 

Filologia oli 1800-luvulla hyvin monialaista, ja mytologiantutki- 
muksenkin vertaileva luonne on George Williamsonin (2004, 13) 
mukaan peruja tältä ajalta. Käytännössä ala pohjaa kolmen samoihin 

aikoihin julkaisseen tutkijan, Franz Boppin (1791-1867), Jacob 
Grimmin (1785-1863) ja Rasmus Raskin (1787-1832) kirjoituksiin, 
jotka käänsivät pysyvästi lingvistien katseet eri kielten kuvailusta sys- 
temaattisiin historiallisiin vertailuihin (Campbell 2002, 94; Lehmann 
1992, 28-30). 

Erityisesti Boppin ja Grimmin ajattelun taustalla voidaan nähdä 
Friedrich von Schlegelin (1772-1829) luonnontieteellisiin analogioi- 
hin perustuvat teoriat vertailevasta kieliopista. Schlegelin teoriat oli- 
vat suosittuja myös Turun yliopistossa 1700-luvun lopulla ja 1800- 
luvun alussa niin kutsutun Turun romantiikan kaudella (Hautala 
1954, 88; Siikala 2002). Kieliä tuli Schlegelin mukaan tutkia järjes- 
telminä, joiden sisäisen rakenteen elementit ovat toisiinsa vuorovai- 
kutussuhteessa siten, että muutokset yhdessä elementissä vaikuttavat 
myös toisiin. Analogia tuotti myös käsityksen siitä, että yhtä (säily- 
nyttä) osiota tutkimalla voitaisiin rekonstruoida jo kadonneita osioita. 
Schlegeliltä on peräisin myös ajatus siitä, että kielten sukulaisuuden 
voi todistaa vain sisäisen rakenteen eli kieliopin vastaavuuksien, ei 
ainoastaan pinnallisten sanalistojen vertailun avulla. (Lehmann 1992, 
27-30; Campbell 2002, 90.) Varsinainen läpimurto tapahtui kuiten- 
kin vasta, kun Franz Bopp kehitti menetelmää kielen muotojen eli 
morfologian alueelle ja laajensi tutkittujen kielten kenttää (Pedersen 
1962, 255-258). Jacob Grimm keskittyi Boppia kapeammalle alueel- 
le ja vertaili keskenään vain germaanisia kieliä, mutta Boppin tavoin 
paneutui ainoastaan morfologiaan (Pedersen 1962, 260-262). 

Von Schlegelin, Boppin ja Grimmin vertailevien kielioppien rinnal- 
la tanskalainen Rasmus Rask esitti muinaisskandinaavin ja saksan 
sekä slaavilaisten, kreikkalaisten ja latinalaisten kielten historiallisen 
yhteyden vertailevan menetelmän avulla. Raskin vertailuissa korostui 
äänteiden variaatioiden tarkastelu, vaikka hänkin korosti kieliopillis- 
ten piirteiden merkitystä kielisukulaisuuden määrittämisessä. Raskin 
löytämät äänteiden vastaavuudet, käytännössä äännelait, tunnetaan 
Grimmin lakina, sillä Jacob Grimm kehitti Raskin mallista historialli- 
sen fonologian mallinnuksen Deutsche Grammatik -teoksensa toiseen 
painokseen (1822) (Lehmann 1992, 30; Campbell 2002, 90; Pedersen 
1962, 261). Silti Rask oli jo vuonna 1818 julkaistun tutkimuksensa 
esipuheessa tuonut esiin äänteiden vertailun metodin perusteet: kie- 
let ovat toistensa sukukieliä silloin, kun tutkija voi eksplikoida niiden 

keskeisestä sanastosta äänteiden muutosten sääntöjä. Äännelaki tar- 
koittaa siis systemaattista äänteiden vastaavuutta kielten välillä. Tut- 
kimuksensa Rask toteutti kartoittamalla, mitkä muinaisskandinaavin 
maantieteellisistä lähikielistä olivat sen sukukieliä, ja etenemällä niis- 
tä maantieteellisesti etäämmällä puhuttuihin kieliin. (Pedersen 1962, 
249-251.) Raskin merkitystä on pidetty huomattavana suomalaisessa 
tutkimusperinteessä, sillä hänen vierailunsa Suomessa ennen Intian- 
matkaansa inspiroi lukuisia tutkijoita, muun muassa nuorta Anders 
Johan Sjögreniä (Branch 1968; Stipa 1990, 242-243, 295-298). Kuten 
aiemmin on jo todettu, Sjögrenillä puolestaan oli huomattava vaiku- 
tus Castrenin työhön. 

Castren soveltaa historiallisen ja vertailevan kielitieteen meto- 
deja mytologiantutkimukseen analogisesti: kielellisen piirteen tavoin 
myös mytologiaan liittyvän käsityksen tapaaminen laajalla alueella ja 
monen kansan parissa kertoo sen vanhuudesta, kun taas jonkin käsi- 
tyksen esiintyminen ainoastaan yhdellä tai muutamalla kansalla mer- 
kitsee käsityksen nuorta ikää. Erityisen selvästi tämä tulee esille myto- 
logialuentojen ensimmäisessä luvussa, jossa Castren esittää jumalan 
olevan alkuperäisin ja vanhin jumalnimitys. Perustelut liittyvät nimi- 
tyksen laajaan esiintymiseen: se tunnetaan jopa samojedikielissä, kun 
taas muita suomalaisen mytologian jumaluuksia ei tunneta yhtä laa- 
jasti muiden kansojen parissa. Esimerkiksi nimitystä ukko ei tunneta 
”jumalallisuuden merkityksessä? muualla kuin suomalais-karjalaises- 
sa, virolaisessa ja saamelaisessa perinteessä, minkä vuoksi Castren ei 
oleta käsityksen olevan vanhaa perua (ks. s. 86-87, 98-100). Vas- 
taavasti Castren pitää kalevalamittaisen runouden sota- ja kosinta- 
teemojakoko altailaista kielikuntaa yhdistävänä tekijänä, mutta joutuu 
toteamaan, että samporunot ovat myöhäisiä lisiä kalevalamittaiseen 
runouteen, sillä ”traditiota tästä merkittävästä välineestä ei tavata 
ainoankaan sukukansan keskuudessa”. Lisäksi perinteelle löytyy vasti- 
neita skandinaavisesta mytologiasta, mikä kertoo myöhempien kult- 
tuurikontaktien vaikuttaneen runouteen. (ks. s. 265-268.) 

Ajatus ”alkuperäisistä” kansallisista erityispiirteistä oli tärkeä osa 
saksalaista romantiikkaa ja näiden piirteiden etsintä sen keskeisimpiä 
tavoitteita. Jacob Grimm (1785-1863) oli saksalainen kielitieteilijä, 
mytologi ja kansanperinteentutkija, jonka teoksen Deutsche Mytho- 
logie toiseen painokseen (1844) Castren viittaa usein. Viitteet liittyvät 

lähinnä germaanisen mytologian yksityiskohtiin, mutta Grimmin vai- 
kutus Castrenin mytologiatutkimukselle lienee ollut merkittävä ylei- 
selläkin tasolla. Johann Gottfried von Herderin (1744-1803) kansan- 
kulttuuria ihannoivat ajatukset elävät Grimmin työssä vahvasti. Myös 
kolonialismin ja Napoleonin valloitussotien kritiikki Euroopassa 
lienee pohjustanut Grimmin kotoperäisen kulttuurin arvoa painotta- 
via ajatuksia, joita kuvaa hyvin seuraava katkelma hänen teoksestaan 
Deutsche Mythologie: 


Jokainen kansa vaikuttaa syntyjään täydelliseltä ja torjuvan vieraita vaikut- 
teita. Kieli, epiikka viihtyy ainoastaan kotipiirissä yhtä lailla kuin joki jyli- 
see kovimmin kuohuessaan uomassaan. Kaikki sen häiriintymättä kehit- 
tynyt oma voima ja syvimmät vaikuttimet kumpuavat tästä keskuksesta, 
eikä vanhimmalla puheellamme, runoudellamme ja kertomustollamme 
ole nähtävissä muuta kasvupohjaa. (Grimm 1844, xxi-xxii.)? 


Grimmin kansanperinteeseen liittyneen työn keskeisenä lähtökohta- 
na oli Georg Creutzerin (1810-1812) ajatuksiin pohjaava usko siihen, 
että alkuperäisin ja aidoin germaanimenneisyys ja sen henki oli tavoi- 
tettavissa kansanperinteestä (Creutzer 1810-1812; Bascom 1977, 3). 
Myytti oli hänen mukaansa kansan mielessä alati pohjavireenä vaikut- 
tava elävä ilmiö ja tämän ansiosta tavoitettavissa uudemmassakin kan- 
sanperinteessä eikä ainoastaan muinaisuudessa kirjoitetuissa teksteis- 
sä (Williamson 2004, 81, 90, 111-112). Myytti oli Grimmin mukaan 
kiinnittynyt nimenomaan kieleen. Grimm ilmaisee tämän runollisesti 
teoksensa Deutsche Mythologie toisen painoksen esipuheessa: 


Mikäli kielen suhteen kelpuutetaan johtopäätökset siitä, mitä siinä ei 
ole, sen perusteella että kielen tämänhetkiset ominaisuudet palautuvat 
kuitenkin kauas vanhempiin ja vanhimpiin [kielimuotoihin], on vastaava 
käytäntö oikeutettu mytologiankin suhteen. Sen haihtuvasta vedestä voi- 
kin aavistaa lähteen, seisovasta suosta vanhan virran. Kansat kiinnittyvät 
ja takertuvat perinteisiin, mutta emme käsitä traditioita emmekä taikaus- 
koa lainkaan, mikäli emme osoita niille pohjaa pakanallisella maaperällä. 
(Grimm 1844, vi.)'? 


Vastaavasti myös Castren pyrkii tutkimuksessaan juuri suomalaisen 
mytologian lähteille tavoitellessaan sen alkuperäisiä muotoja. Käsite 
alkuperäinen on kuitenkin jo itsessään ongelmallinen, sillä kansan- 

kulttuurin ilmiöille on vaikeaa ellei mahdotonta osoittaa tiettyä alku- 
muotoa, jolla ei olisi edeltäjiä. Castren vaikuttaakin viittaavan alku- 
peräisellä pragmaattisemmin sellaisiin mytologian muotoihin, joille 
ei tunnista edeltäjiä. Nämä muodot ovat esimerkiksi sellaisia, joiden 
vastineita tavataan etäisimpienkin sukulaiskansojen parissa, jotka 
kielellisesti vaikuttavat alkukantaisimmin kotoperäisiltä tai jotka 
ovat maailmankatsomukseltaan Castrenin teoreettisen viitekehyksen 
nojalla aineiston vanhimpia. Vanhimpien tai alkukantaisimpien 
uskonnollisten käsitysten ja niihin viittaavien myyttien tunnistami- 
nen edellytti Castrenilta teoreettista mallia, jonka perusteella hän 
saattoi määrittää erilaisten käsitysten keskinäisen suhteellisen iän. 

Suullisessa kansanperinteessä elävien kielellisten muistomerkkien, 
kuten myyttisten kertomusten, syntyajankohdan ajoittaminen on kui- 
tenkin varsin hankalaa, sillä niissä on vain harvoin piirteitä, joiden 
perusteella ne olisivat liitettävissä mihinkään tiettyyn ajankohtaan tai 
aikakauteen. Castrenkin oli varsin tietoinen siitä, että kansanperinne 
on luonteeltaan kerrostuvaa: ikivanhojen elementtien päälle kasaan- 
tuu jatkuvasti uutta, ja eri aikakausilta periytyviä käsityksiä ja käytän- 
teitä saattaa elää rinnan jopa saman perinneyhteisön sisällä. Castren 
esimerkiksi valittelee useassa kohdassa sitä, kuinka kirjauskonnot 
ovat turmelleet vanhakantaisia käsityksiä, ja vastaavasti Jacob Grimm 
valittelee kristinuskon syrjäyttäneen germaanien kotoperäisen uskon- 
non (Grimm 1844; vrt. myös Tengström 1845a).'! 

Castrenin mytologialuentojen taustalla oleva Grimmin inspiroima 
ajatus ilmiöiden alkuperästä ja vertailtavuudesta herätti kiinnostusta 
ympäri Eurooppaa, eikä Castren suinkaan ollut ainoa, joka pohdis- 
keli vertailevan mytologian mahdollisuuksia Venäjän keisarikunnan 
alueella. Samoihin aikoihin Castrenin kanssa venäläinen folkloristiik- 
ka otti ensimmäisiä askeliaan samankaltaisissa merkeissä. Venäläisen 
historiallisen ja vertailevan mytologiantutkimuksen perustajana voi- 
daan pitää Fjodor Ivanovitš Buslajevia (1818-1897), jonka ajattelu pa- 
lautuu edellä esitetyn yleisen eurooppalaisen vertailevan filologisen 
tradition lisäksi Venäjällä 1800-luvun puolivälissä vaikuttaneeseen 
voimakkaaseen dekabristiseen, kansallismieliseen ajatteluun (Topor- 
kov 1997, 69-71; Balandin 1988, 13-15; Azbelev 1991, 4). Buslajevin 
tieteellisen uran ensimmäiset tekstit on julkaistu 1840-luvulla eli 
samoihin aikoihin kuin Castrén julkaisi keskeisimmät tekstinsä. Vas- 

taavasti Buslajevin ja Castrenin ajattelun taustalla ovat samat tutkijat, 
ja aatehistoriallisesti heidän romanttinen ajattelunsa nousi samois- 
ta taustoista, vaikkakin suuntautui eri kieliryhmiin ja kulttuuris- 
poliittisiin konteksteihin. Buslajevin ura oli Castrenin elämää pidem- 
pi, minkä vuoksi hänen viimeiset ja menetelmällisesti täsmällisimmät 
tekstinsä on julkaistu 1870- ja 1880-luvuilla, jolloin Julius Krohn ke- 
hitteli Suomessa maantieteellis-historiallisen menetelmän perusteita. 

Castrenista poiketen Buslajev ei tehnyt itse kenttätöitä, vaan pe- 
rusti tutkimuksensa ennen kaikkea arkistomateriaaleihin. Buslajev 
sovelsi ensimmäisenä historiallista ja vertailevaa menetelmää venä- 
jän kieleen. Häntä on pidetty merkittävänä muista aikalaistutkijoista 
erottuvana kirjoittajana juuri menetelmän korostamisen ja sen ekspli- 
koimisen ansiosta (esim. Toporkov 1997, 52), minkä vuoksi hänen 
työtään on mielenkiintoista verrata Castrenin mytologialuentoihin. 
Buslajevin mukaan historiallisen ja vertailevan tutkimuksen tarkoi- 
tuksena oli selvittää ennen kaikkea, millaista kansan ajattelu on alun 
perin ollut ja miten kansat ja niiden ajattelu ovat eriytyneet. Täs- 
sä tehtävässä tutkijan tulisi erottaa saatavilla olevan kansanrunous- 
materiaalin (laulujen, sananlaskujen, tarinoiden) perusteella histo- 
riallisten sivilisaatioiden aikaansaamista keinotekoisista kulttuurin 
kerroksista kansan perustavaa laatua olevat elementit. Historia on 
siis kantakulttuurien ja -kielten eriytymisen ja muuntumisen proses- 
si, jonka eri hetkiin voidaan päästä käsiksi historiallisen ja vertaile- 
van menetelmän avulla. (Balandin 1988, 40.) Kielen ja kansanrunous- 
materiaalin lisäksi Buslajev korosti kaiken saatavilla olevan kult- 
tuurista kertovan materiaalin yhtäaikaista, synteettistä käsittelyä 
(Balandin 1988, 32). 

Buslajevin näkemysten mukaan kieli on kansan esihistoriallisesta 
elämästä kertovista muistomerkeistä vanhin, ja sen muodossa ja 
sisällössä tulee esiin paitsi ihmisen yksilöllinen ajattelu, myös koko 
kansan luovuus. Kielen historiallinen ja vertaileva tutkimus, vaikka 
se keskittyikin kielen rakenteiden vertailuun, avasi näkymän koko- 
naiseen kansan henkisen elämään. Toisaalta kielitieteen historiallis- 
vertaileva menetelmä soveltui myös suullisen perinteen, mytologian 
ja kansan tapojen tutkimuksen välineeksi; myös niiden alkuperäi- 
nen olemus oli tavoitettavissa analyysin keinoin. Menetelmän kes- 
kiössä oli yleisen ja yksilöllisen aineksen erottaminen toisistaan. 

(Toporkov 1997, 76-77.) Buslajevin mukaan kieli on syntynyt ja kehit- 
tynyt samanaikaisesti myyttien, tapojen ja rituaalien kanssa. Kulttuu- 
rin kehityksen vaihetta, jolloin kielen sanasto ei ole vielä eriytynyt 
vaan jolloin samoilla sanoilla voidaan ilmaista erilaisia tarkoitteita, 
Buslajev kutsuu ”*esihistoriallisen ajan henkisen elämän eheydeksi”. 
Eheys perustuu siihen, että luonnonilmiöitä on nimetty niihin liitty- 
vien elämysten ja vaikutelmien perusteella, minkä vuoksi esimerkiksi 
muinaisslaavin nopeutta edustavat stri tuul? ja strela 'nuoli sekä mui- 
naisslaavilaisen mytologian nopea lintuhahmo (Stribog) nousevat sa- 
masta slaavilaisesta juuresta, stri. 

Buslajev rakensi uransa aikana selkeän kehyksen, johon venäläi- 
sen mytologian ja kielen historia asettui. Siinä on runsaasti saman- 
kaltaisuuksia Castrenin mytologialuennoista heijastuvan kehyksen 
kanssa, vaikka Castren ei luultavasti tuntenut Buslajevin tekstejä. 
Sen sijaan Grimmin Deutsche Mythologie näyttää olleen Castrenille 
keskeinen malli, sillä metodisten lähtökohtien ohella Castrenin myto- 
logialuennot vastaavat sitä jossain määrin myös rakenteeltaan. Molem- 
pien otsikointi on monin osin identtistä, mikä heijastelee aiheen 
jäsentämisen ja käsittelytapojen yhdenmukaisuutta. Molempien 
pohdinnan kohteena ovat paljolti mytologinen termistö juurineen, 
ennen muuta erilaisten olentojen nimitykset, sekä termistöön liit- 
tyvien myyttien ja muiden kansanuskon ilmiöiden keskinäiset, 
kulttuurienväliset rajat ylittävät yhteydet. Castrenin teoksen kaksi 
ensimmäistä päälukua (”Jumalat” ja ”Erityisiä henkiolentojen lajeja” 
vastaavat sisällöltään Grimmin teoksen lukuja I-XXIX, joskin Castrén 
on jaotellut Grimmin lukuja XVII-XXIX vastaavat, lähinnä luontoon 
ja erilaisiin elämänilmiöihin liittyvät jumaluudet ja mytologiset il- 
miöt luonnon keskeisimpien elementtien mukaan laatimansa typo- 
logian mukaisesti. Toisaalta Castrén on sijoittanut luvun ”Sankarit” 
teoksensa loppuun, kun taas Grimm käsittelee sankareita jumalten 
jälkeen, heti jumalista seuraavina palvottuina olentoina (luku XV). 
Sijoittaminen korostaakin Castrenin tulkintaa suomalais-ugrilaisista 
sankarikertomusten taustoista varsin maallisina ja myöhemmän laina- 
aineksen värittäminä kertomuksina. Näin ollen voidaan sanoa, että 
Castrenin lähtökohtana oli Lencgvistin ja Porthanin mallin ohel- 
la Grimmin Deutsche Mythologien osaltaan edustama keskieuroop- 
palainen tutkimusparadigma, mutta että hän ei yrittänyt sovittaa 

tuntemaansa materiaalia väkisin näiden puitteisiin vaan teki aineis- 
tosta omannäköisensä tulkinnan. 

Castren on kuitenkin tarvinnut jonkinlaisen ulkoisen viitekehyk- 
sen määrittäessään tiettynä aikana kootun tradition eri aineksista 
”vanhinta” tai ”alkuperäistä”. Kielen muuntumisen teorioiden lisäksi 
Castrenille tällainen viitekehys oli malli uskonnollisen ajattelun ke- 
hittymisestä, joka puolestaan liittyi teoriaan kulttuurisista kehitys- 
tasoista. Castren ei paneudu teorioihin kulttuurin tai uskonnollisen 
ajattelun kehittymisestä sen tarkemmin, vaan hänen näkemyksensä 
on luettava eri puolilla tekstiä erottuvista irrallisista termeistä, huo- 
mioista ja päätelmistä. Eri lukujen johdannoissa hän käsittelee aihe- 
piiriä perusteellisimmin. Seuraavassa esittelemme lyhyesti teorioiden 
taustoja eurooppalaisessa tutkimuksessa sekä sitä, kuinka eurooppa- 
laisessa tutkimuksessa vallinneita ajatuksia näkyy Castrenin tekstissä. 

1700-luvulla oli asianmukaista tieteellisessäkin diskurssissa tukeu- 
tua uskonnon varhaisimpien muotojen suhteen Raamattuun ja sen ku- 
vaukseen alkumonoteistisestä, yhtä Jumalaa palvoneesta tilasta, josta 
ihmiskunta erkaantui ja harhautui palvomaan monituisia eri kohtei- 
ta. Lencgvistin väitöskirjassa on tästä monta esimerkkiä. 1800-luvun 
lähestyessä Raamattua ei kuitenkaan enää pidetty tutkimuksen piiris- 
sä sinä todellisuutta ja historiaa suoraan tai kuvaannollisesti kuvaa- 
vana ehdottomana auktoriteettina, joka se oli ollut keskiajalta ja 
yliopistolaitoksen synnystä asti (Williamson 2004, 10-11). Erilais- 
ten kulttuurien ja uskonnollisten järjestelmien tuntemuksen lisään- 
tyessä 1700-luvun loppua kohden eurooppalaisessa kirjallisuudessa 
alkoi nousta esiin ajatus siitä, että uskonnollinen ajattelu kehittyy 
ajan saatossa alkukantaisemmasta hienostuneemmaksi (korkeimpa- 
na asteenaan kristinuskon edustama monoteismi). (Ks. Meek 2010; 
Vaughan 1972, 10-12; Simon 1956.) Ajatus kulttuurien yleismaail- 
mallisesti yhdenmukaisesta vaiheittaisesta kehittymisestä kohti länsi- 
maiden edustamaa korkeinta tasoa sai alkunsa 1700-luvulla ja kehittyi 
myöhemmin, 1800-luvun loppupuolella, evoluutioteorian hyväksy- 
misen myötä ajatuksiksi kulttuurievoluutiosta (ks. Stocking 1967, 
87-94). 

Näissä ajatuksissa kulttuurin kehitys samastettiin pitkälti ihmislajin 
psyyken kehittymiseen, jolloin korkea kulttuurinen taso merkitsi ke- 
hittynyttä ajattelukykyä ja päinvastoin. Uskonnon muotojen katsottiin 

vastaavasti määrittyvän kulttuurin kehitystason mukaan: alkeellisissa 
kulttuureissa uskonnollisuus oli yksinkertaista ja liittyi vaistonvarai- 
seen, älyllisesti rajalliseen ajattelukykyyn. Uskonnon juurten tulkit- 
tiin näin ollen liittyvän pelottavien, selittämättömien ilmiöiden ratio- 
nalisointiyrityksiin vajavaisin tiedoin ja kognitiivisin kyvyin. David 
Hume korosti 1757, että uskonnon alku oli filosofisen pohdiskelun 
sijaan tunteessa, erityisesti pelossa (Beauchamp 2007, 37-38). Myö- 
hemmin myös filosofit kuten Paul Holbach (1868 [1770], 174-175), 
Charles Dupuis (1798) ja Georg W. F Hegel (Hodgson 1988, 225) 
esittivät, että juuri luonnonilmiöiden, kuten ukonilman, pelko antoi 
uskonnolliselle ajattelulle alkusysäyksen. 

Kulttuurien universaalin kehityksen teoriaan liittyi implisiittisesti 
ajatus siitä, että nykypäivän kehittymättömissä kulttuureissa oli tavat- 
tavissa ilmiöitä, kuten uskonnollista ajattelua, jotka olivat analogisia 
myös länsimaisten kulttuurien varhaisemman, kehittymättömän vai- 
heen kanssa. Eräs varhaisimmista tähän ajatteluun liittyvistä teoreeti- 
koista oli ranskalainen paroni Charles de Brosses (1709-1777), joka 
teoksessaan Du culte des dieux fetiches (1760) vertailee Länsi-Afrikan 
uskonnollisia käytänteitä muinaisen Egyptin uskonnollisia käsityksiä 
kuvaaviin muistomerkkeihin. De Brosses esittää, että kivikuvien ja 
muiden esineiden palvonta, fetisismi, edustaa ihmiskunnan varhaisinta 
uskonnon muotoa (Brosses 1760; Feldman & Richardsson 1972, 
172).'* De Brossesin mukaan ”villin? mieli tarvitsee palvonnalle konk- 
reettisen kohteen ja vasta kulttuurin kehittyneemmässä vaihees- 
sa tämä kykenee palvomaan abstraktia, näkymätöntä jumalaa (Ellen 
1988, 214). De Brossesin aikalainen, David Hume, selitti fetisismin eli 
”idolatrian” juurten olevan alkukantaisten ihmisten tavassa liittää 
näkymättömät voimat näkyviin kohteisiin (Beauchamp 2007, 49). 

Auguste Comte, joka laati yhden varhaisimmista hahmotelmista 
kulttuurien kehitysasteista, määritti uskonnon kehitysvaiheet 1830- 
1842 luennoissaan fetisismiksi, polyteismiksi eli monijumalaisuu- 
deksi ja monoteismiksi. Comte katsoi fetisismin olevan yksi magian 
muoto, tapa pyrkiä vaikuttamaan erilaisiin ilmiöihin yliluonnollisin 
keinoin. (Martineau 1853, 1-5.) Vastaavasti myös Hegel luki vuoden 
1827 luennoissaan Christian Gottlob Heyneä mukaillen fetissit ma- 
gian harjoittamisen rinnakkaisilmiöksi. Hänen mukaansa silloin, kun 
uskonnollinen ajattelu ei vielä kykene abstraktioihin, ”[jumalallinen] 

voima käsitetään ulkoisena ja aistittavana? (Hodgson 1988, 235; 
myös Williamson 2004, 32). Comten mukaan uskonnollinen ajatte- 
lu kehittyi siis käsityksestä esineillä olevasta voimasta abstraktimpaan 
suuntaan: ensin käsitykseksi moninaisista aistein tavoittamattomista 
jumaluuksista ja lopulta käsitykseksi yhdestä, kaikkivaltiaasta juma- 
luudesta. 

Castrén tunsi Georg WE Hegelin (1770-1831) teorian uskonnol- 
lisen ajattelun muodoista, vaikkei siihen luennoissaan viittaakaan. 
Hegelin mukaan uskonnon muotoja on kolme: luonnonuskonto, jos- 
sa henki ja luonto ovat yhtä ja ihminen itse on korkein kuviteltavissa 
oleva olento; uskonto, jossa henki on irtaantunut luonnosta mutta on 
siihen kiinnittyneenä ja jossa jumalten käsitetään olevan luonnon- 
ilmiöiden takana; sekä tarkoituksellisuuden tai kohtalon uskon- 
to, jossa jumaluus antaa kaikelle merkityksen (Hodgson 1988, 207- 
209, 229-235, 271-292). Hegelin teorian kaikuja on tunnistettavissa 
Castrenin mytologialuennoissa yleisellä tasolla hänen ajatuksissaan 
mytologian kehittymisestä (eritoten s. 97-99), mutta Castrenin poh- 
dinta etenee joka tapauksessa aineiston ehdoilla, ei aineistoa teoreet- 
tiseen malliin sovittamalla, mihin taas esimerkiksi Tengström pyrkii 
uskonnon kehittymistä käsittelevässä artikkelissaan (1845a). Castren 
mainitsee muistiinpanoissaan, ettei omien kenttäkokemustensa no- 
jalla voi hyväksyä Hegelin näkemystä sellaisenaan, koska siinä ilme- 
nevä käsitys jumaluuksista ei sovi yhteen Samanismin (magian) peri- 
aatteen kanssa (MAC Fennica II:2: 22-23; Hegelin näkemyksestä 
ks. Hodgson 1988, 235). 

Eurooppalaisessa tutkimuksessa myös kielten rakenteen perusteel- 
la tehtiin johtopäätöksiä puhujien kehityksen tasosta, kuten Willhelm 
von Humboldtin (1767-1835) kirjoituksissa vertailevasta antropo- 
logiasta ja kielitieteestä. Humboldtin mukaan jokaisella kansalla on 
luonteenomaiset perinteensä, tapansa, uskontonsa, kielensä ja tai- 
teensa, jotka ilmaisevat kansanluonnetta mutta kertovat myös kan- 
san kehityksen tai sivistyksen (Bildung) tasosta. Humboldt koros- 
ti kansallisten saavutusten relatiivisuutta: niitä ei voinut eikä tullut 
vertailla toisiinsa. Sen sijaan antropologien tuli keskittyä inhimilli- 
sen olemassaolon monimuotoisuuden ja säännönmukaisuuksien ku- 
vaamiseen ilman ennakko-oletuksia ja havaintoja ohjaavia teorioita. 
(Bunz! 1996, 22-28.) 

Teoria kulttuurin kehityksestä kantaa läpi Castrenin teoksen, mikä 
käy ilmi esimerkiksi termeistä, joilla hän viittaa kehittymättömämpinä 
pitämiinsä kansoihin (ohyfsade 'sivistymättömät, säädyttömät?; vildar 
"villit; råa menniskor ”kypsymättömät ihmiset, raakalaiset'; lägre 
kulturgrad alempi kulttuuritaso'; nationens barndom ”kansakunnan 
lapsuus' jne.). Nämä termit sattuvat nykylukijan silmään ylimielisinä 
tai jopa rasistisina, mutta ne olivat tyypillisiä kolonialismin perintee- 
seen nojautuneessa tieteellisessä ajattelussa ja puhetavassa 1800-luvulla. 
Castrenin tutkimuksen kohde oli alkukantainen mytologia, jonka tuli 
siis vastata kehittymättömiä kognitiivisia kykyjä. Castren pyrkiikin 
eläytymään alkukantaiseen ajatteluun tulkitessaan tekstejä ennen muu- 
ta konkretian kautta, välttäen abstraktioiden ja metaforien käyttöä tul- 
kinnan avaimina (poikkeuksena tulkinta sammosta, ks. s. s. 266-268). 

Yleistä aikalaiskäsitystä mukaillen Castrén näkee ihmetyksen 
luonnonilmiöiden edessä johtaneen käsitykseen niiden jumalalli- 
suudesta. Koska ukkonen oli luonnonilmiöistä vaikuttavin, se kohosi 
keskeisimmäksi jumaluudeksi, ylijumalaksi. Castrenin käsityksen 
mukaan luonnonkohteita palvottiin alkujaan ulkoisen olemuksensa 
mukaisina, mikä näkyy jo siinä, että kohteilla ja niihin liitetyillä juma- 
luuksilla on usein sama nimitys. Saman sanan eri merkitysten tai tar- 
koitteiden suhteellisen iän määrittely niiden abstraktiotason perus- 
teella on erityisen valaisevasti näkyvissä Castrenin pohdinnassa 
hiiden suhteen: hiisi merkitsee suomalaisessa mytologiassa pahaa 
olentoa ylipäätään mutta erisnimenä myös pahaa metsänjumalaa. 
Koska jälkimmäinen merkitys on konkreettisempi, se on Castrenin 
mukaan myös ”alkuperäinen” eli vanhempi. (ks. s. 156.) 

Castrenin mukaan jumaluus erotettiin sitä edustavasta kohteesta 
vasta uskonnollisen ajattelun kehittyneemmässä vaiheessa (vrt. David 
Hume [Beauchamp 2007, 49] ja Georg Hegel [Hodgson 1988, 229- 
235]). Suomalaisetkin siis palvoivat hänen mukaansa aluksi luonnon- 
kohteita niiden aistittavassa hahmossa ja vasta myöhemmin erottivat 
jumaluudet itse luonnonkohteista (ks. s. 152). Kuten Castrenin perin- 
töä arvioineet venäläistutkijat ovat huomauttaneet, Castrenin käsitys 
jumaluuksien manifestoitumisesta tai olennoitumisesta palvottavissa 
kohteissa (ks. esim. s. 190-193) muistuttaa Edward B. Tylorin kaksi- 
kymmentä vuotta Castrenin jälkeen määrittelemää animismia (jonka 
perusta tosin oli luotu jo varhaisissa teorioissa fetisismistä). Tylorin 

mukaan ”primitiivisten”? kansojen parissa tavattavat käsitykset yhtääl- 
tä kaikessa materiassa olevasta hengestä tai hengistä ja toisaalta käsi- 
tykset näiden henkien itsenäisyydestä edustavat uskonnollisen ajatte- 
lun alkukantaisinta muotoa. (Tylor 1871, esim. 385, 430-432; Bogoraz 
1927, 31-33; Stenberg 1927, 50-53; Nordberg 2013, 67-73.) Castrenin 
kuvaukset luonnonilmiöissä ja -kohteissa elävistä hengistä näyttä- 
vätkin sijoittuvan Hegelin edustaman uskonnonfilosofisen ajattelun 
ja Castrenin jälkeen syntyneen antropologisen tutkimuksen piirissä 
käydyn keskustelun välille. Yhtä kaikki, jumaluuden erottamisen sitä 
edustavasta kohteesta voi tulkita Castrenin pohdinnoissa merkinneen 
polyteismin alkua (ks. s. 97-98, 152, 190-191). 

Rinnan muiden jumaluuksien palvonnan kanssa Castren käsit- 
telee vainajainpalvontaa. Castrenia aiemmin myös Hegel oli pohti- 
nut vainajien vaikutusmahdollisuuksia luontoon ja esittänyt vaina- 
jiin vetoamisen olleen yksi magian muoto ja sellaisena varhaisimpia 
uskonnon muotoja (Hodgson 1988, 231-234). Castrén määrittelee 
vainajainpalvonnan perustan paljolti samaan tapaan kuin se käsitet- 
tiin myöhemminkin vainajainpalvontaan liittyvän keskustelun piiris- 
sä: ”Vainajan [...] kunnioitus ei perustunut monien kansojen kohdal- 
la pelkästään [...] pelkoon hänen haitallisesta paluustaan, vaan johtui 
osin uskosta hänen kuoleman kautta saavuttamaansa korkeampaan, 
jumalalliseen luontoon” (s. 163). Myöhemmän englantilaisen antro- 
pologian piirissä Herbert Spencer määritteli manismin, vainajien 
henkien palvonnan, kenties tiiviimmillään näin: ”Kaiken uskonnol- 
lisuuden alkumuoto on kuolleiden esivanhempien lepyttely, kun näi- 
den oletetaan yhä olevan olemassa ja kykeneviä aiheuttamaan hyvää 
tai pahaa jälkeläisilleen? (Spencer 1870, 536; ks. Nordberg 2013, 60- 
61). Castrenille, kuten englantilaiselle antropologialle myöhemmin, 
rituaaliset toiminnot olivat keskeisiä uskonnollisen ajattelun määrit- 
täjiä, eikä ”henkiin? ja ”jumaluuksiin” suhtauduttu hänen mukaan- 
sa rituaaleissa juurikaan eri tavoin, vaan niihin vedottiin yhtäläisesti 
(ks. s. 200). Castrenin mytologialuennoissa piili siis jo sen keskustelun 
siemen, mitä hänen jälkeensä käytiin antropologian piirissä etenkin 
sielu-uskoon liittyen. (Myös Stenberg 1927, 50-56.) 


54 


Mytologialuentojen ajatusmaailman taustoja 


Etnografisen tiedonintressin kehittyminen 


Historiallis-vertailevan otteen rinnalla Castrenin mytologialuen- 
noissa kulkee pyrkimys hyödyntää etnografisia aineistoja ja luokitel- 
la Venäjän vähemmistöjä ryhmiksi kielitieteellisin perustein. Kuten 
Jukka Siikala on huomauttanut, Castrenin etnografiaa leimaa erot- 
telun sijasta pyrkimys luoda yhteyksiä kulttuuristen yksiköiden eli 
eri kielimuotoja puhuvien heimojen ja kansojen välille. Yhteydet 
todistettiin kielen historiallisten vertailujen avulla, ja etnografisten 
vertailujen rooli oli lähinnä täydentävä ja vahvistava. (Siikala 2006, 
157-160.) Mytologialuentojen toisessa osassa Castrén kiinnittää kieli- 
tieteellisten vertailujen tulokset mytologiaa ja uskonnollista elämää 
koskevaan etnografiseen aineistoon systemaattisesti ja kokonaisval- 
taisesti käyden läpi ryhmän toisensa jälkeen. Etnografiset aineistot 
esitellään kuitenkin vasta varsinaisen kieleen keskittyneen analyysin 
jälkeen, eikä Castren vedä tästä aineistosta yhtä voimakkaita johto- 
päätöksiä kuin kielellisestä aineistosta. Etnografisia aineistoja ei ollut 
ennen Castrenia juurikaan kerätty tai käytetty historiallisten analyy- 
sien lähteinä, jollei Sjögrenin työtä oteta lukuun. Vastaavanlaisten 
aineistojen keruu, laajemmin ottaen etnografinen tiedonintressi, oli 
vasta kehittymässä 1700- ja 1800-lukujen vaihteen jälkeen. 

Venäjän etnografisen tutkimuksen perinteet ovat muun Euroopan 
ja maailman perinteitä iäkkäämmät. Sen voidaan nähdä johtuvan sii- 
tä, että Venäjän ”toinen” eli vieraiksi koetut kulttuurit ovat olleet kiin- 
teä osa imperiumia ja sijainneet niin kaukaisilla alueilla kuin omien? 
keskuudessakin, venäjän- ja ukrainankielisen väestön seassa. Hallinto 
on tarvinnut systemaattista tietoa koko laajan Venäjän alueen kan- 
soista jo varhain, sillä Venäjän alue on aina ollut monikulttuurinen. 
(Knight 2000; Clay 1995.) Olennaisempaa kuin korostaa, että etno- 
grafia syntyi Venäjällä aiemmin kuin Keski-Euroopassa tai Yhdysval- 
loissa (ks. Tokarev 1966, 14-15), on huomata, että kehitys tapahtui 
kaikkialla samankaltaisen hengen ja ajattelun pohjalta. Yhtäältä etno- 
grafian kehitys määräytyi valistukseen ja Herderin ajatuksiin perustu- 
van kansojen monimuotoisuuden arvostuksen pohjalta, jonka perus- 
talle muun muassa Humboldt rakensi tutkimusohjelmansa. Toisaalta 
kehitys tapahtui samaan aikaan nousevan kielten ja mytologioiden 
historiallisen ja vertailevan tutkimuksen lähtökohdista. Romantiikan 

ja nationalismin nousun myötä yleisinhimilliset ohjelmat muuntuivat 
Euroopassa 1800-luvun aikana suurelta osin oman historian ja perin- 
teen tutkimuksen projekteiksi. (Karkama 2001; Bunzl 1996; Stepanov 
1956; Lincoln 1999, 54-74.) 

Castrenin työ erottuu Siperian tutkimuksen perinteistä hyvin poik- 
keuksellisena. Ennen Castrenia tutkimusmatkojen luonnontieteelli- 
nen tiedonintressi ja yksittäisten sotilaiden tai vankien tiedot tuottivat 
epämääräisin nimityksin määritellyistä Siperian alkuperäiskansois- 
ta vain fragmentaarista tietoa. Näin oli osittain myös muiden Venä- 
jän vähemmistöjen kohdalla. Venäläisen älymystön etnografinen 
kiinnostus kohdistui lähinnä venäläiseen väestöön, mutta Sjögren ja 
Castren kohdistivat vastaavan katseen suomensukuisia kieliä puhu- 
viin yhteisöihin. Castren oli erityisen tarkka koettaessaan hahmot- 
taa tutkimiensa kielten ja murteiden suhteita ja niiden sanastoja, 
mikä selvensi jo sinänsä Siperian etnisen kartan koostumusta aiem- 
masta. Castrenin jälkeenkään Siperia ei houkutellut pitkään aikaan 
kielitieteellisesti orientoituneita tutkimusmatkailijoita, minkä vuoksi 
etnografisen kokonaiskuvan kehittämiseen kului vielä vuosikymme- 
niä Castrenin jälkeenkin. (Myös Pypin 1892, 385-389.) 

Inhimillisen kulttuurin monimuotoisuuden tutkimus kehittyi sa- 
maan aikaan historiallisen ja vertailevan kielentutkimuksen kans- 
sa. Kuten Lyle Campbell (2002) on huomauttanut, 1800-luvun alun 
tutkijat ajattelivat kieltä tutkiessaan tutkivansa esimerkiksi rotu- 
jen tai kansojen historiaa. On tärkeää kuitenkin huomata, että etno- 
grafisen ja lingvistisen tiedonintressin yhteinen kehityspolku alkoi 
jo 1700-luvun alussa saksalaisen valistusajattelun piirissä. Han F. 
Vermeulen (2015, 39-58) on viimeaikaisissa tutkimuksissaan osoitta- 
nut, että Gottfried Wilhelm von Leibnizin kielitieteelliset teoriat ja in- 
tohimo kerätä uutta aineistoa niitä tukemaan saivat myönteistä vasta- 
kaikua juuri Venäjän hallitsijoissa. Pietari Suuren 1700-luvun alussa 
alulle panemat suuret Siperian tutkimusmatkat olivatkin ajassaan 
poikkeuksellisia juuri siksi, että niiden pääosin luonnontieteellisiin 
päämääriin oli lisätty kielitieteellisiä osioita. Väestöä luokiteltiin (etni- 
siin) ryhmiin kielten perusteella. Venäläisessä historiankirjoitukses- 
sa on korostettu, että vaikka tutkimusmatkojen johtajat olivat suu- 
rimmaksi osaksi saksalaisia, matkojen ohjelmat laadittiin Venäjällä 
ja ne noudattelivat Vasili Tatistsevin maantieteellisiä ohjelmia, joiden 


56 


Mytologialuentojen ajatusmaailman taustoja 


elimellisenä osana oli alueiden asujaimiston, kielellisen erityisyy- 
den ja näiden historian kuvaaminen (Pypin 1890, 135-140; Tokarev 
1966, 80). Vermeulen taas korostaa Leibnizin ajattelun vaikutusta 
TatistSevin ajatteluun. Leibnizin kielitieteelliset tutkimushankkeet ja 
niiden taustalla olevat keskustelut eivät vaikuttaneet kuitenkaan välit- 
tömästi, sillä Leibniz kävi keskusteluja pääosin kirjeenvaihdossaan. 
Hänen ajatuksensa vaikuttivat Venäjällä toteutettuihin kenttätöihin 
esimerkiksi edellä mainitun Messerschmidtin välityksellä. 

Muutkin Venäjän suuria tutkimusmatkoja valmistelleet tai nii- 
hin osallistuneet tutkijat olivat saaneet koulutuksensa poikkeuksetta 
joko Göttingenissä tai Hallessa. Kenttätyöohjeistuksessa tämä nä- 
kyy selkeimmin toista KamtSatkan tutkimusmatkaa valmistelleen ja 
siihen osallistuneen Gerhard E Millerin laatimissa keruuohjeissa, 
jotka koskevat etnistä historiaa (Völkergeschichte). Ohjeiden tarkoi- 
tuksena oli tuottaa Siperian kansoista perustiedot, jotka koskivat nii- 
den 1) asuma-alueita ja asumisolosuhteita, 2) omaehtoista historiaa, 
3) uskontoa, 4) tapoja, riittejä, 5) taloutta ja elinkeinoja, 6) kieltä, 
7) paikannimiä sekä 8) aineellista kulttuuria, minkä lisäksi pyydet- 
tiin tuottamaan piirroksia ihmisten arkiasuista. Ohjeissa korostet- 
tiin henkilökohtaisen havainnoinnin, vuorovaikutuksen ja kodeissa 
vierailemisen tärkeyttä (Vermeulen 2015, 164-168, 175.) Millerin 
päämääränä oli tuottaa kaikista kansoista systemaattinen ja koko- 
naisvaltainen aineisto, jonka perusteella kansoja voitaisiin vertailla 
keskenään. Vermeulen kuvaa myös Pallasin matkakertomuksia ”ällis- 
tyttävän Völker-henkiseksi” jolla hän viittaa etnografisen kuvauksen, 
Völker-Beschreibung, runsauteen (Vermeulen 2015, 307). 

Messerschmidtin aineistot vaikuttivat ratkaisevalla tavalla August 
Ludwig Schlözerin ajatteluun. Schlözerin tähtäimessä oli niin ikään 
Siperian kansojen vertaileva kuvaus ja kansojen historia. Schlözerin 
Allgemeine Nordische Geschichte (1771) on yritys korvata aiemmat 
epätarkat ”myytit” pohjoisten kansojen historiasta uudella tiedol- 
la. Hän jaotteli pohjoisen asukkaat viiteen pääryhmään (Haupt- und 
Stammvölker). Jaottelu perustui aiempien tutkimusmatkailijoiden tie- 
toon ja heidän esiintuomiinsa kielellisiin jaotteluihin. Schlözer toi 
kirjassaan esiin myös käsitteet Ethnographie ja Völkerkunde, joiden 
Vermeulen tulkitsee tarkoittaneen Schlözerille samaa asiaa: kansojen 
empiiristä kuvausta, jonka tulisi olla luonteeltaan kokonaisvaltaista ja 

universaalia. Schlözerin pohjoisten kansojen historia oli osa maail- 
manhistorian etnografisen kuvauksen kokonaisuutta, joka täydentäisi 
maailmanhistorian ”kronologista”, ”teknografista? ja maantieteellistä 
kuvausta. (Vermeulen 2015, 278-280.) Schlözerin teoksen jälkeen Eu- 
roopassa ilmestyi Georgin Venäjän kansoja kuvaava teos, joka perus- 
tui vastaaviin aineistoihin ja omiin kenttätöihin. Georgi jaotteli Venä- 
jän kansoja niin ikään kielen perusteella. 

Saksankielinen Völkerkunde ei hankkinut aineistojaan monietni- 
sessä Keski-Euroopassa eikä alusmaissa, kuten myöhemmin tapah- 
tui muissa Euroopan maissa. Sen sijaan saksalainen menetelmä sai 
jalansijaa Venäjällä, jonka hallitsijat allekirjoittivat muista hallitsi- 
joista poiketen matkaohjeita, joissa eksplisiittisesti edellytettiin kieli- 
tieteellisen ja etnografisen aineiston keräämistä. 

Castrenin kenttämatkat asettuvat historiallisesti tähän venäläis- 
saksalaiseen etnografiseen perinteeseen sekä aatteellisesti että käy- 
tännön matkareittien valinnan suhteen. Vallanpitäjien nopeasti vaih- 
televat näkemykset etnografisen aineiston arvosta ovat vaikuttaneet 
niin kerättyjen aineistojen kuin menetelmällisten keskustelujenkin 
julkaisemiseen. Castren olikin Pallasin ja Georgin jälkeen ensim- 
mäinen, joka julkaisi Siperian matkan tuloksia, ja niistä oltiin kiin- 
nostuneita niin Venäjällä kuin Keski-Euroopassakin. Castrenin reitit 
rakentuivat jo 1700-luvulla toteutettujen tutkimusmatkojen reiteil- 
le ja tiedoille niiden varrella asuvista kansoista tai heimoista. Uut- 
ta oli kuitenkin se, että Castrén oli ensimmäinen alueella matkan- 
nut tutkija, jonka matkaohjeistus keskittyi ainoastaan kielitieteeseen 
ja etnografiaan ja joka oli saanut koulutuksensa humanistisissa eikä 
luonnontieteissä. Sikäli Castren toteutti Leibnizin alkuun panemaa 
unelmaa. Leibnizin unelmalla oli kuitenkin 1800-luvulla uudet vaat- 
teet, joita väritti kansallisuusaate ja romantiikka. Onkin huomattavaa, 
että kielentutkimus ja etnografia omina tieteenaloinaan löi pitkistä 
keskustelulinjoista huolimatta institutionaalisesti läpi vasta silloin, 
kun kieltä ja kulttuurin piirteitä tarvittiin syntyvien tai muuntuvien 
kansakuntien rakennusaineiksi. 

Ihmiskunnan yhteyteen perustuvat teoriat yhdistyivät 1800-luvun 
kuluessa Euroopan eri osissa paikallisen erityisyyttä korostaviin näke- 
myksiin tavoilla, jotka aiheuttivat jännitteitä. Castrenin ja Sjögrenin 
suhteen jännitteet näkyvät esimerkiksi suomalaisuusliikkeen kärki- 

hahmoksi nousseen J. V. Snellmanin nuivassa suhtautumisessa hei- 
dän kenttätyöhankkeitaan kohtaan. Snellman torui Sjögreniä julkises- 
ti omassa Saima-lehdessään, mutta Castrenia hän ainoastaan kehotti 
yksityiskirjeissään palaamaan niin pian kuin mahdollista Suomeen 
toteuttamaan kansakunnan rakentamiseen liittyviä käytännöllisiä toi- 
mia kielentutkimuksen sijaan (Snellman 1844; 1846b). Venäjällä jän- 
nitteet näkyivät vaatimuksissa siirtää etnografinen huomio keisari- 
kunnan alkuperäiskansoista venäläiseen ja niin ikään ukrainalaiseen 
ja valkovenäläiseen väestöön, mikä näkyi vuonna 1845 perustetun 
Venäjän keisarillisen maantieteellisen seuran (Imperatorskoje russkoje 
geografitseskoje obstsestvo) alkuvuosien keskusteluissa. Maantieteel- 
lisen seuran etnografisen osaston johtajana toimi aluksi K. M. Baer, 
saksalaistaustainen tutkija ja etnografi, joka korosti kaikkien Venäjän 
kansojen etnografisen tutkimisen tärkeyttä. Hän kiinnitti etnogra- 
fian tiedonintressin ennen kaikkea historiaan: hänen mukaansa kan- 
sojen nykykulttuurin kokonaisvaltainen tutkimus avaisi ihmiskun- 
nan historiaan portteja, jotka ovat suljettuja kirjoitettujen lähteiden 
tutkijoille (Ber 1849, 72). Baerin linja ei vakuuttanut maantieteelli- 
sen seuran venäläismielistä siipeä, joka kannatti ”venäläisen ihmisen” 
tutkimusta. Seuran tulisi selvittää, mikä erityisesti tekee Venäjästä 
Venäjän”. (NadeZdin 1849, 149-165.) Tällaisia näkökantoja esittänyt 
Nikolai Ivanovits Nadezdin valittiinkin seuran etnografisen osaston 
johtajaksi. 

Edellä kuvaamaamme venäläistä etnografisen tutkimuksen pe- 
rinnettä on pidetty sikäli keskieurooppalaisesta poikkeavana, että se 
keskittyi Venäjän valtion alueella ja venäläisten keskuudessa asuvien 
etnisten ryhmien tutkimukseen. Venäjällä ”toiseutta” tai ”orienttia” ei 
voitu tutkimuksessa ulkoistaa tai sijoittaa maantieteellisesti toisaalle, 
sillä toinen ja orientti olivat osa imperiumia, jossa venäläiset olivat 
jo pitkään asuneet ja eläneet. Venäläisessä keskustelutavassa impe- 
riumin keskuksesta etäällä olevat maan pohjois- ja itäosat ja Siperia 
edustavat kuitenkin toiseutta, ja sikäli tästä argumentista voidaan 
kiistellä. Silti voidaan nähdä, että Venäjän monikulttuurisuus ja ennen 
kaikkea niin kielellisen, taloudellisen kuin hallinnollisenkin erilai- 
suuden valtava kirjo tarjosivat venäläiselle etnografialle erittäin vah- 
van kasvualustan. Vaikka etnografista keskustelua on käyty vuoro- 
puhelussa keskieurooppalaisten ajattelijoiden kanssa, venäläisen 

etnografisen perinteen pitkät juuret ja monikulttuurisen keisari- 
kunnan todellisuudesta nousevat kysymyksenasettelut laajentavat 
näkemystä etnografian yleisemmästä olemuksesta. Venäjä ei asetu 
helposti esimerkiksi Diarmuid Ó Giolläinin (2014) hahmotelmaan, 
jonka mukaan kansanperinteentutkimus ei kehittynyt tieteenalaksi 
varhain modernisoituneissa, dynastisissa (ja kolonialistisissa) val- 
tioissa, joissa folklore nähtiin sosiaalisesti toisen kielteisesti arvotettu- 
na toimintana. Sen sijaan kansanperinteentutkimus on O Giolläinin 
mukaan vahvistunut ja institutionalisoitunut pienemmissä valtiois- 
sa, joissa suullinen perinne määriteltiin esteettisesti ja myönteisesti. 
Venäjällä on pitkä etnografisen tutkimuksen ja voimakkaan folkloris- 
tisenkin keskustelun perinne. Castrenin työ asettuu näiden molem- 
pien puitteisiin, ja sitä on luettava myös niitä vasten. 


Castrenin mytologialuentojen perintö 


Castrenin mytologialuennoissa yhdistyvät kielitieteellinen, etnogra- 
finen ja rituaalien tutkimus niin perusteellisella, pohdiskelevalla ja 
tieteellisesti perustellulla tavalla, että se poikkeaa kaikista sitä edeltä- 
neistä suomalaista ja suomensukuista mytologiaa käsitelleistä hank- 
keista täysin. Teos noudattelee ajanmukaista tieteellistä keskustelua ja 
pohjaa siihen monelta osin, mutta samaan aikaan se raivaa uusia uria 
paitsi keskustelussa suomalaisesta mytologiasta, myös mytologian- 
tutkimuksessa ylipäätään. Castrén ei ainoastaan rakenna sirpaleisista 
mytologian ilmentymistä synkreettistä kokonaisuutta vaan huolimat- 
ta vastakkaisesta väitteestään (ks. s. 83) hahmottaa samalla mytolo- 
gisen järjestelmän kehityshistoriaa mytologian viimeaikaisimmis- 
ta ilmentymistä ajassa taaksepäin kohti sen vanhinta, ”alkuperäistä? 
muotoa. Tämä kehityshistoria liittyy vertailevan tutkimuksen kautta 
suomalaisen mytologian ja suomensukuisten kansojen mytologioiden 
välisiin yhteyksiin, joita Castrén hakee monipuolisesta ja laajasta tut- 
kimusaineistostaan muun muassa kertomuksista, sanastosta, rituaa- 
leista ja etnografisesta aineistosta. Castrenin lähestymistapa ei sinänsä 
ollut aikanaan täysin uusi, mutta hänen käyttämiensä aineistojen laa- 
juus on todella vaikuttava vielä nykymittapuullakin mitattuna. Vertai- 
levaa etnografista tutkimusta suomensukuisten kansojen aineistojen 

kesken oli harjoitettu ennen Castrenia melko vähän, mikä saattaa olla 
yksi syy siihen, että hänen etnografiset johtopäätöksensä eivät vaikuta 
yhtä valmiilta tai kypsiltä kuin hänen johtopäätöksensä monen muun 
luennoissa käsitellyn aihepiirin suhteen. 

Castrenin mytologialuennot osallistuivat suomalaisiin keskustelui- 
hin Kalevalasta. Näissä keskusteluissa ei pohdittu ainoastaan eeposta 
sinänsä, vaan niiden ydin oli suomalaisten historiassa ja suomalaisten 
ja suomensukuisten kansojen uskonnossa sekä sen historiassa. Osa- 
na näitä keskusteluja luennoilla oli ja on ollut niiden julkaisemisen 
jälkeenkin merkittävä rooli suomalaisuuden idean rakennusaineena. 
Konkreettisimpana elämään jäi ajatus suomalaisten alkukodista 
ja mongolilaisuudesta. Keskusteluun suomalaisesta mytologiasta 
Castrén toi uuden metodologisen kentän ja uusia aineistoja Venäjältä 
ja saamelaisten parista. Castrenin pohdinnat laajenivat historiallises- 
ti pidemmälle menneisyyteen ja alueellisesti laajemmalle kuin aiem- 
min. Castrenin avaamia latuja hiihdellään, koetellaan ja levennetään 
osin edelleen suomalaisen mytologian tutkimuksessa. Niistä avautuu 
pitkä suomalaisen mytologian tutkimuksen perinne Julius Krohnista 
tähän päivään asti. 

Vanhakantaisia myyttejä ja mytologista perinnettä oli säilynyt 
suomalais-karjalaisen kulttuurin piirissä 1800-luvulle asti kielellisessä 
muodossa ennen muuta kalevalamittaisena suullisena runoutena. Tä- 
män vuoksikalevalamittainen runous oli keskeisessä roolissa Castrenin 
kielellisesti orientoituneessa tutkimuksessa. Kalevalamittaisen runou- 
den suhteen Castrén kuitenkin nojautuu mytologialuennoissaan 
etupäässä Elias Lönnrotin kokoamiin Kalevalan kahteen painok- 
seen. Etnografisen ja antropologisen tutkimuksen kehitys Euroopas- 
sa 1800-luvun toisella puoliskolla alkoi edellyttää enenevässä mää- 
rin tutkijan jalkautumista tutkijankammiostaan tutkimuskohteidensa 
pariin. Kehitys näkyi myös siinä, että primääriaineistojen merkitys 
tutkimusaineistona kasvoi eikä aiempia tulkintoja enää pidetty sel- 
laisenaan käypinä tutkimuksen lähtökohtina. Kalevalaa onkin pidet- 
tävä Elias Lönnrotin tulkintana kalevalamittaisesta epiikasta. Kun 
kansanrunoudentutkimus näin irrottautui Kalevalasta ja kansan- 
uskontutkimus kiinnostui enenevässä määrin uskomusten ja käsitys- 
ten lainautumisesta kulttuurien välillä sen sijaan, että se olisi ollut kiin- 
nostunut uskomusten suhteesta kunkin kulttuurin ”alkuperäiseen” 

uskomusjärjestelmään, viittaukset Castrenin mytologialuentoihin jäi- 
vät alaviitteisiin. Castrenin työ oli kuitenkin ollut suuri askel samaan 
suuntaan siitä paljolti spekulatiivisesta ja tieteellisesti kestämättömäs- 
tä kirjoittelusta, jota suomalaisen mytologian suhteen oli harrastettu 
häntä ennen. 

Castrenin etnografisiin aineistoihin liittyvät vertailut ja tulkinnat 
synnyttivät Suomeen tutkimusperinteen, jossa mytologisten aineisto- 
jen kerääminen ja tulkinta limittyi osaksi kielentutkijoiden työtä. Tä- 
mä näkyy selkeästi myös Castrenin työtä jatkamaan perustetun Suo- 
malais-Ugrilaisen Seuran stipendiaattien, esimerkiksi K. F. Karjalaisen 
(1918) ja Toivo Lehtisalon (1924) kenttätöissä ja tutkimuksissa. Etno- 
grafisten vertailujen toissijaisuus kielitieteellisten ja folkloretekstien 
vertailujen rinnalla sekä tarve hahmottaa mieluummin yhden etnisen 
ryhmän mytologia ja uskonto kuin vertailla monien järjestelmiä toi- 
siinsa ovat kuitenkin leimanneet tutkimusta. 

Julius Krohn julkaisi vuonna 1894 teoksensa Suomen suvun paka- 
nallinen jumalanpalvelus, jossa hän kuvaa nimenomaisesti suomalais- 
ugrilaisten kansojen uskonnollisuuteen liittyvää etnografiaa. Krohn 
keskittyy pyhien paikkojen ja jumalkuvien, Samanismin muotojen 
ja erilaisten rituaalien kuvaukseen. Teoksessaan Krohn ottaa kieltei- 
sen kannan Kalevalan käyttöön kalevalamittaisen kansanrunouden 
lähteenä. Tämä pesäero Kalevalaan johti kentältä kerättyjen kansan- 
runojen analyysimenetelmien kehittämiseen etenkin niiden ”alku- 
peräisen” muodon tavoittamiseksi ja lopulta kansanrunoudentutki- 
muksen syntyyn itsenäisenä oppiaineena. 

Julius Krohnin poika Kaarle Krohn, kansanrunoudentutkimuksen 
ensimmäinen professori, käsittelee suomalaista mytologiaa erityisesti 
teoksessaan Suomalaisten runojen uskonto (1915), jossa hän esittää vai- 
najainpalvonnan vanhimmaksi uskonnon muodoksi myös suomen- 
sukuisten kansojen parissa. Päätelmään hän tulee vertailevan tutki- 
muksen kautta: vainajainpalvonta on ainoa yhteinen tekijä kaikkien 
suomalais-ugrilaisten kansojen kesken ja näin ollen myös vanhin. Eu- 
rooppalaisessa tutkimuksessa yleistyneiden animististen ja manistis- 
ten käsitysten mukaisesti hän käsittelee paljon luonnon elollistamiseen 
liittyvää aineistoa, samastaen esimerkiksi metsänjumala Tapion itse 
metsään. Pääpaino tutkimuksessa on erilaisilla rituaaleilla. Hänen 
mukaansa ukkosen palvonta oli uskonnollisissa käsityksissä kristin- 

uskon saapumista edeltävä vaihe. (Krohn 1915, iv-v, 116-119.) Itse 
kansanrunoja Krohn pitää paljolti keskiaikaisina. 

Emil Nestor Setälä erkani Krohnien edustamalta, kalevalamittais- 
ta epiikkaa pohjimmiltaan historiallisina teksteinä tulkitsevalta tutki- 
muslinjalta käsitellessään teoksessaan Sammon arvoitus (1932) runoja 
mytologisina teksteinä ennen kaikkea luonnonmyytilliseltä pohjalta. 
Teoksessaan Setälä esimerkiksi lukee sammon patsaaksi, jonka ym- 
päri muinaissuomalaisten mielikuvissa maailma pyöri, ja joka konk- 
retisoitui luonnossa Pohjantähdessä. Setälä jäi yhdeksi viimeisistä 
kalevalamittaisen runouden luonnonmytologisista tulkitsijoista. 

Uno Harva (Holmberg) toteuttaa teoksessaan Altain suvun uskonto 
(1933) laajan ja perusteellisen vertailevan uskontotieteellisen tutki- 
muksen keskiaasialaisista turkkilais-, mongoli- ja tunguusikansoista, 
seuraten tällä tavoin Sjögrenistä ja Castrenista alkanutta tutkimus- 
perinnettä. Suomalaiseen mytologiaan hän paneutuu teoksessaan 
Suomalaisten muinaisusko (1948), jossa hän käyttää runsaasti erilaisia 
lähdeaineistoja ja kiittelee näiden suhteen eritoten E. N. Setälän orga- 
nisoimia kansanuskonkeräyksiä. Teoksen pääpaino onkin kansan- 
uskossa. Teos lähtee siitä huolimatta suomalaisen mytologian juma- 
luuksista ja etenee haltioihin ja henkiin samalla tavoin kuin Castrenin 
mytologialuennot. Poiketen Castrenista, ja huolimatta laajasta poten- 
tiaalisen vertailuaineiston tuntemuksestaan, Harva käyttää lähin- 
nä vain suomalaista ja naapurikansojen folkloreaineistoa. Hän poh- 
tii mytologiaa etupäässä maanviljelysyhteisön näkökulmasta, tehden 
näin pesäeroa esimerkiksi Castrenin työssä painottuvaan pyyntikult- 
tuurin uskontoon. (Anttonen 1987.) 

livar Kemppinen julkaisi suomalaisen mytologian alalta useita kir- 
joja, keskeisimmät lienevät Johdatus suomalaiseen mytologiaan (1957) 
ja Suomalainen mytologia (1960). Kemppisen tapa vetää johtopäätök- 
sensä melko suoraviivaisesti ja selittelemättä ja mahdollisesti myös 
kilpailullinen suhde akateemisesti korkeammassa asemassa olleeseen 
Martti Haavioon saattoivat vaikuttaa siihen, että hänen tutkijauransa 
jäi melko lyhyeksi. Kemppinen korostaa tutkimuksissaan ennen muu- 
ta suomalaisen mytologian kansainvälisyyttä yhteneväisten aihelmien 
ja teemojen kautta. Tässä suhteessa Kemppinen eroaa Castrenin ”alku- 
peräistä” hakevasta ja siten lainattua ylenkatsovasta näkökulmasta, 
vaikka molemmat käyttivät samankaltaista, vertailevaa tutkimus- 

otetta. Kemppisen lähestymistapa ja aineisto ytimöityvät varsin hyvin 
hänen kirjoittaessaan: ”[...] vanhoista, korkealle kehittyneistä kult- 
tuureista tapahtuu kulttuuriomaisuuden, kulttuurisisällön, virtaamis- 
ta aina periferiaan päin. Itämaiset kansat loivat jo aikaisin korkean 
kulttuurin alueita ja kehittivät korkeita uskontoja, joiden vaikutusta 
[...] ei käy kieltäminen” (Kemppinen 1957, 178.) Kemppisen havain- 
not painottuvat siis suomalaisen uskomus- ja riittitradition sekä itä- 
maisten korkeakulttuurien välillä havaittaviin samankaltaisuuksiin. 

Martti Haavion Suomalainen mytologia (1967) muistuttaa perus- 
lähtökohdiltaan Kemppisen samannimistä aiemmin julkaistua teosta 
hyvin paljon, mutta on laajuudeltaan, aineistoviitteidensä määrältä ja 
johtopäätösten yksityiskohtaisuudessa aivan eri luokkaa. Haavio tekee 
jo teoksensa alkuun painetuissa johtolauseissa pesäeron Castrenin 
edustamaan kotoperäisyyttä korostavaan tutkimustapaan sekä itse 
asiassa suoraan Castrenin mytologialuentoihinkin. Kaksiosainen teos 
jakaantuu ensin palvonnan kohteiden esittelyyn ja toiseksi rituaalei- 
hin ja rituaalirunouteen. Haavio hahmottelee erilaisten mytologis- 
ten käsitysten ja näitä heijastelevien traditioiden kulkeutumisreittejä 
Suomeen päätyen usein itämaisiin korkeakulttuureihin näiden lähtö- 
paikkoina. 

Juha Pentikäinen pohtii teoksessaan Kalevalan mytologia (1987) 
Elias Lönnrotin Kalevalassa välittämiä mytologiakäsityksiä ja 
periaatteita, joiden pohjalta tämä kokosi Kalevalan: ”Kalevala oli 
Lönnrotille 'mythologia' kahdessa suhteessa, toisaalta folkloren poh- 
jalta välittyvä esikristillisen mytologia-aineiston kokoelma ja toisaal- 
ta laatijansa synteesi, tutkimustulos” (Pentikäinen 1987, 18-19; vrt. 
Hyvönen 2008). Sen lisäksi että Pentikäinen käsittelee Lönnrotin 
omaa osuutta Kalevalasta välittyvään mytologiakuvaan, mikä on 
kiinnostavaa Castrenin mytologialuentojen tulkinnan kannalta, hän 
pohtii myös Kalevalan sisällön, kansanrunouden, olemusta mui- 
naisten myyttisten käsitysten heijastelijana. Hän nostaa esiin erito- 
ten luomisrunon, ”maailmanmunamyytin” universaalin olemuksen ja 
liittää lisäksi kalevalamittaisen epiikan Samanismiin. 

Kalevala- ja mytologiakeskustelujen lisäksi Castrenin luennot kiin- 
nittyivät etnografisiin hankkeisiin, joista oltiin Suomessa keskustel- 
tu jo Porthanista alkaen tai aiemminkin (Sarajas 1956), ja joilla oli jo 
vuosisadan pituiset perinteet Venäjällä. Nämä keskustelut linkittävät 

Castrenin toiminnan ja mytologialuennot keskieurooppalaisiin aja- 
tuslinjoihin, joissa kieli ja yhteisö edellyttävät toisiaan ja antavat toisil- 
leen ytimen. Viime vuosina tätä mallia on kuvattu kieli-ideologiaksi, 
joka on yksi keskeisimpiä eurooppalaisen kansallisvaltio- ja kulttuuri- 
poliittisen keskustelun pohjavireistä (Bauman & Briggs 2000; Irvine 
& Gal 2000). Mytologiantutkimuksessa malli on tarkoittanut pysyvää 
pyrkimystä hahmottaa mytologioiden ydintä, josta on karsittu ajalli- 
set kerrostumat ja muutokset. Malli on ollut kestävä, ja vasta myyttien 
esittämiseen, käyttöön ja kontekstuaalisiin merkityksiin keskittyneet 
tutkimukset ovat siirtäneet huomion ideaalimalleista käytänteisiin 
(Timonen 2004; Tarkka 2005). 

Unto Salo on käsitellyt paljon suomalaista mytologiaa kirjoituk- 
sissaan, joissa hän yhdistää arkeologista tutkimusta folkloristiikan 
ja kielihistorian tuloksiin. Salon hiljattain julkaisema kolmiosainen 
Kalevalaiset myytit ja uskomukset I-III (2012) on suomalaisia esikris- 
tillisiä uskomuksia ja niiden juuria käsittelevä tutkimus, jossa tarkas- 
tellaan monitieteisesti muinaisten uskomusten jälkiä ja hahmotellaan 
niiden alkuperää ja kehityskulkuja. Castren pyrki aikoinaan samaan, 
mutta siinä missä hän joutui tukeutumaan kronologioissaan löyhään 
teoreettiseen malliin kulttuurien kehityksestä, viime aikoina on pyrit- 
ty täsmällisempiin kronologioihin yhdistelemällä eri tieteenalojen 
tuloksia. Esimerkiksi Salo hakee kronologista tukea näkemykselleen 
aineettoman kulttuuriperinnön historiasta ennen muuta arkeologian 
tarjoamasta tiedosta. Teoksesta käyvät kuitenkin hyvin ilmi haasteet, 
joita hajanaisen ja sirpaleisen aineiston tulkinta asettaa. 

Anna-Leena Siikalan mytologiaan keskittyneet tutkimukset ovat 
olleet niin ikään merkittäviä uusia avauksia. Siikalan Suomalainen 
samanismi (1992) käsittelee kalevalamittaisessa runoudessa esiinty- 
viä myyttisiä mielikuvia, jotka voidaan tulkita maailmankuvaltaan 
Samanistisiksi ja siis suomalaisten vastaavaan kulttuuriseen kauteen 
palautuviksi. Siikalan Itämerensuomalaisten mytologia (2012) on mer- 
kittävä suomalaisen mytologian yleisesitys ja kattava tulkinta. Teok- 
sessa Siikala käsittelee kansanrunojen myyttisiä mielikuvia kerrostu- 
neena perinteenä, jonka eri osissa väikkyy eri aikakausiin liittyneitä 
käsityksiä, jotka ulottuvat kaukaisimmillaan tuhansien vuosien taak- 
se. Siikala sitoo tradition mielikuvien kehittymisen ja vaikutteiden 
omaksumisen kielihistoriallisiin ja arkeologisiin aikakausiin. Uuden 

tutkimuksen ansiosta mielikuvien historia on siis tarkentunut. Siikala 
pohtii myös syitä myyttisten mielikuvien alueellisiin eroihin itä- 
merensuomalaisten kansojen piirissä ja kykenee erottamaan jopa 
historiaan pohjaavia mytologian ”paikallismurteita”. 

Karkeistetusti voidaan sanoa, että Castrenin harjoittama ”alku- 
peräisen” suomalaisen mytologian etsintä on täsmentynyt mytolo- 
gian lähteiden heijastamien historiallisten kerrostumien tutkimiseksi 
ja että myyttisessä traditiossa tavattavat lainat muista kulttuureista 
on opittu tulkitsemaan näiden kerrostumien sisällöksi, osoituksiksi 
traditiopiirteiden omaksumisesta osaksi alati muuttuvaa ja elävää 
mytologista käsityskompleksia. Tämän käsityskompleksin muuntu- 
minen on siis itsessään kohonnut kiinnostuksenkohteeksi. Tutkimus- 
historian kehityskulkua vasten voidaan sanoa, että Castrenin suoma- 
laisen mytologian luennot viitoittivat tutkimukselle aikoinaan 
suuntaa. Mytologialuennot muodostavat klassikkotekstin, joka välit- 
tää sujuvassa muodossa aikaansa edellä olleen, monipuolisesti lahjak- 
kaan tutkijan pohdintoja vasta muotoutumassa olleen kansan ajatus- 
maailman ja maailmankuvan syvimmistä kerroksista. Teos on samalla 
matka 1800-luvun tieteelliseen ajatteluun ja käsityksiin, jotka liittyivät 
muinaisuudesta kumpuaviin myyttisiin kuviin. 


Huomautuksia tästä toimituksesta 


Tämän käännöksen pohjatekstinä on toiminut Carl Gustav Borgin 
painokuntoon toimittama ja Suomalaisen Kirjallisuuden Seuran 
julkaisema teos (Castren 1853). Ruotsinkielisen editionsa esipuhees- 
sa Borg toteaa, ettei ole tehnyt käsikirjoitukseen suuria muutoksia, 
vaan että hän on ainoastaan korjannut joitain ilmaisuja selkeämmäk- 
si ja suorittanut kielenhuoltoa. Näin suurimmaksi osaksi onkin. Nyt 
julkaistavan edition lähtökohtana ei ole ollut selvittää kaikkia Borgin 
tekemiä korjauksia, mutta Kansalliskirjaston käsikirjoituskokoelmas- 
sa säilytetystä käsikirjoituksesta on kuitenkin tuotu joitain Borgin 
poistamia Castrenin marginaaliin kirjoittamia lisiä suomenkielisten 
lukijoiden luettavaksi. Lisäykset löytyvät loppuviitteistä. 

Käännöksen kieliasussa on pyritty kunnioittamaan Castrenin varsin 
sujuvaa ja värikästä ilmaisua. Sanajärjestystä on silti paikoin muutettu 

vastaamaan nykysuomen vaatimuksia, ja pisimpiä virkkeitä on kat- 
kottu useammaksi lyhyemmäksi virkkeeksi ymmärrettävyyden vuok- 
si. Virkkeiden sisältö ja usein myös rakenne on kuitenkin pidetty al- 
kuperäisinä. Käännöksessä on pyritty noudattelemaan alkuperäistä 
termistöä, mutta epäselvyyksiä aiheuttavissa kohdissa on haettu tukea 
nykyisestä tieteellisestä terminologiasta eritoten kielitieteen kohdalla 
- kielitieteen pioneerivaiheen henki kuitenkin säilyttäen. Esimerkik- 
si sana begrepp (nykyruotsi: käsite, käsitys”) osoittaa Castrenin teks- 
tissä lähinnä viittaussuhdetta tai merkitsee tarkoitetta, merkitystä. 
Castrenin aikaan Wolmar Kilpinen ehdotti sille aikakauslehti Suo- 
messa (1844, 224) suomenkielistä vastinetta ymmärre. Sana on varsin 
osuva, mutta koska se ei ole vakiintunut suomen kieleen, tässä käy- 
tetään tilanteesta riippuen joko termiä käsitys tai tarkoite. Teoksen 
avaintermi on mytologia (mytologi), jolle Castrén käyttää rinnakkais- 
ilmaisuna termiä gudalära (alkup. saks. Götterlehre). Tämä on suo- 
mennettu muotoon jumaloppi. Vastaavasti edda-läran (edda-oppf) 
viittaa skandinaavien jumalrunouden välittämään mytologiakuvaan. 
Adjektiivi rä on käännetty kulttuuriseen kehitysvaiheeseen viitates- 
saan muotoon kypsymätön, jotta sanaan raaka liitetyt arvolatautu- 
neet assosiaatiot eivät johtaisi lukijan ajatuksia harhaan. Vastaavasti 
sana vild, viitatessaan substantiivina primitiivisen kansan edustajaan 
(vrt. saksan Wilde), on käännetty suoraan muotoon villi, mutta sen 
viitatessa adjektiivina tällaiseen kansaan tai sen edustajaan on paikoin 
käytetty myös termiä kesytön. Vastaavia valintoja on jouduttu teke- 
mään käännöstyön kuluessa loputon määrä, joten täsmällistä ilmai- 
sua tarvittaessa on suositeltavaa kääntyä alkuperäistekstin puoleen. 
Epäselviä tai monitulkintaisia kohtia on mainittu loppuviitteissä. 
Tapa, jolla Castren käsittelee suomenkielisiä sanoja, aiheuttaa pai- 
koin epäselvyyksiä suomennettaessa. Esimerkiksi ruotsin sanalle gud 
ei ole juuri muuta järkevää suomenkielistä vastinetta kuin jumala, 
mikä voi aiheuttaa sekaannusta, kun Castren käsittelee esimerkiksi 
jumalaan viittaavaa suomenkielistä sanaa jumala ja sen erilaisia mer- 
kityksiä. Kun Castren käyttää sanaa jumala erisnimenä viittaamassa 
yhteen tiettyyn jumalolentoon, on käytetty muotoa Jumala. Tämä 
muoto ei siis viittaa kristilliseen jumalaan, josta Castren käyttää ni- 
mitystä Jehova. Ruotsin sanalle underjorden on vastaavasti vaikea 
löytää sopivampaa suomenkielistä vastinetta kuin manala, mikä voi 

aiheuttaa sekaannusta, kun Castren yhtäällä käsittelee sanaa manala, 
toisaalla nimityksellä Manala kutsuttua suomalaisten tuonpuoleista, 
paikoin myös muiden kulttuurien maanalaisia tuonpuoleisia, mana- 
loita. Ajan tavan mukaan Castren käyttää suurta alkukirjainta mel- 
ko vapaasti, jolloin aina ei ole selvää, viittaako hän erisnimeen. Näin 
on esimerkiksi sammon kohdalla. Vaikka Castren kirjoittaa sen suu- 
rella alkukirjaimella, hän tulkitsee sen yleisnimeksi (ks. s. 268). Näin 
ollen sampo kirjoitetaan tässä käännöksessä pienellä alkukirjaimella, 
mikä onkin yleinen nykykäytänne. Ylijumalan suomenkielistä nimi- 
tystä Ukko ja virolaista Vanna taat "vanha isä Castrén käyttää pai- 
koin leikitellen ilmausten ominaisuuksilla eris- ja yleisniminä, ja hän 
saattaa viitata näihin esimerkiksi sanoilla gubbe tai gamla mannen. 
Tekstissä on pyritty saattamaan viittaussuhteet selkeiksi käyttämällä 
kursiivia viittaamaan alkukieliseen sanaan (kun teksti käsittelee itse 
sanaa eikä sen tarkoitetta), ”puolilainausmerkkejä viittaamaan sanan 
merkitykseen sekä suurta alkukirjainta viittaamaan sanan käyttöön 
erisnimenä. Paikoin on jouduttu muotoilemaan alkuperäistä lause- 
rakennetta jossain määrin uusiksi, jotta sanojen tarkoitteet välittyisi- 
vät selvinä. Kursiivia käytetään lisäksi vakiintuneen tavan mukaisesti 
merkitsemään teoksen nimeä (esim. Kalevala). Toimitukselliset li- 
säykset tai poistot ovat [hakasulkeissa]. 


Kielten ja kansojen nimitykset 


Castren viittaa luennoissaan useisiin Euraasiassa asuviin etnisiin ryh- 
miin, joista hän käyttää pääosin vanhentuneita tai käytöstä poistuneita 
nimityksiä. Hän viittaa tiettyihin kieliin ”altailaisina? ja niiden puhu- 
jiin ”altailaisina kansoina” kuten toisinaan tehdään vielä 2000-luvulla- 
kin kirjoitetuissa teksteissä. Teoria altailaisista kansoista on kuitenkin 
jo osoitettu epäpäteväksi, minkä lisäksi tietämys Euraasiassa puhu- 
tuista kielistä on luonnollisesti lisääntynyt huomattavasti Castrenin 
ajoista. Kielet luokitellaan nykyään toisin. Alla olevassa taulukossa on 
esitelty mytologialuennoissa esiintyvien etnisten ryhmien ja kielien 
nykyiset nimitykset ja niiden jakautuminen kieliryhmiin. Kansoja on 
aiemmin kutsuttu kirjallisuudessa usein naapurikansojen niille anta- 


merkityksiä. Nykyään käytettävät nimitykset pohjautuvat kansojen 

itse itsestään käyttämiin nimityksiin, endonyymeihin. Samojedi- 
termi esimerkiksi liitetään helposti kannibalismiin ja jurakki venäjän 
tyhmää merkitsevään sanaan durak. Termistä ostjakki luopuminen 
palvelee historiallisten kieliryhmien erottamista toisistaan. Ostjakki 
näyttäisi 1800-luvulla viitanneen ennen kaikkea elämäntapaan, johon 
kuului jokikalastus, metsästys ja pienporonhoito. Nämä ostjakit puhui- 
vat niin samojedilaisia (ostjakkisamojedit eli selkupit), obinugrilaisia 
(ostjakit eli hantit) kuin jeniseiläisiäkin (jeniseinostjakki eli ketti) 
kieliä. Sen sijaan samojedi näyttäisi viitanneen tundralla eläneisiin 
suurporonhoitajiin tai peuranmetsästäjiin, kuten jurakkisamojedei- 
hin (nenetsit), jeniseinsamojedeihin (enetsit) ja tavgisamojedeihin 
(nganasanit). Nykyään samojedi-nimitystä käytetään lähinnä viittaa- 
maan laajempaan samojedikielten ryhmään. 


Endonyymi Castrenilla kuollut 
Uralilaiset kielet 
Samojedikielet 
tundra- ja metsäenetsi jeniseinsamojedi 
tundra- ja metsänenetsi jurakkisamojedi 
nganasani tavgi 
juratsi T 
selkuppi ostjakkisamojedi 
kamassi t 
matori T 
koibaali 4 
Ugrilaiset kielet 
unkari 
hanti ostjakki 
mansi voguli 
Permiläiset kielet 
komi syrjääni (komisyrjääni) 
komipermjakki 
udmurtti votjakki 
mari (niitty- ja vuorimari) | tšeremissi 
Mordvalaiset kielet 
ersä 
mokša 

Saamelaiskielet lappi 


eteläsaame 


uumajansaame 


piitimensaame 


luulajansaame 


| pohjoissaame 


koltansaame 


inarinsaame 


kiltinänsaame 


turjansaame 


kiltinänsaame 


turjansaame 


Itämerensuomalaiset kielet 


inkeroinen 


varsinaiskarjala 


livvi (aunuksenkarjala) 


lyydi 


suomi 


vatja 


vepsä 


viro 


liivi 


Jeniseiläiset kielet 


ketti jeniseinostjakki 


kotti 


Tunguusikielet 


evenki tunguusi 


eveeni lamuutti 


Turkkilaiskielet 


tataari 


tsuvassi 


hakassi 


tofa karagassi 


Mongolilaiset kielet 


burjaatti 


70 


Viitteet 
Viittausjärjestelmä 


Castrenin alkuperäiset viittaukset on merkitty tekstiin aakkosmuotoi- 
sin viittein (a, b, c jne.), ja viitteet ovat sivun alalaidassa alaviitteinä. 
Toimituksellisiin huomioihin viitataan tekstissä juoksevin viitenume- 
roin, ja ne ovat loppuviitteinä tekstin lopussa. Karina Lukin on avus- 
tanut etenkin siperialaisiin kulttuureihin liittyvissä toimituksellisissa 
huomautuksissa. Castrenin muodoltaan vaihtelevat lähdeviittauk- 
set on yhteismitallistettu nykystandardin mukaisiksi. Tekstin lopussa 
ovat erikseen Castrenin viittausten lähdeluettelo ja toimituksellisten 
huomioiden lähdeluettelo. Teoksen lopusta löytyy asiasanahakemis- 
ton lisäksi henkilö- ja paikannimihakemistot. 


Viitteet 


1 Jagläserneml.entimmeiveckan mythologie, ochanställerdervidjemförande 
betraktelser bäde öfver Finnarnes och andra beslägtade folkslags religiösa 
föreställningar. Hvad jag hittills nedskrifvit, är i det närmaste tryckfärdigt, 
och jag har ärnat läta öfversätta deraf ett och annat för bulletinen. 
Under loppet af denna termin ärnar jag hinna gudaläran till ända, och 
i nästa vär vore meningen att fä hela mythologien ur händerna. 

2 [agharbeslutit, att wisa för Finlands folk, att wi icke äro ett ifrån werlden 
och werldhistorien lösryckt, enstaka kärr-folk, utan stä i förwandtskap med 
ätminstone en sjette del af menskligheten. Grammatikorna utgöra ej mitt 
hufwusakliga ändamål, men utan Grammatikor winnes ändamålet icke.] 

3 [Den absolut-subjectiva subject-objectiviteten] 

4 Hwarochen, som litet grundligare studerar Finska mythologien, skall snart 
inse att det är hwarken fetischism eller idolatrism. Det är en fabelaktig 
historia om fordna tiders händelser, finska äfwentyr och kämpar, som 
genom tradition och corruption förlorat sig uti ett mystiskt mörker, 
eller kaske nägongäng af fantasi och inbillningskraft fostradedikter och 
drömmar utan att derföre wara trosartiklar, kyrkosänger, eller pä något 
sätt äsysta en gudomlik dyrkan. (Gottlund 1817: 349-350.) 

5 Matti Kuusi ja Senni Timonen ovat hahmotelleet ja käsitelleet Gananderin 
käyttämiä kansanrunotekstejä varsin perusteellisesti Suomen Kansan Van- 
hojen Runojen osassa XV (Kuusi & Timonen 1997, erit. s. xxvii-xxxi, 13—191.) 
Tutkimuksesta käy selkeästi ilmi, kuinka laajaan ja monimuotoiseen kor- 
pukseen Ganander sanakirjassaan lopulta nojasi. 

6 Kirjeessään F. J. Rabbelle 18.6.1848 Lönnrot ilmoittaa muuttaneensa Uuden 
Kalevalan maailmanluomisrunon päähahmoksi Vein emosen (Majamaa 
1990a: 295-296) vaikka lopulta päätyykin alkuperäiseen ratkaisuunsa. 

7 Cajan kirjoitti teoksen Lönnrotin kehotuksesta. Cajan ilmoittaa julkai- 
sun esipuheessa, että Lönnrotin kirjoittamat osiot ss. 1-12 ("Suomalaisen 
Kansan Muinaisaika”; "2a) Niiden alku, asuntopaikat ja muutto pohja- 
laisille maille”; ”b) Suomalaisten muinaisusko ja Runolaatu”) ja ss. 65-71 
(kuvaus Suomen muinaisista yhteiskunnallisista tai yhteisöllisistä oloista 
otsakkeella "Muista sisämaisista menoista”) olivat koko historiateoksen 
lähtökohtia. 

8 [a/le Aufmerksamkeit auf die unter den Völkern selbst etwa gangbaren 
Sagen und Traditonen Uber ihre Herkunft und Vorzeit wenden, mögen 
solche Sagen und Traditonen allgemeinen Inhalts, oder an gewisse 
Localitäten.] 

9 [Jedwedem volke scheint es von natur eingeflölfst sich abzuschliefsen 
und von fremden bestandtheilen unangerihrt zu erhalten, der sprache, 
dem epos behagt es nur im heimischen kreis, nicht länger als er zwischen 
seinem ufer wallt, hält der ström seine färbe lauter. aller eignen kraft und 
innersten triebe ungestörte ausbildung ergeht aus dieser mitte, und unsre 
älteste spräche, poesie und sage sehen wir keinen andern zug einschlagen.] 

10 [... gelten also in der spräche schliisse auf das was abhanden ist, zuckt ihre 
gegenwärtige beschaffenheit noch weit zurück in die ältere und älteste; 
so mufs auch in der mythologie ein ähnliches verfahren sich rechtfertigen 
und aus ihrem versiegenden wasser die guelle, aus den stehngebliebnen 
siimpfen der alte strom geahnt warden. die völker hängen und halten 
fest am hergebrachten, wir werden ihre Uberlieferung, ihren aberglauben 
niemals fassen, wenn wir ihm nicht ein bett noch auf heidnischem grund 
und boden unterbreiten.] 

11 Grimm nosti kristinuskon tuhoavan vaikutuksen esiin vastineena saksalai- 
sessa tutkimuksessa vallinneille näkemyksille siitä, että saksalainen kulttuu- 
ri olisi ollut paljolti kristinuskon vaikutuksesta korkeimmillaan keskiajalla 
(Williamson 2004, 81). 

12 On syytä huomata, että Castrén kirjoittaa muistiinpanoissaan saman aja- 
tuksen hyvin samankaltaisin sanavalinnoin kuin Hume: Religionen är ej en 
produkt af philosofering, utan har sin grund i känslan (MAC Fennica II:2: 
10). 

13 Ces deux points de la Théologie Payenne roulent, ou sur le culte des astres, 
connu sous le nom de Sab6isme, ou sur le culte peut — être non moins 
ancien de certains objets terrestres & matériels appellés fetiches chez les 
négres Africains, parmi lesquels ce culte subsiste, & que par cette raison 
j'appellerai fétichisme. (Brosses 1760, 10.) 

14 Edward B. Tylor nojasi suureen määrään etnografista kirjallisuutta kootes- 
saan teosta The Primitive Culture, jossa hän määrittelee animismin, ja teok- 
sessa on useita viittauksia myös Castrénin mytologialuentoihin. Tylor viit- 
taa luentoihin lähinnä etnografisena lähteenä, mutta on kiehtovaa, että 
Castrénin esittämät ajatukset uskonnollisuuden varhaisvaiheista toistuvat 
pitkälti samansuuntaisina Edward Tylorin sittemmin klassikoksi kohonnees- 
sa teoksessa. 

Föreläsningar i finsk mytologi 


Johdanto 


Altailaisten kansojen vanhimmat kotoperäiset uskonnot on tavattu 
yhdistää termiin Samanismi, mikä merkitsee noituuden uskontoa. 
Kuten nimityksen, myös itse asian ymmärtämiseksi on tarkasteltu 
enemmän tämän uskonnon ulkoista, näkyvää puolta kuin sen sisäistä 
laatua ja olemusta. Koska monet näiden kansojen parissa uskovat, 
että on Samaanin vallassa loitsia henkiä, suitsia luonnonvoimia, 
aiheuttaa terveyttä ja sairauksia, onnea ja onnettomuutta yms., on ha- 
luttu vetää johtopäätös, että he kunnioittavat Samaanin mahtia ylim- 
mäisenä ja etteivät he tunnusta mitään jumaluutta, jota palvoisivat ja 
rukoilisivat. Mitä laajemmalle Samaanin toiminta ulottuu ihmiselle 
vihamielisen luonnon suitsimisessa ja hallinnassa, sitä kerkeämmin 
on Samanistisen uskonnon koko olemus ja merkitys käsitetty niin, 
että se pyrkii vapauttamaan ihmisen luonnon siteistä ja puolustamaan 
hengen vapautta kuinka järjettömillä tavoilla hyvänsä. Kukapa ei 
hyväksyisi kernaasti, että Samaanin koko olemus on protesti luonnon- 
voimien sokeaa ylivaltaa vastaan ihmishengestä, mutta tämä protesti 
ei ole lähestulkoonkaan ylimmäinen altailaisten kansojen pakanal- 
lisen uskonnon lävitse käyvä aate. Perusedellytys jokaiselle uskon- 
nolle, joka ansaitsee uskonnon nimityksen, on yksilön riippuvuuden 
tunnustaminen ylemmistä voimista, joita hän joko rakkaudesta tai 
pelosta, joko temppelin suojissa tai sydämensä syvyyksissä kunnioit- 
taa ja palvoo. Keski-Aasian autiomaissa tai Siperian autioilla tundrilla 
ei ole kansaa, joka ei tuntisi tiettyjen korkeampien, ihmistä mahta- 
vampien voimien läsnäoloa. Voimme oppia kiinalaisista lähteistä, 
että Keski-Aasian vanhin kansa, niin sanottu hiongnu-kansa, palvoi 

Aurinkoa, Kuuta, taivasta, maata sekä esi-isiensä henkiä. Theophylactus 
Simocatta välittää kuvauksen, jonka mukaan turkkilaiset (Tu-kiu) 
osoittivat suurta arvostusta tulta, ilmaa, vettä ja maata kohtaan, ja 
että he sitä paitsi palvoivat jumalaa, jota pitivät maailman luojana, ja 
toivat tälle uhreina kameleita, härkiä ja lampaita. Abulghasi Bahadur 
-kaanin mukaan turkkilaiset alkoivat Alindje-kaanin hallinnon alai- 
sina lisäksi palvoa kuvia. Plano Carpinilta, Marco Pololta ja muilta 
keskiaikaisilta oppineilta matkaajilta opimme, että mongolien vanhas- 
sa uskonnossa palvottiin suurta ja mahtavaa jumalaa nimeltä Natagaj 
(Natigay) tai Itoga (Plano Carpinin mukaan) ja että he lisäksi osoitti- 
vat suurta kunnioitusta Aurinkoa, tulta ja vettä kohtaan, ja että heil- 
lä oli sitä paitsi jumalkuvia, joille osoittivat uhrinsa ja rukouksensa. 
Tunguusit ovat yhä tänä päivänä Samanismille uskollinen kansa, mut- 
ta yhtä lailla jopa he palvovat korkeampaa olentoa nimeltä Buga, [ja 
he] palvovat vastaavasti kuviaan eli fetissejä ja suhtautuvat kunnioit- 
tavasti Aurinkoon, Kuuhun ja tähtiin, maahan, tuleen ja veteen sekä 
metsien, vuorten, yrttien ja monien muiden luontokappaleiden suo- 
jelusjumaliin. Myös samojedit uskovat korkeampaan olentoon, Num 
nimeltään, ja palvovat sen lisäksi niin ikään jumalkuviaan kuin myös 
tiettyjä luontokappaleita. Suomalaiseen heimoon' kuuluvien kansojen 
parista useimmat, joilla on yhä muistoja jäljellä pakanallisuudestaan, 
tuntevat tunguusien Bugaa ja samojedien Numia vastaavan suuren, 
mahtavan, taivaallisen jumaluuden ja sen lisäksi loputtoman määrän 
pienempiä, alempiarvoisia jumalolentoja. 

Suomalaisten ja suomensukuisten kansojen jumaluuksien tarkem- 
pi esittely johtaa epäilemättä siihen tulokseen, että ne ovat joko pelk- 
kiä luonnonvoimia, niin kutsuttuja elementtijumaluuksia?, tai lisäksi 
persoonallisia jumalia, mutta jopa tässä [jälkimmäisessä] tapauksessa 
ne edustavat yhtä tai toista mahtavaa luonnonvoimaa. Jopa sellaisina, 
joku voi väittää vastaan, [nämä kansat] ovat riippuvaisia Samaaneista, 
joille kuuluu luonnon hallitseminen ja ihmishengen vapauttaminen 
sen kahleista. Tämä ei ole minun nähdäkseni asianlaita, vaan Samaa- 
nit ainoastaan käyvät mittelyyn ja taistoon sitä vastaan, mikä on hei- 
dän käsityksensä mukaan pahaa luonnossa: sairauksia, pahoja henkiä 
jne. vastaan. Saavuttaakseen tässä taistelussa voiton he anovat juma- 
lilta apua ja pyrkivät saamaan ne suosiollisiksi uhrien ja rukousten 

kautta. Välillä voi käydä niin, että jotakin luonnonvoimaa (esim. tul- 
ta), jota kunnioitetaan jumalana, kutsutaan jossakin tilanteessa avuk- 
si, toisessa tilanteessa taas Samaani on karkottamassa. Tämä ristiriita 
ei kuitenkaan osoita mitään muuta kuin että Samanismi ei ole sidottu? 
mihinkään järjestelmään vaan kaikkien kansanuskontojen tavoin on 
täynnään epäjärjestystä ja sekavuutta. Altailaisten kansojen niin kut- 
sutusta Samaanikultista käy tämän sekavuuden takaakin ilmi selväs- 
ti ja kirkkaasti se perusajatus, että luonnossa on absoluuttisia voimia, 
joilla on ihmisiin ehdoton vaikutusvalta. 

Sen hiljalleen kehittyvän käsityksen myötä, että ihminen ei ole 
välittömästi luonnon herra, hänessä herää tarve kehittää ja käyttää 
varmoja keinoja tavoitteidensa saavuttamiseksi.* Kuuluu šamanis- 
min luonteeseen, ettei keinoja ole sovitettu kohteen ominaisuuksiin, 
ja ainakaan se ei perustu tietämykseen yhteydestä keinon ja sen asian 
välillä, mihin sitä käytetään. Tämä Samanismin muoto käsittää kui- 
tenkin yhden kehittyneen piirteen siinä määrin kuin se tunnustaa 
subjektiivisen halun riippuvuuden kohteesta.* On ajateltavissa, että 
juuri tämän kohteen tunnustamisessa on jumalanpalvonnan ensim- 
mäinen siemen, sillä kuinka paljon arvokkaampia ovatkaan fetissit, 
joita villikansat palvovat, kuin ne noitakapistukset, joita Samaanit 
käyttävät kaikkiin kohtaamiinsa tarpeisiin? Yhtä lailla edelliset kuin 
jälkimmäiset koostuvat tavallisesti kuitenkin aineesta, joka voi olla 
orgaanista tai epäorgaanista. 


Aikomukseni on käsitellä tässä uskontoa ja Samanismia sellaisina kuin 
ne löydettävien lähteiden mukaan todellisuudessa ilmenevät suoma- 
laisten ja heidän sukulaiskansojensa parissa, mutta sitä vastoin aiko- 
mukseni on tyystin ohittaa niiden mahdollinen synty ja kehitys ennen 
historiallista aikaa. En tarkastele Samanismia omana uskonnon muo- 
tonaan vaan yhtenä jumalopin osana”. 

Kun nyt alan esitellä edellä käsiteltyä, siis jumaloppia, tulee mi- 
nun etukäteen mainita, että sekä suomalaisten että muiden sukulais- 
kansojen jumaluudet ovat jaettavissa: 1) ilman, 2) veden, 3) maan ja 
4) maanalaisiin jumaluuksiin. 


83 


| Jumalat 


1. Ilman jumaluudet 


a) Jumala 


Vanhempien mytologiemme joukosta sekä Lencgvist että Ganander 
ovat yhtä mieltä siitä, että sana jumala ei merkinnyt muinaissuoma- 
laisten parissa mitään yksittäistä jumaluutta vaan että sillä oli merki- 
tys 'J!umaluutena, jumalolentona yleensä ja siten vastasi latinan sanaa 
deus, saksan sanaa Gott, ruotsin sanaa gud.* Tämä merkitys on yhä tä- 
nä päivänä yleisimmin hyväksytty, ja onkin myönnettävä, että siihen 
on painavat perusteet. Lencgvist vetoaa yleiseen kielenkäyttöön, joka 
sallii, että sanaa jumala käytetään monikossa tiettyjen jumalvoimien 
nimeämiseen, mikä luonnollisestikaan ei voisi käydä päinsä, mikäli 
”jumala”, kuten Lencgvist asian ilmaisee, ”olisi jonkin pakanallisen 
jumaluuden erisnimi yhtä lailla kuin Jupiter, Thor, Odin”. Lencgvist 
näkee muinaisrunojemme perusteella olevan osoitettavissa, että tämä 
kielenkäyttötapa johtuu aina pakanallisuudesta, ja hän lainaa 
tätä tarkoitusta varten eräästä metsästysrunosta seuraavaa metsästä- 
jän puheenpartta: Julki tulin jumalista, kanssa saalin (saaliin) iloisesti, 
so. tulin avoimesti jumalten luota ja noudin saaliini ilolla. 

Havaintojeni mukaan sanaa jumala ei käytetä kovinkaan usein ru- 
noissa monikossa, mutta tällaisesta käytöstä pystyn kuitenkin viit- 
taamaan yhteen jos toiseenkin esimerkkiin Lencgvistin lainaaman 
lisäksi. Kalevalan uudessa painoksessa (runo 12, säkeet 229 ja 230) 
lausutaan miekasta, jok’ oli Hiiessä hiottu, jumaloissa kuuraeltu, so. 
"joka oli hiottu Hiiden luona, kiillotettu jumalten luona. Vanhem- 
massa Kalevalan laitoksessa (runo 4, säe 352) kutsuu Samaani juma- 
lia nimityksellä jumalat, lausuen jumaloista turva tulko, so. 'suokoot 
jumalat tukensa. Tässä voidaan myös viitata runoon 10, säkeet 229 ja 
230 samassa laitoksessa, missä sanat kuuluvat: saakohon joku jumala, 
tuhatkunta perkeleitä, so. tulkoon jokin jumala, tulkoon tuhat paho- 
laista (karkottamaan kärsimykset): 


a Lencgvist 1782, 12; Ganander 1789, 25. Vrt. Schefferus 1673, 58. 

Tueksi Lencgvistin ja muiden ilmaisemalle näkemykselle sanan 
jumala alkuperäisestä merkityksestä voidaan edelleen esittää, että sitä 
käytetään runoissa toisinaan epiteettinä tietyille ihmismäisille juma- 
luuksille. Erityisesti kunnioitetaan Ukkoa tällä epiteetillä, mutta 
jonkin kerran se liitetään myös Hiiteen (Kalevala, runo 14, säe 83), 
Pahaan (Topelius [1822-1831, II], 3), Koihin eli aamuruskoon (Kale- 
vala, runo 17, säe 478) jne. Kalevalan vanhassa laitoksessa (runo 18, 
säe 456) tulee jopa Lemminkäinen nimetyksi jumalaksi. 

Näitä vastaan voi nostaa runoissa monta sellaista kohtaa, jois- 
sa jumala on käsitetty yhden, tietyn jumalan merkityksessä; mutta 
vähintäänkin suurimmassa osassa näkyy kristinopin vaikutus johta- 
neen tällaiseen käsitykseen. Se näkyy jo siitä, että jumalaan tässä mer- 
kityksessä on tavallisesti liitetty lisänimitys kuten kaikkivalta, autuas, 
armollinen, pyhä sekä muita epiteettejä, jotka ilmiselvästi on lainattu 
kristinopista. Tällaisten epiteettien lukuun kuuluu selvästi myös luoja, 
sillä jumalan käsittäminen maailman alkuunpanijana ja luojana ei ole 
alkuperäistä suomalaisessa mytologiassa. Jumalalla ei ole mitään osaa 
luomistapahtumassa siten kuin se esitetään runoissamme, vaan sekä 
taivas että maa, Aurinko, Kuu ja tähdet ovat eri varianttien mu- 
kaan joko ilman tyttären, niin kutsutun Ilmattaren, tai Väinämöi- 
sen tuottamia, joista kumpaakaan ei sanan varsinaisessa merkityk- 
sessä rukoilla ja kunnioiteta jumalana. Näin ollen voi panna merkille, 
että sana luoja ei runoissamme aina edellytä osallisuutta luomis- 
työhön, sillä ennen muuta se on liitetty epiteettinä Päivän poikaan 
(auringon poika) ja muihin myyttisiin henkilöhahmoihin, joilla ei 
ole ollut mitään tekemistä maailman luomisen kanssa. Toisekseen 
"uuden luominen ei välttämättä kuulu sanan luoja etymologiaan, vaan 
sanan voi käsittää 'jakajaksi, antajaksi. Varmastikin juuri tässä merki- 
tyksessä metsän jumaluuksille on annettu nimitys antoluojat, so. lah- 
jojen antajat. Tietoisena tästä luoja-sanan merkityksen epämääräi- 
syydestä pidän epäilyksettä selvänä, että kun jumala esiintyy runoissa 
tiettynä jumaluutena ja häntä nimitetään luojaksi, viitataan kristilli- 
seen, maailman luoneeseen jumalaan. Se, että sana jumala suoma- 
laisissa runoissa usein merkitsee 'kristillistä jumalaa; on todettavissa 
myös monista hänelle suunnatuista rukouksista, joista suurimmassa 
osassa on kristillinen, hyvin alistuva luonne. Haluan esimerkkinä 

tuoda esiin seuraavan Kalevalassa (runo 9, säkeet 567-586) esiintyvän 
kiitosrukouksen palautuneen terveyden johdosta: 


Tuoltapa aina armot käyvät, 
Turvat tuttavat tulevat, 
Ylähältä taivahasta, 

Luota luojan kaikkivallan. 
Ole nyt kiitetty jumala, 
Ylistetty luoja yksin, 

Kun annoit avun minulle, 
Tuotit turvan tuttavasti 
Noissa tuskissa kovissa, 
Terän rauan raatamissa. 
[<<] 

Jumalass' on juoksun määrä, 
Luojassa lopun asetus, 

Fi uron osoannassa, 
Vallassa väkevänkänä. 


Vaikka kuinka näyttäisi edellä mainitulta pohjalta olevan kiistämä- 
töntä, että yksittäiseksi jumaluudeksi käsitetty Jumala paljastuu ru- 
noissa tavallisesti alkuperältään kristilliseksi, minun on mahdotonta 
yhtyä käsitykseen, jonka mukaan tämä sana alkuperäisen merkityk- 
sensä mukaisesti merkitsisi abstraktin jumaluuden käsitettä, jumalaa 
yleensä. Ylipäätään tällaista käsitettä ei esiinny kansojen lapsuudessa, 
vaan sen ilmaantuminen edellyttää pidemmälle edennyttä kulttuuria. 
Kypsymättömiltä ja sivistymättömiltä kansoilta puuttuu tavallisesti il- 
maisut jopa arkisille abstrakteille käsitteille. On olemassa kansakun- 
tia, joilla ei ole nimitystä tulvalle; mutta kylläkin jokaiselle yksittäi- 
selle tulvalle; ei 'sormelle; mutta kylläkin peukalolle; etusormelle jne; 
ei 'marjalle; mutta kylläkin puolukalle; ”hillalle; 'mustikalle jne; ei 
laisinkaan puulle; mutta kylläkin 'koivulle; ”kuuselle; *tuomipuulle. 
Sitäkin vähemmän ne voivat luonnollisestikaan käsittää ja ilmaista 
niinkin korkeaa käsitettä kuin jumala yleisessä, abstraktissa merki- 
tyksessä, sillä heille on olemassa vain tämä tai tuo yksittäinen juma- 
la. Mutta jumala on epäilyksettä vanhin ja alkuperäisin jumalnimitys, 
joka suomalaisessa mytologiassa tavataan, sillä sitä ei tavata ainoastaan 
lappalaisten, virolaisten, syrjäänien ja tseremissien parissa vaan myös 
Siperian samojedien parissa, kun taas suomalaisten muut jumaluudet 

ovat näiden kansojen parissa suurimmaksi osaksi vieraita. Näin ollen 
on syytä olettaa jo näiden seikkojen pohjalta, että jumala ei alun perin 
merkinnyt yleistä vaan tiettyä ja määrättyä jumaluutta. 

Tällä näkemyksellä on ollut edustajansa, mutta useimmat heistä 
ovat eksyneet tyhjien arvailujen labyrinttiin ja perustaneet tuloksensa 
pelkkiin filosofisiin merkityksettömyyksiin. Joku on johtanut juma- 
lan heprealaisista sanoista jom "päivä ja el 'jumala ja tämän perus- 
teella esittänyt, että suomalainen jumalnimi merkitsi 'valon jumalaa. 
Toinen taas väittää, että jumala saattoi merkitä taivaan herraa, ja että 
sana olisi johtunut heprean sanoista ium 'taivas' ja bal”herra? On jopa 
esitetty analogioita toisaalta jumalan ja toisaalta ruotsin sanojen 
himmel, gammal, ymer 'jättien isë jne. välille. Schefferus siteerasi 
Tornæuksen mukaan perinnettä, jonka mukaan mies nimeltä Jumi eli 
Jumo oli lappalaisten ja suomalaisten kantaisä? ja on esitetty sellainen 
hypoteesi, että häntä kuolemansa jälkeen alettiin palvoa jumaluute- 
na ja nimittää Jumalaksi” Ohittaen monta samassa hengessä tehtyä 
sanojenjohtamisyritystä haluan kuitenkin lisätä, että Lönnrot johti 
sanan jumala samasta kannasta kuin sanan jumu, jumaus jyrinä, jy- 
linä, ja otaksuu tämän perusteella, että suomalaiset nimittivät sanalla 
jumala alun perin ”Ukkosenjumalaa'* Palaan vielä tähän kiinnostavaan 
hypoteesiin, mutta sitä ennen minun on esiteltävä johdanto yrityksee- 
ni alistaa sana jumala huolellisemmalle etymologiselle tarkastelulle 
kuin mitä Lönnrot ja muut kirjoittajat ovat tehneet. 

Tässä esitetään ensin, että jumala, joka muodostuu kolmesta ta- 
vusta, ei voi olla kantasana, vaan sen täytyy olla kehittynyt toisesta, 
yksinkertaisemmasta kannasta. Siinä tunnistaa helposti johdinpäät- 
teen -la, joka yhtä lailla kuin -lä esiintyy suomessa lukuisana merkit- 
semässä paikkaa tailokaliteettia yleensä ja myös asuinpaikkaa. Tämän 
johdoksen mukaisesti sanan jumala kanta olisi juma, ja tseremissien 
parissa tavataan sana juma vielä tänä päivänä jumalan merkityksessä. 
Useimmista muista suomensukuisista kielistä tämä kanta puuttuu, 
ja käsite ')umala ilmaistaan siitä johdetuilla muodoilla, kuten viron 


a Schefferus 1673, 43. 
b Lencgvist 1782. 
< Lönnrot 1836. 

kielessä läheisellä sanalla jummal, lappalaisten kielessä sanalla jubmel, 
ibmel tai immel ja syrjäänissä sanalla jen (itse asiassa jemel).* Kuiten- 
kaan en pysty lainkaan pitämään jumaa alkuperäisenä kantana, vaan 
otaksun, että siihen kuuluva vokaali a on ainoastaan eufoninen lisäys. 
En voi nyt syventyä niiden perusteiden lähempään tarkasteluun, jotka 
ovat johtaneet minut tähän otaksuntaan, vaan minun on pidättäy- 
dyttävä tuomaan ne esiin jossakin toisessa yhteydessä. Tässä haluan 
vain mainita, että konsonantti m ei suomen kielessä mielellään pää- 
tä sanaa vaan tavallisesti ottaa apuvokaalin jälkeensä. Todennäköinen 
kanta jumalalle on näin ollen jum-nimitys, jonka samojedit aiempien 
kirjoittajien todistusten mukaan liittävät jumalaan.’ Itse en ole tämän 
kansan parissa koskaan pannut merkille kyseistä nimitystä vaan sen 
sijaan sanan num. Huolimatta erosta alkuäänteessä on num toden- 
näköisesti samaa alkuperää kuin suomen jum, sillä samojedikielissä ei 
j:n ja n:n (nj:n) vaihtuminen keskenään ole epätavallista. 

Kuten seuraavassa nähdään, olen tullut siihen näkemykseen, että 
sana jumala ei ole äänneasultaan sukulainen yksinomaan viron sa- 
nan jummal, lapinkielen sanan jubmel ja syrjäänin sanan jen kanssa 
vaan myös tSeremissin sanan juma ja samojedin sanan num kanssa. 
Siksi haluan nyt lyhyesti valmistaa meidät siihen tarkoitteeseen, jota 
eri kansat ja etenkin samojedit nimeävät näillä sanoilla, toivoen tar- 
joavani yhden jos toisenkin vihjeen sen selvittämiseen, mitä muinais- 
suomalaiset alun perin käsittivät sanalla jumala. Högström tarjoaa 
meille tervetulleen tiedon liittyen lappalaisten sanaan jubmel ”joka 
sana, lukuun ottamatta sitä käsitystä mikä heillä (lappalaisilla) on Kris- 
tuksesta siellä perukoilla, ei varsinaisesti vastaa Deusta vaan pikem- 
min latinalaisten Jupiteria'* Tämän vuoksi tällä sanalla on aivan sama 
merkitys kuin suomen sanalla jumala, jolla tarkoitetaan ?kristillistä 
jumalaa siinä kuin jokaista pakanallistakin jumaluutta. Vastaavasti 


a Sana Jen on varsinaisesti kadottanut m:n äänneasussaan, sillä se on instruk- 
tiivimuodossa jenm-än, st. f. jen-än ja inessiivissä jenm-yn, st. f. jen-yn mut- 
ta nyt olisi kanta jenm, ja se päättyy kahteen konsonanttiin, kaikin puolin 
kieleen sopimattomasti, ja edellyttää vielä alkuperäisempää muotoa, joka 
epäilyksettä on ollut jemel, josta jeml, jemm, jem ja jen ovat myöhemmin 
kehittyneet. 

b Lencgvist 1782, 14. 

< Högström 1747, 175, huomautus r. 

virolaiset käyttävät sanaa jummal ja syrjäänit sanaa jen epiteettinä, 
jolla nimittävät kaikkia jumalia ylipäätään ja kristillistä eritoten. 
Tämä merkitys on myös sanalla juma kastettujen tseremissien paris- 
sa, mutta kastamattomat käsittävät tämän itse asiassa ylimpänä jumal- 
tensa joukossa ja ajattelevat hänen asuvan taivaassa. Luultavasti kris- 
tinuskon tulon myötä myös pakanalliset tSeremissit alkoivat palvoa 
häntä maailman luojana ja ylläpitäjänä sekä onnen ja hyvinvoinnin 
antajana ym. 

Äsken mainittujen kansojen lisäksi myös samojedien käsityk- 
seen Jumalaa vastaavasta Numista on sekoittunut kristillisiä käsityk- 
siä. Monet yhä kastamattomat samojedit palvovat häntä maailman 
luojana ja kristinuskoa mukaillen uskovat, että hän on kaikkivoipa, 
kaikkitietävä jumaluus, joka hallitsee luomustaan oikeudenmukaises- 
ti, suojelee viattomia, palkitsee hyveellisyyden, rankaisee rikoksista 
jne. Vaan jos Numista erotetaan kaikki myöhempinä aikoina kristin- 
uskon vaikutuksesta tulleet käsitykset, palvovat samojedit hänessä itse 
asiassa taivasta. Joko näkyvän, materiaalisen taivaan tai tiettyjen siel- 
lä majailevien jumalvoimien palvominen on aiemmin ollut hyvin ta- 
vallista Aasiassa. Kiinalaisten keskuudessa on ollut tällaista palvontaa, 
ja Herodotoksen mukaan Strabo, kuten useat kiinalaisetkin kirjoitta- 
jat, kertoo myös muinaisten persialaisten uhranneen taivaalle. Mon- 
golien vanhasta uskonnosta tiedetään melko vähän, mutta ilmeistä 
on, että myös he palvoivat taivasta nimityksellä tengri (ks. alempana). 
Tunguusit palvovat taivaallista jumaluutta nimeltä Buga yhä tänä päi- 
vänä, ja monet turkkilaiset heimot osoittavat palvontansa taivaallisille 
voimille, joita kutsuvat nimityksellä kuda? ja joita vaikuttaisi olevan 
lukumäärältään seitsemän. Kiinalaiset kertovat nykyisten turkkilais- 
ten esi-isistä, joita kutsuvat nimityksellä tu-kiu, että he palvoivat koko 
taivasta, ja samalla tavoin on erään kiinalaisen tiedon mukaan ollut 
laita hiongnu-kansan keskuudessa. Aasian laajalle ulottuvien rajojen 
sisällä on sanalla sanoen tuskin ollut yhtäkään sellaista pakanallista 
kansaa, jonka uskonnosta meillä on mitään tuntemusta, joka ei olisi 
omistanut palvontaansa taivaalle ja sen jumalolennoille. Tätä palvon- 
taa ei ole vallinnut vain Aasiassa, vaan kaikki villit kansat ovat aina 
olleet luonnonpalvojia ja osoittaneet kunnioituksensa ensi sijassa 
taivaanpiirille. Mitä sellaista olisikaan luonnossa, mikä olisi parem- 
min omiaan herättämään villin ihmetyksen ja houkuttelemaan hänet 

palvontaan kuin taivas aurinkoineen, kuineen ja tuhansine tähtineen? 
Taivaan alueellahan ukkonen jyrisee, salamat välkkyvät ja revontulten 
liekit leimuavat. Lumi, sade ja rakeet, myrsky ja rajuilma ja monet 
muut luonnon ihmeet ovat peräisin ylemmistä piireistä. Monet näi- 
den ihmeiden joukossa ovat sen verran vaikuttavia olemukseltaan, 
että myös Samaanit kokevat alemmuutensa ja osoittavat niille nöyriä 
palvontamenoja, vaikka tietämättöminä luonnonjärjestyksestä [he] 
uskovat pystyvänsä noitavoimin hallitsemaan itse elementtejä ja ole- 
maan yhteydessä niihin ja etenkin ukonilmaan. 

Kieli paljastaa, että samojedit todella palvovat taivasta, sillä samo- 
jedin kieli kuvaa sekä jumalaa että taivasta yhdellä ja samalla sanalla, 
yllä esitetyllä sanalla num. Tällaisella kielenkäytöllä on luonnollises- 
ti oltava perusta siinä, että taivasta on pidetty jumalallisena olento- 
na. Tietyt samojedikansat käyttävät käsitteen '/umala nimeämiseen 
myös sanaa jilibeambaertje, mutta tämä on varsinaisesti vain epiteetti 
Numille ja merkitsee hänen ominaisuuttaan asuinpaikan vartijana 
tai suojelijana. Tämän ominaisuuden pitäminen osana Numia on 
epäilyksettä myöhempää perua, ja itse sanaa jilibeambaertje käyttä- 
vät enimmäkseen sivistyneet, kristinuskoon käännytetyt kansat, jotka 
toisinaan yhdistävät sanan Kristukseen. Sivistymättömät [samojedi-] 
kansat eivät tiedä paljoakaan jilibeambaertjesta, vaan käyttävät sanaa 
num" ja sitäkin lähes aina taivaan merkityksessä. He eivät käsitä tai- 
vasta kuitenkaan elottomaksi vaan eläväksi, persoonalliseksi olennok- 
si, jonka luontoon kuuluu aiheuttaa ukonilmaa ja salamoita, sadetta, 
lunta, rakeita, myrskyä ja tuulta ym. Sanalla num siis ilmaistaan, mi- 
käli asiaa tarkastellaan meidän näkökulmastamme, sekä taivasta että 
*taivaan jumalaa. Samojedien parissa nämä kaksi käsitettä ovat kui- 
tenkin enimmäkseen erottamattomia, niin pitkälti he palvovat näky- 
vää taivasta elävänä ja persoonallisena jumaluutena. 

Edellä esitettyjen merkitysten lisäksi sanalla num on tiettyjen kan- 
sojen parissa joitakin muitakin merkityksiä, joita käsittelen nyt ly- 
hyesti. Merkillepantava on etenkin sen merkitys ”ukkonen. Tässä mer- 
kityksessä tavataan num etenkin erään kansan parissa, jota kutsutaan 
nimellä kagmasi eli kamassit, kamassintsit.'' Ei löydy yhtä ainutta 
samojedikansaa, joka ei palvoisi ukkosen mahtia erityisellä kunnioi- 
tuksella, vaan useimmat pitävät tätä ilmiötä yhtenä taivaan tai tai- 
vaallisen jumalan ominaisuuksista, kuten jo mainitsin. Kamassit sitä 

vastoin pitävät ukonilmaa omana jumaluutenaan ja käyttävät sanaa 
num ainoastaan tässä merkityksessä. On mahdollista, että sanan tämä 
merkitys on alkuperäinen myös samojedikielissä kuten myös suomes- 
sa.? Mikäli näin ei kuitenkaan ole, täytyy olettaa, että samojedit ovat 
palvoneet pääasiassa Numin ukkostavaa ominaisuutta, sillä sanan eri 
merkitykset ovat voineet syntyä ainoastaan tällä tavoin. 

Olen lisäksi kuullut samojedien liittävän sanan num tai jilibeamba- 
ertje poikkeuksellisesti Aurinkoon. Eräs samojedinainen kertoi mi- 
nulle, että joka aamu ja ilta hän tapasi mennä ulos teltastaan ja kumar- 
taa Auringolle, lausuen sen lisäksi aamuisin: ”Kun sinä Jilibeambaertje 
kohoat, kohoan minäkin pedistäni” ja iltaisin: ”Kun sinä Jilibeamba- 
ertje lasket, käyn minäkin lepäämään”. Nainen esitti tämän kuin to- 
disteena väitteelleen, että myös samojedien parissa suoritetaan aamu- 
ja iltarukous, mutta myönsi murheellisena, että heidän parissaan on 
myös sellaisia villejä, jotka eivät koskaan osoita jumalalle rukousta. 

Toisinaan samojedit käyttävät nimitystä num myös muista kuin tai- 
vaallisista asioista. Tähän törmäsin kerran eräällä matkalla Jäämeren 
rannoilla. Seisoessani meren rannalla seuralaisen kanssa, joka oli sa- 
mojedi, ja suunnatessani katseeni mittaamattomille ulapoille mielee- 
ni tuli esittää samojedille kysymys: ”Missä Num on?” — ” Tuolla’, hän 
vastasi lyhyesti osoittaen meren tummaa pintaa. Lisäksi olen kuul- 
lut samojedien jonkin kerran kunnioittavan maata nimityksellä num. 
On selvää, että sanaa käytetään äärimmäisen harvoin näin laajassa 
merkityksessä. Toisaalta myös samojedien parissa oleskelleet lähetys- 
saarnaajat ovat vakuuttaneet minulle, että tällainen käyttö ei ole täysin 
tavatonta. Minusta siinä ei olekaan mitään epäuskottavaa, sillä samo- 
jedien tavoin myös useimmat muut heille sukua olevat kansat, jotka 
ovat yhä pakanallisuudelle uskollisia, palvovat niin taivasta, maata, vet- 
tä, Aurinkoa, ukkosta kuin lukemattomia muitakin luonnonkohteita. 
Ainoa ero on, että siinä missä muut kansat tavallisesti palvovat yksit- 
täisiä kohteita kutakin eri nimellä, käyttävät samojedit sanaa num ker- 
naasti kuvaamaan niitä kaikkia. Heilläkin on luonnollisesti erityiset 
nimityksensä maalle, Auringolle, merelle, ukkoselle ja muille asioil- 
le, mutta näillä nimityksillä ei ole välttämättä jumalallisen olennon 
merkitystä. He käyttävät niitä kyseisistä kohteista pääasiassa silloin, 
kun niihin viitataan pelkästään kuolleina, materiaalisina asioina. Kun 
niihin viitataan jumalallisina olentoina, niistä käytetään samaa nimi- 

tystä kuin taivaasta. Näin ollen sana num yltää yksinkertaisesta `tai- 
vaan tai taivaallisen jumalan merkityksestä merkitsemään 'jumalal- 
lista olentoa ylipäätään. Alemmilla merkitystasoilla tällaiset siirtymät 
sanojen merkityksessä ovat melko tavallisia. Niinpä useimmat kan- 
sat ovat tarkoittaneet ”ihmistä merkitsevällä sanalla pelkästään oman 
kansansa yksilöä, mutta kun ovat yltäneet näkemykseen inhimilli- 
sen luonnon yhdenmukaisuudesta kaikkien kansojen piirissä, on sana 
jälkikäteen saanut nykyisen, kaikki ihmisyksilöt käsittävän merkityk- 
sensä. Samalla tavoin on monia yksittäisten kasvien ja puiden nimiä 
alettu käyttää merkitsemään kokonaisia [niiden] sukuja. Tämän kie- 
lille tavallisen kehitysprosessin vuoksi on esim. samojedin 'peuka- 
log merkitsevä sana jälkikäteen saanut merkityksen sormi; variksen- 
marjaa merkitsevä sana merkityksen 'marja jne. Pyrin myöhemmin 
selventämään täsmällisemmin, millainen kehityskulku on ollut mer- 
kityksestä taivas' tai taivaallinen jumala merkitykseen jumala yli- 
päätään; ja ryhdyn nyt jatkamaan aloittamaani suomen kielen sanan 
jumala merkityksen tutkiskelua. 

Samalla tavoin kuin esittelemäni nimitykset, samojedien num, lap- 
palaisten jubmel ja tseremissien juma, merkitsevät taivaallista juma- 
luutta; joka pääasiallisesti on ukkosen valtias, myös muinaissuoma- 
laiset ovat mielestäni ennen muinoin palvoneet jumalaa 'taivaallisen 
jumalan” ominaisuudessa. Eräiden muinaispohjoismaisten saaga- 
kertomusten kuvausten perusteella voidaan päätellä, että tämä sana 
ei ainakaan alkujaan merkinnyt pelkästään yleistä, abstraktia jumal- 
epiteettiä vaan oli yksittäisen jumaluuden nimi. Esimerkiksi Pyhän 
Olavin saagassa kerrotaan: ”Kartanolla seisoo bjarmien jumala, joka 
on nimeltään Jumala”, ja Bösin ja Herrauödrin saaga kertoo: ”Siellä pal- 
vottiin jumalaa, jonka nimi on Jomala.” Mikäli Jumala oli bjarmien 
palvoman jumalkuvan nimi, on luultavaa, että tämä sana ei merkin- 
nyt sitä abstraktia jumaluuden käsitettä, josta on vain heijastus havait- 
tavissa. Ainakaan muinaissuomalaiset eivät ole voineet kuvaa siihen 
yhdistää. Omista muinaisrunoistamme saamme kuitenkin todisteita 
lausumallemme näkemykselle, että jumala ei ollut pelkästään jokin 
tietty jumala vaan pikemmin merkitsi taivaallista jumaluutta. Paljon 
painoa on sillä jo yllä mainitulla seikalla, että kun nimitystä jumala 
käytetään epiteettinä, se liitetään yleensä yläilmoissa valtaistuintaan 


92 


| Jumalat 


pitävään Ukkoon. Kaikissa tähän asti julkaistuissa runoissa on osoi- 
tettavissa vain äärimmäisen harvoja kohtia, joissa jumalaa käytetään 
epiteettinä muille jumaluuksille, ja yhtä harvoin sitä tapaa käytettynä 
monikossa merkitsemässä tiettyjä jumalia. Sitä vastoin Ukko maini- 
taan melko harvoin runoissa ilman, että jumala (taivahan jumala, yli- 
jumala, ilmojen jumala ym.) liitettäisiin häneen lisänimityksenä. Etu- 
päässä Ukko käy sanalla sanoen jumalasta. 

Olen aiemmin maininnut, että jumalaa ei itse asiassa aina käyte- 
tä muinaisrunoissamme epiteettinä (nomen appellativum), vaan sitä 
käytetään myös erisnimenä [proprium], joskin näissä tapauksissa se 
viittaa tavallisesti kristilliseen jumalaan. Silti tavataan myös joitakin 
runokohtia, joissa Jumala ilmenee henkilönnimenä ja joissa sillä on sa- 
ma merkitys kuin nimityksellä Ukko, siis taivaan jumala. Kalevalassa 
(runo 45, säe 211-) synnyttämäisillään oleva Pohjolan emäntä kut- 
suu häntä tällä tavoin rukouksessa, joka alkaa näin: Tule nyt löylyhyn 
jumala, Iso ilman lämpimähän, so. tule nyt kylpyyn jumala, tule läm- 
pöön, ilman isä. Kuten ilmaus ilman iso paljastaa, tässä ei jumalaa voi 
käsittää jumalaksi ylipäätään; vielä vähemmän ?kristilliseksi juma- 
laksi, vaan ainoastaan ilman tai taivaan jumalaksi. Tätä nimitetään 
muutoin Ukoksi, millä nimellä häntä kutsutaan toisinaan avuksi myös 
lapsenpäästöön (vrt. Kalevala, runo 1, säe 169-). 

Tarvitessaan tuulta tapasivat muinaissuomalaiset lähes aina kään- 
tyä rukouksineen tämän saman taivaallisen Ukon puoleen. Olen kui- 
tenkin tavannut Kalevalassa kohdan, jossa Väinämöinen kääntyy Ju- 
malan puoleen rukoillessaan suotuisaa tuulta. On totta, että Jumalaan 
liittyy tässä tapauksessa epiteetti armollinen ja että rukous ulkoises- 
tikin on luonteeltaan kristillinen, mutta tällaisiin tarkoituksiin ei ru- 
noissa tavata kutsua avuksi kristillistä jumalaa. Kyseinen rukous on 
Kalevalassa (runo 18, säkeet 29-34), ja kuuluu seuraavasti: 


Tule nyt purtehen jumala, 
Aluksehen armollinen, 
Väeksi vähän urohon, 
Miehen pienen miehueksi 
Noilla väljillä vesillä, 
Lakeilla lainehilla. 

Kun sanaa jumala käytetään erisnimenä (nomen proprium), siihen 
liittyy toisinaan epiteetti ilmoinen, mikä osoittaa [sen tarkoitteen] 
identiteetin Ukoksi. Tätä epiteettiä ei voi antaa kristittyjen jumalalle, 
ainakaan sen luontoisissa rukouksissa kuin tämä, joka esiintyy Kale- 
valassa (runo 15, säkeet 352-362): 


Itse ilmoinen jumala 
Valjastele varsojasi, 
Rakentele ratsujasi, 

Aja kirja-korjinesi 

Läpi luun, läpi jäsenen, 
Läpi liikkuma-lihojen, 
Läpi suonten soljuvaisten, 
Liitä luu lihoa myöten, 
Suoni suonen päätä myöten, 
Luo hopea luun lomahan, 
Kulta suonen sortumahan. 


Tässä voidaan palauttaa mieleen, että myös suomen kielen ilmaisu 
jumalan ilma viittaa siihen, että jumala ei muinaissuomalaisten parissa 
alun perin merkinnyt mitä hyvänsä jumalaa, vaan sillä oli tietty, tai- 
vaan jumalan merkitys. Kaikki jumaluudet eivät hallinneet ilmojen 
alaa, vaan sen määrääminen kuului pääasiassa yhdelle, mahtavalle 
jumalalle, jota runoissa tavallisesti nimitetään Ukoksi mutta jota alun 
perin näyttää nimitetyn Jumalaksi. On tuskin tarvetta mainita, että 
kyseinen ilmaus ei voi olla käännös ruotsista: ilmaisu herrans väder 
eroaa tästä ilmauksesta ennen muuta merkitykseltään,” ja suomen- 
sukuisten kansojen parissa tavataan vastaavia kielikuvia. Tässä hen- 
gessä ilmaisevat muiden muassa samojedit säätiloja, kuten ilmaisulla 
tanser numgana, joka merkitsee 'rajuilmaa Numin luona. 

Sanan jumala alkuperäisen merkityksen suhteen on merkille- 
pantavaa, että niin moni oppinut on yrittänyt johtaa sen etymolo- 
gisissa pohdinnoissaan johonkin sanaan, jolla on taivaan tai jonkin 
sinnekuuluvan asian kuten valon, ukkosen tai muun sellaisen merkitys. 


a Runokielessä jumalan ilma ei merkitse huonoa ilmaa vaan Jumala-jumaluu- 
den ilmanalaa. Niinpä esim. Kalevalassa (runo 13, säe 97-): ”eip' on ilmalla 
jumalan, tämän taivon kannen alla" jne. 


94 


| Jumalat 


Tämä ei ole varmastikaan sattumaa vaan perustuu epäilemättä epä- 
määräiseen käsitykseen siitä, että sana jumala merkitsi pakana- 
aikana taivaallista jumaluutta. Tähän perustuu erityisesti Lönnrotin 
sanan johtaminen onomatopoieettisesta kannasta jumi (jumu) jyri- 
nä, järinä: Paitsi että nämä sanat äänteellisesti muistuttavat toisiaan, 
on myös melko todennäköistä, että juuri ukkosen jyrinä on kaikkien 
luonnonilmiöiden joukosta vahvimmin herättänyt kypsymättömässä 
luonnonihmisessä ajatuksia ylemmästä voimasta. 

Aiemmassa olen osoittanut, että jumala-sanan affiksi Jo, joka taka- 
vokaalisen kannan jälkeen kuuluu -lä, on paikallisuuspääte. Mutta 
mistä syystä jumalalla on tämä pääte? Se on tärkeä kysymys, josta 
muinaistutkijamme eivät ole muodostaneet mielipidettä. Vaikuttaa 
siltä kuin siihen ei olisi uskottu löytyvän selventävää vastausta, eikä 
mikään ole kuitenkaan helpompaa kuin tähän kysymykseen vastaa- 
minen. Mikäli jum (jumu) merkitsee ukkosta, merkitsee jumala paik- 
kaa (aluetta), missä ukkosta tavataan, siis taivasta; eli täysin samaa 
tarkoitetta kuin mihin samojedin num viittaa. Sana jumala on etymo- 
logisesti synonyymi nykysuomen sanan taivas kanssa, ja löytyy varsin 
perusteltu syy otaksua, että muinaissuomalaiset todella kutsuivat mate- 
riaalista taivasta jumalaksi. Kuten Schott huomauttaa, suomen sana 
taivas on epäilemättä laina indogermaanisista kielistä. Tätä sanaa 
tavataan koko altailaisen kielikunnan piirissä tietääkseni pelkästään 
suomessa ja virossa. Jopa lapinkielessä se on tuntematon. 

On helppo huomata, että kyseisellä affiksilla Jo (-lä) ei sanassa ju- 
mala ole lainkaan sama merkitys kuin useissa muissa mytologisis- 
sa nimityksissä kuten Ahtola, Tapiola, Tuonela, Manala, Kalevala, 
Väinölä jne. Näissä sanoissa -la (-lä)-päätteellä on ahtaampi merkitys 
asuinpaikkana, kotina. Kuten seuraavassa yritän tarkemmin tuoda 
esiin, käsitetään suomalaisessa mytologiassa jumalten asuvan koto- 
naan, kukin kartanollaan, missä jumala elää kuin rikas isäntä, tai 
linnassaan, jossa hän hallitsee kuin mahtava kuningas. Suunnilleen 
sama käsitys tavataan myös lappalaisten mytologiassa, vaikka tätä 
ei ilmaistakaan paikallisuuspäätteellä -la (-lä) vaan omalla sanallaan 
aimo tai aibmo, esim. Jabme-aimo, Sarakka-aimo ja Saivo-aimo, 'kuo- 
leman, Sarakan ja Saivon koti. Klemm esittää, että kyseinen käsitys 
on lainaa edda-opista"* niin lappalaisten kuin myös suomalaisten 
parissa. Hän kertoo: 

Koko Aimo-opissa tunnistan germaanisen edda-opin jäljitelmän moni- 
naisine 'koteineen (Muspelheim, Fiflheim, Jotunheim), erityisesti kun 
huomataan, kuinka vähän noitien opeissa on yleensä yhdenmukaisuut- 
ta ja kuinka karussa ympäristössä tavataan värittää ulkomaisia lainoja.* 5 


Olen ollut samaa mieltä jo pitkään, ja tätä tukee varsin vahvasti se, 
että käsitystä jumalten kodeista ei tavata muiden suomalaisten kanso- 
jen parissa vaan vain niiden, jotka ovat olleet läheisissä kosketuksis- 
sa germaanisten kansojen kanssa. Ajattelisin myös, että mikäli tämä 
käsitys todella olisi alkuperäistä suomalaisille kansoille, se ilmaistai- 
siin analogisella tavoin tai että ainakaan sen ilmaisutavoissa ei oli- 
si niin suurta eroa kuin on laita suomalaisten ja lappalaisten välillä. 
Kuinka tähän suhtautuukin, on näkemykseni mukaan jumala kuiten- 
kin ilmiselvästi kotoperäinen suomalainen sana. Päätän tähän mer- 
kityserojen käsittelyn, sillä jumalan merkitys ei vähäisimmässäkään 
määrin muistuta germaanisia jumalkoteja ja koska kyseinen sana 
tavataan tiettyjen suomalaisten kansojen parissa ja on säilyttänyt aina- 
kin joitakin merkkejä päätteestä -la myös sellaisten kansojen kieles- 
sä, joilla ei ole ollut mitään tekemistä germaanisten kansojen kanssa, 
kuten on laita esim. syrjäänien suhteen. 

Siinä määrin kuin kaikki yllä esitetty on oikeellista, huomataan, että 
sanalla jumala on ollut muinaissuomalaisten keskuudessa kolmi- 
tahoinen merkitys, sillä se on merkinnyt 1) taivasta; 2) taivaan juma- 
luutta; 3) jumaluutta ylipäätään. Molempia ensin mainituista merki- 
tyksistä tavataan myös monissa muissa kielissä kiinnittyneinä yhteen 
ja samaan sanaan. Siten kiinassa sana tien merkitsee samalla kertaa 
sekä taivasta että taivaan jumaluutta. Sama kaksoismerkitys on myös 
joissakin turkkilaisissa murteissa sanalla tengri, moksSassa (mord- 
valainen murre) sanalla skei, Jenisein ostjakkien kielessä sanalla es 
jne. Samojedissa sanalla num on edellä osoittamani mukaisesti samat 
kolme merkitystä kuin jumalalla suomen kielessä, joskin viimeinen 
näistä merkityksistä on vain vähän käytössä muiden kuin kristitty- 
jen samojedien parissa. Suomalaisten jumala on merkitykseltään lä- 
heisessä yhteydessä mongolien tengriin tai tegriin, joka Kowalewskin 


a Klemm 1843-1852: III, 76. 

mukaan merkitsee: 1) taivasta (ciel [ransk.]) ja taivaan jumalaa (genie 
du ciel); 2) jumalallisuutta ylipäätään (divinité); 3) kaikenlaisia hyviä 
ja pahoja, taivaallisia ja maallisia henkiä (esprits, génies terrestres et 
celestes, bons et mauvais). * 

Yllä mainittujen merkitysten joukossa täytyy luonnollisesti jokai- 
sessa kielessä olla aistittava, materiaalinen ja samalla myös ensim- 
mäinen ja alkuperäinen, sillä kuuluu ihmishengen tapoihin kohota 
aistittavasta hiljalleen kohti yliaistillista, yksittäisestä kohti yleistä, 
konkreettisesta kohti abstraktia. Tämä merkitys on myös yhä tänä 
päivänä yleisimmin hallitseva monissa kyseisistä kielistä, kuten esim. 
samojedissa, jakuutissa, jenisein-ostjakissa, monissa eteläsiperialai- 
sissa tataarikielissä jne. Mahtavat ja suurenmoiset ilmiöt, jotka sijoit- 
tuvat avaruuteen, ovat myöhemmin herättäneet käsityksen, että taivas 
on jumalallinen olento. Olemme aiemmin nähneet, että samojedien 
parissa palvotaan itse asiassa pelkkää taivasta jumalan ominaisuu- 
dessa. Epäilemättä on tilanne alun perin ollut vastaava myös mui- 
den sukulaiskansojemme keskuudessa. Lönnrot esittää, että Jumala 
on ollut suomalaisten vanhin jumaluus,'* ja minun mielestäni tämä 
väite on varsin todenmukainen, sillä suomalaisten muut jo maini- 
tut jumalat ovat suurimmaksi osaksi tuntemattomia muille sukulais- 
kansoillemme ja sen vuoksi niiden on oltava myöhempää alkuperää. 
On kuitenkin luonteenomaista, että pelkän taivaan palvomisen on hil- 
jalleen muututtava yleisemmäksi luontokultiksi. Kaikessa mahdissaan 
ja loistossaankin taivas on yksittäinen, rajallinen kohde, ja sen pal- 
vonta ei voi sen vuoksi täyttää ihmisen uskonnollisia tarpeita. Vais- 
tonvaraisesti jopa villi tapailee äärettömyyttä todellisena palvontansa 
kohteena. Jokapäiväiset kokemukset opettavat hänelle, että taivaallis- 
ten ilmiöiden lisäksi luonnossa on monia muitakin asioita, jotka eivät 
taivu hänen tahtoonsa eivätkä tottele hänen toiveitaan. Meren vihaiset 
aallot, tulen ahneet liekit, maa korkeine vuorineen, kolkot metsät, villit 
eläimet, kaikki nämä ja lukemattomat muut luonnonilmiöt osoittau- 
tuvat kypsymättömälle luonnonihmiselle ylivoimaisiksi ja pakottavat 
mahtavuudellaan tämän kaatumaan ja taipumaan. Tällä tavoin käsi- 
tys jumalallisuudesta kehittyy yhä moninaisemmaksi; palvottavien 


a Kowalewski 1844-1849, 1763. 

kohteiden määrä voi tällä luonnonuskontojen yleisellä tiellä helposti 
kasvaa lukemattomaksi.” Mutta kyseessä ei ole niinkään lukematto- 
muus kuin sisäinen ykseys. Erillisten luonnonkohteiden palvominen, 
vaikka niiden lukumäärä olisikin loputon, ei sen vuoksi pysty täyttä- 
mään uskonnollista tarvetta. Ihminen alkaa hiljalleen aavistaa, että 
näissä hajanaisissa asioissa vaikuttaa yksi ja sama voima, että ne kaik- 
ki ovat samanlaatuisen jumalluonnon täyttämiä.'* Epäilemättä juuri 
tällainen käsitys saa samojedit toisinaan kutsumaan Aurinkoa, maata 
ja merta, kun tarkoitetaan niiden jumaluutta, yhdellä ja samalla nimi- 
tyksellä, joka alun perin kuului ‘taivaalle tai taivaalliselle jumaluu- 
delle: Samalla perusteella mongolien sana tengri ja suomalaisten sana 
jumala, jotka alun perin merkitsivät taivasta ja taivaan jumalaa, ovat 
jälkeenpäin saaneet abstraktin merkityksen jumala ylipäätään. Mutta 
siitä lähtien kun sanaan jumala liitettiin viimeksi mainittu tarkoite, 
sen alkuperäinen, yksinkertainen tai konkreettinen merkitys on hil- 
jalleen kadonnut ja uusi sana omaksuttu sen ilmaisemiseen. Taivaalle 
tämä sana on taivas ja taivaalliselle jumalalle Ukko. 


b) Ukko 


Edeltävässä kuvauksessani olen yrittänyt todentaa näkemykseni, 
että suomen kielen sana jumala ei alun perin ole ollut yleinen jumal- 
epiteetti, vaan että sillä oli erityinen merkitys 'taivas' ja taivaan juma- 
la. Tämä sana sai, kuten olen yrittänyt yllä selittää, jo pakana-aikana 
abstraktin merkityksen 'jumalolento ylipäätään; jolloin suomalaiset 
omaksuivat sen sijalle sanan Ukko persoonalliseksi nimitykseksi tai- 
vaalliselle jumalalle. Lencgvist' esittää ajatuksen, että Ukko oli suo- 
malaisten vanhin jumala, ja samaa näkemystä olen itsekin kehitellyt 
tarkastellessani sanan merkitystä. Sen perusteella, mitä sanan äänteel- 
linen asu paljastaa, en voi kuitenkaan suoda sen merkitykselle 'tai- 
vaan jumala kovinkaan korkeaa ikää. Kuten pian saamme nähdä, vä- 
littää sana ukko varsinaisen perusmerkityksensä kautta käsityksen 
persoonallisesta jumalasta. Tällainen käsitys jumaluudesta on kuiten- 
kaan tuskin voinut olla minkään kansan parissa vanhin, ja erityisesti 


a Lencgvist 1782, 24. 

suomalaisten runoissa tavataan kaikkialla aiemmin vallinnutta luon- 
nonvoimien palvontaa. Mikäli nimitys Ukko todella johtuisi kaukai- 
sesta menneisyydestä, pitäisi sitä tavata myös useiden muiden suoma- 
laisten sukukansojen parissa, kun taas siinä määrin kuin minä tiedän, 
kyseistä nimitystä tavataan jumalallisuuden merkityksessä Suomen 
rajojen ulkopuolella ainoastaan Virossa ja hiukan muuntuneessa 
muodossa myös Lapissa. Toisissa merkityksissä tämä sana on levin- 
nyt varsin laajalle sukulaiskansojemme parissa. Sitä tavataan unkaris- 
sa muodossa agg, joka merkitsee 'vanhusta, vanhaa. Ugrilaisten ost- 
jakkien parissa sana kuuluu jig ja heidän kielessään sillä on merkitys 
isä, mutta sitä käytetään myös epiteettinä jumalana palvotulle karhul- 
le. Jakuuttien kielessä on sukulaissana aga, joka myös merkitsee isää. 
Toisissa itäturkkilaisissa kielissä ilmaistaan sanalla aga tai aka tiettyä, 
"vanhemman veljen; sedän tai enon; isoisän tai'vanhemman henki- 
lör käsitettä ylipäätään. Osmanit eivät tunne tätä sanan aga tai aka 
merkitystä, vaan käyttävät sitä korkea-arvoisten henkilöiden arvo- 
nimenä eritoten soturiluokan piirissä. Itäturkkilaisten ja mantSujen 
parissa annetaan sanalle agu, age merkitys herra.” Mongolin kieles- 
sä on myös sen sukuinen sana aka, acha, joka Kowalewskin mukaan 
itse asiassa merkitsee 'vanhempaa veljeä; mutta jota käytetään myös 
"vanhemmista mieshenkilöistä ylipäätään, ja sitä paitsi sitä käyte- 
tään korkea-arvoisista henkilöistä: ”Se on kunnioittava termi kuten 
ranskalaisten monsieur [herra] * Yhteys yllämainittujen kielten eri 
merkitysten välillä on helppo havaita. Perusmerkitykseltään sanalla 
on vanhempi käyttöyhteys miessukupuolen ilmaisemisessa: 'isoisä, 
isä, setä (eno) tai vanhempi veli. Tästä on kehittynyt sanan merkitys 
”ikänsä tai ansioidensa vuoksi kunnioitettu mieshenkilö. Suomen sa- 
nalla ukko on nämä molemmat merkitykset, sillä se merkitsee: 1) iso- 
isää, myös 'naitua miestä; 2) vanhaa miestä, vanhusta. 

Yllä esitetyt sanan varsinaisen merkityksen hahmotelmat johtavat 
väistämättä ajatukseen, että Ukko ei ole alun perin ollut persoonalli- 
nen jumalnimi vaan pelkästään kunnioittava epiteetti (une expression 


a Schott 1849, 65. 
b Schott 1849, 65. 
€ Kowalewski 1844-1849, 22. 

respecteuse [ransk.]) yhdelle tai useammalle mahtavalle jumaluudel- 
le, aivan samalla tavalla kuin sen sukulaissanat turkin, mongolin ja 
mantsun kielissä ovat kunnioitettujen miesten arvostavia nimityksiä 
tai kuten ostjakkien sana jig ja jakuuttien äsä ('isänisä') liitetään kun- 
nioittavana epiteettinä karhuun.* Kunnioituksen osoittaminen juma- 
lille tällä tavoin on pakanallisille kansoille hyvin tavallista. Niinpä ost- 
jakkisamojedit liittävät Num-jumalaan usein epiteetin ildja tai ildša, 
jotka ovat molemmat merkitykseltään yhtäläisiä suomen ukon kanssa. 
Ruotsalaiset, jotka tosin ovat tässä yhteydessä meille vähempimerki- 
tyksinen kansa, kutsuvat yhä tänä päivänä ukkosenjumalaa nimityk- 
sellä godgubben, gofar ['jumal-ukko; 'jumal-is&]. Latinan nimitys Jupi- 
ter merkitsee kirjaimellisesti 'isä jumalaa ja saksan kielellä kutsutaan 
[kristinuskon] jumalaa toisinaan nimityksellä der alte Gott, der alte 
Vater” Kristinopissakin käsitetään jumaluus 'isäksi) herraksi! 

Vanhoissa runoissamme kunnioitetaan useampaa kuin yhtä jumal- 
voimaa nimityksellä ukko, mikä vahvistaa juuri esittämäni näkemyk- 
sen, että se oli alun perin vain jumalepiteetti. Tämä seikka ei ole vält- 
tynyt herkkävaistoisen Porthanin tarkkaavaisuudelta. Kun Lencgvist 
edellä mainitussa tutkielmassaan käsittää Ukon suomalaisten kor- 
keimpana taivaallisena jumalana (totius aulæ colestis senior et præses 
[lat.]), hän esittää myös sivuhuomautuksen, että Porthan on asetta- 
nut tämän näkemyksen tiettyjen epäilysten alaiseksi. Näistä hän tuo 
esiin erikseen, että ”nimitystä ukko voi käyttää appellatiivina, jonka 
voi kunnioituksesta liittää johonkin toiseenkin jumalaan (alii cuidam 
numini)”. Kirjoittaja jatkaa: 


Ja paitsi jumalia, kunnioitetaan myös muita kohteita (aliæ res) toisinaan 
nimityksellä ukko, kun niille halutaan osoittaa kunnioitusta (venerationis 
quasi testand& caussa). Mikäli halutaan esim. saada karhu itselle myö- 
tämieliseksi, sitä puhutellaan ystävällisin sanoin ja kutsutaan laulussa: 
ukkoiseni, linduiseni, kaunoiseni, kuldaiseni, so. (rakas) ukkoni, pieni lin- 
tuni, minun kaunis, kultainen (ystäväni). Toisessa laulussa, jolla pyyde- 
tään suotuisaa jänisjahtia, ja on siis todennäköistä, että Tapiolta, vaikka 
tätä kutsutaankin ukoksi, kyseistä jumalaa puhutellaan seuraavasti: 


a Samassa hengessä jakuutit nimittävät suurta virtaa tai merta äbäksi, joka 
varsinaisesti merkitsee 'äidinäitiä'. 
b Grimm 1844, 19, 153. 

Anna ucko uuhiansi, 
Anna oinahat omansi, 


[<<] 

Ukko kullainen kuningas 
Tuuvos ilman tuusimata, 
Varomata vaaputtele.?" 


Vaikka nämä ja myös muut Porthanin samassa yhteydessä tekemät 
huomiot pitävätkin täysin paikkansa, ne ovat silti aivan liian puutteel- 
lisia johtamaan hänet selvään käsitykseen ukon merkityksestä suoma- 
laisessa mytologiassa. Nykyisin saatavilla olevien runsaampien runo- 
kokoelmien avulla meille on mahdollista päästä paremmin tämän 
merkityksen jäljille. 

Muinaisista lauluistamme ilmenee varsin selvästi, että mahtavat 
jumalat eivät aiemmin mainitun mukaisesti majailleet kartanoissaan 
tai linnoissaan yksinään vaan että heillä oli ympärillään enemmän tai 
vähemmän lukuisa perhe. Tällaisen perheen jäsenten joukosta kutsu- 
taan isäntää ukoksi ja emäntää akaksi. Ukkoa saatetaan jopa kutsua 
isännäksi, vanhimmaksi, taatoksi tai isäksi, toisinaan jopa kuninkaak- 
si, valtiaiseksi tai hallitsijaksi jne. Nimitys akka vaihtelee eukon kanssa 
merkityksessä ”kunnioitettava rouva (matrona vetula [lat.], Renvall”) 
ja muita nimityksiä ovat emäntä, emo, emonen äiti. Merenjumala 
Ahtia kutsutaan runoissa näin: veen ukko 'veden ukko, aaltojen kunin- 
gas, ja vedenjumalatar Vellamoa kutsutaan veen emännäksi 'veden 
emäntä. Metsänjumala Tapiota kutsutaan nimityksillä metsän ukko, 
Tapiolan ukko, kummun ukko, metsän kuningas, ja metsänjumalatar 
Tellervo tunnetaan nimellä metsän emäntä. Tuoni, kuoleman juma- 
la, on nimeltään Tuonen tai Tuonelan ukko ja hänen vaimonsa Tuo- 
nen akka. Myös runoissa puhutaan peri-isännästä 'alkuisäntä ("maan 
isäntä”), mannun eukosta'maan emäntä, maan emosta, emosesta”maan 
äiti? jne. Samalla tavalla kutsutaan taivaanjumalaa nimityksellä taiva- 
han ukko, ilman ukko, taivon taatto tai taatto taivahinen "taivaan isä; 
mies vanha taivahinen, ilman kultainen kuningas, hopeinen hallitsija, 
taatto taivon valtiainen jne. Kuten metsän ukko on epiteetti Tapiolle, 
veen ukko Ahdille, Tuonen ukko Tuonelle, vastaavasti käytettiin alun 
perin myös nimitystä taivahan ukko epiteettinä taivaanjumalalle eli 
Jumalalle. Kun sana jumala sai jälkikäteen laajemman merkityksen 

jumala ylipäätään; alettiin sanaan ukko liittää taivaanjumalan per- 
soonan merkitys. Ajateltiin varmaankin, että mahtavimpana kaikkien 
jumalten joukossa ennen muuta hän ansaitsi nimityksen Ukko, 'kaik- 
kien ukkojen ukko: Lencgvistin mukaan häntä tavataan joillakin pai- 
koin kutsua isäiseksi, joka on sanan isä deminutiivi [hellittelymuoto]. 
Myös virossa Ukkoa kutsutaan tavallisesti nimityksellä Vanna issa 
tai Vanna taat "vanha isä. Kukaan ei epäilisi, että nimityksiä isäinen, 
vanna issa ja vanna taat alun perin käytettiin epiteetteinä, ja tämä 
koskee luonnollisesti myös sanaa ukko, sillä merkitykseltään se tuskin 
eroaa muista epiteeteistä. 

Nimitystä ukko käytettiin alun perin pelkästään jumalten epiteet- 
tinä,” minkä vahvistaa minun nähdäkseni sekin seikka, että taivaan- 
jumalaa kutsutaan erittäin harvoin sillä tavoin runoissa ilman, että 
siihen liitettäisiin jokin toinen sana tai ilmaisu merkitsemään, että 
kyse on juuri taivaallisesta Ukosta. Häntä kutsutaan usein ylijuma- 
laksi, taivahan jumalaksi ja ilmojen jumalaksi, toisinaan myös nimi- 
tyksellä taivahan napanen, pilvien pitäjä tai hattarojen hallitsija, 
puhumattakaan monista muista nimityksistä, jotka on jo mainittu 
aiemmin. Näitä nimityksiä on epäilemättä alettu käyttää niin ahke- 
rasti sen vuoksi, että sana ukko ei itse asiassa ollut erisnimi, ja siten sil- 
lä ei ollut taivaan jumalan merkitystä. Runoissa tavataan tosin myös 
yksittäisiä kohtia, joissa ukko ilman kaikkia selventäviä epiteettejäkin 
viittaa "taivaalliseen jumalaan; kuten esim. Kalevalassa (runo 18, säe 
421): laske ukko uutta lunta; säe 425: laskip' ukko uutta lunta; runo 45, 
säe 237-: jos ei minusta miestä liene, urosta ukon pojassa, [...] Onp' 
on itsessä ukossa, joka pilviä pitävi; runo 47, säe 46: ukon ilman istui- 
milla; säe 50: ikävä itsen ukonki, jne. Saamme seuraavassa nähdä, että 
nimitystä Ukko käytetään myös erisnimenä merkitsemään 'ukkosen 
jumalaa. Tämä sama persoonakäsitys ilmenee myös tietyissä yleisissä 
ilmauksissa, esim. ukon kaari, so. sateenkaari; ukon kivi, ukon pii, so. 
"piikivi; ukon tuhnio ”maamuna, Lycoperdon bovista’; ukon lehti, ukon 
lummet ”rentukka, Caltha palustris. 

Pyrittyäni selvittämään edellä niitä eri merkityksiä, joita sanalla 
ukko on suomalaisissa runoissa, aion nyt lähemmin selvittää niitä kä- 
sityksiä, joita muinaissuomalaisilla oli tämän sanan merkityksestä 

tietyn jumalolennon erisnimenä. Olen jo aiemmin maininnut, että 
Ukkoa pidettiin taivaan, avaruuden, ilmanalan valtiaana ja että 
sellaisena häneen liitettiin epiteetit: taivahan jumala, taivon taatto, 
taivahan ukko, ylijumala, ilmojen jumala, ilman kuningas, mies taiva- 
hinen ym. Hänellä uskottiin olevan istuin pilven päällä, minkä vuoksi 
häntä kutsuttiin nimityksellä pilven päällinen jumala. Hän oleili pää- 
asiassa keskellä taivasta, ja tästä johtuen häntä kutsutaan lempeästi 
taivaan navaksi (taivahan napanen). Ilmeisesti on myös ajateltu, että 
hän jollain tavalla kannatteli taivaanpalloa, sillä häntä kutsutaan 
runoissa usein nimityksellä ilman kaiken kannattaja. Oletettavasti 
hänen uskottiin lepäävän avaruudessa taivaankappaleena ja kannat- 
televan voimakkailla harteillaan koko taivaankantta. Tämä käsitys ei 
kuitenkaan sitonut häntä tiukasti, vaan hänen ajateltiin voivan liik- 
kua avaruudessa kuten tahtoi. Niinpä lausutaan Kalevalassa (runo 47, 
säe 59-), että hän vaelsi horisontissa pilven reunaa myöten etsimäs- 
sä Aurinkoa ja Kuuta, jotka Pohjolan emäntä oli piilottanut vuoren 
sisään. Hänen sanotaan myös pukeutuvan sinisiin sukkiin ja kirjaviin 
kenkiin (sukassa sinertävässä, kirjavassa kaplukassa). Hän esiintyy 
kaikin puolin hyvin varustautuneena ja aseistautuneena miehenä. Hä- 
nen sanotaan pukeutuvan tuliseen (tulenloistavaan) paitaan. Sateen- 
kaari on hänen taistelujousensa ja sitä kutsutaan, kuten on jo mainit- 
tu, ukon kaareksi. Tällä hän ampuu nuoliaan, jotka ovat vaskea ja joita 
jousen tavoin kutsutaan tulisiksi. Hänen miekkanaan on salama. Sitä 
kutsutaan runoissa nimityksillä tulinen miekka, miekka tuliteräinen, 
säkehinen säilä. Hänen aseisiinsa kuuluu myös vasara (kurikka), joka 
muistuttaa skandinaavisesta mytologiasta tuttua Thorin vasaraa.” 
Useimpien muiden suomalaisten jumalten tavoin Ukolla ei näytä 
olleen asuntoa, ja runot eivät mainitse mitään täsmällistä hänen per- 
heestään. Aiemmat mytologit kertovat, että hänellä on ollut akkan- 
sa, jota piispa Agricola nimittää Rauniksi ja jota karjalaisten heimon 
sanotaan palvoneen ukkosenjumalattarena: Ovin rauni ukon naini 
härsky, Jalosti ukoi pohjasti pärsky, so. ”kun Rauni, ukon vaimo, jyrisi, 
jyrisi voimalla myös ukko, kuuluu Agricolan tunnettu runo muinais- 
suomalaisten epäjumalista. Kuten Lencgvist huomauttaa, ei Raunia 
koskaan mainita muinaisrunoissamme, ja siksi nimen autenttisuutta 

on epäilty.* Toisaalta tietyt muutkin Agricolan luettelemista jumalan- 
nimistä ovat tuntemattomia sekä lauluista että taruista”, ja osa niistä 
jopa sotii suomen kielen äännelakeja vastaan, kuten esim. Kratti, 
Rongoteus, Egres ym. Mutta vaikka nimi Rauni olisikin epäsuoma- 
lainen, näyttää olevan syytä yhtyä Gananderiin siinä, että Ukolla oli 
puoliso nimeltään Akka (myös Akko). Tämä nimitys vaihtelee paikoin 
Ämmän kanssa kuten Ukko Äijän kanssa. Todisteena tämän jumaluu- 
den olemassaolosta Ganander esittää runofragmentin, jossa mehiläis- 
tä kehotetaan pistämään siipensä vanhan akan pieneen koriin (Akan 
vanhan vakkaseen) ja tuomaan sieltä hunajaa. Tulemme näkemään heti 
seuraavassa, että monet joet, järvet, kosket jne. oli pyhitetty Akalle 
eli Ämmälle ja kantavat hänen nimeään yhä tänä päivänä. Sen sijaan 
sen puolesta, että hän olisi ollut Ukon puoliso, pystyn pelkästään ve- 
toamaan Lapissa ja Suomessa tavattuun traditioon, jonka mukaan 
Ukko ja Akka muodostavat tosiaan jumalparin. En voi tyystin vaie- 
ten ohittaa kysymystä siitä, onko heillä lapsia samalla tavoin kuin mo- 
nilla muilla suomalaisten jumalilla ja jumalattarilla, sillä Ukon poika 
mainitaan usein runoissa. Muun muassa Grimm on käsittänyt tämän 
ilmaisun kirjaimellisessa merkityksessään.” Minusta näyttäisi siltä, 
kuin nimitys Ukon poika olisi kuvaannollinen ilmaus, jota käytettiin 
mahtavista yksilöistä, lähinnä noidista, joita samassa merkityksessä 
nimitetään usein jumaliksi tai maa-jumaliksi. Tämän olen päätellyt 
siitä, että mainittuja ilmaisuja käytetään vain, kun sairauksia, pahoja 
henkiä tai vihamielisiä voimia manataan ja kun halutaan peitota vas- 
tustaja siten, että hänen annetaan ymmärtää taistelevansa mahtavia 
voimia vastaan ja toimivan järkevimmin myöntämällä ajoissa hävin- 
neensä. ”Mutta”, noita esittää, ”jollei minussa ole miestä, Ukon pojassa 
urhoa ajamaan sinua tiehesi, haen tukea muilta voimilta, kuten Ukko 
ja Lempo, jotka löylyttävät sinut kunnolla?” Noita näyttää kutsuvan 
itseään Ukon pojaksi pelkästään herättääkseen pelkoa vastustajassaan. 
Tämän ilmauksen kuvaannollisuus näkyy myös siinä, että Kalevalan 


a Finn Magnusen väittää, eikä aivan perusteitta, että Rauni, ainakin nimen 
ulkoasun perusteella, on sama jumalolento kuin edda-opin Rän, joka islan- 
niksi lausutaan [raun]. Magnusen 1824—1826: IV, 247. [Toim. huom. islannin 
pitkä a (á) alettiin lausua diftongimuodossa [au] vasta keskiajalla, n. 1350- 
1550 jaa., jolloin Rauni olisi omaksuttu Suomessa ainakin tässä muodossa 
lainanimityksenä aikaisintaan tuolloin.] 

vanhassa editiossa (runo 10, säe 238) Vipunen kutsuu itseään Ukon 
pojaksi, kun taas heti seuraavassa kutsuu Ukkoa nimityksellä veikko, 
joka merkitsee veljeä ja toveria, ystävää ja jota ei voi liittää epiteettinä 
isään. Myös Väinämöinen käyttää itsestään Uudessa Kalevalassa (runo 
45, säe 238) nimitystä Ukon poika, vaikka tämän runoteoksen ensim- 
mäisessä runossa sanotaankin, että hänen vanhempansa olivat tuuli 
ja Ilmatar-neito. Kalevalan vanhemmassa laitoksessa (runo 4, säe 257) 
kehuskelee myös aivan tavallinen noita olevansa Ukon poika. On sel- 
vää, että ilmaisu Ukon poika merkitsee kaikissa mainituissa paikoissa 
ainoastaan mahtavaa noitaa, mutta minusta on epäselvää, miksi vas- 
tenmielisellä meripeikko Tursolla, jonka Väinämöinen manaa ole- 
maan koskaan nostamatta päätään pinnan yläpuolelle (Kalevala, 
runo 42, säe 450-), on epiteetti äiön (äijön) poika. Kenties muinais- 
suomalaiset palvoivat nimellä Äiö jumaluutta, joka erosi Ukosta, mut- 
ta tähän eivät runot anna minkäänlaista valaistusta. Ukon perheestä 
voidaan vielä ohimennen mainita, että hänen sanotaan luoneen nais- 
puolisia jumaluuksia, joita nimitetään luonnottariksi ja jotka käsite- 
tään runoissa Ukon auliiksi apuhengiksi. Heidän esittelynsä jätän toi- 
seen yhteyteen. 

Syy siihen, että muinaisrunomme ylipäätään käsittelevät vain vä- 
hän Ukko-jumalan perheoloja, on varmastikin se, että hänellä ajatel- 
laan olevan tärkeämpääkin huolehdittavaa kuin kotipiirinsä pulmat. 
Taivaan mahtava jumala esitettiin tavanomaisten puuhien yläpuolel- 
la: kaiken, mihin hän ryhtyi, tuli olla suurta ja epätavallista. Yksi hä- 
nen tärkeimpiä tehtäviään oli määrätä pilvien kulusta, mistä johtu- 
vat hänen runoissa loputtomiin toistuvat epiteettinsä pilvien pitäjä 
ja hattarojen hallitsia. Muinaissuomalaisten käsityksen mukaan oli 
suuri ja mahtava ominaisuus kyetä alistamaan valtaansa ilmassa kel- 
luvat pilvet, joilla on niin suuri vaikutus niin merimiehen, metsästä- 
jän kuin viljelijän pyrintöihin. Kiinalaisten annalistit kertovat, että 
hiongnu-kansan Samaaneilla oli kyky hallita pilviä ja saada ne lähet- 
tämään lunta, rakeita, sadetta ja hurjia myrskytuulia. Suunnilleen 
samoin kerrotaan skandinaavisissa saagoissa omista esi-isistämme. 
Mutta jos tarkastelemme runoja, ne eivät myönnä tätä kykyä kel- 
lekään muulle kuin jumalista mahtavimmalle. Itse Väinämöinen ei 
kykene omin voimin saamaan aikaan sadetta kylvökselleen, vaan kut- 
suu sitä varten Ukon apuun, lausuen: 

Oi ukko ylijumala, 

Tahi taatto taivahinen, 
Vallan pilvissä pitäjä, 
Hattarojen hallitsia! 

Piä pilvissä keräjät, 
Säkehissä neuvot selvät, 
Tätä iästä pilvi, 

Nosta lonka luotehesta, 
Toiset lännestä lähetä, 
Etelästä ennättele, 
Vihmo vettä taivosesta, 
Mettä pilvistä pirota 
Orahille nouseville, 
Touoille tohiseville! 
(Kalevala, runo 2, säkeet 317-330.) 


Samaten täytyy Ilmarisen turvautua Ukkoon ja pyytää häneltä lunta 
valmistautuessaan kosiomatkalle Pohjolaan, mitä varten tarvitsee talvi- 
kelit (Kalevala, runo 18, säkeet 421—424). Ilmarinen kääntyy toisen- 
kin kerran Ukon puoleen pyytäen tätä tuomaan yhteen pilvet idästä 
ja lännestä, jotta saisi niistä satavan jään ja lumen rohdoksi palovam- 
maan (Kalevala, runo 48, säe 356-). Kun Lemminkäinen näkee Poh- 
jolan väen seuraavan häntä ja kokee vaaran olevan käsillä, hän muun- 
tautuu kotkaksi ja nousee ilmaan. Auringonsäteet polttavat hänen 
poskiaan, jolloin hän kutsuu Ukkoa tuomaan pilvisen sään ja lähet- 
tämään pienen pilven, jonka varjossa hän voisi palata äitinsä luokse 
(Kalevala, runo 28, säkeet 37—46). 

Yrittäessään pyydystää Hiiden nopean hevosen Lemminkäinen 
kääntyy Ukon puoleen uudelleen rukoillen, että vanha mahtaja avai- 
si taivaan ikkunat ja laskisi niistä rautaisia rakeita ja jäätä hidasta- 
maan pakenevaa hevosta (Kalevala, runo 14, säe 304-). Tämäntyyppi- 
siä rukouksia tavataan runoissa lukuisia, mutta ohittaen kaikki muut 
haluan liittää tähän yhden, jossa Pohjolan emäntä pyytää Ukolta 
myrskyä ja rajuilmaa. Se tavataan Kalevalan runossa 42, säkeet 358- 
366, ja kuuluu seuraavasti: 


Oi ukko ylijumala, 
Ilman kultainen kuningas, 
Hopeinen hallitsia! 

Rakenna rajuinen ilma, 
Nosta suuri säien voima, 
Luo tuuli, lähetä aalto 
Aivan vastahan venettä, 
Jottei päästä Wäinämöisen, 
Kulkea Uvantolaisen. 


Taivaan ja ilman hallitsijana ukon on luonnollisesti myös määrättä- 
vä salamoita ja ukkosta, ja juuri näissä ilmiöissähän hänen koettiin 
käyttävän mahtavimpia kykyjään. Olen edellisessä ilmaissut oletuk- 
sen, että kenties juuri ukkonen herätti luonnonihmisessä ensimmäi- 
set ajatukset jumaluuksista. Minusta on sitäkin todennäköisempää, 
että tämä pätee myös esi-isiimme, kun suomalaisten vanhimman 
jumalan nimitys Jumala merkitsee ”ukkosen jylinää. Ukko eli ukko- 
nen (ukon deminutiivi) merkitsee nykyäänkin vallitsevassa kielen- 
käytössä ukkosta ilmiönä, mistä näkee varsin selvästi, että myös Ukko, 
joksi Jumala myöhemmin nimettiin, merkitsi sanana pääasiassa 
"ukkosenjumalaa?? Tällaisen merkityksen synty edellyttää välttämättä 
Ukon palvontaa ukkosenjumalana. Tässä ominaisuudessa häntä kut- 
sutaan runoissa nimityksillä pauannet ”jyrisijä, remupilven reunahi- 
nen ja jymypilvien pitäjä. Salamoiden herrana hänelle ei ole annettu 
tietääkseni erityistä epiteettiä, ellei pitkäisellä* mahdollisesti ole tätä 
merkitystä.” Tämä osoittaa selvästi, että Ukon persoonassa palvot- 
tiin pikemmin ukonilman kuin salamoiden jumalaa. Kotimaiset läh- 
teemme eivät kerro tyhjentävästi, millä tavoin Ukko sai aikaan ukon- 
ilman, sillä ilmaukset kuten ukko tai ukkonen pauhaa, jyskyy; ukon tai 
ukkosen jylinä, jyrinä eivät tämän suhteen kerro mitään. Läheisten 
heimosukulaistemme virolaisten parissa viitataan ukkosen jyrinään 
ilmaisulla Vanna issa hiiab, miirrisep vanha isä huutaa, murisee; joka 
selvästi osoittaa, että ukkosen jylyn käsitettiin aiheutuvan Ukon mah- 
tavasta huudosta. Siihen suuntaan viittaavat Kalevalassa myös hänen 
epiteettinsä: puhki pilven puhuja, halki ilman haastelia. Salamoiden 
uskottiin leimahtelevan, kun Ukko heilautti hohtavaa miekkaansa 


a Pitkäinen on deminutiivi sanasta pitkä ja sen käsitetään viittaavan ukon 
pitkään, suureen kokoon. Mahdollisesti tämä epiteetti merkitsi myös maa- 
han iskevän salaman pitkänomaista välähdystä. 

ilmassa tai kun hän iski tulta taivaallisessa asunnossaan, kun siellä 
oli liian pimeää. Tästä johtuu suomen kielessä yhä tänä päivänä käy- 
pä ilmaus ukko iskee tulta, valkiata 'salamotf (vrt. Kalevala, runo 47, 
säe 67-). On merkillepantavaa, että runoissa Ukon ei koskaan esite- 
tä aiheuttavan ukonilmaa. Syy tähän löytyy varmastikin tavattomasta 
pelosta, jota tämä ilmiö aiheutti - tämä pelko elää joissakin paikoin 
Suomessa yhä niin vahvana, ettei ukonilmalla uskalleta mainita Ukon 
nimeä eikä päästää huulilta kirousta tai muuta varomatonta sanaa, ja 
vielä vähemmän rohjetaan millään sopimattomalla teolla suututtaa 
Ukkoa.* Selvästikin sekä suomalaiset että heidän heimosukulaisensa 
ovat pitäneet mitä sopimattomimpana toimintana kirouksin yrittää 
taltuttaa ukkosta, ja vastaavasti näyttää varotun millään mahdollisella 
tavalla aiheuttamasta tätä kauhistuttavaa luonnonilmiötä, sillä omas- 
ta syyllisyydestään tietoisen ei uskottu olevan turvassa sen tuhoisalta 
vaikutukselta. Salamoita pidettiin paljon vähemmän pelottavina, ja 
siksi Ukkoa pyydetään toisinaan kiiruhtamaan hädänalaisen avuksi 
taistelemaan vihamielisiä voimia vastaan tuliteräisine miekkoineen. 
Avuntarvitsija rukoilee usein tätä miekkaa käyttöönsä peitotakseen 
sillä kaikki vitsaukset, kaikki vihamieliset olennot. Niinpä esim. Lem- 
minkäinen lausuu Kalevalassa (runo 12, säe 279-): 


Oi ukko ylijumala, 

Taatto vanha taivahinen, 
Puhki pilvien puhuja, 
Halki ilman haastelia! 
Tuo mulle tulinen miekka 
Tulisen tupen sisässä, 
Jolla haittoja hajotan, 
Jolla riitsin rikkehiä, 
Kaaan maalliset katehet, 
Veelliset velhot voitan 
Etiseltä ilmaltani, 
Takaiselta puoleltani, 
Päältä pääni, viereltäni, 
Kupehelta kummaltani jne. 


a Tässä voisi ohimennen mainita, että hiongnu-kansan parissa vaatteiden 
ja muiden esineiden pyyhkimisen katsottiin kuuluvan toimiin, jotka eivät 
miellyttäneet ukkosenjumalaa vaan joihin hän vastasi jyrinällä ja salamoin. 

Myös Väinämöinen rukoilee Ukolta hänen tulenhohtoista miekkaan- 
sa karkottaakseen sillä kaikki inhottavat sairaudet, jotka Louhi, Pohjo- 
lan emäntä, on synnyttänyt ja lähettänyt tuhoamaan Kalevan kansan 
(Kalevala, runo 45, säe 253-). Yhtä lailla Kullervo pyytää Ukko- 
jumalan parasta miekkaa, jonka hän saakin ja jota hän käyttelee sil- 
lä tuloksella, että koko Untamon joukko joutuu hänen iskujensa uh- 
reiksi.?* 

Jyrinän ja salamoiden lisäksi kuului koko ukkosen ilmiöön kreik- 
kalaisten ja roomalaisten käsityksen mukaan vielä kolmaskin teki- 
jä, jota kutsuttiin nimityksillä kepavvog ja fulmen, jotka merkitsevät 
'salamaniskua maahan. Eri kansat käsittävät tämän valojuovan joko 
teräväksi nuoleksi tai kiilanmuotoiseksi kiveksi, kirveeksi, vasaraksi 
jne. Kuten jo aiemmin mainitsin, puhutaan myös suomalaisten paris- 
sa ukon tulisista vaskinuolista, ukon kivistä, ukon vasarasta. Näiden 
aseiden ja työkalujen joukossa ovat ilmeisesti nuolet eli vaajat erityi- 
sen pelättyjä. Mikäli viholliselle toivottiin turmiota, pyydettiin Ukkoa 
toisinaan ottamaan jousensa, asettamaan siihen vaskinuoli ja ampu- 
maan vihollinen hengiltä. Tätä rukoilee Ilmarin emäntä Kalevalassa 
(runo 33, säkeet 264-276) seuraavin sanoin: 


Oi ukko ylijumala! 
Jou'uttele jousi suuri, 
Katso kaaresi parahin, 
Pane vaskinen vasama 
Tuon tulisen jousen päälle, 
Työnnytä tulinen nuoli, 
Ammu vaskinen vasama, 
Ammu kautta kainaloien, 
Halki hartio-lihojen, 
Kaaa tuo Kalervon poika, 
Ammu kurja kuoliaksi 
Nuolella teräsnenällä, 
Vasamalla vaskisella. 


Suunnilleen samalta kuulostavan rukouksen lähettää myöhemmin 
myös Kalervon poika Ilmarin emäntää vastaan. Ukon kiviä ei mai- 
nita runoissa, ja myös hänen vasaransa (kultainen kurikka) tavataan 
mainittuna vain yhdessä ainoassa rukouksessa, jossa Tuonelan paha 

tytär kutsuu Ukkoa raivaamaan tällä aseella tietä niille vaivoille, jotka 
hän on aikomuksissa synnyttää maailmaan (Kalevala, runo 45, 
säkeet 139-146). Ukon tulista paitaa tai turkkia käsitellään ainoastaan 
Kalevalan runossa 43 (säe 197-), jossa Ilmarinen anoo tätä varustet- 
ta suojautuakseen taistelussa Pohjolan emäntää vastaan. Mainittujen 
vaatekappaleiden esittely on epäilyksettä lainattu tulenväriseltä, puna- 
hehkuiselta pilveltä, jota kutsutaan Ukon paidaksi tai turkiksi, sillä 
ukkonen tapaa piiloutua ja ikään kuin kietoutua sellaiseen pilveen. 
Samaan perustuu Ukolle toisinaan annettu epiteetti poutapilvessä 
asuva. 

Salamoiden hallitsijana Ukolla oli luonnollisesti valtaa tuleen. Kun 
kerran tapahtui niin, että Louhi varasti tulen, Ukko loi uuden tulen 
lyömällä tuliteräistä miekkaansa napaansa vasten. Tähän aiheeseen 
palaan myöhemmin, ja haluan tässä mainita pelkästään, että Ukko 
on yhdistetty tulimiekkaan, tulijouseen, tulinuoleen, tulipaitaan jne. 
nimenomaan tulen herrana. 

Koska Ukko määräsi säitä ja tuulta, sadetta, lunta, rakeita ym., hä- 
nellä oli KudortSa Juman eli tseremissien ukkosenjumalan sekä viro- 
laisten Ukon lailla mahtava vaikutusvalta maaperään ja erityisesti sen 
kasvillisuuteen. Olemme jo edellä nähneet, kuinka Väinämöinen, kyl- 
vettyään pellon, kääntyy Ukon puoleen rukoillen taivaallista jumalaa 
herättämään sateen avulla kasvun hänen kylvetyillä saroillaan. Agri- 
cola kertoo paljon käsitellyssä runossaan, että vuotuisen sadon kat- 
sottiin olevan juuri Ukon käsissä: Se sis (siis) annoi ilman ja wden 
(vuoden) tulon, so. hän antoi siis (suotuisan) ilman ja (hyvän) sa- 
don; kuuluu runo. Tämän johdosta järjestivät entisaikojen suomalai- 
set kevätkylvön aikaan Ukon kunniaksi juhlan, jossa juotiin Ukolle 
malja: Ja gvin (kuin) keväkyluö kyluettin, Silloin Ukon malja juottiin, 
so. 'ja kun kevätkylvö kylvettiin, juotiin Ukon malja; sanotaan samas- 
sa runossa. Yhä edelleen elää joissakin paikoin muisto tästä juhlasta, 
jota aion myöhemmin tarkemmin kuvailla. Tässä yhteydessä mainit- 
takoon pelkästään, että tässä tilaisuudessa asetettiin tiettyjä ruokala- 
jeja ja muita lahjoja korkeille kallioille ja harjuille, jotka oli pyhitetty 
Ukolle. Kenties juuri tämän johdosta eräät kalliot Suomessa kantavat 
nimeä Ukonvaara. 

Ukon mahtia pidettiin niin kaikenkattavana, että toisinaan se ulot- 
tui jopa veteen. Tämä mahti ei näy pelkästään siinä, että Ukko lähettää 

sateen taivaalta ja että tuulten hallitsijana hän kykenee sekä nosta- 
maan että tyynnyttämään tuulen, vaan myös muissa töissä, jotka 
ovat kauempana hänen luontevista toimistaan. Lemminkäinen kut- 
suu häntä Kalevalassa (runo 40, säe 77-) nimityksellä Ukko taivahan 
jumala ohjaamaan tuliteräisellä miekallaan veneen pois kuohuvas- 
ta vesiputouksesta. Samassa tilanteessa kutsutaan myös Akkaa ni- 
mityksellä aaltojen alainen kohoamaan vedestä ja työntämään käsil- 
lään kuohuvat aallot veneen alta. Ukon eli Äijän sekä Akan (Akko) 
eli Ämmän uskottiin olevan jossain suhteessa veteen, minkä todista- 
vat lukuisat näistä sanoista lainatut nimitykset järville, koskille, lah- 
dille ym., kuten Akonjärvi, Akka (järvi), Akon koski, Ämmä (koski), 
Äijän paikka (suuri vesiputous), Akonlahti, Ämmän lahti jne. Suo- 
men kielessä on ilmaukset ukon virta, joka merkitsee veden kulkua 
myötävirtaan, ja ämmän virta [akanvirta], jolla nimitetään veden kul- 
kua vastavirtaan. Näistä nimityksistä on olemassa kertomus, jonka 
mukaan jokainen joki oli alun perin luotu niin, että vesi kulki toisel- 
la puolella myötävirtaan ja toisella vastavirtaan, mutta paha, joka on 
pilannut niin paljon muutakin maailmassa, antoi ihmisten kiusaksi 
joille niiden nykyisen suunnan. 

Koska muinaissuomalaiset palvoivat Ukkoa mahtavimpana juma- 
lana, hänen apuunsa vedotaan runoissa alituiseen, usein sellaisissa- 
kin tilanteissa, joissa hän ei näyttäisi olevan oikea auttaja. Olen jo yllä 
maininnut, että hänen tukeensa vedotaan joitakin kertoja synnytyk- 
sessä. Tätä ei toki tapahdu koskaan tavallisissa tilanteissa, vaan kun 
lapsenpäästö on vaikeammasta päästä ja vaatii mahtavampaa avus- 
tajaa, kuten Ilmattaren synnyttäessä seitsemänsataavuotiasta Väinä- 
möistä ja Tuonelan tyttären aikoessa tuoda maailmaan yhdeksän mitä 
pahinta vitsausta. Yhtä lailla häntä kutsutaan pysäyttämään veren- 
vuoto, kun Väinämöinen satuttaa itseään niin pahasti jalkaan, että 
kuohuvaa verivirtaa ei saada tyrehtymään tavallisin keinoin. Lem- 
minkäinen kääntyy Ukon puoleen rukoillen hyviä, kevyitä suksia, 
joiden avulla kykenisi pyytämään Hiiden nopean hirven (Kalevala, 
runo 14, säe 13-). Ilmarin emäntä kutsuu häntä muun muassa Kale- 
valassa (runo 32, säe 441-) suojelemaan asuntoaan suurelta ja mah- 
tavalta karhulta, mikä kuuluisi itse asiassa metsänjumalan toimiin. 
Edellä kerrotun perusteella on nähtävissä, että Gananderin sanoista 
löytyy tietty totuus, kun hän lausuu Ukosta näin: ”Häneen yhdistettiin 

monia ominaisuuksia ja tehtäviä. Häntä kutsuttiin kaikkiin yrityk- 
siin ja pelättiin ikänsä ja mahtinsa vuoksi? Ganander tarkoittaa, että 
Ukkoa kutsuttiin epätavallisen suuren valtansa vuoksi avuksi kaik- 
kiin mahdollisiin tilanteisiin, myös sellaisiin, joissa hän astui toisten 
jumalten toimialueelle. 

Lähes kaikki, mitä olen yllä kertonut suomalaisten Ukosta, koskee 
myös virolaisilta tuttua hahmoa, jota kutsutaan erilaisilla nimityksillä 
kuten Vanna issa, Vanna taat, Tara, Ukko. Myös hän hallitsi pääasialli- 
sesti taivaallisia seutuja ja piti vallassaan ukkosta ja salamoita, pilviä ja 
tuulia, sadetta, lunta sekä pilvistä ja kirkasta säätä.* Vastaavasti hänen 
uskottiin jahtaavan pahoja vaivanhenkiä ja murskaavan ne salamoil- 
laan, miekallaan ja jousellaan.* Lisäksi hänet käsitettiin kasvillisuuden 
edistäjäksi, ja tässä ominaisuudessa häntä kunnioitettiin kevään alussa 
samanlaisilla juhlilla kuin suomalaista Ukkoa. Eräässä Gutslaffin 
1644 muistiinpanemassa rukouksessa häntä kutsutaan nimellä Picker 
(Picken) seuraavalla tavalla: 


Rakas Picker (woda Picker), uhraamme sinulle härän, jolla on molem- 
mat sarvet ja neljä sorkkaa, ja pyydämme sinulta kyntömme ja kylvöm- 
me vuoksi, että halmeestamme tulee kuparinpunainen ja siemenistämme 
kultaisia. Lähetä muualle kaikki mustat, paksut pilvet, aja ne tiehensä yli 
suurten soiden, korkeiden metsien ja laajojen korpien. Anna kynnöllem- 
me ja kylvöllemme kaunis ilma ja hunajanpehmeää sadetta. Pyhä Picken, 
suojele peltojamme niin, että niissä on kauniit korret alla, hyvät akanat 
päällä ja hyvät jyvät sisällä. 


On helppo huomata, että tässä runossa on läheistä vastaavuutta suo- 
malaisten Ukolle suuntaamien rukousten kanssa, vaikka hän esiintyy- 
kin tässä epätavallisella nimellä Picker tai Picken. Tämän nimityksen 
on täytynyt johtua sanasta Pikkene, joka ilmenee viron kielessä myös 
muodossa Pitkne ja joka vastaa suomalaisten sanaa pitkäinen, joka 
puolestaan on yksi Ukon monista epiteeteistä. Olisi helppoa osoit- 
taa monia muitakin vastaavuuksia suomalaisten ja virolaisten käsi- 


a Kreutzwald 1850, 45. 
b Ganander 1821 [toim. Kristjan Jaak Petersen], 17. 

tyksissä Ukosta, mutta koska niiden esittely johtaisi vain jo todetun 
toistamiseen, en halua enää pidempään pysytellä tässä aiheessa. Tässä 
yhteydessä riittäköön mainita ohimennen molempien kansojen käsi- 
tysten erilaisuudesta, että Ukko esiintyy virolaisessa mytologiassa ni- 
mellä Vanna issa tai Vanna taat maailman tekijänä ja luojana, mikä ei 
suomalaisessa mytologiassa ole asian laita. 

Muinaisten lappalaisten parissa Ukko tunnettiin yleisimmin 
nimellä Aija tai Aije, Aijeke (deminutiivi sanasta aije), joka vastaa 
suomen Äijää ja merkitsee varsinaisesti 'isoisää, myös ukkosta, kuten 
Jupiterista muistuttavissa ilmaisuissa aija jutsa tai klibma "ukkostaa? 
Tämä nimitys muuntuu joissakin paikoin muotoon atzhie, attje, jonka 
perusmerkitys isä vastaa Ukon suomenkielistä epiteettiä isä ja viron- 
kielistä nimitystä Vanna issa tai Vanna taat. Norjan Finnmarkissa hä- 
net tavataan nimellä Radien-attje, so. määräävä, hallitseva, mahtava 
isä; mutta tämä nimitys ei voi olla alkuperäinen, sillä radien on sel- 
västi lainasana, joka vastaa ruotsin sanaa råd, tanskan sanaa raad jne.” 
Joidenkin aiempien kirjoittajien tulosten mukaan tätä jumaluutta on 
voitu aiemmin kutsua nimityksellä Tiermes tai Diermes, Djermes. Sii- 
tä, että tätä niin monilla eri nimillä kutsuttua jumalolentoa palvot- 
tiin samassa ominaisuudessa kuin suomalaisten ja virolaisten Ukkoa, 
löytyy lukuisasti todisteita Schefferukselta, Gananderilta, Högströ- 
miltä ja monilta muilta kirjoittajilta. Ganander esittää, että Tiermes 
on ”lappalainen ylijumala” joka hallitsee tuulia, merta ja vettä ja joka 
määrää ukkosta ja jyrinää samaten kuin ”ihmisten terveyttä, elämää ja 


a Lindahl & Öhrling 1780, 4. 

b "Tästä Radien-Atzhiesta”", sanoo Jessen-Schardeboll teoksessaan Afhand- 
lungen om de Norske Finners og Lappers hedenske religion (1767, 11): 
"uskoivat lappalaiset, että hän hallitsi vähenemättömällä mahdilla ja vai- 
kutusvallalla sekä taivasta että maata, kaikkia muita jumalia sekä itse lap- 
palaisia siinä kuin kaikkea muutakin maan päällä. Siksi he ovat antaneet 
hänelle nimen Radien, joka merkitsee mahtia ja valtaa.” Kuten itse nimi- 
tys, on myös käsitys tämän jumaluuden ominaisuuksista yhtäläinen jes- 
seniläisen käsityksen kanssa myöhäisestä, kristillisestä alkuperästä. Hän 
käsittää Radien-Atzhien kaikkivoipana jumalana, maailman luojana ja 
ylläpitäjänä, liittää häneen "ainoan pojan” Radien-Kiedde tai Rarara Kied, 
joka konkreettisesti esiintyy vapahtajana, ja käsittelee myös joitakin hä- 
nen alaisiaan, joita kutsutaan nimityksellä Ailekes-olmak tai helgon (sa- 
noista ailek, joka vastaa sanaa 'pyhä', [kuten] muinaisnorjan heilagr, ja 
olmak 'olento') ym. 

kuolemaa”* Vastaavasti Samuel Rheen kertoo, että tämän saman 
Tiermesin, jota myös kutsutaan nimityksellä Thor tai Thordoen, lap- 
palaiset käsittivät "eläväksi olennoksi, joka jyrisee taivaassa” ja jolla 
”on valta ihmisten terveydestä ja hyvinvoinnista, elämästä ja kuole- 
masta”. Hänen tehtävänsä, sanoo Rheen, on ”tappaa ja surmata kaik- 
ki peikot”, ja hän lisää: ”Sateenkaarta he kutsuvat Thorin jouseksi, jol- 
la hän ampuu ja surmaa kaikki peikot, jotka aikovat aiheuttaa heille 
jotain vahinkoa.” Schefferus mainitsee, että tämän saman jumaluu- 
den uskottiin pitävän hallussaan vasaraa, Aijeke vuetsera nimeltään, 
jolla hänen uskottiin lyövän peikkoja ja murskaavan heidän päänsä. 
Lindahl ja Öhrling antavat Aijasta seuraavan kuvauksen: 


Lappalaiset olivat aikoinaan vakuuttuneita siitä, että ukkonen (aija) oli 
elävä olento, joka majaili ilmassa ja teki tiettyjä toimia ihmisten lukuun. 
Jos he sanoivat hänestä jotakin pahaa tai loukkasivat häntä tavalla tai toi- 
sella, hän ei koskaan jättänyt rankaisematta heidän rikkeitään. [...] Oli 
myös lappalaisia, jotka uskoivat, että ukkonen oli jumala, joka jahtasi tai- 
vaassa peikkoa karkottaakseen sen ja samalla aiheutti jyrinän käyttämil- 
lään kanuunoilla.* 


Vastaavasi Högström kertoo, että Aijeke on ukkosenjumala, ”jonka 
päällimmäinen ja varsinainen tavoite on tappaa ja tuhota kaikki Pei- 
kot ja kummitukset [...], minkä hän heidän (lappalaisten) mielestään 
tekee jousellaan, sateenkaarella, jota he kutsuvat nimityksellä Ajan- 
joksa” Kuten vasta siteeratut eri kirjoittajien lausumat osoittavat, lap- 
palaiset palvoivat taivaan ja erityisesti ukkosenjumalaa nimityksellä 
Aija tai Tiermes. Schefferus mainitsee! että Aijaa palvottiin nimityk- 
sellä Tiermes vain ukkosenjumalan ominaisuudessa (Oui cum tonat, 
est Tiermes [lat.]). Myös Leem näyttää olleen suunnilleen samaa miel- 
tä, sillä hän kääntää sanan Diermes ”ukkoseksi' (tonitru [lat.]). Sitä 
vastoin Ganander käsittää tämän sanan laajemmassa merkityksessä 
"taivaan jumalaksi, ja myös Högström esittää, että Schefferuksen 
Tiermes on sama, ”jota lappalaiset muutoin kutsuvat nimityksellä 


Ganander 1789, 90. 
Schefferus 1673, 95, 96. 
Lindahl & Öhrling 1780, 4. 
Schefferus 1673, 95, 96. 

aijeke (aja, atja)”.* Vaikka sana Tiermes ei ole koskaan osunut korvaani 
Lapissa, en epäile vähimmässäkään määrin yhtyä Högströmin näke- 
mykseen, koska taivaan ja ukkosen jumala käsitetään lähes kaikkien 
sukulaiskansojemme parissa yhdeksi ja samaksi hahmoksi, yhdeksi ja 
samaksi olennoksi. Sitä paitsi mainittujen kansojen parissa on sellai- 
sia, joilla on tälle olennolle tiettyjä korvinkuultavasti Tiermesin (kan- 
nasta Tierm tai Dierm, Djerm) sukuisia nimityksiä. Ugrilaisten ostjak- 
kien parissa sana Turm (Törm, Törom) merkitsee taivaan, ukkosen 
jumalaa ja laajemmassa merkityksessä ”koko maailman jumalaa 
samalla tavoin kuin Num samojedien ja Jumala suomalaisten parissa. 
Sama merkitys on tSuvassin kielen sanalla Tora, ja on jo tullut mainit- 
tua, että viron kielen Tara on Ukon kanssa synonyyminen sana. Näyt- 
täisi siltä, että Tiermes, Turm, Tora ja Tara edellänimettyjen kansojen 
parissa ovat henkilönnimiä taivaalliselle jumalalle, sillä mitään appel- 
latiivista merkitystä tälle sanakannalle ei voi niiden kielissä osoittaa. 
Näin ollen on taivaallisella jumalalla täytynyt lappalaisten ja virolais- 
ten parissa olla kaksi henkilönnimeä: Jubmel (Ibmel) ja Tiermes sekä 
Jummal ja Tara. En näe tätä miltään osin epätodennäköisenä, vaan 
pidän päinvastoin varsin uskottavana, että nimitykset Tara ja Tiermes 
korvasivat nimitykset Jummal ja Jubmel, minkä jälkeen nämä kadot- 
tivat alkuperäisen merkityksensä taivaan jumala. Kysymykseen siitä, 
ovatko sanat Tara, Tiermes jne. todella kotoperäisiä vai indogermaa- 
nisista kielistä lainattuja nimityksiä, en tässä yhteydessä usko kykene- 
väni vastaamaan. 


c) Päivä, Kuu, Otava, Tähti ja muita ilman jumaluuksia 


Vaikka muinaissuomalaiset palvoivat Ukkoa taivaanjumalana (tai- 
vahan jumala), hänen vaikutuksensa ulottui laajalle taivaallisten pii- 
rien ulkopuolelle, mutta toisaalta näiden piirien sisäpuolella oli yhtä 
ja toista, mikä ei kuulunut hänen välittömään valtaansa. Ukon käsi- 
tettiin taivaanjumalan ominaisuudessa hallitsevan pilviä ja tuulia, sa- 
lamoita ja jyrinää, sadetta, lunta ja rakeita ym. Sitä vastoin Auringon, 
Kuun, tähtien ja monien muiden taivaallisten ilmiöiden ei nähty olleen 


a Högström 1747, 177. 

riippuvaisia hänen tahdostaan vaan olleen omien erityisten juma- 
luuksiensa alaisuudessa. Monet näistä esiintyvät vähäisinä ja merki- 
tyksettöminä olentoina, mutta ne ovat silti kukin paikallaan itsenäisiä 
mahteja. Yksittäiset jumaluudet eivät ole suomalaisessa mytologiassa 
ylipäätäänkään riippuvaisia toisistaan, vaan vähäisinkin jumala toimii 
piirissään itsenäisenä, riippumattomana voimana tai, puhuaksemme 
runojen hengessä, itsellisenä isäntänä samalla tavoin kuin kreikka- 
laisessa ja roomalaisessa mytologiassa. Kuten kuolevaisten parissa, 
myös jumalten keskuudessa on yksi isäntä rikas ja mahtava, laajan 
omaisuuden, suuren karjan ja lukuisten palvelijoiden ja palvelijatta- 
rien haltija, kun taas toisen omaisuus käsittää vain pienen alueen ja 
joko merkityksettömän perheen tai ei perhettä lainkaan. Molemmat 
ovat silti omalla tontillaan, omalla kartanollaan yhtäläisen itsellisiä 
isäntiä. Tähden jumaluus liikuttaa pelkästään täysin merkityksetöntä 
täplää avaruudessa, mutta tällä täplällä hän on joka tapauksessa oma 
herransa ja isäntänsä. 

Olen jo aiemmin maininnut, että tämä käsitys jumalista on harvi- 
nainen sukulaiskansojemme parissa ja että näillä ei ylipäätään ole 
persoonallisia jumalia, vaan että he alemman kulttuuritasonsa mu- 
kaisesti palvovat luonnonkohteita sellaisina, kuin ne näyttäytyvät 
ulkoisessa olemuksessaan. Mutta vaikka käsitykset jumalten luon- 
teesta ovat erilaisia, itse palvonnan kohteet ovat pohjimmiltaan sa- 
moja. Ainakin Aurinkoa, Kuuta ja tähtiä palvotaan muodossa tai toi- 
sessa kaikkien kyseisten kansojen parissa. Niinpä mongolien parissa, 
jotka suurelta osin ovat buddhismin kannattajia, tavataan yksittäi- 
siä heimoja, jotka yhä tänä päivänä harjoittavat tällaista palvontaa, 
mistä myös keskiaikaiset lähetyssaarnaajat osaavat kertoa. He [mon- 
golit] osoittavat pääasiallisesti suurta kunnioitusta Aurinkoa koh- 
taan, ja olen joitakin kertoja nähnyt heidän Samaaniensa kutsu- 
van tätä jumaluutta ja samalla heittävän maitoa ilmaan uhriksi sille. 
Georgi? kertoo, että tunguusit palvovat niin Aurinkoa (Delatsa tai 
Tirgani), Kuuta (Bega) kuin tähtiäkin (Ositka), mutta että he kunnioit- 
tavat Aurinkoa eniten ja yhdistävät sen itse Bugaan. Heillä on jopa 
tapana tehdä tästä jumalolennosta kuva, joka esittää pitkänomaisia 


a Georgi 1775, 275. 

ihmiskasvoja ja jonka he lahjoittavat Auringolle, kun taas Kuuta he 
kuvaavat puoliympyrällä ja tähtiä täplillä. Myös monet Etelä-Siperian 
paimentolaistataarikansoista palvovat kyseisiä jumaluuksia ja kuvaa- 
vat mielellään Auringon ja Kuun noitarumpuihinsa* pyöreinä hah- 
moina. Georgi? kertoo, että yksi näistä kansoista, nimeltään karagas- 
sit, palvoo yhtäläisesti niin Aurinkoa kuin koko maanpiiriä ja uhraa 
ensiksi mainitulle karhun tai hirven pään ja sydämen (Rothwild [saks. 
'saksanhirvi']). Auringonpalvontaan liittyy myös se, että työskentely 
auringonlaskun jälkeen ei näytä olevan sallittua pakanallisten tataa- 
rien parissa. Kiinalaisista lähteistä löytyy tieto, että ainakin Auringon ja 
Kuun palvonta on ollut vallitsevaa myös hiongnu-kansan parissa, sillä 
niissä mainitaan, että hiongnu-päällikkö, tsenju, tapasi lähteä kahdesti 
päivässä teltastaan (kenttäleiristään) palvoakseen aamulla Aurin- 
koa ja illalla Kuuta. Sama palvontamerkitys on aiemmin mainitulla 
samojedien tavalla uhrata yksinomaan Auringolle, joka heillä tunguu- 
sien tavoin sekoittuu Numiin tai Jilibeambaertjeen. Ostjakit, vogulit 
ja muut suomalaiset kansat, jotka ovat säilyttäneet muinaisuudestaan 
joitakin muistoja, osoittavat suurta kunnioitusta Auringolle, Kuulle ja 
tähdille. Näiden kansojen joukosta eivät myöskään vogulit näytä te- 
kevän jyrkkää eroa Auringon ja taivaanjumala Toromin välille, sillä 
Georgin mukaan he selittävät, että Aurinko on Toromin asuinpaikka.” 
Lappalaisista tiedetään, että he muinoin pitivät Aurinkoa (beivve) 
mahtavana jumaluutena ja sukulaiskansojensa tavoin tapasivat kuvata 
sen noitarumpuihinsa. Kuva esitti neliötä, jonka jokaisesta kulmasta 
lähti tie tai ohjas, jota kutsuttiin nimityksellä beivve labikie. Jessen- 
Schardeboll sanoo, että näillä teillä haluttiin ”kuvata, että Auringon 
vaikutus ja voima ulottuu ylitse koko maailman”. 

Useimpien juuri käsiteltyjen kansojen lailla myös suomalaiset ja 
virolaiset ovat varhemmalla ajalla epäilyksettä palvoneet Aurinkoa, 
Kuuta ja muita taivaankappaleita niiden ulkoisessa, materiaalisessa 
olemuksessa. Myös käytettävissämme olevissa runoissa ne sekoittuvat 
usein keskenään, ja juuri mainitusta syystä Auringon, Kuun ja tähtien 
jumaluuksilla on samat nimet kuin materiaalisilla kohteilla. Niinpä 


a Georgi 1776-1780, 291, 292 
b Georgi 1776-1780, 69. 
€ Jessen-Schardeboll 1767, 12, § 4. 

merkitsee kuu (deminutiivi kuuhut) ”kuuta ja ”kuun jumalaa; päivä 
(demin. päivyt, viro pävä) aurinkoa ja auringon jumalaa; otava Ota- 
vaa ja Otavan jumalaa; tähti (viro tähte) 'tähteä ja tähden jumalaa: 
Jumalten ominaisuudessa ne käsitetään ihmismäisiksi olennoik- 
si, ja eräässä laulussa kerrotaankin matkasta, jonka Aurinko, Kuu ja 
Pohjantähti tekevät maan päälle tavoitteenaan hankkia sieltä puoli- 
so. Tämän kosiomatkan kohteena on Kantelettaren” (III: 1) mukaan 
kaunis, hanhenmunasta syntynyt neito nimeltään Suometar. Kyseises- 
tä laulusta on runsaasti variantteja, joita tavataan sekä suomalaisten 
että virolaisten parista. Kalevalassa (runo 11) kerrotaan, että kauniin 
neidon nimi on Kyllikki, ja että Aurinko, Kuu ja Tähti pyytävät hä- 
nen kättään, eivät itselleen, vaan pojilleen. Virolaisessa laulussa nei- 
toa kutsutaan nimellä Salme, kun taas kosijat ovat Auringon, Kuun 
ja Tähden poikia, joista kukin saapuu viidelläkymmenellä hevosella 
ja kuudellakymmenellä vaunulla. Kaikki nämä variantit pitävät tois- 
tensa kanssa yhtä siinä, että Auringosta ja Kuusta tulleet kosijat saavat 
kieltävän vastauksen kosintaansa, kun taas Tähdestä tulleen kosijan 
tavataan esittää saavan tytön suosion. ”Kuulle” hän lausuu Kantelet- 
taressa, ”en tahdo tulla, sillä hänellä on outo, moninaiseksi muuttuva 
ulkomuoto. Välillä hän on kapea, sitten taas leveä kasvoiltaan. Öisin 
se ruoja on liikkeellä, päivisin hän lepää, ja hänen kartanonsa ei tällä 
tavoin tule koskaan menestymään?” Auringolle hän taas antaa seuraa- 
van vastauksen: ”En halua mennä Auringolle, koska hänellä on huo- 
noja tapoja. Kesällä hän kiusaa kuumuudella, talvella kylmyydellä. 
Parhaaseen heinäntekoaikaan hän antaa odottamatta sateen, ja kun 
kaura alkaa kypsyä, hän lähettää loputtoman kuivuuden?” Tähden ko- 
sintaan hän vastaan tällä tavoin: ”Voin hyvin tulla tähdelle, sillä hä- 
nellä on hyvät tavat. Hän on aina kunnollisesti kartanollaan ja säntil- 
linen kotonaan Otavan olkapäillä ja Seulasten selässä.” Kalevalasta 
löytyvän variantin mukaan myös Tähti saa rukkaset, koska tytöstä ei 
olisi hauskaa yöt läpeensä loistaa täplänä (pilkkiä) talvitaivaalla. " 
Vaikka tämä kosintayritys päättyi onnettomasti ainakin Auringol- 
le ja Kuulle, näyttävät muinaissuomalaiset silti ajatelleen, että kaikilla 
kyseisillä jumaluuksilla, myös Otavalla, oli kullakin puolisonsa. Aina- 
kin niillä kaikilla sanotaan olevan tytär, ja kuten näimme, uskottiin 
Auringolla, Kuulla ja Tähdellä olevan kullakin poika. Heistä Kuun ja 
Tähden pojat tavataan tosin ainoastaan juuri lainatussa runossa, kun 

taas Auringon pojasta (päivän poika) puhutaan myös muissa lauluissa. 
Ilmaisu päivän poika ei tosin näytä aina merkitsevän auringonjumalan 
poikaa, vaan se käsitetään paikoin samanmerkityksiseksi kuin Pohjan 
poika tai Pohjolan isäntä (vrt. Kalevala, runo 17, säkeet 575, 650, ja To- 
pelius [1822-1831], I], s. 14, 16). Päivän pojan alkuperäinen merkitys 
"auringon poika ilmenee runosta, joka käsittelee Väinämöisen pyytä- 
mää haukea, joka on niellyt taivaasta pudonneen tulikipunan. Väinä- 
möinen ei uskalla avata haukea paljain käsin, mutta siinä samassa saa- 
puu Päivän poika ja selittää olevansa valmis tähän tehtävään, kunhan 
vain saa haltuunsa isänsä (Auringon) veitsen. Hädin tuskin hän on tä- 
män lausunut, kun kultakahvainen ja hopeateräinen veitsi kierii Kuus- 
ta ja antaa hänelle mahdollisuuden toteuttaa toiveensa (vrt. Kalevala, 
runo 48, säe 207-). Syy siihen, että Auringon poika uskalsi käydä tu- 
len kimppuun niin pelottomasti, on luonnollisesti se, että alkuperänsä 
puolesta hän kuului taivaankappaleelle, jonka käsitettiin koostuvan tu- 
lesta ja liekeistä. Kuinka hän voisikaan hehkuvan Auringon asukkina 
pelätä pienen tulikipunan käsittelyä? Kalevalan vanhemmassa laitok- 
sessa (runo 26, säe 356-) Päivän poika tarjoutuu olemaan Väinämöi- 
selle avuksi myös, kun edellä mainittu hauki pitää ajaa nuottaan, mut- 
ta Uudessa Kalevalassa tämän tehtävän hoitaa ”pieni mies merestä”. 

Niin kutsutusta Päivän pojasta tulee erottaa Auringon toinen poi- 
ka, joka on tulenjumala ja jota nimitetään Panuksi erotuksena mate- 
riaalisesta tulesta, jota nimitetään tuleksi. Tämä ero tavataan usein 
jättää huomiotta, ja sanaa panu käytetään myös merkitsemään itse 
materiaalista tulta. Yllä esitetty ero sanojen merkityksessä on kuiten- 
kin toisinaan merkitsevä, mistä todistaa seuraava rukous Kalevalan 
vanhassa laitoksessa (runo 26, säkeet 431-441): 


Panu poika aurinkoisen, 
Armas auringon sikiä! 
Tuli nosta taivosehen, 
Kehän kultasen keselle, 
Vahan vaskisen sisälle, 
Kun kuki emonsa luoksi, 
Luoksi valtavanhempansa. 
Pane päivät paistamahan, 
Yöt laita lepeämähän, 
Aamulla ylenemähän, 
Illalla alenemahan. 

Tämä kohta paljastaa myös sen, että muinaissuomalaiset käsittivät Au- 
ringon koostuvan jollain tapaa kahlitusta tulimassasta ja että maallisen 
tulen uskottiin olevan peräisin Auringosta eli runon sanoin Aurinko- 
emon lapsi.* Kun näin ollen Aurinko ja tuli ovat pohjimmiltaan yksi 
ja sama asia, on selvää, että tulen palvonnan on täytynyt liittyä 
auringonpalvontaan esi-isiemme parissa, ja että Panua ei voitu palvoa 
itsenäisenä jumalvoimanaan vaan pelkästään Auringon poikana. En 
osaa varmuudella sanoa, onko tilanne ollut sama muiden sukulaiskan- 
sojemme keskuudessa, mutta varmaa on, että he ovat Auringon ohel- 
la palvoneet myös tulta. Yhä tänä päivänä uhraavat monet tunguusi-, 
mongoli- ja turkkilaiskansat tulelle, ja niiden keskuudessa on yksit- 
täisiä heimoja, jotka eivät koskaan uskalla nielaista lihaa, elleivät ole 
sitä ennen heittäneet palaa nuotioon. Schmidtin? mukaan tuli naut- 
tii mongolien keskuudessa niin suurta arvostusta, että maanomistaja 
säännöllisesti omistaa sille syksyisin uhraus- ja pyhityspäivän, ja jokai- 
nen mongoli pitää tulen sammuttamista vedellä, siihen sylkemistä 
tai sen saastuttamista millään tavoin suurena syntinä. Georgi kertoo, 
että jokaiseen uhriin, jonka tunguusit osoittavat tulelle, suhtautuvat 
muutkin jumalat yhtä suopeasti kuin uhri olisi osoitettu niille itsel- 
leen.” Niin mongoleilla kuin turkkilaisilla on tapana tehdä tietyt puh- 
distustoimet tulella. Tämä tapa on vallinnut muinaisista ajoista asti, 
sillä Theophylactus Simocatta kertoo, että turkkilaiset kuljettivat 
lähettiläs Justinus Zemarchusta roihuavien liekkien ympärillä puhdis- 
taakseen hänet sillä tavoin. Vastaava tapa oli Plano Carpinin mukaan 
myös mongoleilla, mutta sillä erotuksella, että lähettilästä kuljetettiin 
edestakaisin kahden tulen välillä. Mongoleilla on vanhoina aikoina 
ollut lisäksi tapana puhdistaa tulella edesmenneiden ihmisten omaiset 
ja kumppanit samaten kuin kaikki sellaiset henkilöt, joihin oli iske- 
nyt salama, kuin myös kaikki, jotka asuivat samassa teltassa näiden 
kanssa. Nykyaikana joutuvat lähinnä naiset tietyissä oloissa käymään 
läpi kyseisen puhdistusprosessin. Se on käytössä muun muassa samo- 
jedien parissa ja toteutetaan sytyttämällä tukko poronkarvoja ja sa- 
vustamalla sillä saastunut kohde.” Kaikki tämäntyyppiset seremoniat 


a Schmidt 1824, 147. 
b Georgi 1775, 276. 


120 


| Jumalat 


perustuvat siihen, että tulta palvotaan pyhällä kunnioituksella, ja tästä 
periytyy sekä suomalaisilla että monilla muilla kansoilla käytössä ole- 
va tapa sytyttää tietyissä juhlatilanteissa suuria tulia, jotka Suomessa 
tunnetaan nimityksillä hela-valkiat, kokko-valkiat ym. 

Kyseisiin jumalperheisiin kuuluvat myös Auringon tytär Päivätär eli 
Päivän tytär, Kuun tytär Kuutar, Otavan tytär Otavatar ja tähden tytär 
Tähetär. Näistä Päivätärtä ja Kuutarta käsitellään runoissa usein, kun 
taas Otavatar ja Tähetär mainitaan harvemmin. Kaikki kuvataan nuo- 
riksi ja kauniiksi, kudonnassa huomattavan taitaviksi neidoiksi. Ko- 
rostaakseen vielä enemmän heidän sädehtivää hehkuaan tapaa suoma- 
lainen laulunjumalatar esittää heidät istumassa kutomustensa äärellä 
punareunaisen pilven tai värikkään sateenkaaren reunalla, toisinaan 
varjoisan lehtimetsän laidalla. Käsitys heidän kudontataidoistaan pe- 
rustuu selvästi samankaltaisuuteen Auringon, Kuun ja tähtien sätei- 
den ja kangaspuiden loimen välillä. Kutomisen jumalattarena Päivätär 
nimetään toisinaan runoissa kirjokynneksi. Tämä epiteetti muistuttaa 
Auringon monenkirjavia säteitä. Päivätär on tämän lisäksi myös keh- 
räämisen mestari, sillä Kalevalassa (runo 24, säe 81-) sanotaan, että 
eräs kutomus on kaunis kuin olisi Kuun kutoma ja Auringon keh- 
räämä. Gananderin mukaan Kuuttarella ja varsinkin Päivättärellä oli 
myös eräitä muita tehtäviä huolehdittavanaan, mutta niihin palaamme 
myöhemmin. 

Tietyt kohdat runoissamme paljastavat, että Auringossa, Kuussa 
ja tähdissä majailevilla jumalolennoilla ajateltiin olevan useimpien 
muiden jumalten tavoin omat kartanonsa. Otavan kartanosta ei pu- 
huta millään erityisellä nimellä, mutta Auringon kartanoa nimitetään 
Päiväläksi, Kuun Kuutolaksi ja tähden Tähteläksi (Kalevala, runo 11, 
säkeet 32, 36, 40). Nämä kartanot ja niillä olevat asunnot kuvataan ta- 
vallisesti erikoisen kauniiksi ja loisteliaiksi. Kun kaunis Suometar-neito 
torjuu yhden toisensa jälkeen kolme kosijaansa Auringon, Kuun ja 
Tähden, nämä taivuttelevat häntä jättämään kotinsa asuakseen heidän 
luonaan hopeatuvissa ja kulta-asunnoissa (Kanteletar III: 1). Neito 
hyväksyy, kuten näimme, Tähden kosinnan, sillä hän pitää parhaana 
yhtä lailla Tähteä itseään kuin myös hänen kartanoaan. Tulee kenties 
huomauttaa, että Tähdellä tarkoitetaan tässä variantissa itse asiassa 
Pohjantähteä, jota muinaissuomalaiset pitivät helmenä tähtien jou- 
kossa ja joka näyttää saaneen osakseen suurempaa palvontaa kuin 

useimmat muut. Muissa varianteissa ei osoiteta mitään tiettyä tähteä 
vaan puhutaan pelkästään tähdestä ylipäätään, mikä tuntuu osoitta- 
van, että minkä tähden hyvänsä koettiin voivan edustaa jumalallista 
persoonallisuutta. 

Topeliuksen runokokoelmassa olevat ilmaukset Päivilä tuo ilman 
ukko ja Päiviläinen ilman ukko johtavat minut toiseen huomioon 
koskien Auringon kartanoa.? Yhteys osoittaa, että Päivilällä on sama 
merkitys kuin Pohjolalla, mutta minusta näyttää lisäksi siltä, kuin Päi- 
vilä ja Päivälä olisivat alkujaan vain varioivia muotoja samasta sanas- 
ta. Tämän näkemyksen puolesta puhuu se jo aiemmin mainittu seik- 
ka, että niin Pohjolan isäntää kuin myös Auringon poikaa nimitetään 
usein Päivän pojaksi. Kun tämän lisäksi Päivilää eli Päiviläistä kutsu- 
taan nimityksellä ilman ukko, vaikuttaa runo viittaavan siihen, että 
Pohjola ja Päivilä olisivat sama kartano kuin Päivälä ja että Auringon 
asukkaat olisivat samoja kuin Pohjan kartanon. Tämä sekoittuminen 
voi varmaankin perustua johonkin satunnaiseen väärinkäsitykseen, 
mutta kun otetaan tarkastelun kohteeksi se monitasoinen yhteys, 
joka on Pohjolan kansan ja varsinkin sen emännän ja Auringon vä- 
lillä, jonkinlaisen yhteyden myöntäminen Pohjolan ja Päivälän välille 
vaikuttaa vääjäämättömältä. Olen tässä kuitenkin halunnut vain ohi- 
mennen tuoda esiin sellaisen yhteyden mahdollisuuden, ja pidättäy- 
dyn lähemmin kehittelemästä tätä aihetta. 

Suomalaiset palvoivat kaikkia tässä käsiteltyjä jumaluuksia pää- 
asiassa lempeinä, hyväntahtoisina olentoina, joita kutsuttiin usein 
antamaan kuolevaisille tukeaan. Erityisesti valollaan maailmaa valai- 
sevan olemuksensa vuoksi he nauttivat rakastavaa palvontaa ja pää- 
tyivät usein ihmisten rukousten kohteiksi. Itse Väinämöinen kutsuu 
niin Aurinkoa, Kuuta kuin Otavaakin päästämään hänet lopultakin 
valoon kohdusta, jossa on maannut kolmekymmentä talvea ja yhtä 
monta kesää. Jacob Grimm mainitsee kuvaavasti, että yhtä lailla mon- 
goli- kuin germaanikansatkin tapasivat muinoin esittää Auringolle, 
Kuulle ja tähdille kysymyksiä salatuista asioista.” Sama tapa vallitsi 
myös slaavilaisten kansojen keskuudessa, ja runomme osoittavat, ettei 


a Aurinko vaihtuu tässä ukoksi, kuten tunguuseilla, samojedeilla, voguleilla 
ym. 
b Grimm 1844, 670. 

se ollut tuntematon myöskään suomalaisille. Kun Lemminkäisen äiti 
etsii kadonnutta poikaansa, hän kysyy sekä Kuulta että Auringolta, 
ovatko ne huomanneet hänen ”kultaista omenaansa”; hänen ”hopeista 
sauvaansa”. Kuu antaa tähän kysymykseen epätyydyttävän vastauk- 
sen, kun taas Aurinko antaa hänelle huolellisen kuvauksen rakaste- 
tun pojan olinpaikasta (Kalevala, runo 15, säe 161-). Samalla tavoin 
ja samoin tuloksin kysyy myös Neitsyt Maria Auringolta ja Kuulta ka- 
donneesta Kristus-lapsestaan (Kalevala, runo 50, säe 373-). Syy näi- 
hin tiedusteluihin ei voi olla mikään muu kuin että niiden jumaluuk- 
sien, jotka hallitsivat Aurinkoa, Kuuta ja tähtiä, nähtiin pitävän valoa 
vallassaan ja kykenevän sen avulla tutkimaan sitä, mikä oli kätketty 
ihmisen heikolta katseelta. 

On mitä todennäköisintä, että suomalaiset palvoivat auringon- 
jumalaa hänen lämmittävän ominaisuutensa vuoksi ylipäätään ja eri- 
tyisesti hänen tuottavan, maata hedelmöittävän luontonsa vuoksi. Ru- 
nomme eivät tosin anna tästä näkökulmasta tyydyttävää todistusta. 
Tunnen yhden ainoan rukouksen, jossa auringonjumalalta anotaan 
lämpöä, ja syy tähän on aivan omanlaisensa. Lemminkäisen äiti ha- 
luaa haravoida Tuonen virtaan levinneitä surmatun poikansa kappa- 
leita, mutta pelosta, että Tuonelan väki ei mielellään näkisi tätä toi- 
mintaa alueellaan, hän rukoilee Aurinkoa nukuttamaan koko Tuonen 
kansan kuumilla säteillään. Aurinko toteuttaa auliisti hänen rukouk- 
sensa, ja runo lausuu tästä: 


Tuo päivyt jumalan luoma, 
Luoma luojan aurinkoinen, 
Lenti päätönnä kanana, 
Siipipuonna siuotteli; 
Lenti koivun konkelolle, 
Lepän lengolle lehahti, 
Paisti hetken heltehestä, 
Toisen himmestä hiosti, 
Kolmannen koko terältä; 
Nukutteli nuivan kansan, 
Väsytti väen Manalan. 

[i] 

Siitä lenti leuhautti 
Entisellensä sialle, 

Paikallensa muinoselle, 
Tasaselle taivahalle. 
(Vanha Kalevala, runo 8, säe 191-) 


Päivä eli auringonjumala sai osakseen rakkaudentäyteistä palvontaa 
lempeänä ja hyvää tekevänä olentona, mutta hänellä katsottiin ole- 
van myös tiettyjä vähemmän erinomaisia ominaisuuksia. Kuten yllä 
näimme, Suometar-neito lukee niihin hänen tapansa tuoda sadetta ja 
pilvistä säätä sekä kuihduttavaa hellettä ja ankaraa kylmyyttä. Hänen 
hohtonsa tuskin himmenee näiden tahrojen vuoksi, sillä kaikki suloi- 
sin, paras ja kaunein, mitä maailmassa on, kuului esi-isiemme mie- 
lestä Auringolle, Kuulle ja tähdille. Itse asiassa juuri Suometar-neidon 
ihailtu kauneus saa joko heidät itsensä tai heidän poikansa kosimaan 
häntä. Voisiko pohjoisen synkän taivaan alla elävä ihminen nähdä- 
kään Aurinkoa, valkeaa Kuuta ja tuikkivia tähtiä muunlaisina kuin 
kauniina, lempeinä ja rakastettavina olentoina? Toisten kansojen pa- 
rissa ne esiintyvät toisinaan armottomina, ihmisille vahingollisina 
voimina, mutta tällainen käsitys on luultavasti peräisin maista, joiden 
taivas lepää kuumana maan päällä, ja sen sijaan että herättäisi eloon, 
[se] usein tukahduttaa kaiken sietämättömällä lämmöllään. 

Muinaissuomalaiset palvoivat ja rukoilivat jokaisesta jumal- 
perheestä etupäässä isäntää. Emäntä oli arvoltaan heti seuraavana, ja 
häneenkin vedottiin usein, mutta poikien ja tyttärien puoleen kään- 
nyttiin rukouksin harvoin. Päivättäreen, Kuuttareen ja Otavattareen 
ja erityisesti kahteen ensiksi mainittuun vedotaan tietyissä poikkeuk- 
sellisissa tilanteissa silti. Eräässä Gananderin esittelemässä runofrag- 
mentissa vedotaan Otavattareen, että hän palauttaisi jotakin varastet- 
tua tai kadotettua (”omoani ottamahan, kadonnutta kaihtemahan” 
Joukahaisen äiti kertoo Kalevalassa (runo 4, säe 137-), kuinka hän 
vielä naimattomana oli rukoillut Päivätärtä ja Kuutarta, että ne lah- 
joittaisivat hänelle hopeansa ja kultansa; ja lempeinä luonteeltaan ne 
olivatkin antaneet tälle köyhälle tytölle kuusi kultaista vyötä, seit- 
semän sinistä paitaa ja muita kauniita koruja. Gananderin mukaan 
Päivätärtä ja Kuutarta rukoiltiin myös suojelemaan ampiaisenpistoil- 
ta. Sama kirjoittaja esittää, että suomalaiset palvoivat Päivätärtä olen- 
tona, joka ”pelasti Auringon ja Kuun pimeydestä, jonka ilkeä Kuumet 
aiheutti”. 

Suomalaisilla ja muilla heidän sukulaiskansoillaan ei näytä ole- 
van yhteisiä traditioita koskien kuun- tai auringonpimennyksiä eikä 
useimmilla ole kertoa niistä mitään. Kansoista, joilla on edes jonkin- 
laisia käsityksiä mainituista ilmiöistä, ansaitsevat erityisesti mongolit 
tulla mainituiksi. Erään heidän keskuudessaan kulkevan kertomuk- 
sen mukaan jumalat haluavat rangaista Arachoa eräistä hänen pahois- 
ta teoistaan, mutta tämä on ymmärtänyt piiloutua kostonhaluisilta 
voimilta niin hyvin, ettei yksikään niistä saa selville hänen pakopaik- 
kaansa. Sitä kysellään myös Auringolta, joka ei pysty antamaan tyydyt- 
tävää vastausta. Pahantekijän olinpaikka löytyy lopulta Kuun avulla, 
ja Aracho kärsii hyvin ansaitsemansa rangaistuksen. Mutta kostaak- 
seen puolestaan Auringolle ja Kuulle hän jahtaa näitä taivaankappa- 
leita alati vielä nykyisinkin, ja kun hän pääsee käsirysyyn jomman- 
kumman kanssa, tapahtuu auringon- tai kuunpimennys. Mongolit 
tapaavat tällöin nostaa kovan metakan musikaalisin instrumentein ja 
muin rämisevin välinein tarkoituksenaan pelastaa Aurinko ja Kuu hä- 
dästään. Aracho häiriintyykin lopulta ja jättää vihollisensa rauhaan. 

Suomalaisten käsityksissä auringon- ja kuunpimennykset näyttä- 
vät merkinneen, että pahat voimat vievät nämä taivaankappaleet pai- 
koiltaan ja sulkevat ne jonkinlaiseen vankilaan. Niinpä Kalevalassa 
(runo 47, säe 21-) kerrotaan, että Louhi, Pohjolan emäntä, ollessaan 
kerran väkevästi vihastunut Kalevan miehiin, yrittää vahingoittaa hei- 
tä piilottamalla Auringon ja Kuun vaskivuoreen, minkä vuoksi koko 
taivas pimenee. Toisessa, Gananderin? siteeraamassa runossa, pelkäs- 
tään tässä yhteydessä mainittu Kuumet” vangitsee Auringon ja Kuun 
rauta-aitaukseen. Kave vapauttaa ne lopulta sieltä, ja tästä lausutaan: 
”Päästi päivän paistamahan, päästi kuun kumottamahan”” Tätä vas- 
toin Agricola kertoo traditiosta, jonka mukaan kapeet (kave-sanan 
monikko) eivät olleet kovinkaan hyväntahtoisia Kuuta kohtaan. Kuun 
vähenemisen ja lopullisen katoamisen uskottiin nimittäin johtuvan 
siitä, että kerta toisensa jälkeen kapeet syövät sen. On mahdollista, 
että Agricolan väite kapeista, kuten Ganander järkeenkäyvästi esittää, 
johtuu jostakin väärinkäsityksestä. Käsityksellä Kuun syömisestä on 


a Ganander 1789, 35. 
b Agricolan mukaan hämäläiset ajattelivat, että kuunpimennykset johtuivat 
jumaluudesta, jota kutsuttiin nimellä Rahkoi. 

kuitenkin epäilyksettä pohja traditiossa, mikä ilmenee yhä tänä päivä- 
nä käytössä olevasta ilmauksesta kuu syödään, so. ?”kuu vähenee. Jon- 
kinlainen analogia tälle löytyy myös saksalaisesta ja skandinaavisesta 
mytologiasta, sillä niissä puhutaan jättiläisten sukuisesta sudesta 
nimeltä Mänagarmr, jonka uskotaan jahtaavan Kuuta ja lopulta niele- 
vän sen. 7 

Näiden Aurinkoa, Kuuta ja tähtiä koskevien pohdintojen jäl- 
keen haluan esittää joitakin huomioita tietyistä muistakin ilman pii- 
riin kuuluvista jumaluuksista. Niihin lukeutuu ennen muuta Koi, 
joka sanana merkitsee yhtä lailla 'aamuruskoa kuin 'aamuruskon 
säteissä ilmentyvää jumaluutta. Se, että Koi varsinaisesti merkitsee 
persoonallista jumalaa, näkyy selvimmin siihen liitetyssä epiteetis- 
sä jumala, joka tavataan Kalevalassa (runo 17, säe 478). Runomme 
eivät anna minkäänlaista selvyyttä siihen, millainen käsitys suoma- 
laisilla ylipäätään oli tästä jumaluudesta. Erityisen valaiseva ei ole 
myöskään naapuriheimomme [virolaisten] parissa tavattava kerto- 
mus, jonka henkilöhahmot ovat Koit (aamurusko) ja Ämarik (ilta- 
rusko). Tässä kertomuksessa esitetään Aurinko lyhtynä, jonka Koit 
sytyttää aamuisin ja Ämarik sammuttaa iltaisin. He työskentelevät 
Vanna issalle, joka palkkiona heidän uskollisesta palveluksestaan ha- 
luaa tehdä heistä miehen ja vaimon. He haluavat itse mieluummin 
olla sulhanen ja morsian, mihin vanha isä suostuukin. Hän sallii hei- 
dän tavata toisensa kesäisin neljän viikon ajan keskiyöllä ja nauttia 
ihanasta morsiusonnesta. Tänä aikana Ämarik jättää sammuvan lyh- 
dyn välittömästi Koitille, joka herättää liekin hengityksellään. Tätä 
seuraa ”kädenpuristus ja suudelma, ja Ämarikin posket punoittavat 
ja heijastavat taivaan purppuraa”? Vaikka tämä kertomus onkin sekä 
muodoltaan että sisällöltään äärettömän kaunis, siinä on nykyisessä 
muodossaan selviä jälkiä uudemmasta kulttuurista. Käsitystä Koitista 
ja Ämarikista taivaallisina jumaluuksina on kuitenkin pidettävä siinä 
epäilyksettä alkuperäisenä. 

Näihin jumaluuksiin on sisällytettävä runoissamme esiintyvät 
ilman luonnottaret tai ilman impyet ihanat. Heitä näyttää olleen luku- 


Grimm 1844, 224, 668. 
b Kellgren et al. 1847, 15-. 

määrältään kolme, ja Kalevalassa (runo9, säe 39-) kerrotaan, että Ukko 
loi heidät hieromalla molempia käsiään vasenta polveaan vasten. 
Runossa kerrotaan, että hän loi heidät raudan äideiksi. He synnyt- 
tivät raudan kulkemalla pilven laidalla ja antamalla maidon valua 
turvonneista rinnoistaan maahan. Yhdellä neidoista sanotaan olleen 
mustaa, toisella valkoista ja kolmannella punaista maitoa. Näistä kol- 
mesta maitolajista saatiin sittemmin kolmea erilaatuista rautaa. Yh- 
dellä ilmassa majailevista luonnottarista on erisnimenä Ilmatar. Sanan 
etymologia viittaa siihen, että hän ei kuulunut niiden kolmen luon- 
nottaren joukkoon, jotka Ukko loi polvestaan, vaan oli ilman tytär, 
ilman tyttö, kuten häntä runoissa vaihtelevin nimityksin kutsutaan. 
Ilmatar ei itse tunnusta syntyneensä ilmasta, vaan väittää (Kalevala, 
runo 47, säe 154-) olevansa naisista vanhin, äideistä ensimmäinen 
(ensin emä itselöitä). Myös ilman sanotaan olevan ensimmäinen ja 
vanhin kaikista äideistä (ilma on emoja ensin, Kalevala, runo 9, säe 
29). Näin ollen näyttää siltä, että Ilma ja Ilmatar ovat pelkästään yh- 
den ja saman henkilön, yhden ja saman luonnottaren eri nimiä. Sa- 
na ilma merkitsee varsinaisesti ”konkreettista ilmaa; mutta suoma- 
laiset palvoivatkin alun perin juuri sitä jumaluutena kuten samojedit 
ja useat muut heidän sukulaiskansansa. Myöhemmin suomalaiset al- 
koivat käsittää ylemmän ilman pelkästään siellä asustavan naispuoli- 
sen jumalallisen olennon ilmentymänä, ja silloin sai ilma sukupuolta 
osoittavan päätteensä? -tar (-tär). Tämä pääte ei näin ollen merkitse 
tässä, kuten muuallakaan, tytärtä vaan naispuolista olentoa ylipää- 
tään. Ilmatar ei näytä olevan itsenäinen, ilmaa hallitseva jumalatar, 
vaan Ukon palvelijatar, mikäli ei ole yksi hänen juuri esitellyistä tyt- 
täristään. Hänen riippuvaisuutensa Ukosta paljastuu siinä, että Ukko 
(Kalevala, runo 47, säe 80) antaa hänelle tehtäväksi vaalia liekkiä, 
josta aikoo luoda uuden Auringon ja Kuun Pohjolan emännän pai- 
koiltaan viemien tilalle. Ilmatar-neidosta lausutaan lisäksi Kalevalan 
uudessa laitoksessa (runo 1, säe 111-), että hän laskeutuu ”ilman laa- 
joilta kartanoilta? meren aalloille ja kierrellessään autioita vuonoja luo 
maailman ja synnyttää viisaan Väinämöisen. 

Muutamassa paikoin Kalevalassa puhutaan naispuolisesta juma- 
luudesta nimeltään Uutar (Udutar, U'utar) tai Terhenetär, myös 
Utu-tyttö, Terhen-neito. Kuten itse nimitykset vihjaavat, hän hallit- 
si kaikkia ilman usvia ja sumuja, sillä sanoilla utu ja terhen on nämä 

merkitykset. Taivaan korkeissa avaruuksissa, missä hänellä on koti- 
paikkansa, hän tapaa seuloa kaikenlaisia hienoja höyryjä seulan läpi 
ja laskea ne alas maan päälle (katso Kalevala, runo 19, säkeet 137-142; 
runo 42, säkeet 338-344). 

Myös tuulella ajateltiin olevan jumaluutensa, sillä Kalevalassa pu- 
hutaan paidasta, joka on tuulen tyttären tekemä. Otaksun nimittäin, 
että tässä tulisi tuulen tytär käsittää 'tuulenjumalattareksi aivan sa- 
moin kuin ilman tyttärellä tarkoitetaan ”ilmanjumalatarta: Suoma- 
laisilla ei näytä olleen Tuulen tyttärestä paras käsitys. Hänen val- 
mistamansa paidan sanotaan ainakin olevan mitä kehnointa laatua. 
Merenjumalatar Vellamo pukeutuu siihen, mutta Väinämöinen lupaa 
hänelle paremman, Kuuttaren ja Päivättären tekemän, kunhan hän 
olisi Väinämöiselle suosiollinen ja vastaisi hänen rukoukseensa (Kale- 
vala, runo 48, säe 129-). 

Tuulen tyttären lisäksi runoissa puhutaan myös toisesta, leutoa 
etelätuulta hallitsevasta naispuolisesta jumalvoimasta, joka kantaa ni- 
meä Etelätär, sanasta etelä etelä, etelätuuli. Ganander siteeraa runo- 
fragmenttia, jossa tätä pyydetään ajamaan pilvet yhteen eri ilman- 
suunnista ja antamaan niiden sataa hunajaa lääkkeeksi kipeisiin 
paikkoihin. Kalevalassa häneen vedotaan pelkästään asunnonsuojeli- 
jan ominaisuudessa, ja hän kulkee silloin myös nimellä Suvetar, sanas- 
ta suvi kesä, etelä (Kalevala, runo 32, säkeet 83-84). Häntä pidetään 
säännönmukaisesti hyvää tekevänä jumaluutena, ja hänet esitetään 
nuoren neidon ominaisuudessa (neiti nuori), joskin myös iäkkäänä 
naisena ja yhtenä luonnon suopeista emännistä (luonnon eukko). 


2. Veden Jumaluudet 


Ilman ohella pidetään vettä elementtinä, jolle suomalaiset ja sukulais- 
kansamme osoittivat muinaisuudessa ja osoittavat osin yhä tänä päi- 
vänä kaikkein kunnioittavinta palvontaa. Toisin ei voisikaan olla, sillä 
villinkin sielussa on hämärä aavistus siitä, että jumalallisuus on hen- 
gellistä, yliaistillista laatua, ja vaikka hän jatkuvasti tapaakin osoittaa 
palvontansa materialle, hän arvottaa sen yleensä sitä korkeammalle 
mitä vähemmän se on rajattu ja mitä eteerisempi se on. Mutta ver- 
rattain epämateriaalisen luonteensa lisäksi vedellä on monta muuta- 
kin ominaisuutta, jotka ovat omiaan herättämään luonnonihmisen 

ihmetyksen ja taivuttamaan hänet palvontaan. Meren mittaamatto- 
man ulapan ja vihaisten, myrskyn nostattamien aaltojen, jokien tasai- 
sen juoksun, kuohuvien vesiputousten ja tuhoisien tulvien sekä rau- 
haisten lampien, kirkkaiden lähteiden ja pikku puron rauhallisuuden 
ja vaatimattomuuden pohtimisen on ruokittava uskonnollista tunnet- 
ta ja annettava vahva ärsyke palvontaan. Mutta vielä mahtavammalla 
tavalla luonnon helmassa kasvaneen ihmisen vakuuttaa veden jumal- 
olentojen olemassaolosta se, kun hän toisaalta näkee, kuinka helppo 
on kohdata kuolema kuohuvissa aalloissa ja toisaalta tajuaa, että näis- 
tä samoista aalloista hän monta kertaa saa ne hyödykkeet, jotka muo- 
dostavat hänen hengissäpysymisensä ehdot. 

Mitkä veden palvontaan johtaneet syyt sitten ovatkin, on aina- 
kin selvää, että tämä palvonta on levinnyt maailmassa varsin laajalle. 
Meidän heimossamme sitä ilmenee vielä tänä päivänäkin ostjakeil- 
la, samojedeilla ja tunguuseilla samaten kuin monilla suomalaisilla, 
turkkilaisilla ja mongolikansoilla. Useimmista mainittujen kansojen 
vesikulteista tiedetään hiukan enemmänkin, kuten myös tiettyjen jär- 
vien, jokien ja lähteiden muistamisesta ajoittain tietyntyyppisin uh- 
rein. Kerrotaan, että votjakit tapaavat uhrata vedelle vuohen tai ku- 
kon: Ugrilaiset ostjakit ja monet samojedikansat lahjoittavat poroja 
Ob-joelle, jota he pitävät hyvin pyhänä. Eteläisen Siperian monilla 
tataarikansoilla on käytäntönä heittää ennen ruokailua veteen jokin 
osa ruoasta nimeltään takan aina, kun he itse syövät sitä. Myös tie- 
detään, että lappalaiset, suomalaiset ja virolaiset osoittivat muinaisi- 
na aikoina palvontansa vedelle, minkä vuoksi monilla joilla ja järvillä 
on Suomessa yhä tänä päivänä nimenä Pyhäjärvi, Pyhäjoki, Pyhävesi 
jne. Erityisesti virolaiset näyttävät osoittaneen tavatonta kunnioitus- 
ta pienelle purolle nimeltään Vöhandu, jonka alku on Tarton piirissä 
Otepään kunnassa Ilmjärven kylässä ja joka laskee Peipsijärveen yh- 
dyttyään Mädäjokeen. Tätä puroa kutsutaan myös nimityksellä pöha 
jögge [piiha jögi (viro)]. Se oli muinaisille virolaisille niin pyhä, että 
sen läheisyydessä ei uskallettu kaataa yhtäkään puuta tai edes katkais- 
ta oksaa. Jos joku teki moisen hillittömyyden, hän tuli kuolemaan sa- 
mana vuonna. Puro ja lähde, josta se alkaa, puhdistettiin vuosittain, ja 


a Georgi 1776-1780, 62. 

uskottiin, että nousi rajuilma, mikäli siihen heitettiin jotakin saastais- 
ta. Gutslaff kertoo, että eräs saksalainen maanomistaja rakensi pu- 
roon myllyn, mutta kun pian sen jälkeen nousi huono ilma, jota jatkui 
pitkän aikaa, virolaiset polttivat myllyn uskoessaan, että huono sää 
johtui puron häpäisystä. Tarina kertoo, että tälle purolle ei kannettu 
uhriksi pelkkiä eläimiä vaan myös pieniä lapsia. Nämä uhrit osoitet- 
tiin ”sinikeltasukkaiselle miehelle” jonka sanotaan asuneen purossa ja 
toisinaan jopa nousseen siitä. Mainitun puron lisäksi virolaiset pal- 
voivat myös Eim-järveä. Tähän järveen liittyy kertomus, jonka Jacob 
Grimm kertoo seuraavin sanoin: 


Järven rannalla asui pahoja, villejä ihmisiä. He eivät niittäneet niittyjä, jot- 
ka järvi kasteli eivätkä he kylväneet peltoja, jotka se teki hedelmällisiksi, 
vaan he ryöväsivät ja murhasivat niin, että järven kirkas pinta samentui 
murhattujen verestä. Järvi suri syvästi. Eräänä iltana hän kokosi kaikki ka- 
lansa yhteen ja nousi niiden kanssa ilmaan. Kun ryövärit huomasivat ve- 
den pauhun, he huusivat: ”Eim on noussut, kerätään sen kalat ja aarteet!” 
Mutta kalat olivat tiessään eikä järven pohjassa ollut muuta kuin matoja, 
liskoja ja rupikonnia, jotka nousivat järvenpohjasta ja siirtyivät ryövärien 
asumuksiin. Eim kohosi yhä korkeammalle ja lipui ilman läpi valkoisen 
pilven lailla. Metsästäjät sanoivat metsässä: ”Mikä tumma myrsky tulee 
päällemme?” ja paimenet sanoivat: ”Mikä valkoinen joutsen lentää kor- 
keuksissa?” Koko yön hän kellui tähtien alla. Aamulla niittoväki havait- 
si hänet ja näki, kuinka hän alkoi laskeutua matalammalle, muutti itsen- 
sä joutsenesta valkoiseksi laivaksi ja sitten tummaksi pilveksi. Niittoväki 
kuuli vedestä kuuluvan äänen: ”Siirtykää pois sieltä heininenne, haluan 
asua luonanne?” Väki toivotti hänet tervetulleeksi, mikäli hän halusi he- 
delmöittää heidän peltonsa ja niittynsä, ja hän laskeutui alas ja levittäytyi 
kaikkialle uuteen asuinpaikkaansa. Niittoväki järjesti hänen petinsä, teki 
patoja ja istutti taimia rantaan vilvoittaakseen hänen laineitaan. Koko seu- 
dusta tuli hedelmällinen, pellot viheriöivät ja väki tanssi hänen ympäril- 
lään niin, että vanha järvi tunsi itsensä nuorekkaan iloiseksi.” 


Vettä on alun perin palvottu välittömässä, aistittavassa muodossaan 
kuten ilmaa, tulta ja muita elementtejä, ja tällaista palvonta on yhä tänä 
päivänä monien juuri mainittujen kansojen parissa. Heidän kuulee 


a Vrt. Kellgren 1849. 
b Grimm 1844, 566. 

vakuuttavan, että vedessä on jumalallisia olentoja mutta että ne ovat 
alhaista, pahaa laatua, eikä ole helppo uskoa, että ne olisivat joskus ol- 
leet uhrien ja rukousten kohteita. Suomalaisessa mytologiassa tava- 
taan kuitenkin korkeampi, vettä hallitseva jumaluus Ahti eli Ahto, jo- 
ka runojen todistuksen mukaan nautti tavatonta kunnioitusta. Mutta 
samalla tavoin kuin Ukon palvonta on todistetusti myöhempää alku- 
perää kuin taivaan palvonta, olen myös sitä mieltä, että suomalaiset 
jonakin aiempana ajanjaksona eivät palvoneet Ahtoa vaan itse vettä. 
Itse asiassa veteen viitataan jumalallisena olentona oikealla nimel- 
lään Vesi vanhoissa runoissamme joitakin kertoja. Kalevalassa (runo 
42, säe 529-) on rukous, joka alkaa näillä sanoin: "vest kiellä poikoa- 
si, laine lastasi epeä? Sekä vesi että laine käsitetään tässä selvästi per- 
soonina, mutta tämä persoonallisuus ymmärretään kuuluvaksi sen 
ulkoiseen perusolemukseen. Ahdin eli Ahdon kohdalla on kokonaan 
toinen tilanne. Hänellä ei ole vesielementin kanssa muuta tekemistä 
kuin että hän asuu siinä ja hallitsee sitä rajattomasti. Häntä on suoma- 
laisten muiden jumalolentojen tavoin siunattu ihmismäisellä olemuk- 
sella sekä inhimillisillä tunteilla ja kärsimyksillä. Melko usein hänet 
sekoitetaan runoissa sankariin nimeltään Lemminkäinen tai Kauko- 
mieli. Lönnrot on käyttänyt Kalevalan uudessa laitoksessa sanaa Ahti 
merkitsemään Lemminkäistä kun taas nimitystä Ahto hän käyttää 
viittaamaan ainoastaan vedenjumalaan välttääkseen tämän sekaan- 
nuksen. Mielestäni Lönnrot on voinut erehtyä tässä erottelussaan, sillä 
ensinnäkään runonlaulajat eivät tee tällaista erottelua, ja toisekseen 
deminutiivimuotoisella sanalla Ahto voi kielen hengen mukaisesti 
viitata yhtä vähän mihinkään muuhun kuin Ahtiin kuin deminutii- 
veilla päivö, päivyt, päivöinen viitata mihinkään muuhun kohteeseen 
kuin päivään (Aurinko). Näkemykseni on näin ollen se, että sankari 
Lemminkäinen ja merenjumala Ahti tai Ahto ovat itse asiassa alun 
perin olleet yksi ja sama henkilö, mutta tätä käsittelen tarkemmin 
myöhemmin. Suomalaiset kielet eivät anna sanan ahti etymologi- 
aan mitään selvennystä. Sen sijaan indogermaanisen heimon piiris- 
tä löytyy sanskritinkielinen, veda-runoissa käytetty sana ahis (järvi), 
joka on yhdistetty muinaisskandinaavin sanaan ahi, joka puolestaan 


131 


Luentoja suomalaisesta mytologiasta 


merkitsee 'maanpiiriä ympäröivää käärmettä (hafvet [ruots.]).* Vas- 
taavasti sanskritin sanaa ahis on verrattu muinaisskandinaavin sanaan 
ægir mert sekä latinan sanaan aguor, ja myös sana ahti on yhdistet- 
ty siihen.” Kenties suomalaiset lainasivat nimityksen Ahti, samalla ta- 
voin kuin monet muut sanat, muinaispohjoismaisesta kielestä.” 

Muinaissuomalaisten käsityksissä kyseinen jumala nimeltä Ahti oli 
useimpien muiden mahtavampien jumalten tavoin vanha, kunnioitet- 
tava mies (ukko, vanhin), jolla on parta ruohosta (ruoho-parta) ja viit- 
ta vaahdosta (vaahti-vaippa). Hän hallitsee vesialueita ylimmäisenä ja 
sen vuoksi häntä kutsutaan usein runoissa nimellä veen isäntä, aalto- 
jen kuningas, satahauan hallitsia 'Satojen syvänteiden hallitsija. Hänen 
aarteitaan pidetään mittaamattomina, ja niiden sanotaan tulleen hä- 
nen haltuunsa, kun Pohjolan emäntä upotti ison osan onnea tuovasta 
sammosta meren syvyyksiin. 


Niin meni muruja noita, 
Sammon suuria paloja 
Alle vienojen vesien, 
Pälle mustien murien, 
Ne jäivät veen varaksi, 
Ahtolaisten aartehiksi; 
Siitäp' ei sinä ikänä, 
Kuuna kullan valkeana 
Vesi puuttune varoja, 
Veen Ahto aartehia. 
(Kalevala, runo 43, säkeet 267—276.) 


Tässä tilanteessa Ahto sai haltuunsa myös Väinämöisen hauenluu- 
kanteleen, jonka myrsky suisti mereen vanhan laulajan veneestä. Runo 
kertoo, että Ahto-jumala oli hädin tuskin huomannut kanteleen aal- 
loilla, kun hän kiirehti ottamaan sen haltuunsa kansansa ikuiseksi 
iloksi (”Ahtolan iki-iloksi”). Yleisesti ottaenkin merenjumala käsitet- 
tiin varsin mieltyneeksi vieraiden tavaroihin, ja laulu valittaa, kuinka 
harvoin hän palauttaa sen mitä kerran on onnistunut saamaan hal- 
tuunsa (”harvoin Ahti antanevi, kun on kerran keksinynnä”). Ajoittain 


a Diefenbach 1831: 1, 419. 
b Ibid: Il, 732. 

käy niin, että hän päästää sydämeensä myötätuntoa ja palauttaa saa- 
mansa saaliin kaikkineen. Sadussa kerrotaan, että ollessaan paime- 
nessa joen rannalla eräs paimenpoika pudottaa veitsensä veteen. 
Hänen onnettomuudesta johtuvan itkunsa liikuttamana Ahti ui ran- 
taan, sukeltaa joenpohjaan ja noutaa sieltä kultaveitsen. Poika kertoo 
vilpittömästi, ettei tämä kuulu hänelle, ja Ahti sukeltaa toisen ker- 
ran pohjaan noutaen hopeaveitsen tilalle. Kun poika ei halua ottaa 
sitäkään, Ahti painuu vielä kolmannen kerran syvyyksiin ja noutaa 
oikean veitsen, jonka poika myös ilolla tunnustaa omaisuudekseen. 
Palkitakseen köyhän paimenen rehellisyyden Ahti antaa hänelle kaik- 
ki kolme veistä.* Hukkuneet ihmiset ovat tervetulleita Ahdon asun- 
toon. Ainoa odottaa siellä (Vanha Kalevala, runo 31, säkeet 119-129) 
suurempi onni kuin minkä hän voisi saavuttaa vanhan Väinämöisen 
vaimona. Indogermaanista heimoa tarkastellessaan Jacob Grimm lau- 
suu: ”Yleisesti ottaen vedenhenget näyttävät mielellään kaappaavan 
sieluja”. 4 

Ahdilla on monenlaista omaisuutta, mutta hänen varsinaisen 
rikkautensa ymmärrettiin muodostuvan kaloista. Häntä kutsu- 
taan runoissa nimityksellä satahauan hallitsia kalojen omistajan 
ominaisuudessa, sillä kalat oleskelevat pääasiassa juuri syvänteissä. 
Ahdin itsensä uskottiin oleskelevan meren syvänteessä, jota runoissa 
kutsutaan nimellä Ahin hauta 'Ahdin syvänne ja jota kutsutaan lohen 
ja muun kalan runsauden vuoksi myös nimityksillä lohinen louhikko 
ja kalanen kartano. Kartano, jossa hän siellä asui, kantaa nimeä Ahto- 
la, ja sen oloista lausuu runo: 


Tuolla Ahtola asuvi, 
Neiot Wellamon venyvi, 
Nenässä utuisen niemen, 
Päässä saaren terhenisen, 
Alla aaltojen syvien, 
Pällä mustien mutien. 
Siellä Ahtola asuvi, 
Neiot Wellamon venyvi, 


a Mehiläinen, helmikuu 1836. [Majamaa 1990, 28.] 
b Grimm 1844, 800; vrt. s. 288. 

Pikkuisessa pirttisessä, 
Kamarissa kaitaisessa, 

Kiven kirjavan kylessä, 

Paaen paksun kainalossa. 
(Kalevala, runo 5, säkeet 23-34.) 


Tässä voidaan ohimennen mainita, että myös Ahtiin sekoitetun Lem- 
minkäisen käsitettiin asuvan nenässä utuisen niemen, päässä saaren 
terhenisen. Kuten Ahti, myös hän asuu paikassa, jossa on runsaasti 
kaikenlaisia kaloja, sillä Kalevalassa (runo 11, säkeet 9 ja 10) sanotaan, 
että Ahti kasvatettiin kala- ja ahvenaterioilla (”kaloin siinä Kauko kas- 
voi, Ahti ahvenin ylen?). 

Veden ja sen lukuisan asujaimiston johtamiseen osallistui Ahdin 
ohella hänen puolisonsa Vellamo, myös Vellimoksi ja Vellimyksek- 
si nimitetty, jota usein kunnioitetaan epiteeteillä veen eukko ja veen 
emäntä. Kuten Ahti, myös hän on melko iäkäs ja korkealle arvostettu 
sekä ikänsä että mahtinsa vuoksi. Hänellä on vakava luonne (vakainen 
vaimo) ja hän on yleensä hyvä, lempeä ja huomaavainen emäntä (veen 
ehtoisa emäntä, veen armas anti-vaimo). Runoissa kerrotaan, että 
hän pukeutuu siniseen tai vedenväriseen myssyyn (sinilakki), lenin- 
kiin jossa on hienot helmat (hieno-helma), ruoosta valmistettuun pai- 
taan ja rintamukseen (rytinen paita, ruoko-rinta) sekä vaahtoavaan 
viittaan (vaahti-vaippa). Tämä asu ei ole erityisen loistelias, mutta sil- 
ti niin hyvä kuin on mahdollista saada siitä elementistä, johon Vella- 
mo kuuluu. 

Veden muut jumaluudet sisällytetään runoissa yleisiin nimityksiin 
ahtolaiset ”Ahtolan tai Ahto-kartanon asukkaat, veen väki, Vellamon 
väki, Vellamon ikiväki * Vellamon ikuinen väki; Ahon lapset 'Ahdon 
lapset; Vellamon neiot, meren hauan haltiat 'meren syvänteiden hallit- 
sijat, veen vallat 'veden mahtavat jne. 

Kaikki nämä jumaluudet ovat, kuten osa itse nimityksistä paljastaa, 
Ahdin ja hänen puolisonsa käskyläisiä. Muinaissuomalaiset näyttävät 
käsittäneen heidät eri kulttuuritasoilla toisinaan iäkkään jumalparin 
lapsiksi (Ahon lapset, Vellamon neiot), toisinaan heidän alaisikseen ja 
palvelijoikseen (Vellamon väki, veen väki, veen vallat jne.). He eivät 
oleile pelkästään meressä, vaan myös järvissä, joissa, lähteissä, kai- 
voissa jne., kuten Kalevala (runo 12, säe 257-) ja monet muut runot 

selvästi osoittavat. Näiden jumaluuksien joukossa on joillekin annettu 
erityinen nimi, kuten Pikku mies, Aallotar, Kosken neiti, Melatar, Sot- 
kottaret jne. Niin kutsuttu Pikku mies kuvataan Kalevalassa (runo 2, 
säkeet 111-124) seuraavalla tavalla: 


Nousipa merestä miesi, 
Uros aallosta yleni, 

Ei tuo ollut suuren suuri, 
Eikä aivan pienen pieni: 
Miehen peukalon pituinen, 
Vaimon vaaksan korkeuinen. 
Vaski oli hattu hartioilla, 
Vaski-saappahat jalassa, 
Vaski-kintahat käessä, 
Vaski-kirjat kintahissa, 
Vaski-vyöhyt vyölle vyötty, 
Vaski-kirves vyön takana, 
Varsi peukalon pituinen, 
Terä kynnen korkeuinen. 


Merkityksettömästä ulkonäöstään huolimatta hänellä on tavattomat 
voimat, joiden johdosta laulu antaa hänelle melko raskaan vaatetuk- 
sen, kuten kivikengät ja kypärän, joka on kivenlohkareesta.? Aallotar 
mainitaan tietääkseni pelkästään Kalevalan runossa 48 (säe 130), mis- 
sä kerrotaan, että hän on kutonut valtiattarensa Vellamon paidan, jota 
ylistetään hiukan. Kosken neidistä ja Melattaresta runot eivät anna 
mitään kuvausta, mutta Sotkattarista lausutaan, että suojattiensa sot- 
kien lailla he oleskelevat mieluiten pääasiassa ruovikkoisilla rannoilla. 
Laulu ylistää heidän pitkiä hiuksiaan, joita he huolellisesti harjaavat 
hopeavartisella harjalla (Kalevala, runo 41, säkeet 143-148). 

Niin Ahto ja hänen puolisonsa Vellamo kuin myös monet muut 
vedessä majailevat jumaluudet olivat, kukin toimipiirinsä luonteen 
mukaan, muinaissuomalaisten rukousten kohteena. Kalevalassa (runo 
42, säkeet 531 ja 532) anotaan Ahtoa ja Vellamoa yhdessä tyynnyttä- 
mään aallot ja rauhoittamaan veden väki. Molempiin vedottiin kalas- 
tuksen yhteydessä yhtä lailla, ja yksi runo, joka tässä tarkoituksessa 
osoitetaan Ahdille, kuulostaa tältä: 


a Ganander 1789, 106. 

Ahto aaltojen isäntä, 
Sata-hauan hallitsia! 

Ota virpi viittä syltä, 
Salko seitsentä tapoa, 
Jolla selät seuruelet, 
Meren pohjat meuruelet, 
Nostat routaisen romuen, 
Kaiotat kalaisen karjan 
Tämän nuotan nostimille, 
Sata-lauan laskimille 
Kalaisista kaartehista, 
Lohisista loukeroista, 
Suurilta selän navoilta, 
Synkiltä syväntehiltä, 
Päivän paistamattomilta, 
Hiekan hieromattomilta. 
(Kalevala, runo 48, säkeet 135-150.) 


Kuten useimpiin muihinkin jumalolentoihin, Ahtiin ja Vellamoon 
vedotaan myös jotta he antaisivat suojan noitien rautakärkisiä nuolia 
ja muita kauhistuttavia aseita vastaan (Kalevala, runo 12, säe 263-). 
Ahdilta tavattiin myös rukoilla apua ja tukea vaikeiden koskien las- 
kemiseen (Kalevala, runo 40, säkeet 56-60), ja yleisesti häneen näkyy 
luotetun syvästi kaikkien vesillä tehtävien matkojen alla. Ennen erästä 
sellaista matkaa Väinämöinen rukoilee häntä seuraavin sanoin: 


Oisko airot pikkaraiset, 
Soutajat vähä-väkiset, 
Pienoiset perä pitäjät, 
Lapset laivan hallitsiat, 
Anna Ahto airojasi, 
Venettäsi veen isäntä, 

Airot uuet ja paremmat, 
Mela toinen ja lujempi! 

Itse airoillen asetu, 
Sovitaite soutamahan, 
Anna juosta puisen purren, 
Rautahangan hakkaella 
Halki kuohujen kovien, 
Lakkipäien lainehien! 
(Kalevala, runo 42, säkeet 203-216.) 

Kuten Ahtia ja Vellamoa, myös yllä käsiteltyä Pikku miestä rukoillaan 
olemaan suosiollinen kalastuksen yhteydessä. Väinämöisen rukouk- 
sen jälkeen tämä nousee aalloista ja tekee vanhalle laulajalle sen pal- 
veluksen, että ajaa lukuisan joukon kaloja nuottaan tarpomalla vettä 
suurella männyllä, jonka päähän on kiinnittänyt kivipaaden (Kaleva- 
la, runo 48, säkeet 151-178). Samaan Pikku mieheen vedottiin myös 
muissa tilanteissa. Erään kerran käy niin, että maa kasvattaa tammen, 
joka kohottaa latvansa aina pilviin asti ja oksillaan peittää auringon- 
säteet. Valon puutteessa elämä tuntuu tuskaiselta ja ihmiset toivovat, 
että tammi kaadettaisiin. Mutta koko maan piiristä ei löydy mies- 
tä, joka jaksaisi kaataa jättipuun. Silloin viisas Väinämöinen kään- 
tyy rukouksella äitinsä puoleen ja pyytää tätä lähettämään väekkäästä 
vedestä jonkun, joka kykenisi tähän tehtävään. Silloin Pikku mies nou- 
see uudelleen merestä kantaen vaskikirvestä vyöllään. Väinämöinen 
katselee häntä aluksi epäuskoisena, mutta pian näkee veden miehen 
olemuksen saavuttavan mitä kolossaalisimmat mittasuhteet. Runo 
lausuu tästä: 


Jalka maassa teutaroivi, 

Päähyt pilviä pitävi, 

Parta on eessä polven päällä, 

Hivus kannoilla takana, 

Syltä oli silmien välitse, 

Syltä housut lahkehesta, 

Puolta toista polven päästä, 

Kahta kaation rajasta. 

(Kalevala, runo 2, säkeet 153-160.) 


Noustuaan merestä tämä pieni mies teroittaa kirveensä hiomakivellä. 
Sen jälkeen hän menee tammen luokse, ja se kaatuu maahan jo kol- 
mannella iskulla. 

Lemminkäinen vetoaa veden muiden jumalvoimien joukosta ker- 
ran Kosken neitiin ja Melattareen, kun hänen on laskettava vaaral- 
linen koski. Edellistä kutsutaan opastamaan perämiestä vetämällä 
vedenpintaan kulkureitti, jälkimmäistä anotaan valitsemaan paras pe- 
räsin ja ohjaamaan vene sillä kuohuvan kosken läpi varmasti ja onnel- 
lisesti (Kalevala, runo 40, säe 61-). 

Kaikki yllä luetellut vettä hallitsevat jumalvoimat olivat muinais- 
suomalaisten yleisen käsityksen mukaan jaloja, hyviä ja ihmisystäväl- 
lisiä luonnoltaan, mutta vedessä oli myös muita, melko mahtavia jos- 
kin pahoja ja kauhistuttavia olentoja. Sellaisia olivat Vesi-Hiisi, Turso 
tai Tursas ja Vetehinen. Vesi-Hiidestä puhutaan Kalevalassa (runo 
12, säe 262) inhottavana olentona, mutta tämän lisäksi runo kertoo 
vain, että Lemminkäinen anoo häneltä apua ja tukea Pohjolan pahoja 
peikkoja vastaan. Ganander ei usko tämän jumaluuden olevan mi- 
kään muu kuin ”suursukeltajan toukka (Larva dytisci [lat.]), joka 
vie täyt ja kalat kalastajalta” ja jota taikauskoiset manaavat vedestä 
”vahingoittamaan kanssaihmisiään, erityisesti varkaita” Kalevalassa 
(runo 42, säe 348-) kerrotaan, että Pohjolan emäntä anoo Tursoa, 
jota myös kutsutaan Iku-Tursoksi, upottamaan Väinämöisen, Ilmari- 
sen ja Lemminkäisen heidän purjehtiessaan kotiin päin Pohjan kar- 
tanon kivivuoresta ryöväämänsä sammon kanssa. Siinä samassa me- 
reen kohoaa kauhistuttava karikko, ja korkeat vaahtopäät hyökyvät 
päin sankareiden punaista venettä. Merta pelkäävä Ilmarinen peläs- 
tyy sitä kovasti: veri pakenee hänen poskiltaan ja hän vetää hädässään 
peiton silmilleen, korvilleen ja kasvoilleen. Väinämöinen sitä vastoin 
alkaa rauhassa selvittää voimakkaan merenkäynnin syytä ja löytää 
veneen viereltä hirviön, jonka tunnistaa päänsä aaltojen ylle kohot- 
taneeksi ”Iku-Turso Äiön pojaksi”. Väinämöinen tarttuu meripeik- 
koa sankarillisesti korvista, nostaa sen vedestä eikä jätä sitä rauhaan, 
ennen kuin Turso on antanut hänelle lupauksen, ettei koskaan enää 
kohoaisi aalloista kuolevaisten vahingoksi. Sama hirviö tavataan epäi- 
lemättä eräässä Gananderin siteeraamassa runossa nimellä Tursas tai 
Meri-Tursas, ja sen kerrotaan synnyttäneen Pohjolan neidon kanssa 
maailmaan yhdeksän poikaa, joista sittemmin tuli ihmisten pahim- 
mat vitsaukset.* Tursas on mainittu myös Kalevalan runossa 2, säe 67-, 
mutta siinä hän esiintyy Väinämöisen avustajana luomistyössä. Veden 
viisi neitoa ovat niittäneet heinää eräällä niityllä ja koonneet sen yh- 
teen, kun Tursas astuu merestä ja sytyttää heinäkasat tuleen edistääk- 
seen siten maaperän hedelmällisyyttä ja saadakseen sen kasvattamaan 
tammen, jonka Väinämöinen istuttaisi maahan.“ 


a Ganander 1789, 108. 
b Ganander 1789, 58. 

Vetehinen (vedessä oleileva; sanasta vesi) vaikuttaa Kalevalan (runo 
26, säkeet 693 ja 694) perusteella olevan sama henkilö kuin Syöjä- 
tär, käärmeen äiti. Kalevalassa (runo 19, säe 217-) Vetehinen kohot- 
taa päätään vedestä ja tarttuu Ilmariseen, kun tämä yrittää Pohjolan 
emännän käskystä pyydystää haukea kuoleman hämyisestä virrasta. 
Onnekkaasti hän vapautuu peikosta, kun kotka kiskoo sen takaisin 
joen pohjaan. Kannattaa huomioida, että sanana vetehinen vastaa sekä 
merkitykseltään että etymologialtaan täydellisesti vedenhenkeä, jota 
venäläiset kutsuvat nimellä Vodennoj [Bonanoit]. Luultavasti suo- 
malaiset ovat lainanneet käsityksensä tästä olennosta slaavilaises- 
ta mytologiasta, missä Vodennoj esittää paljon merkityksellisempää 
roolia kuin Vetehinen suomalaisessa. Vastaavasti pidän varsin toden- 
näköisenä, että myös turso eli tursas* on lainasana ja johtuu muinais- 
skandinaavin sanasta thurs, joka myöhemmin on muuntunut muo- 
toon thuss.? Tämän vuoksi näyttää siltä, kuin tässä käsiteltyjen 
vesipeikkojen joukossa Vesi-Hiisi olisi ainoa, joka alun perin on kuu- 
lunut suomalaiseen mytologiaan. Tätä vastaavat ostjakkien, syrjää- 
nien ja permien Kult, votiakkien Wu-murt, tseremissien Jo jne. Kaikki 
nämä nimitykset merkitsevät ainakin nykyään pahoja ja vahingollisia 
vedenhenkiä, mutta on mahdollista, että ne ovat saaneet tämän mer- 
kityksen kristinopin vaikutuksesta ja että ne ovat alun perin merkin- 
neet jalompia olentoja, jotka vastaisivat suomalaisten Ahtoa ja hänen 
puolisoaan Vellamoa. 


3. Maan jumaluudet 


Varsin monet kansakunnat ovat lapsuudessaan tavanneet pitää maata 
jumalallisena olentona ja palvoa sitä suopeana äitinä, joka lahjoittaa 
syntymän ja ravinnon sekä ihmisille että eläimille. Epäilemättä juuri 
ravitsevan, ylläpitävän tai niin sanotun äidillisen ominaisuutensa 
vuoksi maa on ollut jumalkultin kohde myös monien sukulaiskanso- 
jemme, kuten tunguusien, mongolien, turkkilaisten jne. parissa. Aina- 
kin suomalaisten maanpalvonta perustuu tällaiseen käsitykseen, mikä 
näkyy jo itse nimityksestä maa-emä ('maaäiti, terra mater [lat.]), joka 


a Turso on deminutiivimuoto sanasta Tursas kuten taivo sanasta taivas. 

runoissa merkitsee materiaalista maata. Tämä nimitys tavataan kui- 
tenkin Kalevalassa pelkästään joissakin äärimmäisen harvoissa koh- 
dissa (vanha laitos, runo 1, säe 224; uusi laitos, runo 6, säe 172). Syy 
tähän sanan maa-emä harvaan käyttöön on varmaankin se jo mai- 
nittu seikka, että suomalaiset, vaikka olivatkin luonnonpalvojia, eivät 
kuitenkaan mielellään palvoneet luonnonkohteita ulkoisessa, näky- 
vässä olemuksessaan, vaan kuvittelivat tavallisesti persoonallisen 
jumalolennon asuvan materiassa ja hallitsevan sitä. Tällainen, maan 
kokonaisuudessaan käsittävä olento on Maan emo (emonen) 'maan 
äiti, jota myös kutsutaan nimillä mannun eukko, maan emäntä, akka 
manteren alainen. Ganander esittää, että muinaissuomalaiset palvoi- 
vat tätä jumalatarta ukkosenjumalan, taivaallisen Ukon puolisona, tai 
aiemmin mainitsemanani Akkana. En uskalla taata tämän väitteen 
luotettavuutta, sillä runot eivät valaise asiaa lainkaan. Sama kirjoittaja 
on esittänyt, että Maan emoa on pidetty varsin mahtavana jumalatta- 
rena ja että häntä on anottu suomaan voimia heikoille ja avun tarpees- 
sa olijoille. Todisteena tästä hän siteeraa seuraavaa runofragmenttia: 
”Nouse maasta maan emoinen, väikseni, voimakseni.* Myös Kaleva- 
lassa häntä anotaan eräässä tilanteessa muiden maan jumaluuksien 
kanssa kiiruhtamaan hädänalaiselle avuksi (vanha laitos, runo 10, säe 
217-). Eräässä toisessa häntä anotaan toimialansa todellista luontoa 
vastaten suomaan kasvuvoimansa maalle, ja tässä yhteydessä Peller- 
voinen lähettää rukouksen myös itse maalle. Runon sanat ovat seu- 
raavat: 


Akka manteren alainen, 
Mannun eukko, maan emäntä! 
Pane nyt turvet tunkemahan, 
Maa väkevä vääntämähän; 

Eip on maa väkeä puutu 

Sinä ilmoisna ikänä, 

Kun lie armo antajista, 

Lupa luonnon tyttäristä. 
Nouse maa makoamasta, 
Luojan nurmi nukkumasta, 


a Ganander 1789, 54. 

Pane korret korttumahan, 
Sekä varret varttumahan, 
Tuhansin neniä nosta, 
Saoin haaroja hajota 
Kynnöstäni, kylvöstäni, 
Varsin vaivani näöstä! 
(Kalevala, runo 2, säkeet 301-316.) 


Lappalaisessa mytologiassa vastaa Maan emoa minun näkemykseni 
mukaan niin kutsuttu Madderakka (suom. manteren akka). Jessen- 
Schardeboll ja muut lappalaismytologit esittävät, että Madderakka ja 
hänen puolisonsa, niin kutsuttu Madderattje, keskeisellä tavalla osal- 
listuivat elävien olentojen muotoutumiseen, mutta heidän tulkintansa 
näyttävät olevan myöhemmän ajan kuvitelmaa ja pääasiassa perustu- 
van sanojen muuntumiseen. Saamen kielen sana madder, kuten sen 
kanssa äänteellisesti likeinen suomen sana manner, merkitsee 'maata, 
mannerta. Tässä kielessä on kuitenkin myös toinen sana mad (maddo), 
madar (madder), jolla esitetään olevan merkitys 'synty, alkuperä? 
Nämä kaksi sanaa on sekoitettu keskenään? ja niin ovat [nimitykset] 
madderattje ja madderakka, jotka alun perin merkitsivät 'maan isää ja 
äitiä; tulleet merkitsemään 'luomistyön isää ja äitiä. Tämä vaihtumi- 
nen oli sitäkin helpompaa, kun näiden jumalvoimien uskottiin lappa- 
laisessa, ja virolaisessa, mytologiassa huolehtivan naisten hedelmälli- 
syydestä maata hallitsevien olentojen ominaisuudessa. 

Virolaisten parissa tavataan maan jumalatar nimeltä Maa-emma, 
jonka suomalaisten Maan emon tavoin uskotaan olleen ukkosen- 
jumalan vaimo ja tukeneen häntä kaikissa tämän toimissa.” Merkille- 
panemisen arvoista on, että tälle jumaluudelle oli uskottu maan kasvu- 
voiman lisäksi myös naisten hedelmällisyys ja heidän sekä syntyneet 
että syntymättömät kasvattinsa. Suomalaisille tämä käsitys näyttää ru- 
nojen todistuksesta päätellen olleen täysin vieras. Yleensä ottaen mui- 
naislaulumme antavat varsin vähän kuvauksia Maan emosta, ja sama 
koskee myös kaikkia muita maan jumaluuksia joille oli uskottu sen 


a Luultavasti tämä sekoittuminen ei ole oppineiden syytä vaan kansalta itsel- 
tään. 
b Ganander 1821, 20. 

kasvuvoimasta ja hedelmällisyydestä huolehtiminen. Kerrotaan, että 
pelloilla on ikivanha isäntänsä (peri-isäntä) ja että maan povessa on 
miekalla varustautuneita miehiä ja ratsastajia (Kalevalan vanha laitos, 
runo 10, säkeet 217-220), mutta niiden tehtävistä kerrotaan pelkäs- 
tään, että kipeät ja hädänalaiset anoivat niiltä apua ja tukea samalla ta- 
voin kuin Maan emolta. Merkitsevämpää roolia runoissamme esittää 
niin kutsuttu Pellervoinen, pellon poika, myös Sampsaksi kutsuttu, sil- 
lä hänen avullaan Väinämöinen saa paljaan, aution maan kasvamaan 
puita ja kaikkia muita kasveja. Kalevalan vanhan laitoksen mukaan 
Pellervoinen suorittaa tämän tehtävän ensi kertaa ryöstettyään sam- 
mon Pohjolasta, mutta myöhemmän laitoksen mukaan Väinämöinen 
luottaa kyseisen jumaluuden tukeen kyseisissä toimissa pian maail- 
man luomisen jälkeen. Väinämöinen tekee myös matkan Pellervoi- 
sen luokse tarvitessaan hyvää emäpuuta laivaansa (Kalevala, runo 16, 
säkeet 13-100). Tästä huomataan, että Pellervoinen ei ole pelkkä pel- 
tojen suojelusjumala, kuten hänen molemmat nimensä" ja epiteetti 
pellon poika antavat ymmärtää, vaan hän myös hallitsee puita ja kas- 
veja ylipäätään. Pellervoinen on epäilyksettä sama jumaluus, jolla on 
Agricolalla, Gananderilla ym. nimenä Pellon Pekka tai Pekko (pel. 
lon Petrus”) ja jonka sanotaan huolehtineen paitsi viljankasvusta ja 
kevätkylvöstä yleensä, myös olleen mukana oluenpanossa, minkä joh- 
dosta ilmaisu maistaa (juoda) pellon pekkoa merkitsee Gananderin” 
mukaan juoda olutta tai sahtia.“ 

Agricolan mukaan suomalaiset palvoivat ennen muinoin vie- 
lä muitakin maan ja eritoten peltojen hedelmällisyydestä määrääviä 
jumaluuksia. Hämäläisten heimon parissa tällainen oli Liekkiö, jol- 
la uskottiin olevan valta ruohoon, juureksiin ja puihin. Karjalaisten 
parissa taas tällaisia olivat 1) Köndös (Kondus), joka huolehti kaski- 


a Pellervoinen sanasta pelto; vrt. Kullervo ja Kullervoinen sanasta kulta, 
Kalervo sanasta kala, jne. Nimi Sampsa on väännös venäläisestä sankarin- 
nimestä Samson kuten seuraavassa Pekka tai Pekko nimestä Pehr. 

b Ganander 1789, 68. 

pelloista,* 2) Rongoteus, joka suosi ruissatoa,” 3) Egres, herneiden, 
papujen, nauriiden, kaalin, hampun ja pellavan suojelusjumala,* ja 
4) Kannas, kaurapeltojen suojelija.* Nämä jumaluudet ovat suurelta 
osin jo vaipuneet unholaan, olettaen että ne ovat koskaan kuuluneet- 
kaan suomalaiseen mytologiaan, mitä niiden epäsuomalaiset nimet 
houkuttelisivat epäilemään. Kalevalassa mainitaan heistä ainoastaan 
Wirokannas, joka epäilemättä vastaa Agricolan Kannasta. Kalevalas- 
sa hän ei esiinny kuitenkaan jumalolentona vaan eräässä tilantees- 
sa kastaa Jeesus-lapsen papin ominaisuudessa (runo 50, säe 434-) ja 
eräässä toisessa yrittää teurastaa valtaisan kokoisen härän mihin ei 
kuitenkaan kykene (runo 20, säe 54-). Sanaa liekkiö tiedetään käyte- 
tyn suomen kielessä, mutta sitä ei tavata Agricolan esittämässä merki- 
tyksessä, vaan Renvallin* mukaan se merkitsee 1) pahaa henkeä, myös 
ilkeää, pahantahtoista ihmistä tai 2) murhattua ja ulosjätettyä lasta. 
Ganander kuvaa Liekkiön olleen ”henki, joka huusi metsissä tapet- 
tujen lasten vuoksi ja pelotteli huudollaan matkustajia; sillä oli valta 
ruohoon, juuriin ja puihin” 

Laulujen ja kertomusten antamat vajavaiset kuvaukset juuri käsi- 
tellyistä jumaluuksista ovat negatiivinen todiste siitä, että nämä olen- 
not ovat saaneet osakseen vain vähäistä palvontaa. Tähän päätelmään 
päästään muiden seikkojen perusteella. Rikkaissa, loisteliaissa ja lauh- 
kean luonnon suosimissa maissa on rakennettu temppeleitä ja uhrat- 
tu maan tuottaville, hedelmällisille jumalille; mutta kylmässä pohjo- 
lassa, missä maan tuottamisvoima on heikko, näillä jumaluuksilla on 
ollut vähäinen merkitys. Erityisesti näin on täytynyt olla suomalaisten 
kohdalla, jotka elämäntapansa vuoksi tarvitsivat sitäkin vähemmän 
maan hedelmällisyyttä. Kaiken todennäköisyyden mukaan he eivät 
pakana-aikaan harrastaneet niinkään maanviljelyä kuin metsästystä, 
kalastusta ja karjanhoitoa. Erityisesti metsästys oli heille rakasta toi- 
mintaa ja elinkeino, joka epäilyksettä kantoi runsaimmat hedelmät. 


v 


"Kondus arat colles, atque ustis semina tesguis / Credere, Sarmatica callidus 
arte, docet.” (Forsius 1778, 114.) 

"Rongoteus ruista annoi.” 

"Egres pavut, hernet, naurit loi, Kaalit, liinat ja hamput antoi.” 
"Wironkannas kauran kaitsi. ” 

Renvall 1826: I, 276. 


ana oo 

Metsästäjän ominta aluetta on kuitenkin hämärä metsän siimes, ja 
tällä alueella tunsivat muinaissuomalaiset parhaiten olevansa koto- 
naan. Tämä käsitys vahvistuu jo heidän mytologiastaan, sillä arvoste- 
tuimpia ja palvotuimpia kaikista maan jumalvoimista olivat ne, jotka 
hallitsivat metsää. 

Metsän lukuisten ja mahtavien jumalten joukon johdossa seisoo niin 
kutsuttu Tapio, joka kuvataan vanhaksi mieheksi, jolla on tumman- 
ruskea parta (halli-parta) ja päässään korkea havuhattu ja yllään naava- 
turkki. Hänen nimityksensä Tapio vaihtuu toisinaan Kuippanaksi, 
joka varsinaisesti merkitsee 'pitkäkaulaista' ja varmaankin viittaa 
Tapio-jumalan pituuteen. Korkean lakkinsa vuoksi häntä kutsutaan 
myös nimityksellä Hippa. Hänen tavallisimpiin epiteetteihinsä kuu- 
luu tarkka "huolellinen, tarkkaavainen — epiteetti, joka tavataan liittää 
koko Tapion joukkoon siitä syystä, että kanssakäynti Tapion hallitse- 
mien villien eläinten kanssa edellyttää suurinta mahdollista huolel- 
lisuutta ja tarkkaavaisuutta. Häntä kunnioitetaan varsin usein myös 
epiteeteillä metsän ukko, Tapiolan ukko, kummun ukko ja hiili ukko. 
Toisinaan hänelle annetaan lisänimiä, kuten maan isäntä, Tapion ta- 
lon isäntä, metsän kuningas, korven kuningas, salon herra, maan pitä- 
jä, anto-luoja lahjojen jakaja; luja jumala, suuri luoja, villan antaja 
jne. Kaikki nämä epiteetit todistavat siitä tavattoman suuresta pal- 
vonnasta, jota metsän hallitsijalle osoitettiin. Kuten tavallista, hän ja- 
koi tämän palvonnan puolisonsa kanssa, jota useimmiten kutsutaan 
nimellä Mielikki, mutta jolla tavataan myös nimet Mimerkki, Miiri- 
tär, Simanter, Hiilitär (Gananderin mukaan). Hänen tavallisimpia epi- 
teettejään ovat metsän emäntä, Tapion talon emäntä, metsän armas 
anti-muori, metsän metinen muori, Metsolan tarkka vaimo Metsolan 
valpas emäntä; metsän ehtoisa emäntä 'metsän suopea emäntä, met- 
sän miniä jne. Häneen ei tietääkseni koskaan liitetä ukkoa vastaavaa 
lisänimeä akka, vaan sen sijaan häntä nimitetään muoriksi ja jonkin 
kerran myös eukoksi. Tähän on syynä käsitys, joka ihmisillä oli Mieli- 
kistä: hän oli upea, herraskainen nainen (puhas muori) ja että hänellä 
oli kaunis ulkonäkö (muoto kaunis) — ominaisuuksia, joita ei voitaisi 
liittää [sanaan] akka. Mielikkiin liitetyt yksittäiset epiteetit eivät ole 
pysyviä, kuten on laita useimpien muidenkin suomalaisten jumaluuk- 
sien kohdalla. Epiteetit vaihtelevat monipuolisesti, ja niiden käyttö 
riippuu siitä, millä tavoin kyseiset jumaluudet kulloinkin esiintyvät 

suhteessa ihmiseen. Mikäli metsästäjä onnistui pyynnissään, oli Mie- 
likki hyvä, suopea, rakastava ja kaunis katsella. Hänen käsiään koristi- 
vat kultaiset renkaat, sormissa hänellä oli kultaiset sormukset, päässä 
kultainen seppele, hiuksissa kultaiset nauhat, korvissa kultarenkaat, 
kulmilla helmiä ja jaloissa siniset sukat ja punaiset kenkänauhat. Mi- 
käli metsästys ei sujunut toivotusti, hänet esitettiin rumana ja inhot- 
tavana olentona, joka kullan sijaan käytti käsirenkaissa, sormuksissa, 
seppeleessä, kaulanauhassa ja muissa koristeissa riisiä ja joka käytti 
heinäkenkiä ja ryysyisiä vaatteita ym. Mikäli metsästäjä anoi Mielikiltä 
onnea jahtiin, hän tapasi pyytää tätä heittämään pois surkean, kehnon 
ja ruman arkiasunsa ja pukemaan pyhävaatteensa, joita nimitetään 
hänen lahja-paidoikseen (anti-paiat). Hieno kullankimalteinen pyhä- 
asu, jonka Mielikin sanotaan omistavan, liitetään toisinaan myös Ta- 
pioon ja kaikkeen Tapion väkeen (Kalevala, runo 14, säe 121-). Itse 
metsä käsitettiin toisinaan huonosti puetuksi ja tässä tapauksessa 
vastahakoiseksi metsästäjää kohtaan, toisinaan taas juhlallisesti koris- 
tetuksi ja sitä myöten suopeaksi. Tapio määräsi näin ollen metsämaita, 
mistä runo lausuu: 


Metsän ukko halliparta, 
Metsän kultanen kuningas! 
Pane nyt metsät miekka vyölle, 
Salot kalpio kätehen; 

Salot pannos palttinahan, 
Metsät verkahan vetäös, 
Haavat kaikki haljakkoihin, 
Kuuset kultihin rakenna, 
Vanhat hongat vaskivyölle, 
Petäjät hopiavyölle, 

Koivut kultakalkkaroihin. 
Paa kun panit muinoselta 
Sinun antiaikoinasi, 

Minun pyytöpäivinäni; 
Mentyä minun metsälle, 

Ja salolle saatuani, 

Korvelle kohottuani, 

Mäen päälle päästyäni, 
Kuuna paisto kuusen oksat, 
Hopiana hongan oksat, 

Päivänä petäjän latvat, 
Haavan latvat haljakkoina; — - 
(Vanha Kalevala, runo 7, säkeet 375-396.) 


Sama kaksoiskäsitys, joka näkyy tässä, pätee myös kuvauksissa 
metsänjumalan asunnosta, jota kutsutaan nimityksellä Tapiola 
(sanasta Tapio) tai Metsola (sanasta metsä), myös Honkela (sanasta 
honka), Havu-linna, Lumi-linna, Sarvi-linna tai Metsän linna. Taval- 
lisesti tämä asunto, jonka toisinaan sanotaan muodostuvan yhdes- 
tä, toisinaan useista kartanoista tai linnoista (Tapion talo tai linna, 
ja Tapion talot tai linnat), kuvataan varsin loisteliaaksi, ihanaksi ja 
mukavaksi, mihin sen nimityskin mieluisa Metsola viittaa. Siinä 
tapauksessa, että metsästäjän yritykset eivät johda toivottuun tulok- 
seen, hän saattaa kuitenkin nähdä lumoavan Metsolan myös jokseen- 
kin kehnona asuntona. Lemminkäinen lausuu huomanneensa met- 
sästysmatkallaan metsässä kolme linnaa, yhden puisen, yhden luisen 
ja kolmannen, joka oli kivinen. Kivilinna oli herraskainen ja kaunis, 
kuusi kultaista ikkunaa loisti sen joka seinällä, ja siellä majailivat met- 
sän jumalat ja jumalattaret, kun he ovat ystävällisellä päällä ja takasi- 
vat metsästäjälle saalista; mutta toisinaan he majailivat kehnommissa 
linnoissaan. (Näin käsitän tarkoitettavan Kalevalan vanhan laitoksen 
runossa 7, säkeet 318-326, joskin se on epäselvä ja uudessa laitokses- 
sa kaikin puolin päinvastaisella tavalla ilmaistu.) Kalevalasta (runo 
14, säkeet 91-94) käy ilmi, että niin kutsuttu Tapiola eli Metsola ja sen 
tietyt kartanot tai linnat, otaksuttavasti yhtäpitävästi esi-isiemme käy- 
tännön kanssa, sijaitsevat eteläpuolella mäkeä, jota [tässä yhteydessä] 
kutsutaan nimityksillä Tapio-vaara, myös Tuomi-vaara, Linna-vaara, 
Lumi-mäki tai Kytö-mäki. Se tarjoaa suojaa kylmiltä pohjoistuulilta. 
Tapion asunnon etu- eli eteläpuolella on laajoja korpia, ja sen ympä- 
rillä kasvaa pikku metsä. 

Tapiolassa on lukuisia aarteita; ne on piilotettu tilavaan aittaan (Ta- 
pion avara aitta), ja sen kuten muidenkin rakennusten kulta-avaimista 
huolehtii metsän emäntä, joka kantaa niitä renkaassa kupeellaan. Hä- 
nen huostaansa uskottuihin asioihin kuuluu muun muassa hunaja, 
metsän olut, jota Tapiolassa on ylenpalttisesti. Juuri hunajan vartijan 
ominaisuudessa metsän emännällä oli myös nimi Simanter (sanasta 
sima ”hunaja). Hänen sanotaan säilyttäneen tätä ihanaa juomaansa 

lukitussa arkussa, jota kutsutaan runoissa hunaja-arkuksi (metinen 
arkku) tai hunajalippaaksi (mesi-lipas). Metsästäjä anoi häntä toisi- 
naan avaamaan tämän arkun, joka oli mättäällä kultaisen mäen päällä, 
ja tuomaan hunajaa juotavaksi. 

Tapiolan pääasiallinen rikkaus käsittää lukuisat, ympäri metsiä ja 
maita kuljeskelevat eläimet. Niitä käsitellään runoissa Tapion karta- 
non kotieläiminä, ja niiden pääasiallinen vartioiminen kuuluu niin 
Tapiolle itselleen kuin erityisesti hänen huomaavaiselle puolisolleen. 
Ilman heidän antamaansa lupaa ei ollut mahdollista tai luvallista ottaa 
saalista näistä laumoista, ja siksi metsästäjä tapasi yrittää suostutel- 
la metsän jumaluuksia ajamaan toivottua saalista hänen tielleen vil- 
pittömin rukouksin ja lupauksin suurista uhreista. Lemminkäinen 
rukoilee eräällä metsästysmatkalla mahtavaa Tapio-jumalaa ottamaan 
avarasta aitastaan kultaisen nuijan (kultainen kurikka), vaskivasaran 
(vaskinen vasara) ja läiskimään sillä metsässä, jotta saalis pakenisi hä- 
nen luokseen (Vanha Kalevala, runo 7, säe 399-). Hän rukoilee yhtä 
lailla metsän muitakin jumaluuksia olemaan häntä kohtaan avuliaita 
kukin omalla paikallaan ja ajamaan metsän eläimet hänen tielleen. 

Metsänjumalten suojeluksessa eivät olleet pelkästään villieläimet, 
vaan myös kesyjen eläinten uskottiin nauttivan heidän suojeluaan. 
Agricolan mukaan suomalaiset palvoivat tiettyä jumaluutta nimeltään 
Kekri, Käkri tai Köyry, jonka uskottiin huolehtivan kesyjen eläinten 
kasvusta (”Käkri se liseis karjan kasvon”); tästä jumalolennosta runot 
eivät kuitenkaan tiedä kertoa mitään. Kekri-jumalan olemassaoloa ei 
voida silti miltään osin epäillä, sillä hänen nimensä elää yhä perin- 
teissä, ja suomalaisten tiedetään jopa pitäneen hänen kunniakseen 
pyhäinmiestenpäivän aikaan juhlia, joita yhä tänä päivänä kutsutaan 
kekriksi. On joka tapauksessa epävarmaa, mikä tehtävä oli uskottu täl- 
le jumalalle. Lencgvist esittää, että myös Kekrin uskottiin suojelevan 
maanviljelystä, sillä hänen juhlansa sattuu siihen aikaan kun sato kor- 
jataan ja kannetaan sisään. Kuinka tämän asian laita onkin, ainakin 
on varmaa, että myös Tapiolan jumalpiirin uskottiin antavan kotieläi- 
mille suojaa niin silloin, kun ne pysyttelivät katon alla, kuin eritoten 
kesällä, kun ne kuljeskelivat ympäri metsiä ja etsivät ravintoa Tapio- 
lan mailla. Tästä todistaa muun muassa rukous, jonka Ilmarin emän- 
tä osoittaa Tapiolle, kauniille jumalalle, vakaalle luojalle (kaunoinen 
jumala, vakainen luoja), ja metsän muille jumalvoimille päästäessään 

kotieläimensä irralleen. Tämä rukous tavataan Kalevalassa (runo 32, 
säe 49-), ja se sisältää muun muassa seuraavaa: 


Katso kaunoinen jumala, 
Varjele vakainen luoja, 
Varjele vahingon tieltä, 
Kaitse kaikista pahoista, 
Ettei tuskihin tulisi, 
Häpeihin hämmentyisi! 
Kuin katsoit katollisessa, 
Alla varjon vartioitsit, 

Niin katso katottomassa, 
Vaali vartiattomassa, 

Jotta karja kaunistuisi, 
Eistyisi emännän vilja 
Hyvän-suovan mieltä myöten, 
Pahan-suovan paitsi mieltä! 


Se suuri joukko villejä ja kesyjä eläimiä, joka kuljeksi ympäriinsä met- 
sissä, johti suomalaiset melko luonnollisesti siihen käsitykseen, että 
Tapio-jumala ja hänen puolisonsa eivät yksinään voineet pitää riittä- 
vän tarkasti silmällä niitä kaikkia. Jokaisen kunnon isännän ja emän- 
nän tavoin heidän oli huolehdittava omaisuudestaan poikiensa ja tyt- 
täriensä sekä palvelijoiden ja palvelijattarien avulla. Koko tämä väki 
luettiin yhteisellä nimityksellä Tapion väeksi, mutta sen lisäksi maini- 
taan runoissa usein Tapion pojat, Tapion neiet tai piiat, metsän immet 
ja viljan eukot saaliin emännät, jumalattaret: Naispuolinen osa met- 
sän jumalan ja jumalattaren palvelusväestä kantaa myös nimeä luon- 
nottaret, luonnon tyttäret, mikä käy ilmi Kalevalasta (runo 32, 76-82), 
missä Ilmarin emäntä lausuu Tapiolle ylläkin siteeratussa runossa: 


Työnnä luonnon tyttäriä 
Minun viljan viitsiäksi, 
Katsojaksi karjan kaiken! 
Paljo on piikoja sinulla, 
Saoin käskyn kuulioita, 
Eläjiä ilman alla, 
Luonnottaria hyviä. 

Olen yllä huomauttanut, että ilman luonnottaret käsitettiin taivaalli- 
sen Ukon palvelushengiksi, ja sama käsitys pätee myös viittauksissa 
luonnon tyttäriin, joiden majapaikka oli metsässä. Ero on ainoastaan 
siinä, että kun ilmassa heitä on kolme, on metsässä luonnottaria luke- 
maton määrä. Todisteen tästä tarjoaa, vasta käsiteltyjen runonsäkei- 
den lisäksi, seuraava Lemminkäisen lausahdus Tapiolan emännälle: 


Et emäntä lienekänä, 
Jos et piikoa pitäne, 
Sata piikoa pitäne, 
Tuhat käskyn kuuliata, 
Karjan kaiken kaitsiata, 
Viitsiätä viljan kaiken. 


Tapiolan isännän ja emännän hallintaan taipuvista metsän olennoista 
useimmat ovat naispuolisia, minkä perusta on epäilyksettä siinä, että 
metsän jumaluudet haluttiin käsittää hyväsydämisiksi ja suopeiksi 
luonnoltaan. Monet näistä jumaluuksista on nimetty erikseen, mut- 
ta Tapiota lukuun ottamatta vain yhdellä on miehen nimi. Tämä on 
Tapion poika, Nyyrikki tai Pinneys nimeltään. Hänet kuvataan siis- 
tiksi, puhtaaksi ja koreaksi mieheksi (mies puhas), joka kulkee pukeu- 
tuneena siniseen viittaan (sini-viitta) ja pitää päässään Tapion tavoin 
korkeaa lakkia, joka on toisinaan sininen, toisinaan punainen väril- 
tään. Häntä rukoillaan lyömään puihin merkkejä, jotta metsästäjä ei 
eksyisi jäljittäessään riistaa metsäisillä tai mäkisillä seuduilla. Vastaa- 
vasti häntä pyydetään tekemään kesälaitumella olevalle karjalle siltoja 
upottaviin, märkiin kohtiin. 

Metsänjumalan naispuoliseen lähipiiriin kuuluu hänen vaimonsa 
lisäksi niin kutsuttu Tellervo, myös Hillervo, jota tavallisesti kutsu- 
taan nimityksellä Tapion neiti eli metsän tytär’ (tyttö), mutta jonkin 
kerran hänet sekoitetaan Mielikkiin, jolloin häntä kutsutaan Tapion 
vaimoksi (Kalevala, runo 46, säkeet 57 ja 58). Hänellä on täyteläiset 
ja pyöreät muodot, hänen hiuksensa ovat kullankeltaiset, ja hänen 
asunsa käsittää kevyen paidan jossa on hieno helma (utu-paita, hieno- 
helma). Hänen varsinainen velvollisuutensa on vahtia Tapiolassa met- 
sän emännän karjaa, mutta häntä rukoillaan myös huolehtimaan 
kesystä karjasta, joka päästetään kesälaitumelle. Muun muassa Ilmarin 

emäntä rukoilee, että Tellervo antaisi hänen elukoilleen rujojen kalo- 
jen ja kauhistuttavien olentojen ulkomuodon, jotta metsän villieläi- 
met eivät uskaltaisi napata niitä ja myös, että hän auringon laskiessa 
ajaisi ne terveinä ja hyväkuntoisina kotiin. 

Toinen metsän piioista on Tapion tytär, ihana Tuulikki. Myös hä- 
nellä on paimenen tehtävät hoidettavinaan, sillä hän hoitaa Tapion 
karjaa, ja häntä anottiin suomaan metsästäjälle riistaa. Lemminkäi- 
nen osoittaa hänelle seuraavan rukouksen: 


Metsän tyttö, mieli neiti, 
Tuulikki tytär Tapion! 

Aja vilja vieremille, 
Aukeimmille ahoille; 
Kun lie jäykkä juoksullehen, 
Eli laiska laukallehen, 
Ota vitsa viiakosta, 

Koivu korven notkelmosta, 
Jolla kutkutat kuvetta, 
Sekä kaivat kainaloita; 
Anna juosta joutuisasti, 
Vikevästi viiletellä 
Miehen etsivän etehen, 
Aina käyvän askelille! 
Kuin vilja uralle saapi, 
Tupita uroa myöten, 
Pane kaksi kämmentäsi 
Kahen puolen kaiteheksi, 
Jott' ei vija vieprahtaisi, 
Tie-puolehen poikeltaisi; 
Josp' on vilja vieprahtavi, 
Tie-puolehen poikeltavi, 
Tielle korvista kohenna, 
Saata sarvista uralle! 
Hako on tiellä poikkipuolin, 
Sepä syrjähän syseä, 
Puita maalla matkallansa, 
Ne on katkaise kaheksi! 
Aita vastahan tulevi, 
Kaaa aita kallellehen, 
Viieltä vitsas-väliltä 
Seitsemältä seipähältä! 

Joki joutuvi etehen, 

Puro tielle poikkipuolin, 

Silkki sillaksi sivalla, 

Puna-verka portahaksi, 

Saata poikki salmistaki, 

Vetele vesien poikki, 

Poikki Pohjolan joesta, 

Yli kosken kuohuloista! 

(Kalevala, runo 14, säkeet 173-212.) 


Tapion piikojen joukkoon kuuluu myös metsän piika, jolta puuttuu 
henkilökohtainen nimitys. Hänet kuvataan hyvin pieneksi kooltaan 
(pikkarainen) ja häneen liitetään usein nimitys sima-suu ”hunajasuu; 
sillä hänen uskottiin nauttivan hunajaa juomakseen metsän muiden 
jumaluuksien tavoin. Paimenen ominaisuudessa hänellä oli huilu, jota 
kutsutaan sima-pilliksi ”hunajapilli, hunajahuilu; ja tätä hänen uskot- 
tiin käyttävän vaelluksillaan metsässä. Runossa metsästäjä rukoilee 
häntä puhaltamaan tällä samalla pillillä metsänemännän korvaan, jot- 
ta tämä heräisi unestaan, kuulisi metsästäjän rukoukset ja lähettäisi 
saalista. Lisäksi hänen kuten useimpien muidenkin metsänjumaluuk- 
sien tehtäviin katsottiin kuuluvan seipäiden pystyttämistä ja puiden 
merkitsemistä metsästäjän opastukseksi. 

Metsänjumalana Tapion uskottiin määräävän myös jumalolentoja, 
jotka huolehtivat hänen hallussaan olevista puista. Myös nämä ovat 
naisellisia luonnoltaan, ja heidän joukostaan mainitaan Kalevalassa 
Tuometar ”tuomipuun suojelusjumalatar' (sanasta tuomi), jota kutsu- 
taan Tapion tyttäreksi, Hongatar 'männyn hallitsijatar" (sanasta hon- 
ka), jota nimitetään hyväksi emännäksi tai erämaan emännäksi (salon 
emäntä), Katajatar, kaunis neiti, "katajan suojelijatar" (sanasta kataja), 
Pihlajatar, pieni piika, 'pihlajan suojelijatar" (sanasta pihlaja). Kaikkia 
näitä jumaluuksia rukoillaan huolehtimaan laitumella olevista koti- 
eläimistä ja tarjoamaan niille runsaasti lehtiä syötäväksi. 

Käsiteltyjen lisäksi Agricola, Lencgvist ja Ganander luettelevat vie- 
lä joitakin muitakin metsänjumaluuksia, joista runot joko antavat 
hämäriä tietoja tai eivät anna tietoja lainkaan. Yhtä niistä kutsutaan 
nimityksellä Käitös, ja hänen sanotaan kaitsevan kesyjä kotieläimiä 
metsässä. Toisen nimi on Nyrkkes eli Nyrkes, ja hän majailee kuusi- 
koissa ja häntä rukoillaan suomaan metsästäjälle oravia. Kolmannen 

nimi taas on Hittavanin eli Hittavainen, ja hän määrää jäniksistä ja 
ajaa niitä saaliiksi metsästäjälle. Neljännen [nimi on] Käreitär, ket- 
tujen emäntä ja lahjoittaja. Ganander nimeää myös ”metsänjumalan” 
nimeltään Lemmes, leppien isä, ja jumalattaren nimeltään Kati, joka 
”kasvattaa puita metsässä” ja jolla on sen vuoksi epiteetti puiden emuu. 
Renvallin mukaan Kati (sukua sanalle kadet ”kateus') merkitsee pahaa 
kateudenhenkeä.'' 

Jätän tähän kysymyksen siitä, missä määrin kaikki nämä nimet ovat 
autenttisia, sillä suomalainen mytologia hukkuu jumalnimiin, joista 
jotkin ovat enemmän tai vähemmän merkityksettömiä. Pääasia on, 
että ymmärrämme oikein suomalaisen mytologian luonteen, ja sitä 
varten haluan vielä muistuttaa siitä, että jokaisella kohteella luonnossa 
katsottiin olevan suojelusjumala, haltia — olento, joka on sen luoja 
ja huolehtii sen olemassaolosta. Kuten olen jo useasti maininnut, 
nämä haltiat eivät kuitenkaan ole sidottuja yksittäiseen, rajalliseen 
kohteeseen, vaan ne ovat vapaita, persoonallisia olentoja, jotka liikku- 
vat itse ja joilla on muoto ja henki, sielu ja ruumis. Niiden olemassa- 
olo ei myöskään riipu yksittäisistä kohteista, sillä kuten luonnossa ei 
ole mitään, millä ei ole suojelusjumalaa, ei myöskään haltian toiminta 
ole kiinnittynyt yhteen ainoaan yksilöön, vaan ulottui sen koko su- 
kuun tai lajiin. Jokaisella pihlajalla, kivellä ja talolla on tiettävästi 
oma haltiansa, mutta samat haltiat huolehtivat myös muista pihlajista, 
taloista ja kivistä. Tietty pihlaja, kivi tai talo voi lopulta kadota, mut- 
ta niiden haltiat pysyvät hengissä ikuisesti niiden suvussa. Tällainen 
oli siis suomalaisten yleinen käsitys jumalolennoista, jotka jakautuvat 
mahtavampiin ja vähemmän mahtaviin jumaluuksiin. Edelliset esi- 
tettiin tavallisesti kuninkaina, isäntinä ja emäntinä, hallitsijoina ym., 
jälkimmäiset taas heidän auliina palvelijoinaan ja palvelijattarinaan. 

Olen maininnut, että tämä käsitys jumalista ei ole vanhin ja alku- 
peräinen suomalaisten mytologiassa vaan että he ovat varhaisempa- 
na aikakautena palvoneet luonnonkohteita aistittavissa olevassa hah- 
mossaan. Tällaista palvontaa he ovat osoittaneet myös metsälle joko 
kokonaisuudessaan tai osille siitä, mutta aina persoonallisena hah- 
mona. Tästä voidaan löytää monia todisteita runoista. Esimerkiksi 
Kalevalan vanhassa laitoksessa (runo 7, säkeet 242 ja 243) sanotaan: 
”Lepy lehto, kostu korpi, taivu ainoinen Tapio”, ja myös säkeissä 246- 
248: ”Ota metsä mieheksesi, urohoksesi Tapio, korpi kolkki-pojaksesi”. 

Ja pian seuraavaksi (säkeet 249-254) metsästäjä osoittaa metsälle seu- 
raavan rukouksen: 


Soita metsä kanteletta, 
Kukuta salo käkeä! 
Jotta kulta kuunteleisi, 
Hopia tilin tekisi 

Alla kuusen kultalatvan 
Alla kaunihin katajan. 


Germaanisten kansojen tavoin myös suomalaiset palvoivat muinoin 
tiettyjä pyhiä lehtoja ja puita, ja sukulaiskansojemme parissa metsän 
palvonta on tavallisinta juuri tässä muodossa. Samojedeilla, ostjakeilla 
ja monilla muilla Siperian paimentolaisilla on tuskin mitään käsitystä 
mistään persoonallisesta jumalolennosta, joka hallitsisi metsää, mutta 
missä hyvänsä he autioilla tundrillaan löytävätkin pienen lehdon, jossa 
on lehtikuusia, kuusia jne., he osoittavat sille palvontansa ja pystyttä- 
vät sinne jumalkuvansa. Tämäntyyppiset pyhät paikat ovat vastaavasti 
hyvin tavallisia tseremissien, tsuvassien ja mordvalaisten keskuudes- 
sa, ja he kutsuvat niitä nimityksellä keremet. Votjakit palvovat niitä 
nimityksellä Jud: Tulemme myöhemmin osoittamaan tälle aiheelle 
erityistä huomiota, mutta nyt riittää todeta yleisesti, että kulttuurin 
kehitystiellä vähemmän edenneiden sukulaiskansojemme parissa val- 
litsee pääasiassa aistittavan luonnon palvonta. On kuitenkin myös 
monia sellaisia kansoja, jotka liittävät metsään persoonallisen jumal- 
olennon. Tällainen olento on tunguuseilla Mo eli Ogon Molgoro,? 
tseremisseillä Wada$,* votjakeilla Palas murt tai Alida? ja ostjakeilla 
Meang (Ermanin mukaan Meik) jne. Itse asiassa olen kuullut lähes 
kaikkien suomalaisten ja heidän sukulaisheimoistaan ainakin nii- 
den, joiden luona olen vieraillut, puhuvan jostakusta mahtavasta 
metsänjumalasta, joka kuvataan kuitenkin vedenhengen tapaan pa- 
haksi ja kauhistuttavaksi olennoksi. Muun muassa samojedit ovat 


Georgi 1776-1780, 58. 
Georgi 1775, 276. 
Georgi 1776-1780, 34. 
Georgi 1776—1780, 59. 

antaneet tällaisen kuvauksen Parnesta*, jonka he yhdistävät venäläis- 
ten Lesovoihin Ulecopop)l, He sanovat: 


Parne on ilkeä olento, joka elää syvällä metsässä ja seuraa ihmisiä. Hänellä 
on pelkästään kolme sormea käsissään, mutta sormissa on terävät kynnet, 
joilla hän raatelee hengiltä jokaisen, joka joutuu hänen valtaansa. Hän syö 
kaikki uhrinsa. Hänellä ei ole telttaa, poroja eikä vaatteita. Hän kulkee aina 
jalan ja hän on vahva juoksija. Hänellä ei ole vaimoa vaan uskottu toveri, 
joka seuraa häntä minne hän meneekin. 


Tätä hirveää metsänhenkeä vastaa lähinnä suomalaisen mytologian 
Hiisi.” On oletettu, että Hiisi ja hiidet ovat olleet historiallinen kansa, 
joka on kenties muodostanut Suomen aborigines [lat. 'alkuperäisasuk- 
kaat'] — tähän oletukseen on tosiasiassa joitakin perusteitakin, mutta 
sitä ei miltään osin voi pitää todistettuna. Runoissa Hiisi merkitsee 
säännöllisesti pahaa, pahantahtoista, kauhistuttavaa jumaluutta. Häntä 
kutsutaan nimityksellä mies häiy (häijy mies”), ja hänen sanotaan yh- 
dessä Syöjättären kanssa synnyttäneen käärmeet. Hänellä uskotaan 
olevan kätensä kaikessa pahassa, jota maailmassa ilmenee. Kun Poh- 
jolan tyttö kehottaa Väinämöistä veistämään hänelle veneen, on Hiisi 
heti käsillä, kajoaa kirveeseen ja aiheuttaa haavan Väinämöisen pol- 
veen. Hiiden katsottiin lähettävän ihmisille vaikeimmat vitsaukseet ja 
sairaudet, ja jokaista sellaista tämän vihatun jumalan lahjaa nimitettiin 
Hiiden heitoksi. Kaiken pahan persoonallistumana Hiisi esiintyy ru- 
noissa usein kuvaannollisessa merkityksessä merkiten *pahaa olentoa 
ylipäätään. Ollessaan vangittuna vanhan Vipusen vatsaan Väinämöi- 
nen lausuu huolissaan: ”Jo taisi tuhoni tulla, hätä-päivä hämmenteä, 
tämän Hiien hinkalossa, tämän Kalman karsinassa” Vipunen puo- 
lestaan antaa vatsaansa pistelevälle Väinämöiselle nimityksen Hiisi. 
Käsitys Hiiden pahasta luonteesta näkyy myös siinä, että sanaa hiisi 
käytetään suomen kielessä usein kirosanana, esim. Oi Hiisi 'voi pahus, 
mene Hiiteen "painu tiehesi; jne. Modernimmassa käsityksessä yhdis- 
tyy Hiisi usein kristittyjen helvettiin, ja tämän pohjalta muun muassa 
runot puhuvat Hiiden hiilistä (Hiien hiilet), Hiiden hehkusta (Hiien 
hiilos), Hiiden hiili-seipäistä ja hiili-kangasmaista (Hiien hiili-seiväs, 
hiili-kankaat), Hiiden padasta (Hiien pata) jne. 

Pahoine ja kauhistuttavine luonteineen Hiittä pidettiin ominai- 
suuksiltaan ylivoimaisen vahvana, mahtavana ja kauhistuttavana 

olentona, ja nämä samat ominaisuudet liitetään runoissa kaikelle, 
mikä on Hiiden hallinnassa. Kun Lemminkäinen haluaa ylistää hy- 
vää, terävää miekkaansa, hän sanoo sen olevan teroitettu Hiiden luo- 
na. Kun Joukahainen haluaa saada haltuunsa hyvän jousenjänteen 
ampuakseen Väinämöisen, hän käyttää siihen Hiiden hirven jäntei- 
tä. Tämän hirven pyydystäminen kuuluu vaikeimpiin tehtäviin, joita 
Pohjolan emäntä pystyy asettamaan Lemminkäisen tehtäväksi edel- 
lytyksenä tyttärensä käden saamiseksi. Väinämöinen valmistaa kie- 
let harppuunsa Hiiden villin hevosen vahvoista harjaksista. Sanotaan, 
että tämän hevosen suusta ja sieraimista lentää kipunoita ja että sen 
kaviot ovat terästä.* Hiiden koirat ja kissat ovat villejä luonnoltaan 
tai kuten Ganander” asian ilmaisee: ”vihaista sukua ja samankaltaisia 
kuin isäntänsä” 

Pahana, mahtavana ja kauhistuttavana jumaluutena Hiittä kutsu- 
taan runoissa usein nimityksellä Paha tai Paholainen, Juutas, Piru tai 
Pirulainen, Lempo, jotka ovat pahoja ja samanmerkityksisiä jumaluuk- 
sia. Näistä tosin Paha eli Paholainen sekä Juutas (Juudas) ovat kristin- 
uskosta otettuja käsitteitä ja Piru samaten kuin Perkele on lainattu indo- 
germaanisten kansojen mytologiasta, samaten kuin slaavilainen Perun 
(Piorun, Peraun), liettualainen Perkunas, lättiläinen Pehrkhors jne. 
Lempo sitä vastoin on suomalaisessa mytologiassa kotoperäinen sana, 
joka merkitsee ainakin Kalevalan runojen ja perinteen todistuksen 
perusteella ”pahuuden edustajaa yleisemmässä merkityksessä. Hii- 
dellä ei ole ollut tätä merkitystä alkuperäisenä käsitteenä, vaan sillä 
ymmärretään, kuten olen aiemmin maininnut, varsinaisesti "pahaa 
metsänjumalaa. Jo Agricola esitti, että Hiiden käsitettiin majailevan 
metsässä, joskin hän erehtyy Hiiden olennosta liittäessään tähän 
saaliin suomisen, joka on Tapiolle kuuluva tehtävä. Agricolan runon 
kääntäjä on korjannut tämän virheen kirjoittaessaan Agricolan Hiisi 
metselest soi voiton (varsinaisesti: Hiisi antoi voiton metsistä”) tällä 
tavoin: Hisis preseguitur tristeis ursosgue luposgue. Todisteena näke- 
mykselleni Hiiden majapaikasta metsässä on myös se seikka, että 
Kalevalassa (runo 14, säkeet 241-242) Tapion vaara ja Hiien linna 


a Toisessa runossa kerrotaan, että Väinämöinen olisi tehnyt kielet harppuun- 
sa Hiisi-neidon palmikoista. 
b Ganander 1789, 13. 

käsitetään synonyymisinä ilmauksina. Lisäksi Hiiden asuntoa, vasta- 
mainittua Hiien linnaa tai Hiitolaa, jota kutsutaan myös nimityksellä 
Vuori tai Tanikan linna, kuvataan syvien erämaiden, korkeiden vuor- 
ten ja hämyisten tunturien ympäröimäksi. Runoissa puhutaan myös 
Hiien pelloista, Hiien nurmista, Hiien hevosesta, Hiien härästä ym. 
jotka eivät sovi kovin hyvin metsämiehen elämään. Useammin on- 
kin kyse Hiiden erä- tai hirsimetsästä (Hiien korpi, Hiien hirsikangas) 
jne. Hiiden ajateltiin erityisesti viihtyvän hämyisillä vuoriseuduilla, 
minkä vuoksi häntä kutsuttiin nimityksellä Vuoren ukko, ja Suomessa 
kutsutaan monia vuoria hänen mukaansa nimityksellä Hiiden vuori. 
Vastamainittu käsitys Hiiden mieltymyksestä vuorisiin metsäseutui- 
hin selittää myös epämääräisiä puheita Hiien-linnoista. Näihin kohtei- 
siin liittyvä traditio on osaltaan johtanut hypoteesiin, jonka mukaan 
Hiiden väki on todella olemassaollut kansa. Omasta puolestani pidän 
toistaiseksi näitä Hiiden linnoja luonnollisina maanmuodostumina,? 
ja Hiiden väellä on minulle sama myyttinen merkitys kuin Tapion 
väellä, veen väellä jne. 

En jätä mainitsematta, että runot erottelevat tiettyjä Hiiden tyyp- 
pejä, kuten Vesi-Hiisi, Vuori-Hiisi ja Metsän Hiisi.* Tämä erottelu vah- 
vistaa aiemmin esittämääni kantaa, että Hiidellä on suomalaisessa 
mytologiassa merkitys ”pahana olentona ylipäätään. Koska tämä sana 
merkitsee kuitenkin myös pahaa metsänjumalaa, ei ole epäilystä siitä, 
että jälkimmäinen merkitys on konkreettisempana alkuperäinen. Kä- 
sitteet Metsän Hiisi, Vesi-Hiisi jne. ovat luonnollisesti kehittyneet sen 
jälkeen, kun Hiiteen on liitetty yleinen, abstrakti merkitys. 

Hiisi-sanaan liitetyistä tarkoitteista haluan sanoa, että tätä sanaa 
käytetään sanan Hiitola tavoin usein merkitsemään Hiisi-jumalan 
kotia tai asuntoa, mikä näkyy yllä käsitellystä ilmaisusta mene Hii- 
teen. Hiiden deminutiivimuotoja ovat Hiito, Hiitto ja Hitto. Renvall 
ei tunne näille muuta merkitystä kuin Hiiden koti; mutta myös täs- 
sä muodossa Hiidellä on persoonamerkitys, kuten Topeliuksen teok- 
sessa Wanhoja Runoja ([Topelius 1822-1831, V]: 33): Eipä Hiitto, 


a Suomalainen perinne kertoo myös Hiiden kiukaista ja Hiiden pesistä, mutta 
ne ovat ainakin suurelta osin lappalaisten muinaisjäänteitä. 

b Ganander 1789, 14. 

< Renvall 1826: 1, 73. 

tiennytkähän. Lappalaisten mytologiassa tavataan Hiisi muodossa 
Hita, mutta sitä käytetään Lindahlin ja Öhrlingin* mukaan pelkästään 
kirosanana. 

Hiittä käytetään henkilömerkityksessä usein monikossa muodossa 
Hiidet tai Hiiet viittaamaan Hiiden koko sukuun, jota kutsutaan myös 
nimityksellä Hiiden tai Vuoren väki. Tähän sukuun kuuluviksi mai- 
nitaan Hiiden itsensä lisäksi hänen pieni poikansa (Hiien poika pik- 
karainen) ja hänen tyttönsä (Hiien impi). Koska kaikki nämä olennot 
ovat pahoja, kauhistuttavia ja ihmisten vihaamia, muinaissuomalai- 
set rukoilivat niitä äärimmäisen harvoin. Kun näin joskus kuitenkin 
tapahtui, on tarkoitus suurelta osin ollut heidän avullaan rankaista 
rikollisia, erityisesti varkaita, tai aiheuttaa viholliselle onnettomuus, 
tehdä hänestä ”kuuro, sokea, vapiseva ja monien sairauksien vaivaa- 
ma”? Toisinaan näyttää Hiiteen vedotun, kun on ollut kyse vaivojen, 
vammojen tai sairauksien karkottamisesta. Tällöin Samaani pyytää 
joko hänen kattilaansa, jolla keittäisi ja pysäyttäisi haavasta vuota- 
van veren, tai hänen nopeaa hevostaan ja keveitä suksiaan tehdäkseen 
näillä välineillä nopean matkan pahojen vaivanhenkien”' luokse. 

Hiiden yhteydessä tuon esiin myös toisen pahan ja kauhistutta- 
van olennon, jonka ajateltiin majailevan metsien siimeksessä. Häntä 
kutsuttiin nimityksellä Ajatar. Kuten sanan pääte paljastaa, tämä oli 
naispuolinen jumaluus. Hänen ominaisuuksiinsa kuului johtaa met- 
sästäjät ja metsämiehet eksyksiin, minkä vuoksi häntä kutsutaan Ajat- 
tareksi — sana merkitsee etymologiansa perusteella 'ajajatarta' (sanasta 
ajaa). Runoissa häntä ei tietääkseni mainita koskaan. Sitä vastoin ru- 
not käsittelevät muutaman kerran pahaa olentoa nimeltään Horna 
tai Worna,* joka näyttää kuuluneen myös metsään. Tämän lähemmin 
häntä ei kuitenkaan opi tuntemaan runojemme pohjalta. Ainoa ku- 
vaus, joka tähän suuntaan viittaa, on maininta siitä, että Joukahainen 
tunsi puut Pisa-mäellä ja hongat Hornan kalliolla. Sitä vastoin Hornaa 
käytetään nykyisessäkin kansankielessä kirosanana monissa muo- 
doissa, mikä näyttäisi osoittavan, että Horna oli ainakin paha olento. 


a Lindahl & Öhrling 1780, 70. 

Ganander 1789, 14. 

Helsingfors Morgonbladissa 1845, nrot 12-14, kerrotaan hävytön tarina 
Wornasta, jossa hänet kuvataan naistenryöstäjänä. 

Olen lyhyesti yrittänyt selvittää maahan liittyviä jumaluuksia, joi- 
den tehtävät muinaissuomalaisten käsitysten mukaan koskivat orgaa- 
nisen luonnon kahta suurta sfääriä: eläin- ja kasvikuntaa. Epäorgaani- 
sessa luonnossa emme tapaa yhtään merkittävämpää jumaluutta, 
eikä tätä voi odottaakaan, sillä mikäpä siellä voisi vetää puoleensa 
luonnonihmisen aistien valppautta? Korkeat vuoret, suuret kalliot, 
oudot kivet voivat tietenkin herättää hänessä hämmästystä, ja tiede- 
tään, että suomalaiset ennen muinoin osoittivat niille palvontaa, ku- 
ten monien sukukansojen kohdalla on laita yhä tänä päivänä. Koska 
niillä on kuitenkin vain epämääräinen vaikutus ihmisen onneen tai 
onnettomuuteen ja koska ne tuovat hänelle harvoin menestystä tai 
vahinkoa, niiden palvonta on ollut merkitykseltään vähäistä. Aina- 
kaan suomalainen mytologia ei tunne yhtään mahtavampaa jumalaa, 
jolle olisi uskottu epäorgaanisen luonnon kohteiden hallitseminen. 
Ganander" on esittänyt, että Kimmo tai Kammo olisi hallinnut kiviä, 
ja myös Kalevalassa (runo 40, säe 48) anotaan Kimmoa, jota tässä kut- 
sutaan Kammon pojaksi, murskaamaan kivi vedessä; mutta käytettä- 
vissä oleva materiaali ei pysty kertomaan hänestä mitään luotettavaa. 
Tämän jumaluuden on joka tapauksessa täytynyt olla vähämerkityk- 
sinen, koska Agricola ja Lencgvist eivät tunne hänen nimeään ensin- 
kään. Sama koskee vielä suuremmassa määrin niin kutsuttua Karilais- 
ta, joka Gananderin? mukaan olisi ollut karikoiden hallitsija. 

Siirrymme nyt ulkoisesta maailmasta ihmiseen itseensä ja käymme 
jäljittämään niitä harvoja ja merkityksettömiä jumalolentoja, joiden 
katsottiin suuntaavan tahtonsa ja aikomuksensa ihmisiin. Kaikilla ju- 
maluuksilla on tietenkin suurempi tai vähäisempi vaikutus ihmisten 
oloihin, mutta niiden joukossa on joitakin, joiden kaikki tehtävät on 
sidottu ihmiselämään. Näillä jumalilla ei ole silti mitään tekemistä ih- 
misen ylemmän, henkisen tai yliaistillisen luonnon kanssa, vaan ne 
vaikuttavat ihmiseen pelkästään luontokappaleena. Viisaus tai laulu, 
hyve tai oikeus eivät ole saaneet suomalaisessa mytologiassa suojelijaa 
jumalten joukosta; jumalat huolehtivat ainoastaan ihmisen maallisis- 
ta ja ajallisista tarpeista. 


a Ganander 1789, 39. 
b Ganander 1789, 39. 

Kyseisellä [ihmisten] alueella ovat ylimpinä jumaluudet, jotka val- 
vovat ihmisen luonnollisia viettejä. Tällainen on niin kutsuttu Sukka- 
mieli, naispuolinen olento, jota Lencgvistin' mukaan rakastavaiset 
rukoilivat sytyttämään rakkauden liekin rakkautensa kohteen sydä- 
meen, mutta Gananderin” mukaan hänen uskottiin ”istuttavan eri- 
puran rehdin kansan keskuuteen”. Nähtävästi Ganander perustaa 
väitteensä käytössä olevaan ilmaisuun kävellä mustin sukin, so. olla 
mustasukkainen; todellisuudessa on kuitenkin vaikea sanoa, mikä 
yhteys Sukkamielellä on tähän ilmaisuun. Sanana sukkamieli merkit- 
see kirjaimellisesti ”henkilöä, joka rakastaa sukkia: Sukka on sileä ja 
pehmeä asia, ja rakkaudenjumalatar nimettiin Sukkamieleksi, koska 
hän huolehti hauraimmista ja herkimmistä sydämen tunteista. Sukka- 
mielen olemus rakkaudenjumalattarena tulee selvimmin näkyviin 
sekä Lencgvistin että Gananderin siteeraamasta runosta, jossa sano- 
taan: 


Sukkamieli mielen käändäjä, 
Mesilläs tuon mieli haudo, 
Haudo mieli mielettömän, 
Armahani armottoman. 


Myöhempinä aikoina kerätyissä runokokoelmissa Sukkamieltä ei, 
huomattavaa kyllä, mainita koskaan, ja myös perinteessä hän on lähes 
tyystin tuntematon. Tämän perusteella näyttäisi siltä, etteivät muinais- 
suomalaiset yleisesti tunteneet tai palvoneet tätä jumaluutta vaan et- 
tä hän on saattanut saada paikan suomalaisessa mytologiassa vasta 
myöhemmällä ajalla. Tämä olettamus saa tukea siitä seikasta, että 
sukka ei ole kotoperäinen suomen kielen sana vaan lainattu indo- 
germaanisista kielistä. Ehkäpä tätä jumaluutta merkittiin alun perin 
sanalla lempi, joka nykyaikaisessa kielessä merkitsee rakkautta, mut- 
ta jolla on toisinaan runokielessä* persoonallisen jumaluuden merki- 
tys. Toisaalta sanan lempi deminutiivimuoto on lempo, jonka esitin 
yllä viittaavan tavallisesti pahaan, Hiiden ja Pirun kanssa identtiseen 


a Lencgvist 1782, 47. 
b Ganander 1789, 87. 
€ Lönnrot 1829-1831: 1, 31-33. 

jumalvoimaan. Sanan tämä merkitys ei luultavasti ole kuitenkaan 
alkuperäinen, vaan sanan etymologian perusteella on oletettava, että 
Lempo on ennen muinoin viitannut rakkaudenjumalaan. Rakkaus 
kuvataan runoissamme toisinaan villiksi, vihaan liittyväksi, jonkin 
pahan noidan ihmisessä herättämäksi intohimoksi, ja siksi on helppo 
nähdä, kuinka Lempo on suomalaisessa mytologiassa saanut nykyi- 
sen merkityksensä pahana jumalolentona. Ihmisten muiden luonnol- 
listen viettien joukosta personifioidaan toisinaan myös uni (demin. 
unonen), joka esiintyy ystävällisenä ja suopeana jumaluutena. Tästä 
saatetaan erottaa Untamo (sanasta uni), jota toisinaan rukoillaan 
selittämään unia (Kalevala, runo 5, säe 17-). Nimeä Untamo kantaa 
lisäksi Kalevalassa yksi Kalervon pojista, ja toisinaan sillä merkitään 
myös Pohjolaa nimityksellä Untamola. Untamon vaihteleva käyttö 
johtuu siitä, että sanan alkuperäinen merkitys on joutunut ajan ku- 
luessa unohduksiin. Tämä huomio koskee myös monia muita nimiä 
muinaisissa runoissamme. 

Muinaissuomalaiset palvoivat myös erityisiä jumaluuksia, joiden 
uskottiin vaikuttavan ihmisten terveydentilaan. Ganander’ nimeää 
heidän joukostaan Munnun, jonka uskottiin antavan apua silmäsai- 
rauksiin, ja Lemmaksen, naispuolisen jumaluuden, joka paransi haa- 
voja ja lievensi niiden korvennusta. Runot osaavat kertoa heistä vain 
vähän jos lainkaan, mutta noitalauluissa mainitaan melko usein nais- 
puolinen jumaluus Suonetar (sanasta suoni), jonka uskottiin kehrää- 
vän jänteitä ja suonia. Mikäli ne olivat syystä tai toisesta vaurioituneet, 
käännyttiin Suonettaren puoleen ja rukoiltiin uusia, jotka hän pistäisi 
ihmisvartaloon turmeltuneiden tilalle. Hänen tukeaan anottiin seu- 
raavin sanoin: 


Sorea on suonten vaimo, 
Suonetar sorea vaimo, 
Soma suonten kehreäjä 
Sorealla kehrinpuulla, 
Vaskisella värttinällä, 
Rautaisella rattahalla; 
Tule tänne tarvittaissa, 
Käy tänne kutsuttaessa, 


a Ganander 1789, 48, 60. 

Suoni-sykkyrä sylissä, 

Kalvo-kääri kainalossa, 

Suonia sitelemähän, 

Päitä suonten solmimahan 
Haavoissa halennehissa, 

Ref'issä revennehissä! 

(Kalevala, runo 15, säkeet 315-328.) 


Suonettarelle ja muille terveyden jumaluuksille vastaista roolia esittää 
suomalaisessa mytologiassa Kivutar, sairauksien, ja Vammatar, vam- 
mojen jumalatar, mutta heihin palaamme myöhemmin. 

Myyttisissä runoissamme mainitaan lopulta jumaluuksia, joilta ru- 
koiltiin tukea tietyissä tehtävissä. Tällaisia ovat niin kutsutut Sinettäret 
(yks. Sinetär, sanasta sini "väri, varsinaisesti sininen”) ja Kankahattaret 
(yks. Kankahatar, sanasta kangas). [He ovat] naispuolisia jumaluuk- 
sia, joista edellisten uskottiin auttavan värjäyksessä, jälkimmäisten 
kutomisessa. Matkan suojelijana rukoiltiin tien jumalaa (tie-jumala) 
nimeltä Matka-Teppo — nimitys, jossa on tunnistettu kristillinen 
Stephanus”. Näihin jumaluuksiin voidaan lukea myös Aarni eli 
Haarni, jonka turviin uskottiin piilotetut aarteet. 


4. Maanalaiset jumaluudet 


Suomalaisten ja heidän sukulaiskansojensa parissa useimmat uskovat, 
että kuolema — se hämärä ja käsittämätön tapahtuma, jota he tarkas- 
televat rajattomalla pelolla ja kauhulla — ei tyystin katkaise ja tuhoa 
yksittäisen elämän olemassaoloa, vaan että ihmisellä on elämä vielä 
haudan tuolla puolenkin. Tämä usko kukoistaa ainakin kansan viisai- 
den parissa, ja vaikka on myös yksilöitä ja jopa tiettyjä kansoja, jotka 
uskovat että ihmisten ja eläinten olemassaolo tulee päätökseensä kuo- 
lemassa, näissäkin tapauksissa suoritetaan edesmenneille henkilöille 
tiettyjä seremonioita. Nämä seremoniat osoittavat selvästi, että he 
enemmän tai vähemmän tietoisesti tunnustavat sittenkin uskovansa 
jonkinlaiseen kuolemattomuuteen. Eräässä tällaisessa seremoniassa 
hautaan ja sen päälle lasketaan ruokaa ja vaatteita, kirves, veitsi, 
tulukset, pata, kelkka, keihäs ja ylipäätään kaikki sellaiset esineet, joi- 
ta edesmennyt on käyttänyt eläessään. Kesyttömät kansat myöntävät 
itsekin tämän tavan perustuvan käsitykseen, jonka mukaan vainajilla 

on samat tarpeet kuin elävillä ja näiden tarpeiden täyttämiseksi he 
metsästävät, kalastavat ja ylipäätään toimittavat samoja askareita kuin 
eläessään. Jotkin kansat suovat heille jopa materiaalisen olemassaolon 
ja uskovat, että kuoleman jälkeen he saavat uuden ruumiillisen ko- 
din.* Toiset taas näkevät vainajat henkiolentoina, jotka joko majailevat 
haudassaan tai kuolleiden valtakunnassa tai kuljeskelevat ympäriinsä 
maan päällä ja ovat eritoten liikkeellä yön pimeydessä, myrskyllä ja 
rajuilmalla. Vainajat ilmaisevat itsensä tuulen ujelluksessa, lehtien ra- 
hinassa, tulen kipinöinnissä ja tuhansissa muissa luonnonilmiöissä. 
Samaaneilla uskotaan olevan kyky nähdä heidät ja selvittää heidän 
ajatuksensa, mutta he ovat näkymättömiä tavallisten ihmisten kat- 
seelle. Vainajat voivat kuitenkin näyttäytyä myös tavallisille ihmisille 
kiusaamalla ja häiritsemällä heidän huonoa omaatuntoaan, tulemalla 
heidän uniinsa, langettamalla heille sairauksia ja aiheuttamalla heille 
kaikenlaista vahinkoa. Tällaisista hengistä on yleisesti sellainen käsi- 
tys, että ne vierailevat elävien luona eritoten vahingoittaakseen heitä. 
Tämän johdosta niiden vierailuja pelätään tavattomasti ja niiden tor- 
jumiseksi turvaudutaan kaikenlaisiin keinoihin. Niinpä kerrotaan, 
että kuolevan lakatessa hengittämästä tSuvassit katkaisevat pään ka- 
nalta mahdollistaakseen sen, että [vainaja] (ilmeisesti kanan hahmos- 
sa) lentäisi tiehensä eikä palaisi. Niin pian kuin vainaja on kannettu 
huoneesta, heitetään kirstun perään tulikuuma kivi, jonka uskotaan 
katkaisevan häneltä paluutien. Lisäksi tSuvassit tapaavat sitoa kirstun 
päälle kaksi tankoa poikittain estääkseen edesmennyttä kohottamas- 
ta sen kantta. Itse hautajaisissa, kuten muissakin vainajien kunniak- 
si vietetyissä juhlissa, he jättävät monenlaisia ruoka-aineita haudalle, 
jottei vainajan tarvitsisi etsiä ruokaansa elävien parista.” Siinä tapauk- 
sessa että vainajia, joita he kutsuvat nimityksellä viljaski, ei muisteta 
uhrein ja juhlin, heidän uskotaan lähettävän ihmisille tiettyjä tauteja.* 


a Jessen-Schardeboll (1767, § 28) ja Ganander (1789, 21) kertovat, että lap- 
palaisten käsitysten mukaan kaikki kuolleet ovat maan alla yhtä mahtavia 
kuin olivat maan päällä ja että heillä on siellä "uusi vartalo sen tilalla, joka 
on mädännyt maan alla.” Vastaava käsitys näyttää vallinneen myös suoma- 
laisten keskuudessa (vrt. Lencgvist 1782, 55). 

b Višnevski 1846, 21. 

< Višnevski 1846, 8. 

Suunnilleen samoin kerrotaan tSeremisseistä, joilla on lisäksi tapa- 
na ympäröidä hautansa paaluilla, joiden yli kuolleiden ei uskota pys- 
tyvän kiipeämään. Samojedien, ostjakkien ja useiden muiden napa- 
seutujen kansojen parissa Samaanit pyrkivät loitsuillaan saamaan 
vainajien henget pysymään rauhassa haudoissaan. Ennen kaikkea hei- 
tä pyritään kuitenkin lepyttämään uhreilla, joita annetaan yhtä lailla 
itse hautauksen yhteydessä kuin myös sen jälkeen vuosien ajan. 
Aasiassa on ollut ikivanhoista ajoista asti tapana uhrata vainajille. 
Hiongnu-kansan sanotaan luovuttaneen sotavankeja uhreiksi meneh- 
tyneille tSenjuilleen [päälliköilleen], jotka Samaanien väittämän mu- 
kaan raivostuisivat, mikäli tämä jätettäisiin tekemättä.* Tämä kansa 
uhrasi myös esi-isiensä hengille. Etelä-Siperiasta Keski-Aasiaan” 
vaeltaneen topo-kansan sanotaan vielä pitkään muuttonsa jälkeen 
muistaneen esi-isiensä hautoja ja toimittaneen niille uhreja lähettien 
välityksellä.* Myös Intiassa on osoitettu uhreja edesmenneille sukulai- 
sille, ja Kiinassa heidän kunniakseen ei ole kannettu ainoastaan uh- 
reja vaan myös pystytetty temppeleitä. Vainajan tällainen kunnioitus 
ei perustunut monien kansojen kohdalla pelkästään edellä mainit- 
tuun pelkoon hänen haitallisesta paluustaan vaan johtui osin uskosta 
hänen kuoleman kautta saavuttamaansa korkeampaan, jumalalliseen 
luontoon. Tätä uskoa on kutsuttu varsinaiseksi vainajakultiksi, joka 
hautamuistomerkkien loisteliaisuudesta päätellen näyttää vallinneen 
myös tataarikansojen parissa Keski-Aasiassa ja Etelä-Siperiassa. Myös 
pohjoisten kansojen eli suomalaisten ja samojedikansojen parissa on 
tunnistettavissa tiettyjä jälkiä tällaisesta korkeammasta ja jalommasta 
kultista. On tunnettua, että monet näistä kansoista eivät ole ainoas- 
taan uhranneet ja järjestäneet juhlia vainajien kunniaksi vaan ovat 
myös rukoilleet näiltä apua ja tukea hädässä. Suomalaisten ja lappa- 
laisten parissa kerrotaan, että heidän Samaaninsa kulkivat siinä ta- 
juttomuuden tilassa, johon he toisinaan tapasivat vaipua, ympäriin- 
sä myös maanalaisilla alueilla pyytämässä neuvoja ja apua vainajilta. 
Myös suomalaisessa Kalevala-eepoksessamme kerrotaan (runo 17), 


a Deguignes 1768-1769: I, 185. 
b Deguignes 1768-1769: |, 306. 
€ Deguignes 1768-1769: II, 5. 

että ollessaan vailla kolmea noitasanaa”* viisas Väinämöinen meni 
vanhan Vipusen haudalle saadakseen hänen huomastaan täydennystä 
viisauteensa. Ne jumaluudet, joita samojedien Samaanit pääasiallises- 
ti rukoilevat kaikissa pyrinnöissään, ovat niin kutsuttuja tadebtsjoja* 
eli näkymättömiä henkiolentoja, joiden uskottiin majailevan ilmassa, 
maassa, vedessä ja kaikkialla luonnossa. Olen kuullut monien samo- 
jedien kertovan, että tadebtsjot ovat pelkkiä edesmenneiden ihmisten 
henkiä, mutta toiset pitävät niitä omana, alempien jumalallisten olen- 
tojen lajinaan. 

Kuinka suuri merkitys vainajakultille annetaankin, altailaisten 
kansojen parissa pelko on siihen aina tärkein vaikutin. Uhrit ja juhlat, 
joita järjestetään edesmenneiden kunniaksi, perustuvat pääasiassa 
tälle pelolle, kuten jo mainittiin. Tämän johdosta esim. tsSuvassien 
parissa uhria toimittava henkilö tapaa puhutella vainajaa seuraavin 
sanoin: ”Muistamme sinua juhlalla; katso, siellä sinulla on leipää ja 
tiettyjä keitoksia, kaikki sinulla on edessäsi, älä siis häiritse meitä, 
älä tule meidän luoksemme? Nämä pojan sanat edesmenneelle isäl- 
leen osoittavat, ettei edes lähimmiltä kuoleman vuoksi joukosta pois- 
tuneilta odoteta mitään hyvää. Itse asiassa heille osoitetaan uhreja 
ja järjestetään juhlia juuri siksi, että vältyttäisiin heidän vihaltaan ja 
kotiinpaluultaan. Pelättäisiinkö siis yhtään vähemmän vieraiden hen- 
kiä, jotka eivät edes ole sukulaisia? Suurin on pelko, jota tunnetaan 
edesmenneitä Samaaneja kohtaan. Yhtä lailla kuin eläessään, he ovat 
myös kuolemansa jälkeen mahtavimpia, ja heidän uskotaan pysty- 
vän aiheuttamaan eläville kaikenlaista mahdollista vahinkoa. Samo- 
jedit uskovat, että kuoleman jälkeen Samaaneista tulee tietyntyyppi- 
siä, nimityksellä itarma** kutsuttuja olentoja, joita he pitävät luonnon 
kaikkein vahingollisimpina henkinä. Myös ostjakeilla ja useilla muilla 
pohjoisaasialaisilla kansoilla on samanlaisia käsityksiä. Timowskyn 
mukaan [nämä käsitykset] vallitsevat myös mongolien parissa, jotka 
uskovat, että edesmennyt Samaani muuntautuu pahaksi hengeksi ja 
aiheuttaa heille kaikenlaista vahinkoa tarkoituksenaan pakottaa hei- 
dät osoittamaan hänelle uhreja. 

Edellä on mainittu, että myös muinaissuomalaiset uskoivat kuo- 
lemanjälkeiseen olemassaoloon ja että he eivät ainoastaan kunnioit- 


a Fuks 1840, 74. 

taneet vainajiaan uhrein ja juhlin vaan lisäksi myös anoivat heiltä 
apua ja tukea. Tiedetään myös, että vainajien uskottiin tekevän hai- 
tallisia vierailuja yhä elävien sukulaistensa luona, ja pääasiassa juuri 
näistä johtuen heitä muistettiin uhrein. Siitä ei ole kuitenkaan tietoa, 
millaisia arvoeroja” esiintyi vainajien välillä suomalaisten tai hei- 
dän sukulaiskansojensa käsityksissä. Vainajien henkiä kutsuttiin suo- 
men kielessä ilmeisesti useilla erityisillä nimityksillä, kuten manalai- 
set, männingäiset, keijuiset (myös keijut, keijukaiset), kööpelit ja peijot 
(myös peijaiset, peijakaiset), mutta en ala selvittää sitä, merkitsevätkö 
nämä nimitykset erityyppisiä edesmenneiden henkiä tai ovatko ne 
alun perin viitanneet lainkaan vainajiin. Etymologiat tarjoavat taval- 
lisesti hyvää osviittaa, mutta kyseisten sanojen kohdalla ne eivät anna 
paljoakaan valaistusta. Suomen kielessä hyvin yleinen sana manalai- 
nen merkitsee varsinaisesti maanalaista olentoa ylipäätään; ja vaikka 
sillä tavallisesti viitataan vainajien henkiin, sitä käytetään yhtä lailla 
toisinaan myös kuolemanjumala Tuonen epiteettinä, eikä sitä näin 
ollen voi tulkita minkään tietyntyyppisten maan alla asuvien olento- 
jen nimitykseksi. Sanat keiju, keijuinen ja keijukainen merkitsevät ety- 
mologiansa perusteella luultavasti 'liikkuvaisia, leijuvia olentoja, sillä 
ne on johdettava samaan kantaan kuin sana keijua tai keikkua 'kei- 
nua, keikkua. Tästä johtuen ei ole yksinomaisen selvää, kuten olen 
kuullut vakuuteltavan, että keijuiset olisivat kuolleiden henkiä, eikä 
Gananderkaan anna yksiselitteisesti tätä merkitystä, vaikka hän va- 
kuuttaa niiden epäilyksettä olevan ”häiriintyneitä elämän-henki&”%, 
Hän kutsuu niitä myös ”pieniksi haltioiksi, lentäviksi hengiksi”? ja 
sanoo niiden muistuttavan ”tuiskuja, pieniä lastennukkeja, tulikieh- 
kuroita”* ja olevan joko mustia tai valkoisia, pahoja tai hyviä. Lisäksi 
hän mainitsee, että ne näyttäytyvät tietyille, siihen taipuvaisille hen- 
kilöille ruumisseremonioiden yhteydessä kirkkomailla ja teillä, että 
ne ilmaantuvat sairaiden kuolinvuoteella ja ruumishuoneella ja et- 
tä ne erittävät ruumiinhajua (kalma). Niiden myötävaikutuksella voi 
myös aiheuttaa huonovointisuutta viholliselleen ja pelotella ja kiusa- 
ta tätä kuljettamalla kirkkomaalta kuolleiden jäänteitä tai luita hänen 
makuuhuoneeseensa.? Jossain määrin tästä poikkeava on Gananderin 


a Ganander 1789, 36. 

kuvaus niin kutsutuista männingäisistä. Hän nimittää niitä ”kirkko- 
kummituksiksi”*! tai ”haamuiksi”% ja sanoo, että niillä on piilo- 
paikkoja ”haudoissa, vuorten rotkoissa ja erämaissa” mistä käsin ne 
aiheuttavat pelkoa ja kauhua ohikulkijoissa.* Piispa Agricolan mu- 
kaan, sanoo Ganander, muinaissuomalaiset palvoivat männingäisiä 
jumaluuksina, jotka edesauttoivat aviollisia suhteita. Tämän merki- 
tyksen perusteella, mikäli se todella on oikeellinen, olisi mahdollista 
johtaa sana männingäiset, joka lausutaan myös menningäiset, germaa- 
nisesta sanasta menni (”muisti”), joka oli Grimmin* mukaan saksalais- 
ten parissa yleinen korkeampien, yliluonnollisten naispuolisten olen- 
tojen nimitys. Minun käsitykseni mukaan sekä sanaa männingäiset 
että keijuiset, kuten myös sanaa maanalaiset, käytettiin synonyymi- 
sinä sanoina. Sitä vastoin sana kööpeli vaikuttaa eroavan näistä mer- 
kitykseltään myös nykykielessä. Renvall kääntää sen sanakirjassaan* 
merkitykseen 'metsäkummitus' [skogsspöke; spectrum sylvestre], ja 
Ganander" pitää kööpeliä '”kummituksena'*! tai 'aaveena'*, joka majai- 
lee taloissa ja vanhoissa linnoissa, hirttomäillä ja hautausmailla ja joka 
näyttäytyy monenlaisissa hahmoissa ja antaa ihmisille tuhoisia isku- 
ja**. Kuten Ganander huomauttaa,! männingäisten ja keijuisten ta- 
voin myös kööpelit olivat vainajien henkiä, mutta hänen kuvauksensa 
perusteella vaikuttaa siltä kuin nimitys kööpelit olisi liitetty sellaisiin 
yksilöihin, jotka eläessään olivat tehneet vakavia rikoksia. Sana näyt- 
tää johtuneen germaanisesta sanasta Kobold (kreikan xopahog, latinan 
cobalus), joka alun perin lienee merkinnyt puusta veistettyä jumal- 
kuvaa.* Peiko (peikko, peijainen, peijakas) on Gananderin mukaan 
synonyyminen sanojen piru, perkele, lempo, hiisi ym. kanssa. On var- 
maa, että sillä tarkoitetaan usein 'pahaa olentoa ylipäätään, mutta li- 
säksi sanaa käytetään 'vainajien henkien merkityksessä. Tämä merki- 
tys on itse asiassa alkuperäinen, mikä näkyy siinä, että sanaa peijaiset 
käytetään monin paikoin myös hautajaisjuhlista. Etymologisesti sana 


Ganander 1789, 56. 
Grimm 1844, 404; vrt. 52-. 
Ganander 1789, 42. 

Ibid. 

Grimm 1844, 469. 
Ganander 1789, 68. 

tarkoittaa 'ilkeää, pahantahtoista olentoa; sillä se on varmasti sukua 
sanan peijata "pettää kanssa. 

Vaikka vainajat edellä antamani esittelyn mukaan majailivat usein 
maan päällä ja aiheuttivat ihmisille monenlaista pahaa, heidän varsi- 
nainen kotinsa oli kuitenkin maan alla, tai vielä oikeammin haudassa, 
joka säännönmukaisesti kaikkien altailaisten kansojen parissa sijait- 
si maan huomassa. Mikäli kohtalo määräsi, ettei vainaja saanut lepo- 
paikkaa maan sisältä vaan jäi sen päälle, jatkoi myös hänen henkensä 
vaeltelua maan päällä ja eritoten juuri siinä paikassa, missä hänen 
jäänteensä olivat. Niinpä samojedit ja kaikki muut pohjoiset kansat, 
jotka talvisaikaan hautaavat vainajansa kirstuissa maan päälle, usko- 
vat, että myös henget oleilevat siellä. Samaten myös ne kansat, jotka 
ripustavat vainajansa ja eritoten menehtyneet lapsensa tiheälehvistöi- 
siin puihin, uskovat heidän sielunsa majailevan puiden oksien lomassa 
ja kuuntelevan ilolla lintujen liverrystä ja tuulen suhinaa. Luulisin, 
että suomalaisten parissa kööpelit ovat sellaisten vainajien henkiä, 
joille kohtalo ei ole suonut hautapaikkaa ennen muuta siitä syystä, et- 
tä he ovat olleet eläessään raakoja rikollisia ja pahantekijöitä. Koska 
tällaiset tapaukset olivat harvinaisia, suomalaiset käsittivät yleensä 
vainajien henget maanalaisiksi olennoiksi, mikä käy ilmi myös heidän 
yleisestä nimityksestään manalaiset. Suomalaisten muinaisissa lau- 
luissa ja kertomuksissa ilmenee silti kaksi käsitystä henkien asuinpai- 
kasta kuoleman jälkeen. Toisen mukaan ne jatkavat varjoelämäänsä 
haudassa, toisen mukaan ne kaikki kokoontuvat tiettyyn maanalai- 
seen paikkaan, jota nimitetään Tuonelaksi tai Manalaksi ja joka vastaa 
roomalaisten orcusta. Edellinen näkemys on epäilyksettä vanhempi, 
sillä se on myös kypsymättömämpi. Sitä tavataan myös kaikkien niiden 
suomensukuisten kansojen parissa, jotka yhä elävät alkukantaisessa 
kesyttömyydessään, kun taas jälkimmäistä tavataan tietääkseni 
ainoastaan suomalaisten, lappalaisten ja joidenkin Etelä-Siperian 
tataarikansojen parissa. 

Käsitettiinpä kuolleiden henkien asuvan haudoissaan tai kuljes- 
kelevan Tuonelassa, suomalaiset uskoivat niiden olevan riippuvaisia 


a Ruotsin paasihaudoista [ha/fkorsgrafvarna] lausuu Nilsson (1838-1843: III, 
13-) näkemyksen, että lappalaiset valmistivat ne asunnoiksi kuolleille. 

tietyistä enemmän tai vähemmän mahtavista jumalolennoista. Ju- 
maluutta, joka pääasiallisesti hallitsi hautoja ja niiden asukkaita, ni- 
mitettiin Kalmaksi, kun taas Tuonelan hallitsija ilmenee sekä nimel- 
lä Tuoni että nimellä Mana. Kuten yllä jo mainittiin, merkitsee sana 
kalma 'ruumiinhajua; ja tätä merkitystä Renvall pitää sanakirjassaan 
alkuperäisenä.” [Sana] kalma esiintyy Kalevalassa muutaman ker- 
ran "hautausmaan tai kalmiston merkityksessä, kuten esim. runossa 
33 (säkeet 259-260), missä sanotaan: ”Sia on maassa maannehilla, 
kalmassa kaonnehilla” so. ”lepäävien paikka on maassa, kadonnei- 
den Kalmassa. Tavallisesti runoissa kuitenkin viitataan sanalla kalma 
maanalaiseen jumaluuteen, jonka tehtäviin kuuluu valvoa niin kut- 
suttuja keijuisia, männingäisiä ym. Tässä ominaisuudessa hän toimii 
suunnilleen samassa roolissa kuin Tuoni ja myös sekoittuu runoissa 
jatkuvasti häneen. Joitakin kertoja hän sekoittuu myös Hiiteen, mikä 
osoittaa, että häntä pidetään pahana ja kauhistuttavana jumaluutena. 
Kalmalla sanotaan olevan tytär, Kalman impi nimeltään, ja myös tätä 
pidetään pahana olentona, sillä Kalevalassa kerrotaan (runo 26, 
säe 750), että käärme sai häneltä myrkylliset ikenensä. Suomalaiset 
runomme ovat hyvin säästeliäitä sekä Kalman itsensä että hänen per- 
heensä käsittelemisessä. Sukulaiskansojemme parissa tätä jumaluutta 
ei tohdittu kutsua nimeltä lainkaan. 

Paljon runsaampia ovat kuvaukset, jotka runot tarjoavat Tuonesta 
tai Manasta. Kuten juuri mainitsin, merkitsevät sanat Tuoni ja Mana 
varsinaisesti 'maanalaista hallitsijaa, mutta toisinaan niitä käytetään 
*manalasta'%, johon silti tavallisesti viitataan nimityksillä Tuonela ja 
Manala. Käytetyistä sanoista on Tuoni (saamen Tuon, Tuona) epäi- 
lyksettä samaa alkuperää kuin saksan sana Tod (kreikan Davatoc). 
Sen voidaan katsoa olevan lainasana sitä suuremmalla syyllä, että se 
puuttuu useimmista sukulaiskielistämme. Sanaan Mana liittyy mitä 
omimmanlaisensa kehitysprosessi. Ensi näkemältä vaikuttaisi siltä, 
että se on kanta sanalle Manala (Manan koti), kuten Tuoni sanalle 
Tuonela, Tapio sanalle Tapiola jne., mutta tämä ei ole kuitenkaan asian 
laita. Suomen kielessä ilmaistaan manalaa sanaliitolla maan ala, josta 
yhdistymisen ja vokaalinlyhenemisen kautta kehittyi sana manala. 
Tämän muutoksen jälkeen sanan alkuperäinen merkitys jäi hiljalleen 
unohduksiin, ja kansa alkoi käyttää sitä kantana myöhemmällä ajal- 
la tekeytyneeseen sanaan Mana. Koska Tuoni on lainasana ja Mana 

uudemman ajan muodostuma, käsitys vainajien majapaikasta Tuo- 
nelassa osoittautuu vähemmän alkuperäiseksi kuin se, jonka mukaan 
heidän henkensä uskottiin jatkavan elämäänsä haudassa. 

Runomme kuvaavat Tuonen eli Manan hallitseman paikan sijain- 
neen maan alla. Kalevalassa (runo 20, säe 82) kerrotaan, että jättiläis- 
mäisen härän tappajaa etsittiin kaikkialta maapallolta ja myös maan 
alta Manalasta (”Manalasta maanki alta”). Tuonelan maanalaisesta 
sijainnista kertoo myös sen vaihtoehtoisen nimityksen Manala pe- 
rusteella runoissa usein tavattavat ilmaukset kuten Manalan alusvesi 
Manalan alainen (maanalainen) vesi; Manalan alannet "Manalan 
alanne jne. Tuonelaan tullakseen tuli matkustaa yhdeksän ja puolen 
meren poikki; sitten tultiin virralle, ja sen takana näkyi Tuonela, jota 
joissakin paikoin (Kalevala, runo 16, säe 157) nimitetään Manalan 
saareksi — ilmaus, jota ei kuitenkaan tule tulkita kirjaimellisesti. 

Finn Magnusen huomauttaa, että skandinaaviset kansat käsittivät 
manalansa (Helheim) olevan suunnilleen samoin koostunut kuin itse 
maa. Samaa voi sanoa suomalaisista, kenties jopa suuremmassa mää- 
rin. Tuonelassa paistaa aurinko kuten maan päällä ja sieltä ei puutu 
maata eikä vettä, metsää eikä aukeita, peltoja eikä niittyjä; siellä on 
karhuja, susia, käärmeitä, haukia jne. Mutta mitä Manala sitten pii- 
lotteleekin huomassaan, se on mitä suurimmassa määrin vahingollis- 
ta, hämäräperäistä ja vastenmielistä laatua. Sen metsät ovat pimeitä ja 
täynnä villieläimiä, sen vesi on mustaa ja sen pellot kasvavat orasta, 
josta käärme eli niin kutsuttu Tuonen toukka on saanut hampaansa. 
Hyvin usein puhutaan runoissa aiemmin mainitusta Tuonelan joes- 
ta eli Tuonelan alusvedestä, jonka sanotaan olevan ylenpalttisen vuo- 
las ja täynnä kuohuvia pyörteitä ja jossa sanotaan olevan kauhistut- 
tava vesiputous, jota kutsutaan nimityksillä vihanen koski ja kova 
kynsi-koski. Luultavasti juuri kosken pelottavuuden vuoksi Tuone- 
lan jokea usein nimitetään pyhäksi joeksi, pyhäksi virraksi. Sanotaan 
(Kalevala, runo 32, säe 381 [oik. 379-380]), että itse mahtava, juma- 
lallinen karhu on vannonut tämän kosken äärellä, ettei koskaan ryh- 
tyisi pahoihin tekoihin, ja tunnustanut siten olevansa alisteisessa suh- 
teessa koskeen. 


a Magnusen 1824-1826: IV, 220. 

Vielä kauhistuttavampia kuin ulkoiset luonnonkohteet olivat per- 
soonalliset olennot, jotka asuttavat ”Tuonelan tupia”. Näistä erottuu 
eritoten isäntä, niin kutsuttu Tuoni, Mana, Manalainen tai Tuonen 
ukko, ylenpalttisen ankarana ja säälimättömänä voimana. Häneltä ei 
kannata odottaa lempeyttä, ja koska mitkään rukoukset eivät pääse 
hänen sydämeensä, häneen vedotaan runoissamme vain harvoin eli 
tuskin koskaan. Hänen ulkoinen hahmonsa vastaa täysin hänen sisäis- 
tä luontoaan, sillä hänet kuvataan kolmisormisena vanhana ukkona, 
jolla on hartioiden yli roikkuva hattu. Hänen varsinainen toimensa on 
vahtia jokaista, joka on joutunut hänen valtaansa. Jacob Grimm te- 
kee saksalaisessa mytologiassaan ([1844,] 799) huomion, että muinai- 
saikojen kuolemanjumalaa ei yleensä pidetty kuolettavana olentona, 
vaan että sairaus, kirous ym. surmasi [ihmisiä], kun taas kuoleman- 
jumala vain saattoi edesmenneet toiseen maailmaan. Suomalaisissa 
muinaislauluissammekaan ei esitetä, että Tuoni ottaisi ketään päiviltä, 
vaan Kalevalassa (runo 16, säe 183-) kerrotaan, että hän tapaa saat- 
taa tai kuljettaa vainajat manalaan. Hänen toimensa eivät näytä siis 
olevan ehdottoman välttämättömiä kuoleman yhteydessä, vaan hänet 
esitetään tavallisesti vainajien vartijana ja hallitsijana. Tässä tehtäväs- 
sä häntä tukee uskollisesti hänen vaimonsa Tuonen akka eli Tuonelan 
emäntä, jota toisinaan kutsutaan myös nimellä Tuonetar tai Manala- 
tar, joskin tämä nimitys varsinaisesti kuuluu Tuonen tyttärelle. Hän 
on vanha nainen, jolla on käyristyneet sormet ja terävä leuka. Runot 
liittävät häneen ironisessa merkityksessä epiteetin hyvä emäntä, sillä 
hän tapaa kestitä vieraitaan käärmein ja sammakoin. 

Tuonen poika on tämän ”rakastettavan? jumalparin arvoinen jäl- 
keläinen. Kuten äidillään, sanotaan hänellä olevan käyristyneet sor- 
met, joiden päät ovat rautaa. Tällä tavoin kuvataan osuvasti hänen 
kovaa, armotonta, saaliinhimoista luontoaan, mistä hänen toimensa 
todistavat. Sopusoinnussa vanhempiensa kanssa hän valvoo tiukasti 
Manalan asukkaita ja murskaa heidät miekallaan. Ainakin hän yrittää 
kaikella mahdillaan pitää Väinämöisen Tuonelassa, ja kun hän näkee 
kostonhimoisen paimenen kuoliaaksi ampuman Lemminkäisen lipu- 
van alas Tuonelan jokea, hän lyö Lemminkäisen kappaleiksi miekal- 
laan. Verenhimoisena häntä kutsutaan runoissa veriseksi, ja tästä joh- 
tuen häneen liitetään myös epiteetti punaposki. Kenties tästä syystä 
häneen vedotaan eräässä noitalaulussa verenseisautuksen yhteydessä, 

joskaan hänelle osoitettu pyyntö kehrätä lankaa suonten sitomiseen ei 
sovi kovin hyvin yhteen hänen muiden toimiensa kanssa. 

Tuonelan iljettävään jumaljoukkoon kuuluu myös erityisiä kuo- 
lemanjumalan ja tämän puolison kasvattamia tyttäriä, joita kutsu- 
taan yhteisesti nimityksillä Tuonen tyttäret, Manan neiet, Manuttaret, 
myös Kalman neiet. Useimmiten heistä nimetään [erikseen] Tuonetar 
eli Tuonen tytti, Manalan neiti eli Manalan impi, kuten häneen vii- 
tataan eri nimityksillä. Hänellä on, kuten Tuonelan muillakin juma- 
luuksilla, vihainen, pahantahtoinen ja riidanhaluinen luonteenlaatu, 
ja häntä kutsutaan runoissa usein nimityksellä ilkeä Manalan impi. 
Hänen kieroutunut luonteensa näkyy myös ulkoisesti, sillä hän on 
väriltään tumma (musta Tuonen tyttö) ja lyhytkasvuinen (lyhykäi- 
nen Tuonen tyttö, matala Manalan neiti). Huolimatta pahasta luon- 
nostaan hän on kuitenkin koko Tuonen väestä ainoa, joka toisinaan 
antaa suopeamman tunteen saada vallan sydämestään. Tämä tunne 
näkyy siinä, kun hän (Kalevala, runo 16, säe 265-) neuvoo Tuone- 
lan joen poikki sinnikkääsi haluavaa Väinämöistä palaamaan kotiinsa 
eikä altista häntä Tuoni-jumalan vääjäämättömälle vihalle. Hänen teh- 
tävistään mainittakoon, että Väinämöisen juuri mainitun Tuonelan- 
matkan yhteydessä hän esittää Kharonin roolia kuljettamalla Väinä- 
möisen virran poikki. Hän näyttää hoitavan tätä tehtävää kuitenkin 
vain tilapäisesti, koska hän seisoo rannalla ja pesee pyykkiä Väinä- 
möisen saapuessa Tuonelan joelle. 

Toinen Tuonen tytär kantaa nimeä Loviatar, ja tämän sanotaan 
Kalevalassa (runo 45, säkeet 25 ja 26), olevan ”pahin Tuonen tyttä- 
ristä, ilkein manattarista”. Hänet esitetään rumana ja sokeana ikänei- 
tona, tummana väriltään ja mustana mieleltään. Hänen pahimpana 
tekonaan pidetään sitä, että hän antaa tuulen saattaa itsensä raskaaksi 
ja synnyttää sitten maailmaan yhdeksän mitä kauhistuttavinta vaivan- 
henkeä. Tämä teko liitetään joissakin runoissa myös muihin hahmoi- 
hin, kuten Louheen, Pohjolan emäntään, mutta se sopii kaikin puolin 
parhaiten Tuonen sukulaiselle. 

Tuonen kolmatta tytärtä kutsutaan nimityksellä Kiputyttö, tai 
tavallisemmin Kipu-tyttö Tuonen neiti. Hänellä ei ole tekemistä vai- 
najien vaan pelkästään sairauksien kanssa, ja häntä pidetään niiden 
valtiattarena. Eräässä virrassa (luultavasti Tuonelan joessa) on lohkare 
tai vuori, joka kohoaa vedestä paikassa, missä kolme virtaa yhtyy. 

Tätä lohkaretta kutsutaan runoissa nimityksellä Kipukivi tai Kipu- 
vuori, koska Kiputyttö pitää sairauksia suljettuna siihen. Itse hän ta- 
paa istua lohkareen päällä ja pyörittää sitä ympäri, niin että sairauk- 
sien henget jauhautuvat kuin siemenet kahden myllynkiven välissä 
(Kalevala, runo 45, säkeet 270-274). Tarkoitus varmaankin on, että 
hän tällä tavoin hillitsisi ja vaientaisi niiden pahan luonnon. Kun nämä 
henget vapauttavat itsensä vankilastaan ja pääsevät kiusaamaan kuo- 
levaisia, anotaan Kiputyttöä pyydystämään karanneet palvelushen- 
kensä ja joko lukitsemaan ne sinisen kiven sisään tai upottamaan ne 
meren syvyyksiin (Kalevala, runo 45, säe 275-). 

Kiputytöstä erotetaan Kalevalassa Kivutar (sanasta kipu 'sairaus') 
eli Vammatar (sanasta vamma vaiva), jolla ei näytä olevan mitään yh- 
teistä Tuonen tyttärien kanssa. Sitä vastoin hänet esitetään hyvää teke- 
vänä olentona, jota myös kutsutaan nimityksillä hyvä emäntä ja valio 
vaimo. Häneen liitetään kuitenkin suunnilleen samat tehtävät kuin 
Kiputytölle. Niinpä häntä pyydetään (Kalevala, runo 45, säe 293-) 
karkottamaan vaivanhenget sairaasta, piilottamaan ne vaskiseen vak- 
kaan ja kuljettamaan ne kipuvuoren huipulle, keittämään ne siellä pie- 
nessä kattilassa ja lopulta sysäämään ne vuoren sisään siinä olevan 
reiän läpi. Mikäli katsotaan, että nimet Kiputyttö ja Kivutar merkitse- 
vät itse asiassa yhtä ja samaa, näyttää olevan todennäköistä, että nämä 
kaksi jumaluutta ovat alkujaan olleet yksi ja sama olento ja että ne on 
erotettu toisistaan pelkästään jonkin väärinkäsityksen kautta. 

Tuonelan muihin asukkaisiin viitataan runoissa yleisellä nimi- 
tyksellä Tuonelan väki eli Manalan tai Manan väki. Pidän selvänä, 
että tällä ilmaisulla on itse asiassa tarkoitettu vainajia, vaikkakaan tätä 
ei ole selvästi ilmaistu muinaisissa runoissamme. Niissä ei ole myös- 
kään minkäänlaista kuvausta Tuonelan väen tai vainajien toimista ja 
muista oloista, mutta siitä, mitä aiemmin on kerrottu Tapiolan väestä, 
Vellamon väestä jne. voidaan varmuudella päätellä, että tämä väki toi- 
mi Tuoni-jumalan palvelijoina ja toimitti hänen antamiaan viestejä ja 
tehtäviä. Runossa kerrotaan, että Tuonen väki on melko lukuisa ja että 
siihen kuuluu niin vanhoja, nuoria kuin keski-ikäisiäkin henkilöitä, ja 
että vanhoilla on kepit, nuorilla miekat ja keski-ikäisillä keihäät. Valp- 
paus ja hellittämätön ankaruus ovat myös heidän merkitseviä ominai- 
suuksiaan. Kun Lemminkäisen äiti (Kalevala, runo 15, säe 211-) tulee 
Tuonelan joelle nostaakseen sen aalloista kadonneen poikansa, hän 

ei uskalla ryhtyä toimeen ennen kuin on Auringon avulla nukuttanut 
koko ”tylyn joukon”? Tämän johdosta maanalaista kansaa kohtaan 
tunnettiin tavatonta pelkoa, mutta siitä huolimatta sanotaan elävien 
usein tekevän matkoja Tuonelaan. 

Tällaisia matkoja tekevät tavallisesti Pohjolan tyttären kosijat tä- 
män äidin vaatimuksesta, hän kun ei anna lastaan kehnommalle san- 
karille kuin sille, joka kykenee pyydystämään Tuonelan susia, karhuja 
ja haukia. Nämä matkat eivät ulotu kuitenkaan Tuonelan syvimpiin 
osiin, ja tavallisesti urheat seikkailijat eivät kohtaa lainkaan Tuonen 
väkeä. Sitä vastoin eräs Kalevalan laulu kertoo matkasta, jonka Väinä- 
möinen tekee itse kuolemanjumalan asunnolle tavoitteenaan saada 
häneltä kolme aiemmin mainittua noitasanaa. On omintakeista, että 
Väinämöinen kääntyy itse Tuonen puoleen sellaisin tavoittein, sillä 
tavallisesti vainajien parista haettiin neuvoja ja viisautta joko hei- 
dän haudoiltaan tai tavallisemmin Tuonelasta. Ainoastaan mahta- 
vat Samaanit pystyivät tekemään matkoja Tuonelaan (Tuonella käy- 
dä, Tuonelassa vaeltaa). Tämä ei koskenut ruumiillista muotoa, vaan 
Samaanit vaipuivat ensin uneen, minkä jälkeen sielu leijui alas edes- 
menneiden henkien maailmaan saadakseen sieltä kaivatun viisauden. 

Kerrotaan, että Väinämöinen tekee matkan Tuonelaan maallises- 
sa hahmossaan. Tämän matkan sanotaan myös epäonnistuvan, jol- 
loin Väinämöinen menee vanhan Vipusen haudalle, mistä hän myös 
saa haltuunsa tavoittelemansa. Koska runo Väinämöisen Tuonelan- 
matkasta (Kalevala, runo 16, säe 151-) valaisee jonkin verran Mana- 
lan olosuhteita, haluan tässä lyhyesti käsitellä sen sisältöä. Väinämöi- 
sen taitettua kolme päivämatkaa hän saapuu Tuonelan joelle, joka kat- 
kaisee hänen tiensä Tuonen asunnolle. Ihmetellessään, kuinka pääsisi 
joen ylitse, hän näkee vastapäisellä rannalla Tuonen tyttären puuhai- 
levan pyykkiensä parissa. Hän kääntyy tämän puoleen pyytäen, että 
tämä kuljettaisi hänet virran poikki. Tyttö lupaa täyttää hänen toi- 
veensa, mutta sillä ehdolla, että Väinämöinen ensin paljastaa hänelle 
syyn Tuonelan-matkaansa. Väinämöinen yrittää aluksi johtaa hänet 
harhaan väärillä tiedoilla, mutta kun tämä ei onnistu, hän katsoo lo- 
pulta olevansa pakotettu kertomaan totuuden: veistäessään alusta 
noitaluvuin häneltä on jäänyt puuttumaan kolme sanaa, ja hän on nyt 
tullut Tuonelaan saadakseen ne. Tämän tiedon saatuaan Tuonen ty- 
tär alkaa moittia Väinämöistä tämän uskaliaasta yrityksestä ja neuvoo 

tätä olemaan jatkamatta matkaansa Tuonelaan vaan mieluummin 
kääntymään kotiinsa. Väinämöinen ei anna hänen sanomistensa pelo- 
tella itseään. Hän pysyy sinnikkäästi kyytivaatimuksessaan, ja hänen 
rukoustensa taivuttamana Tuonen tytär soutaa hänet lopulta virran 
poikki. Väinämöisen saavuttua Tuonen asunnolle emäntä tarjoaa hä- 
nelle olutta, mutta tuopissa ui sammakoita ja sen reunoilla ryömii 
käärmeitä. Väinämöinen kieltäytyy tästä ateriasta sillä verukkeella, 
ettei ole matkustanut Tuonelaan juhliakseen. Kun Väinämöiseltä ky- 
sytään, mikä on syy hänen saapumiseensa, hän paljastaa nyt epäröi- 
mättä asiansa Tuonelan emännälle. Väinämöinen saa tältä kuitenkin 
vastauksen: ”Tuoni ei luovu sanoistaan, Mana ei jaa mahtiaan kenen- 
kään kanssa”? Myöhemmin koittaa yö, ja emäntä osoittaa Väinämöi- 
selle vuoteen, joka on nahoin pedattu. Vaaran aavistaen Väinämöi- 
nen teeskentelee nukkuvansa, mutta pitää tarkoin silmällä kaikkea, 
mitä Tuonelassa puuhataan. Hän näkee Tuonen eukon istuvan vedessä 
olevalla lohkareella ja kehräävän lankaa raudasta ja vaskesta. Samalla 
lohkareella istuu myös Tuonen poika kutomassa langasta hyvin suur- 
ta nuottaa. Kun nuotta on valmis, Tuonen poika heittää sen jokeen 
poikittain, pitkittäin ja vinottain. Tällä tavoin Väinämöisen ei pitäi- 
si päästä palaamaan joen ylitse, mutta verrattomana tietäjänä tämä 
muuntautuu käärmeeksi ja kiemurtelee nuotan lävitse. Palattuaan 
Tuonen hämyisästä kodista hän antaa tuleville polville neuvon, ettei 
Tuonelaan tule pyrkiä vapaaehtoisesti, koska ”moni on sinne mennyt, 
mutta harva palannut takaisin”. Sen lisäksi hän varoittaa nuorisoa 
kohtelemasta huonosti ketään syytöntä, koska rikollisia rangaistaan 
Tuonelassa pahoista teoistaan ankarasti. Tämä varoitus ei juonnu kui- 
tenkaan Väinämöisen ajoista” vaan on kristillistä perua. Se tavataan 
Kalevalan runossa 16 (säkeet 401—412) ja kuuluu seuraavasti: 


Elkätte imeisen lapset 

Sinä ilmoisna ikänä 

Tehkö syytä syyttömälle, 
Vikoa viattomalle, 

Pahion palkka maksetahan 
Tuolla Tuonelan koissa: 

Sia on siellä syyllisillä, 
Vuotehet viallisilla, 

Alus kuumista kivistä, 

Palavoista paateroista, 
Peitto kyistä, käärmehistä, 
Tuonen toukista kuottu! 


Käsiteltyämme suomalaisten käsityksiä kuolleiden valtakunnas- 
ta käännymme nyt heimosukulaistemme lappalaisten puoleen, joi- 
den mytologiassa mainitaan kuolemanjumala Tuona eli Tuon, jos- 
kin jälkipolville on jäänyt tästä muistiin tuskin muuta kuin hänen 
nimensä. Jessen-Schardeboll, joka on perusteellisimmin käsitellyt lap- 
palaisten kansan mytologiaa, ei tunne tätä jumaluutta lainkaan nimel- 
tä, vaan luettelee monia muita jumalolentoja, jotka jakavat manalan 
herruuden. Hänen teksteissään kuolleiden valtakunta ei ole myöskään 
nimeltään Tuonen aimo, kuten muut kirjoittajat ovat sitä toisinaan ni- 
mittäneet, vaan hän esittää lappalaisten muinoin uskoneen kahteen 
maanalaiseen valtakuntaan, joista toista he ovat kutsuneet nimityksel- 
lä Saivo-aimo, Jabme-aimo tai Sarakka-aimo, toista taas nimityksel- 
lä Rut-aimo, Mubben-aimo, Fudnos-aimo tai Zhjaeppes-aimo. Hän 
esittää myös, että käsitys Rut-aimosta, Mubben-aimosta ym. ei ole 
alun perin lappalainen vaan kristinuskosta lainattu ja että sanat rutu, 
mubben, fudno ym. merkitsevät "paholaista ja Rut-aimo, Mubben- 
aimo jne. kristittyjen helvettiä!? Tämä väite paljastaa varsin vähäisen 
suomalaisten ja lappalaisten kielten tuntemuksen, sillä Rut-aimo mer- 
kitsee ?ruton kotia, Mubben-aimo (mubbe-aimo?) 'toista, tulevaa ko- 
tia, Fudnos-aimo ”huonoa kotia ja Zhjaeppes (Zhjappes) -aimo 'mus- 
taa kotia. Nimien merkityksestä päätellen voivat ne kaikki, Rut-aimo 
poikkeuksena, olla yhtä hyvin pakanallista kuin kristillistä alkuperää. 
Kummassakin tapauksessa ne täytyy kuitenkin käsittää pelkästään 
epiteetiksi kuolleiden valtakunnalle, jonka oma, varsinainen nimi on 
Jabme-aimo (kuolleiden koti”) tai Tuonen aimo (”Tuoni-jumalan koti; 
suom. Tuonela). Jälkimmäinen nimitys näyttää olleen erityisesti käy- 
tössä ruotsalaisessa Lappmarkissa, kun taas edellinen on tunnet- 
tu kaikkialla. Niin kutsutuksi Jabme-aimoksi Jessen-Schardeboll sa- 
mastaa, kuten juuri mainittiin, sekä Saivo-aimon että Sarakka-aimon, 
mutta yritän seuraavaksi osoittaa, että tämä perustuu väärinkäsityk- 
seen. 


a Jessen-Schardeboll 1767, § 13. 

Lappalaisista kirjoittavien keskuudessa vallitsee sanan saivo mer- 
kityksestä paljon epäselvyyttä ja sekavuutta. Jessen-Schardeboll käsit- 
tää tämän sanan yhtäällä 'pyhän paikan merkityksessä, toisaalla ju- 
malallisen olennon merkityksessä. Lindahlin ja Öhrlingin*' mukaan 
saivo, jonka he kirjoittavat saiva tai saiv, on itse asiassa nomen appel- 
lativum [yleisnimi], joka merkitsee pyhää; mutta he esittävät myös, 
että sanaa saiva-kedke ('saiva-kivr), tai yksinkertaisesti saiv, käytetään 
myös lappalaisten kivi-idoleiden merkityksessä. Högströmillä* saivo 
merkitsee, sikäli kuin en ole käsittänyt hänen epäselvästi selittämään- 
sä merkitystä väärin, pyhää järveä. Sen selityksen mukaan, jonka olen 
Lapissa saanut, sana saivo on yleinen jumalepiteetti ja vastaa lähinnä 
suomalaista haltiaa, ts. 'suojelusjumalaa. Sanan tämä [suojelusjuma- 
lan] merkitys on myös oikea, minkä katson itse asiassa olevan johdet- 
tavissa Jessen-Schardebollin omasta saivo-kansan kuvauksesta. Hän 
esittää muun muassa,‘ että lappalaisten parissa on vallinnut usko, että 
heidän nimityksillä saivo ja pusse-waarek kutsutuilla pyhillä vuoril- 
laan ja tuntureillaan, kuten myös vainajien mailla maan alla (Jabme- 
aimo), majaili ”samanlaisia henkilöitä kuin he itse (lappalaiset) ovat”; 
jotka harjoittivat samoja elinkeinoja, joilla oli samanlaisia eläimiä, 
ja jotka sanalla sanoen elivät samalla tavoin kuin lappalaisten kansa. 
Saivon suku oli kuitenkin kaikessa saavuttanut korkeamman täydel- 
lisyyden kuin lappalaiset ja ylittänyt heidät vauraudessa, viisaudes- 
sa ja vallassakin, minkä johdosta heidän puoleensa tavattiin kääntyä, 
kun oltiin neuvojen ja avun tarpeessa. Tällaisissa tilanteissa saame- 
laiset lähtivät perinteen mukaan johonkin saivo-kotiin. Jokaisessa 
sellaisessa kodissa majaili aina ainakin yksi miespuolinen yksilö, 
joka eli naimattomana, mutta monilla näillä niin kutsutuilla saivo- 
olmakeilla oli sekä vaimo että lapsia. Vierailijat otettiin aina hyvin 
vastaan saivo-kodeissa, ja usein he viettivät siellä jopa useita viikkoja, 
joiden aikana he saivat syödäkseen ja juodakseen ja laulaa ja tanssia 
saivojen kanssa. Ja vielä kaupan päälle he saivat saivoilta hyviä neuvo- 
ja ja oppeja varsinkin noitataidoissa. Mutta tässä ei ollut kaikki, vaan 


a Lindahl & Öhrling 1780, 390. 
b Tornaseus 1772, § 193. 
< Jessen-Schardeboll 1767, § 10-. 

saivojen uskottiin myös tukevan lappalaisia koko näiden elämän ajan 
metsästysretkillä, kalassa ja kaikissa mahdollisissa yrityksissä. Sitä vas- 
taan nämä puolestaan antoivat uhreja ja ”palvelivat saivoa elämällään 
ja sielullaan”. Jessen-Schardebollin mukaan jokaisella lappalaisella ta- 
pasi miehen ikään tultuaan olla erinäisiä, usein 10, 12 tai jopa 14 saivo- 
kotia, joiden asukkaista tuli ”hänen suojelusenkeleitään ja avun- 
antajiaan noitataidoissa”. Lisäksi saivo-kansalle kuuluvien eläinten 
katsottiin olevan auttavaisia lappalaisia kohtaan heidän tietyissä töis- 
sään ja toimissaan. Näiden eläinten joukosta mainitaan lintu (saivo- 
lodde), kala tai käärme (saivo-guelle tai guarms) ja poro (saivo- 
sarva). Nämä eläimet saattoivat olla erilaisia niin lajiltaan, väriltään 
kuin kooltaankin. Jessen-Schardeboll kertoo saivo-linnuista, että ne 
saattoivat olla [kooltaan kuin]”* varpusia, riekkoja, kotkia, joutsenia, 
metsoja tai haukkoja. Joillakin niistä uskottiin olevan musta selkä, 
valkoiset siivet ja harmaa rinta, toiset olivat väriltään vaaleanpunaisia, 
toiset edelleen harmaita, mustaharmaita tai valkoisia. Lintujen uskot- 
tiin tukevan kuolevaisia näyttämällä heille tien metsässä, kantamalla 
heidän metsästysvälineitään, auttamalla poronhoidossa, löytämällä 
kadonneita esineitä jne. Samaanit kääntyivät niiden puoleen usein ai- 
heuttaakseen vahinkoa vihamiehilleen, ja tässä tapauksessa sai saivo- 
lodde nimityksen wuornis-lodde. Saivo-loddesta uskottiin myös, että 
ne ottivat usein Samaanin selkäänsä ja kantoivat hänet sinne, minne 
hän halusi. Yleisesti ottaen näyttävät saivo-eläimet, kuten jo niiden 
nimitys noaaides vuoign [noidan henki'] antaa ymmärtää, osoitta- 
neen tukensa pääasiassa Samaaneille, sillä myös saivo-käärmeestä ja 
-kalasta kerrotaan, että lintujen lailla ne tapasivat kantaa Samaania se- 
lässään ja sen lisäksi auttaa häntä aiheuttamaan vihollisille vahinkoa. 
Saivo-porot käsitetään samalla tavoin Samaanien avustajaksi, ja nämä 
käyttivät niitä erityisesti siinä tilanteessa, kun kahden Samaanin välille 
sukeutui kaksintaistelu. Tällaisessa taistelussa Samaanit itse olivat täy- 
sin toimettomia, mutta he jakoivat kamppailevien porojen kohtalon, 
oli kyseessä sitten henki tai raaja. Jessen-Schardeboll huomauttaa, että 
jokaisella lappalaisella, jolla tavallisesti oli monta saivo-jumaluutta 
suojelijoinaan, oli myös suurempi tai pienempi määrä avuliaita saivo- 
eläimiä, joita jumalten tavoin kunnioitettiin uhrein. 

Jessen -Schardebollin saivoa koskevan esityksen pääsisältö on ly- 
hyesti kerrottuna siis tällainen. Tästä esityksestä havaitsee selvästi, 

että sana saivo on yleinen nimitys kaikille yksittäisille suojelusjuma- 
lille, ja että saivo-aimo merkitsee tällaisen suojelusjumalan kotia. Suo- 
malaisessa mytologiassa ei ole yhtään saivo-aimoa täysin vastaavaa 
käsitettä, sillä vaikka käsitys jumalkodista on molemmille kansoille 
yhteinen, eivät suomalaiset näytä liittäneen sellaista kotia omiin yksit- 
täisiin suojelusjumaliinsa haltioihin vaan ainoastaan joihinkin pal- 
vottuihin jumaluuksiinsa, kuten Ahtoon, Tapioon, Tuoneen ym. Lap- 
palaisten parissa sitä vastoin yksittäisillä jumalilla käsitettiin yleensä 
olevan talo ja koti, kartano ja tavaraa, vaimo ja lapsia. Lappalaisista 
kirjoittavat [tutkijat] mainitsevat tietääkseni jumalten kodeista yli- 
päätään vain Sarakka-aimon ja Tuonen aimon eli Jabme-aimon jät- 
täen mainitsematta Rut-aimon, joka kenties on synonyyminen Jabme- 
aimon kanssa, kuten suomalaisessa mytologiassakin vaivojen ja sai- 
rauksien kodin uskottiin olevan Tuonen asunnossa. Saivo-aimossa 
oli melko ahdasta, sillä Jessen-Schardebollin yllä siteeratun väitteen 
mukaan uskottiin yhdellä ainoalla lappalaisella voivan olla alueel- 
laan enemmän kuin kymmenen tällaista jumalkotia. Näiden saivo- 
kotien lukumäärä riippui epäilemättä siitä, kuinka monta jumalkuvaa 
eli seitaa kullakin lappalaisella oli; sillä missä vain seisoi pystytetty- 
nä seita, pidettiin paikkaa pyhänä ja sitä nimitettiin saivo-aimoksi. 
Itse asiassa tavalliset jumalkuvat tai seidat eivät ole minun mielestä- 
ni mitään muuta kuin saivo-jumalten näkyviä edustajia, minkä joh- 
dosta seidat esiintyvät Lindahlilla ja Öhringillä yllä esitellyllä nimellä 
saiva-kedke tai saiv. Jessen-Schardeboll huomauttaa; että todellisten, 
näkymättömien saivojen uskottiin majailevan ”ylimmän maakerrok- 
sen” alapuolella, ja osittain tämän perusteella hän samastaa Saivo- 
aimon Jabme-aimoon. Minusta on kuitenkin epätodennäköistä, että 
saivo-jumalat olisivat kuuluneet ainoastaan maan sisään, sillä olen 
kuullut lappalaisten vakuuttavan, että ne majailevat mielellään myös 
järvissä. Tästä puhuu myös Högström, vaikkakin hän erehtyy siinä, 
että hän uskoo saivon merkitsevän pyhänä pidettyä vettä. Esitän, että 
tunturilappalaiset palvoivat saivoina etupäässä maan (vuorten, tun- 
turien) jumalallisia asukkaita, kun taas sitä vastoin kalastajalappalai- 
set sijoittivat ne veteen (järviin ja jokiin). Mikäli Jessen-Schardebollin 


a Jessen-Schardeboll 1767, 8 2. 

väite on täysin oikeellinen, ei se seikka, että saivo-olennot majailivat 
maan alla, ole osoitus saivo-aimon ja Jabme-aimon yhtäläisyydestä, 
sillä käsitteenä edellinen on yleinen ja viittaa jumalkotiin, jälkimmäi- 
nen sitä vastoin on erityinen ja ilmaisee vain sitä paikkaa, missä Tuo- 
na eli Jabme-akka hallitsi. Tärkeimmän tuen saivo-aimon ja Jabme- 
aimon yhtäläisyydelle on Jessen-Schardeboll epäilyksettä nähnyt 
siinä, että lappalaiset hänen väitteensä mukaan suuresti kaipasivat 
muuttoa kuolemansa jälkeen saivo-aimoon, ”jonka asukkaita he piti- 
vät lappalaisina, ja sellaisina, jotka eläessään olivat ahkerasti uhran- 
neet, myret ja juoiget” (laulaneet) Saivolle, ja siksi tulevassa elämässä 
nauttivat suurta onnea? Tämä väite on itsessään melko tärkeä, kos- 
ka siinä tapauksessa että [se] on ylipäätään luotettava, se osoittaa, 
että lappalaiset kunnioittivat merkittäviä henkilöitä heidän kuole- 
mansa jälkeen suojelusjumalinaan. Mutta koska heidän kunnioituk- 
sensa voittaminen ja Saivo-aimoon pääsy edellytti sekä uhreja että 
rukouksia, on täytynyt olla myös jokin toinen paikka, jonne vaina- 
jat saattoivat joutua uhraamatta ja rukoilematta. Tällainen, jokaisen 
tavoitettavissa oleva paikka, oli niin kutsuttu Jabme-aimo. 

Edellä tuli mainittua, että Jessen-Schardeboll pitää myös Sarakka- 
aimoa samana paikkana kuin Jabme-aimo, mutta tälle näkemyksel- 
le ei tietääkseni ole vähäisintäkään tukea. Sen mukaan, mitä Jessen- 
Schardebollitse esittää, Sarakka oli jumalatar, jonka uskottiin huoleh- 
tivan elämän jatkumisesta saattamalla syntymättömiä sikiöitä maail- 
maan päinvastoin kuin että hän hallitsisi vainajia. Tämän toimen hä- 
nen sanotaan jakaneen useiden muiden jumaluuksien kanssa, joita 
olivat esimerkiksi Radien-kiedde, Mader-akka ja Uks- eli Juks-akka. 
Heistä Radien-kiedde loi hengen ja lähetti sen sen jälkeen Maderatjan 
luokse. Tämä antoi hengelle elämän ja toimitti sen Maderakan luokse, 
jonka tehtävä oli antaa sille ruumiillinen hahmo. Jos tästä olennosta 
piti tulla mies, Maderakka luovutti sen Uks- eli Juks-akalle, jota kut- 
suttiin myös nimellä Stauke-edne tai Stilko-edne; mutta jos sen tuli 
syntyä naispuoliseksi, sai Sarakka tehtäväkseen huolehtia sen muo- 
vaamisesta. Yhtä lailla Sarakan kuin Uks-akan tuli tavoitteen saavut- 


a Jessen-Schardeboll 1767, § 12. 
b Jessen-Schardeboll 1767, § 6. 

tamiseksi ensin ottaa sikiö omaan kohtuunsa ja tuoda se siinä naisel- 
le, joka lopulta kantaisi sen ja synnyttäisi sen maailmaan. Tämä outo 
käsitys Sarakan ja muiden jumaluuksien osallisuudesta luomiseen 
on ehkä myöhemmän ajan keksintö, mutta minkä tehtävän lappalai- 
set ovat sitten alun perin liittäneetkin Sarakkaan, tätä ei voi millään 
tavoin liittää vainajien maailmaan. Jessen-Schardeboll yhdistää hänet 
Venukseen ja lausuu hänestä seuraavin sanoin: 


Lappalaisilla oli tämä jumalatar aina huulilla ja sydämessä; hänelle osoi- 
tettiin heidän rukouksensa, häntä he palvoivat kaikilla teoillaan ja toi- 
millaan, ja he pitivät hänestä kaiken hänen tarjoamansa lohdun ja turvan 
vuoksi. Lyhyesti sanottuna: Sarakka oli ensimmäinen ja viimeinen, rak- 
kain ja luotettavin, ja se, johon he suurimmin luottivat kaikissa toimis- 
saan. Häntä arvostettiin eniten kaikista ja palvottiin ylitse kaikkien mui- 
den. Mitä sitten syötiin tai juotiinkin, häntä muistettiin aina, ja hänelle 
tehtiin sekä lupaukset että toimitettiin uhrit hakematta samalla neuvoja 
noitarummun avulla. Mutta hartaimmin häneen vetosivat hedelmälliset ja 
lapsenpäästössä autettavat naiset. Tällaisissa tilanteissa jotkut lappalaiset 
tapasivat pystyttää oman telttansa viereen toisen, joka oli määrätty Sara- 
kan palvelemiseksi ja asunnoksi.? 


Myöskään tässä kuvauksessa ei ole mitään, mikä osoittaisi mitään yh- 
teyttä Sarakan ja vainajien maailman välillä, vaan [Sarakka] esiintyy 
elämän parhaana varjelijana, ihmisten olemassaolosta ja hyvinvoin- 
nista huolehtivana jumaluutena. Missä hänen kotinsa, nk. Sarakka- 
aimo onkin ollut, ainakin on selvää, että sitä ei tule etsiä Jabme-aimos- 
ta eli kuolleiden valtakunnasta. 

Kyseisen Sarakan lisäksi Jessen-Schardeboll ei nimeä yhtään tois- 
ta Jabme-aimoa hallitsevaa jumaluutta, mutta toiset kirjoittajat suo- 
vat sen hallitsemisen, kuten jo mainitsin, toisinaan Tuonalle, Tuonelle 
tai Tuonille, vielä useammin Jabmem- tai Jabmeki-akalle. Sana tuona 
käsitetään tavallisesti sen abstraktissa merkityksessä ”kuolema; mutta 
siihen liitettiin myös persoonallinen käsite, mikä näkyy tietyissä edel- 
leen käytössä olevissa ilmauksissa, kuten Tuona tetab Tuona tietää, 
Tuonen aimo ”Tuonen koti? ym.’ Niin kutsutusta Jabmem- tai Jabmeki- 


a Jessen-Schardeboll 1767, 21, 22. 
b Lindahl & Öhrling 1780, 506. 

akasta, joka vastaa suomalaisten Tuonen akkaa, antavat Lindahl ja 
Öhrling seuraavan kuvauksen: 


Hän oli kuoleman (Tuonan) vaimo, kuolleiden isoäiti, yksi muinaisten 
lappalaisten keksimistä jumaluuksista, joka majaili maanalaisilla alueil- 
la ja hallitsi kuolleita ja jota heidän elossa olevat jälkeläisensä palvoivat 
ja jolle he osoittivat uhreja ja jumalkultin sitä vastaan, että hän antaisi 
heille itselleen pidemmän elinajan.? 


Samojen kirjoittajien väittämän mukaan” lappalaiset ovat käsittä- 
neet hänen valtakuntansa, aiemmin käsitellyn Jabmem- tai Jabmeki- 
aimon, läpikulkupaikaksi (locus intermedius [lat.]), jossa vainajat olei- 
livat jonkin aikaa Jabmem-akan valvonnassa joko siirtyäkseen uudes- 
sa ruumiissa taivaallisen jumalan Radienin luokse tai kunnes heidät 
ajettiin syvyyksiin (Rätta-aimo), mikäli he olivat rikollisia. Tämä kä- 
sitys perustuu melko varmasti katolisiin oppeihin kiirastulesta. Tähän 
viittaa myös Jessen -Schardeboll mainitessaan, että Samaanien väitteet 
Radien-aimosta ja Rut-aimosta (Rätta-aimo [Lindahlilla ja Öhrlingil- 
lä]) ovat juuri tämän johdosta erittäin sekavia ja toisistaan poikkeavia. 
Hän esittää, että heillä oli paljon selkeämpi käsitys Jabme-aimosta, 
mutta kaikki, mitä hän tästä käsityksestä välittää, rajoittuu varsinai- 
sesti matkoihin, joita Samaanien uskottiin tekevän tähän paikkaan. 


Tällaiset matkat tehtiin yleensä kahdesta syystä: joko jotta Samaani 
saisi jabmekin, so. yhden kuolleista esi-isistä ja sukulaisista, vahtimaan 
poroja, tai sitten joku vanhemmista, joita ei haluttu menettää, oli kuo- 
lemansairas, ja hän [šamaani] yritti taivutella manalan asukkaat, kuol- 
leiden henget, olemaan noutamatta sairasta alas Jabme-aimoon ja an- 
tamaan hänen elää vielä jonkin aikaa ihmisten parissa täällä maan 
päällä. * 


Ennen kuin tällainen matka tehtiin, Samaani tapasi rummuttaa ja loit- 
sia, kunnes vaipui tajuttomuuteen ja jäi makaamaan kuin kuollut. Lap- 
palaiset uskoivat, että tällä tavoin Samaanin sielu irtautui ruumiista 


a Lindahl & Öhrling 1780, 82. 
b Lindahl & Öhrling 1780, 8. 
€ Jessen-Schardeboll 1767, § 13. 

ja kulki aiemmin käsitellyn saivo-kalan tai -käärmeen mukana alas 
Jabme-aimoon. Täällä Samaani saattoi joutua suureen vaaraan, sillä 
oli mahdollista, että manalan asukkaat joko eivät halunneet antaa hä- 
nen viedä jotakin tovereistaan poropaimeneksi maan päälle tai vaati- 
vat, että sairaan oli välttämättä tultava alas Jabme-aimoon — vaatimus, 
jonka usein teki joku sairaan lähimmistä sukulaisista. Molemmissa 
tapauksissa maanalaiset olennot yrittivät aiheuttaa Samaanin kuole- 
man. Tällöin hänellä oli kuitenkin hyvä apu saivo-kalastaan tai -käär- 
meestään, joka taisteli vainajien kanssa, kunnes heidän oli pakko 
jättää Samaani rauhaan tai jopa taipua hänen vaatimuksiinsa. Tätä tai- 
pumista ei voinut saavuttaa vähemmällä kuin sillä, että Samaani ru- 
kouksissaan lupasi osoittaa uhreja niin tulevalle poropaimenelle kuin 
myös sukulaisten parista sille, joka vaati, että sairaan oli tultava alas 
Jabme-aimoon. 

Tästä Jessen-Schardebollin esityksestä käy selväksi, että olot Saivo- 
aimossa ja Jabme-aimossa olivat melko erilaiset. Saivo-aimossa vie- 
railijat otettiin aina hyvin vastaan, heitä kohdeltiin vieraanvaraises- 
ti ja heille annettiin hyviä neuvoja ja opetuksia, kun taas sen, joka 
kulki Jabme-aimoon, täytyi valmistautua taistelemaan hengestään. 
Vanhemmat kirjoittajat antavat melko selviä kuvauksia siitä, että lap- 
palaisilla oli sama pelko manalaa ja sen asukkaita kohtaan kuin suo- 
malaisilla. Schefferus sanoo,? että lappalaiset palvoivat vainajien hen- 
kiä omana jumalten lajinaan ja pelkäsivät niitä siitä syystä, että he 
uskoivat ”sen, mikä kuolleista on jäljellä, olevan senlaatuista, että se 
voi vahingoittaa eläviä”. Tämä väite on itse asiassa peräisin Samuel 
Rheeniltä, joka Schefferuksen mukaan” lausuu aiheesta tällä tavoin: 
”He (lappalaiset) uskovat, että jotakin on jäljellä kuoleman jälkeen, 
minkä vuoksi he myös välttelevät vainajia” Erityisesti lappalaiset oli- 
sivat pelänneet paljon edesmenneitä sukulaisiaan, sillä näiden uskot- 
tiin haluavan kovin saada vaimonsa, lapsensa ja muut maan päälle 
jääneet sukulaisensa lohdukseen ja ilokseen alas synkkään Jabme- 


a Schefferus 1673, 93. 

b Schefferus 1673, 93. 

< "Pracipue terrentur et exagitantur a manibus cognatorum post mortem". 
Peucerus, de divinatione, Schefferuksen Lapponian [1673] mukaan, s. 93 ja 
94. 

aimoon. Myös kuolleiden valtiatar Jabme-akka jakoi alamaistensa toi- 
veet siltä osin kuin ne koskivat uusien asukkaiden hankkimista hä- 
nen asuntoonsa. Tästä johtuen lappalaiset tapasivat lepytellä yhtä lail- 
la itse kuolemanjumalatarta kuin kuolleita sukulaisiaan muistamalla 
heitä uhrein. "He uhraavat kuolemalle tai edesmenneille vainajille?” 
sanotaan lappalaisista yhdessä vanhemmassa Schefferuksen siteeraa- 
massa’ käsikirjoituksessa, ja Ganander lausuu:” ”Jabmiakalle lappalai- 
set uhraavat, jotta ihmiset saavat elää; sillä Jabmiakka ja kuolleet itse 
haluavat saada elävistä alas luokseen ne, jotka ovat heille sukua, kuten 
lapset, lapsenlapset etc? Jälkimmäisenä mainittu kirjoittaja käsittelee 
paitsi Jabmiakkaa ja hänen alamaisiaan, niin kutsuttuja jabmekeja, 
myös toista Jabme-aimoon kuuluvaa olentojen luokkaa, jota hän kut- 
suu nimityksellä Jami-kiatser. Hän sanoo heidän olevan ”maanalaisia 
henkiä* ja esittää, että lappalaiset uhraisivat niille ”luita ja muita pie- 
niä osia, joita he ottavat eturaajoista uhrialttarilla ja joista he sanovat 
jumalten ja Jami-kiatser voivan tehdä uusia olentoja luomalla lihaa 
luiden päälle”. 

Tämä käsittää lyhykäisesti kaiken tärkeimmän, mitä tähän päivään 
mennessä eri kirjoittajat ovat kertoneet koskien lappalaisten käsityk- 
siä Jabme-aimon oloista. Kuvaukset tataarien käsityksistä kuolleiden 
valtakunnasta ovat vielä vajavaisempia. Omalta osaltani en tunne niitä 
yhtään sen laajemmin kuin mitä minulle on suullisesti kerrottu paka- 
nallisten tataarikansojen parissa, jotka majailevat Sajanin aroilla Jeni- 
sein kuvernementin eteläosassa. Heidän mukaansa manalaa tai kuol- 
leiden valtakuntaa hallitsee yhdeksän niin kutsuttua irle-khania”, 
joista yksi on ylimmäinen eli ataman. Näiden alamaisuudessa eivät 
ole pelkästään vainajat vaan myös lukuisa määrä niin näkyviä kuin 
näkymättömiä palvelushenkiä. 

Näiden henkien joukosta puhutaan erityisesti eräästä yhdeksän- 
päisestä, jota kutsutaan nimellä Djilbegän ja jonka esitetään rat- 
sastavan härällä, jolla on 40 sarvea. Eräässä muistiin kirjoittamas- 
sani tataarikertomuksessa kerrotaan tästä juuri nimetystä myös, 


a Schefferus 1673, 94. 
b Ganander 1789, 22. 
€ Ganander 1789, 22. 

että hän nousi kerran härällään manalasta ja katkaisi pään Komdei- 
mirgän-nimiseltä sankarilta, joka oli katkaissut jalkansa pyytäes- 
sään erästä mustaa kettua. Tämän teon jälkeen Djilbegän palasi irle- 
khanien valtakuntaan sankarin pää mukanaan. Pian sen jälkeen kuol- 
leen sankarin luokse tuli hänen siskonsa Kubaiko aikomuksenaan 
itkeä veljensä ruumiin äärellä. Kun hän löysi miehen päättömänä, hän 
päätti suomalaisten ja lappalaisten Samaanien tavoin matkata mana- 
laan hakemaan päätä. Djilbegänin härän jäljet näyttivät hänelle tie- 
tä. Ne johtivat hänet maanalaiseen onkaloon, jonka lävitse hän astui 
alas irle-khanien valtakuntaan. Siellä hän kohtasi nyt monia ihmeel- 
lisiä asioita. Ensin hän huomasi tiellä seitsemän saviastiaa ja eukon, 
joka alituiseen kumosi maitoa ruukusta toiseen. Vähän pidemmällä 
hän näki hevosen seisovan sidottuna kolmen sylen pituiseen köyteen 
hiekkakentällä, jolla se ei saanut ruohoa eikä vettä, mutta tästä huoli- 
matta hevonen oli ylenpalttisen lihava ja rehevä. Ei kovinkaan kauka- 
na siitä seisoi toinen hevonen sidottuna pitkään köyteen viheriöivällä 
kentällä, jolla solisi vesi, mutta tämä hevonen oli hyvin laiha ja surkea. 
Eräässä paikassa hän näki puolikkaan ihmisruumiin patoavan joen, 
kun taas toisessa paikassa kokonainen ihmisruumis ei riittänyt hidas- 
tamaan toista samanlaista jokea. 

Kubaiko ratsasti onnellisesti kaikkien näiden paikkojen ohitse ja 
kohtasi sitten toisen tytön, joka puhutteli häntä ja sanoi kuuluvansa 
valon maahan. Myös [tämä tyttö] oli lähtenyt manalaan pelastaak- 
seen veljensä, mutta tultuaan irle-khanien asunnolle hän oli tunte- 
nut vahvoja vasaraniskuja ja täynnä kauhua lähtenyt takaisin valon 
maahan. Tyttö antoi Kubaikolle silkkiliinan ja pyysi tätä antamaan 
sen veljelleen Kanmirgänille mikäli hän kohtaisi tämän, ”jotta hän 
voisi pyyhkiä hikensä kun häntä paistetaan tulella”. Tytöt erosivat ja 
Kubaiko jatkoi matkaansa yhä syvemmälle maan alle, missä sai nähdä 
yhä suurempia ihmeitä. Vasaraniskut alkoivat kuulua vahvemmin ja 
vahvemmin hänen korviinsa. Hän näki 40 miehen takovan vasaroita, 
toisten 40:n tekevän sahoja ja vielä 40:n valmistavan pihtejä. Seuraten 
Djilbegänin härän jälkiä hän ratsasti eteenpäin pelottomin mielin ja 
saapui lopulta korkean vuoren juurta seurailevan joen rantaan. Tällä 
joenrannalla kohosi irle-khanien asunto, 40-kulmainen kivitalo. Ta- 
lon sisäänkäyntiä vastapäätä seisoi yhdeksän lehtikuusta, jotka kaik- 
ki kasvoivat yhdestä ainoasta juuresta. Tämän puun luona seisoivat 

irle-khanien hevoset sidottuina yksi kuhunkin kuuseen, ja myös 
Kubaiko sitoi hevosensa siihen. Silloin hän huomaa puussa kirjoituk- 
sen, joka kuuluu näin: ”Kun Kudai loi taivaan ja maan, syntyi myös 
tämä puu, ja tähän päivään mennessä ei yksikään ihminen eikä yksi- 
kään eläin ole päässyt elävänä puun luokse? Luettuaan kirjoituksen 
Kubaiko meni irle-khanien asuntoon ja sulki oven perässään. 

Sisällä oli pimeää, ja Kubaiko eksyi pian huoneessa. Hän tunsi 
näkymättömien käsien koskettelevan itseään, hänen vaatteitaan revit- 
tiin, häntä puristeltiin ja kiusattiin; mutta kun hän ojensi kätensä ja 
yritti tarttua kiusanhenkiinsä, hänen oli mahdotonta ottaa niistä kiin- 
ni, sillä niillä ei ollut ruumiita. Pelästyksissään hän huusi; nyt avautui 
ovi, huone valaistui ja irle-khanien ataman astui sisään. Hän huoma- 
si Kubaikon mutta kääntyi heti sanomatta sanaakaan. Kubaiko seu- 
rasi hänen jäljessään. Hän käveli ensin useiden huoneiden läpi, jotka 
olivat tyhjiä ja odottivat asukkaita, mutta sitten hänet vietiin toisten, 
ihmismäisten olentojen täyttämien asuntojen läpi. Yhdessä näistä hän 
näki vanhojen naisten istuvan ja kehräävän pellavaa kovalla vimmal- 
la. Toisessa huoneessa istui myös vanhoja naisia, mutta he eivät teh- 
neet kerrassaan mitään vaan näyttivät yrittävän niellä jotakin, jota 
eivät kuitenkaan saaneet kurkustaan alas. Kolmannessa huoneessa 
istui keski-ikäisiä naisia, joiden käsissä ja kaulassa roikkui suuria 
kiviä, joita he eivät kyenneet liikuttamaan. Neljäs huone oli täynnä 
miehiä, joilla oli köysi kaulassa, ja köysissä roikkui suuria tukkeja. 
Viidennessä huoneessa hän näki lävitseammuttuja miehiä, jotka oli- 
vat aseistautuneet kiväärein, juoksemassa ympäriinsä valittaen ja par- 
kuen. Samaa juoksua, samaa parkua ja valitusta hän havaitsi myös 
kuudennessa huoneessa, jossa majoitettiin miehiä, joilla oli veitset, 
joilla he olivat haavoittaneet itseään. Tullessaan seitsemänteen huo- 
neeseen hän näki hulluja koiria ja niiden puremia ihmisiä, jotka olivat 
myös hulluja raivosta. Näitä seurasi vielä yksi huone, kahdeksas jär- 
jestyksessä, missä mies ja vaimo makasivat kahdestaan peitteen alla. 
Vaikka tämä peite oli ommeltu yhteen yhdeksästä lampaannahasta, se 
peitti vain toisen makaavista, ja puolisot kamppailivat siksi peittees- 
tä loputtomasti. Sitä vastoin yhdeksännessä huoneessa makasi mies ja 
vaimo yhdessä peitteen alla, joka oli tehty yhdestä ainoasta lampaan- 
nahasta mutta joka siitä huolimatta peitti molemmat puolisoista. 

Viimein hän astui sisään kymmenenteen huoneeseen, joka oli 
suuri kuin aro. Tässä huoneessa istui kahdeksan irle-khania, ja hei- 
dän pariinsa istuutui myös ataman, yhdeksäs. Kubaiko kumarsi irle- 
khaneille ja kysyi, miksi heidän palvelushenkensä Kjilbegän oli lei- 
kannut irti ja vienyt mennessään hänen veljensä pään. Irle-khanit 
vastaavat, että tämä tapahtui heidän käskystään mutta että he olivat 
valmiita palauttamaan pään, mikäli hän pystyisi nostamaan maasta 
seitsensarvisen pässin, joka oli kasvanut kiinni maahan niin syväl- 
le, että vain sen sarvet olivat näkyvissä. Seikkailu oli myös vaaralli- 
nen, sillä irle-khanit ilmoittivat, että hän itse menettäisi päänsä, mi- 
käli hänen yrityksensä epäonnistuisi. Kubaiko ei epäröinyt vähääkään 
ryhtyä yritykseen, jolloin irle-khanit nousivat ja lähtivät huoneesta 
ottaen tytön mukaansa. He johdattivat hänet jälleen yhdeksän huo- 
neen läpi, kaikki täynnä ihmispäitä, joiden joukossa Kubaiko tunnisti 
myös veljensä. Tämän nähdessään hän pysähtyi ja purskahti itkuun, 
mutta irle-khanit ajoivat hänet kymmenenteen huoneeseen, missä 
pässi makasi maahan hautautuneena. Täällä he kehottivat Kubaikoa 
tarttumaan tehtävään, ja kolmella kiskaisulla hän kohottikin pässin 
hartioilleen. Nyt irle-khanit laskeutuivat Kubaikon jalkojen juureen 
ja kumarsivat hänelle, ja sitten he luovuttivat hänelle hänen veljen- 
sä pään ja saattoivat hänet takaisin asuntonsa lävitse. Matkalla he 
kysyivät häneltä, eikö hän niin mahtavana sankarittarena voisi neu- 
voa heille, kuinka he saisivat kärvennettyä Kanmirgän-sankarin, jota 
oli jo pitkän aikaa paistettu tulella, mutta jota ei saatu kärvennettyä. 
Kubaiko pyysi saada nähdä hänet, ja irle-khanit johdattivat hänet nyt 
vielä yhdeksän huoneen lävitse. Hän näki niissä seppiä takomassa. 
Kuljettuaan kaikkien näiden huoneiden läpi he tulivat kymmenen- 
nelle, missä Kanmirgäniä poltettiin. Kubaiko käytti nyt tilaisuuten- 
sa ojentaakseen sankarille tämän siskon liinan ja neuvoi irle-khaneja 
vapauttamaan Kanmirgän, sillä tämä oli oikeamielinen mies ja syyttä 
piinattu. He jatkoivat eteenpäin, ja irle-khanit saattoivat Kubaikon 
asunnostaan lehtikuusen luokse. Siellä Kubaiko nousi hevosensa sel- 
kään, mutta hän ei antanut irle-khanien vielä palata vaan vaati heitä 
näyttämään hänelle paluutien manalasta. 

Matkalla Kubaiko kysyi kaikista niistä ihmeistä, joita hän oli näh- 
nyt heidän maanalaisessa valtakunnassaan. Irle-khanit antoivat kaik- 
keen selityksen ja lausuivat: ”Vanha nainen, jonka näit kaatamassa 

maitoa ruukusta toiseen, on eläessään tarjonnut vierailleen vedellä 
jatkettua maitoa. Hänen rangaistuksensa on tämän teon vuoksi erotel- 
la vettä maidosta, ja tässä työssä hän saa kärsiä ikuisesti. Puolikas ruu- 
mis, jonka näit patoavan joen, ei kärsi mitään rangaistusta. Se kuului 
hyvin viisaalle miehelle, joka pystyi patoamaan jokia ja saavuttamaan 
kaiken mitä halusi. Nyt hänen puolikas ruumiinsa lojuu muistutuk- 
sena ohikulkijoille siitä, että viisaskin mies, jolta on otettu raajat ja 
nahka, saattaa saavuttaa mahtavia asioita, kun taas toisaalta kokonai- 
nen ruumis, jonka yli joki häiriintymättä virtaa, muistuttaa siitä, että 
ihminen ei saavuta mitään pelkällä voimalla. Tämä ruumis on aiem- 
min kuulunut luonnostaan vahvalle mutta ymmärtämättömälle mie- 
helle. Kuten vesi nyt virtaa hänen ruumiinsa ylitse, ovat kaikki asiat 
menneet yli hänen ymmärryksensä ilman, että hän olisi kyennyt nii- 
tä käsittämään tai saavuttamaan älyllä mitään” Irle-khanit jatkoivat: 
”Lihava hevonen kuivalla nurmella on todiste siitä, että ajattelevainen 
mies voi pitää hevostaan seisomassa myös huonolla ravinnolla, kun 
taas sitä vastoin laiha hevonen rehevällä kentällä osoittaa, että elikko 
ei menesty edes parhaalla laidunmaalla, mikäli siltä puuttuu tarpeel- 
linen hoito ja valvonta?” Tällöin Kubaiko kysyi: ”Mitä ne olennot oli- 
vat, jotka ottivat minusta kiinni pimeässä huoneessa, repivät vaattee- 
ni rikki ja piinasivat minua mutta joilla ei ollut ruumista?” Irle-khanit 
vastasivat: ”Ne olivat näkymättömiä palvelushenkiä, jotka voivat va- 
hingoittaa ja jopa tappaa pahat, mutta aina irrottavat otteensa jokai- 
sesta hyvästä ihmisestä eivätkä pysty tekemään hänelle mitään pahaa?” 

Kubaiko jatkoi tiedustelemalla niiden ihmisten rikoksista, jotka 
hän näki suljettuna irle-khanien asuntoon, ja nämä vastasivat: ”Nai- 
set, jotka istuivat ja kehräsivät ensimmäisessä huoneessa, ovat saaneet 
tämän työn rangaistukseksi siitä, että he ovat eläessään kehränneet 
auringonlaskun jälkeen, kun ei ole sallittua tehdä mitään työtä. He 
taas, jotka istuivat toisessa huoneessa, ovat maan päällä saaneet lan- 
kaa kerittäväksi, mutta he ovat jättäneet kerän sisälle tyhjää ja työntä- 
neet langan poveensa. Kerät, jotka he myöhemmin ovat koonneet va- 
rastetusta langasta, heidät on nyt tuomittu nielemään, mutta he eivät 
pysty siihen, vaan kerät jäävät ikuisiksi ajoiksi kiinni heidän kurk- 
kuunsa. Nuoret naiset, jotka näit kolmannessa huoneessa istumassa 
kiviä kaulassaan ja käsissään, ovat myyneet voita ja voihin piilottaneet 
kiviä lisätäkseen sen painoa. Sen vuoksi he saavat nyt kantaa painavia 

kiviä, ja sitä he saavat tehdä iäti. Miehillä neljännessä huoneessa on 
kaulassaan köysi, joka uhkaa jatkuvasti kuristaa heidät, koska he ovat 
hirttäytyneet väsyttyään elämään. Läpiammutut miehet viidennessä 
huoneessa, jotka tavattomasti valittavat ja parkuvat, ovat myös itse- 
murhaajia, jotka ovat ampuneet itsensä siitä syystä, että elivät epä- 
sovussa vaimonsa kanssa. Haavoittuneet miehet kuudennessa huo- 
neessa ovat myöskin itsensäpilaajia, ja he ovat juovuksissa silponeet 
itseään. Seitsemännen huoneen asukkaat kärsivät rangaistusta siksi, 
että eivät varoneet hulluja koiria vaan yllyttivät niitä ja tulivat siksi 
niiden puremaksi. Kahdeksannessa huoneessa ovat sellaiset puo- 
lisot, jotka eläessään olivat epäsovussa keskenään ja kumpikin ajoi 
vain omaa etuaan, tuomittuina ikuisesti riitelemään peitteestä, joka 
sovussa ja yhteisymmärryksessä riittäisi paremmin kuin hyvin heil- 
le molemmille. Sitä vastoin ne puolisot, jotka yhdeksännessä huo- 
neessa makaavat yhden ja saman peitteen alla, ovat esimerkkinä siitä, 
että myös vähäinen omaisuus voi riittää perheessä, jos vain puolisoi- 
den kesken on yhteisymmärrystä. He eivät kärsi mitään rangaistusta, 
vaan ovat täällä ainoastaan siksi, että pahat heidät nähdessään tuntisi- 
vat rangaistuksensa vieläkin kovemmaksi.” 

Kun Kubaiko oli saanut kaikki nämä selitykset, hän erosi irle- 
khaneista ja palasi veljensä pään kera aurinkomaahan. Hän etsi vel- 
jensä ruumiin ja istuutui taas itkemään sen vierelle surullisena sii- 
tä, ettei kyennyt palauttamaan tätä henkiin. Mutta kudait säälivät ty- 
tön kyyneliä ja lähettivät hänelle elämänvettä, jotta hän virvottaisi 
vainajan sillä. Ja kun Kubaiko oli pirskottanut kolmesti elämänvettä 
edesmenneen veljensä jäänteille, tuli Komdei-mirgänistä jälleen elä- 
vä ja hän sai aiemmat voimansa. Silloin hän lähti erään toisen sanka- 
rin kanssa sisarensa ohjeiden mukaan alas manalaan vapauttaakseen 
Kanmirgänin — seikkailu, joka myös päättyi toivotusti. 

Tämä lajissaan erittäin omaperäinen kertomus, josta yllä on vain 
ote, kuvaa myös paljon muita manalan olosuhteita. Siinä kerrotaan 
muun muassa, että kahden maakerroksen syvyydessä irle-khanien 
valtakunnan alla oli suuri meri, missä asui hallitsija nimeltään Talai- 
khan (meren herra), joka oli kauhistuttava ihmissyöjä ja jonka sa- 
notaan myös nielleen aiemmin mainitun Djilbegän-hirviön, kun se 
yritti hakea turvaa hänen luotaan Komdei-mirgänin raivoisan koston 
pelossa. Tämä hallitsija ei esiinny jumalallisena olentona, ja kerrotaan 

myös, että Komdei-mirgän lopulta surmasi hänet. Irle-khanien si- 
tä vastoin sanotaan olleen kuolemattomia, sillä kun Komdei-mirgän 
jännitti jousensa ja valmistautui ampumaan nuolen irle-khanien ata- 
maniin, tämä lausui: ”Ole ampumatta minua, Komdei-mirgän! Olen 
herra maan alla, ja minulla on täällä sama mahti kuin Kudailla maan 
päällä. Minua ei ole mahdollista eikä luvallista surmata” Syvällä irle- 
khanien asunnon alla hallitsi Talai-khanin lisäksi myös toinen 
hänen kaltaisensa hallitsija nimeltään Ytzyt-khan.* Satu kertoo, että 
hänellä oli tytär, Yljyn Aarakh, joka tapasi vaeltaa maan päällä mus- 
tan ketun hahmossa ja aiheuttaa ihmisille kaikkea pahaa. Juuri tämä 
pahantahtoinen tyttö houkutteli ketun hahmossa Komdei-mirgänin 
jahtaamaan itseään ja myöhemmin juonitteli väijytyksen tätä vastaan 
silläseurauksella, ettähän katkaisi jalkansa eikä voinut estää Djilbegänia 
leikkaamasta päätään irti. Rangaistuksena tästä ja muista vastaavista 
rikoksista Komdei-mirgän ja hänen kumppaninsa lopulta surmasivat 
Yljyn Aarakhin. 

Kuten tataareilla, myös samojedeilla on lukuisia kertomuksia 
monenlaisista sekä hyvistä että pahoista olennoista, joiden uskotaan 
majailevan maan huomassa. Tämän kansan keskuudessa ei kuiten- 
kaan vallitse ainakaan yleisesti käsitystä maanalaisesta kuolleiden 
henkien kokoontumispaikasta. Olen silti kuullut yksittäisten jurakki- 
heimojen kertovan, että maan alla olisi jumaluus nimeltään A (Nga)”, 
joka asuu läpipääsemättömässä pimeydessä, joka aiheuttaa kuolemaa 
ja sairauksia sekä ihmisille että poroille ja joka hallitsee lukemattomia 
henkiolentoja, aiemmin mainittuja tadebtsjoja, joiden jotkut oletta- 
vat olevan juuri vainajien henkiä. Muille kansoille nämä näkemykset 
ovat kuitenkin tyystin vieraita. Olen aiemmin maininnut, että samo- 
jedit palvovat tadebtsjoja tavallisesti omana jumalolentojen luokka- 
naan edesmenneinä ihmisinä. Mitä taas tulee edellä mainittuun juma- 
laan A itä- eli tavgisamojedit pitävät häntä taivaanjumalana, jolla on 
näin ollen aivan sama merkitys kuin Numilla muiden samojedikanso- 
jen parissa. A. Fuks* kertoo, että tsuvassit palvovat kuolemanjumalaa 


a On sojot-heimoja, joilla ei ole mitään tietoa irle-khaneista, mutta jotka pal- 
vovat nimellä Yzyt manalan jumalaa, jonka sanotaan lähettävän sairauksia 
ja kuolemaa ihmisille. 

b Fuks 1840, 92. 

nimellä Esrel ja uskovat, että hän ottaa mukaansa edesmenneiden 
henget. Muut kirjoittajat esittävät kuitenkin perustellummin, että tä- 
mä nimi merkitsee jumaluutta, joka aiheuttaa ihmisille halvauksia. 
Minulle on epäselvää, kuinka laajalti ostjakkien, vogulien, votjakkien, 
tSeremissien ja muiden suomensukuisten kansojen parissa on vallal- 
la käsitys kuolemanjumalasta ja hänen hallitsemastaan valtakunnasta. 


II Erityisiä henkiolentojen lajeja 


Pohdittaessa suomalaisten ja heidän sukulaiskansojensa jumaloppia 
on osoittautunut, että he hakevat jumalallista myös ja eritoten luon- 
nosta, taivaan ukkosista, meren aalloista, metsien syvyyksistä, mana- 
lan kätköistä — kaikesta siitä, mikä ulkoisessa luonnossa näyttäytyy 
suurena, mahtavana ja epätavallisena. Olemme myös vakuuttuneet 
siitä, että on ero tavassa, jolla paitsi eri kansat, myös yksi ja sama kan- 
sa eri kehitysvaiheissaan on käsittänyt jumalallisen. Alun perin on 
palvottu ulkoisia luonnonkohteita ja erityisesti eri elementtejä jumal- 
ten ominaisuudessa. Myöhemmin on tullut yleisimmin vallalle kä- 
sitys, että jumalallinen varsinaisesti on luonnossa mutta että se pii- 
loutuu kohteiden taakse ja vaikuttaa niihin havaitsemattomin tavoin. 
Kummassakin tapauksessa jumalat käsitetään eläviksi, persoonalli- 
siksi olennoiksi. Ne kansat, jotka palvovat luonnonkohteita niiden 
ulkoisessa manifestaatiossa, eivät kuitenkaan tunne toista elämää tai 
toista eksistenssiä ylipäätään, vaan tuntevat pelkästään aistittavan ja 
materiaalisen. Kuten olemme nähneet edellä käsitellyssä, esim. monet 
samojedikansat pitävät taivasta, Aurinkoa, maata ja vettä jumalina ja 
pitävät niitä elävinä olentoina ulkoisessa hahmossaan. Myös samoje- 
deilla, puhumattakaan muista, sivistyneemmistä* heimoista, on kui- 
tenkin aavistus siitä, että kaikkialla luonnossa on piilotettuja voimia, 
jotka näkymättömässä muodossa vaikuttavat näkyvään maailmaan. 
Myös nämä luonnonvoimat käsitetään silloin eläviksi, persoonallisik- 
si olennoiksi, ja on luultavaa, että suomalaiset, useimpien sukulais- 
kansojensa tavoin, muodostivat juuri niistä jumalansa. He ovat niin 
sanoakseni erottaneet piilotetut voimat materiasta, johon ne varsi- 
naisesti kuuluvat, ja antaneet niille objektiivisen olemassaolon oma- 
na itsenään suomalla niille elämän ja sielun, lihan ja veren, ruumiin 

ja hahmon. Koska jumalat tällä tavoin irtosivat siteestään luontoon ja 
saivat osakseen itsenäisen persoonallisuuden, niillä on nyt ulkoiseen 
luontoon suunnilleen samanlainen valta kuin isännällä omaisuuteen- 
sa. Tällainen isännänvalta on kuitenkin pelkästään mahtavimmilla: 
niillä, jotka hallitsevat ilmaa, vettä, maata, metsää jne. 

Näiden lisäksi suomalainen mytologia tuntee lukemattoman mää- 
rän muita jumaluuksia, jotka näyttävät myös olevan personifioituja 
luonnonvoimia. Ne eivät eroa luonnoltaan muista elementtijumalis- 
ta, mutta niiden mahti on vähäisempi. Ne hallitsevat pelkästään rajoi- 
tettuja kohteiden lajeja, ja ne käsitetään siksi tavallisesti suomalaisten 
runoissa palveleviksi jumaliksi. Tapio-jumala hallitsee koko metsää, 
mutta on myös paljon muita jumaluuksia, kuten Tuometar, Katajatar, 
Pihlajatar ym., joista yksi määrää tuomista, toinen katajista, kolmas 
pihlajista. Tuometar, Katajatar ja Pihlajatar ovat samanlaisia ruumiil- 
la ja sielulla siunattuja persoonallisuuksia kuin itse Tapio, mutta kos- 
ka heidän mahtinsa on rajoitetumpaa ja koska heidän hallitseman- 
sa luonnonkohteet kuuluvat Tapio-jumalan alueeseen, heitä pidetään 
ainoastaan hänen palvelijoinaan. Kaikki jumaluudet eivät esiinny täl- 
lä tavoin henkilöityneinä suomalaisten parissa, ja vielä vähemmän 
heidän sukulaiskansojensa parissa. Kaikilla näillä [kansoilla] on käsi- 
tys, että koko luonto on täynnä henkiolentoja ja että jokaista kohdetta 
suurimmasta pienimpään hallitsee yksi tai useampi siinä asuva näky- 
mätön henki. Nämä ulkoiseen kohteeseen kuuluvat henkiolennot 
eivät ole suurimmaksi osaksi muuta kuin luonnon piilotettuja voi- 
mia. Kypsymätön ihminen ei kuitenkaan kykene käsittämään ulkoi- 
sessa luonnossa vaikuttavia voimia muulla tavoin tai toisessa muo- 
dossa kuin siinä, joka ilmenee ja on sen omassa materiassa. Hän ei 
pysty käsittämään niitä muutoin kuin henkinä. 

Kaikki ne altailaiset kansat, joiden uskonnollisiin käsityksiin olen 
tutustunut lähemmin, erottavat toisistaan jumalat ja henget ja tapaa- 
vat myös nimityksissä erottaa nämä toisistaan. On silti melko vai- 
kea määrittää, missä niiden välinen ero varsinaisesti on. Ukertz huo- 
mauttaa, että kreikkalaisten parissa sanoilla Ogoc ja öainwv on ennen 
muinoin ollut usein sama [jumalan] merkitys, mutta että sanaa Oegoc 


a Ukert 1850, 140. 

pääasiallisesti käytettiin, kun tarkoitettiin jonkin jumalan fyysisiä, 
inhimillisiä ominaisuuksia, mitä vastoin öaiuwv merkitsi tämän hen- 
kistä olemusta. Myöhemmin kreikkalaiset viittasivat ”demoneilla? 
[daiuwv] olentojen luokkaan, jonka uskottiin olevan välimuoto ju- 
malten ja ihmisten välillä. Altailaisten kansojen käsitykset jumalistaan 
ja demoneistaan ovat lähes yhtäpitäviä näiden kanssa. Niinpä suoma- 
laisten parissa sana jumala merkitsee, kun sitä käytetään epiteettinä, 
aina henkilöitynyttä olentoa, kun taas haltiat, maahiset ym. käsite- 
tään tavallisesti henkimäisemmiksi?! olennoiksi. Kuten olen osoitta- 
nut, samojedien parissa sana num merkitsee samaan aikaan jumalaa 
ja materiaalista taivasta; kun taas sanalla tadebtsjo viitataan 'tiettyi- 
hin, ainakin tavallisen ihmisen katseelle näkymättömiin henkiolen- 
toihin; joiden uskotaan olevan eräänlaisia välittäviä voimia jumalten 
ja ihmisten välillä kreikkalaisten demonien tavoin. Vastaavia käsityk- 
siä tavataan, kuten seuraavassa tulemme näkemään, myös useimpien 
muiden sukulaiskansojemme parissa, mutta niiden kaikkien parissa 
paljastuu silti pyrkimys henkien personifioimiseen tavalla tai toisella. 

Materian abstrahointi on luonnonihmiselle suoraan sanottuna 
mahdottomuus. Kaikki hänen ajatuksensa pyörivät aistittavien ilmiöi- 
den maailmassa, ja hän pystyy vain vaivoin kuvittelemaan 'henger' sa- 
nan varsinaisessa merkityksessä. Siksi hän tapaa alati suoda hengille 
jonkinlaisen materiaalisen olemuksen. Niissä tapauksissa, kun niiden 
ajatellaan kuuluvan johonkin luonnonkohteeseen, voi sama koskea nii- 
den ruumiillista hahmoa. Monesti tapahtuu kuitenkin niin, että hen- 
get irtaantuvat siteistään näihin kohteisiin, jolloin ne puetaan jonkilai- 
seen ulkoiseen hahmoon, oli se sitten ihmisen tai eläimen, ”kipunoita, 
tuiskua” jne. Olemme nähneet, että kun lappalaisen Samaanin henki 
on jättänyt ruumiillisen asuntonsa ja matkustanut vainajien valtakun- 
taan, sen käsitetään ottavan toisen ruumiin, joka kamppailee riva- 
kasti vainajien kanssa. Vastaavasti lappalaiset uskoivat Gananderin? 
mukaan, että edesmenneet saavat manalassa uuden materiaalisen ulko- 
asun. Suunnilleen sama käsitys on myös altailaisilla kansoilla sellaisis- 
ta henkiolennoista, jotka tilapäisesti vapautuvat luonnonkohteen ma- 
teriaalisesta siteestä. Haluan tässä tuoda esiin esimerkkinä ainoastaan, 


a Ganander 1789, 21; vrt. Lencgvist 1782, 55. 

että virolaisten muinaisten käsitysten mukaan veden hengen uskottiin 
toisinaan nousevan Vöhandu-purosta ja siinä yhteydessä ottavan sini- 
keltasukkaisen miehen hahmon.’ Sittenkin henkien yleisiin ominai- 
suuksiin kuuluu, että ne mieluiten piiloutuvat siihen materiaaliseen 
kohteeseen, johon kuuluvat, ja pysyvät siinä sillä samalla käsittämät- 
tömällä tavalla kuin ihmissielu pysyy ruumiissa. 

Mitä olen yllä sanonut hengistä koskee varsinaisesti pelkästään 
niiden yhtä lajia, siis sellaisia, jotka todelliselta luonnoltaan ovat 
vain luonnonvoimia ja kuuluvat tiettyihin luonnonkohteisiin, kuten 
Aurinkoon, maahan, mereen, puihin, vuoriin jne. Tämänluontoisten 
olentojen lisäksi olemme jo tutustuneet toiseen henkien luokkaan, 
jonka muodostavat kuolleiden henget. Eri kansoilla on monia erilai- 
sia käsityksiä näiden luonnosta, kuten aiemmin olen osoittanut, mut- 
ta kaikki ovat yksimielisiä siitä, että myöskään nämä eivät ole tyystin 
immateriaalisia vaan että niillä on aina jonkinlainen ulkoinen, joskin 
tavalliselle ihmissilmälle näkymätön eksistenssi, ja että ne tarvitsevat 
ravintoa. Monet altailaiset kansat uskovat, että henget vaikuttavat elä- 
viin ihmisiin ja varsinkin Samaaneihin, joissa ne herättävät suurem- 
mat voimat, joille ne luovuttavat kaikenlaista tietoa sekä paljastavat 
piilotetun ja joiden sisäisen katseen ne antavat nähdä sellaisen läpi, 
mikä on ulkoisesti läpipääsemätöntä. Nämä henget eivät ole varsi- 
naiselta luonnoltaan mitään muuta kuin ihmisen oman älyllisyyden 
syvyyksissä vallitsevia voimia. Ne ovat kuitenkin usein piilossa eikä 
ole helppoa saada niitä eloon ja toimintaan, ja siksi kypsymätön 
luonnonihminen ajautuu helposti ajatukseen, että ne eivät varsi- 
naisesti kuulu häneen itseensä vaan ovat korkeampia olentoja, jot- 
ka ilmaantuvat hänelle ja antavat hänelle korkeampia kykyjä. Aasian 
Samaaneilla on tapana manata näitä henkiä esiin rummun kuminal- 
la. Kun tarkkaillaan sitä tavatonta haltioitumista ja niitä uskomat- 
tomia voimia, jotka he tämän musiikin avulla pystyvät saamaan, ei 
voi mitenkään ihmetellä sitä, etteivät he koe tämän tilansa johtuvan 
omasta sisäisestä luonnostaan vaan toisten mahtavampien olentojen 
vaikutuksesta. He kuvittelevat lisäksi tunnistavansa näitä hahmossa 
tai toisessa, vaikka ne ovatkin kaikille muille näkymättömiä. 


a Grimm 1844, 565. 

Yllä käsitellyt henkien lajit voidaan asiaankuuluvasti nimetä seu- 
raavasti: 1) luonnon henget, 2) vainajien henget ja 3) elävien ihmis- 
ten henget, ja näihin voidaan lisätä vielä 4) sairaudenhenget. En tiedä, 
onko altailaisilla kansoilla näiden lisäksi muunlaisia henkiolentoja, 
enkä pysty edes varmuudella sanomaan, missä määrin kaikki altai- 
laiset kansat tuntevat kyseiset kolme [neljä] henkien lajia. Käsitykset 
henkien eri lajeista ovat, kuten jo mainitsin, eri kansoilla hyvin erilai- 
sia, ja koen sen vuoksi tarpeelliseksi kiinnittää erityistä huomiota jo- 
kaisen yksittäisen kansan demonologiaan siinä määrin, kuin se käsillä 
olevan aineiston puitteissa on mahdollista. 

Lähtökohdaksi tarkastelulleni valitsen tavan mukaisesti suomalai- 
sen kansan myytit ja traditiot, joskin ne tässä tapauksessa ovat vähem- 
män tyydyttäviä. Muinaislauluissamme on tuskin lainkaan nimettyjä 
demoneja, ja kuvaukset, joita niistä saadaan muita reittejä, ovat var- 
sin vajavaisia. Paras lähde tähän, kuten moniin muihinkin tulkintoi- 
hin, on usein siteeraamani Lencgvistin tutkielma. Hän on esittänyt, 
että suomalaiset palvoivat jumaltensa lisäksi ”eräitä henkiä tai suoje- 
lushenkiä% ja demoneja, joiden he uskoivat kykenevän aiheuttamaan 
ihmisille sekä hyvää että pahaa”. Näitä olisi Lencgvistin' mukaan 
ollut kuutta eri lajia, joiden nimitykset ovat: 1) haldia (haltia), 2) ton- 
tu (tonttu), 3) maahiset, 4) capeet (kapeet), 5) menningäiset (männin- 
gäiset), 6) paara (para). 

Esitettyjen nimitysten joukosta tonttu ja para, kuten myös Lenc- 
gvist huomauttaa, on lainattu skandinaavisesta mytologiasta. Ruot- 
sissa käytetään sanoja tomtgubbe, tomtkarl, tomträ kuin latinan sanaa 
lar viittaamassa henkeen, joka huolehtii ihmisten kodeista. Lencgvist 
kertoo, että suomalaisten tontulta odotettiin vastaavasti apua ja tu- 
kea taloon liittyvissä asioissa. Ganander” erottaa toisistaan erityisiä 
tonttujen lajeja ja nimeää niitä: jyvä-tonttu, jonka uskottiin huoleh- 
tivan siementen kasvusta, raha-tonttu, joka hankki rahaa taloon, jne. 
Toisissa taloissa uskottiin olevan miespuolinen, toisissa naispuolinen 
tonttu, mutta kaikki olivat yksisilmäisiä. Tätä talonhenkeä pidettiin 
suuressa arvossa, ja hänen kestitsemisekseen jätettiin joka aamu ulos 


a Lencgvist 1782, 50-. 
b Ganander 1789, 90. 


194 


II Erityisiä henkiolentojen lajeja 


monta annosta puuroa. Jotta saisi tontun taloonsa, täytyi Gananderin 
mukaan ”pääsiäisyönä ottaa tamman länget kaulaansa ja kulkea kir- 
kon ympäri yhdeksän kertaa” jolloin tonttu omaehtoisesti näyttäytyi 
ja ryhtyi talon suojelijaksi. Näiden melko myöhäistä alkuperää ole- 
vien käsitysten joukosta ei yksikään vaikuta olevan kotoperäinen. 
Itse sana tonttu ei voi olla suomen kielessä kovin vanha, sillä se on 
tunnistettavasti muotoutunut ruotsin kielen sanasta tomt (tyhjä piha- 
kenttä”), joka myös on myöhäistä alkuperää ja vanhemmassa kielessä 
oli muodossa toft. Lencgvist arvelee, että muinoin käytettiin samaan 
tarkoitteeseen viittaamaan sanaa huoneen haltia, ja mielestäni tämä 
arvelu on varsin perusteltu. Ainakin tänä päivänä elää yhä traditio, 
jonka mukaan suomalaiset muinoin liittivät jokaiseen taloon oman 
haltiansa. 

Suomalaisten para eli paara on samantyyppinen kuin ruotsalainen 
bjäran eli bare — tietyllä tavalla tehty noitakalu, jonka uskottiin saavan 
elämän ja liikkumiskyvyn siten, että sen omistaja leikkasi itseään va- 
semman käden pikkusormeen ja tiputti kolme veripisaraa sen päälle 
lausuen samalla: 


Maan päällä sinä saat minun puolestani juosta, 
Sinivuorella minä saan sinun puolestasi palaa. 


Tai: 


Voita ja juustoa sinä saat minulle tuoda, 
Ja siksi (minä saan) helvetissä palaa.$* 


Nimityksillä björan ja bare uskotaan olevan perusta siinä, että kysei- 
sen olennon uskottiin kantavan [ruots. bära] taloon maitoa, voita ja 
muita elintarvikkeita. Oli tämä johdos oikeellinen tai ei, epäilykselle 
sanan skandinaavisesta alkuperästä ei ole sijaa, sillä suomalaiset liit- 
tävät siihen täysin saman tarkoitteen kuin ruotsalaiset naapurimme. 
Sana para merkitsee suomen kielessä Lencgvistin mukaan ”kyhät- 
tyä demonia, jonka noitanaisten uskotaan itse tekevän ja pakottavan 
hankkimaan maitoa ja juustoa”. Paran tekemisen tavasta antaa sama 
kirjoittaja seuraavan kuvauksen: 

Pää tehdään lapsenmyssystä, joka täytetään värikkäillä tilkuilla, myssyyn 
piilotetaan myös öylätti, jonka joku vanha nainen on ottanut suuhunsa py- 
hällä ehtoollisella, ja se antaa olennolle elämän. Vatsa tehdään naisten pel- 
lavaisesta päähineestä, joka täytetään kankaalla. Tähän kiinnitetään lisäksi 
kolme keppiä, minkä jälkeen tämä kaunis tekele viedään kirkonportaille 
varhain jonkin pyhäpäivän aamuna. Ja kun se on saanut olla siinä hetken 
aikaa, sitä kuljetetaan yhdeksän kertaa kirkon ympäri jatkuvasti mutisten: 
”Synny para!” Ennen pitkää se saa elämän ja alkaa hypellä kolmella jalal- 
laan. Paraa puhutellaan nyt seuraavin sanoin: 


Kanna voita, kanna maito, 
Tuo voita vuoren eucko, 
Piimää pirun emändä! 
Päästä piimen pindehestä, 
Maito happaman hallusta. 


Tämän olennon omistajalla uskotaan sittemmin olevan ylitsepursuavasti 
maitoa ja juustoa.* 


Ganander huomauttaa, että para lypsää maitoa vieraista lehmistä ja 
kantaa sen emäntänsä voikirnuun. Hänen kuvauksensa” mukaan para 
on ulkomuodoltaan ”karvainen, valko- ja mustapilkullinen, pikem- 
min pyöreä kuin pitkulainen, jalat kapeat kuin kurjella ja kolme luku- 
määrältään, muistuttavat paljon vanhan ajan sauvaa”. Mikäli para jäi 
oven väliin maitohuoneessa, uskottiin myös sen emännän menehty- 
vän pian sen jälkeen. Näihin kuvauksiin Ganander liittää vielä seu- 
raavan: 


Paran-voita, joka itse asiassa on eräänlainen sieni (mucor unctuosus flavus, 
Linn. FI. Svec. 1282), he tapaavat taikauskoisina polttaa tervassa, suolas- 
sa ja soodassa ja piestä sitä ketjulla, sillä sen omistajattaren, noitanaisen, 
uskotaan silloin ilmaisevan sääliään ja paljastuvan vedotessaan palvelus- 
henkensä puolesta. 


Näistä melko laajalle levinneistä kuvauksista voidaan päätellä, että para 
oli varsinaisesti sellainen talon suojelushenki, joka tuki emäntää 


a Lencgvist 1782, 53. 
b Ganander 1789, 66, 67. 

hänen talonpidollisissa puuhissaan ja eritoten toi tälle runsain mitoin 
maitoa ja voita. Tästä hengestä tehtiin aina kuva, ja vaikka kuvaukset 
siitä ovat epämääräisiä, näyttää sillä silti olleen eläimen ulkomuoto, 
ja Ganander vertaa sitä nimenomaisesti kissaan. Tavassa, jolla tämä 
kuva muovattiin, näkyy sekä suomalaisessa että skandinaavisessa 
mytologiassa selvästi katolinen vaikutus. 

Sana kave (mon. kapeet), dim. kapo, kaponen, on epäilyksettä alku- 
perältään suomea, mutta ei ole täysin selvää, mitä sillä varsinaisesti 
pitäisi ymmärtää. Renvallin väite,? että kave merkitsee ”hienohiuksis- 
ta, ei vaikuta luotettavalta, ja yhtä vähän pystyn yhtymään Lencgvistin 
käsitykseen, että se on sukua sanalle kapea. Totuudenmukaisempi 
on usean kirjoittajan ilmaisema näkemys, että sanalla kapeet viita- 
taan mahtaviin, erityisesti hyväätekeviin henkiin eli suojelushenkiin. 
TSeremissin vastaava sana kaba, kuten tsuvassien sana ke'be (Georgin 
mukaan kabe), merkitsee hyviä henkiä, jotka varjelevat ihmisiä kai- 
kelta pahalta ja jotka ovat verrattavissa kristittyjen enkeleihin. Sanaa 
kave ei kuitenkaan käytetä aina samassa merkityksessä kuin missä si- 
tä käytetään vanhoissa runoissamme. Näissä se tavataan yhtä lailla 
jumaliin kuin huomattaviin sankareihin ja Samaaneihin ja myös tiet- 
tyihin eläimiin liitettynä epiteettinä. Jumaluus, jota ennen muita kun- 
nioitetaan tällä epiteetillä, on Ilman tytär. Kalevalan vanhemmassa 
laitoksessa (runo 7, säe 613) kutsuu Lemminkäinen äitiään nimityk- 
sellä kave, ja myös Väinämöistä kutsutaan samalla tavoin joitakin ker- 
toja. Kiro-kave, kiro-kapo (”kiroava kave) tavataan eräissä kohdissa 
epiteettinä Samaanille, ja eläinten joukosta ilvestä kutsutaan nimityk- 
sillä kave ja metsän kave. Tämän perusteella näyttää siltä, kuin sana 
kave voisi palvella runoissamme yleisenä nimityksenä kaikenlaisille 
eläville olennoille niin kauan kuin niissä on jokin tavallisuudesta 
poikkeava, hyvä tai huono ominaisuus. On silti mahdollista, että sa- 
nalla on alun perin ollut yllä esitetty merkitys henki! 

Olen juuri ilmaissut käsityksenäni, että menningäinen eli männin- 
gäinen ei ole kotoperäinen sana, vaan johtuu germaanisesta sanasta 
menni. Vastaavasti olen huomauttanut, että sanan männingäinen mer- 
kitys suomen kielessä ei ole aivan täsmällinen, vaan että sitä tavallisesti 


a Renvall 1826: |, 173. 
b Georgi 1776-1780, 43. 

käytetään viittaamaan vainajien henkiin, joita tavataan kutsua myös 
nimityksillä keijuiset, manalaiset jne. 

Sana maahinen, joka kuuluu myös muodoissa maahi ja maahiai- 
nen, johtuu epäilyksettä sanasta maa ja viittaa kaikkien kirjoittajien 
yksimielisen todistuksen mukaan omaan luonnonhenkien luokkaan- 
sa, jonka uskottiin majailevan maan, puiden, kivien ja kynnysten alla. 
Vaikka ne ovatkin ihmissilmälle näkymättömiä, niillä uskotaan ole- 
van hahmo, joka on ihmisenkaltainen. Niiden ulottuvuuksia pidetään 
kuitenkin äärettömän pieninä, ja siksi niitä voidaan perustellusti ver- 
rata germaanisten kansojen olentoihin, joita kutsutaan nimityksillä 
dvergar ja Erdmännchen. Ne kuvataan äreäksi suvuksi, ja niiden sano- 
taan rankaisseen ihmisiä loukkauksista ihottumalla, kynsisienellä ja 
muilla ihosairauksilla. Niiden suosion saavuttamiseksi niitä on muis- 
tettava uhreilla. Mikäli pantiin olutta tai leivottiin leipää, piti ensian- 
nos aina uhrata niille. Tarjoiluissa ja vieraanvaraisuudessakaan niitä 
ei saanut unohtaa. Emännän, joka oli tarkka navetastaan, tuli kesti- 
tä niitä maidolla. Kun muutettiin uuteen taloon, oli tarpeellista ensi 
käynnillä kumartaa talon kaikkia nurkkia kohden ja tervehtiä paikan 
maanalaisia asukkeja samaten kuin hyvitellä niitä ”suolalla, mallakse!- 
la ja leivällä, taikka messingillä, jota oli raaputettu maitoon”? Mikäli 
niiden asumus jollain tavalla saastutettiin, tällaisesta rikkomuksesta 
rangaistiin sairaudella tai jollakin muulla onnettomuudella.* 

Sana haltia merkitsee suomen kielessä 'ihmisten ja luonnonkohtei- 
den suojelushenkeä ylipäätään! Uskottiin, että luonnonympäristössä 
jokaista kohdetta hallitsi ylempi jumalvoima mutta että niillä oli myös 
niin kutsuttu haltia suojelijana. Näin ollen Ahti-jumalalla oli yleinen 
valta veteen, mutta sen lisäksi oli jokaisella järvellä, joella, lähteellä ja 
kaivolla oma veden haltiansa. Vastaavasti metsän haltia ei viittaa met- 
sänjumala Tapioon, vaan jonkin pienemmän metsikön suojelushen- 
keen. Ihmiset käsitetään suomalaisessa mytologiassa, kuten aiemmin 
on jo mainittu, riippuvaisiksi kaikista jumaluuksista, mutta tämän 
lisäksi jokaisella yksilöllä on oma erityinen haltiansa, jonka ”innos- 
tus ja myötävaikutus”, kuten Lencgvist asian ilmaisee, johtaa ihmisen 


Ganander 1789, 53, 54. 
b Lencgvist 1782, 51, 52. 

pyrintöjen menestykseen. Samaanien uskottiin loitsiessaan olevan hal- 
tioiden vaikutuksen alaisina. Sitä ekstaasin tilaa, jossa he tällöin aina 
ovat, ja jossa he näyttävät kehittävän tavattomat voimat, kutsutaan 
suomen kielessä nimityksellä olla haltioissa, so. olla henkien luona. 
Tämä ilmaisu todistaa lisäksi, että yhdellä ainoalla henkilöllä saattoi 
olla useita haltioita, ja tämä uskomus vallitsee myös lappalaisten ja sa- 
mojedien parissa. On merkillistä, että sana haltia tavataan vain har- 
voin vanhoissa runoissamme. On mahdollista, että tämä sana ei ole- 
kaan kuulunut alun perin suomen kieleen; mutta useampikin kohta 
runoissa todistaa, että itse käsitys on kotoperäinen. Esim. Lemmin- 
käinen lausuu Kalevalassa (runo 12, säkeet 255-267): 


Ylös maasta miekka-miehet, 
Mannun aikaiset urohot, 
Kaivoloista kalpamiehet, 
Jokiloista jousi-miehet! 
Nouse metsä miehinesi, 
Korpi kaikki kansoinesi, 
Vuoren ukko voiminesi, 
Vesihiisi hirmuinesi, 
Väkinesi veen emäntä, 
Veen vanhin valtoinesi, 
Neitoset joka norosta, 
Hienohelmat hettehistä, 
Miehen ainoan avuksi [...] ! 


Olennoiksi, joihin tässä kohdassa vedotaan, on epäilemättä käsitet- 
tävä niin kutsutut haltiat. Samaten on niiden suhteen, joita Vipunen 
kutsuu Kalevalassa (runo 17, säkeet 261-265) lausumalla: 


Nostan maasta mannun eukot, 
Pellosta peri-isännät, 

Kaikki maasta miekkamiehet, 
Hiekasta hevos-urohot, 
Väekseni, voimakseni [...] 


Luonnonkohteiden ja ihmisten olemuksen mukaisesti myös niiden 
haltioilla uskottiin olevan enemmän tai vähemmän hyviä ja ystävällisiä 
ominaisuuksia. Luonnollisestikin nämä henget olivat aina suosiollisia 

sitä kohtaan mitä hallitsivat, mutta suhteissaan toisiin olentoihin nii- 
den uskottiin muistuttavan jumalia ja aiheuttavan niille sekä hyvää 
että pahaa. Veden haltialla oli muinaissuomalaisten käsitysten mu- 
kaan usein ”surkeat tarjoomukset” kalastajille, jotka sen vuoksi aina 
pyrkivät lepyttämään häntä uhrein.* Lencgvist huomauttaa, että he 
yrittivät välttää tällaiset tarjoomukset myös heittämällä veteen hyl- 
keenihraa, joka olisi ollut veden haltialle vastenmielinen ruokalaji, 
ja sillä tavoin pakottaa hänet lähtemään tiehensä. Luultavasti veteen 
heitetyn hylkeenihran tarkoituksena ei alun perin ollut suinkaan kar- 
kottaa vedenhenkeä vaan päinvastoin osoittaa hänelle uhri. Myös ne 
haltiat, jotka pitivät huolta ihmisistä, nauttivat suojattiensa palvon- 
taa eräänlaisina jumalina: heihin vedottiin ainakin rukouksin, ja hei- 
tä kunnioitettiin ehkä myös uhrein. Lencgvistin mukaan joka ikinen, 
joka lähti metsälle tai aikoi ryhtyä johonkin tärkeämpään puuhaan, 
tapasi vedota haltiaansa seuraavin sanoin: 


Nouse luondoni lovesta, 
Kiven alda kiilu silmä, 
Paaden alda paicka poski, 
Honga alda Haldiani! 

Pue päälles palava paita [...] 


Tämä lyhyt runofragmentti osoittaa muun muassa sen, että muinais- 
suomalaiset uskoivat ihmisen suojelushengen majailevan hänen ulko- 
puolellaan kallioissa, kivien, paasien ja mäntyjen alla, vaikka sen 
sanottiinkin olevan osa hänen omaa luontoaan. Voimallisten ominai- 
suuksiensa vuoksi haltialla on tässä epiteetti kiilusilmä, joka muutoin 
tavataan liittää karhuun. Suojelushengen loimuava paita viittaa epäi- 
lyksettä sen raivoisaan, tuliseen luontoon, mutta sitä, kuinka paikka- 
poski pitäisi ymmärtää, en pysty varmuudella selittämään. 

Näiden Lencgvistin luettelemien demonilajien [ks. s. 194] lisäksi 
suomalaiset laskivat myös monet sairaudet eläviksi hengiksi, jotka oli- 
vat pahoja luonnoltaan. Joillakin niistä uskottiin olevan eläimen muo- 
to, ja näihin kuuluivat koi, hammasmato, läävä-mato, navetta-toukka 


Ganander 1789, 9. 
b Lencqvist 1782, 50, 51. 

ym. Toiset taas käsitettiin ihmisenkaltaisiksi olennoiksi. Tämä koskee 
erityisesti yhdeksää Loviattaren kaitsemaa lasta, joita hän (Kalevala, 
runo 45, säkeet 163-170) kutsuu nimityksillä pistos, luuvalo, ähky, riisi, 
paiset, rupi, syöjä jne. Useimmille ei esitetty mitään tiettyä hahmoa, 
mutta niillä on toki jonkinlainen materiaalinen olemus ja ne ovat niin 
vähäisiä kooltaan, että monta saattaa keittää kerralla sormustimen ko- 
koisessa kattilassa rangaistukseksi pahanteosta. Kuten huomautin jo 
aiemmin, kaikenlaisia vaivoja ja sairauksia (kivut, vammat) pidettiin 
Tuonen tyttären, Kivuttaren eli Vammattaren, alamaisina, mutta sen 
lisäksi ajateltiin myös koko luonnon olevan täynnä pahoja olentoja, 
jotka sairauksien muodossa piinaavat ihmisiä. Tästä todisteena pal- 
velee Kalevalan runo 17 (säkeet 189-238), jonka sanat kuuluvat näin: 


Tuolta ennen pulmat puuttui, 
Tuolta taikeat tapahtui, 
Tietomiesten tienohilta, 
Laulumiesten laitumilta, 
Konnien koti-sioilta, 
Taikurien tanterilta, 
Tuolta Kalman kankahilta, 
Maasta manteren sisästä, 
Miehen kuollehen koista, 
Kaonnehen kartanosta, 
Mullista muhajavista, 
Maista liikuteltavista, 
Somerilta pyöriviltä, 
Hiekoilta heliseviltä, 
Notkoilta noroperiltä, 
Soilta sammalettomilta, 
Hereistä hettehistä, 
Läikkyvistä lähtehistä, 
Metsän Hiien hinkalosta, 
Viien vuoren vinkalosta, 
Vaaran vaskisen laelta, 
Kuparisen kukkulalta, 
Kuusista kuhisevista, 
Hongista hohisevista, 
Latvasta lahon petäjän, 
Mätäpäistä mäntylöistä, 
Revon rääyntä-sioilta, 

Hirven hiihto-kankahilta, 
Kontion kivi-kolosta, 
Karhun louhi-kammiosta, 
Pohjan pitkästä perästä, 
Lapin maasta laukeasta, 
Ahoilta vesattomilta, 
Mailta kyntämättömiltä, 
Suurilta sota-keoilta, 
Miehen tappo-tanterilta, 
Ruohoista rohisevista, 
Hurmehista huuruvista, 
Suurilta meren seliltä, 
Ulapoilta aukeilta, 

Meren mustista muista, 
Tuhannen sylen syvästä, 
Virroista vihisevistä, 
Palavoista pyörtehistä, 
Rutjan koskesta kovasta, 
Veen vankan vääntehestä, 
Takaisesta taivahasta, 
Poutapilvien periltä, 
Ahavan ajelo-teiltä, 
Tuulen tuutima-sioilta. 


Virolaisten käsitykset erillisistä demonien lajeista näyttävät olevan 
enimmäkseen yhdenmukaisia suomalaisten kanssa, mutta niitä on 
selvitetty vasta vähän. Virolaisessa mytologiassa tavataan käsityk- 
set, että luonto on täynnä hyviä ja pahoja olentoja, että edesmen- 
neiden ihmisten henget elävät kuoleman jälkeen ja että myös elä- 
villä on suojelushenkensä. Siinä tavataan myös nimitys tont, jonka 
alkuperäinen merkitys lienee sama kuin suomen kielessä. ”Tont oli 
myös virolaisilla; sanoo Peterson, ”henki, joka toi aarteita taloon. 
Häntä kutsuttiin sen vuoksi myös nimityksellä veddaja. Nyt nimitys 
tont tuo mieleen pelätyn kummituksen” Virolaisen mytologian ma- 
allused vastaavat suomalaisten maahisia. Peterson” mainitsee, että nä- 
mä ”majailevat maan alla ja näyttäytyvät uudenvuodenyönä kääpiön 


a Ganander 1821, 90. 
b Ganander 1821, 93. 

hahmossa”. Suomalaisten maahisten tapaan ne vaivaavat ihmisiä iho- 
sairauksin, joita kutsutaan nimityksellä mahingaminne (maan hengi- 
tys) tai ma-vihha (maan viha). Virolaisten käsitysten mukaan tällai- 
sen saa ainoastaan siinä tapauksessa, että sattuu asettumaan sellaiseen 
paikkaan, jonka alla tämä maanalainen henki majailee. 

Lappalaisten mytologiassa olemme jo tutustuneet kahdenlaisiin 
henkiolentoihin, joista toiset ovat vainajien henkiä, toiset niin kutsut- 
tuja saivoja. Olemme havainneet edellisiä koskevien käsitysten olleen 
suunnilleen samanlaisia lappalaisten ja suomalaisten parissa, ja olem- 
me verranneet saivoja suomalaisten haltioihin, vaikka niiden välillä 
on toki suuri ero. Saivot ovat kylläkin haltioiden tavoin sekä luontoa 
että ihmisiä suojelevia voimia, mutta siinä missä suomalaisten hal- 
tiat esiintyvät lähes tyystin hahmottomina, immateriaalisina, eivät 
lappalaiset suo saivoilleen, kuten jo yllä olemme nähneet, ainoas- 
taan ruumista ja henkeä, vaan he antavat näiden jopa elää talossa, 
vaimon ja lasten kanssa, kodissaan kotitarpeineen. Samojedien siirtje 
on nähtävästi saivojen läheinen vastine. Lencgvist? mainitsee, että lap- 
palaiset ovat palvoneet myös suomalaisten maahisia vastaavia hen- 
kiä ja uskoneet niiden majailevan teltan tulisijan tai kynnyksen alla, 
mutta ei mainitse nimitystä, jolla ne lappalaisten parissa olisi tavattu. 
Sitä vastoin Jessen-Schardeboll* ilmoittaa, että aiemmin käsitellyistä 
jumaluuksista Uks-akasta eli Juks-akasta ja Sarakasta edellisen uskot- 
tiin majailevan teltan sisäänkäynnin (uks) luona, jälkimmäisen taas 
tulisijan luona. Tätä on vaikea käsittää muutoin kuin että lappalai- 
silla oli kuvat* näistä jumaluuksista ja että näistä kuvista toinen oli 
asetettu oven suuhun, toinen tulisijan ääreen. Voi olla, että Lencgvist 
on sekoittanut kyseiset kuvat maahisiin, vai saattoivatko Uks-akka ja 
Sarakka mahdollisesti edustaa samaa talon suojelushenkien lajia kuin 
suomalaisten maahiset? 

Tiedetään, että votjakit, töuvassit, tseremissit ja muut Itä-Venäjäl- 
lä asuvat suomalaiset kansat ovat myös palvoneet ja osin yhä palvovat 
jumaltensa lisäksi sekä vainajien henkiä että muita alempia henki- 
olentoja, joista tiedetään toistaiseksi tuskin muuta kuin joitakin mai- 
nintoja. Näistä olen jo aiemmin käsitellyt tsuvassien sanaa kaba ja 


a Lencgvist 1782, 52. 
b Jessen-Schardeboll 1767, § 9. 

tSeremissien kebe, joiden käsitetään merkitsevän hyviä henkiä. Tiet- 
tyjä kuviin ikuistettuja henkiolentoja tSuvassit kutsuvat nimityksellä 
jerikh tai irikh,* ja niitä vastaavat tseremissien išta’ ja votjakkien mudor 
(modor).* Myös niitä pidetään hyvinä, ihmisiä suojelevina olentoina, 
mutta mikäli joku kohtelee niitä kaltoin, ne eivät jätä sitä rankaise- 
matta. TSuvasseilla on uskomus, että heidän irikhinsä, samalla tavoin 
kuin suomalaisten maahiset ja virolaisten ma-allused, langettavat 
ihmisille paiseita ja kaikenlaisia ihosairauksia.? Myös ostjakit ja muut 
siperialaiset kansat palvovat suunnilleen samanlaatuisia kuvia, mutta 
näihin palataan myöhemmin. 

Näiden kansojen uskonnosta välittää Georgi joukon väitteitä, joita 
myöhemmin monet vanhemmat ja nuoremmat kirjoittajat ovat tois- 
taneet hyvässä uskossa, vaikka useimmat niistä tuskin ovat luotetta- 
via. Hän esittää muun muassa, että kyseiset kansat kaikki ”uskoisivat 
yhteiseen jumalaan” joka on ”kaikkeuden luoja; joka ”rakastaa luo- 
maansa ja tietää ja aiheuttaa kaiken, mutta ei välitä ihmisen yksittäi- 
sistä toimista” Hän [jumala] ei välittäisi myöskään maailman ohjaa- 
misesta, vaan hänen uskottaisiin luovuttaneen töidensä johtamisen 
tietyille alempiarvoisille jumaluuksille. Nämä väitteet jättävät melko 
vääristyneen kuvan niin ”yhteisestä jumalasta” kuin hänelle alisteisis- 
ta hengistäkin. On epäilemättä totta, että useimmat heimot uskovat 
pelkästään yhteen ainoaan jumalaan, jonka katsotaan majailevan tai- 
vaassa ja joka toisinaan samastetaan siihen, mutta siitä, että hän oli- 
si maailman luoja, eivät kesyttömämmät kansat tiedä yhtään mitään, 
vaan tämä käsitys näyttää olevan lainattu muista, kehittyneemmis- 
tä uskontojärjestelmistä kuten kristinuskosta, muhamettilaisuudesta 
jne. Täysin luotettava ei ole myöskään väite, että taivaan jumala ei piit- 
taisi maailman ohjaamisesta eikä osoittaisi lainkaan huomiota ihmis- 
ten puuhille. Päinvastoin olen usein kuullut kerrottavan, että hän seu- 
raa tarkkaavaisella katseella kaikkea, mikä maailmassa häntä kiehtoo, 
ja että voimakkaalla kädellään hän ohjaa sen kulkua. 


Georgi 1776-1780, 43. 
Fuks 1840, 295. 

Georgi 1776-1780, 60. 
Visnevski 1846, 8. 
Georgi 1776—1780, 378-. 

Georgi sanoo nimenomaisesti, että ihminen ei näytä pystyvän 
”uhmaamaan jumalaa eikä myöskään palvelemaan häntä” ja että 
jumala "oi palkitse eikä rankaise eikä häntä tarvitse pelätä taikka 
rakastaa”. Täysin näiden väitteiden vastaisesti olen kuullut kerrotta- 
van, että taivaallinen jumala suorittaa kostotoimet jo tässä elämässä 
ja että hän suo hyville terveyttä, vaurautta ja pitkän elämän kun taas 
lähettää pahoille sairautta, köyhyyttä ja ennenaikaisen kuoleman. Us- 
kon hyvinkin, että nämä käsitykset eivät ole tyystin alkuperäisiä, enkä 
siksi ole myöskään käsitellyt niitä taivaanjumalan yhteydessä, mutta 
ne eivät kuitenkaan ole missään tapauksessa myöhempää alkuperää 
kuin käsitys jumalasta maailman luojana. 

Harhaanjohtava on myös Georgin väite, että korkein olento olisi 
jakanut huolen maailman ohjaamisesta ja ihmisten kohtaloista monille 
alempiarvoisille jumaluuksille. Käsitys tällaisesta työnjaosta ei ole 
ainakaan koskaan yltänyt minun korviini, vaan sen sijaan olen kuullut 
usein puhuttavan, että taivaallisen jumalan lisäksi on alempia juma- 
luuksia, jotka tavallisesti käsitetään hengiksi, immateriaalisiksi olen- 
noiksi. Ne ovat, kuten jo yllä huomautin, varsinaiselta perustaltaan 
niin ulkoisessa luonnossa kuin ihmisessä vaikuttavia voimia. Toisia 
niistä pidetään enemmän, toisia vähemmän voimakkaina sen kohteen 
laadun ja luonteen mukaisesti, mihin nämä henget tai voimat kuulu- 
vat, mutta kaikki ne ovat mahdissa alisteisia taivaalliselle jumalalle, 
joka hallitsee ukkosta ja salamoita, myrskyä, sadetta ja kaikkia tai- 
vaallisia ilmiöitä. Pohjimmiltaan tämä jumala on samanlainen olento 
kuin kaikki muutkin luonnossa vallitsevat voimat, mutta koska hänen 
mahtinsa on niihin verrattuna paljon suurempi, häntä on - luultavasti 
myöhemmällä ajalla — alettu pitää niistä tyystin erillisenä, luontojaan 
korkeammilla ominaisuuksilla varustettuna persoonallisuutena. Pää- 
asiassa juuri hän käy jumalasta, joka ohjaa ja hallitsee ei ainoastaan 
taivasta vaan myös maata ja sanalla sanoen koko luomakuntaa. Olem- 
me aiemmin kuulleet tataarien maanalaisen hallitsijan Irle-khanin 
lausuvan, että hänen mahtinsa maan alla on yhtä suuri kuin Kudain 
maanpäällisillä alueilla, mutta käsitys tällaisista taivaallista jumalaa 
vastaavista olennoista on nykyään vähemmän tavallinen altailaisten 
kansojen parissa. Koska taivaallinen jumala hallitsee koko maailmaa, 
hänen mahtinsa katsotaan yltävän myös henkiin. Hän ei ole nimittänyt 
niitä sijaisikseen, vaan ne ovat hänelle alisteisia olentoja, jotka ihmisten 

tavoin usein anovat häneltä apua ja pelkäävät ryhtyä mihinkään, mikä 
olisi vastoin hänen tahtoaan. 

Kun nyt käännän katseeni tiettyjen Aasiassa asuvien altailaisten 
kansojen käsityksiin henkimaailmasta, en voi olla ottamatta esiin seu- 
raavaa I. J. Schmidtin? antamaa kiinnostavaa kuvausta aiheesta: 


Keskiaasialaisten kansojen uskomusten mukaan maa ja sen sisäosat, kuten 
myös sen ilmakehä, ovat täynnä henkihahmoisia olentoja, jotka vaikut- 
tavat osin hyväntahtoisesti, osin vihamielisesti koko orgaaniseen ja epä- 
orgaaniseen luontoon. Jokaisessa maassa, jokaisessa vuoressa, jokaisessa 
kalliossa, jokaisessa joessa, mäessä, lähteessä, puussa tai missä hyvänsä on 
henki asukkaana. Eivät pelkästään voimakkaat ja kauhistuttavat luonnon- 
ilmiöt johdu tällaisten henkien vihasta, vaan myös kato, epidemiat ja muut 
vaivat, kuten äkkinäiset sairaskohtaukset, epilepsia, raivohulluus ja muut 
sellaiset viat ihmisyksilöissä luetaan niiden vaikutukseksi. Ne [henget] jae- 
taan useisiin luokkiin, ja niiden toimialat, kuin myös niiden mahti, ovat 
hyvin vaihtelevia. Pääasiassa autioita, asumattomia ja hämyisiä alueita tai 
sellaisia, joissa luonto näyttää aikaansaannoksiaan giganttisissa massoissa 
ja kaikenlaisissa kauhistuksissa, pidetään tuhoisten henkien päämajoina 
tai kokoontumispaikkoina, mistä ne siirtyvät toisille alueille saavuttaak- 
seen kaameita tavoitteitaan. Siksi Turanin autiomaat ja erityisesti suuri 
hiekka-autiomaa Gobi olivat jo hämärässä muinaisuudessa pahamaineisia 
pahojen henkien asuinpaikkoja. 


Keskiaasialaisten kansojen parista eritoten mongoleilla on hyvin 
kehittynyt demonologia, mutta se on nykyisessä muodossaan paljolti 
sekoittunut vieraisiin, buddhalaisesta uskontojärjestelmästä lainattui- 
hin käsityksiin. He kutsuvat demoneita nimityksellä tengri (tengeri), 
tegri, joka, kuten olen aiemmin maininnut, on alun perin merkinnyt 
taivasta ja taivaan jumalaa vastaavasti kuin samojedien num. Tämä 
sana on saanut luultavasti jo ennen buddhismin vaikutusta kaiken- 
laisten hyvien ja pahojen henkiolentojen merkityksen. Nykyisin sanaa 
tengri käytetään merkitsemään niin näkyvää taivasta kuin kaikenlaisia 
alempia henkiä. Taivaallista jumalaa en ole kuitenkaan koskaan kuul- 
lut nimitettävän näin, vaan häntä kutsutaan tavallisesti nimityksel- 
lä Burkhan (Buddha, [jumala]”), myös Tengri- tai Oktorgoi-Burkhan 


a Schmidt 1829, 352. 

(taivaan Buddha, [taivaan jumala], ja Samanismille omistautuneet 
heimot palvovat häntä maailman luojana ja kaiken hyvän lähteenä. 
Hänelle vastakkainen olento on Ukudel (Okodil), jota tietyt heimot 
kutsuvat nimityksellä Sytkyr tai Tsytxyr ja jota pidetään pahojen pääl- 
likkönä. Hänellä ajatellaan kuitenkin olevan vähemmän valtaa kuin 
Burkhanilla, ja sen ajatellaan olevan riippuvainen hänestä. Kaikki 
nykyisin vallitsevat käsitykset niin Burkhanista kuin Ukudelista eli 
Sytkyristäkin ovat myöhäissyntyisiä. 

Tämä koskee myös tiettyjä muita jumaluuksia, joita muun muassa 
Samanismille omistautuneet heimot tuntevat. Mainitsen niistä nimeltä 
ainoastaan niin kutsutun Khormusdan (Churmustu), maan mahta- 
van suojelusjumalan, jonka I. J. Schmidt? varsin hyvin perustein näkee 
olevan ei kukaan muu kuin persialaisten Ormusd tai Hormusd. Tiede- 
tään varmuudella, että mongolien muinaiset jumaluudet ovat olleet 
elementtivoimia% samaten kuin että erityisesti Aurinko, tuli, vesi ja 
maa ovat olleet palvonnan kohteina. Fi kuitenkaan tiedetä lähes lain- 
kaan, millaisia käsityksiä niistä on ollut. Samassa tietämättömyydessä 
joudutaan painiskelemaan määritettäessä tarkoitetta, johon kyseiset 
kansat alun perin ovat liittäneet niin kutsutun tengrin. Mikäli tässä 
luotetaan mongolien kirjallisuuteen hyvin perehtyneen Schmidtin” 
auktoriteettiin, liittivät myös mongolit jokaiseen kohteeseen luonnos- 
sa oman erityisen suojelushenkensä eli tengrin. Tähän näkemykseen 
yhtyy myös Pallas, kun hän lausuu, että mongolien mukaan jokaisella 
maailmanjärjestyksen osalla, jokaisella valtakunnalla ja kansalla, jopa 
jokaisella ihmisellä on näkymätön enkelinsä eli suojelijansa. Näitä 
suojelushenkiä hän kutsuu nimityksellä esän, mutta Kovalevski liittää 
tähän tarkoitteeseen sanan orgon. Jälkimmäisen kirjoittajan mukaan 
näillä olennoilla ei olisi rajoittamatonta valtaa liikkua kaikkialla maail- 
massa, vaan ne olisivat jollakin tavoin kiinnittyneet niille määrättyi- 
hin asuinpaikkoihin. On olemassa, kuten sekä Pallas että Schmidt 
esittävät, sekä hyviä että pahoja demoneja, joista jälkimmäisten uskot- 
tiin pääasiassa majailevan metsissä ja hämyisillä, luoksepääsemättö- 


a Schmidt 1824, 148. 
b Schmidt 1824, 181-—. 
< Pallas 1801, 45— 

millä alueilla. Pahoihin demoneihin luettiin erityisesti mahtavat luon- 
nonhenget, jotka aiheuttavat pyörremyrskyjä, tulvia, maanjäristyksiä, 
vulkaanisia purkauksia ja muita pelottavia luonnonilmiöitä. Lisäksi 
on olemassa, kuten mainittua, myös pahoja henkiä, jotka tuovat ih- 
misiin ja heidän asuntoihinsa kulkutauteja ja kaikenlaisia sairauksia. 
Myös edesmenneet Samaanit saattavat ottaa pahan, kostonhaluisen, 
verenhimoisen henkiolennon hahmon. Jo näissä lyhyissä vihjeissä nä- 
kyy, että mongolien alkuperäiset käsitykset demoneista tarjoavat lä- 
himmän yleisen vastineen niille, joiden olemme nähneet vallinneen 
suomalaisen heimon parissa. 

Yhtä lailla kuin mongolien nykyiset näkemykset demoneista on 
suurimmaksi osaksi lainattu buddhismista, tunguusikansat ovat lai- 
nanneet paljon Kungfutsen opeista. Näin näyttää olevan myös niiden 
tunguusien suhteen, jotka tällä hetkellä asuvat Kiinan alueen ulko- 
puolella Siperian itäosissa. Omalta osaltani en löydä Georgin' kuvauk- 
sesta siperialaisten tunguusien uskonnollisista käsityksistä mitään, 
mikä poikkeaisi erityisemmin heidän sukukansojensa parissa vallit- 
sevista käsityksistä. Näiden tavoin myös tunguusit osoittavat palvon- 
tansa pääasiassa taivaanjumalalle nimeltään Boa (Buga), mutta he pi- 
tävät myös Aurinkoa, Kuuta, tähtiä, tulta, maata, vettä, metsää, vuoria 
ja muita elementtivoimia Boan alaisina jumaluuksina. Heillä on myös 
jumaluuksia, jotka tuovat onnea metsästyksessä ja matkoilla, suojele- 
vat poroja, tuovat terveyttä, turvaavat naisia ja lapsia — kaikki jumal- 
olentoja, jotka suurimmaksi osaksi tavataan myös suomalaisten ja 
lappalaisten keskuudessa. He palvovat myös demoneja, joita kutsutaan 
yhteisellä nimityksellä buni. Siperian pohjoisissa osissa olen kuullut 
niitä kutsuttavan nimityksellä agei. Niiden lukumäärä on mahdotto- 
man suuri, ja Georgin mukaan ne majailisivat maassa ja vedessä (eikö 
siis kaikkialla luonnossa?). Samojedien ja muiden pohjoissiperialaisten 
kansojen tavoin myös tunguusit uskovat, että Samaanit elävät suuressa 
luottamuksessa? bunien kanssa, että jokaisella Samaanilla on joitakin 
sellaisia ystävinään ja että hänen [Samaanin] ”on usein kärsittävä nii- 
den vuoksi” mutta että niiden myötävaikutuksella myös ”voi kokea 
paljon, välttyä paljolta pahalta ja saada aikaan paljon hyvää”. 


a Georgi 1775, 274-. 


208 


II Erityisiä henkiolentojen lajeja 


Sen jälkeen kun kristinusko alkoi tunkeutua tunguusien pariin, he 
ovat alkaneet pitää buneja pahoina olentoina, vaikka alun perin ne 
eivät olleet mitään muita kuin ihmisten ja luonnon suojelushenkiä. 
Jotkut niistä tunnetaan erityisillä nimillä. Georgi kertoo, että ylim- 
mäinen veden buni on nimeltään Garan, ja sen uskotaan saavan vedet 
tyrskyämään, kumoavan (stoßen [saks.]) veneitä ja ajavan kaloja 
sekä rannoille että pois niiltä. Maan mahtavin buni on Dorokdi eli 
Kongdarokdi, jonka uskotaan tietävän kaiken, mitä sille tulee tapah- 
tumaan. Suro on nimeltään buni, joka paljastaa varkaita. AtSintitei on 
sen bunin nimi, jonka uskotaan hallitsevan hyttysiä. Vaikka jotkin 
näistä ja muista Georgin välittämistä tiedoista ovat mielestäni epäluo- 
tettavia, on vaivatta nähtävissä suuri yhteneväisyys, joka vallitsee tun- 
guusien ja heidän sukulaiskansojensa demonikäsityksissä. 

Turkkilaisten kansojen parissa on muhamettilaisuus ja osittain 
myös kristinusko peittänyt lähes kaikki jäljet heidän demoniopistaan 
ja pakanallisista uskonnoista ylipäätään. Niiden traditioiden vuoksi, 
jotka elävät yhä edelleen koibaaleiden ja eräiden muiden pakanallis- 
ten tataarikansojen parissa eteläisessä Siperiassa, olen kuitenkin va- 
kuuttunut siitä, että myös he ovat palvoneet demoneita. He kertovat 
yleisesti, että luonnossa on loputon määrä henkiolentoja, joita eräät 
heimot kutsuvat nimityksellä aina, toiset asa, ja jotkut taas nimityk- 
sellä yzyt. Näiden sanotaan majailevan enimmäkseen maassa, mut- 
ta niiden uskotaan pystyvän myös vaeltelemaan ympäriinsä kaikkialla 
luonnossa. Samaanien uskotaan kykenevän kutsumaan niitä luokseen 
loitsujensa ja rumpunsa avulla. Tunguusien tavoin myös tataarit usko- 
vat, että tällä tavoin hankitut henget suojelevat jokaista Samaania ja 
täyttävät kaikki hänen käskynsä uskollisesti ja halulla. Niihin liitetään 
sekä pahoja että hyviä ominaisuuksia, mutta nykyään ne käsitetään 
kuitenkin tavallisesti pahoiksi olennoiksi, jotka ovat irle-khanien tot- 
televaisia alamaisia ja tuovat ihmisille sairauksia, ja niiden uskotaan 
pystyvän aiheuttamaan jopa kuoleman. Niillä uskotaan olevan kyky 
ottaa mikä hyvänsä haluamansa hahmo, mutta erityisen mielellään ne 
ottavat maan päällä oleillessaan linnun, käärmeen, ketun, koiran tai 
jonkin muun eläimen hahmon. Tataarien kertomuksissa ne esiintyvät 
myös ihmishahmossa, mutta yleisesti sanotaan, että tässä hahmossa 

ne eivät nouse kokonaan näkyviin vaan pelkästään vyötäröään myö- 
ten maan yläpuolelle.? 

Eräässä kertomuksessa puhutaankin ainasta nimeltään Ai-kyn 
(aurinko ja kuv’), joka kohoaa kokonaan maasta käydäkseen sanka- 
reita, päälliköitä ja jumalia vastaan. Yksikään näistä ei uskalla antau- 
tua taisteluun pelottavan ainan kanssa, mutta seitsemän kudaita 
tietävät, että maan päällä on kolmivuotias poikanen, joka kykenisi 
peittoamaan Ai-kynin. Seitsemän kudaita sekä seitsemänkymmen- 
tä päällikköä ja sankaria lähettävät nyt tälle viestin, jossa on pyyntö, 
että hän kävisi matkaan ja taistelisi ainaa vastaan. Poika valmistau- 
tuu pikimmiten taisteluun, ja hänen onnistuu todellakin pitkän tais- 
telun päätteeksi sitoa Ai-kyn käsistä ja jaloista. Kuinka kovia iskuja 
hän miekallaan tälle antaakin, hänen ei kuitenkaan onnistu saada 
ainaa hengiltä. Syy tähän on, että Ai-kynillä ei ole sieluaan ruumiis- 
saan, vaan hän on kätkenyt sen 12-päiseen käärmeeseen, joka on hä- 
nen mukanaan säkissä hevosensa selässä. Kun poika on pakottanut 
Ai-kyniltä tämän tiedon, hän tappaa käärmeen, ja nyt saa myös Ai-kyn 
surmansa. Tässä kertomuksessa on tunnistettavasti ilmaistu eettinen 
ajatus, jonka mukaan viattomuus on voimakkain ase taistelussa pahoja 
vastaan, mutta minusta näyttää siltä, kuin siinä olisi myös fyysinen 
elementti mukana. Fi voi olla sattumaa, että pelottavalla ainalla, joka 
kohoaa ylös maasta, on nimenä aurinko ja kuu: Joku paino on annet- 
tava myös sille seikalle, että kertomus antaa pojan kohdata Ai-kyn 
erään vuoren huipulla. Merkitykselliseltä vaikuttaa minusta erityisesti 
kuvaus ainan leimuavasta katseesta. ”Kun hän katsoo ylös taivaaseen” 
kerrotaan, ”pilvet palavat, ja kun hän katsoo alas maahan, palaa ruo- 
ho” ja kun hän tappelee pojan kanssa, ”maa vavahtelee ja meri tul- 
vii, ja arot peittyvät veteen, ja ihmiset ja eläimet pakenevat vuorille”. 
Eikö tämä kaikki viittaakin vulkaaniseen purkaukseen? Tämä oletus 
vaikuttaa minusta sitäkin todennäköisemmältä, kun myös muut [ta- 
taarien] sukulaiskansat uskovat kaikenlaisten pelottavien luonnonil- 
miöiden johtuvan pahojen henkien vaikutuksesta. Nykyiset tataarit 


a Tämä käsitys on epäilyksettä myöhäsyntyinen ja näyttää perustuvan siihen, 
että vanhat jumalkuvat, joita siellä täällä tapaa aroilla, ovat maan pinnalla 
vain vyötäröstään ylöspäin. 

eivät kuitenkaan liitä ainoihin tällaista toimintaa, vaan nämä toimivat 
enimmäkseen pelkästään Samaanien palvelushenkinä. 

Kaikista altailaisista kansoista samojedit ovat nykyisin innokkaim- 
pia demonien palvonnan harjoittajia, mutta heidän käsityksensä 
demoneista eivät ole kuitenkaan yhtenäisiä, kuten mikään, mikä liik- 
kuu heidän mielessään. He tuntevat pääasiassa pelkästään kahta lajia 
henkiolentoja, joista toista yksittäiset heimot kutsuvat nimityksellä 
tadebtsjo, loh eli los, koika jne., toista taas nimityksellä itarma. Olen 
jo maininnut aiemmin, että jälkimmäiset ovat edesmenneiden ša- 
maanien henkiä, joiden uskotaan kykenevän aiheuttamaan ihmisille 
kaikenlaisia sairauksia ja onnettomuuksia ja jopa aiheuttamaan kuo- 
lemaa. Mitä taas tulee tadebtsjoihin, jo sanan etymologia (tadebtsjo 
sanasta tadibea Samaanf osoittaa, että ne, kuten bunit eli ageit tun- 
guusien parissa ja ainat tataarien parissa, ovat Samaanien avuliaita 
palvelushenkiä. Samojedit eivät käsitä niitä kiinnittyneiksi mihinkään 
kohteeseen, vaan uskovat, että ne kuljeskelevat vapaasti ympäriin- 
sä kaikkialla luonnossa, niin maan päällä kuin ilmassa ja erityisesti 
maan alla. Missä ne ovatkin, kykenee Samaani kutsumaan niitä luok- 
seen. Tätä hän ei jätäkään koskaan tekemättä, mikäli on kyse jonkin 
maagisen toimen suorittamisesta, sillä ainoastaan niiden avulla hän 
pystyy parantamaan sairauksia, löytämään kadotettuja esineitä, en- 
nustamaan tulevia asioita jne. Tadebtsjoja pidetään immateriaalisina 
olentoina, joita ihmissilmä ei kykene näkemään, mutta Samaanit eivät 
ainoastaan kykene näkemään niitä sisäisellä katseellaan vaan jopa ky- 
kenevät keskustelemaan niiden kanssa ja saamaan niiltä neuvoja ja 
selvityksiä loitsuillaan. 

Useimmat kirjoittajat kuvaavat tadebtsjoja pahoiksi, taivaallista ju- 
malaa Numia kohtaan vihamielisiksi olennoiksi, mutta tämä ei kui- 
tenkaan ole asian laita. Altailaisten kansojen parissa ei hyviä ja pa- 
hoja ylipäätään käsitetä absoluuttisina vastakohtina, vaan yhdellä ja 
samalla olennolla ajatellaan tavallisesti olevan sekä hyviä että pahoja 
ominaisuuksia. Näiden kansojen uskomusjärjestelmässä?' on nimit- 
täin myös henkiä, joihin liitetään osin pahoja ominaisuuksia mutta 
jotka eivät ole koskaan itsenäisiä, vaan niitä pidetään aina riippuvai- 
sina toisista, mahtavammista jumaluuksista. Mitä tulee tadebtsjoihin, 
niitä pitävät pahoina henkinä ainoastaan sellaiset yksilöt, joilla on 
tuntemusta kristinuskosta. Samaanien parista ei kukaan myöntäisi 

harjoittavansa pyhää tehtäväänsä pahojen henkien myötävaiku- 
tuksella. Tekeytyäkseen tärkeiksi he tapaavat nimittäin liittää 
tadebtsjoihinsa kovan ja riippumattoman luonteenlaadun, sillä mitä 
suurempia vastuksia nämä henget pystyvät asettamaan Samaanin tiel- 
le, sitä suuremman arvon tämä voi saavuttaa ulkopuolisten silmissä. 
Mikäli tadebtsjot eivät olisi kovaluontoisia, kuinka Samaani pystyisi 
perustelemaan pyyntönsä tuoda niille uhreja joista Samaani itse aina 
pitää osuutensa? On siis hänen omissa intresseissään esittää tadebtsjot 
vastahakoisina ja kovaluonteisina olentoina. Leppymättömiä ne eivät 
silti ole, vaan Samaanit kykenevät taivuttamaan ne kaikenlaisiin sekä 
hyviin että pahoihin tekoihin. Samojedien jumalopissa ei ole varsinai- 
sille eli näkymättömille tadebtsjoille mitään muuta määritelmää kuin 
"Samaanin palvelushenki'. Samaaneilla, kuten tulemme näkemään, on 
niin ikään kyky antaa niille jonkinlainen ulkoinen hahmo, kun taas 
tavalliset ihmiset kunnioittavat niitä suojelusjumalina. 

Samojedit eivät puhu mihinkään tiettyyn kohteeseen kiinnitty- 
neistä hengistä, vaan osoittavat palvontansa kohteille itselleen, toisin 
sanoen he eivät erottele henkeä materiasta, vaan palvovat kohdetta 
kokonaisuudessaan jumalallisena olentona. Jurakkisamojedien paris- 
sa olen kuullut lukuisia traditioita eräästä maan huomassa asuvasta 
suvusta, jota kutsutaan nimityksellä siirtje?. Nämä siirtjet muistutta- 
vat niin ulkonäöltään, tavoiltaan kuin elämäntavaltaan ihmisiä, eri- 
toten samojedeja, mutta heidän olonsa ovat paljon onnekkaammat. 
He asuvat mitä suurimmassa vauraudessa ja yltäkylläisyydessä, heil- 
tä ei puutu kultaa eikä aarteita, heillä on kettuja, soopeleita ja majavia 
suuret määrät; porojen tilalla heillä on laumoittain mammutteja jne. 
Siitä johtuen, että venäläisillä on samanlaisia kertomuksia vanhoista 
tsuudeista, on oletettava, että myös samojedien traditiot siirtjestä le- 
päävät historiallisella pohjalla ja viittaavat tundran vanhempiin asuk- 
kaisiin suomalaisiin. Itse nimitys siirtje muistuttaa toisaalta hämmäs- 
tyttävästi syrjääni-nimitystä, sillä lopputavut”* ovat venäjänkielisessä 
nimityksessä syrjan sekä samojedinimityksessä siirtje keskenään ana- 
logisia johdinaineksia”. 

Sanalla ”jumalkuva”** on kielessämme varsinaisesti eri merkitys kuin 
mitä tulen seuraavassa siitä käyttämään. Tavallisesti sanalla ymmär- 
retään pelkästään ulkoista kuvaa, symbolia jumaluudelle, joka taas 
käsitetään kuvasta erilliseksi, itsessään olemassa olevaksi olennok- 
si. Altailaisten kansojen parissa jumalkuvilla ei ole tätä muodollista 
merkitystä, vaan useimpien parissa asia käsitetään niin, että jumaluus 
asuu kuvassa tai on niin sanotusti inkarnoitunut siinä.? Jumalkuvat 
ovat näin ollen heidän näkemyksensä mukaan todellisia jumalia ja 
he uskovat vakaasti, että ne kykenevät suomaan ihmiselle terveyttä, 
hyvinvointia ja muita elämän etuisuuksia. 

Jumalallisten olentojen ominaisuudessa palvotaan myös tiettyjä 
luonnonkohteita, kuten puita, kiviä ym. Tämänluonteisia kohteita 
ovat lyhyesti sanottuna vain ne, joita alempi, noituuden salaisuuksiin 
vihkiytymätön kansa palvoo jollakin ulkoisella kultilla. Viisailla tai 
Samaaneilla sitä vastoin, kuten mainittua, on se etusija muihin ihmis- 
lapsiin nähden, että he kykenevät ottamaan yhteyden henkiin ja pys- 
tyvät näkemään ne, keskustelemaan niiden kanssa, pyytämään niiltä 
neuvoa ja apua ja myös pakottamaan ne taipumaan tahtoonsa. Taval- 
liselta ihmiseltä taas henkien maailma on tyystin suljettu: hän ei pys- 
ty Samaanin tavoin loitsimaan niitä esille yöstään ja manaamaan niitä 
luokseen. Näissä oloissa ihminen ei voi myöskään laskea niiden apua 
ja tukea varmaksi, sillä useimmat kesyttömät kansat pitävät mahdotto- 
mana ajatusta, että henget piittaisivat ihmisen rukouksista, mikäli tä- 
mä ei ole niiden kanssa kasvokkain. Juuri tästä syystä myös samojedit 
ja muut altailaiset kansat pitävät hedelmättömänä rukousten suun- 
taamista niin taivaalliselle kuin muillekin mahtaville jumalille. Nämä 
jumalathan majailevat kaukana kuolevaisista, joten kuinka olisi mah- 
dollista, että ne kuulisivat onnettoman ihmisen heikon kutsun? Poh- 
joisen Siperian villit puhuvat näin alati. Heillä ei ole mitään käsitystä 
henkisestä yhteydestä jumalten ja ihmisten välillä, ja vaikka siellä tääl- 
lä kuulee kerrottavan, että taivaan mahtava jumala suuntaa huomion- 
sa kuolevaisten toimiin, että hän palkitsee heitä hyvistä ja rankaisee 
pahoista teoista ym., he eivät pidä heikolle ihmiselle mahdollise- 
na päästä henkiseen yhteyteen hänen kanssaan. Muinaisten suoma- 
laisten uskonnolliset käsitykset ovat tässä kuten monissa muissakin 

näkemyksissä paljon korkeampia, sillä he eivät pidä hölmönä ja tur- 
hana lähestyä rukouksin jumalia, vaikka nämä olisivatkin pilvien ylä- 
puolella, meren syvyyksissä tai maan huomassa. Heillä on iloinen 
luottamus siihen, että heidän sanansa löytävät aina tien katseelta kät- 
kettyjen jumalten luokse ja että näiden parissa on suopeita, ihmis- 
ystävällisiä olentoja, jotka ottavat osaa kuolevaisten suruihin ja kii- 
ruhtavat auliisti täyttämään heidän toiveitaan.” 

Myös ostjakkien, samojedien ja muiden kesyttömämpien kanso- 
jen parissa tapahtuu sitä, että vedotaan jopa kaikkein mahtavimpaan, 
taivaalliseen jumalaan, mikäli Samaani ei saa palvelushengiltään tar- 
vittavaa tukea, mutta silloinkin on aina henkien asia hankkia vetoo- 
muksillaan toivottu apu taivaalliselta jumalalta. Eräässä muistiinpane- 
massani samojedilaulussa loitsitaan henkeä eli tadebtsjoa nousemaan 
korkeuksiin hankkimaan Numilta apua ja pelastusta sairaalle. Pelätes- 
sään Numin vihaa tadebtsjo yrittää kaikin keinoin välttyä tältä tehtä- 
vältä ja antaa Samaanille neuvon kääntyä itse omassa persoonassaan 
suoraan Numin puoleen. Tähän Samaani vastaa: ”En minä saavuta 
Numia, hän on kaukana poissa. Mikäli pääsisin hänen luokseen, en 
pyytäisi sinua lähtemään; itse lähtisin silloin hänen luokseen. Mutta 
en saavuta häntä, joten mene sinä? Jumalten ja ihmisten välinen 
suhde käsitetään yleisesti samanlaiseksi kuin se on ihmisten välillä. 
Siperialaisten villien käsityksissä on yhtä järjetöntä kääntyä rukouk- 
sin suoraan kätkettyjen, syrjässä majailevien jumalvoimien puoleen 
kuin on älytöntä pyytää apua ja tukea kaukana olevalta kanssaihmisel- 
tä. Molemmissa tapauksissa on anojan, tai ainakin vetoomuksen välit- 
täjän, ja anomisen kohteen henkilökohtainen läsnäolo välttämätön- 
tä asian toimittamiseksi. Samojedeilla ja heidän sukulaiskansoillaan 
on jossain määrin käytössä nykyisin laajalle levinnyt tapa, jonka mu- 
kaan Samaani lähettää yhden apuhengistään jumalten luokse, ja mikä- 
li en erehdy pahasti, tämä johtuu kokonaan kreikankristillisestä'” kä- 
sityksestä, jonka mukaan pyhimykset ovat jumalan ja ihmisen kesken 
välittäviä olentoja. Varsinaisesti siperialainen Samaani hakee tukea 
ainoastaan hengiltään, joiden kanssa hän on sisäisessä yhteydessä ol- 
lessaan ekstaattisessa tilassa. Nämäkin ovat, kuten juuri mainittiin, 
kuitenkin tavalliselle ihmiselle tavoittamattomia; ne eivät näyttäydy 
koskaan hänen katseelleen ja näin ollen hänen on tyystin mahdotonta 
kääntyä suoraan niiden puoleen. 

Tästä huolimatta ihminen ei ole koskaan niin köyhä ja surkea, niin 
korkeampien voimien hylkäämä'"", ettei hän millään tavoin voisi saa- 
vuttaa niitä ja saada niitä ottamaan osaa hänen suruihinsa ja murhei- 
siinsa. Niin lohduton oppi ei voisi saada sijaa villin sielussa, joka järjen 
suhteen köyhänä on sitäkin rikkaampi mielikuvituksessa ja kaikkein 
vähiten tuntee neuvottomuutta yliluonnollisia olentoja luodessaan. 
Olemme jo aiemmin nähneet, kuinka altailaiset kansat pitävät luonnon- 
voimia sellaisinaan yliluonnollisina, elämällä ja sielulla siunattuina 
olentoina. On myös mainittu, että sanalla sanoen jokaista kohdetta 
luonnossa hallitsee tällainen olento. Mikäpä olisi siis luonnollisempaa 
kuin että villi kääntyy rukouksineen juuri näiden kohteiden puoleen, 
jotka ovat niin lähellä häntä? Kyllä puiden, kivien, tyynten lampien 
ja hiljaisten vuorten henget kuulevat hänen vilpittömät rukouksensa 
ja hyväksyvät hänen uhrinsa. Mikäli hän onnistuu myös lepyttä- 
mään käärmeen, karhun, suden, joutsenen tai muita ilman lintuja ja 
maan eläimiä, on hänellä niissä hyviä suojelijoita, sillä niissä elää 
piilossa mahtavia henkiä. Tavallinen ihminen ei kuitenkaan kykene 
villieläinten kanssa muuhun kuin vihamieliseen suhteeseen; ainoas- 
taan Samaanille on varattu kyky saada ne kuulemaan hänen rukouk- 
sensa. Kaikki muut kääntyvät rukouksineen luonnon vähemmän 
liikkuvaisten kohteiden puoleen, erityisesti kivien, joilla vakaan, vä- 
hemmän liikkuvaisen luontonsa vuoksi on jumalallisempi olemus 
kuin puilla ja muilla kasvikunnan kappaleilla. Kaikki kivet, puut, eläi- 
met tai ylipäätään luonnonkohteet eivät kuitenkaan ole villin mielestä 
hänen palvontansa arvoisia, vaan kohteen on osoitettava tietyin ulkoi- 
sin, Samaanien tarkasti tuntemin ominaisuuksin, että väkevä henki on 
asettunut siihen. 

Pohjois-Siperiassa useimmat eivät tiedä mitään hengistä, vaan pal- 
vovat luonnonkohteita niiden materiaalisessa muodossa tai täysin sa- 
malla tavoin kuin palvovat taivasta, Aurinkoa, tulta, vettä ja muita 
elementtivoimia. Tällainen palvonta on kenties myös alkuperäistä, 
mutta tässä kohtaa on muistutettava mieliin, että palvottuja luonnon- 
kohteita, olivatpa ne vaikka puita ja kiviä, pidetään aina elävinä ja 
persoonallisina olentoina. Aivan sama on tilanne kyseisten kansojen 
jumalkuvien suhteen. Myös niillä ajatellaan olevan elämä ja persoona. 
Mikäli villiltä kysytään, kuinka kiven tai puun palanen taikka ora- 
van- tai kärpännahasta tehty nukke on saanut tämän ominaisuuden, 

saadaan useimmiten tyytyä tähän vastaukseen: ”Me emme tiedä sitä, 
mutta palvomme samanlaisia jumalia kuin joita isämme palvoivat en- 
nen meitä ja joiden suojeluksessa he elivät onnellisen elämän” Pidem- 
mälle ei ulotu tavallisesti Samaaninkaan tietämys, mutta olen silti hei- 
dän joukostaan tavannut viisaita miehiä, jotka ovat antaneet minulle 
paremman selityksen asiaan. He tukeutuvat jo aiemmin käsiteltyyn 
oppiin, jonka mukaan koko luonto on täynnä henkiolentoja, jotka 
pystyvät vaikuttamaan kaikkiin ihmisten yrityksiin joko suotuisasti 
tai vahingollisesti. 

Kuten mainittua, Samaani pystyy kutsumaan näitä henkiä koska 
vain tuekseen, mutta vihkiytymätöntä ne tuskin auttavat. Tällä voi 
toisinaan olla tilaisuus saada Samaanin kautta rukouksensa välitet- 
tyä hengille, mutta usein tapahtuu niin, ettei Samaania ole käsillä sil- 
loin kun hän eniten tarvitsisi sellaisen apua. Tässä tilanteessa hänellä 
on vielä mahdollisuus mennä pyhien puiden ja kivien luokse, mutta 
paimentolaiskansoille eivät sellaisetkaan kohteet ole aina lähettyvillä. 
Jotta surkea ihminen ei tällöinkään jäisi aivan osattomaksi ja jumalten 
hylkäämäksi, säälivät henget häntä ja myöntyvät siihen, että Samaani 
kiinnittää!” ne jonkinlaiseen kuvaan. Itse asiassa niillekin on etua 
tästä vankeudesta, sillä niiden palvojat muistavat niitä luonnollisesti 
runsain uhrein. Ajatellaan, että mikäli niille ei anneta uhria, ne eivät 
kauaa pysy vapaaehtoisessa vankeudessaan. En uskalla esittää väittei- 
tä siitä, kuinka laajalti tällaiset käsitykset jumalkuvien luonnosta ovat 
vallinneet altailaisten kansojen keskuudessa, mutta niitä tapaa yhä 
tänä päivänä yksittäisten kansojen parissa. Kaikkein selvimmin olen 
kuullut puhuttavan niistä Jenisein ostjakkien parissa, mistä kerron 
lähemmin tuonnempana. 

Skandinaavisissa saagoissa kerrotaan, että vanhat bjarmit olivat 
Vienajoen rannoilla pystyttäneet kuvan jumalalleen, joka oli nimel- 
tään Jumala. Kuvaa säilytettiin korkeassa aitauksessa, jonka sisällä oli 
myös uhrikumpu, missä oli sekaisin kultaa, hopeaa ja multaa. Aitaus 
oli varustettu lukitulla portilla, ja sitä vartioi joka yö kaksi miestä, 


a Joillakin heimoilla on tapana raahata mukanaan pienempiä kiviä, joita pal- 
vovat jumalinaan, kun taas toiset liittävät tällaisiin jumaluuksiin vain vähäi- 
sen voiman niiden pienen koon vuoksi. 

jotka vaihdettiin kolmesti yössä. Tällä Jumala-kuvalla oli istuvan ihmi- 
sen muoto. Sen polvilla oli hopeamalja, joka oli täytetty uhratuilla 
hopearahoilla. Kaulassa riippui suuri kultakoru. Tällä tavoin Snorri 
Sturluson kuvaa Jumala-kuvaa Pyhän Olavin saagassa." Myöhemmissä 
saagakertomuksissa kuvaukset sekä kuvasta että pyhästä paikas- 
ta, jossa sitä säilytettiin, on koristeltu mitä loisteliaimmin värein. 
Bösin ja Herrauörin saagan'** mukaan tätä kuvaa säilytettiin tilavassa 
temppelissä, ja sen yhteydessä oli alttari. Kuva oli pystytetty alttarille 
istuvaan asentoon, ja sillä oli päässään kruunu, jossa oli kaksitoista 
jalokiveä. Tässäkin saagassa puhutaan kaulakorusta ja uhrimaljasta, 
mutta kaulakoru oli helminauha, jonka arvo kohosi 300 markkaan 
kultaa, ja uhrimalja Jumalan polvilla oli kultaa kuten myös uhratut ra- 
hat. Maljan kerrotaan olleen niin suuri, että neljä miestä kykeni vain 
vaivoin tyhjentämään sen pohjiaan myöten kun se oli täytetty viinillä. 
Jumala-temppelissä oli myös noitataitoinen nainen, Kolfrosta, jota 
suojeli orja, härkä ja korppikotka, joista kaksi jälkimmäistä olivat noi- 
duttuja. Temppelin yhteydessä oli rautaovella suljettu huone, jossa pi- 
dettiin vangittuna kaunista Hleiöria, jonka Kolfrosta oli määrännyt 
seuraajakseen. 

Vaikkakin paljon näissä ja muissa vastaavissa saagakertomuk- 
sissa on laskettava runoiluksi, ei tietoa jumalkuvan olemassaolosta 
suomalaisten asuttamassa Bjarmiassa voi asettaa epäilyksenalaiseksi. 
Sen totuudenmukaisuudesta on riittävä vakuus siinä, että jumalkuvan 
kerrotaan tosiaankin esittäneen yhtä suomalaisten palvomaa juma- 
luutta. Tätä kuvaa palvoivat epäilemättä yhteisesti useat yksilöt, ken- 
ties jopa kokonaiset heimot ja kansat, sillä on tuskin uskottavaa, että 
yksi ainoa henkilö olisi kyennyt koristelemaan yksittäisen suojelus- 
jumalansa niinkin kalliisti.” Mutta oliko suomalaisilla suojelus- 
jumalia, joita palvoi ainoastaan yksi yksilö tai perhe? Tähän kysymyk- 
seen muinaistutkimus ei vielä pysty antamaan tyhjentävää vastausta. 
Varmuudella voidaan kuitenkin päätellä, että suomalaisten keskuu- 
dessa oli sellaisia käytössä, sillä kaikilla suomalaisten sukulaiskansoilla 
oli yksityisiä suojelija- ja kotijumalia. Tämä oletus on sitäkin vahvem- 
malla pohjalla, kun tietyt luonnonkohteet, joita sukulaiskansamme 
palvovat suojelusjumalten ominaisuudessa, ovat olleet myös suo- 
malaisten pyhinä pitämiä. Paavi Gregorius IX:n bullassa sanotaan, 
että hämäläiset tapasivat jahdata kristinuskoon langenneita veljiään 

pyhien puidensa ympäri kunnes he heittivät henkensä.” Tämä johtui 
luonnollisesti siitä, että puiden uskottiin olevan jumalallisia olentoja, 
joita luopiot raivostuttivat ja jotka vaativat näiden hengen hyvityksek- 
si. Kalevalassa (runo 2, säe 50) on tammeen liitetty nimitys puu juma- 
lan, mutta kyseisessä kohdassa voi tällaisella epiteetillä olla pelkästään 
allegorinenkin merkitys, ja se saattoi myös koskea ainoastaan tätä ky- 
seistä tammea, joka olikin todellinen ihmepuu. Joissakin osissa maata 
osoitetaan pihlajalle vielä tänä päivänä tiettyä pyhää kunnioitusta, 
ja maalaiset istuttavat sen mielellään talonsa viereen. Kalevalassa 
(runo 46, säe 587-) sanotaan Väinämöisen ripustaneen karhun tai oi- 
keammin karhunpään mäntyyn eräällä korkealla harjulla. Vastaava 
käytäntö tavataan myös sukulaiskansojemme keskuudessa. Kyseisen 
kunnian saavaa puuta pidetään aina pyhänä, ja se on palvonnan koh- 
de. En jätä tässä mainitsematta, että piispa Agricola lukee Karjalan 
jumalten joukkoon myös niin kutsutun Wiron akan, mutta Tornzeuk- 
sen"? mukaan tämä nimitys merkitsee kuvaa, jota palvottiin Tornion 
Lapissa. Tämä oli mahdollisesti käytäntönä sekä suomalaisten että 
lappalaisten parissa. Saan myös seuraavassa tilaisuuden puhua Suo- 
men pohjoisissa osissa tavattavista eräänlaisista puukuvista, joita siel- 
lä kutsutaan nimityksellä hurikkaiset ja jotka näyttävät olleen yhteisiä 
molemmille kansoille. 

Kuten mainittua, korkeiden mäkien ja kallioiden kuten myös jo- 
kien, järvien ja lähteiden palvonta on ollut yhtä yleistä suomalaisten 
kuin heidän sukulaiskansojensakin parissa, joskaan he [suomalaiset] 
eivät palvoneet niitä yksittäisten suojelusiumalten ominaisuudessa. 
Altailaiset kansat ovat antaneet tämän arvon jopa pienemmille kiville, 
mutta ei ole varmoja todisteita, että myös suomalaiset olisivat usko- 
neet näiden kohteiden suojelevaan ominaisuuteen. Myöhemmin tu- 
len sentään osoittamaan, että suomalaisilla on ollut suuri luottamus 
tiettyihin kiviin ja että he ovat pitäneet niitä jumalten ja demonien 
asuinpaikkoina. Itse meren jumaluudellahan on istuimensa kirjavas- 
sa kivessä meren pohjassa. Luultavasti myös Kimmo majailee kivessä 
puhumattakaan vaivanhengistä, jotka majailevat kivessä Kipumäel- 
lä, kuten aiemmin olen maininnut. Mielestäni on annettava erityinen 


a Tornæus 1772, 15-16. 

paino sille seikalle, että sanalla sanoen jokaisesta harvinaisesta kivestä 
on ihmeellisiä kertomuksia. Tavallisesti niissä esiintyy paha henki tai 
jätti'”, mutta on mahdollista, että suomalaisten muinaiset suojelus- 
jumalat muuttuivat kristinuskon tulon myötä näiksi jäteiksi ja paho- 
laisiksi. 

Eläimistä muinaissuomalaiset pitivät karhun lisäksi tiettyjä lintu- 
ja eräänlaisina jumaluuksina. Kalevalan runot suovat kotkalle (vanha 
laitos, runo 1, säe 270-) ja sotkalle (uusi laitos, runo 1, säe 177-) 
osallisuuden luomistapahtumaan, ja käen sanotaan kukunnallaan 
tehneen maan hedelmälliseksi. Kuikkakin kävi pyhästä linnusta, kos- 
ka se ennustaa tulevaa sadesäätä ja laulullaan ilmoittaa siitä. Myös 
mehiläistä pidettiin korkeassa arvossa, ja Samaanit anoivat sitä usein 
(esim. Kalevala, runo 15, säkeet 393-534) hankkimaan hyviä lääke- 
aineita. Ylitse kaikkien muiden eläinten palvottiin kuitenkin karhua, 
metsän omenaa, kaunista hunajatassua, erämaan ylpeyttä, monin ta- 
voin ylistettyä ”vanhaa miestä” jolla suomalaisten käsityksen mukaan 
(Kalevala, runo 46, säkeet 355-458) on alkuperä Auringon, Kuun 
ja Otavan asunnoilla.' Yksi ilman tyttäristä vaeltaa taivaan rajoilla 
pilvien yläpuolella sinisissä sukissa ja kirjavissa kengissä kantaen 
kädessään villakoria. Hän antaa villaa pudota veden pinnalle, ja tuuli 
kuljettaa sen hunajaiselle metsärannalle. Mielikki, metsän emäntä, 
nostaa hienon villan vedestä, tekee siitä nauhan, sitoo sen kauniiseen 
vaahterakehtoon ja kiinnittää kehdon kultaketjulla kukkivan kuusen 
tuuheaan oksaan. Siinä hän nyt tuudittaa lempilastaan, josta kasvat- 
taa kauniin Ohton. Mielikki on epävarma, uskaltaisiko hän antaa lap- 
selle hampaat, mutta Ohto vannoo pyhän valan, ettei koskaan tekisi 
pahaa tekoa. Silloin Mielikki antaa hänelle myös hampaat, jotka repii 
hongan kultaisista oksista. Ohto ei ole kuitenkaan pitänyt valaansa, ja 
luultavasti tästä syystä muinaissuomalaiset pitivät tämän mahtavan 
olennon surmaamista luvallisena. Tästä huolimatta pidettiin velvol- 
lisuutena kunnioittaa jokaista kaadettua karhua juhlalla ja siten pyr- 
kiä suojautumaan sen hengeltä”. Monien muiden sukukansojemme 
parissa pidetään yhä tänä päivänä tämän eläimen pyydystämistä ju- 
malattomana, ja ne, jotka ryhtyvät moiseen tekoon, tekevät suoma- 
laisten tapaan kaikkensa sovitellakseen sen hengen kanssa. Olen mai- 
ninnut, että Samaanin uskotaan varsinaisesti kykenevän luottamaan 
niin karhun kuin muidenkin eläinten apuun ja suojelukseen. Ei voida 

varmuudella selvittää, onko tämä käsitys ulottunut myös suomalai- 
siin, mutta kaikki viitteet ohjaisivat tähän olettamukseen. 
Lappalaisista jumalkuviin ja pyhiin luonnonkohteisiin liittyvistä 
traditioista on runsaammin kuvauksia kuin suomalaisista; mutta ne 
kaikki eivät ole täysin luotettavia. Schefferus? uskoo tietävänsä, että 
lappalaisilla on ollut kuva Tiermeksestä tai jopa niin kutsutusta Aijesta, 
Aijekesta eli Thorista, ja kertoo, että tämä [kuva] on aina muovat- 
tu puusta ja että sillä on vasara kädessään ja päässään ”rautanaula tai 
piikki ja pala piikiveä, jolla Thor iskee tulta”. Mikäli nämä väitteet ovat 
perusteltuja, lappalaisten Tiermes-kuva olisi rinnastettavissa suoma- 
laisten Jumala-kuvaan, sillä aiemmin esittämäni käsitykseni mukaan 
Tiermes ja Jumala ovat yksi ja sama jumaluus. Varsin kyseenalai- 
nen on sitä vastoin Schefferuksen, Torneuksen ja muiden kirjoitta- 
jien esittelemä kuva, jonka pitäisi esittää niin kutsuttua Wiron akkaa, 
ja jota Tornauksen* mukaan palvottiin Tornion Lapissa mutta 
Högströmin* mukaan Kemin Lapissa ja Turjanniemellä!"". Tämä kuva 
oli muovattu puusta ja sillä oli ilmeisesti jonkinlainen ihmismäinen 
muoto kuten lappalaisten muillakin puukuvilla. Joissakin Lapin osissa 
tavataan myös kuvia, joita kutsutaan nimityksellä storjunkare? ja joi- 
den Schefferus olettaa esittäneen Tiermestä eli Thoria. Toiset kirjoit- 
tajat taas ovat siinä minustakin paljon uskottavammassa käsityksessä, 
että storjunkaret esittivät ainoastaan jonkinlaisia suojelusjumalia, sillä 
sekä lappalaiset että heidän sukulaiskansansa esittivät juuri niitä mie- 
luimmin kuvissa. Tällaisia kuvia tunnetaan kaikkialta koko Lapin- 
maasta yhä tänä päivänä, mutta niiden varsinainen nimitys ei ole stor- 
junkare vaan sejda eli seita. Tätä sanaa ei tavata suomen kielessä tai 
muissa [saamelaiskielten] sukulaiskielissä, mutta se tavataan sitä vas- 
toin muinaisnorjassa ja germaanisissa kielissä hiukan poikkeavassa 


Schefferus 1673, 104-105. 
Tornaeus 1772, 15. 
Högström 1747, 182. 
Sanan storjunkare merkityksestä kirjoittaa Samuel Rheen: "Tämä sana Stor- 
junkare on omaksuttu norjalaisten kielestä, sillä he kutsuvat maaherraa ni- 
mityksellä junkare. [...] lappalaiset kutsuvat jumalankuviaan nimityksellä 
Storjunkare, nämä kun ovat ylempiä kuin muut maaherrat.” (sit. Schefferus 
1673, 96-97.) 

muodossa seidh tai seidhr; mikä merkitsee tietynlaista noituutta. 
Mikäli lappalaisten [sana] seida, kuten vaikuttaa luultavalta, on lai- 
nattu muinaisnorjasta, se merkitsee itse asiassa jumalkuvaa, jota lap- 
palaiset tarvitsivat noituutensa harjoittamiseen. Jumalkuvilla on yhä 
juuri tämä merkitys useiden heidän sukulaiskansojensa parissa. 

Useiden kirjoittajien yhdenpitävien todistusten mukaan lappalai- 
silla oli useita yksittäisiä seitojen lajeja, mutta tavallisesti ne on jaotel- 
tu valmistusmateriaalin mukaisesti puuseitoihin ja kiviseitoihin. Puu- 
seidat valmistettiin useimmiten juurineen ylösalaisin käännetystä 
puupöllistä. Juuret oli hakattu ja muotoiltu niin, että ne muistuttivat 
ihmispäätä, kun taas runko, joka esitti muuta vartaloa, jätettiin luon- 
nonmukaiseen kuntoonsa. Torneus* kertoo, että jotkut puuseidat 
käsittivät yksinkertaisesti pylvään tai tolpan, joka oli kiilattu maahan. 
Oletan kuitenkin, etteivät ne olleet mitä hyvänsä pylväitä, vaan että 
niillä oli jonkinlainen ihmismäinen muoto. Tämän päättelen siitä sei- 
kasta, että Suomen pohjoisista osista on vastikään löydetty vanhoja 
puita, joiden pintaan on kuvattu ihmishahmoja. Sodankylän seura- 
kunnassa, jonka jäsenet ovat suurimmaksi osaksi lappalaisia, on ole- 
massa käytäntö, jonka mukaan jossakin paikassa ensimmäistä ker- 
taa käyvä henkilö muovailee kuvan, jota kutsutaan suomenkielisellä 
sanalla hurikkainen. Luultavasti nämä hurikkaiset ovat samaa laatua 
kuin lappalaisten muinaiset puuseidat. Itse asiassa myös Tornaus ker- 
too, että eräältä saarelta, joka on keskellä erästä Tornionjoen kiivasta 
koskea, on löydetty selviä puuseitoja,* joilla on ihmishahmo. ”Ensim- 
mäisenä rivissä seisoo suuri Mies""', hänen takanaan neljä kappalet- 
ta muita kansanasussa ja hattu päässä” Niureniuksen mukaan lap- 
palaisilla on ollut sekä kivi- että puuseitoja, joilla on lintuhahmo, ja 
S. Rheen kertoo, että seidoilla ”on joko ihmisen taikka jonkin muun 
olennon ulkonäkö”! 


a Grimm 1844, 988. 

b Tornaeus 1772, 15. 

< Hän ei sano selvästi, että seidat olisivat olleet puuta, mutta tämä näyttää 
seuraavan asiayhteydestä. 

d Schefferus 1673, 106. 

Torneus' antaa kiviseitojen ulkonäöstä kuvauksen, jonka mukaan 
niillä ”ei ole mitään hahmoa tai muotoa, ei luonnon eikä käden an- 
tamaa’, vaan ne ovat tavallisia, toisinaan jopa ”rumia, rosoisia ja rei- 
käisiä” harmaakiviä, joita lappalaiset ”ovat nostaneet vedestä ja kos- 
kista” Myös Högström sanoo, ettei näillä seidoilla ole minkäänlaista 
ihmisen tai eläimen muotoa, ”mutta silti niillä on” hän lisää, ”useim- 
miten epätavallinen muoto kuin fossiileilla, aaltoileva ja rouhea”? On 
luultavaa, että asia on pääasiassa ollut kuten Högström ja Tornæus 
sen kuvaavat, sillä kuinka lappalaiset olisivat voineet muovata jumal- 
kuviaan kivestä kun heillä oli hädin tuskin kykyä muovata niitä puus- 
ta? Minulla on lisäksi itselläni ollut mahdollisuus nähdä monta lappa- 
laisten muinaista kiviseitaa, ja olen tosiaan havainnut niiden olevan 
luonnonkiviä, joiden muodossa on kuitenkin aina jotakin silmiin- 
pistävää. Kiviseitoja on muovattu poikkeuksellisesti ihmiskäsinkin. 
Olen nähnyt ainakin yhden sellaisen eräässä saaressa Inarinjärvessä. 
Se oli osittain koottu erillisistä kivistä, jotka ilmeisesti kuvasivat tietty- 
jä ihmisruumiin osia, ja ylimpänä seidassa oli suurempi kivi, joka esit- 
ti päätä. Niureniuksen* mukaan useimmat lappalaisten kiviseidoista 
oli muovattu lintuhahmoisiksi, mutta tähän väitteeseen en voi luottaa. 
Yleensä kiviseitoja pidetään suuremmassa arvossa kuin puisia, ja ne 
on tavallisesti varustettu aitauksella. 

Lähes kaikki kirjoittajat ovat yksimielisiä siitä, että joitakin seitoja 
palvoivat kokonaiset kylät, toisia taas yksittäiset yksilöt. Tornæus“ ker- 
too, että koko kylän yhteiset seidat oli pystytetty ”korkealle, majestee- 
tilliselle paikalle” yksittäisten [kyläläisten] seidat sitä vastoin ”kauniil- 
le ruohikolle”? järven rannalle, missä lappalaiset harjoittivat kalastusta; 
toisten tiedonantojen mukaan tunturilappalaiset olisivat pystyttäneet 
seitansa korkeille tuntureille kun taas kalastajat järvien, koskien, saar- 
ten ja niemien tuntumaan ja ylipäätään jonnekin veden läheisyyteen. 
Luultavasti lappalaiset palvoivat mieluiten samoja, jo isiensä pystyttä- 
miä seitoja, mutta jatkuvasti vaeltavalle tunturilappalaiselle tämä ei 
käynyt päinsä, sillä hän ei voinut pystyttää seitaa jokaiselle paikalle, 


Tornaeus 1772, 15. 
Högström 1747, 182. 
Schefferus 1673, 106. 
Tornaeus 1772, 14. 

minne olosuhteet pakottivat hänet asettumaan. Tämän johdosta 
[tunturilappalaisten] oli joka vuosi pystytettävä uusia seitoja, mitä sa- 
notaan tapahtuneen eritoten syysaikaan, kun he teurastivat porojaan 
ja heillä oli paras tilaisuus uhraamiseen. 

Lappalaisilla ei ole ollut temppeleitä tai minkäänlaisia säilytys- 
tiloja jumalkuvilleen, vaan nämä ovat tavallisesti seisseet paljaan tai- 
vaan alla, toisinaan myös kallionkoloissa. Koska näiltä kuvilta odotet- 
tiin onnea kaikkiin yrityksiin, ne pystytettiin luonnollisesti mieluiten 
asunnon lähelle ja sellaisiin paikkoihin, missä tavattiin kalastaa ja 
metsästää. Mutta kuten keskiaasialaisten kansojen parissa, myös lap- 
palaisten keskuudessa näyttää vallinneen usko siihen, että mahtavat 
jumalolennot tapasivat majailla siellä, missä luonto oli loisteliaimmil- 
laan. Tällaisillekin paikoille tavattiin pystyttää kuvia ja lepytellä niitä 
uhrein. Erityisen mielellään niitä pystytettiin korkeille mäille ja kii- 
vaiden koskien äärelle. Mihin hyvänsä tällainen kuva olikin pystytet- 
ty, pidettiin aluetta sen ympärillä pyhänä ja sitä kutsuttiin nimityksel- 
lä passe. Tämän johdosta tavataan yhä tänä päivänä lukuisia paikkoja, 
joilla on nimi passe waare ("pyhä vaara), passe jaure ("pyhä järvi”), passe 
johka (pyhä joki”) jne.* Usein tavataan useita seitoja pystytettynä yh- 
delle ja samalle paikalle, toiset suurempia, toiset pienempiä. Ne esittä- 
vät yhdessä jumalperhettä, ja suurin niistä on itse isäntä eli sama, jota 
Rheenin mukaan eräät lappalaiset kutsuivat nimityksellä storjunkare. 
Sama kirjoittaja kertoo myös, että yhtä pienemmistä seidoista kutsut- 
tiin storjunkaren vaimoksi ja muita hänen pojikseen ja tyttärikseen, 
palvelijoikseen ja palvelijattarikseen.* Hän kertoo myös, että seidoil- 
la oli omat määrätyt rajamerkkinsä ja ettei naimaikäisten naisten ol- 
lut sallittua lähestyä tätä aluetta ”mikäli he halusivat välttää kuoleman 
tai muun onnettomuudern”.* Myöskään miespuolisille yksilöille ei ollut 
sallittua tulla liian lähelle näitä kuvia, mikäli he eivät tuoneet niille uh- 
ria ja suorittaneet monenlaisia seremonioita. Seidat nauttivat yleises- 
ti palvelijoidensa ja suojattiensa rajatonta arvostusta ja nöyryyttä. Se, 


a Myös monissa paikoissa Suomessa tavataan nimityksiä kuten Pyhäjoki, 
Pyhäkoski, Pyhävaara ym., eikä ole mahdotonta, että maan asuttajilla olisi 
ollut tällä tavoin nimetyille paikoille pystytettynä jumalkuvia. 

b Schefferus 1673, 107. 

< Schefferus 1673, 103. 

joka palvoi niitä tunteen palolla ja uskollisuudella sai odottaa osak- 
seen suuria palkintoja, kuten vaurautta, menestystä kaikissa yrityksis- 
sä, terveyttä, pitkää ikää, suurta perhettä ja muita ajallisia etuja. Lap- 
palaisten seitoihinsa liittämästä suuresta mahdista Högström? kertoo 
todisteeksi, että eräs lappalainen oli uhrannut metson pään, jalat ja 
siivet seidalle siinä tarkoituksessa, että tämä jumala kasvattaisi näistä 
jäämistä uusia lintuja joita hän saisi ampua. 

On silmiinpistävää, että lappalaisten käsitykset seidasta ja saivos- 
ta ovat monin tavoin yhtenevät. Molemmat ovat suurimmaksi osaksi 
yksittäisten yksilöiden suojelusjumalia; molemmilla käsitetään olevan 
tietyt rajat, joiden sisällä niillä on valtaa, ja kuten monilla saivoilla us- 
kotaan olevan perhe, liitetään myös seitoihin vaimo, lapsia ja palve- 
lusväkeä. Saivoilla on asunto, ja myöskään ne eläinkuvat, joita lappa- 
laiset muinoin ovat muovanneet ja joille he ovat osoittaneet palvontaa 
jumalina, eivät esitä mitään muuta kuin seita-isännän elikoita. Seito- 
jen ja saivojen voimat ja tehtävät ovat myös täysin samanlaisia. Kaikki, 
mitä on kerrottu Samaanien suuresta luottamuksesta saivoa kohtaan 
koskee myös heidän suhdettaan seitoihin, sillä oli Samaanien asia tie- 
dustella seitojen tahtoa, ja niitä tuskin uskallettiin lähestyä uhrein il- 
man, että Samaani oli paikalla. Kaikki nämä yhtäläisyydet osoittavat 
selvästi, että ainakaan tavalliset seidat eivät pohjimmiltaan ole muuta 
kuin saivojen kuvia. Tämä käy ilmi myös siitä, että niillä on joissakin 
paikoin nimenä saivo, saive tai saiv. Lindahl ja Öhrling? kertovat, että 
saiva-kedke ('saivo-kivi”) on ”pyhä kivi tai kivinen epäjumala” ts. kivi- 
seita ja saiva-muora ('saivo-puw) ”pyhä puu; puu, jota palvottiin” so. 
"puuseita jne. 

Seitoja ei kuitenkaan pidetty pelkkinä kuvina, vaikka ne esittivät- 
kin saivoja, vaan korkeamman jumalallisen hengen uskottiin asuvan 
niissä. Seitojen luona rukoiltiin, niille tuotiin uhreja, niitä pyrittiin 
kaikin tavoin miellyttämään ja hyvittelemään — kaikki siinä käsityk- 
sessä, että niissä todella on hengellä ja elämällä siunattuja jumalalli- 
sia olentoja. Högström“ kertoo, että jotkut lappalaiset uskovat niillä 


Högström 1747, 183. 
Lindahl & Öhrling 1780, 390. 
< Högström 1747, 183-184. 

olevan kyky liikkua vapaasti, mutta lisää myös, että seidat menettävät 
jumalallisen luonteensa heti kun niille lakataan uhraamasta ja että tä- 
män jälkeen ne eivät pysty tekemään kellekään ”hyvää taikka pahaa”. 
Tämä huomautus sisältää ajatuksen, ettei materiaalinen kivi suinkaan 
ollut lappalaisten palvonnan ja kunnioituksen kohde, sillä mikäli ju- 
malan olento olisi ollut itse materiassa, kiveä olisi pitänyt palvoa niin 
pitkään kuin se jatkoi olemassaoloaan. Mutta kun tämä ei siis ollut 
asian laita, ei voida ajatella kuin että kivien uskottiin olevan asuntoja 
jumalallisille olennoille, joiden oletettavasti uskottiin siirtyneen nii- 
hin Samaanien toimesta ja joiden uskottiin pitävän niissä asumista 
kannattavana, sillä ne saivat sillä tavoin osakseen runsaita uhreja. 
Uskon sitäkin vakaammin tämän käsityksen jumalkuvien luonteesta 
vallinneen lappalaisten keskuudessa, kun vastaavia käsityksiä tavataan 
myös toisten altailaisten kansojen parissa. Kuten seuraavassa tullaan 
paljastamaan, ovat monet niistä siinä uskossa, että luonnossa ympä- 
riinsä liikkuvat henget ottavat tavallisesti omasta halustaan asunnon 
niissä kuvissa, joita Samaanit valmistavat niille. Tämä käsitystapa on 
siinä määrin selvästi poikkeava lappalaisten uskonnollisesta näkö- 
kannasta, että ainakaan joidenkin kirjoittajien mielestä nämä [lappa- 
laiset] eivät palvo saivoissa, joiden kuvia seidat yleisesti ottaen ovat, 
näkymättömiä henkiä vaan ruumiillisia olentoja. On silti kaikki pe- 
rusteet olettaa, että saivoilla ei alun perin ajateltu olevan ulkoista hah- 
moa vaan ajateltiin, että ne olivat näkymättömiä henkiolentoja kuten 
suomalaisten haltiat, samojedien tadebtsjot, tunguusien bunit, mon- 
golien tengrit, jne. 

Niiden kuvien lisäksi, joita pystytettiin Tiermeksen ja saivojen 
kunniaksi, mainitsee Högström,? että lappalaiset tekevät toisinaan 
”jumalkuvia, jotka he heti tai uhraamisen jälkeen hautaavat maahan 
uhrin tavoin”. Hän sanoo itse löytäneensä ”kaikenlaisia kuvatuksia"? 
ja kuvia (jopa poron hahmoisia) kaivettuna maahan erilaisten uhrien 
kanssa ja kumpu päälle kasattuna”. Koska maata ei aina voitu jään ja 
lumen vuoksi kaivaa, on kyseisiä kuvia tavattu myös piilotettuna lu- 
meen ja myös puulla ja risuilla peitettynä. Epäilyksettä nämä kuvat 
esittävät tiettyjä maanalaisia jumaluuksia, ja niitä näyttää valmistetun 


a Högström 1747, 196. 

aina kun näille jumaluuksille on osoitettu uhri. Högströmin kerto- 
masta päätellen on taivaallisille voimille uhrattaessa ollut tapana teh- 
dä niistä kuvia, jotka on ripustettu uhrien kanssa läheisiin puihin. 

Mainitsin aiemmin, että lappalaisilla oli kuvia myös tietyistä eläi- 
mistä. Mikäli väitteeni seitojen ja saivojen yhtäläisyydestä on oikeelli- 
nen, on myös luultavaa, että nämä eläintenkuvat esittävät saivo-kaloja 
tai -käärmeitä, saivo-lintuja ja -poroja. Siitä, millaisten kalojen ja lin- 
tujen lappalaiset uskoivat olevan saivo-eläimiä, so. jumalallisia luon- 
noltaan, ei ole lainkaan vanhempia tiedonantoja. Niiden kuvausten 
perusteella, joita olen aiheesta nähnyt, kuuluu tämä kunnia kuiten- 
kin ennen muuta kotkalle lintujen joukosta ja hauelle kalojen joukos- 
ta. Näiden lisäksi nautti karhu myös lappalaisten keskuudessa arvoa 
jumalana, ja sen hautausta tavattiin sen vuoksi juhlistaa monin sere- 
monioin. 

Henrik Lättiläinen kertoo selvästi, että myös virolaisilla on ollut 
jumalkuvia, joskin näiden kuvien luonteesta on vain vähän ja vajavai- 
sia kuvauksia. Henrik Lättiläisen kertoman mukaan" virolaiset palvoi- 
vat suurta ja mahtavaa jumalaa nimeltään Tharapilla. Tämä jumaluus 
oli ikuistettu jonkinlaiseen kuvaan, mikä käy ilmi Henrikin sanoista, 
joiden mukaan Tharapilla heitettiin ulos eräästä linnasta, kun kristin- 
usko tuotiin Saarenmaalle.” Myöhempien aikojen kirjoittajat ovat 
nähneet paljon vaivaa selvittääkseen sanan Tharapilla alkuperän ja 
merkityksen, mutta heidän tutkimuksensa eivät ole antaneet muuta 
tulosta kuin että Thara tai Tara on muinaisten virolaisten korkein ju- 
mala, ukkosenjumala. Sanan pilla merkityksenä viron kielessä pide- 
tään narri; vähä-älyinen olento; mutta koska tällä merkityksellä ei 
voi tässä olla mitään käyttöä, on tavallisesti ajateltu Henrikin käsittä- 
neen kyseisen nimen väärin. Pidän tätä ajatusta kuitenkin hätiköitynä 
niin kauan kuin ei ole otettu kunnolla selvää sanan pilla alkuperästä 
ja merkityksestä. En ole tavannut tätä sanaa missään muodossa [vi- 
ron] sukukielissä, ja mikäli se, kuten Hupel" esittää, todella on viron 
kielen sana, sen on oltava tuhansien muiden sanojen tavoin lainaa 


a Gruber 1740, 149. 
b Gruber 1740, 182. 
< Hupel 1818, 242. 

germaanisista kielistä. Kenties sen alkuperä palautuu saksalaisten sa- 
naan Bild [ kuva]. Etymologiselta kannalta tämä ajatus ei kohtaa mer- 
kittäviä vaikeuksia, ja myös Hupelin antama merkitys sanalle pilla on 
helposti johdettavissa germaanisesta sanasta, sillä kypsymättömän ih- 
misen käsityksissä kuva on pelkkä vähä-älyinen, naurettava asia, ja 
tämä näkemys tapaa päteä eritoten jumalkuvien kohdalla — oletetta- 
vasti myös niiden, joita virolaisilla oli — sen jälkeen, kun on menetetty 
usko niissä asuviin jumalvoimiin. Haluamatta rakentaa mitään tämän 
hypoteesin varaan sanan Tarapilla [edellä Tharapilla] merkityksestä 
yhdyn täysin niiden näkemykseen, jotka esittävät, että virolainen ju- 
mala, josta Henrik puhuu, ei ollut nimeltään Tarapilla vaan Tara, ja 
oletan että hänen kuvansa oli sama kuin Jumala-kuva suomalaisten ja 
Torin eli Tiermesin kuva lappalaisten parissa. 

Tämän lisäksi virolaisilla oli, kuten Henrik monin paikoin kertoo, 
myös muita jumalkuvia, joiden hän sanoo olleen imagines et simili- 
tudines deorum Tat. jumalten kuvia ja vastaavia], ja joiden hän sa- 
noo olleen tehty (factas) ihmiskäsin. Hänen kertomastaan voi päätellä 
myös, että ne oli muovattu puusta, sillä hän sanoo, että pappi Dietrich 
hakkasi maahan tällaisia kuvia, jolloin virolaiset hämmästyivät ko- 
vasti sitä, etteivät ne vuotaneet lainkaan verta.* Näiden kuvien ulko- 
näöstä ei ole mainittu mitään, mutta luultavasti niillä oli ihmismäinen 
hahmo. Tämän voi päätellä siitä seikasta, että Henrik kertoo viro- 
laisten lähimpien sukulaisten liiviläisten palvoneen jumalkuvaa, joka 
oli veistetty puuhun rinnasta päähän asti (imago excrescens ex arbore 
a pectore ad sursum usgue [lat.]). Tämän kuvan sanotaan olleen piilos- 
sa eräässä metsässä, ja pidetäänkin varmana, että myös virolaiset ovat 
pitäneet jumalkuviaan metsissä ja kauniissa lehdoissa. Olen aiemmin 
maininnut, että lappalaisten ja oletettavasti myös suomalaisten jumal- 
kuvat oli pystytetty mäille sekä jokien ja järvien äärelle, ja että näitä 
paikkoja pidettiin sen vuoksi pyhinä ja ne saivat nimekseen passe tai 
pyhä. Myös Virossa tavataan vastaavasti muodostuneita nimityksiä, 
kuten piihha järve ("pyhä järvi), piihha jõe, piihha jöggi ("pyhä joki) ja 
piihha mäggi (pyhä vuori; ”hautausma2), ja on melko luultavaa, että 
syy tähän on sama, sillä todennäköisesti myös virolaiset pystyttivät 


a Gruber 1740, 149. 

jumalkuvansa sellaisiin lehtoihin, jotka olivat mäillä tai jokien ja jär- 
vien äärellä. 

Georgi mainitsee, että tseremissit eivät tee suurta numeroa jumal- 
kuvistaan, mutta ”koska he pelkäävät kovin ukkosenjumalaa (Kudort$a) 
ja yhdistävät häneen maan hedelmällisyyden” heillä on tapana muo- 
vata kuva tästä jumaluudesta samalla tapaa kuin olen kertonut aiem- 
min suomalaisista, lappalaisista ja virolaisista. Tämä kuva on ihmisen 
tavoin puettu nukke, jota säilytetään huoneen nurkkaan sijoitetussa 
tuohirasiassa. Se ei saa osakseen kuitenkaan mitään erityistä palvon- 
taa: ” Toisinaan”, sanoo Georgi, ”tavataan vain valmistaa sille kakku”. 
Kirjoittaja kertoo samassa yhteydessä, että tseremissit tapaavat ripus- 
taa tiettyihin kunnioitettuihin puihin vaaksan levyisiä ja neliön muo- 
toisia tuohilevyjä. Niitä kutsutaan nimityksellä kuda wadas. Niissä ei 
ole kuvia tai mitään merkityksellisiä merkkejä, ja jotkut pitävät nii- 
tä jumalallisina olentoina, toiset taas uhreina jumalille. TSeremissit 
osoittavat palvontansa tietyille pyhille puille, jotka ovat heidän uhri- 
lehdoissaan, mutta niihin ei ole veistetty mitään kuvia toisin kuin on 
lappalaisten ja virolaisten kohdalla.* Tästä johtuen otaksun, että [esi- 
neet], joita Georgi kutsuu nimityksellä kuda wadas, ovat pohjimmil- 
taan jumalkuvia. 

Toisaalta on huomionarvoista, etteivät toiset kirjoittajat tunne 
kuda wadaSia vaan puhuvat sen sijaan niin kutsutuista istoista [išta] 
ja bulnista [bulna]. Aleksandra Fuks* kertoo, että eräällä matkallaan 
tSeremissien parissa hän vieraili yhdessä heidän uhrilehdoistaan ja 
huomasi siellä kolmessa puussa asetelman, joka oli koottu mansikan- 
varsista sekä kuusen, lehmuksen, mustaviinimarjapensaan ja koiran- 
heiden oksista. Tämä asetelma oli pystytetty puolentoista sylen kor- 
keuteen maanpinnasta, ja sitä kutsuttiin nimityksellä ista. Sen keskelle 
oli kiinnitetty tinalevy, joka muistutti vanhaa hopearuplaa, ja se kantoi 
nimeä bulna. Itse pyhää puuta, jossa nämä esineet riippuivat, kutsut- 
tiin nimityksellä anapa. Kirjoittajatar mainitsee, että tämä bulna oli 
valettu ja että valumuotista oli havaittavissa, millainen figuuri tinasta 
oli tehty. Sille haluttiin ehdottomasti pää ja valua jatkettiin, kunnes 


a Georgi 1776-1780, 34-35. 
b Fuks 1840, 294-296. 

haluttu ruumiinosa oli muotoutunut. Tästä voidaan päätellä selväs- 
ti, että bulna esittää jumalkuvaa ja että sillä on sama merkitys kuin 
lappalaisten puuseitojen kaiverretulla hahmolla. Kirjoittajatar sanoo 
saaneensa saattajaltaan selityksen, että ista ainoastaan osoittaa ete- 
läisen ilmansuunnan, minne tSeremissin katseen tulisi olla suunnat- 
tuna kun hän lähettää rukouksen jumalilleen, mutta luultavasti opas 
halusi tällä kuten monella muullakin selityksellään johtaa matkusta- 
vaisen harhaan. Kirjoittajatar kertoo, että itse lehto, jossa kyseisiä ku- 
via pidettiin, muodosti kehän ja että se käsitti vanhoja, hyvin korkeita 
ja kauniita lehmuksia ja tammia. Hän kutsuu sitä nimityksellä tsedra 
jumnota ('Jumalle pyhitetty metsä”), mutta Georgi ei tunne tätä nimeä, 
vaan puhuu sen sijaan ajoittain keremeteistä. Hän esittää muun muas- 
sa, ettei tseremisseillä ole temppeleitä vaan että he palvovat jumaliaan 
aukeilla, pyhillä paikoilla, joita he kutsuvat nimityksellä keremet. 
Nämä jakautuvat yleisiin, koko kansalle yhteisiin (koga keremet) ja 
yksityisiin (ške keremet), jotka puolestaan kuuluvat pelkästään muuta- 
malle harvalle perheelle. Kummankinlaiset keremetit ovat tavallisesti 
metsässä tai lehdossa, mutta mikäli tällaisia ei ole, pidetään huoli että 
niiden lähellä on edes joitakin puita, mieluiten tammia, joista on aina 
yksi pyhitetty Jumalle ja jäljelle jääneet tseremissien muille jumalille. 
Avoin alue, jota Georgi kutsuu nimityksellä keremet, on suunnilleen 
10-20 syltä halkaisijaltaan, ja mikäli sen ympärillä ei ole runsaam- 
min puita, se ympäröidään aitauksella. Keremetissä on kolme sisään- 
käyntiä: yksi länsipuolella sisään- ja uloskäyntinä, toinen idässä uhri- 
eläimille ja kolmas etelässä vedenkantoa varten. Komeimman puun 
alla on alttarin ominaisuudessa pöytä ja keremetin sisäpuolella on 
myös katos (Schoppen [saks.]), jossa uhriliha kypsennetään. Yksikään 
nainen ei saa lähestyä keremetiä, ja myös mieshenkilöiden täytyy sitä 
ennen peseytyä ja pukeutua puhtaisiin vaatteisiin, eivätkä he saa 
tulla tyhjin käsin. 

Tämä keremetin kuvaus on yhdenmukainen monin osin niiden 
tiedonantojen kanssa, joita olen aiemmin käsitellyt lappalaisten sei- 
doille pyhittämien paikkojen yhteydessä. Kaikki, mitä tässä sanotaan 
aitauksista ja uhrialttarista, yhteisistä ja yksityisistä keremeteistä, täl- 
laisten paikkojen tavattomasta kunnioittamisesta ym. sopii kirjaimel- 
lisesti myös lappalaisiin. Ja mikäli pyhät puut bulnoineen vastaavat 
lappalaisten seitoja, kuten olen yllä otaksunut, on näiden kansojen 

jumalkuvilla melko läheinen keskinäinen vastaavuus. Erittäin huo- 
mionarvoista tseremissien suhteen on, että he merkitsevät sanalla 
keremet myös mahtavaa jumaluutta, joka pystyy aiheuttamaan ihmi- 
sille sekä pahaa että hyvää ja jota sen vuoksi on yritettävä lepytellä uh- 
rein. Otaksuttavasti tämä jumaluus ei ole tämän kansan alkuperäisissä 
käsityksissä mitään muuta kuin pyhän paikan suojelushenki. 

Myös tsuvassit ja mordvalaiset tuntevat sanan keremet, mutta edel- 
listen sanotaan käyttävän sanaa irsan merkitsemään itse uhripaikkaa, 
kun taas keremet viittaa sekä uhripaikkaan että sen henkeen. Olen 
nähnyt mordvalaisten käyttävän sanaa keremet ainoastaan merkit- 
semään uhripaikkaa, joskin on luultavaa, että myös tähän sanaan 
on liitetty kaksoismerkitys. Georgin maininnan perusteella? tsuvas- 
sien ja mordvalaisten keremet ei eroa uhripaikan merkityksessä 
vähimmässäkään määrin tSeremissien vastaavasta. Mordvalaisilla 
ei ole jumalkuvia käytössä, vaan heidän sanotaan tuovan uhrinsa 
suoraan itse jumalille. Tsuvasseilla sitä vastoin? tavataan eräänlaisia 
jumalkuvia, joita he kutsuvat nimityksellä irich tai jirich, mutta en tie- 
dä, onko niitä sijoitettu pyhiin puihin. Ulkonäöltään niillä on paljon 
yhteistä tseremissien istojen ja bulnien kanssa. Samaanit valmistavat 
ne sulasta tinasta, joka valetaan muottiin, mistä ne saavat ihmisen 
ulkomuodon käsineen, jalkoineen, päineen ja silmineen. Niiden koko 
tuskin ylittää peukalonmittaa. Tämä kuva sijoitetaan vajan nurkkaan 
ja aidataan viinimarjapensaan oksista tai ruusunvarsista tehdyllä pu- 
noksella, joka uusitaan joka syksy, jolloin vanha heitetään aina jokeen. 
Irichiin vedotaan silmäsairauksissa, hammassäryssä, korvasäryssä 
ym., jolloin hänelle osoitetaan uhriksi tavallisesti eräänlaista puuroa 
ja leipomuksia sekä kymmenen vuoden välein lammas. 

Myös votjakeilla on Georgin* mukaan keremetiä vastaavia uhri- 
paikkoja eli pyhiä lehtoja, nimitykseltään lud, jotka aina sijaitsevat 
mäillä ja muodostuvat männiköistä. Jokainen niistä on omistettu 
suojelusjumalalle, jota kutsutaan nimityksellä saltan dies ('saltan- 
jumala), mutta Georgi ei kerro, onko tämän kansan pyhissä lehdoissa 


a Georgi 1776-1780, 42, 50, 51. 
b Fuks 1840, 96-97. 
€ Georgi 1776-1780, 58. 


230 


II Jumalkuvat ja pyhät luonnonkohteet 


jumalkuvia. Toiset kirjoittajat kylläkin vahvistavat, että sellaisia on 
ylipäätään käytössä. Rytschkow kutsuu näitä kuvia nimityksellä 
modor ja sanoo niiden olevan pöytäkuusen''* (männyn) oksia, joi- 
hin on kiinnitetty lauta, joka oletettavasti on varsinainen jumalkuva. 
Matkustavainen [Rytschkow] oli huomannut tällaisen kuvan erääs- 
sä vajassa, ja hänelle oli kerrottu, että se oli talon suojelusjumala, että 
sille tavattiin uhrata nuori vasikka joka vuosi, jne. 

Ugrilaisten ostjakkien jumalkuvista ja pyhistä paikoista on run- 
saammin tietoja, mutta ne näyttävät kerätyn eri seuduilla ja niissä on 
siksi monia eroavaisuuksia, jopa selviä ristiriitoja. Yksityiskohtaisim- 
min tätä aihetta käsittelee Erman;? mutta vaikka hänen materiaalinsa 
on samoilta seuduilta kuin missä minäkin olen matkustanut, ovat ha- 
vaintomme monilta osin toisistaan poikkeavia. Ermanin tiedon mu- 
kaan ostjakit palvovat yksittäisiä jumalolentoja kuten Toruim (Tuu- 
rum), Örtik, Jelan, Long, Meik ym. joista kaikista Tuurumia lukuun 
ottamatta tavataan tehdä kuvia. Näistä jumaluuksista Örtik kuvataan 
”hyvää tekeväksi olennoksi [sekä] Tuurumin suosikiksi ja kaikissa 
asioissa mahtavaksi edustajaksi”. Hänen kuvansa on lappalaisten sei- 
tojen tapaan jalaton patsas. Kasvot tavataan valmistaa rautapellistä, 
joka naulataan puuhun, ja vartalo tehdään kaikenlaisilla turkiksilla 
täytetystä säkistä, johon ommellaan hihat käsivarsien sijaan. Koko 
kuva peitetään kankaisella päällystakilla ja pystytetään pöydälle, jol- 
le lasketaan myös keihäitä ja miekkoja. Ermanin mielestä nimi Örtik 
vastaa varsin hyvin unkarilaisten ördög-sanaa, vaikka tällä unkarilai- 
sella sanalla, varmaankin kristinuskon vaikutuksesta, on ollut päin- 
vastainen merkitys 'paholainen. Hän ei sano Jelanin jumalallisista 
ominaisuuksista mitään, mutta tämä on kuvattu suunnilleen samalla 
tavoin kuin Örtik. Pää on kuitenkin enimmäkseen suippo muodol- 
taan ja peitetty mustalla koirannahkalakilla. Vartalo on muovattu 
puusta, joka on osin peitetty vaatteella, osin paljas. Erman kertoo, että 
Longia palvotaan kaikkien arvostettujen ja harvinaisempien taito- 
jen suojelijana, ja erityisesti Longin uskotaan vaalivan lääkärintaitoja. 
Myös tämä jumaluus on kuvattu suunnilleen samalla tavoin kuin 
Örtik, ja Erman mainitsee erikseen, että pääosa myös Longin vartalosta 


a Erman 1833-1848: I, 677-680. 

muodostuu säkistä, joka on vyötäröltä sidottu huolella koristellulla 
vyöllä. Erman kertoo niin kutsutun Meikin olevan paha, harhaan- 
johtava metsänjumala, jota palvotaan puupölkystä tehdyn kuvan 
ääressä, jolla on yllään tavallinen majavannahkainen ostjakkianorakki. 
Suomatta itselleni perusteellisempaa kritiikkiä näitä tietoja koh- 
taan haluan tässä ainoastaan välittää ostjakkien minulle antamien 
jumalkuviaan koskevien kuvausten pääsisällön. Siitä ei ole epäilystä- 
kään, että Tuurumia eli taivaallista jumalaa ei esitetä minkäänlaisissa 
kuvissa, sillä tämä on yhdenmukaista kaikkien ostjakkien keskuudes- 
sa ja tässä kohdin vastaa samojedien, tunguusien ja monien muiden 
siperialaisten kansojen käytänteitä. Minulla ei ole ollut mahdolli- 
suutta saada mitään tietoa kuvista, joita olisi tehty kauhistuttavalle 
ja harhaanjohtavalle Meikille eli Meangille, vaan päinvastoin minulle 
on kerrottu, että tätä jumaluutta ei kuvata eikä siihen vedota uhrein 
tai rukouksin. Nimi Örtik ei ole myöskään saavuttanut korviani. 
Vaikka minulla ei ole epäilystä siitä, etteikö tätä tai jotakin muuta 
samankuuloista nimeä voisi tavata heimon tai toisen parissa, otak- 
sun, että sillä tuskin ymmärretään mitään yksittäistä jumalvoimaa, 
vaan että örtik merkitsee tiettyä suojelusjumalten lajia. Sitä paitsi 
tietyt ostjakkiyksilöt ovat vakuuttaneet minulle, etteivät he tunne 
Meangin ja Kuljin, jotka eivät ole minkäänlaisen palvonnan kohteita, 
lisäksi mitään muuta yksilöllistä jumaluutta kuin Tuurumin. 
Päätellen asiain laidasta toisten siperialaisten kansojen parissa 
ostjakkien jumalkuvat ovat alun perin esittäneet näkymättömiä henki- 
olentoja. Heillä ei ole tästä selvää käsitystä, vaan he palvovat itse kuvia 
suojelusjumalinaan ja uskovat lappalaisten ja muiden sukulaisheimo- 
jensa tavoin vakaasti, että näkyvässä kuvassa piilee jumala. Sen mu- 
kaan kuin olen kyennyt heidän kertomuksistaan päättelemään, jotkut 
näistä suojelusjumalista ovat yhteisiä kokonaiselle suvulle tai heimol- 
le, toiset taas kuuluvat pelkästään yksittäisille perheille tai yksilöille. 
Suvun jumalkuvat ovat yleensä perintöä menneiltä ajoilta, ja niiden 
voiman uskotaan olevan sitä suurempi, mitä vanhempia ne ovat. Ta- 
vallisesti jokaisella suvulla on useampi kuin yksi ja usein kokonainen 


a Säkki esittää itse asiassa vatsaa ja on sillä tavoin tehty, että ostjakit pystyi- 
vät laskemaan sinne uhrilahjansa. 

varasto tällä tavoin saatuja kuvia. Jotkut niistä esittävät miespuolisia, 
toiset taas naispuolisia yksilöitä. Kaikki kuvat, jotka minulla on ollut 
mahdollisuus nähdä, on muovattu puusta ihmismäisiksi hahmoiksi, 
joskin niillä on suippo pää ja niiltä puuttuvat käsivarret ja jalat. Kool- 
taan ne ovat varsin vaihtelevia. Omalta osaltani en ole nähnyt yhtä- 
kään, jonka mitta olisi ylittänyt puoltatoista kyynärää, ja useimmat ovat 
olleet paljon tätäkin pienempiä. Kertoman mukaan monet kyseisistä 
kuvista on aikojen kuluessa koristeltu punaisin vaattein, kaulaketjuin, 
rautapeltisin kasvoin jne. Tietyt miespuoliset jumalkuvat on lisäksi 
puettu panssaripaitoihin ja ne kantavat miekkaa sivullaan. Pallas? ker- 
too, että hänen aikanaan Voksarin"'* jurtissa oli kaksi jumalkuvaa, toi- 
nen puettu miehen ja toinen naisen asuun. Miespuolista kuvaa pal- 
voivat pelkästään miespuoliset henkilöt kun taas naispuolisen ääreen 
kokoontuivat ainoastaan naiset tuodakseen uhreja ja lahjoja. Samaan 
tapaan kuin ostjakkien parissa, molemmat kuvat oli puettu parhaim- 
piinsa, ja niillä oli kangasasut ja hienot turkikset. Vaatteisiin oli kiin- 
nitetty kaikenlaisten eläinten kuvia, jotka oli tehty messingistä ja 
rautapellistä; päässä niillä oli hopeaseppelet. Kuvat olivat seisseet vali- 
koitujen puiden ääressä, erityisessä majassaan. Puut oli puettu rungol- 
taan vaatteisiin ja muihin kankaisiin (Zeuge [saks.]), ja niiden latvaan 
oli kiinnitetty valkoista peltiä sekä pieni riippuva kello, joka soi tuulen 
liikuttaessa sitä. Puu, jonka äärelle miespuolinen jumalkuva oli pysty- 
tetty, oli koristeltu jousin ja nuolin ja kaikkiin ympäröiviin puihin oli 
ripustettu lukemattomia uhrattujen porojen taljoja sekä monenlaisia 
turkiksia. Jumalkuvien ympärillä oli kaikenlaisia ostjakkien talous- 
tavaroita kuten kattiloita, kauhoja, kulhoja, nuuskapiippuja jne. joita 
oli tavallisesti tuotu jumalille uhreiksi. 

Tämä kuvaus Voksarin kuvista vastaa pääosin varsin läheisesti tie- 
toja, joita minulla on koskien ostjakkien jumalkuvia, mutta se sopii 
pelkästään rikkaimpiin sukuihin. Köyhempien jumalkuvia ei ole mil- 
lään tavoin koristeltu, vaan ne seisovat kuin alastomat rakastavaiset 
paljaan taivaan alla, kasvavan puun äärellä. Varmaa on ainakin, että 
matkoillani jouduin kerran täysin arvaamatta ostjakkijumalten seu- 
raan kun törmäsin niihin eräässä lehtikuusimetsikössä. Laskin siellä 


a Pallas 1776-1778: III, 60-. 


233 


Luentoja suomalaisesta mytologiasta 


niinkin monta kuin seitsemän yksittäistä kuvaa, kaikki erikokoisia ja 
pystytetty eri runkojen viereen. Läheisten puiden latvoissa huomasin 
uhrattuja porontaljoja ja sarvia, jotka oli ripustettu jumalten silmien 
eteen. Syrjäänioppaani vakuutti minulle, että nämä kuvat olivat suvun 
yhteistä omaisuutta. 

Ostjakit pitävät jumaliaan paljaan taivaan alla, mutta he valitsevat 
aina lehdon niiden majapaikaksi, erityisesti sellaisesta paikasta, minne 
ne voidaan piilottaa ohikulkevien venäläisten ja syrjäänien katseilta. 
Mieluiten jumalkuvia säilytetään nykyään niille pyhitetyssä jurtassa, 
joka on rakennettu niin ikään koskemattomaan, syrjäiseen paikkaan. 
Ostjakkien yritykset kaikin keinoin kätkeä kirkkonsa ja pyhät paik- 
kansa johtuvat siitä, että niissä on enemmän ja vähemmän arvokkaita 
uhreja, toisinaan jopa hopeaa ja kultaa, soopeleita ja sinikettuja, joi- 
den anastamista venäläiset ja syrjäänit tuskin pitäisivät pyhäinhäväis- 
tyksenä omasta uskonnollisesta näkökulmastaan. Vielä suuremmak- 
si varmuudeksi monet näistä pyhätöistä ovat Samaanien valvonnassa. 

Kuten Pallas* huomauttaa, ostjakit pitävät lappalaisten tavoin var- 
sin suurta aluetta jumalkuvien säilytyspaikan ympärillä niin pyhänä, 
etteivät he uskalla sen sisäpuolella katkoa puita tai ruohoa, eivät ka- 
lastaa tai metsästää eivätkä edes ottaa vettä juodakseen. Mikäli he kul- 
kevat tällaisten alueiden läpi, he eivät uskalla kulkea veneineen lähellä 
rantaa tai edes koskea melalla maata, ja mikäli reitti pyhän alueen läpi 
on pitkä, he tapaavat varata ennalta mukaansa vettä ja kärsivät mie- 
luummin janoa kuin uskaltautuvat juomaan jumalille pyhitettyä vettä. 

Yksittäisten henkilöiden suojelusjumalat ovat suurelta osin saman- 
laisia kuin suvun suojelusjumalat. Ne muovataan tavallisesti puusta ja 
niillä on ihmiskasvot, mutta ne ovat melko vähäisiä kooltaan ja muis- 
tuttavat paljolti lasten nukkeja. Ne koristellaan mielellään parhaim- 
malla tavoin punaisin nauhoin, kangaskaistalein jne. Tällä tavoin va- 
rustettuina niitä säilytetään jurtassa tai teltassa, missä ne pystytetään 
nurkkaan, eivätkä ne saa ainoastaan kaikenlaisia eineitä vaan lisäksi 
niitä kunnioitetaan lahjoin, jotka Pallaksen” mukaan asetetaan jumal- 
kuvan edessä olevaan rasiaan. 


a Pallas 1776—1778: III, 61. 
b Pallas 1776—1778: III, 59. 

Viimeksi mainittu kirjoittaja kertoo lisäksi, että ostjakit osoitta- 
vat palvontansa kaikenlaisille puupalasille, kiilan muotoon veistetyille 
pienemmille kalikoille ja jopa koristeellisille rasioille ja muille pikku- 
esineille, joita he hankkivat venäläisiltä. Olen lisäksi kuullut kerrotta- 
van, että ostjakeilla on kaikenlaisia pikkukiviä, joita he palvovat suo- 
jelusjumaltensa ominaisuudessa. Kaikkien esineiden, jotka voivat olla 
palvonnan kohteita luonnollisessa hahmossaan, on kuitenkin oltava 
joko muodoltaan tai materiaalinsa laadulta harvinaisia ja omintakeisia. 
Sitä paitsi asiaan kuuluu, että ne koristetaan jollakin loisteliaalla asul- 
la. Yleisesti ottaen ostjakit varustavat mielellään suojelusjumalansa 
parhaalla mahdollisella tavalla huolimatta siitä, kuuluvatko ne koko 
suvulle vai yksittäisille perheille tai yksilöille. Ainoastaan ne jumalat, 
jotka seisovat paljaan taivaan alla, jätetään yleensä alastomiksi, sillä 
hienoja vaatteita ei haluta jättää säiden armoille. 

Kaikkia kyseisiä suojelusjumalten lajeja olen kuullut ostjakkien 
kutsuvan joko nimityksellä lonch tai tonch (varsinaisesti tlonch) tai 
nimityksellä jiljan (Ermanin jelan). Georgi? tuntee sanan lonch muo- 
dossa lus, ja hän esittää, toisin kuin Erman, että se on yleinen nimitys 
kaikenlaisille suojelusjumalille (Götze [saks.]). Tämä väite on yhden- 
mukainen myös minun havaintojeni kanssa, sillä aina kun olen kuul- 
lut ostjakkien puhuvan suojelusjumalistaan yleisesti, he ovat aina 
käyttäneet sanaa lonch. Kyseisellä sanalla on ostjakissa niin laaja mer- 
kitys, että se käsittää myös myyttisen tSuudi-kansan, joka tradition 
mukaan alun perin asutti niin ostjakkien maita kuin koko muutakin 
Siperiaa. Tomskin samojedien""* parissa tavataan sama sana muodos- 
sa [ös tai loh, ja sillä on suojelusjumalan yleinen merkitys, mikä vah- 
vistaa Georgin ja minun käsityksen oikeellisuuden sanan merkityk- 
sestä. Ostjakit ovat kertoneet minulle, että sanalla jiljan merkitään 
ainoastaan yhdenlaisia suojelusjumalia, siis sellaisia, joilla on ihmis- 
mäinen hahmo. Mieleeni on tullut epäillä tätä tietoa sitäkin vähem- 
män kun vastaava erottelu tavataan myös samojedien keskuudessa. 
Juuri siksi, että esitetty merkitys on ollut minusta niin luotettava, olen 
jättänyt tekemättä aiheesta tarkkoja tutkimuksia. 


a Georgi 1776-1780, 81. 

Tavallisten suojelusjumaltensa lisäksi ostjakit tapaavat kuvata myös 
edesmenneitä sukulaisiaan ja osoittaa heille samankaltaisia palvonta- 
menoja"'* kuin samojedit tavallisesti tekevät, kuten alla tullaan osoit- 
tamaan. Lisäksi heidän parissaan tavataan karhun kuvia. En kuiten- 
kaan tiedä, kuuluvatko nämäkin kuvat yllä käsiteltyjen nimitysten 
piiriin vai onko niillä jokin erityinen nimitys. Ostjakit osoittavat pal- 
vontansa myös korkeille mäille ja kallioille, eritoten mikäli ne ovat 
muodoltaan terävähuippuisia samaan tapaan kuin jumalkuvien päät. 
Lisäksi pyhinä pidetään tiettyjä puita, ja niihin Pallas lukee kaikki 
sellaiset, joihin kotka on rakentanut pesänsä monena vuonna peräk- 
käin. Olen kuullut myös väitettävän, että missä seitsemän lehtikuusta 
seisoo yhdessä, pidetään sekä paikkaa että puita pyhinä.” Käytäntö- 
nä olisi, että ohikulkeva ampuu aina yhden nuolen tällaiseen puuhun. 
Pallas esittää lisäksi, että kyseisiin puihin olisi tavattu ripustaa poron- 
taljoja ja muiden eläinten nahkoja, mutta koska muukalaiset varasti- 
vat usein pyhät uhrit, alettiin puista hakata suuria paloja ja kuljettaa 
niitä turvallisempiin paikkoihin, missä niitä tavalliseen tapaan koris- 
teltiin ja kunnioitettiin uhrein. 

Mitä tässä on sanottu ostjakeista, pitää tietyin poikkeuksin ja muun- 
nelmin paikkansa myös samojedien ja erityisesti läntisen eli jurakki- 
samojedihaaran suhteen. Heillä ei ole kuvia Numista eli taivaallisesta 
jumalasta, vaan heidän jumalkuvansa esittävät suojelusjumalia, jotka 
osin kuuluvat yhdelle ainoalle perheelle tai yksilölle mutta joita osin 
palvoo useampi perhe tai yksilö. En ole kuullut koskaan mainittavan tä- 
män kansan parissa sellaisista suojelusjumalista, joita palvoisi vain yksi 
ainoa suku, mutta [olen kuullut] paljonkin sellaisista, joille jokainen 
samojedi, kuuluipa hän mihin sukuun hyvänsä, osoittaa lahjansa. Täl- 
lä tavoin kunnioitettuja suojelusjumalia on eritoten VaigatS-saarella''s, 
jota samojedit tämän vuoksi kutsuvat myös nimityksellä Jumalten 
maa tai Jumalten saari? (Hahe-ja tai Hahe-o). Puhutaan etupäässä 
kolmesta jumalkuvasta, joita siellä palvotaan tai ainakin palvottiin 
ennen kuin lähetyssaarnaajat tekivät paikalle vierailun vuonna 1827. 
Yksi niistä oli sijoitettu saaren lounaiseen niemeen, jota samojedit 


a Pallas 1776-1778, 61. 

kutsuvat nimityksellä Hahe-salje (”'jumal-niemi'). Islavinin? mu- 
kaan tällä kuvalla on ollut nimi Wesako (ukko, naitu mies’), ja se on 
muovattu puusta ja varustettu kolmilla kasvoilla. Lähetyssaarnaajat 
kuitenkin polttivat sen yhdessä 420 muun samalla paikalla tavatun 
jumalkuvan ja suuren uhrimäärän kanssa. 

Eräs toinen suojelusjumala nimeltään Ja jieru Hahe (maan herra 
Hahe’) on yhä tänä päivänä keskellä saarta. Se käsittää kiven, joka 
on asetettu maassa olevan luolan viereen. Tarinan mukaan tämä kivi 
ei muinoin olisi ollut täällä vaan ilmaantui selittämättömän ihmeen 
kautta. Muodoltaan se muistuttaa paljon ihmistä, mutta sen pään sa- 
notaan olevan suippokärkinen. Tätä kiveä alettiin myöhemmin pal- 
voa jumalan ominaisuudessa, ja sekä samojedit että ostjakit tekevät 
nykyisin jumalkuvansa puusta mainitun mallin mukaan ja antavat 
niiden päälle suipon muodon. Näin tarina on minulle kerrottu, mut- 
ta Islavinin mukaan se ei olisikaan ollut tämä kivi vaan jokin muu 
rannalla oleva kallio, joka ilmestyi kerrotulla tavoin ja jota palvotaan 
jumalana. Hän kertoo myös keskellä saarta olevasta kivestä, joka naut- 
tii arvostusta jumalana, joskin hän käyttää siitä nimitystä Njebe-hahe 
(äiti-Hahe) ja sanoo sen olevan Wesako-hahen vaimo. Islavin esittää 
syyksi tähän nimitykseen, että Njebe-hahe säilyttää äidin tavoin kaik- 
ki uhrit ja lahjat sylissään. Otaksun kuitenkin, että täksi syliksi on ym- 
märrettävissä vain kiven vieressä oleva luola, josta on juuri ollut puhe, 
ja tämä on luultavasti sama luola, joka johti ostjakit liittämään joihin- 
kin jumalkuvistaan säkistä tehdyn vatsan, johon uhrit lasketaan. 

Kolmas VaigatS-saarella tavattavista suojelusjumalista on niemellä 
saaren luoteispuolella, ja se käsittää kallion. Olen kuullut sitä kutsut- 
tavan nimityksellä Ja maal Hahe ('maanäären Hahe'), mutta Islavin 
käyttää siitä nimitystä Nju-hahe (”poika-Hahe'). Viimeksi mainit- 
tu kirjoittaja esittää, että tämän hahen uskotaan olevan Wesako- 
hahen ja Njebe-hahen holhokki. Näillä olisi sitä paitsi kolme muuta- 
kin lasta, nimittäin: 1) Minisei'”, vuori Uralilla, 2) Jalmal'*?, niemi- 
maa Obinlahden länsipuolella sekä 3) kivi, joka sijaitsee 20 virstaa 
Mesenistä ja jonka ympärillä oli aiemmin suuri määrä puukuvia,'?! 


a Islavin 1847, 116-117. 

jotka lähetyssaarnaajat polttivat.* En ole kokenut mitään, mikä viittai- 
si tällaisiin sukulaisuussuhteisiin yksittäisten jumalkuvien välillä. Sitä 
vastoin minulle on kerrottu, että samojedit osoittavat palvontansa 
oudon muotoisille kallioille ja kiville missä niitä tapaavatkin, ja koska 
niitä ei suuren kokonsa vuoksi voi ottaa kenenkään yksittäisen [ihmi- 
sen] omaisuudeksi, niistä tulee kansan yhteisiä suojelusjumalia, jotka 
vaativat uhreja kaikilta, jotka tulevat niiden läheisyyteen. Myös kau- 
niita lehtoja, joihin he toisinaan törmäävät, pidetään pyhinä, ja niitä 
palvoo koko kansa. En ole löytänyt luotettavia tietoja siitä, osoittavat- 
ko samojedit niille jonkinlaista palvontaa. Minusta näyttää kuitenkin 
siltä kuin samojedit eivät palvoisi lehdoissaan yksittäisiä puita vaan 
että lehtoa pidetään pyhänä, koska sitä pidetään parhaana paikkana 
jumalten asunnoksi. Siksi he pystyttävät sinne kuvansa ja huolehti- 
vat lehdoista temppeleinään. Tämän huomion uskon pitävän pitkälti 
paikkansa kaikkien altailaisten kansojen suhteen. 

Vaikka yhteiset suojelusjumalat eivät ole tyystin tavattomia samo- 
jedien keskuudessa, he palvovat pääasiassa omia yksityisiä kuviaan. 
Kuten ostjakeilla, ne ovat joko yksittäisiä luonnonkohteita tai toisi- 
naan ihmiskäsin muovattuja. Luonnonkohteista palvotaan eritoten 
erikoisia kiviä ja etupäässä sellaisia, joissa tunnistetaan jossain mää- 
rin ihmispäätä muistuttava osa. Jotkut niistä esittävät miespuolisia, 
toiset naispuolisia yksilöitä. Kaikkia luonnollisia jumalkuvia, olivat 
ne sitten yksityisiä tai yhteisiä, miespuolisia tai naispuolisia tai mistä 
hyvänsä materiaalista, jurakkisamojedit kutsuvat yhteisellä nimityk- 
sellä hahe, joka vastaa ostjakkien nimitystä lonch. Käsintehdyt kuvat, 
joita ostjakit kutsuvat nimityksellä jiljan, ovat eri samojedikansoilla 
jossain määrin erilaisia. Jurakkisamojedit muovaavat ne ostjakkien 
tavoin puusta, suippoine päineen ja kaiverrettuine ihmiskasvoineen. 
Tällaisia kuvia kutsutaan nimityksellä sjadaei, so. ”kasvoilla siunat- 
tw (sanasta sja ”kasvot'). Niitä pystytetään tavallisesti paljaan taivaan 
alle tundrille ja metsiin samojedien kalastus- ja metsästysmaiden äärel- 
le. Samojedit uskovat, että nämä kuvat antavat runsaan saaliin niin 
kauan kuin niitä muistetaan asiaankuuluvin uhrein. Tällä tavoin pys- 
tytetyt sjadaeit ovat tavallisesti alasti. Niitä käytetään kuitenkin myös 


a |slavin 1847, 118-119. 

talonjumalina, ja tällaisessa tapauksessa niillä on yllään siistejä vöitä, 
kirjavia nauhoja ja muita huolella valmistettuja samojedivaatteita. 
Yleisimmin haheja palvotaan kodinjumalten ominaisuudessa, ja eri- 
tyisesti ne puetaan mielellään kirjaviin nukenvaatteisiin, jotka ovat 
miespuolisilla ja naispuolisilla haheilla erilaiset. Hahelta anotaan ter- 
veyttä, rikkautta, neuvoa, apua ja onnea kaikenlaisiin yrityksiin, ja 
joka kerta kun näin tehdään, niitä muistetaan uhrein. Tällaisissa tilan- 
teissa hahe on asetettu teltan osaan, jonka nimi on sinikui [posio']. 
Muutoin niitä säilytetään erityisessä reessä nimeltään hahem gan, 
jonka samojedi ottaa mukaansa mihin matkustaakin. Tällaista rekeä, 
joka on samojedien temppeli, kuvailee Islavin* seuraavin sanoin: 


Se oli seitsemän siteen varassa ja jalaksissa oli seitsemän uraa. Se oli peitet- 
ty porontaljalla, jossa oli kiinni pää, jalat ja kaviot, joita muutoin ei jätet- 
ty nahkoihin. Tämän alle oli levitetty täkki, joka peitti kahta jumalkuvaa, 
joista toisella oli verellä voideltu kivipää ja joka oli puettu harmaakankai- 
seen maalitsaan'? jossa oli punaiset päärmeet ja nauhat; toinen taas oli ta- 
vallinen musta kivi, jossa oli päätä muistuttava kärki ja joka myös oli voi- 
deltu verellä ja puettu vihreään maalitsaan, jossa oli punaisia ja keltaisia 
koristeita. 


Minun ei ole onnistunut tutkia tällaista rekeä, mutta sen mukaan mitä 
olen kuullut samojedien kertovan, niissä säilytetään usein suurta 
määrää sekä mies- että naispuolisia jumalkuvia. 

Itäisten eli tavgisamojedien parissa ovat samanlaiset jumalkuvat 
käytössä kuin jurakkisamojedien parissa, mutta tietääkseni niillä ei 
ole ensiksimainittujen parissa erillisiä nimiä, vaan niitä merkitään yh- 
teisellä sanalla koika, jonka sitä paitsi sanotaan käsittävän myös näky- 
mättömät henget eli jurakkisamojedien tadebtsjot. Yhtä kattava mer- 
kitys on ostjakkisamojedien sanalla loh eli Jos, koska sillä ei käsitetä 
ainoastaan näkymättömiä henkiolentoja vaan myös kaikkia kuvaan 
ikuistettuja suojelusjumalia. Jälkimmäiset ovat tai ovat ainakin aiem- 
min olleet ostjakkisamojedien keskuudessa, kuten myös ugrilaisen 
ostjakkien kansan keskuudessa, joko yhteisiä kokonaiselle suvulle tai 
yksittäisten perheiden tai yksilöiden omaisuutta. Ensiksi mainitun 


a Islavin 1847, 115—116. 

tyyppinen suojelusjumala oli vielä muutama vuosi sitten Karbinon 
samojedikylässä Ket-joen varrella. Sen sanotaan olleen messinkinen ja 
muodoltaan ja kooltaan vastanneen ihmistä istuvassa asennossa. Ku- 
vaa arvostettiin aiemmin suuresti niin tavattoman kauneutensa kuin 
ikänsäkin vuoksi. Traditio kertoo, että se oli ollut taiteessa harjaan- 
tuneiden tsuudien työtä, mutta oletettavasti se on kuitenkin peräisin 
mongoleilta, jotka palvovat samankaltaisia kuvia nimeltään burkhan. 
Tätä pyhää kuvaa oli säilytetty huolellisesti sitä varten rakennetussa 
vajassa, joka oli täynnä arvokkaita uhreja, kuten soopeleita, kettuja 
jne. Kostaakseen jonkun kärsimänsä vääryyden eräät kuljeskelevat 
tunguusit polttivat jonkin aikaa sitten talon kaikkine aarteineen, jol- 
loin jumalkuva kärsi niin pahasti, että sen ei katsota enää ansaitsevan 
palvontaa. 

Yhteisten suojelusjumalten palvonnan sanotaan kristinuskon vaiku- 
tuksesta jo kadonneen ostjakkisamojedien parissa, mutta sitä vastoin 
yksityiset kuvat ovat heidän parissaan hyvin tavallisia. Nämä eivät 
tietääkseni ole koskaan kiviä tai muita luonnonkohteita, vaan ne ovat 
aina Samaanin tekemiä. Mikäli joku tarvitsee tällaisen kuvan, hän 
antaa Samaanille oravan-, kärpän- tai jonkin muun eläimen nahan, 
jonka tämä muokkaa niin, että se muistuttaa jossain määrin ihmistä. 
Jotta hahmo olisi helpommin tunnistettavissa ihmismäiseksi, Samaa- 
ni pukee jumalkuvan tavallisiin samojedivaatteisiin. Tätä asua hän 
ei saa valmistaa itse, vaan turmeltumattoman neidon tulee ommella 
se. Kuvalla on paikka korissa, jonka tulee myös olla viattoman nei- 
don punoma. Kori ja siinä oleva jumalkuva ja sille osoitetut uhrit säi- 
lytetään vajassa, jossa ei saa säilyttää mitään muuta. Tätä säilytys- 
tilaa pidetään niin pyhänä, että naitu nainen ei saa astua sen kynnyk- 
sen yli eikä nainut henkilö ylipäätään saa edes kiertää sen ympäri. 
Suuremmat vapaudet, jotka ostjakit myöntävät naimattomille henki- 
löille ja erityisesti tahrattomille neidoille, johtuvat epäilyksettä kreik- 
kalaisen kirkon korkeista käsityksistä munkkien ja nunnien puhtau- 
desta ja pyhyydestä.'” 

Varsin kuvaavaa tässä yhteydessä on myös se, mitä Jenisein-ostjakit 
kertovat jumalkuvistaan. Olen aiemmin kiinnittänyt vain vähän huo- 
miota tähän kansaan, sillä kieli erottaa sen tyystin muista altailaisista 
kansoista, mutta etnografisesta näkökulmasta yhdenmukaisuuksia on 
niin paljon, etten katso olevan kyseenalaista ottaa Jenisein-ostjakkeja 

mukaan tähän keskusteluun. Tämä voi tuoda valoa muihin aihepiiriini 
kuuluviin kansoihin liittyviin kysymyksiin. Jo aiemmin on mainit- 
tu, että kaikkien altailaisten kansojen tapaan myös Jenisein-ostjakit 
palvovat eniten taivaallista jumalaa, joka on heillä nimeltään Ees. 
Sana merkitsee myös näkyvää taivasta. Hänen lisäkseen he usko- 
vat kahteen muuhun melko voimakkaaseen jumaluuteen: toinen on 
Koi eli ”karhu; toinen Imlja eli Banguus, maanalainen jumaluus, jolla 
epäilemättä tarkoitetaan mammuttia. Koita pidetään miespuolisena, 
Imljaa naispuolisena jumaluutena, ja he muodostavat jumalparin. He 
ovat keskenään luoneet maan huomassa loputtoman määrän henki- 
olentoja, jotka ovat osin miespuolisia, osin naispuolisia. Joissakin 
paikoin edellisiä kutsutaan nimityksellä kinsj (kuus) ja jälkimmäisiä 
nimityksellä alol, kun taas toisissa paikoin nämä nimitykset ovat täy- 
sin samanmerkityksiset. Jenisein-ostjakit kertovat, että nämä hen- 
get voivat ottaa käärmeen, joutsenen, sorsan, hanhen ym. hahmon. 
He eivät palvo karhua ja mammuttia pelkkinä eläiminä, vaan elävät 
siinä käsityksessä, että niissä majailee mahtavia henkiä, jotka pysty- 
vät myös jättämään eläinhahmonsa ja jotka tapaavat usein näyttäytyä 
Samaanille henkihahmossa'”. 

En tiedä, pystyvätkö henget Jenisein-ostjakkien käsitysten mukaan 
asettumaan kiviin ja puihin, mutta niiden sanotaan majailevan samo- 
jedien hahea, sjadaeita, lohia jne. vastaavissa kuvissa, jotka ovat var- 
sin tavallisia myös kyseisen kansan parissa. Kuten muiden kansojen 
parissa, myös Jenisein-ostjakkien keskuudessa Samaanit valmistavat 
nämä kuvat. Ostjakkien käsityksen mukaan tämä ei voi kuitenkaan ta- 
pahtua ilman, että henget ovat pyytäneet Samaania tehtävään. Mikäli 
jollekulle on suotu Samaanin luonto, mutta häntä ei ole vielä vihitty 
Samanismin saloihin, henget ilmestyvät hänelle ja pyytävät häntä 
muovaamaan jumalkuvan. Ne päättävät, tuleeko kuva tehdä puusta, 
kuparista vai raudasta ja millainen muoto sillä tulee olla. Tavallises- 
ti se tulee valmistaa raudasta ja varustaa käsin, jaloin, kahdella päällä 
sekä rautasauvalla, joka asetetaan sen käteen. Sen lisäksi kuva puetaan 
ostjakkiasuun, joka on ommeltu jonkin eläimen nahasta ja koristeltu 
kaikenlaisilla lasihelmistä ym. tehdyillä koristeilla. Henget päättävät 
myös, millaisesta nahasta vaatteiden tulee olla, ja ne kertovat Samaa- 
nille, missä ja koska hänen tulee pyydystää tarvittava saalis. Kuvan 
koko on täysin merkityksetön, kuten samojedeilla, ja sen ulkonäkö 

on kuin nukella. Nykyisin Samaanit valmistavat kinsjejä ainoastaan 
omaan laskuunsa, sillä Jenisein-ostjakkien parissa muilla ei ole suo- 
jelusjumalia, mikä otaksuttavasti on seurausta kristinuskon vaikutuk- 
sesta. Samaanillakaan ei ole koskaan enempää kuin yksi kuva, jota 
hän ei saa vaihtaa koko elinaikanaan. Tähän kuvaan saattaa kuitenkin 
mahtua 200-300'* henkeä. Kuvaa säilytetään tätä tarkoitusta varten 
tehdyssä rautakelkassa, mutta Samaanin kuoleman jälkeen siinä ollei- 
den henkien sanotaan lentävän tiehensä. Kaksi vuotta tämän jälkeen 
samat henget ilmestyvät Samaanitarjokkaalle, joka kuuluu edesmen- 
neen sukuun, ja antavat hänen sulkea ne uuteen kuvaan. Itse asias- 
sa juuri näistä kuvaan suljetuista hengistä tulee myöhemmin Samaa- 
nin avustajia ja neuvonantajia tämän maagisissa toimissa. Hänellä 
ei luonnollisestikaan ole vaikutusvaltaa muiden Samaanien henkiin, 
mutta Koi ja Imlja voivat antaa hänelle tukensa. 

Turkkilaisten kansojen jumalkuvista minulla ei ole muita tietoja 
kuin ne, jotka pakanalliset tataarikansat ovat suullisesti välittäneet mi- 
nulle eteläisessä Siperiassa. Heitä koskien olen jo aiemmin maininnut, 
että he palvovat tiettyjä maan huomassa piileskeleviä aina-nimisiä 
henkiolentoja, joihin Samaanit vetoavat ahkerasti ja jotka vastaa- 
vat jurakkisamojedien tadebtsjoja. Olen myös maininnut, että nämä 
henkiolennot voivat verhoutua paitsi ihmisten, myös karhujen, käär- 
meiden, kettujen, joutsenien ym. hahmoon. Tällaiset eläimet nautti- 
vat tataarien keskuudessa suurempaa arvonantoa kuin muut. Tataarit 
pitävät erityisesti joutsenta suuressa arvossa, minkä seuraavassa esi- 
teltävä, yhä tänä päivänä käytössä oleva tapa osoittaa. Mikäli tataa- 
ri onnistuu pyydystämään joutsenen, hän lahjoittaa sen naapurilleen 
ja saa vastalahjaksi tämän parhaan hevosen. Joutsenen uusi omistaja 
antaa sen edelleen jollekin naapurilleen ja tekee yhtä hyvän vaihto- 
kaupan. Tätä kauppaa jatketaan edelleen kunnes joutsen ehtii pilaan- 
tua, jolloin viimeisen omistajan pitää heittää se pois, eikä hän valitet- 
tavasti saa korvausta hevosestaan. 

Myös tataarit tapaavat tehdä kuvia eläimistä, joiden hahmoon ainat 
mielellään verhoutuvat, ja [kuvat] koristavat yleensä Samaanien noita- 
asua. Kaikissa tällaisissa vaatteissa havaitsee ainakin pari kankaasta 
valmistettua ja tavallisesti jouhilla täytettyä käärmettä, jotka riippu- 
vat selkäpuolella ulottuen niskasta aina kantapäihin asti. Eläinkuvien 
lisäksi asussa on lukematon määrä pieniä kangaslappuja, yksi jos 

toinenkin kello, metallilevyjä ja rautapaloja ym. Kaikkia näitä esinei- 
tä kutsutaan nimityksellä aina, ja niissä uskotaan olevan henkiä, jotka 
auttavat Samaania tämän kutsuessa niitä.* 

Olen joitakin kertoja kuullut nimitystä aina käytettävän myös kivi- 
patsaista, joita tavataan Sajanin aroilla. Nämä patsaat on varustettu 
ihmispäällä, -kasvoilla ja -korvilla. Joillakin näkee lisäksi kuvattuna 
letit ja naisen rinnat. Tataarien kertomuksissa nämä patsaat ovat mui- 
naisia sankareita ja sankarittaria, joille Kudai on alun perin antanut 
kuolemattoman luonnon ja jotka hän on asettanut hallitsijoikseen 
maan päälle mutta myöhemmin raivoissaan muuttanut kiviksi, koska 
he voimiensa tunnossa ovat alkaneet vastustaa hänen tahtoaan. Tässä 
käsityksessä voi mahdollisesti olla todenmukaista, että mainitut pat- 
saat esittävät muinaisuuden kuuluisia sankareita ja sankarittaria. Tä- 
män näkemyksen puolesta puhuu sekin seikka, että näkymättömien 
henkien sanotaan olevan Irle-khanin eli kuolemanjumalan alamaisia, 
ja se saa lisävahvistusta siitä, että useimmat näistä kuvista tavataan 
muinaisten hautojen yhteydessä. Tavalliset hautakivet ovat todella- 
kin toisenlaisia, niissä ei ole ihmishahmoja, vaan ne ovat tunnistetta- 
vissa useimmin suipon, samojedien jumalkuvia muistuttavan laken- 
sa perusteella. Haudoilla on kuitenkin myös varsinaisia patsaita, ja 
olen kuullut tataarien kertovan, että he ovat siirtäneet jotkut nykyään 
avoimella kentällä sijaitsevista patsaista nykyisille sijoilleen sen jäl- 
keen, kun venäläiset talonpojat ja oppineet matkustavaiset ovat ryös- 
täneet haudat. Mikä kyseisten patsaiden alkuperäinen merkitys onkin 
ollut, ainakin on varmaa, että tataarit ovat kunnioittaneet ja osittain 
yhä palvovat niitä jumalina. Tämän voi päätellä niiden kasvojen tum- 
memmasta väristä, jonka ne ovat luultavasti saaneet siten, että kun ku- 
ville on tuotu uhreja, niiden huulet on voideltu altailaisten kansojen 
parissa vallitsevan tavan mukaisesti rasvalla tai verellä. Tämä tapa ei 
ole unohtunut tataarien parissa, sillä vieraillessani erään tällaisen ju- 
maluuden luona huomasin sen huulilla jotakin vastalaitettua, minkä 
tataarioppaani tunnisti olevan kermaa. Kuinka tataarit eivät palvoi- 
sikaan näitä epätavallisen hyvin muovattuja kuvia, kun he osoittavat 


a En pysty varmuudella sanomaan, onko muilla kuin Samaaneilla tällaisia 
aina-kuvia, mutta on varmaa, että ainakaan tataarit itse eivät myönnä sitä. 

palvontansa myös muodottomille kallioille? On omintakeista, että 
kallioissa ja kivissä, joita Minusinskin tataarit palvovat luonnollises- 
sa olemuksessaan, ei ole ainuttakaan kaiverrusta tai edes raaputettuja 
tai maalattuja kuvioita. Puista eritoten lehtikuusta pidetään jumalalli- 
sen pyhänä, ja sen latvaan tapaavat tietyt heimot otaksuttavasti tämän 
johdosta ripustaa menehtyneet lapsensa. 

Liikkuvat mongolit kertoivat keskiaikaisille lähetyssaarnaajille, ettei 
heillä ole tapana osoittaa uhrejaan ja rukouksiaan korkeimmalle 
jumalalle Natagaille vaan yksittäisille kuvilleen” joita pidetään tavat- 
tomassa arvossa. Tällaisen kuvan viemistä pidettiin rikkomuksena, 
josta uskottiin rangaistavan hengenmenetyksellä. Kuvat oli tapana 
pystyttää telttaan, toisinaan myös huolellisesti koristeltuihin kärryi- 
hin, ja ne peitettiin huovalla tai silkkikankaalla. Sadan ja tuhannen 
miehen päälliköillä oli aina tällainen kuva keskellä telttaansa, ja he 
tapasivat uhrata sille ensiosan hevosenmaidosta ja muista elintarvik- 
keista. Kun jokin eläin teurastettiin, sen sydän asetettiin jumalkuvan 
eteen, missä se sai olla seuraavaan päivään asti. Myös suurkaanin tel- 
tan edessä seisoi jatkuvasti hyvin arvokas jumalkuva, jota kunnioitet- 
tiin runsain lahjoin, eritoten hevosin, joita sen jälkeen pidettiin pyhi- 
nä eikä enää koskaan käytetty. 

Nykyään pakanallinen uskonnollinen kultti on suurimmaksi osak- 
si vaihtunut buddhismin puhtaampiin oppeihin mongolien parissa, 
ja tilanne on sama heidän sukulaiskansojensa burjaattien ja kalmuk- 
kien kohdalla, joista osa on lisäksi omaksunut kristinuskon. Siitä huo- 
limatta matkustavaiset ovat vielä melko hiljattain antaneet lukuisia 
kuvauksia niin burjaattien kuin kalmukkienkin jumalkuvista. Näitä 
kuvia kutsutaan yhteisellä nimityksellä ongon, jolle Kowalevski antaa 
merkitykset 'näkymättömät suojelushenget' ja ”kuolleiden henget 
sekä lisäksi myös hautakivi” ja wb, joka annetaan kuolleiden kun- 
niaksi”. Ne ovat aina Samaanien valmistamia, ja ne voivat olla puuta, 
huopaa, peltiä, lampaannahkaa, usein myös figuureja, jotka budd- 
halaisten burkhanien tavoin on maalattu kankaalle. Yleisimpiä ovat 
Georgin” mukaan koivulaudasta tehdyt kuvat, jotka ovat vaaksan 


a Deguignes 1768-1769: III, 7. 
b Georgi 1775, 313-. 


244 


II] Jumalkuvat ja pyhät luonnonkohteet 


pituisia ja jopa kolmen tuuman levyisiä ja joiden ylempi osa muistut- 
taa jossain määrin ihmispäätä pyöreän muotonsa ja lyijy- tai koralli- 
silmien sekä tiettyjen lautaan kaiverrettujen kasvonosien vuoksi. 
Käsivarsia esittää pari oksaa, ja jalat on kuvattu samalla tavoin. Kuva 
on toisinaan puettu täydelliseen burjaattiasuun, toisinaan pelkästään 
kasvot on koristeltu, toisinaan taas se on aivan paljas. Se seisoo ta- 
vallisesti munanmuotoisen, leveydeltään kolmen sormenleveyden 
kokoisen koivuisen vanteen sisällä, joka esittää noitarummun van- 
netta, joskus se on ainoastaan rasiassa. Huopa- eli wojlok-kuvat ovat 
samaa kokoa kuin yllä mainitut. Muodoltaan jotkut niistä ovat litteitä 
ja ihmishahmoisiksi leikattuja, toiset taas täytettyjä, jolloin ne muis- 
tuttavat nukkeja. Sekä edellisillä että jälkimmäisillä on lyijy- tai lasi- 
silmät. Maalatut kuvat, joita kutsutaan nimityksellä nogit, esittävät 
ihmishahmoja, jotka Samaani piirtää punaisella liidulla vaaksan levyi- 
selle neliskanttiselle kankaanpalalle. Jokaisella tällaisella palasella on 
vähintään yksi mutta yleensä kolme erillistä hahmoa. Näiden hahmo- 
jen silmät muodostuvat kahdesta koralli- tai rautarakeesta!*. Usein 
figuurin päähän kiinnitetään pieni kimppu kotkansulkia. Lampaan- 
nahkakuvat, imegiltsin, on valmistettu mustan lampaan taljasta, jossa 
yhä riippuvat jalat. Lampaan pään tilalle on kiinnitetty paljas tai kan- 
kaalla peitetty lauta, joka esittää ihmispäätä ja on varustettu koralli- 
silmin. Toisinaan talja on täytetty ja ommeltu kiinni vatsapuolelta, 
mutta toisinaan siinä ei ole lainkaan täytettä. Georgi mainitsee vielä 
pellistä muovatut figuurit, jotka ovat ihmishahmoisia ja sormen pitui- 
sia ja joita tavataan ripustaa imegiltSiniin. 


a Pallaksen (1801, 347) mukaan imegiltsin eli /Immegildschin, kuten hän sen 
kirjoittaa, käsittää kaksi toisissaan riippuvaa figuuria, joista toinen esittää 
jumalan puolisoa. Näiden kuvien kerrotaan olevan kaksi litteää, pitkää, ylä- 
osastaan kahteen pyöreään levyyn kaiverrettua tyynyä (Polster), joihin on 
laitettu silmät, nenä, rinnat, nisät ja napa kiinniommelluista nahkanapeis- 
ta. Vartalon ympärillä niillä on pitkäkarvainen lampaannahkaturkki. Mies- 
puolisella figuurilla on tavallisesti vyöllä remmi, jolla sidotaan laiduntavien 
hevosten toinen taka- ja molemmat etujalat yhteen, naispuolisiin taas on 
ripustettu kaikenlaisia pieniä koruja ja yöpymistarpeita, ja niitä seuraa ta- 
vallisesti samanlaisia, heidän lapsiaan esittäviä pikkufiguureja. Pallaksen 
mukaan imegildschiniä palvotaan lampaiden ja muun karjan suojelusjuma- 
lana. 

Kaikki jumalkuvat roikkuvat nipussa teltan länsisivulla eli sisään- 
käynnin vasemmalla puolella. Huopa- tai lampaannahkakuvilla on 
usein nuora kaulassa tai nuora on pistetty niiden pään läpi. Maalat- 
tuja kuvia säilytetään pienissä neliskanttisissa huopakukkaroissa, joi- 
den sisällä ne riippuvat. Joitakin näistä kuvista kunnioitetaan, kuten 
tavallista, uhrein ja rukouksin. Naispuoliset henkilöt eivät saa lähes- 
tyä niitä eivätkä koskaan lähteä teltasta sitä sivua pitkin, millä jumal- 
kuvia säilytetään.* 

Nämä tiedot koskevat varsinaisesti burjaatteja, mutta ne näyttävät 
soveltuvan myös kalmukkeihin ja kenties joiltakin osin myös mongo- 
leihin. Ainakin Pallas kertoo, että kalmukkien keskuudessa tavataan 
suojelusjumalia, joita kutsutaan nimityksellä onggoi ja jotka huoleh- 
tivat talon onnesta. Ne valmistetaan neljästä punaisesta puuvilla- 
tilkusta, joista alin on pisin ja muut lyhenevät asteittain. Kokonai- 
suuden pitäisi esittää pukeutuneen ihmishahmon varjokuvaa. Näiden 
ja muiden niitä muistuttavien jumalkuvien lisäksi jotkin mongoli- 
kansat ovat tradition mukaan palvoneet samanlaisia kivipatsaita kuin 
tataarit. Palvonnan kohteiksi uskotaan korkeita kallioita ja mäkiä 
sekä korkeita puita ja eläimistä karhua, käärmettä jne. Yleisesti voidaan 
sanoa, että mongoli- ja turkkilaisheimojen uskonnolliset käsitykset 
pakana-aikaan ovat olleet varsin pitkälti keskenään yhdenmukaisia. 

Tämä huomio soveltuu myös tunguuseihin, joskin nykyisenä aika- 
na he eroavat uskonnollisilta näkemyksiltään merkittävästi mongoleis- 
ta ja kalmukeista kuten myös kaikista muista altailaisista kansoista. 
Yksi näistä eroista on, että heillä ei ole kuvia pelkästään suojelus- 
jumalistaan vaan suoraan sanoen joka ikisestä jumaluudestaan, ja näi- 
den kuvien joukossa on myös sellaisia, jotka alun perin näyttävät olleen 
pelkkiä jumalten symboleja. Tunguusit eivät kuitenkaan tapaa ku- 
vata taivaallista jumalaansa nimeltä Boa, sillä tämä on perustelujen 
mukaan näkymätön olento, jonka hahmosta ja ulkonäöstä ei voi ol- 
la käsitystä. Muista jumaluuksista Aurinko kuvataan pitkänomai- 
sin ihmiskasvoin, jotka muovataan joko puusta tai pellistä. Kuu esi- 
tetään puoliympyränä, tähdet täplinä, maa pienenä neliskanttisena 


a Georgi 1775, 314-315. 
b Pallas 1801, 346. 

peltiritilänä'”, Dianda eli vedenjumala esitetään veneenä, jne.* Kuten 
olen jo aiemmin maininnut, tunguusit palvovat kohteita enimmäk- 
seen niiden ulkoisessa hahmossa, ja ne täytyy luonnollisesti myös ku- 
vata samalla tavoin. Mutta sellaisia jumalallisina olentoina pidettyjä 
kohteita, joilla on vähemmän materiaalinen olemus, kuten tuli, pilvi, 
tuuli jne., ei ikuisteta minkäänlaisiin kuviin. Vedenjumala kuvataan 
veneen muodossa, koska hänen tukeaan pyydetään erityisesti vene- 
matkoilla. Erästä toista jumaluutta, jota Georgi kutsuu nimityksellä 
Sokjovo, esitetään kuvissa porolla, sillä sen tehtävänä katsotaan ole- 
van poroista huolehtiminen. 

Tunguusit kutsuvat Georgin mukaan suojelus- ja kotijumaliaan 
nimityksellä $ovokoi, mutta Jenisein varrella olen kuullut niitä kutsutta- 
van nimityksellä hargi. Ne ovat aina Samaanien valmistamia, ja ne ovat 
puuta, rautaa ja kuparia, toisinaan myös kiveä ja tinaa. Ulkonäöltään 
ne muistuttavat ihmisiä tai ihmiskasvoja, lintuja, kaloja tai muita 
eläimiä. Puukuvilla on aina ihmismäiset kasvot, jotka toisinaan ovat 
kuparipellistä, ja niissä on silmät koralleista tai lyijystä. Niillä ei ole 
käsivarsia, ja jalat ovat vähäiset. Jotkin niistä ovat alasti, toiset puet- 
tu Samaaniasuun. Ne voivat olla pituudeltaan 1% jalkaa. Peltikuvilla 
on erityinen nimitys han, ja ne esittävät ihmisiä, leijonia, karhuja, eri- 
tyisiä kaloja, joutsenia, sorsia ja hanhia, jne. Ihmismäiset figuurit ovat 
pelkästään kahdeksan sormenleveyden mittaisia ja varustettu käsin 
ja jaloin, silmät ja suu on kuvattu pistein. Eläin-hanit ovat tavallisesti 
pelkästään sormenmittaisia ja enemmän tai vähemmän helposti 
tunnistettavia. Useimpia peltikuvia eli haneja pidetään ainoastaan 
Samaaniasussa ja valmistetaan yksinomaan tätä tarkoitusta varten. 
Hevos- eli arotunguusit ripustavat muut jumalkuvat jurttaan vasem- 
malle puolelle sisäänkäyntiä, joskin metsätunguusit asettavat ne pal- 
jaan taivaan alle ja kiinnittävät ne puusauvoista yhteenkoottuun teli- 
neeseen, jonka päälle yleensä levitetään nahkapeite. Tämä teline on 
nimeltään Sonan, ja se seisoo yleensä jurtan takana muutaman as- 
keleen päässä siitä. Tunguusit palvovat useimpien muiden altailais- 
ten kansojen tavoin kaikenlaisia epätavallisesti muodostuneita kiviä, 


a Georgi 1775, 275-276. 

joissa Samaanin mielikuvituksen voima voi tunnistaa ihmiskasvoja 
muistuttavan osan. Joitakin mäkiäkin pidetään pyhinä, ja puiden jou- 
kossa ovat koivu ja paju korkeassa arvossa, minkä vuoksi myös noita- 
rumpu valmistetaan näistä puulajeista.? 


IV Sankarit 


Kehittyneen ihmisen näkökulmasta villin elämä tarjoaa monin ta- 
voin yhtäläisyyksiä lapsen elämään, ja siksi kansojen kesytöntä, luon- 
nonmukaista tilaa tavataan nimittää niiden lapsuudeksi. Mutta mikäli 
tarkastelemme asiaa villien kansojen omasta näkökulmasta, niistä on 
vaikeaa löytää ainoatakaan, joka ei pitäisi lapsuus- ja nuoruusaikaansa 
jo kadonneena. Samoin kuin kypsä ja kokenut ihminen'* monesti kat- 
soo haikeana taaksepäin menneisiin päiviin, kun sydämessä asui pelk- 
kä ilo ja riemu ja kun elämä oli niin helppoa ja suloista, kuulee myös 
villeimpien samojedikansojen puhuvan kadonneesta kulta-ajasta, 
jota he kuvaavat mielellään kauneimmin värein. He arvostavat tätä 
aikaa eritoten sen jumalanpelon ja tapojen puhtauden vuoksi, joka 
silloin vallitsi ja jolla esi-isät ansaitsivat mahtavien jumalten suosion 
ja suojeluksen. Tänä aikana kansan parissa vallitsi yleinen vauraus ja 
hyvinvointi, sairauksia ei tunnettu, ja ihmiset olivat suuria ja tavat- 
toman vahvoja ja korkealla viisaudella siunattuja. 

Tänä ylistettynä aikana elivät myös suuret sankarit, jotka nykyään 
ovat tyystin kadonneet maan päältä. Kaikkien altailaisten kansojen 
parissa näiden sankareiden suorittamat teot muodostavat kaikkein 
rakkaimman kertomusten ja laulujen aiheen. Siperian autiot arot, 
metsät ja tundrat kaikuvat yhä tänä päivänä lauluista, jotka viritetään 
jalojen miesten kunniaksi. He eivät ansainneet mainettaan kuiten- 
kaan pelkästään sotaisin teoin, vaan sankareilla oli runsaasti kaikkia 
ihmiselle arvon antavia ominaisuuksia. He olivat ylenpalttisen viisaita, 
huomattavan taitavia laulajia, päteviä seppinä ja myös muissa töissä. 
He olivat myös paljon paremmin vihittyjä noituuden saloihin kuin 
nykyajan Samaanit. Heissä yhdistyivät kaikki mahdolliset avut, mutta 


a Georgi 1775, 278-281. 

lauluissa tavataan lisäksi suoda heille kullekin jokin tietty erottava 
ominaisuus. Yhdellä on loistavan laulajan lahja, toinen erottuu vii- 
sautensa ja älynsä puolesta, kolmannella on kyky ottaa karhun, käär- 
meen, linnun jne. ulkomuoto. Yhteistä kaikille ovat sankarinvoimat, 
rohkeus ja urheus, ja myös sankarisukuun kuuluvilla naisilla on näitä 
ominaisuuksia. Asian luonteeseen kuuluu, että tällaisilta kuvauksilta 
ei voi välttyä, mikäli sankarit ovat muutoin nimityksensä veroisia ja 
mikäli laulu tosiaan lepää historiallisella pohjalla.'** Tätä ei ole mieles- 
täni mahdollista epäillä, sillä suomalaisia lukuun ottamatta kaikkien 
muiden kansojen”! eeppiset laulut ja kertomukset viittaavat melko 
säännönmukaisesti sotaisiin tekoihin. Ja mitä tulee suomalaisiin lau- 
luihin, on niidenkin taustalla usein toinen toistaan arvostetumpien 
ominaisuuksien kyllästämiä sankaritekoja, ja joka tapauksessa sota on 
aiheena myös useimmissa meidän esi-isiemme eeppisissä runoissa. 
Ne sodat, joita kuvataan niin suomalaisten kuin sukukansojemme 
lauluissa, eivät ole kuitenkaan syttyneet yleisemmästä, kansallisesta 
intressistä, vaan voimakkaat sankarit lähtevät taisteluun ja sotaan pel- 
kästään oman itsensä tai korkeintaan sukunsa ja lähimpiensä puoles- 
ta. Useimmissa tapauksissa [sankarin] pyrinnöt päättyvät niin, että 
hän voittaa käsivarsiensa voimalla kauniin neidon käden. Tämä tapa 
vallitsee yhä tänä päivänä monien siperialaisten kansojen parissa, 
joten on helppo nähdä, että sankarilauluilla on historiallinen pohja. 
Suuret saavutukset, jotka laulut liittävät muinaisuuden sankareihin, 
ovat itse asiassa samanlaisia seikkailuja kuin joihin voimakkaat ja roh- 
keat yksilöt joutuvat yhä vieläkin toisinaan kesyttömämpien kanso- 
jen keskuudessa. Kertomukset ovat korostaneet taitavien sankareiden 
tekojen loistokkuutta tavanomaiseen tapaansa, ja samaan tapaan ne 
toimivat tulevaisuudessa niiden seikkailujen suhteen joihin tänä päi- 
vänä joudutaan, edellyttäen, että kertomuksilla on näiden kansojen 
parissa tulevaisuutta. 

Kertomukset ovat luonnolleen uskollisesti luoneet itsessään yksin- 
kertaisesta ja merkityksettömästä jotakin suurta ja loistavaa ja siten 
muuttaneet taitavat sankarit omaksi olentojen lajikseen. [Sankareilla] 
on paljon yhteistä ihmisten kanssa, mutta he eivät kuitenkaan varsi- 
naisesti kuulu ihmissukuun vaan muodostavat välimuodon jumalten 
ja ihmisten välillä. Korostaakseen sankarien loistokkuutta ja mainetta 

tapaavatkin jotkut kansat johtaa heidän juurensa jumaliin. Niinpä 
tataarit uskovat, kuten olen jo aiemmin maininnut, sankareidensa 
olevan taivaanjumalan jälkeläisiä, jotka tämä alun perin määräsi hal- 
litsijoikseen maan päälle ja joille tämä antoi kuolemattoman luonnon, 
minkä he myöhemmin kuitenkin menettivät. Virolaiset pitävät tai- 
vaanjumalaa, Vanna issaa eli Taraa sankareiden isänä ja antavat hänen 
luoda heidät jo ennen maailman luomista. Virolaiset sijoittavat myös 
sankareidensa alkuperäisen asuinpaikan tämän ”vanhan isän” taivaal- 
liseen lehtoon. Suomalaisten parissa tavataan traditio, jonka mukaan 
taivaallinen neito nimeltään Ilmatar synnytti Väinämöisen ja Ilmari- 
sen laskeuduttuaan korkeasta asunnostaan veteen, missä tuuli saattoi 
hänet raskaaksi. Myös heidät luodaan siis ennen maailman luomis- 
ta, ja he osallistuvat myöhemmin luomistyön viimeistelyyn virolais- 
ten sankareiden tapaan. On myös olemassa traditio, jonka mukaan 
Väinämöinen synnytti maailman, ja toinen esittää, että Ilmarinen ta- 
koi taivaankannen. Nämä ja monet muut epätavalliset tehtävät, jotka 
suomalaiset runot liittävät sankareihinsa, ovat johtaneet siihen oppi- 
neiden keskuudessa hyvin yleiseen näkemykseen, että suomalaiset 
olisivat alun perin palvoneet niin Väinämöistä ja Ilmarista kuin myös 
Lemminkäistä jumalina.' Tämä näkemys ansaitseekin huolellisen 
tarkastelun," mutta sen suorittamiseksi ja ylipäätään todenmukaisen 
käsityksen saamiseksi suomalaisista heeroksista on tarpeen selvittää 
lyhyesti vanhojen sankarilaulujen sisältöä. Niitä on eritoten Kalevala- 
eepoksessamme. Ennen kuin ryhdymme tähän, meidän on tutustut- 
tava muutamaan runoissa usein tavattavaan paikkaan: Kalevalaan ja 
Pohjolaan. 

Sana Kalevala viittaa varsinaisesti paikkaan, kuten sen pääte pal- 
jastaa, ja sen voidaan tulkita tarkoittavan ”Kalevan-kotia. Mutta täs- 
tä herää kysymys: Mitä merkitsee sana kaleva? Ganander ja monet 
muut kirjoittajat sekä ennen häntä että hänen jälkeensä pitävät Kale- 
vaa henkilönnimenä ja esittävät, että tämä henkilö on ollut mahtava 
jättiläinen, jolla on ollut lukuisa määrä poikia (Kalevan pojat), joiden 
joukkoon luetaan myös Väinämöinen, Ilmarinen ja Lemminkäinen.'** 
Minusta näyttäisi kuitenkin siltä, että kaleva ei koskaan esiinny mui- 
naisissa runoissamme henkilön nimityksenä vaan että sitä käytetään 
aina voimakkaan sankarin epiteettinä. Runot puhuvat vanhasta edes- 

menneestä miehestä, jota nimitetään Kalevaksi ja vanhaksi Kalevaksi, 
mutta häntä kutsutaan vielä useammin nimellä Vipunen, joka epäi- 
lyksettä onkin henkilön varsinainen nimi. Sitä vastoin kaleva näyttää 
liitetyn häneen epiteetin ominaisuudessa. Näkemykseni sanan kaleva 
henkilömerkityksestä nojaa pääasiassa siihen, että Vipusen lisäksi 
myös viisasta Väinämöistä nimitetään toistuvasti runoissamme Kale- 
vaksi, vaikka Vipunen ja Väinämöinen selvästi ovat kaksi eri henkilöä. 
Tähän liittyy myös se seikka, että Väinämöistä kutsutaan melko usein 
Kalevan pojaksi, mikä on vielä uusi ristiriita, mikäli kaleva käsitetään 
henkilönnimeksi. Lopuksi ansaitsee mainittavan, että tätä nimitystä 
ei suoda pelkästään Väinämöiselle vaan myös Lemminkäiselle, vaikka 
nämä henkilöt eivät missään nimessä ole saman isän poikia. Näiden 
ilmiselvien ristiriitojen johdosta, joihin törmätään, mikäli kaleva py- 
ritään käsittämään henkilönnimenä, en voi muuta kuin pitää sitä epi- 
teettinä. Uskon siihen olevan sitäkin enemmän syytä, kun turkin kie- 
lessä on samansukuinen sana aalep, joka merkitsee sankaria ja ainakin 
tataarikertomuksissa toimii aina epiteettinä vastaaville yksilöille kuin 
millaisia Väinämöinen, Lemminkäinen ja Kullervo ovat suomalaisis- 
sa. Tämän olettamuksen myötä katoavat myös aiemmin käsitellyt ris- 
tiriidat, sillä sekä Vipusta että Väinämöistä voi molempia hyvällä syyl- 
lä kutsua sankareiksi, eikä siihenkään ole vastaansanomista, että niin 
Väinämöistä kuin Lemminkäistä ja Kullervoakin olisi kunnioitettu 
epiteetillä 'sankarinpojat. Mikäli sana kaleva tulkitaan näin, kalevala 
merkitsisi itse asiassa sankarien kotia ylipäätään; mutta sen merkitys 
ei kuitenkaan ole runoissa näin lavea. Nämä [runot] tunnustavat Väi- 
nämöisen (Kalevala, runo 6, säe 234) Kalevalan parhaaksi mieheksi 
(Kalevalan kaunihin), ja eritoten hänen kotiaan nimitetään niissä Ka- 
levalaksi, joskin sen nimi on toisinaan myös Suvantola tai Osmola, sa- 
nasta osmo joka on yksi Väinämöisen epiteeteistä, ja yleisimmin sillä 
on nimenä eritoten Väinölä, kannasta Väinö, joksi Väinämöistä myös 
usein tavataan kutsua. 

Väinämöiselle on annettu Kalevalassa asuvana henkilönä eräissä 
runojen kohdissa lisänimi kalevalainen, so. ”Kalevalan asukas, ja tämä 
epiteetti on liitetty myös Lemminkäiseen ja Ilmariseen. Näin ollen 
Kalevala on myös heidän kotinsa, mutta tätä [kotia] ei voida etsiä 
Väinölästä, sillä laulu sanoo selvästi, että joka ikisellä nimetyistä 

sankareista on oma erityinen kartanonsa.* Mikäli näillä kolmella Ka- 
levalan sankarilla on kullakin tietty kartanonsa ja kaikki ovat myös 
Kalevalan asukkaita (kalevalaiset), täytyy nimen Kalevala [tarkoit- 
teen] käsittää vähintäänkin kylän rajat. Tämä käsitys ei olekaan itse 
asiassa vieras runoillemme, mikä näkyy melko selvästi siinä, että joi- 
denkin Kalevalan asukkaiden sanotaan kuuluvan samaan sukuun 
(Kalevan suku), eikä voida saattaa epäilyksen alaiseksi, että suomalai- 
set suvut elivät muinoin yhdessä kukin omassa kylässään. 

Joissakin kohdin runoissa puhutaan myös Kalevan kansasta eli 
Kalevan väestä, ja nämä nimitykset viittaavat siihen, että Kalevala kä- 
sitti kokonaisen maan. En pidä lopulta epäuskottavana Agricolan ja 
monien muiden kirjoittajien esittämää väitettä, että ainakin jotkut 
heimot olisivat joskus palvoneet kyseisiä kolmea Kalevalan sankaria 
jumalina, ja tässä tapauksessa Kalevalalla olisi skandinaavisen myto- 
logian Asgärdia' vastaavan 'jumalkodin merkitys. 

Kalevalan rinnalla puhutaan vanhemmissa runoissamme myös 
kuuluisasta, sitä kohtaan vihamielisestä paikasta, jota kutsutaan ni- 
mityksellä Pohjola tai Pohja. Nämä nimitykset ovat yleisessä käytössä 
suomalaisten parissa yhä tänä päivänä, ja ne viittaavat koko pohjoi- 
seen Suomeen, erityisesti Pohjanmaan pohjoisiin osiin. Sama mer- 
kitys tavataan jo runoissa; nykyisen kielenkäytön tavoin myös niissä 
Pohjola eli Pohja tapaa kuitenkin saada nimityksekseen Pohjan-maa 
(ks. Kalevala, runo 1, säe 20; runo 10, säe 87; ym.). Silloin kun tämä 
ymmärretään kokonaisen maan merkityksessä vastaavasti kuin nimi- 
tyksessä Lapinmaa, käytetään usein myös muotoa Pohjola tai Pohja. 
Niinpä Lemminkäinen lausuu Kalevalassa (runo 12, säkeet 35-36) 


a Kalevalassa (runo 10, säe 61-) kerrotaan tosiaankin, että ensimmäisen mat- 
kansa jälkeen Pohjolaan Väinämöinen palasi kotiinsa, missä hän tapasi 
Ilmarisen, mikä näyttää johtavan siihen olettamukseen, että nämä sankari- 
veljekset asuivat samassa paikassa. Runossa 18 (säe 101-) lausutaan sitä vas- 
toin, että Väinämöinen toisella Pohjolan-matkallaan rantautui Ilmarisen 
kartanolle ohi kulkiessaan. Sitä paitsi myös monet muut runonkohdat liit- 
tävät Ilmarisen omaan erilliseen kartanoonsa, kuten Kalevalassa (runo 24, 
säe 524; runo 34, säe 12; ym.). Vastaavasti myös Lemminkäisellä eli niin kut- 
sutulla Ahdilla eli Kaukomielellä oli kotinsa, jossa hän asui yhdessä iäkkään 
äitinsä kanssa, ja runo 39 (säe 390) väittää, että hänen asuinpaikkansa oli 
kylä. 

aikovansa lähteä Pohjan poikien tulille, Lapin lasten tanterille, mihin 
voi verrata runoa 13, säkeitä 129-130. Säkeissä 169-170 viimeksi mai- 
nitussa runossa tavataan myös sanat Pohjan pitkästä perästä, Lapin 
lasten tanterilta, ja runossa 17, säkeet 219-220 (vrt. runo 32, säkeet 
465—466) sanotaan: Pohjan pitkästä perästä, Lapin maasta laukeasta. 
Pohjolaa pidetään Lapin synonyyminä kylmyyden kotina, ja sen joh- 
dosta Ilmarinen anoo eräässä noitalaulussa (Kalevala, runo 48, säkeet 
324-346) Pohjan poikaa hakemaan jäätä Pohjolasta lääkkeeksi palo- 
vammoihin. Todisteeksi siitä, että nimitys Pohjola viittaa Lappiin, käy 
myös se seikka, että siellä vallitsi kylmyyden lisäksi myös suuri pi- 
meys, ja että siellä oli poroja, kivisiä tuntureita (kivi-kummut) ja mui- 
ta Lapin luontoon kuuluvia asioita. Kielikään ei ollut Pohjolassa sama 
kuin Kalevalassa, vaan siellä puhuttiin lapin kieltä, kuten Kalevalan 
runossa 12 (säkeet 198-200) selvästi sanotaan. Pohjolaakin tavataan 
toisinaan Lapin tavoin nimittää Turjaksi ja Pohjolan asukkaita turja- 
laisiksi (ks. Kalevala, runo 26, säe 291-; vrt. runo 48, säkeet 313-314), 
mutta varsinaisesti Turja merkitsi Norjaa, sillä tämä sana on epäilyk- 
settä sama kuin Rutja, jota suomalaisten parissa käytetään yhä tänä 
päivänä Norjan nimityksenä. 

Vaikka käsitellyn perusteella on käynyt selväksi, että Pohjola ja 
Pohja samastetaan usein runoissamme Lappiin, on runoissa monia 
kohtia, jotka sijoittavat sen kauas pohjoiseen mutta siitä huolimatta 
suomalaisten asuttaman alueen sisäpuolelle. Siellä viljeltiin peltoja, 
kansa asui taloissa ja tavat olivat suunnilleen samat kuin Kalevalassa. 
Ennen kuin sampo ryöstettiin Pohjolasta, siellä vallitsi uskomaton 
vauraus. Mikään tästä ei sovi Lappiin. Mutta Pohjola on aina merkin- 
nyt Lappia, minkä osoittaa erityisesti se, että Väinämöisen äiti kehot- 
taa [Väinämöistä] hankkimaan itselleen morsiamen Pohjasta, koska 
hänen mukaansa (Kalevala, runo 5, säkeet 230-233) siellä tytöt eivät 
ole Lapin lapsilönttäreitä vaan näitä kaksi kertaa somempia ja kau- 
niimpia. 

Pohjola ymmärretään usein Kalevalan tavoin kylän merkityksessä, 
ja sitä tavataan kutsua myös kylmäksi kyläksi; monta kertaa runoissa 
puhutaan useasta Pohjan kartanosta, joiden kuvataan olevan lähel- 
lä toisiaan, ja kun hätä on suuri, antoi kuuluisa emäntä kiireesti kut- 
sua Pohjan väen kokoon (Kalevala, runo 42, säe 61-). Pohjan kansan 

ajateltiin olevan keskenään sukulaisuussuhteissa, ja sen vuoksi sitä 
nimitetään toisinaan Pohjan suvuksi tai Pohjan suureksi suvuksi. 

Pohjola tavataan myös kartanon merkityksessä, ja tämä merkitys 
onkin itse asiassa tavallisin. Kalevalassa lausutaan (runo 42, säkeet 
93-94), että kerran Väinämöinen nukuttaa niin Pohjolan kotiväen 
kuin kylän muunkin väen (kaiken Pohjolan perehen, ja kaiken kyläisen 
kansan). Runossa 28 (säkeet 5-6) sanotaan Lemminkäisen pakenevan 
pimeästä Pohjolasta, hämyisestä Saran kartanosta (pimeästä Pohjolas- 
ta, sangasta Saran talosta). Saran talo on tässä sama kuin Sariola. Tämä 
nimi vaihtelee runoissa usein Pohjolan kanssa, ja etymologiansa mu- 
kaan (sariola sanasta sara, 'saraheinä') todennäköisesti merkitsee 
'saraheinää kasvavaa paikkaa. Toinen Pohjolan nimitys on Pimentola, 
"pimeä paikka. 

Kalevalan vastakohtana Pohjola merkitsee pahinta mahdollista 
paikkaa inhottaville noidille ja pahoille olennoille. Pohjolaa käytetään 
tässä merkityksessä, kun Pohjan poikaa pyydetään tulen sanoissa pa- 
rantamaan palovammoja, kuten aiemmin mainittiin. Tähän viittaavat 
myös nimitykset Lemmon kansa, joka liitetään Pohjan kansaan Kale- 
valan runossa 29 (säe 566), ja paha-valta, kuten sitä kutsutaan runos- 
sa 42 (säe 308). Tässä merkityksessä Pohjola on yhdenmukainen mui- 
naispohjoismaisen mytologian Jotunheimin'* kanssa. 

Näiden paikallisuuksien lisäksi mainitaan eräässä Kalevalan epi- 
sodissa Joukola eli Luotola, joka oli nuoren Joukahaisen koti ja joka 
uudessa laitoksessa on selvästi sijoitettu Lappiin. Eräässä toisessa epi- 
sodissa kerrotaan lisäksi paikasta, jolla on nimi Untamola, mutta sen 
sijaintia ei täsmennetä lähemmin. Näihin ja muihin vähäisempiin 
paikallisuuksiin palaamme seuraavassa, ja nyt ryhdymme tutkimaan 
Pohjolan ja Kalevalan välisiä suhteita, sillä niiden ympärillä Kalevalan 
runot etupäässä liikkuvat. 

Runo kertoo, että pimeässä Pohjolassa on kirkkaana valopilkku- 
na eräs kaunis neito, joka on laajalti kuulu maalla ja merellä. Kale- 
valan miesten mieli on kiinnittynyt tähän neitoon, eivätkä he jätä 
kokeilematta yhtäkään keinoa voittaa hänen rakkautensa ja kiinty- 
myksensä. Vanha Väinämöinen on aiemmin suunnannut ajatuksensa 
nuoren Joukahaisen sisareen, mutta tämä ei taivu vanhuksen puoli- 
soksi huolimatta äitinsä rukouksista vaan vaipuu mieluummin me- 
ren syvyyksiin elääkseen veden kalojen sisarena. Väinämöinen yrittää 

pyydystää hänet sieltäkin, mutta kun tämä ei onnistu, hän päättää 
haudasta puhuvan äitinsä neuvosta lähteä miehiä tuhoavaan Pohjo- 
laan kosiakseen Pohjan neitoa. Nuori Joukahainen saa tietää tästä ja 
päättää käydä väijymään vanhusta, joka kevyellä oriillaan ratsastaa 
pitkin meren aavaa ulappaa. Joukahaisen tavoite on ampua Väinä- 
möinen, mutta nuoli osuu hevoseen, jonka selästä Väinämöinen pu- 
toaa pää edellä mereen. Nousee hurja myrsky, joka ajaa Väinämöi- 
sen autiolle ulapalle. Joukahainen iloitsee jo Väinämöisen tuhosta, 
mutta se ei ole vielä koittanut. Eräs kotka, joka on kiitollinen Väinä- 
möiselle tämän jätettyä puun lepopaikaksi siivekkäille raivatessaan 
kerran metsää, auttaa nyt vanhusta kantamalla hänet siivillään Poh- 
jolaan. Perillä Väinämöinen kaipaa takaisin kotiinsa, mutta Louhi, 
Pohjolan emäntä, vaatii että hän takoisi sampo-nimisen laitteen vasti- 
neeksi vapaudestaan, ja lupaa, että siinä tapauksessa Väinämöinen saa 
myös hänen kauniin tyttärensä puolisokseen. Väinämöinen kertoo, 
ettei osaa takoa, mutta lupaa kotiin palattuaan lähettää Pohjolaan sep- 
pä Ilmarisen, joka on mestari takomisen taidossa. Tämän lupauksen 
ansiosta Väinämöinen vapautetaan vankeudestaan, ja Louhi lähettää 
hänet kotiinsa. 

Matkalla [Väinämöinen] näkee Pohjan neidon ”istuvan ilman kaa- 
rella kutomassa hopeaa ja kultaa”. Väinämöinen tekee hänelle heti 
ehdotuksen ja taivuttelee neitoa astumaan rekeen kanssaan, mutta 
tämä asettaakin hänelle tehtäviä eikä lupaudu hänen puolisokseen, 
ellei hän kykene halkaisemaan jouhta terättömällä veitsellä, vetämään 
munaa solmuun niin ettei solmua havaitse, repimään tuohta kivestä, 
lohkomaan aidanseipäitä jäästä murusenkaan irtoamatta ja lopuk- 
si vielä veistämään venettä värttinän osista ja laskemaan sitä aalloille 
koskematta siihen käsin tai jaloin. Väinämöinen ryhtyy urheasti suo- 
rittamaan tehtäviä, ja hänen onnistuukin saada kolme! ensimmäistä 
onnellisesti suoritettua, mutta venettä veistäessään hän iskee itseään 
kirveellä jalkaan. Näin toivo neidon käden saamisesta on menetetty, ja 
hän saa huolekseen saada parannettua haavansa, josta veri valuu vuo- 
laina virtoina. Erään vanhan noidan avulla Väinämöinen saa veren 
pysäytettyä ja haavan sidottua. Hän jatkaa sitten matkaansa ja saapuu 
enemmittä seikkailuitta Väinölän lehtoihin ja Kalevalan kankaille. 
Matkalla niiden läpi hän laulaa kukkivalatvaisen kuusen, joka ulot- 
tuu jopa pilvien yläpuolelle ja jossa on kultaiset, laajalle avaruuteen 

levittäytyvät oksat. Kuusen latvaan hän laulaa sitten Kuun ja Otavan 
sen oksille. Kotiin tultuaan hän on huolissaan Pohjolan emännälle 
henkeään vastaan antamastaan lupauksesta lähettää seppä Ilmarinen 
tämän luokse. Lupaus täytyy pitää, ja Väinämöinen lähtee Ilmarisen 
pajalle toivoen, että kuuluisan neidon suloisuuden lumoama seppä 
lähtisi vapaaehtoisesti Pohjolaan. Kun tämä toive ei toteudu, Väinä- 
möinen alkaa puhua ihmeellisestä kuusesta ja esittää asiansa niin, ettei 
Ilmarinen ainoastaan halua nähdä kuusta vaan Väinämöisen kehotuk- 
sesta myös kiipeää puuhun hakeakseen Kuun ja Otavan alas. Mutta 
tuskin seppä on päässyt ylös, kun Väinämöinen laulaa myrskytuulen, 
joka lennättää tämän ilmojen halki Pohjolaan. Siellä Pohjolan emäntä 
pyytää heti häntä takomaan sammon, joka tulee valmistaa joutsenen 
sulasta, ohranjyvästä ja kesäuuhen hienosta villasta, joihin Kalevalan 
uusi laitos lisää mahon lehmän maidon. Ilmarinen ei epäröi ryhtyä 
tehtävään eikä lopeta ennen kuin onnistuu suorittamaan sen. Tytön 
sydäntä hän ei kuitenkaan onnistu tällä kertaa voittamaan, vaan jou- 
tuu petetyin toivein palaamaan kotiin, minne alkaa kaivata. 

Sitten laulu rientää kertomaan kolmannesta sankarista, joka on 
nimeltään Ahti eli Lemminkäinen, myös Kaukomieli. Laulussa ker- 
rotaan, että hän on ottanut oman käden oikeudella kauniin Kyllikin 
omakseen ja päässyt tämän kanssa molemminpuolisin valoin vahvis- 
tettuun sopimukseen, ettei itse lähtisi enää koskaan sotiin ja ettei tämä 
juoksentelisi pitkin kyliä etsimässä iloista seuraa. Kyllikki ei kuiten- 
kaan pysty pitämään valaansa, vaan lähtee kerran tyydyttämään tanssi- 
haluaan Lemminkäisen ollessa muualla. Kun Lemminkäinen kuulee 
tästä sisareltaan Ainikilta, hirmuinen raivo saa hänet valtaansa ja hän 
päättää lähteä Pohjolaan hakeakseen kauniin Pohjan neidon toiseksi 
vaimokseen. Hänen sopuisan äitinsä rukoukset ja varoitukset eivät 
voi estää häntä toteuttamasta rohkeaa päätöstään. Kun äiti esittelee 
hänelle lukuisat vaarat, joita hän tulisi kohtaamaan niin matkalla kuin 
Pohjolassa, ja ennustaa hänelle väistämätöntä tuhoa, hän vain pais- 
kaa seinälle harjan, jolla jatkuvasti kampaa kutrejaan, ja lausuu päät- 
täväisesti: 


Silloin on hukka Lemminkäistä, 
tuho poikoa pätöistä, 

kun suka verin valuvi, 

harja hurmehin loruvi.' 

Lemminkäinen lähtee matkaan sotaisissa varusteissa ja saapuu onnel- 
lisesti Pohjolaan. Siellä hän aiheuttaa loitsuillaan tuhoa kaikille, sekä 
vanhoille että nuorille. Hän ei katso kuitenkaan erään vanhan, sokean 
paimenen olevan raivonsa arvoinen kohde ja jättää tämän sen vuoksi 
vahingoittumattomaksi. Tämä häväistys suututtaa paimenen niin, 
että hän kiiruhtaa Tuonelan joelle ja asettuu väijymään ylimielistä 
Lemmen-poikaa, joka palaisi tätä kautta kotiinsa. Lemminkäinen pai- 
nostaa nyt kiertelemättä Pohjolan emäntää vaatien tämän tytärtä vai- 
mokseen. Emäntä asettaa hänen toiveensa täyttymisen ensimmäiseksi 
ehdoksi, että hän pyydystäisi Hiiden nopean hirven. Monien vaikeuk- 
sien päätteeksi Lemminkäinen onnistuu suoriutumaan tehtävästä, 
mutta kun hän palaa hirvineen Pohjolaan, hän saa tehtäväkseen suit- 
sia Hiiden tulisen hevosen. Kun tämäkin tehtävä on onnellisesti suori- 
tettu, on Lemminkäisen heittäydyttävä vielä kolmanteen seikkailuun, 
ampumaan Tuonelan joelta joutsenta. Kun Lemminkäinen saapuu 
joelle, sokea paimen ampuu hänet väijyksistä ”umpinaisella putkella” 
hengiltä ja heittää hänet Tuonelan virtaan. Tuonen poika tulee ja hak- 
kaa hänet miekallaan kappaleiksi. 

Myöhemmin Lemminkäisen kotona häntä odotetaan huolestunee- 
na palaavaksi, ja eräänä päivänä Kyllikki huomaa, että Lemminkäisen 
harjasta vuotaa verta. Tästä arvataan, että Lemminkäinen on saanut 
surmansa, ja äiti lähtee Pohjolaan saadakseen tarkemman tiedon hä- 
nen kohtalostaan. Louhi ei halua aluksi paljastaa totuutta; hän tun- 
nustaa, millaisia tehtäviä on Lemminkäiselle antanut suoritettavaksi, 
mutta sanoo, ettei tunne hänen lopullista kohtaloaan. Lemminkäisen 
äiti kääntyy nyt tiedusteluineen puiden, tien, Kuun ja lopulta Aurin- 
gon puoleen, joka kertookin hänelle hänen poikansa tuhosta. Silloin 
Lemminkäisen äiti taotuttaa Ilmarisella rautaharavan, kiiruhtaa sen 
kanssa Tuonelan joelle, nostaa sen pohjasta jokaisen kappaleiksihaka- 
tun poikansa jäsenen, liittää irralliset osat yhteen ja valaa rakkaaseen- 
sa uuden elämän, minkä jälkeen he lähtevät yhdessä kotiinsa. 

Laulu palaa Väinämöiseen ja antaa hänen veistää itselleen venettä 
aiotulle Pohjolan-matkalle. Häneltä puuttuu kuitenkin kolme sanaa, 
ja hän lähtee Tuonelaan hankkiakseen ne, mutta palaa sieltä suorit- 
tamatta tehtävää, koska joutuu mitä suurimpiin hengenvaaroihin. 
Sitten hän saa eräältä paimenelta neuvon lähteä vanhan Vipusen, 
jonka huomassa on tallessa tuhansittain sanoja ja lauluja, haudalle. 

Väinämöinen noudattaa paimenen ohjetta ja löytää moninaisten vaa- 
rojen kautta tien edesmenneen Vipusen luokse. Väinämöinen tulee 
tämän nielaisemaksi mutta saavuttaa siitä huolimatta matkansa ta- 
voitteen, palaa kotiinsa ja viimeistelee veneensä. Sillä hän sitten lähtee 
Pohjolaan mutta pysähtyy matkalla Ilmarisen rannassa. Sepän sisar 
Annikki seisoo rannalla ja huuhtelee pyykkiään. Hän antautuu kes- 
kusteluun Väinämöisen kanssa ja saa siten selville, että [Väinämöi- 
nen] valmistautuu kosiomatkalle Pohjolaan. Silloin Annikki kiiruhtaa 
heti veljensä luokse ja kertoo hänelle Väinämöisen aikeista, ja silloin 
myös Ilmarinen lähtee maitse kohti Pohjolaa. Molemmat sankarit saa- 
puvat nyt samanaikaisesti kyseiseen paikkaan; heidän aikeensa tun- 
netaan, ja Pohjolan emäntä neuvoo tytärtään antamaan kätensä Väi- 
nämöiselle, mutta tyttö ottaakin seppä Ilmarisen. Ilmarinen saa sitten 
äidiltä tehtäväkseen kyntää käärmeitä täynnä olevan pellon, suitsia 
Tuonen karhun ja Manalan suden sekä pyydystää hauen Tuonelan 
joesta. Suoriuduttuaan onnellisesti kaikista näistä seikkailuista Ilma- 
rinen saa myös äidin hyväksynnän avioliitolle. 

Nyt valmistellaan suuret häät. Vieraita kutsutaan niin Pohjolasta 
kuin Kalevalastakin: köyhät ja rikkaat, jopa vaivaiset, rammat ja so- 
keat kutsutaan häihin, mutta Lemminkäinen yksin jätetään kutsu- 
matta. Kiukustuneena rohkea ”Lemmen-poika” päättää lähteä kutsu- 
matta Pohjolaan vastoin äitinsä varoituksia. Kun hän saapuu sinne, 
ovat häät jo päättyneet, ja kutsumaton vieras otetaan pilkalla vastaan. 
Lemminkäinen ei kuitenkaan ole mies, joka sietää loukkauksia. Hän 
haastaa Pohjolan isännän kaksintaisteluun, lyö häneltä pään irti ja 
asettaa sen aidanseipääseen. Sitten hänen on paettava, sillä Pohjolan 
emäntä on kutsunut kaiken kansansa kokoon kostaakseen miehen- 
sä murhan. Lemminkäinen saapuu kiireessä kotiinsa, mutta koska 
hän ei ole siellä turvassa vihollistensa takaa-ajolta, hän lähtee äitinsä 
kehotuksesta eräälle syrjäiselle saarelle, mistä myös hänen isänsä on 
aiemmin sotaisina aikoina löytänyt turvallisen pakopaikan. Saareen 
saavuttuaan pakoileva Lemminkäinen alkaa olla ylenpalttisen hyvissä 
väleissä sekä saaren neitojen että naineiden naisten kanssa, mikä suu- 
tuttaa miehiä niin, että he päättävät tuhota hänet. Lemminkäinen saa 
tämän kuitenkin ajoissa selville, ja hänen on taas paettava, jolloin hän 
ottaa kurssin kotiin. Matkalla nousee hirmuinen myrsky, joka rikkoo 
hänen aluksensa. Hän pääsee silti uimalla rantaan, saa uuden veneen 

ja pääsee sillä onnellisesti kotiinsa. Vaan siellä on Lemminkäistä ta- 
kaa ajanut Pohjolan joukkio polttanut tuvan tuhkaksi. Myös äiti on 
kadonnut, mutta hänet Lemminkäinen sentään löytää elossa syvältä 
erämaasta, missä hän asuu pienessä vaahteratuvassa. Lemmikäinen 
lupaa rakentaa hänelle parempia tupia ja hakea kostoa Pohjolan väel- 
tä. Jälkimmäistä varten hän liittyy yhteen vanhan aseveljensä Tieran 
eli Kuuran kanssa, ja nämä sankarit lähtevät nyt Pohjolaan. Heidän 
ollessaan matkalla Pohjolan emäntä lähettää heitä vastaan kireän pak- 
kasen, jolloin heidän aluksensa jäätyy kiinni mereen, ja vain vaivoin 
he selviävät rantaan. He harhailevat sitten pitkään erämaassa, kunnes 
saapuvat lopulta kotiinsa toimittamatta tehtäväänsä. 

Nyt seuraa pitkä episodi, jolla ei ole mitään muuta yhteyttä muihin 
Kalevalan lauluihin kuin että [sen mukaan] rohkea Kullervo tuhoaa 
Ilmarisen emännän. Vaimonsa kuoleman murtama Ilmarinen ottaa 
tehtäväkseen takoa uuden kullasta ja hopeasta. Hän onnistuu anta- 
maan kultaiselle kuvalle jopa kauniin ulkomuodon, mutta levätes- 
sään yöllä sen vierellä hän tuntee jäätävän kylmyyden hohkavan elot- 
tomasta morsiamestaan. Tyytymättömänä työnsä jälkeen hän tekee 
uuden matkan Pohjolaan tarkoituksenaan kosia toista sen tyttäristä. 
Pohjolan emäntä ottaa hänet vastaan tiukoin sanoin ja kieltäytyy päät- 
täväisesti antamasta hänelle toista tytärtään. Ilmarinen turvautuu nyt 
oman käden oikeuteen, paiskaa tytön rekeensä ja kiiruhtaa hänen 
kanssaan kotiaan kohti. Matkalla hän huomaa, että ryöstetty morsian 
on ollut hänelle uskoton, jolloin hän noituu tämän lokiksi meren luo- 
doille kirkumaan. 

Kotimatkalla Ilmarinen tapaa vanhan Väinämöisen, joka kertoo 
matkastaan ja kysyy, kuinka Pohjolassa eletään. Ilmarinen lausuu vas- 
taukseksi: 


Mi on Pohjolan eleä! 

Siell' on sampo jauhamassa, 
Kirjokansi kallumassa: 
Päivän jauhoi syötäviä, 
Päivän toisen myötäviä, 
Kolmannen kotipitoja. 
Jotta sanon kuin sanonki, 
Vielä kerran kertaelen: 

Mi on Pohjolan eleä, 

Kun on sampo Pohjolassa! 
Siir on kyntö, siinä kylvö, 
Siinä kasvo kaikenlainen, 
Siinäpä ikuinen onni.'? 


Silloin Väinämöinen ehdottaa, että Ilmarinen liittyisi hänen seuraansa 
matkalle Pohjolaan ryöstämään sampoa. Tähän Ilmarinen vastaa: 


Ei ole sampo saatavana, 
kirjokansi tuotavana 
Pimeästä Pohjolasta, 
Summasta Sariolasta! 
Siell' on sampo saatettuna, 
Kirjokansi kannettuna 
Pohjolan kivimäkehen, 
Vaaran vaskisen sisähän 
Yheksän lukon taaksi; 
Siihen juuret juurruteltu 
Yheksän sylen syvähän, 
Yksi juuri maaemähän, 
Toinen vesiviertehesen, 
Kolmas on kotimäkehen. 


141 

Väinämöinen ei anna tämän estää itseään, vaan seisoo lujana pää- 
töksensä takana. Päätetään, että sankarit tekisivät matkan meritse, 
vaikkakin Ilmarinen omalta osaltaan on maitse tehtävän matkan kan- 
nalla. Aalloilla purjehtiessaan he huomaavat Lemminkäisen, joka tar- 
joutuu heille aseveljeksi ja sellaiseksi pääseekin. Nämä kolme sankaria 
saapuvat erääseen koskeen, missä vene juuttuu suuren hauen selkään. 
Kala tapetaan, ja Väinämöinen tekee sen leukaluusta kanteleen. Sit- 
ten matka jatkuu, ja sankarit saapuvat onnellisesti Pohjolaan. Väinä- 
möinen ehdottaa Pohjolan emännälle sammon jakamista, mutta kun 
tämä ei suostu ehdotukseen, Väinämöinen uhkaa häntä sen menettä- 
misellä tyystin. Emäntä kutsuu silloin kokoon kaikki Pohjan miehet, 
jotka ilmaantuvatkin täydessä taisteluvarustuksessa. Kanteleensa sä- 
velin Väinämöinen nukuttaa koko Pohjan väen, ja sillä välin kun se 
on vaipuneena syvään uneen, Kalevalan sankarit ryöstävät sammon. 
Kolmantena päivänä Pohjolan emäntä herää unestaan. Silloin hän 

näkee, että sampo on ryöstetty häneltä, ja lähettää sumua, myrskyä 
ym. hidastaakseen Kalevalan sankareiden matkaa ja saavuttaakseen 
heidät mahdollisesti matkalla. Nousseessa rajuilmassa Väinämöinen 
menettää hauenluukanteleensa, jonka myrsky paiskaa mereen Ah- 
din, aaltojen kuninkaan saaliiksi. Sitten Pohjola varustaa sotalaivan, 
jolla [Pohjolan emäntä] lähtee väkensä johdossa seuraamaan Kaleva- 
lan sankareita. Hän saavuttaakin heidät, ja nousee kiivas taistelu, jon- 
ka Kalevalan sankarit voittavat. Pohjolan emännän onnistuu kuiten- 
kin suistaa heidän veneestään sampo, joka siinä yhteydessä rikkoutuu 
kappaleiksi. Suurimmat kappaleet uppoavat merenpohjaan, mutta 
jotkut kelluvat vedessä ja ajautuvat aaltojen mukana rantaan. Väinä- 
möinen ennustaa, että nämä kappaleet toisivat hyvinvointia Suomeen. 
Pohjolan emäntä uhkaa pilata kasvun, sadon ja karjan kylmyydellä 
ja pakkasella, villieläimillä jne. Väinämöinen pitää pintansa, ja Poh- 
jolan emännän on myönnettävä valtansa kutistuneen siksi, että hän 
on menettänyt sammon. Murheellisena hän palaa kotiinsa saamatta 
sammosta muuta kuin pelkän kannen: ”Siit' on polo Pohjolassa, elo 
leivätöin Lapissa”! Väinämöinen kerää rantaan ajautuneet muru- 
set ja vie ne kotiinsa kantamaan runsaasti hedelmää ja tuomaan sekä 
olutta että leipää. 

Onnellisesti päättyneen Pohjolan-matkansa jälkeen Väinämöinen 
tuntee tarvetta ilmaista iloaan sävelin, mutta hänen kanteleensa on 
kadonnut meren syvyyksiin. Hän yrittää nostaa sen, mutta kun kaik- 
ki hänen yrityksensä jäävät hedelmättömiksi, hän keksii ratkaisuksi 
tehdä koivupuusta uuden kanteleen. Hän lumoaakin kaikki olennot 
sen sävelin. Pohjolan emäntä toteuttaa sittemmin uhkauksensa. Ensin 
hän täyttää Kalevalan ennenkuulumattomin sairauksin, ja kun Väinä- 
möinen karkottaa ne runoillaan ja lääkkeillään, hän lähettää karhun 
tuhoamaan karjaa. Väinämöinen kaataa karhun, minkä jälkeen jär- 
jestetään suuret pidot lepyttämään edesmenneen [karhun] henkeä. 
Silloin Väinämöinen näppäilee kanteleensa kielistä niin suloisia säve- 
liä, että itse Aurinko ja Kuu laskeutuvat paikoiltaan nauttiakseen nii- 
den kauneudesta. Pohjolan emäntä kiiruhtaa heti kaappaamaan nämä 
taivaankappaleet ja piilottaa ne kallion sisään. Samalla hän varastaa 
myös tulen Kalevalasta. Silloin taivaanjumala Ukko päättää luoda uu- 
den auringon ja kuun: hän sytyttää tulen, piilottaa kipinän kultaiseen 

kukkaroon hopeakehässä!* ja jättää sen Ilman tyttärelle, jotta tämä 
tuudittaisi sen liekeiksi, jotka voisivat palvella uusina taivaankappa- 
leina. Neito käsittelee kipinää kuitenkin niin huolimattomasti, että 
se putoaa maan päälle. Väinämöinen huomaa kipinän putoamisen ja 
lähtee Ilmarisen kanssa etsimään sitä. He onnistuvat löytämään sen 
erään hauen kuvusta, mutta kun Ilmarinen aikoo ottaa tulikipunan 
kiinni, se polttaa hänen käsiään ja kasvojaan ja katoaa sitten metsään 
aiheuttaen siellä suurta tuhoa. 

Vähittäin Väinämöinen saa kipinän hallintaansa ja Kalevala saa taas 
tulen haltuunsa, mutta Aurinko ja Kuu ovat yhä poissa. Toivuttuaan 
vammastaan Ilmarinen yrittää takoa kullasta ja hopeasta uuden aurin- 
gon ja kuun, mutta näistä ei ollut tarkoitukseen. Noitataitojensa avulla 
Väinämöinen saa silloin selville, että todelliset Aurinko ja Kuu ovat 
kätkettyinä Pohjolan kivimäkeen. Aikeenaan vapauttaa ne vankeudes- 
taan hän lähtee taas Pohjolaan ja käy sen miesten kanssa hurjan taiste- 
lun. Väinämöinen voittaa heidät, mutta hänellä ei ole työkaluja joiden 
avulla tunkeutua kallioon, jossa Aurinkoa ja Kuuta säilytetään. Saadak- 
seen ne haltuunsa hän lähtee taas Kalevalaan. Pohjolan emäntä on sillä 
välin kuitenkin kauhistunut niin, että näkee parhaaksi päästää Aurin- 
ko ja Kuu vankilastaan. Tämän jälkeen hän jättää Kalevalan rauhaan, 
eikä runo osaa kertoa hänestä sen enempää. Mutta Väinämöisestä 
on vielä yksi runo, joka kuvaa hänen lopullista kohtaloaan. Kristus- 
lapsi on syntynyt maailmaan, ja eräs ukko on kutsuttu kastamaan hä- 
net. Koska lapsi on isätön, kastetta ei voida antaa ilman että tuomitaan, 
saako lapsi pitää henkensä. Tuomio annetaan viisaalle Väinämöiselle, 
joka tekee päätöksen, että lapsi pitää surmata. Silloin poika korottaa 
äänensä ja syyttää Väinämöistä väärästä tuomiosta, ja ukko kastaa 
poikalapsen Karjalan kuninkaaksi. Väinämöinen suuttuu tästä ja pur- 
jehtii vaskiveneellä tiehensä paikkaan, joka sijaitsee maan ja taivaan 
välissä. Hän jättää kanteleensa ikuiseksi iloksi Suomen kansalle. 

Kun tarkastelee ennakkoluulottomasti näiden laulujen olemusta, 
joiden sisällön yritimme lyhyesti esitellä, jokainen epäilyksettä vakuut- 
tuu siitä, että ne lepäävät ainakin suurelta osin historiallisella poh- 
jalla. Näin on todistettavasti laita kaikkien niiden laulujen kohdalla, 
jotka kuvaavat kolmen sankarin - Väinämöisen, Ilmarisen ja Lem- 
minkäisen — kosiomatkoja, ja niiden joukkoon kuuluvatkin useim- 
mat Kalevalassa tavattavista runoista. Sisältö on samankaltainen myös 

selkeästi suurimmassa osassa sankarilauluista, jotka elävät lähempien 
ja etäisempien sukukansojemme parissa: ostjakkien, samojedien, ta- 
taarien jne. Näillä on yhä tänä päivänä tiettyjä tapoja ja instituutioita, 
jotka selkeästi selittävät kaikkien tämäntyyppisten runojen synnyn ja 
historiallisen merkityksen. Yksi näistä instituutioista on jokaisen kan- 
san jakautuminen suurempaan tai pienempään määrään sukuja, jot- 
ka aina pysyttelevät lähekkäin yhdessä mutta elävät tiukasti erillään 
toisista, itseensä kuulumattomista suvuista. Eri sukujen keskinäiset 
välit olivat muinoin erittäin vihamieliset, ja suvut organisoivat usein 
ryöstöretkiä toistensa luokse. Vielä myöhempinäkin aikoina venäläi- 
selle virkavallalle on aiheutunut paljon vaivaa kesyttömien kansojen 
pitämisestä lieassa ja niiden keskinäisten vihamielisyyksien hillitse- 
misestä. Nykyään ne eivät kuulemma enää harjoita raaempaa väkival- 
taa, mutta vanha viha ei ole tyystin kadonnut vaan leimahtelee tavalla 
tai toisella ja estää erillisiä sukuja harjoittamasta lähempää kanssa- 
käymistä toistensa kanssa. 

Ainoastaan aviollisia suhteita solmittaessa sukujen on nykyään 
pakko ojentaa toisilleen sovinnon käsi joko mielensä mukaan tai vas- 
tentahtoisesti, sillä vanhastaan on vallalla laki, jonka mukaan avioliit- 
toa ei saa solmia saman suvun sisällä. On yleinen sääntö, tietyin poik- 
keuksin, että jokaisen nuoren miehen on hankittava itselleen morsian 
jostakin vieraasta suvusta. Tyttöä ei vielä tänä päivänäkään voi saada 
ilman varsin merkittävää morsiuslahjaa, jonka sulhanen luovuttaa ty- 
tön vanhemmille tai holhoojille. Muinaisina aikoina tämä lahja oli 
luultavasti paljon suurempi sukujen välillä tuolloin vallinneiden voi- 
makkaampien vihamielisyyksien vuoksi. Näyttää myös siltä, että näi- 
den vihamielisyyksien vuoksi neidon kättä ei monesti voinut saada 
millään hinnalla. Suuret vaikeudet, jotka näin ollen olivat aviollis- 
ten pyrkimysten tiellä, pakottivat rohkean miehen usein taistelemaan 
nuorikon kädestä oman käden oikeudella — tapa, joka ei ole kokonaan 
poistunut käytöstä Siperian villien ja puolivillien kansojen keskuu- 
dessa. Kuten olen jo maininnut ja kuten tulen lähemmin tarkastele- 
maan, juuri tätä aihetta käsitellään useimmissa mainittujen kansojen 
sankarilauluissa, ja samansisältöisiä ovat myös enimmät Kalevalan 
lauluista. Yhdessä näistä runoissa kerrotaan, että rohkea Lemmin- 
käinen hankkii kauniin Saaren neidon Kyllikin väkivalloin. Toisessa 
taas Ilmarinen ryöstää Pohjolan nuoremman tyttären. Runoissa, jotka 

kuvaavat Väinämöisen, Ilmarisen ja Lemminkäisen yrityksiä kosia 
vanhempaa, kauneudestaan laajalti kuulua Pohjan neitoa, eivät täl- 
laiset väkivaltaisuudet tule kysymykseen, vaan niin äidin kuin itse ty- 
tönkin kanssa yritetään neuvotella sovussa. Jälkimmäisen silmissä ei 
ratkaise mikään muu ominaisuus kuin kauneus, ja sen vuoksi hän va- 
litsee Ilmarisen pikemmin kuin vanhan, viisaan Väinämöisen. Äiti 
antaisi omasta puolestaan tyttärensä mieluiten ikuiselle laulajalle, 
mutta tytön mieltymyksen lisäksi Väinämöistä vastaan on se, että hän 
ei kykene tuomaan emännän vaatimaa morsiuslahjaa. Lahja on itse 
asiassa sampo, jonka Ilmarinen valmistaa, kuten yllä näimme. Tämän 
jälkeen Ilmarinen kosii neitoa vielä monta vuotta ja vierailuillaan tuo 
runsaita lahjoja Pohjolaan. Hän onnistuu jopa suorittamaan menes- 
tyksekkäästi kaikki vaikeat sankarin kokeet, jotka äiti hänelle asettaa, 
minkä ansiosta hän lopulta kaikkien uhrausten päätteeksi saa kauniin 
Pohjolan neidon vaivoin puolisokseen. 

Kalevalassa on paljon muitakin todisteita, jotka tässä kuitenkin 
ohitamme, sen näkemyksen puolesta, että myös muinaissuomalais- 
ten keskuudessa kosintayrityksiin on liittynyt sekä suuria kuluja että 
vaikeita seikkailuja. Syy tähän ei voi olla mikään muu kuin että myös 
esi-isiemme keskuudessa on vallinnut yllämainittu tapa hankkia vaimo 
ei omasta vaan vieraasta suvusta, jonka kanssa tavallisesti oltiin viha- 
mielisissä suhteissa. Mikäli tällaista sääntöä ei olisi ollut, olisi vaikea 
löytää tyydyttävä syy siihen, että niin Väinämöinen kuin Ilmarinen ja 
myös Lemminkäinen esitetään hankkimassa vaimoa pimeästä, miehiä 
tuhoavasta Pohjolasta, jota he pelkäävät ja inhoavat. On helppo ajatel- 
la, että Pohjan tytön vertaansa vailla oleva kauneus vetää sankareita 
puoleensa, mutta senkin jälkeen kun hänen kauneutensa valo lakkaa 
loistamasta, näemme Ilmarisen valmiina kosiomatkalle Pohjolaan. 
Menetettyään toivonsa onnistumisen suhteen [Ilmarinen] ryhtyy ker- 
ran kehnoon yritykseen takoa itselleen vaimo hopeasta ja kullasta. 
Mutta miksei hän koskaan kosi Kalevalan tyttäriä? Runoissa kerro- 
taan, että sekä Lemminkäisellä että Ilmarisella on molemmilla sisar. 
Mikseivät Kalevalan sankarit koskaan käänny heidän puoleensa eh- 
dotuksineen? Syy tähän ei voi olla mikään muu kuin se, että avioliitto 
saman suvun sisällä ei ole sallittu." Tässä säännössä on eittämättä 
historiallinen pohja kaikille runoille, jotka kuvaavat Väinämöisen, 
Ilmarisen ja Lemminkäisen seikkailurikkaita kosiomatkoja. Mikäli 

mainituilla runoilla on tällainen pohja, on selvää, että Pohjolan ja 
Kalevalan väki edustavat alun perin kahta erillistä sukua. Voi olla 
yhdentekevää, ovatko nämä suvut joskus olleet sen nimisiä kuin ny- 
kyään runoissa; nimi tai toinen niillä on kuitenkin täytynyt olla jo en- 
nen suomalaisten vaellusta Aasiasta. Se sama yhteinen pohja, johon 
suomalaisten ja heidän Aasiassa majailevien heimosukulaistensa 
kosintarunot nojaavat, puhumattakaan monista muista yhteneväi- 
syyksistä, paljastavat aivan selvästi, että näiden runojen on täytynyt 
syntyä siihen aikaan, kun [suomalaiset] vielä elivät läheisessä kanssa- 
käymisessä aasialaisten sukukansojensa kanssa ja kun heillä oli vielä 
yhteisiä instituutioita." Näin ollen minun on mainittava, että runois- 
samme ei missään selkeästi esitetä Kalevalan ja Pohjolan asukkaita 
kahtena eri sukuna, vaan että se on luultavasti jälkeenpäin joutunut 
unohduksiin. Yksin ja ainoastaan vertailun kautta sukukansojen 
sankarirunoihin tästä voi saada selkeämmän käsityksen. 

Laulut sammosta näyttävät sitä vastoin kuuluvan myöhempään 
aikaan, jolloin suomalaiset olivat jo eronneet muista sukulaiskan- 
soistaan. Tähän olen päätynyt eritoten sen seikan perusteella, että 
tähän merkittävään esineeseen liittyviä traditioita ei tavata ainoan- 
kaan sukukansamme keskuudessa. Olen eräässä yhteydessä kiin- 
nittänyt huomiota siihen, että mongolit ovat antaneet vanhimmalle 
buddhalaiskirkolleen nimeksi Sampo. Vaikka on todellakin luulta- 
vaa, että suomalaiset ovat jättäneet asuinsijansa Aasiassa jo paljon en- 
nen tämän perustamista, olisi silti ajateltavissa, että he ovat saaneet 
jälkeenpäin pitkän kansainvaellusajan kuluessa jotakin tietoa tästä 
temppelistä, joka oli kuuluisa kautta koko Aasian. Olen tullut entistä- 
kin vakuuttuneemmaksi tästä näkemyksestä johtuen Lönnrotin tutki- 
muksista, jotka johtivat hänet siihen tulokseen, että Pohjola on vanha 
bjarmikaupunki Holmogor ja sampo bjarmien kuuluisa Jumala-kuva. 
Minusta nimittäin sammon kuvaus sopii aivan yhtä hyvin ellei jopa 
paremmin itse temppeliin kuin jumalkuvaan. Sen kuvaus on kuiten- 
kin niin fantastinen, ettei se viittaa kirjaimellisesti yhteenkään koh- 
teeseen tässä maailmassa, ja uskonkin, että sampo-kertomus, mikäli 
sillä on alun perin ollutkaan historiallista tarkoitetta, on paljolti ym- 
märrettävä allegorisessa merkityksessä. Sampo taotaan, kuten aiem- 
min näimme, joutsenensulasta, ohranjyvästä, kesäuuhen hienosta 
villasta (yhdestä karvasta) ja mahon lehmän maidosta. Nämä aines- 

osat liitetään sammossa yhteen sillä perusteella, että juuri tällaisia 
asioita — jyviä, karjaa, maitoa, lintuja ja villieläimiä - Pohjolan emäntä 
toivoo saavansa.!* Kun sampo on taottu valmiiksi, se jauhaa yhtenä 
iltapuhteena kolme laaria täyteen jauhoja. Jauhamista ei pidä tässä 
ottaa kirjaimellisesti, vaan sen merkitykseksi on tulkittavissa, että 
sampo hankkii Pohjolan emännälle elintarpeita ylenpalttisesti. Erit- 
täin tyytyväisenä siihen, kuinka väline vaikuttaa hänen ja hänen vä- 
kensä hyvinvointiin, [Pohjolan emäntä] piilottaa sammon Pohjolan 
kivikallioon yhdeksän lukon taakse ja kiinnittää sen juuret yhdek- 
sän sylen syvyyteen, yhden juuren maahan, toisen veden reunaan, 
kolmannen kotimäkeen. Otaksun, että myös nämä juuret tulee ym- 
märtää allegorisessa merkityksessä. Kasvin juurten tehtävä on imeä 
kosteutta maasta ja hankkia ravinteita kasville. Vastaavasti myös 
sammon juuret toisivat maasta ja vedestä ravinteita Pohjolaan. Kun 
Kalevalan sankarit ovat ryöstäneet sammon ja kun Väinämöinen 
on koonnut sen levinneet kappaleet merenrannalta, hän kuljettaa 
ne Kalevalaan kasvamaan ja kypsymään olueksi ja leiväksi, so. tuot- 
tamaan vaurautta ja hyvinvointia. Tästä näyttää voitavan päätellä, 
että sampo käsitettiin jonkinlaiseksi välineeksi, jolla uskottiin saa- 
tavan hallintaan kaikkia sellaisia asioita, jotka tyydyttävät ihmisen 
materiaalisia tarpeita. 

Aiemmissa tutkimuksissani olen verrannut sampoa talismaanei- 
hin, joita on siellä täällä käytössä myös suomalaisten parissa heidän 
Samaaniensa valmistamina.' Pidän tätä näkemystä edelleen uskotta- 
vimpana, mutta se ei poissulje sitä, että käsitykset sammosta olisi lai- 
nattu jostakin todellisuudessa olemassa olleesta kohteesta, eikä sitä, 
että tämä kohde olisi voinut vallan mainiosti olla temppeli. Jumalilta 
anottiin apua ja suojelusta eritoten pyhäkön holvin alla!*, joten kaiken 
hyvän, mitä heiltä rukouksin saatiin, saattoi näin ollen tietyllä tavoin 
sanoa olevan peräisin temppelistä. Itse asiassa myös kyseinen sana 
sampo, jonka alkuperä juontuu Tiibetistä missä se kuuluu muodossa 
sangfu, merkitsee tämän maan kielessä kirjaimellisesti ”hyvän lähde; 
ja tämä merkitys sopii täydellisesti myös suomalaisten sampoon. Suo- 
malaisissa runoissamme usein tavattava tieto, että sammossa on kirja- 
va kansi, saattaa soveltua temppelin kattoon. Tätä hypoteesia vastaan 
puhuvat sitä vastoin runojen lukuisat todistukset siitä, että sam- 
po suljetaan vaskivuoreen, että se kuljetetaan Pohjolasta Kalevalaan 

veneellä ja että kaiken lisäksi vain kolme miestä tarvitaan kantamaan 
se veneeseen. Siksi etsimme vielä jotakin muuta, mikä vastaisi sam- 
mon luonnetta paremmin. 

Monet ovat toistaneet olettamusta, että sampo olisi mylly. Tämän 
näkemyksen tueksi on esitetty ensinnäkin äänteellinen vastaavuus sa- 
nan sampo ja ruotsin kielen sanan stamp (”käsimylly”) välillä,' toi- 
sekseen runojen todistus, että sampo jauhoi viljaa, ja lopulta Kaleva- 
lan uudessa laitoksessa (runo 10, säkeet 414-416) tavattava tieto, että 
Ilmarinen takoi sammon yhdelle sivulle jauhomyllyn, toiselle suola- 
myllyn ja kolmannelle rahamyllyn. Minun mielestäni sammon mylly- 
ominaisuuden puolesta puhuu kaikkein parhaiten se seikka, että myös 
monilla muilla kansoilla on traditioita samanlaisista ihmemyllyistä. 

Niinpä muinaispohjoismaisessa mytologiassa puhutaan käsi- 
myllystä, Grotti'* nimeltään, jonka Tanskan kuningas Frodi Fridleifs- 
son") on saanut mieheltä nimeltään Hengikjöpt'”. Grotti kykenee 
tuottamaan kaikkea, mitä jauhaja toivoo, ja kuningas Frodi pistää sen 
jauhamaan kultaa, onnea ja rauhaa. Se ei kuitenkaan jauha itsekseen, 
kuten asia näyttää olevan sammon kohdalla, vaan Frodi ostaa Ruot- 
sista kaksi suurta ja vahvaa jättinaista, Fenjan ja Menjan, joille usko- 
taan raskaiden myllynkivien pyörittäminen. Yksikään mies Tanskassa 
ei saa niitä liikkeelle. Kuningas Frodi pitää kaksi jättinaista, jotka ovat 
sisaruksia, niin tiukasti töissä, etteivät he saa pitää sen pidempää tau- 
koa työssään kuin mitä käki kukkuu tai he itse tarvitsevat esittääkseen 
laulun. Yhden tällaisen välitauon aikana he laulavat kauniin Grotti- 
'5, joka on kirjattu Snorrin Eddaan.'* Tässä laulussa he toivo- 
vat, että Frodi tapettaisiin, ja tämä toive toteutuukin. Vielä samana 
yönä tulee merikuningas Mysing'”, joka peittoaa ja tappaa Frodin, 
mutta myllyn ja kaksi orjatarta hän ottaa mukaansa. Mysing mää- 
rää jättinaiset jauhamaan suolaa, ja he jatkavat tätä työtä kunnes 
Mysingin laivat on lastattu niin täyteen, että ne uppoavat Petlannin- 
lahteen'*. Paikalle syntyy kurimus, joka aiheutuu veden syöksymi- 
sestä ulos ja sisään myllynkiven silmästä. 

On pakko myöntää, että tämä kertomus tarjoaa useita yhtymäkoh- 
tia suomalaisten sampo-runoon. Sekä sammolla että Grottilla on kyky 
jauhaa kaikkea, mitä niiltä halutaan. Grottin jauhamista asioista mai- 
nitaan erikseen kulta ja suola. Samoja tuotti myös sampo, sillä kuten 
olen jo maininnut, Ilmarinen takoi sen laitoihin suola- ja rahamyllyt. 


laulun 

Edda kertoo, että Mysing peittoaa Frodin ja ryöstää Grottin, ja vas- 
taaavasti kerrotaan myös Kalevalassa, että Väinämöinen taistelu- 
tovereineen vie sammon väkisin Pohjolan kivimäestä. Molemmat 
kertomukset ovat yhteneväisiä lisäksi myös siinä, että yhtä lailla niin 
skandinaaviset kuin suomalaiset sankarit suorittavat toimensa yön 
pimeydessä. Grottin tavoin myös ryöstetyn sammon sanotaan upon- 
neen merenpohjaan. Mikäli kertomukset Grottista ja sammosta to- 
della käsittelevät yhtä ja samaa aihetta, on hyvät perusteet otaksua, 
että suomalaiset ovat lainanneet [sampo-kertomuksen] perusraken- 
teen skandinaavisilta naapureiltaan.” Perustan tämän näkemyksen 
siihen jo käsiteltyyn seikkaan, että sampo-kertomusta ei tavata min- 
kään muun suomensukuisen kansan parissa, kun taas Grotti-kertomus 
on ollut laajalti tunnettu Ruotsissa, Norjassa, Tanskassa ja Saksassa." 

Joka tapauksessa, esikuvansa Grottin tapaan, sampo ei niinkään 
viittaa mihinkään varsinaisesti olemassa olleeseen kohteeseen kuin 
edustaa kaikenlaista ajallista onnea tuottavaa talismaania.” Talismaa- 
nin käsittäminen myllyksi johtuu osittain siitä, että myllyn tuottamaa 
jauhoa pidettiin ihmisen elossapysymisen suhteen parhaana ja tär- 
keimpänä aineena. Osittain se voi johtua myös siitä, että herkeämät- 
tömällä jauhamisellaan mylly antaa ihmisille runsain mitoin sitä, mitä 
se luontonsa mukaisesti pystyy tuottamaan.' Minun on lisättävä, 
että käsitys sammosta talismaanina vastaa läheisesti suomalaisten 
yleistä käsitystapaa, sillä kaikissa vanhemmissa runoissamme käsitel- 
lään maagisia, ihmeellisiä ja käsittämättömiä asioita erityisellä lämmöl- 
lä. Mutta mikäli sampoa pidetään tällaisena, sillä ei ole sanan varsinai- 
sessa merkityksessä historiallista tarkoitetta. Mielestäni sampo-myytin 
synnyn perusta onkin suunnilleen seuraava: Pohjolan asukkaat olivat 
kuuluisia tavattomista kyvyistään noitataidoissa, ja koska Samaaneil- 
la on välttämättä oltava tietyt noitavälineet, kuten amuletteja, talis- 
maaneja jne., uskottiin luonnollisesti, että nämä olivat tehokkaampia 
Pohjolassa kuin muissa maissa. Kun siellä huhun mukaan vallitsi vau- 
raus ja hyvinvointi, oli luonnollista, että tämä hyvinvointi yhdistettiin 
asukkaiden noituuteen. Kanssakäynnissään skandinaavisten kansojen 
kanssa olivat suomalaiset saaneet tietoa ihmemylly Grottista. Se siir- 
rettiin Pohjolaan, ja tämän paikan poikkeuksellinen hyvinvointi se- 
litettiin kyseisen merkittävän talismaanin ansioksi.'*' Olen [kuiten- 
kin] varma siitä, että tämä selitys ei tyydytä kaikkia ja että sammolle 

pyritään edelleen osoittamaan historiallinen merkitys. Onnistuisipa 
tämä pyrkimys jatkossa paremmin kuin tähän asti! 

Vaikka meidän olisi näin ollen luovuttava toivosta löytää oikeasti 
jokin sampoa täydellisesti vastaava kohde, sampo-kertomuksella on 
siinä määrin historiallinen pohja että se viittaa varsin selvin sanoin 
Pohjolan ja Kalevalan välillä käytyihin kiivaisiin taisteluihin. Niin 
kauan kuin kolme Kalevalan sankaria yrittää voittaa kauniin Poh- 
jan neidon kiintymystä, he eivät voi ryhtyä mihinkään vihollisuuk- 
siin Pohjolaa vastaan, vaan heidän täytyy yrittää elää ainakin päällisin 
puolin hyvässä yhteisymmärryksessä tämän naapurinsa kanssa. Myö- 
hemmin myös kosintarunoissa nousee esiin syvältä kumpuava viha, 
[joka vallitsee] näiden kahden paikan välillä, ja Lemminkäinen antaa 
tämän vihan päästä valloilleen omalla kosintaretkellään, kun hän noi- 
talaulullaan tuhoaa suuren osan Pohjan kartanon asukkaista. Pohjo- 
lan ja Kalevalan väliset vihamieliset suhteet kuvataan täsmällisesti ja 
korostetusti sampo-runoissa. Vihamielisyydet puhkeavat, kun yksi 
Pohjolan tytär on tapettu ja toisen Ilmarinen on loitsinut kalalokiksi. 
Tyttäriensä myötä Pohjolan emäntä menettää parhaan suojansa Kale- 
valan sankareita vastaan. Pohjolan ja Kalevalan välillä ei ole muita yh- 
dyssiteitä, joten ainoa side niiden väliltä on katkennut, ja taistelu lei- 
mahtaa täyteen liekkiin. Väinämöinen, Ilmarinen ja Lemminkäinen 
päättävät tehdä yhteistyötä, ja yhdistetyin voimin he murskaavat Poh- 
jolan mahdin, joka perustuu ihmeelliseen noitamyllyyn. Heidän myös 
onnistuu saattaa Pohjola tuhon partaalle sammon ryöstöllä. Mutta 
Louhi, Pohjolan mahtava emäntä, käyttää puolestaan kaikkia mah- 
dollisia keinoja kostaakseen ja tuhotakseen Kalevalan sarastavan hy- 
vinvoinnin. Viisaalta Väinämöiseltä vaatii paljon vaivaa torjua hänen 
pahantahtoiset toimensa; lopulta Väinämöinen kuitenkin saa voiton 
ja Kalevalan mahti vakiintuu. 

On esitetty, että eritoten sampo-runoissa kuvatulla Pohjolan ja Ka- 
levalan välisellä taistelulla olisi eettinen merkitys samaten kuin että 
hyvä ja paha esiintyisivät Väinämöisen ja Louhen muodossa ja että ne 
näin ruumiillistuneina kamppailisivat keskenään maailman valtiudes- 
ta.' Omalta osaltani en pysty yhtymään tähän näkemykseen. Kaikki 
viittaa siihen, että muinaissuomalaisten Kalevala-aikaiset' moraaliset 
käsitykset eivät olleet saavuttaneet sitä kehitystasoa ja selkeyttä, että 
olisi ymmärretty hyvä ja paha keskenään vastakkaisina, yhteensopi- 

mattomina prinsiippeinä, vaan ne esiintyivät pelkästään relatiivisina 
käsitteinä. Olen osoittanut jumaloppeja esitellessäni, kuinka yhtä ja 
samaa jumaluutta yhtäällä pidetään hyvänä, toisaalla pahana voima- 
na. Sama seikka pitää paikkansa myös sankareiden kohdalla. Väinä- 
möinen on suomalaisen laulunjumalattaren etummainen suosikki, ja 
sen vuoksi häneen liitetään osin hyviä ominaisuuksia. Siitä huolimatta 
hän saa lastikseen sen moraaliltaan alhaisen teon, että säästääk- 
seen oman henkensä antaa veljensä Ilmarisen maksuksi siitä Pohjo- 
lan emännälle. Väinämöisen ylimpänä vihollisena ja vastustajana on 
Louhen luonnollisesti esiinnyttyvä synkimmässä valossa!%, mutta toi- 
saalta hän on paras, armeliain ja rakastettavin äiti, jonka sanalla sa- 
noen koko suomalainen kansanrunous pystyy tuomaan esiin. Mitä 
puuttuu niiden sanojen äärettömästä ihanuudesta, jotka hän osoittaa 
tyttärelleen hyvästiksi? Kalevalan vanhemmassa laitoksessa (runo 15, 
säkeet 200-221) hän lausuu esim. 


Vielä neuon neitoani, 
Orpolastani opetan: 
Morsian, sisarueni, 
Kapulehti, laklueni! 
Kuulestamma kun sanelen, 
Vaimo vanha lausuelen. 
Tulet toisehen talohon, 
Toisehen emän alahan, 
Parehesen vierahasen; 
Toisin toisessa talossa, 
Toisessa emän alassa, 
Perehessä vierahassa, 

Fi niinkun emon koissa, 
Oman vanhemman varassa. 
EA 

Fllös sie sinä ikänä, 
Kuuna kullan valkiana, 
Tavaton talohon mennö, 
Miehueton mieholahan. 
Talo tapoja kysyvi, 
Tapoja talo pahaki; 

Mies on mieltä koittelevi, 
Mies mieltä epäpätöki. 

Kuinka tällaisten sanojen puhujaa voitaisiinkaan pitää pahuuden 
edustajana? 

Lukuun ottamatta Väinämöisen ja Louhi-naisen persoonallisuuksia 
runoissa ei ole kuitenkaan mitään, mikä antaisi syytä siihen otaksu- 
maan, että taistelua Kalevalan ja Pohjolan välillä käytäisiin eettisin pe- 
rustein. Tämän taistelun luonne on niin yksinkertainen, selvä ja luon- 
nollinen, että on vaikea ymmärtää, kuinka sen ylipäätään voi käsittää 
väärin. Pohjolan asukkaat ovat saavuttaneet suuren hyvinvoinnin 
omistamalla sammon, sillä tämän ihmeellisen välineen avulla heillä 
on tavaraa, kultaa ja muita elämän ulkoisia välttämättömyyksiä ilman 
mitään ponnisteluita. Tämän tavattoman menestyksen täytyy luon- 
nollisesti tuntua sitä vaille jäävistä Kalevalan miehistä katkeralta, eten- 
kin kun Pohjola on saanut onnea tuovan esineen juuri heiltä. Väinä- 
möinen huolehtii alati omiensa hyvinvoinnista, ja siinä toivossa, että 
toisi hyvinvoinnin Kalevalaan ja murskaisi vihollisensa mahdin, hän 
keksii rohkean suunnitelman, jonka avulla sampo voitaisiin ryöstää. 
Monien taisteluiden ja vaikeuksien päätteeksi hän myös toteuttaa 
suunnitelman. Tätä syvempää merkitystä ei taistelulle sammosta voi 
antaa vääristelemättä tarkoitushakuisesti laulun selviä sanoja. 

Tällä tavoin ymmärrettynä Väinämöisen aikaansaama taistelu ei 
ole täysin oikeutettu, vaan sillä on ryöstöretken, ahneuden ja voiton- 
himon aiheuttaman teon piirteet. Tässä yhteydessä on tuotava silti 
esiin se lieventävä seikka, että Väinämöinen, joka ei ryhdy taisteluun 
omin päin vaan Ilmarisen ja Lemminkäisen seurassa, ei myöskään aja 
sammon ryöstöllä omaa etuaan, vaan haluaa tehdä väkensä onnelli- 
seksi. Tämä on lausuttu varsin selvin sanoin Kalevalassa; sillä kun 
Väinämöinen näkee rikkimenneen sammon hajalleen joutuneiden 
kappaleiden ajelehtivan kohti rantaa, hän lausuu profeetallisesti: 


Tuost' on siemen sikiö, 

Alku onnen ainiaisen, 

Tuosta kyntö, tuosta kylvö, 

Tuosta kasvu kaikenlainen, 

Tuosta kuu kumottamahan, 

Onnen päivä paistamahan 

Suomen suurille tiloille, 

Suomen maille mairehille. 
(Kalevala, runo 43, säkeet 297-304.) 

Ja koottuaan merenrannalla joitakin niistä ja vietyään ne rauhallisen 
saaren niemeen hän lausuu runossa 43, säkeet 401-406: 


Anna luoja, suo jumala, 
Anna onni ollaksemme, 
Hyvin ain eleäksemme, 
Kunnialla kuollaksemme 
Suloisessa Suomen maassa, 
Kaunihissa Karjalassa. 


Sammon on siis tarkoitus tuoda onni ja pelastus koko suloiseen Suo- 
meen, ja toisaalta sen puuttumisen on tarkoitus tuoda puutetta ja lei- 
vätöntä eloa Lappiin. On erittäin omintakeista ja huomionarvoista, 
että Pohjolan ja Kalevalan asukkaat eivät enää ole vastakkain kahden 
vihamielisen suvun ominaisuudessa vaan toimivat ainoastaan eril- 
lisinä kansoina. Kyseisissä lauluissa sanotaan lopulta varsin selvästi, 
että kansa, jonka kärjessä Väinämöinen on, on suomalainen, kun taas 
Louhen edustama on lappalainen. Minusta se on varsin uskottavaa, 
vaikkakaan kaikki eivät sitä hyväksy. 

Pääasiassa sen suuren vaurauden perusteella, joka runojen todis- 
tuksen mukaan vallitsee Pohjolassa ennen kuin se menettää sammon, 
on otaksuttu, ettei nimitys ole voinut viitata köyhään Lappiin, vaan 
että sen on täytynyt viitata muinoin niin rikkaaseen ja kukoistavaan 
Bjarmiaan.'* Lönnrot on esittänyt näkemykselle Mehiläisessä 183966 
moninaisia muitakin perusteita, joilla on kuitenkin vain vähän paino- 
arvoa ja joita kritiikin on sitä paitsi vaikea hyväksyä. Kyseinen hypo- 
teesi Bjarmian samastamisesta Pohjolaan näyttää minusta yleensä ot- 
taenkin hätiköidyltä. Se asettaa bjarmit eli pohjolaiset ja karjalaiset 
eli kalevalaiset vihamielisiin suhteisiin siitä huolimatta, että on tun- 
nettu ja selvitetty fakta, että myös bjarmit, vaikka asuivatkin Vienan- 
joen varrella Holmogorin alueella, olivat karjalaista alkuperää. Tämän 
vastalauseen kumoamiseksi voisi tietysti väittää, että karjalaiset oli- 
vat muinoin jakautuneet eri haaroihin; mutta runot eivät tue tällaista 
hypoteesia. Pohjola ja Kalevala esiintyvät niissä päinvastoin oloiltaan 
toisilleen niin vieraina, että jopa kielen sanotaan olleen näissä paikois- 
sa erilaista ja että Pohjolassa puheenparsi olisi ollut lappalainen. Ka- 
levalassa (runo 3, säe 168) sanotaan, että Pohjolassa oli poroja.'9 Tätä 
vastoin on tosin monia tietoja, joiden mukaan tavat ja elintavat olivat 


272 


IV Sankarit 


Pohjolassa tyystin samat kuin Suomessa. Tämä näennäinen vastalause 
on kuitenkin helposti kumottu, kun otetaan huomioon suomalais- 
ten Pohjolaan eli Pohjaan liittämän tarkoitteen epämääräisyys. Etelä- 
Suomessa kuulee jo tiettyjä Hämeen osia kutsuttavan tällä nimityk- 
sellä, ja hämäläiset käyttävät sitä kaikista omiaan pohjoisempana 
sijaitsevista alueista ja erityisesti koko Pohjanmaasta. Vaasalaiset si- 
tä vastoin käsittävät sanan Pohjois-Pohjanmaana, jonka asukkaat 
taas siirtävät nimityksen tarkoitteen Lappiin. Tätä sanaa ei käytetä 
missään oman paikan nimityksenä, koska Pohja on pahamaineinen 
siellä harjoitetun noituuden ja taikauskon vuoksi. Kun sanalla Poh- 
jola on yhä tänä päivänä niin epätäsmällinen merkitys, että sillä ei 
viitata ainoastaan lappalaisiin vaan myös maan pohjoisosissa asuviin 
suomalaisiin, eikö tämä ole vähintäänkin vastannut tilannetta myös 
muinaisina aikoina, kun lappalaiset ja suomalaiset luultavasti asutti- 
vat yhdessä suurta osaa maata? Etelämmässä asuneet heimot olisivat 
kutsuneet kaikkia pohjoisempia nimityksellä pohjalaiset ja tarkoitta- 
neet tällä nimityksellä pikemminkin heidän pohjoisia asuinpaikko- 
jaan kuin eri kansallisuutta’. Mutta yhtä usein kuin kansallisuudesta 
tulee runoissa selkeästi puhe, esitetään Pohjola lappalaisten kotina ja 
Kalevala samastetaan Suomeen. 

Minun ei tarvinne muistuttaa siitä, että Pohjolalla ja Kalevalalla on 
tämä merkitys varsinaisesti vain sampo-runossa, sillä kosintarunois- 
sa pidetään Pohjolan ja Kalevalan asukkaita, kuten mainittua, kah- 
tena vihamielisenä sukuna. Näiden nimitysten yleisempi merkitys 
sampo-runoissa todistaa kehittyneemmästä yhteiskuntajärjestykses- 
tä, joka on johtanut sukujen ymmärtämiseen kansakunniksi ja joka 
liittyy lisäksi siihen, mitä olen jo puhunut näiden runojen myöhäises- 
tä alkuperästä. 

Kyseisten sanojen laajemman merkityksen piirissä myös [runojen] 
kolmella sankarilla, Väinämöisellä, Ilmarisella ja Lemminkäisellä, on 
ollut suurempi merkitys. Kosintarunoissa he toimivat vain omaksi 
edukseen, sillä kukin heistä kamppailee ainoastaan hankkiakseen itsel- 
leen puolison; sampo-runoissa he sen sijaan taistelevat koko Suomen 
kansan tulevaisuuden puolesta. Sampoa ryöstäessään Väinämöinen 
esiintyy Suomen hyväntekijänä, joskin hän tietyllä tapaa jakaa kun- 
nian Ilmarisen ja Lemminkäisen kanssa. Väinämöinen ei kuitenkaan 
ansaitse jälkimaailman kiitollisuutta pelkästään sammon ryöstöllä. 

Hän hedelmöittää maan, keksii harpun ja runouden, hankkii Aurin- 
gon ja Kuun takaisin paikoilleen, palauttaa tulen Kalevalaan ja lopulta 
jättää perinnöksi syvällisiä runoja, monia hyviä neuvoja sekä opetuk- 
sia. Siksi hän lausuu Suomesta lähtiessään kiukkuisena: 


Annapas ajan kulua, 
Päivän mennä, toisen tulla, 
Taas minua tarvitahan, 
Katsotahan, kaivatahan, 
Uuen Sammon saattajaksi, 
Uuden soiton suorijaksi, 
Uuen kuun kulettajaksi, 
Uuden päivän päästäjäksi, 
Kun ei kuuta, aurinkoa, 
Eikä ilmaista iloa. 


Mutta palataksemme taisteluun sammosta, jonka kuvaus kattaa suu- 
ren osan Kalevalasta, on varsin huomionarvoinen seikka, että [Kale- 
valan kertomuksissa] asioita ajetaan miekkaan turvautuen erittäin 
harvoin ja pelkästään poikkeustilanteessa.' Sana on miekka, jol- 
la suomalainen sankari mieluiten saavuttaa voittonsa. Muinaissuo- 
malaisten käsityksen mukaan sanassa oli ihmeellinen, kaiken voitta- 
va voima. Sana merkitsee runoissa sekä 'laulua' että viisautta; mutta 
eritoten korkeampaa tai maagista laulua ja viisautta.* Tätä viisautta 
ei ollut kuitenkaan helppo saavuttaa: se oli isien perintöä, eikä itse 
Väinämöinenkään kykene luomaan kolmea noitasanaa, vaan joutuu 
etsimään niitä maan alta kuolleiden valtakunnasta sekä vanhan Vipu- 
sen haudasta. Mutta sillä, joka oli sanassa vahva, joka oli hankkinut 
tarvittavan viisauden, oli paljon terävämpi ase kuin teroitettu rauta. 
Sanoissa ja viisaudessa vahva on erityisesti vanha Väinämöinen, jo- 
ta kunnioitetaan runoissa epiteetillä viisas ja joka kuvataan vanhak- 
si mieheksi siitä syystä, että viisautta pidettiin ominaisuutena, joka 


a Yleisesti muinaissuomalaiset uskoivat vähintään joka toisella olevan noita- 
voimia, ja siksi on luonnollista, että heidän sankareillaankin piti olla tämä 
voima. Mutta kuten [sankarit] ylittivät tavalliset ihmiset kaikissa suhteissa, 
myös heidän kykynsä noituudessa olivat paljon suuremmat kuin tavallisten 
Samaanien. 


274 


IV Sankarit 


saavutettiin iän ja kokemuksen myötä.* Vaikuttaa lisäksi siltä, ettei 
Väinämöinen katso miekkaan tarttumisen olevan arvonsa mukaista. 
Kun nuori, ylimielinen Joukahainen kokee kunniansa loukatuksi 
Väinämöisen ylivertaisten tietojen vuoksi ja haastaa tämän kaksin- 
taisteluun miekoin, Väinämöinen kieltäytyy tiukasti haasteesta mutta 
peittoaa itsetietoisen nuorukaisen sinkoamalla tätä kohti runoja, joilla 
on mahti saada meri kuohumaan, maa järisemään, kuparivuori vapi- 
semaan, kiinteät kivipaadet vyörymään ja kalliot halkeamaan. Nuori 
Joukahainen uppoaa maahan, mistä Väinämöinen, liikuttuneena hä- 
nen rukouksistaan ja lupauksistaan, nostaa hänet pyhien sanojensa 
avulla. Tätä samaa sanan mahtia Väinämöinen käyttää aseena myös 
Pohjolan emäntää vastaan taistelussa sammosta, minkä yhteydessä 
hän erityisesti käyttää noitataitojaan. Vain tällä tavoin hän pystyy sel- 
viämään kamppailusta tätä äkäistä naista vastaan, joka yrittää kaataa 
kukoistavan Kalevalan kaikilla pahan noituuden” katalilla keinoilla. 
Yhdessä ainoassa tilanteessa (Kalevala, runo 49, säe 210-) [Väinämöi- 
nen] on pakotettu tarttumaan miekkaan, ja silloin hän leikkeleekin 
Pohjolan poikien päitä kuin nauriin naatteja. 

Ilmarinen osallistuu taisteluun sammosta varsin passiivisesti. Hä- 
nen mielensä on ylipäätään vain vähän suuntautunut taisteluiden ku- 
muun; hän elää mielellään rauhassa maailman kanssa ja on kotonaan 
nokisessa pajassaan. Väinämöinen arvostaa häntä suuresti hänen 
terävän älynsä vuoksi ja turvautuu usein hänen taitoihinsa. Vaikkei 
[Ilmarinen] olekaan siunattu syvemmällä viisaudella Väinämöisen 
tapaan, hänellä ei ole vertaista, kun on kyse epätavallisten asioiden 


a Väinämöisen, ”iänikuisen tietäjän” noitataidoista on runoissa mitä erikoi- 
simpia todisteita. Hän ei ainoastaan ennusta tulevia tapahtumia, paranna 
sairauksia, karkota peikkoja ja pahoja henkiä, kesytä villieläimiä, estä on- 
nettomuuksia jne., vaan hänellä on myös kyky muuttaa itsensä eläimeksi, 
kiveksi ja sanalla sanoen muuntautua mihin ulkomuotoon haluaa. Hänen 
yli-inhimillisen noitataitonsa piirissä on myös kyky luoda luontoon uusia 
asioita. Jo aiemmin olen maininnut, että hän rakensi laulun voimalla ve- 
neen, mutta että häneltä puuttui kolme sanaa, jotka hän lopulta monien 
seikkailujen päätteeksi hankki Vipusen haudasta. Kuuluisassa taistelussa 
sammosta hän yritti kaikin voimin paeta Pohjolan emäntää, joka seurasi 
häntä vahvasti miehitetyllä sotalaivalla; mutta kun tämä ei onnistunut, hän 
heitti pelkästään kivenpalan ja taulan vasemman olkansa yli mereen, ja 
heti tähän paikkaan kohosi karikko, johon Pohjan laiva murskautui. 

tuottamisesta käsityötaitojen turvin. Runot antavat hänelle epiteetin 
seppä eli seppo, mikä ei merkitse yksinomaan 'seppää vaan myös 'mes- 
taria ylipäätään. Ilmarinen suorittaakin suurimmat tekonsa vasaralla: 
hän valmistaa taivaankannen ja sammon, muovaa neidon hopeasta ja 
kullasta ym. Aivan kuten hän tekee vakavaa työtä, hän on myös luon- 
teeltaan vakava, perusteellinen, läpeensä kunniallinen mies, mutta 
juuri siksi hyväuskoinen ja helppo ylipuhua. Tekee lähes huvittavan 
vaikutelman nähdä vakava seppä, taipuneena Väinämöisen juonik- 
kaaseen maanitteluun, kiipeämässä puuhun kurottaakseen sen ok- 
silta Auringon, Kuun ja Otavan. Laulunjumalattaren tarkoitus ei ole 
tehdä hänestä pilkan kohdetta vaan päinvastoin suosia häntä tietyissä 
suhteissa myös vanhan, viisaan Väinämöisen kustannuksella. [Väinä- 
möinen] joutuu vanhoilla päivillään halun valtaan hankkia nuori, 
kaunis puoliso, ja tämä heikkous paitsi aiheuttaa hänelle monia nöy- 
ryytyksiä, myös johtaa hänet suuriin vaaroihin, vaikeuksiin ja han- 
kaluuksiin, joista hän selviää vain vaivoin. Sitä vastoin Ilmarinen on 
mies, joka saa nuorikkojen luottamuksen, sillä hänellä ei ole vanhuu- 
den puutteita eikä nuoruuden kevytmielistä, epäluotettavaa luonnet- 
ta, vaan hän esiintyy miehekkäänä ja vakaana hahmona, jonka huo- 
maan heikko nainen uskaltaa luottavaisesti uskoa tulevan kohtalonsa. 
Olemme nähneet, että monien seikkailujen päätteeksi juuri Ilmarinen 
myös saa Pohjolan kauniin ruusun. Taisteluihin hän ei näytä olevan 
kovin tottunut. Seikkailut, joihin Pohjolan emäntä hänet saattaa, jot- 
ta hän saisi tytön käden, hän selvittää menestyksellisesti, mutta Kale- 
valan uuden laitoksen mukaan hänen valittu morsiamensa opastaa 
hänelle etukäteen välineet, joilla hän selvittäisi kaikki vastaan tule- 
vat vaikeudet. Menetettyään ensimmäisen vaimonsa [Ilmarinen] läh- 
tee Pohjolaan sankarimielellä ja ryöstää toisen Pohjolan tyttären kun 
ei saa häntä hyvällä. Taistelussa sammosta emme näe häntä, kuten jo 
mainittiin, suorittamassa tekoja, jotka todistaisivat suuresta urheu- 
desta, vaan hän esiintyy siinä päinvastoin varsin arkana. 

Sekä Väinämöistä että Ilmarista sotaisampi luonne on kolmannella 
Kalevalan sankarilla, Lemminkäisellä. Siinä kun edelliset heittäytyvät 
vaaroihin ja seikkailuihin pelkästään päästäkseen suuriin tavoittei- 
siin, Lemminkäinen etsii taistelua sen itsensä vuoksi. Hänestä puuttuu 
tyystin se syvällinen, luja vakavuus, joka määrittää hänen molempia 
tovereitaan, ja hän heittäytyy kevytmielisesti jokaiseen seikkailuun, 

joka hänelle tarjoutuu. [Lemminkäisen] vilkkaan luonteen vuoksi 
näyttää laulu antaneen hänelle lempeän, huomaavaisen ja syvällisillä 
näkemyksillä siunatun äidin, joka kaitsee häntä kaikella rakkaudellaan 
ja yrittää kaikin tavoin käännyttää hänet uskaliaista, hengenvaaralli- 
sista yrityksistä. Lemminkäinen puolestaan on rajattoman kiintynyt 
äidilliseen ystäväänsä, mutta huolimatta kaikista tämän lämpimistä 
rukouksista ja kyynelistä poika ei pysty tukahduttamaan taipumaton- 
ta luonnettaan, joka ajaa häntä levottomasti ”vaarojen teille”!”. Hä- 
net kuvataan tavallisesti kauniiksi mieheksi, joka on ryhdikäs ja siisti 
- ominaisuuksia, joiden ansiosta hän sulkeutuu helposti naisten suo- 
sioon. Tätä kiintymystä hän käyttää usein tavalla, joka tuskin on hä- 
nelle kunniaksi, ja sitä paitsi useammin kuin kerran se uhkaa johtaa 
hänet tuhoon. 

On merkillepantavaa, ettei tämä vilkas veikko koskaan lähde ko- 
toaan ilman, että temmellys ja sota seuraisi hänen jäljessään. Ensim- 
mäisellä matkallaan hän ryöstää Saaren kauniin neidon Kyllikin, kun 
ei saa tämän kättä hyvällä. Toisen matkansa hän suuntaa Pohjolaan 
ja tuhoaa suuren osan sen asukkaista, mutta tulee lopulta itse ”so- 
kean paimenen” hengiltä ampumaksi. Henkiin palautettuna hän läh- 
tee uudelleen Pohjolaan kostaakseen häpeän, joka hänelle on koitu- 
nut, kun häntä ei ole kutsuttu Ilmarisen häihin. Hän tappaa Pohjolan 
isännän, mutta joutuu Pohjan väen takaa-ajamana pakenemaan ja pii- 
loutumaan syrjäiseen saareen, missä voittaa kaikkien naisten kiinty- 
myksen. Tämä kuitenkin herättää miesten vihan, ja hänen on lähdet- 
tävä takaisin kotiin pelastaakseen henkensä. Hän löytää kartanonsa 
Pohjan kansan polttamana, ja kostonhalu leimahtaa hänessä uudel- 
leen. Hän päättää ryhtyä jälleen Pohjolan-matkaan, joka ei kuiten- 
kaan suju toivotusti. Lopulta hän ottaa osaa Ilmarisen ja Väinämöisen 
kuuluisaan taisteluun sammosta ja on itse asiassa se, joka tyypillistä 
ajattelemattomuuttaan estää taistelua päättymästä siten kuin mihin 
Väinämöinen on järkevällä varovaisuudella pyrkinyt, kun on noita- 
taidoillaan vaivuttanut Pohjan kansan syvään uneen. On jo kaikki 
toivo saada sampo vietyä Kalevalaan ennen kuin vihollinen heräisi 
unestaan, mutta kotimatkalla Lemminkäisen valtaa vastustamaton 
tarve rikkoa matkan yksitoikkoisuus laululla. Kun ei saa Väinämöis- 
tä taivutettua laulamaan, hän korottaa oman epämusikaalisen äänen- 
sä ja karjuu niin vaikuttavasti, että se kuuluu Pohjolassa asti herättäen 

loitsitun kansan. Kun Pohjolan emäntä sen jälkeen tulee lentäen 
kotkan hahmossa ja yrittää ryöstää sammon Väinämöisen venees- 
tä, Lemminkäinen on heti valmis tarttumaan miekkaan. Hän ei kui- 
tenkaan kykene aiheuttamaan minkäänlaista vahinkoa vihamieliselle 
naiselle, kun taas Väinämöinen kurittaa tätä ja tämän kaikkia mie- 
hiä pelkällä melalla. Vaikkakin Lemminkäinen tällä tavoin kuvataan 
miekkamieheksi kiireestä kantapäähän, suomalainen laulunjumalatar 
antaa hänen kamppailla myös noitalauluin. Hän on kuulu myös siitä, 
että on vihitty noituuden salaisuuksiin varhaisesta lapsuudestaan asti, 
ja ensimmäisellä Pohjolan-matkallaan hän tuokin tuhon sen asukkail- 
le juuri noitalauluillaan. 

Yllä antamani esittelyn perusteella Kalevalan sisällöstä pitäisi olla 
täydellisen selvää, että Väinämöisellä, Ilmarisella ja Lemminkäisellä ei 
ole jumalallisten olentojen roolia, kuten usein on annettu ymmärtää, 
vaan että he esiintyvät ainoastaan lahjakkaampina ihmisinä eli san- 
kareina.'* Heidän pääasialliset toimensa liittyvät ensiksikin siihen, 
että he naimapuuhissaan huolehtivat yksityisestä onnestaan perhees- 
sä, toisekseen siihen, että he tekevät itsensä ja kansansa tyytyväiseksi 
ryöstämällä sammon, joka edistää maaperän hedelmällisyyttä ja tuot- 
taa kaikenlaisia ajallisia hyödykkeitä. Nämä teot eivät ole todellisuu- 
dessa niin merkittäviä, että niiden yhteydessä voitaisiin puhua juma- 
lallisista voimista. Laulut osoittavat kyseisille henkilöille ja erityisesti 
Väinämöiselle tiettyjä ominaisuuksia, jotka meidän näkemyksemme 
mukaan ovat yliluonnollisia, mutta kuten olen jo aiemmin yrittänyt 
selittää, nämä perustuvat muinaissuomalaisten käsityksiin magian 
ihmeellisestä voimasta ja vaikutuksesta. Yhtä kaikki, siinä kun laulu 
ylistää Väinämöistä, Ilmarista ja Lemminkäistä, huomioi se myös ta- 
vallisia ihmisiä, joskaan ei samassa muodoin. Suomalaiset heerokset 
erottuvat tavallisista ihmisistä vain voimiensa, viisautensa, sankarilli- 
suutensa jne. määrässä. Heillä on samat tarpeet, samat pelot ja surut, 
samat sairaudet, vaivat ja kivut, sanalla sanoen samat tunteet ja kär- 
simykset kuin muillakin kuolevaisilla. Tämä koskee tietyssä määrin 
myös jumalia, mutta [jumalia] luonnehtii se, että jokaisella niistä on 
absoluuttinen valta omalla alueellaan. Näin ei ole heerosten kohdal- 
la, jotka kompastuvat lähes joka askeleella esteisiin ja vaikeuksiin, joi- 
den voittaminen vaatii heidän kaikki sankarivoimansa. Monesti he 
ovat nääntyä ponnisteluissaan, heidän kuullaan itkevän ja valittavan 

hädissään, he hakevat tukea muilta kuolevaisilta ja he valittavat vähäi- 
siä voimiaan ja muita puutteita, jotka kuuluvat heidän heikkoon luon- 
toonsa. Usein he turvautuvat jumalten armoon vetoamalla heihin ru- 
kouksin ja antamalla uhreja heidän kunniakseen. On sanalla sanoen 
päivänselvää, että vaikka Väinämöinen, Ilmarinen ja Lemminkäinen 
kohoavat korkealle tavallisen ihmisen yläpuolelle, heillä ei ole niitä 
ominaisuuksia, jotka muinaissuomalaiset liittivät jumaliinsa. 

Sama huomio koskee myös mahtavaa Pohjolan emäntää Louhea. 
Hän on noitataitojensa vuoksi lähes Väinämöisen vertainen, ja tässä 
onkin hänen koko mahtinsa. Tämä mahti on kuitenkin paljon kau- 
histuttavampi, sillä päinvastoin kuin Väinämöinen hän käyttää sitä 
ainoastaan vahingollisiin ja pilaaviin tarkoituksiin. Hän on noita 
sanan pahimmassa merkityksessä, ja hänet kuvataan siksi vanhak- 
si, harvahampaiseksi, iljettäväksi naiseksi. On luonteenomaista, että 
suomalainen laulunjumalatar on asettanut Pohjolan asukkaiden kär- 
keen tällaisen henkilön. [Pohjolan kansaa] on kautta aikojen pidetty 
noitataitoisena sukuna, ja se on hankkinut maineen, että kykenee ai- 
heuttamaan viholliselleen kaikkea mahdollista vahinkoa noituuden 
avulla. Tämän lisäksi [Pohjolan väkeä], tai pikemminkin lappalaisia, 
jotka minun mielestäni ovat runoissa esiintyvän Pohjolan varsinaisia 
asukkaita, on syytetty pelkurimaisesta ja epämiehekkäästä luonteesta. 
Heillä ei näytä olevan rohkeutta taistella vihollisensa kanssa kasvok- 
kain, vaan he pyrkivät vahingoittamaan häntä salassa oveluudella ja 
kaikenlaisilla pirullisilla kieroiluilla. Koska tällaiset aseet ovat miehen 
arvolle sopimattomia, on muinaislauluissamme varsin osuvasti valit- 
tu ilkeä noita edustamaan koko sukua. Siellä täällä mainitaan tietysti 
myös Pohjolan isäntä, mutta hän esiintyy aina vähäisenä hahmona. 
Myös sampo-taistelussa juuri Louhi seisoo Pohjan väen kärjessä; hän 
kutsuu sen taisteluun, varustaa suuren aluksen, jota myös johtaa, ja 
lopulta hän käy kotkan hahmossa Väinämöisen veneen kimppuun 
viedäkseen sammon. Tämä tilanne on ainoa, jossa Louhi ryhtyy avoi- 
meen taisteluun. Hänhän on menettää omansa ja väkensä onnen ja 
hyvinvoinnin varmistavan esineen. Muutoin hän taistelee aina salassa, 
ja hänen toimiinsa kuuluvat vihollisten vahingoittaminen sairauksin, 
karhun lähettäminen tuhoamaan näiden karjaa, Auringon ja Kuun 
ryöstäminen, tulen varastaminen näiden paimenilta jne. Väinämöisen 
on kamppailtava tällaista vihollista vastaan, mikä selittää joltain 

osin, miksi sekä hän että hänen taistelutoverinsa tavallisesti turvautu- 
vat noitakeinoihin taistelussa Pohjolaa vastaan sen sijaan, että kävisi- 
vät taistoon miekka kädessään. 

Tällä Louhen kuvauksella haluan mahdolliset väärinkäsitykset es- 
tääkseni muistuttaa siitä jo aiemmin esiintuodusta seikasta, että sampo- 
runossa [Louhi] omaksuu hahmon, joka eroaa suuresti siitä, joka hä- 
nellä on kosintarunoissa. Ei riitä, että jälkimmäisissä hän näyttäytyy 
lempeänä, hyvänä ja huolehtivana äitinä, vaan hän ottaa myös vastaan 
Kalevalan sankareita, erityisesti Väinämöisen ja Ilmarisen, kaikella 
hyvyydellä ja vieraanvaraisuudella, mikä sopii erinomaiselle emän- 
nälle. Toisinaan hänen paha, lappalainen luonteensa käy kuitenkin 
ilmi myös näissä runoissa ja näyttäytyy erityisesti siinä, kuinka hän 
kohtelee Lemminkäistä. Kun katse kiinnitetään pelkästään kosinta- 
runoihin, [Louhea] on yleisesti ottaen pidettävä pikemmin hyvä- 
luonteisena suomalaisena emäntänä kuin pahantahtoisena lappalai- 
sena noitana. Tämä kaksinaisuus hänen hahmossaan on selitettävissä 
ainoastaan niillä kahdella erilaisella suhteella, jotka hänellä on Kale- 
valan sankareihin sampo-runossa ja kosintarunoissa. Toinen syy tä- 
hän saattaa olla siinä, että kyseiset kaksi runosykliä melko varmasti 
ovat peräisin eri ajoilta ja kaiken todennäköisyyden mukaan ovat pe- 
räisin eri paikoista ja eri heimojen parista. Kosintarunoissa on tavalli- 
sesti kyse ainoastaan kahdesta suvusta, jotka näyttävät molemmat ole- 
van suomalaista alkuperää, kun taas sampo-laulut viittaavat kahteen 
eri kansaan. Kenties tämän vuoksi Louhi esiintyy Kalevalan runoissa 
alati inhimillisenä olentona ja eritoten sampo-runoissa mahtavana, 
kaikkien Samaanien yläpuolelle kohoavana noitana. 

Kalevalan sankareiden Väinämöisen, Ilmarisen ja Lemminkäisen 
tavoin myös Louhea, heidän vannoutunutta vihollistaan, ovat aiem- 
mat mytologiantutkijat pitäneet yhtenä muinaissuomalaisten paka- 
nallisista jumaluuksista. Useimmat myöhempien aikojen tutkijois- 
ta ovat hylänneet tämän näkemyksen, koska se ei heidän mielestään 
ole kestänyt kritiikkiä. Ne harvat, jotka ovat sen hyväksyneet, eivät 
ole kuitenkaan onnistuneet esittämään perusteita sen tueksi. Näin 
ollen näyttää olevan painavat syyt siihen, että omistamme tälle ky- 
symykselle huolellisen tutkimuksen ja yritämme päästä kiistan koh- 
teena olevassa asiassa tulokseen. Omistamme joka ikiselle kyseisistä 

henkilöhahmoista oman pohdintansa ja aloitamme vanhasta, viisaas- 
ta Väinämöisestä.'”* 

Olen maininnut jo aiemmin, että Väinämöinen ilmaantuu alku- 
peränsä vuoksi tavallisia ihmisiä aiemmin. Runo kertoo tästä seuraa- 
valla tavoin: Aikojen alussa ei ole maata eikä Aurinkoa, Kuuta eikä 
tähtiä, vaan ainoastaan ilmaa ja vettä. ”Ilman pitkillä pihoilla? on nei- 
to, yksi luonnon kauniista tyttäristä nimeltään Ilmatar, joka on koko 
ikänsä elänyt siveänä, neitseellisenä, pyhänä. Vähitellen hän kuiten- 
kin väsyy yksinäiseen elämäänsä ”avarilla autioilla? ja laskeutuu me- 
ren selälle. Idästä nousee voimakas tuuli, meri kuohuu ja aallot ajavat 
Ilmatar-neitoa ympäri laajaa ulappaa. Hän tulee raskaaksi tuulesta ja 
jatkaa ajelehtimistaan tässä tilassa ”vuotta 700, yhdeksän uroon ikää? 
pystymättä saattamaan maailmaan sikiötä, jota kantaa kohdussaan. 
Lopulta aika käy hänelle pitkäksi myös merellä, hän tuntee itsensä 
sikiönsä kiusaamaksi, vilu kalvaa hänen niveliään ja hän valittaa kat- 
kerasti ymmärtämättömyyttään kun ei jäänyt ilmaan neitsyenä vaan 
ryhtyi ajelehtimaan ympäri merta ”veden emona”. Murheissaan hän 
vetoaa Ukkoon, taivaanjumalaan, että tämä tulisi ja vapauttaisi hänet 
sietämättömästä sikiöstä. Päästön hetki ei ole vielä kuitenkaan tullut, 
ja edelleen hän ajelehtii ympäri aaltoja, ja uudessa Kalevalan laitok- 
sessa kerrotaan, että sinä aikana hän luo maailman. Myöhemmin hä- 
nen syntymätön sikiönsä Väinämöinen alkaa tuntea olonsa tukalaksi 
pimeässä asunnossaan ja kaivata päivänvaloon. Hän kääntyy Aurin- 
gon, Kuun ja Otavan puoleen rukoillen apua vapautumiseensa, mutta 
kun tämä ei johda mihinkään, hän raivaa itse tien valoon. Väinämöi- 
nen syntyy merellä, ajelehtii sitten ympäriinsä ulapoilla monta vuotta 
ja rantautuu lopulta eräälle niemelle. 

Sama synty liitetään myös Ilmariseen, sillä Kalevalan vanhassa edi- 
tiossa (runo 14, säe 267-) hän muistuttaa Väinämöistä siitä, että he 
ovat: 


[...] yhen emosen lapset, 
Yhen kantamat kaposen, 
Yhen peipposen pesemät, 
Yhen sotkan suorittamat. 


ja lisää vielä: 


281 


Luentoja suomalaisesta mytologiasta 


Sinä synnyit yötä ennen, 
Minä päiveä jälestä. 


Myös Väinämöinen nimittää Ilmarista usein veljekseen, kuten vanhan 
laitoksen runossa 20 (säkeet 206-207), missä hän lausuu: 


Weli seppo Ilmarinen, 
Lankoni emoni lapsi. 


Se, mitä Kalevalan uudessa editiossa (runo 9, säkeet 107-112) kerro- 
taan Ilmarisen syntymästä, on sitä vastoin epäilyksettä myöhempien 
aikojen tuotantoa. 

Mikäli nyt käsiteltyjä traditioita Väinämöisen ja Ilmarisen syn- 
nystä voitaisiin pitää täysin luotettavina, olisi niissä melko painava 
todiste näiden sankareiden jumalallisuudesta. Onhan selvää, että 
muinaissuomalaiset palvoivat niin Ilmatarta kuin säätä jumalallisina 
olentoina, ja suomalaisessa mytologiassa jumalten lapset esiinty- 
vät säännöllisesti jumalina. Joihinkin heistä vedotaan runoissa jopa 
useammin kuin heidän vanhempiinsa, jotka mielellään elelevät rau- 
hassa ja uskovat useimmat tehtävät lastensa käsiin. On tuskin luul- 
tavaa, että Väinämöinen ja Ilmarinen tekisivät poikkeuksen tästä 
yleisestä säännöstä. Voidaan kuitenkin kysyä, uskottiinko näiden 
henkilöiden todella olevan Ilmattaren ja tuulen tekemiä. Kalevalan 
vanhemmassa laitoksessa ei mainita sanallakaan heidän jumalallisesta 
synnystään, ja niiden runonlaulajien parissa, joilta minulla on ollut 
mahdollisuus kysyä neuvoa, ei yksikään ole johtanut heidän alku- 
peräänsä Ilmattareen. Lisäksi Kalevalan uudesta laitoksesta (runo 5, 
säe 220)" löytyy tieto, että Väinämöisen äiti oli kuollut ja haudattu 
— tieto, jota ei voi soveltaa jumalalliseen Ilmattareen vaan inhimilli- 
seen äitiin. Runo, joka kertoo Väinämöisen syntyneen tuulesta ja il- 
man tyttärestä on lisäksi ristiriidassa jo käsitellyn tradition kanssa, 
jonka mukaan hänen isänsä oli sankari, Kaleva, eikä siis tuuli. Kaleva- 
lan uuteen laitokseen otetun Väinämöisen syntymästä kertovan laulun 
oikeellisuus näyttää minusta myös sen perusteella epäilyttävältä, että 
kyseisestä laulusta on olemassa variantti, joka on yhtenäisempi ja vai- 
kuttaa senkin vuoksi luonteeltaan vanhemmalta, alkuperäiseltä, että 
se on levinnyt kaikkialle maahan.'* Tämän variantin mukaan tuuli oli 
yhdessä Loviattaren, kuoleman tyttären, kanssa siittänyt kauhistutta- 

vimmat vaivanhenget, joita maailmasta löytyy. Tätä liittoa pidetään 
runoissa sopimattomana'”, mutta se sopii hyvin sekä iljettävälle kuo- 
leman tyttärelle että kevytmieliselle tuulelle. On myös varsin luonnol- 
lista, että pahojen henkien alkuperä on säässä, joka aiheuttaa ihmisel- 
le niin paljon vahinkoa ja onnettomuuksia. Tämä sopii niin heikosti 
yhteen Väinämöisen totisen, vakaan, rehdin, syvämielisen olemuksen 
ja luonteen kanssa, että hänen alkuperänsä tuskin juontuu niin oikuk- 
kaasta isästä kuin sää. Tämä vaikuttaisi sopivan niin huonosti siihen 
syvään kunnioitukseen, jota laulu alati osoittaa Väinämöiselle, että 
häneen on kyllä liitetty väärä alkuperä. Kaikesta tästä näyttäisi olevan 
selvästi johdettavissa, että laulu Väinämöisen synnystä sellaisena kuin 
se tavataan Kalevalan uudessa laitoksessa ei ole alkuperäinen vaan 
myöhempinä aikoina kehitetty [runosta, joka kertoo] vaivanhenkien 
synnystä. Varmaa on, että tämän tiedon varaan — ainoan, joka osoit- 
taa Väinämöisen jumalallisen synnyn — ei voi perustaa lopullista tuo- 
miota koskien hänen ja hänen veljensä Ilmarisen jumalallista luontoa. 

Selvemmin Väinämöisen jumalallisuus on ilmaistu runossa, joka 
kertoo maailman luomisesta, eritoten muodossa, jossa se tavataan 
Kalevalan vanhassa laitoksessa. Tässä runossa kerrotaan, että Väi- 
nämöinen, jota tässä kutsutaan nimityksellä Kawe Ukko Pohjan her- 
roi, makaa 30 kesää ja 30 talvea äitinsä kohdussa mutta sen jäl- 
keen alkaa pitkästyä kohtaloonsa joutua olemaan koskaan näkemättä 
päivänvaloa. Hän vetoaa Aurinkoon, Kuuhun ja Otavaan, jotta nämä 
vapauttaisivat hänet vankilastaan, mutta kun rukouksilla ei ole vaiku- 
tusta, hän hankkiutuu omin voimin ulos maailmaan. Sen jälkeen tämä 
kolmekymmenvuotias lapsi menee pajaan ja takoo kevyen, ”herneen- 
vartisen oriin”, jolla lähtisi Pohjolaan. Hän kulkee ensin Väinölän 
lehtoja ja Kalevalan soita, lähtee sen jälkeen merelle ja ratsastaa sen 
aukeita ulapoita myöten. Runo kertoo, että kierosilmäinen lappalai- 
nen (Joukahainen) vihaa vanhastaan Väinämöistä ja väijyy hänen tu- 
loaan ”korwalla tulisen kosken, pyhän virran pyörtehessä”.'** Kun 
hän näkee Väinämöisen ratsastavan kohti, hän ampuu tätä jousel- 
laan. Ensimmäinen nuoli nousee aivan liian korkealle ja osuu taivaan- 
kanteen, toinen menee Väinämöisen alitse ”alasehen maa-emähän”!*! 
mutta kolmannella lappalainen ampuu hevosen vanhuksen alta. 
[Väinämöinen] joutuu aaltojen saaliiksi, ja kuten Ilmatar Kalevalan 
uudessa editiossa, hän ajelehtii suojattomana ympäri meren aavoja 

ulapoita. Tässä olotilassa Väinämöinen ryhtyy luomistyöhön eli kuten 
runo kertoo: 


Siinä mies meret lukevi, 
Uros aallot arvelevi; 

Kussa päätänsä kohotti, 
Sihen saaria saneli; 

Kussa kättä käännähytti, 
Sihen nientä siivoeli; 

Kussa jalka pohjautu, 
Kalahauat kaivaeli; 

Kussa maat on maata vasten, 
Sihen siunasi apajat; 

Kuhun seisottu selällä, 

Sihen luopi luotoloita, 
Karipäitä kasvatteli, 

Joihin laivat lasketahan, 

Päät menevi kauppamiesten. 
(Vanha Kalevala, runo 1, säkeet 255—269.) 


Turjanmaasta tulee kotka, joka kaartelee ilmassa etsien paikkaa pesäl- 
leen. Väinämöinen kohottaa polvensa merestä ”heinäseksi mättähäk- 
st Ji jolle kotka rakentaa pesänsä ja laskee siihen seitsemän munaa. 
Kotkan hautoessa munia Väinämöinen tuntee polvensa lämpenevän: 
hän liikauttaa niveliään, [jolloin] munat putoavat merenpohjaan ja 
murskautuvat. Niiden palasista Väinämöinen luo taivaan ja maan, 


Auringon, Kuun ja tähdet, ja lausuu: 


Munasen alanen puoli 

Alaseksi maaemäksi! 

Munasen ylänen puoli 

Yläseksi taivoseksi! 

Mi munassa valkiata, 

Se päiväksi paistamahan! 

Munasen muruja muita 

Ne tähiksi taivahalle! 

(Vanha Kalevala, runo 1, säkeet 306-315.) 


Samalla tavoin kuvataan maailman luominen myös uudessa editios- 
sa, joskin sillä erotuksella, että Väinämöisen sijaan Ilmatar-neito tekee 

luomistyön ja synnyttää niin maailman kuin Väinämöisenkin. Runos- 
ta on olemassa myös kolmas variantti, jossa kerrotaan että kotka, pa- 
latessaan matkoiltaan pesälleen ja löytäessään munansa murskau- 
tuneina, päättää luoda munien palasista maailman, koska ei kykene 
kasvattamaan poikasia. 

Todellisuudessa on varsin odottamatonta, että Suomen kansan 
myyteissä tavataan maailmanmunamyytti, jonka tuntevat vain intia- 
laiset, kiinalaiset, persialaiset, foinikialaiset ja kreikkalaiset — sanalla 
sanoen jotkut maailman vanhimmista ja Suomesta kaukaisimmis- 
ta kansoista.'*" Indogermaanisen kantaheimon nuorempien jälke- 
läisten keskuudesta se on kadonnut kauan sitten mikäli on koskaan 
siellä ollutkaan. Esimerkiksi pohjoismaisessa edda-opissa se on tun- 
nistettavissa rappeutuneena, mikäli ei halua Petersenin? ym. mukai- 
sesti ajatella, että kertomus maailman muovanneesta jätti Ymiristä on 
kehittynyt maailmanmunamyytistä. Suomalaisten sukulaiskansojen 
parista ei tietääkseni yhdelläkään, lukuun ottamatta virolaisia, ole tätä 
myyttiä. Kuten olen jo yllä esittänyt, [näiden kansojen] käsitykset 
maailman luomisesta ovat yleisesti ottaen varsin myöhäistä alkuperää 
ja suurimmaksi osaksi kristinuskosta lainattuja. Sitäkin hämmästyttä- 
vämpää on tavata tämä myytti suomalaisten keskuudessa, ja voidaan 
esittää melkoisella varmuudella, että he toivat sen Aasiasta, sillä Eu- 
roopassa he eivät tiettävästi koskaan ole eläneet tiiviissä yhteyksissä 
sellaiseen kansaan, joka olisi tuntenut kyseisen myytin. Olisi siis väi- 
tettävissä, että myytti maailmanmunasta on kehittynyt suomalaisten 
parissa kotoperäiseltä pohjalta ilman ulkoista vaikutusta, mutta näin 
tyystin eristettyjä myyttejä ei tavata koskaan. Mitä tulee eritoten 
maailmanmunaan, on mielestäni varsin todennäköistä, ettei se laajal- 
le eteläiseen ja läntiseen Aasiaan levinneenä ole voinut olla tuntema- 
ton niille keskiaasialaisille kansoille, joiden kanssa suomalaisten on 
entisaikoina ollut oltava läheisissä tekemisissä. 

Mistä tämä myytti onkin peräisin, se on kehittynyt suomalaises- 
sa mytologiassamme tyystin omintakeisesti. Sen alkuperäisen merki- 
tyksen on täytynyt olla se, että muna on kehittynyt maailmaksi oman 
sisäisen voimansa vaikutuksesta. Taivaankannen kaareva ulkomuoto 


a Petersen 1849, 63. 

on ehkä ruokkinut tätä ajatusta jossain määrin, mutta eritoten se on 
saanut tukea suomalaisten ja monien muiden kansojen parissa tavat- 
tavasta käsityksestä, jonka mukaan maailma on elävä olento, mistä 
johtuen sen on ollut synnyttävä munasta muiden samantyyppisten 
olentojen tavoin. Tämä ajatus on ilmaistu selvimmin intialaisessa 
brahmalaisuudessa, jonka mukaan muna kehittyi omasta sisäisestä 
voimastaan ja kehittyi maailmaksi. Suomalaisten keskuudessa sitä vas- 
toin maailmanmunan alkuperäinen merkitys on kadonnut ja toinen, 
syvällisempi idea on tullut sen tilalle. Suomalainen laulu antaa munan, 
tai oikeammin seitsemän munan, mennä rikki, mutta tässä yhteydessä 
niiden kehityskyky loppuu, eivätkä ne pysty luomaan itsestään mitään, 
ja kotkaäiti ilmaisee sen vuoksi syvää surua niiden särkymisen vuoksi. 
On kuitenkin voima, jonka kautta niinkin vähäisen asian kuin muu- 
taman munansirun saattaa saada kehittymään, ja tämä voima on hen- 
gen, sanan voima. Tarvitaan vain muutama voimaisa sana, ja murskau- 
tuneet munat muuttuvat kokonaiseksi maailmaksi. 

Olen maininnut aiemmin useaan otteeseen, että sanan mahdin 
kunnioitus on ominaista suomalaisille, ja siksi ei voi hyväksyä, että 
heidän käsityksensä maailman luomisesta sanan avulla perustuisi 
mahdolliseen raamatullisten oppien tuntemukseen. Se näyttää olevan 
alkujaankin kasvanut yhdessä kansan yleisen maailmankatsomuksen 
kanssa. Kaikki suuri ja epätavallinen, mitä ei voi aiheuttaa tavallisella 
fyysisellä voimalla, tehdään suomalaisessa laulussa tavallisesti kaiken- 
voittavan sanan avulla; kuinkapa siis maailma - ihmeiden ihme - voi- 
taisiin synnyttää vähäisemmin voimin? Juuri sana saa suomalaisessa 
luomismyytissä aikaan kaiken oleellisen, ja maailmanmuna on siinä 
saanut alisteisen merkityksen, mikä koskee myös kotkaa. 

[Kotka] ei varsinaisesti kuulu koko myyttiin, johon ei ainakaan tois- 
ten kansojen parissa kuulu mitään muuta maailman luomista edeltä- 
vää materiaa kuin muna, mutta suomalaisten kaiken alkuperää alati 
pohdiskelevassa mielessä oli mahdotonta välttyä vaaralliselta kysy- 
mykseltä: mistä muna oli saanut alkunsa? Tähän maalaisjärki vastasi: 
kaikkein mahtavimmasta linnusta, kotkasta. Siten aito myytti maail- 
manmunasta meni pilalle, sillä sen mukaan munan pitäisi olla alkio, 
jossa on koko universumi ja jossa sillä on ensimmäinen olomuoto; 
mutta nyt kävi tarpeelliseksi hyväksyä maailman luomista edeltäväksi 
myös ensiksikin ilma, missä kotka liiteli, ja toisekseen paikka, johon 

kotka saattoi laskea munansa. Tällaisen paikan löytymiseksi oletettiin 
myös vesi valmiiksi jo ennen luomistapahtumaa. Märkään veteen ei 
kotka voinut kuitenkaan rakentaa pesäänsä laskeakseen siihen mu- 
nansa. Oli tarpeen, että meren pinnalla oli kiinteä kohta, ja Väinämöi- 
sen tai Ilmatar-neidon polvi siis palveli sellaisena. 

Tutkiskeleva mieli ei kuitenkaan voinut pysähtyä vielä tähänkään, 
vaan heräsi kysymys, mistä Ilmatar, mistä Väinämöinen oli peräisin. 
Ilmattaren synnystä runo kertoo, että hän oli aiemmin majaillut pit- 
kään taivaankannella, joka näin ollen oli siis myös ollut valmis jo en- 
nen luomistapahtumaa. Eräässä variantissa Väinämöisen synnystä ei 
puhuta ainoastaan taivaankannesta, Auringosta, Kuusta tai Otavasta, 
vaan myös Väinölän kunnaista ja jopa tietyistä henkilöistä, kuten Väi- 
nämöisen äidistä, kierosilmäisestä lappalaisesta, tämän äidistä ym., 
jotka kaikki olivat siis olemassa jo ennen luomistapahtumaa. Suoma- 
lainen myytti maailman luomisesta sotkeutui tällaisiin ristiriitoihin, 
koska ei tyytynyt munaan maailman alkusiemenenä. Monilla näistä 
ristiriidoista voi olla perusta eri runofragmenttien väärässä yhdis- 
telyssä. Tässä ristiriitojen verkostossa ansassa olevista heijastumista 
on nähtävissä selvästi ja kirkkaasti se pääpiirteittäinen kehityspro- 
sessi, jonka myytti maailmanmunasta on suomalaisessa mytologiassa 
käynyt läpi. Suomalaiset ovat kohonneet materiaalisesta käsityksestä, 
jonka mukaan universumi oli alun perin muna josta kaikki kehittyi, 
siihen korkeampaan ymmärrykseen maailman synnystä, että se on 
hengen työtä ja syntynyt sanan kautta. 

Mutta kuka lausui ne mahtavat sanat, jotka antoivat maailmalle 
alun? On helppo nähdä, ettei kotka brutaalin syntyperänsä vuoksi to- 
siaan kyennyt tähän tehtävään, vaikka muinaissuomalaiset kunnioit- 
tivatkin sitä jumalallisena olentona. Lönnrotin näkemyksen mukaan 
Ilmatar näyttäisi olevan tähän sopivin henkilö, sillä muutoin hän 
ei olisi varmasti valinnut tätä varianttia Kalevalan uuteen editioon. 
[Varianttia] tavataan kuitenkin varsin harvoin. Vaikka sillä onkin etu- 
na, että siitä puuttuu lukuisa määrä ristiriitaisuuksia, joita ensimmäi- 
sen edition luomismyytti on täynnään, minun on silti pakko suosia 
jälkimmäistä varianttia muun muassa sen suuremman poeettisen 
arvon vuoksi sekä siksi, että Väinämöinen esitetään myös muissa koh- 
dissa maailman luojana. Hän lausahtaakin Joukahaisen kanssa käy- 
mänsä taistelun tiimellyksessä: 

Omat on meret kyntämäni, 
Meren kolkot kuokkimani, 
Kalahauat kaivamani, 
Siveret syventämäni, 
Sarkajaot sanomani, 

Mäet mullermoittamani, 
Kivet luomani kokohon; 
Olin ma miessä kolmantena 
Ilman pieltä pistämässä, 
Toivon kaarta kantamassa, 
Taivoa tähyttämässä. 
(Vanha Kalevala, runo 30, säkeet 84-94.) 


Vanhemmassa Kalevalassa (runo 21, säe 291) Väinämöistä nimite- 
tään lisäksi luojaksi. Tällä sanalla ei kuitenkaan ole täysin yksiselit- 
teistä merkitystä. Myöskään Kalevalan uudessa editiossa Väinämöi- 
sen osallisuutta luomistyössä ei ole pystytty täysin hävittämään, vaan 
hän ilmaantuu eräissä runoissa hahmona, joka tuo maan päälle kasvit 
ja puut ja sanalla sanoen täydentää luomistyön. Tässä voi mainita, että 
virolaisessa myytissä niin Väinämöisellä kuin muillakin Kalevalan 
pojilla on tämä tehtävä, siis täydentää ja kaunistaa kaoottinen maail- 
ma, jonka Ukko on luonut. Tästä kerrotaan seuraavin sanoin:? 


Vanna issa asui korkeassa taivaassaan, [jossa] hänen saliaan valaisi majes- 
teettinen Aurinko. Hän oli luonut sankarit hyötyäkseen heidän neuvois- 
taan, taidoistaan ja voimistaan. Vanhin heistä oli Wannemuine. Vanna 
issa oli muovannut hänet vanhaksi, harmaahiuksiseksi ja -partaiseksi, ja 
antanut hänelle viisauden iän mukana; mutta hänen sydämensä oli nuori, 
ja hänellä oli runon ja laulun lahja. Vanna issa hyötyi hänen viisaista neu- 
voistaan, ja mikäli suru varjosti hänen otsaansa, Wannemuine soitti hä- 
nelle ihmeellistä harppuaan ja lauloi ihastuttavia laulujaan. Toinen oli Il- 
marine, parhaassa miehen iässä ja miehisissä voimissa, viisaus otsallaan ja 
ajattelevaisuus katseessaan. Hänelle oli annettu taiteilijankyvyt. Kolmas oli 
Lämmekine, iloluonteinen nuorukainen, hullunkurinen, aina iloinen, tai- 
puvainen kaikkeen ylenpalttiseen. Toiset, kuten Wibboane — suuri jousi- 
ampuja — olivat vähempimerkityksisiä. Kaikki pitivät toisiaan veljinä, ja 
Vanna issa kutsui heitä lapsikseen. Heidän asuinpaikkansa oli Kalleve eli 
Kaljove eli Kaljovald ('kalliovalta). 


a 


Faehlmann 1847. 

Vanhus asteli sankareiden luokse ja sanoi: ”Olen viisaudessani päättä- 
nyt luoda maailman” Hämmästyneet sankarit katsoivat häntä ja vastasi- 
vat: ”Mitä viisaudessasi päätätkin, se ei voi olla pahaa” Hän loikin maail- 
man heidän nukkuessaan, ja kun he heräsivät, he hieroivat silmiään ja 
katselivat työtä häkeltyneinä. Vanhus oli väsynyt maailmanluomistyöstä 
ja kävi lepäämään. Silloin Ilmarine otti kappaleen parasta terästään ja ta- 
koi sen holviksi, nosti sen teltaksi maan yläpuolelle ja kiinnitti siihen ho- 
peiset tähdet ja kuun; hän otti Vanna issan eteisestä lyhdyn ja kiinnitti sen 
ihmeellisellä mekanismilla telttaan niin, että se nousi ja laski itsekseen. 
Täynnä iloa Wannemuine otti harppunsa, kohotti ylistyslaulun ja juoksi 
alas maan päälle, missä laululinnut seurasivat häntä, ja missä hänen tans- 
sivat jalkansa koskivat maahan, siihen puhkesi kukkia, ja missä hän lau- 
loi kivellä istuen, siihen kasvoi puita. Laululinnut istuivat puihin ja yhtyi- 
vät hänen lauluunsa. Lämmekiine kulki juhlien ympäri metsiä ja mäkiä 
ja Wibboane kokeili joustaan. Vanhus heräsi meteliin ja ihmetteli, kuin- 
ka erilainen maailmasta oli tullut kuin millaiseksi hän oli sen luonut. Hän 
sanoi sankareille: ”Juuri näin, lapseni! Olen luonut maailman kuolleeksi 
kappaleeksi, on teidän tehtävänne kaunistaa se. Kansoitan maailman kai- 
kenlaisin eläimin, ja sitten luon ihmiset hallitsemaan maailmaa. Haluan 
kuitenkin tehdä ihmisestä heikon, jotta hän ei voisi ylpeillä voimillaan. 
Teen teistä ihmisten sukulaisia yhdyttämällä teidät heihin, ja siitä syntyy 
suku, joka ei helpolla taivu pahuuteen. Pahuutta en voi enkä aio estää, sillä 
se on hyvien koetinkivi ja kiihoke” 


On helppoa nähdä, ettei Vanna issa ole kukaan muu kuin Jehova ja että 
maailman todelliset luojat olivat epäilyksettä alun perin Kalevalan 
poikia. Näin on ainakin suomalaisessa myytissä. Väinämöisen lisäksi 
sanotaan myös Ilmarisen varmasti osallistuneen maailman muovaa- 
miseen. Kolmas mies, jolla oli kätensä luomistyössä, ei voi luonnolli- 
sestikaan olla kukaan muu kuin Lemminkäinen, vaikkei runoista löy- 
dykään siitä täsmällistä kuvausta. 

Olen eräässä aiemmassa yhteydessä kiinnittänyt huomiota siihen, 
että luomisvoima ei suomalaisessa mytologiassa välttämättä merkitse 
jumalallista ominaisuutta, ja olen esittänyt tästä todisteena, että myös 
sellaiset hahmot, jotka eivät voineet kuulua jumalten luokkaan, saat- 
toivat luoda yksittäisiä kohteita luontoon maagisin keinoin. Olen 
myös sanonut, että Väinämöisenkin uskottiin luoneen maailmankaik- 
keuden kenties juuri maagisin toimin, ja olen esittänyt tälle tueksi, että 
luomistyössään hän käyttää lukuja eli loitsuja (lukea) sekä taikasanoja 
(sanella). Mitä tulee Ilmarisen osallisuuteen luomistapahtumassa, 

runon sanat, joiden mukaan Ilmarinen ”[...] on taivoa takonut, il- 
man kantta kalkutellut: ei tunnu vasaran jälki eikä pihtien pitämät” 
(Uusi Kalevala, runo 7, säkeet 335-338), on yleisesti tulkittu allegori- 
seksi puheeksi, jolla on haluttu korostaa hänen epätavallisia kykyjään. 
Minun on nykyisin pakko hylätä tämä näkemys. Se on välttämätöntä 
hylätä selvimmin siksi, että Ilmarisen sanotaan muovanneen taivaan 
”ilman alkusen alutta, riporihman tehtyisettä” (Uusi Kalevala, runo 
10, säkeet 279-280). Hän suoritti siis osuutensa luomistyöstä taitojen- 
sa avulla, vasarallaan, kun taas Väinämöinen käyttää pääasiassa sanan 
mahtia. 

Aiemman tarkasteluni mukaisesti sana ei ole tässä ainoa toimiva 
väline kuten sairauksien parantamisessa, yksittäisten kohteiden luo- 
misessa ja muissa vähempimerkityksisissä toimissa. Tällaisissa vähäi- 
semmissä tapauksissa sillä on tuskin merkitystä, kuka sanan lausuu, 
sillä sanan oma eikä niinkään lausujan voima aiheuttaa tavoitellun 
vaikutuksen. Väinämöisen henkilökohtainen läsnäolo ei ole kuiten- 
kaan merkityksetöntä luomismyytin kokonaisuudelle sellaisena kuin 
se näyttäytyy katseellemme, vaan Kalevalan ensimmäinen runo näyt- 
tää lähtevän juuri hänen valmistelemisestaan maailman ylimmäiseksi 
tekijäksi ja luojaksi. Tämä runo ei anna hänelle pelkästään erinomais- 
ta äitiä nimeltään Kave, vaan antaa hänen olla tämän kohdussa koko- 
naiset 30 vuotta, jotta hän kehittyisi täydelleen. Väinämöisestä tulee 
niin voimakas, että kun Aurinko, Kuu ja Otava eivät anna hänelle tu- 
keaan, hän päästää itsensä omin voimin ulos maailmaan. Hän ryhtyy 
suurtekoihin heti synnyttyään, takoo itselleen hevosen ja ratsastaa sil- 
lä avomerellä. Kierosilmäisen lappalaisen nuoli ei pysty porautumaan 
häneen, vaan ainoastaan hänen hevosensa kaatuu siihen. Kun Väinä- 
möinen sitten ajelehtii suojattomana ympäriinsä, hän kehittää itsel- 
leen tavattoman luomisvoiman tai, kuten laulussa sanotaan: ”Siinä 
mies meret lukewi, uros aallot [...]”. (Vanha Kalevala, runo 1, säkeet 
255-269). Kun tätä kohtaa tarkastelee kokonaisuutena, on myönnet- 
tävä, että kyse on jostakin aivan muusta kuin tavallisesta magiasta. 
Väinämöinen käyttää myös lukuja ja loitsuja, mutta pääasiassa hänen 
oma voimansa saa kaiken aikaan. Seuraavaksi hän luo jopa taivaan, 
maan ja koko maailmankaikkeuden. Tämä tapahtuu kyllä pelkästään 
sanan mahdilla, mutta sanojen, joita hän tässä käyttää, sanotaan olleen 
hänen omiaan eikä mitään tavallisia, isiltä perittyjä noitasanoja. Näin 


290 


IV Sankarit 


ollen Väinämöinen ei luonut maailmaa suuret taidot perineenä ša- 
maanina, vaan kyvyt olivat hänellä myötäsyntyisesti. Näyttääkin siltä 
kuin joku isistämme olisi antanut hänelle oikeutetusti jumalallisen 
olemuksen, myös siinä tapauksessa, että hän ja hänen toverinsa Ilma- 
rinen ja Lemminkäinen olisivat ainoastaan täydentäneet luomis- 
työtä In 

Ellen erehdy, myös skandinaavisen mytologian Odinin'* jumalalli- 
sista ominaisuuksista yksi oli se, että hän toi järjestyksen ja elämän 
kaoottiseen luomistyöhön liitossa muiden aasojen kanssa. Hän ei kui- 
tenkaan ollut varsinainen toimija, vaikka häntä kutsuttiinkin nimi- 
tyksillä gautr ja mjötuðr (luoja). 

En ole esittänyt skandinaavisen Odinin nimeä suomalaisen Väinä- 
möisen rinnalla ilman tarkoitusta. En uskaltaisi tosissani uskoa roh- 
keaan olettamukseen, että näillä kahdella hahmolla olisi pohjimmil- 
taan yhteinen alkuperä, mutta toisaalta en pysty tukahduttamaan 
näkemystäni, sillä heitä käsittelevissä Eddojen ja Kalevalan runoissa 
on hämmästyttäviä yhtäläisyyksiä. Ei ole kenties suomalaiskansal- 
lisuuden intresseissä, että tämä ajatus tulee lausutuksi, mutta tiede 
edellyttää, että asia tuodaan keskusteluun. Mikään ei tule ilahdutta- 
maan minua enempää kuin nähdä seuraavassa esittämieni näkemys- 
ten tulevan oikeellisen kritiikin kumoamiksi.'"7 

En kiinnitä sen enempää huomiota epäselvään myyttiin maail- 
man luomisesta, ja jätän päättämättömäksi, missä määrin Odinin ja 
Väinämöisen osallisuudella luomistyöhön on sisällöllisiä yhteyksiä. 
Molemmille [hahmoille] yhteinen piirre on kuitenkin viisaus koko 
siinä merkityksessä, joka sanalla suomalaisessa runossa on. Väinä- 
möinen on ”vanha”; kokenut, monissa kohtaloissa koeteltu mies, ja 
Vafbruönismäl antaa Odinin sanoa itsestään: ”Minä matkasin paljon, 
kokeilin paljon, sain mahtitietoa monta?’ Yksi Väinämöisen pysy- 
vistä epiteeteistä on tietäjä iänikuinen (ikivanha tietäjä), ja Odinista 
sanotaan, että hän on ”kaikista viisain aina”.' Kuten olen jo edellä mai- 
ninnut, Väinämöistä on arvostettu eritoten syvien näkemystensä vuok- 
si Samaanien salaisissa tiedoissa, ja sama ominaisuus liitetään myös 
Odiniin.' Tämä kertoo Hävamälissa,”! kuinka roikkui kokonaiset 
yhdeksän yötä tuulenpieksämässä puussa, keihään haavoittamana ja 
itsensä itselleen uhraamanaan, ilman ruokaa ja sarvellistakaan juo- 
maa, jotta saisi riimut syvyyksistä, kuinka hän sitten oppi yhdeksän 

muinaista laulua Bölthornin'% viisaalta pojalta, Bestlan isältä, ja kuinka 
hän sen jälkeen alkoi viisastua ja saada viisautensa vuoksi arvostus- 
ta. Hän sanoo tuntevansa monia lauluja, joita ei tunne kuninkaan 
puoliso eikä myöskään yksikään ihmislapsi. Näillä lauluilla hän saa 
avun kaikkiin tilanteisiin ja suruihin, sairaudet paranemaan, vihol- 
lisen miekat tylsistymään ja huomion herpaantumaan, kahleet ja si- 
teet käsistä ja jaloista särkymään, vihollisen ampuman nuolen pysäh- 
tymään kesken parhaan vauhdin jne. Mikäli joku vahingoittaa häntä 
villin puun juurella, hän pystyy laulunsa voimalla kääntämään pahan 
vastustajaansa kohti. Mikäli talo syttyy palamaan, hän tuntee laulun, 
jonka avulla tuli sammuu heti. Yhtä nopeasti hän pystyy tukahdutta- 
maan vihan, joka leiskuu Hildingin poikien [siis sotureiden]'* välil- 
lä. On niin ikään hänen vallassaan nostaa myrsky tai tyynnyttää meri 
sekä kurittaa peikkoja niin, että ne erkanevat ruumiistaan ja mieles- 
tään. Kilven alla laulamalla hän pystyy suojelemaan ystäviään niin, 
että he palaavat taistelusta ja mistä hyvänsä vaarasta vahingoittumat- 
tomina. Hän sanoo osaavansa myös herättää henkiin hirteen ripuste- 
tun miehen niin, että tämä tulee puhumaan hänelle. Mikäli hän kaataa 
vettä nuoren miehen päälle, tämä ei kaadu miekasta osallistuessaan 
taisteluun. Mikäli hän haluaa nauttia valkeakätisen neidon suosiosta, 
hän kääntyy tämän ajatusten puoleen ja muuttaa tämän mielen. Hän 
pystyy luettelemaan kaikki aasat ja haltiat, pystyy laulamaan aasoille 
voimia, haltioille menestystä ja Hroptatyrille” viisautta jne. 

Yllä esitetty ei osoita mitään muuta kuin että Odin oli Väinämöi- 
sen tavoin vihitty moniin salaisiin, erityisesti magian piiriin kuuluviin 
taitoihin. Useimmat niistä taidoista, jotka Odinilla tässä sanotaan ole- 
van, liitetään myös paitsi Väinämöiseen, myös tuntemattomampiin 
Samaaneihin. Odinin sanotaan ilmaisseen itseään riimuin, mutta mitä 
nämä riimut merkitsevät? Tähän kysymykseen vastaa eräs tanskalai- 
nen mytologi seuraavin sanoin: 


Odinin riimuissa on se voima ja viisaus, jolla hän hallitsee kaikkea luon- 
toa, myös sen piilotetuimpia ilmiöitä ja jopa sitä, mikä antaa suurimman 
vastuksen ja mikä näyttää olevan vaikeimmin alistettavissa.!* 


a Petersen 1849, 213. 

Suomalaiset eivät tiettävästi tunteneet riimukirjoituksen taitoa, mutta 
Väinämöinen saavuttaa lauluillaan saman kuin mitä Odin Petersenin 
mukaan tekee riimuillaan. ”Hänen noitavoimansa” lausuu eräs suo- 
malainen kirjoittaja,? on rajaton, ja laulunsa ja kanteleensa avulla hän 
hallitsee sekä kuollutta että elävää luontoa” Kaikessa viisaudessaan 
ja näkijänkyvyssäänkin Väinämöinen joutuu muutaman kerran tur- 
vautumaan hankalissa tilanteissa yhteen jos toiseenkin kykyyn, ku- 
ten olemme aiemmassa nähneet. Samoin on laita Odinin kohdalla. 
Runossa nimeltä Veetamskviöa'* kerrotaan, kuinka Odin ratsastaa 
Sleipnir-hevosellaan Niflheliin' kysyäkseen neuvoa eräältä ennusta- 
jattarelta'*. Tällä matkalla hän tulee ensin Helin asunnolle, mistä hän 
ratsastaa ennustajattaren hautakummulle. Siellä hän laulaa kuolleiden 
loitsua, kunnes ennustajatar nousee ja alkaa laulaa. Tämä tuo tahto- 
mattakin mieleen Väinämöisen matkan Tuonen asunnolle ja Vipusen 
haudalle, vaikka lauluilla ei näytä olevan mitään yhteistä sisältönsä 
puolesta. Perustavanlaatuisempi on yhdenmukaisuus [Runo-] Eddan 
Vafbruönismälin ja sen Kalevalan runon välillä, joka kertoo Jouka- 
haisen ja Väinämöisen välisestä taistelusta. Toisessa paljastuu Odinin, 
toisessa Väinämöisen viisaus. Samalla tavoin kuin Joukahainen yllyt- 
tää Väinämöisen mittaamaan viisaammutta kanssaan suomalaisessa 
laulussa, muinaispohjoismaisessa runossa jätti Vafthrudnir'” haas- 
taa Odinin koettamaan kummalla heistä on enemmän tietoa. Runot 
päättyvät siihen, että Odin ja Väinämöinen lähtevät voittajina kamp- 
pailuistaan. 

Odinin ja Väinämöisen välinen merkittävä yhdenmukaisuus näkyy 
myös siinä, että molemmat esitetään runouden keksijöinä, vaikkakin 
he ovat sitä oleellisesti eri merkityksissä. Siinä kun Odin tuo jättien eli 
huurretursaiden?% luota maan päälle juoman, jonka nauttiminen antaa 
inspiraation ja runoilun lahjan, muovaa Väinämöinen kanteleen ja 
tuottaa oman henkensä syvyyksistä lauluja, joita jumalat, ihmiset ja 
eläimet kuuntelevat ihmetellen ja antaumuksella. Yksinomaan tämän 
ominaisuuden liittää Agricola runossaan Väinämöiseen, jota hän kut- 
suu nimityksellä Äinemöinen ja jonka hän lukee hämäläisten jumaluuk- 
siin. Tässä runossa ei mainita lainkaan kannelta, vaan Väinämöinen 


a Tengström 1845, 174. 

esitetään ainoastaan laulujen keksijäksi ja sivuutetaan näillä kolmella 
sanalla: ”Äinemöinen virdhet tacoi”, so. 'Äinemöinen takoi laulut. 
Pidetäänpä viisautta näin ollen yleisenä kyvykkyytenä ja kokeneisuu- 
tena tai noitataitona taikka runoutena, on todettava, että Odinin ja 
Väinämöisen ominaisuudet ovat varsin yhdenmukaisia keskenään.?”! 

Mikäli joku ei näissäkään ominaisuuksissa näe perustetta oletuk- 
selle suomalaisten ja skandinaavisten myyttien välisestä yhteydestä, 
hän voi palauttaa mieleensä ne merkittävät yhtäläisyydet, joita on nii- 
den laulujen välillä, [jotka kertovat] Joukahaisesta ja Vafthrudnirista 
ja [jotka kertovat] Odinin ratsastusmatkasta Heliin ja ennustajatta- 
ren luokse sekä Väinämöisen matkasta Tuonelaan ja Vipuseen, pu- 
humattakaan aiemmin esiin nostetuista yhtäläisyyksistä sammosta ja 
Grottista kertovien laulujen välillä. 

Tekemäämme Odinin ja Väinämöisen rinnastamista vastaan voi 
väittää, että viisaus muodostaa lyhyesti sanottuna Väinämöisen ai- 
noan merkitsevän piirteen, kun taas Odinilla on monta muutakin 
ominaisuutta ja häntä palvotaan pääasiassa voiman jumalana, tais- 
teluiden suojelijana ja voiton suojana. Tämä huomio on täysin oikea, 
eikä tarkoitukseni ole millään muotoa samastaa näitä hahmoja kaikil- 
ta osin. Minun on vain ollut mahdotonta sivuuttaa näin monta hei- 
dän kuvauksissaan silmiin osuvaa samankaltaisuutta. Myöskään juuri 
mainittu soturivoima, joka liitetään Odiniin, ei ollut varmasti vieras 
Väinämöisen yhteydessä, vaikkakaan hän ei turvautunut siihen kovin 
usein vaan käytti sen sijaan viisauden jalompaa voimaa. Kalevalassa 
on useampi kuin yksi todiste siitä, että tarvittaessa hän käsitteli miek- 
kaansa tehokkaammin kuin Lemminkäinen tai Ilmarinen. 

Sodanjumalana Odiniin on liitetty kaapu (hekla [is].]), jonka hän 
lainaa sankareille suojaksi taistelussa. On erittäin huomionarvoista, 
että myös Väinämöisellä uskottiin olevan tällainen viitta. Kalevalassa 
ei kerrota siitä mitään, mutta tällaisen käsityksen on pakko olla ollut 
tunnettu suomalaisten keskuudessa, kuten Ganander päättäväisesti 
esittää. Hän lausuu tästä suomalaisessa mytologiassaan ([1789], 101) 
seuraavasti: 


Väinämöisen viitta, takki ja (tai?) huopa oli niin suojeleva, että sitä pyy- 


dettiin panssariksi kiivaimmissa taisteluissa, jolloin sanottiin: 
Waippa vanhan Wäinämöisen, 

Kaapu kauka Lappalaisen, 
Sepä tänne tuotavohon 
Suurillen sotikeoillen. 


Odinille ja Väinämöiselle ovat yhteistä suojaavan viitan lisäksi myös 
laiva sekä nopea ja säyseä hevonen, jota Eddassa?” kutsutaan nimi- 
tyksellä Sleipnir. Vyötä, vakauden ja voiman symbolia, jonka suoma- 
lainen laulu liittää Väinämöiseen, ei ole liitetty Eddassa Odiniin vaan 
Thoriin.?*? 

Perustuvatpa esitetyt yhtäläisyydet Odinin ja Väinämöisen välil- 
lä sitten niin sanottuun alkusukulaisuuteen? suomalaisten ja indo- 
germaanisten kansojen välillä tai johtuvatpa ne keskinäisestä vuoro- 
vaikutuksesta skandinaavisten ja suomalaisten kansojen välillä 
myöhempinä aikoina, mikä vaikuttaakin minusta todennäköisem- 
mältä, on joka tapauksessa erittäin huomionarvoinen tosiasia, että 
nämä kaksi henkilöhahmoa ovat sekoittuneet keskenään. Tästä näyt- 
tää voitavan vetää johtopäätös, että koska Odinia kiistatta palvot- 
tiin jumalana, sama arvo on täytynyt myöntää myös Väinämöiselle. 
Kalevalan runot eivät tue tätä näkemystä poikkeuksitta, vaikka toki 
yksi jos toinenkin niistä vaikuttaa vahvistavan sitä. Sitä vastoin 
Ganander ja Lencgvist siteeraavat tiettyjä runokohtia, jotka selvästi 
osoittavat, että [Väinämöistä] on palvottu jumalana kaukaisemmas- 
sa menneisyydessä. Vastikään esitin joitakin säkeitä, joissa rukoil- 
laan Väinämöiseltä tämän viittaa suojaksi taistelussa. Gananderilla on 
myös toinen fragmentti, jossa pyhää neitsyttä pyydetään hakemaan 
Väinämöisen sulallisesta vyöstä simainen sulka kipeän kohdan paran- 
tamiseksi.” Sekä Lencgvist että Ganander? esittävät sen lisäksi ilman- 
jumalalle, Väinämöiselle, Ilmariselle ja neitsyt Marialle osoitetun ru- 
kouksen, joka kuuluu seuraavasti: 


Itse ilmoinen Jumala, 

Itse vanha Wäinämöinen, 

Itse seppä Ilmarinen, 

Neity Maria emonen 

Täsä myös tarvitahan, 

Tämä jakso jaksamahan, 

Tämä päästö päästämähän [...] 


a Lencgvist 1782, 26; Ganander 1789, 101. 295 

Nämä kirjoittajat esittävät todisteeksi Väinämöisen jumalallisesta ole- 
muksesta lisäksi sen, kuinka eräs kuuluisa karjalainen noita vastasi 
kysymykseen siitä, ketä pakanalliset suomalaiset pitivät ylimmäisenä 
jumalvoimana, seuraavalla tavalla: ”Itse vanha Väinämöinen ja neit- 
syt Maria emonen?” Lisäksi Porthan ja muut esittävät myös näke- 
myksen, jonka mukaan Väinämöinen oli sama henkilö kuin Ukko, 
ilmanjumala, mistä on esitetty todisteeksi, että Väinämöistä kutsutaan 
toisinaan nimityksellä Ukko vanha Väinämöinen, ja että salaman, jota 
yleensä pidetään Ukon aikaansaamana, toisinaan sanotaan olevan 
myös Väinämöisen ja Ilmarisenkin aiheuttama. Minusta vaikuttaa to- 
dennäköisemmältä, että Ukko ja Väinämöinen on toisinaan sekoitet- 
tu keskenään, mutta tällaisen sekaantumisen mahdollisuus edellyttää, 
että Väinämöistä on Ukon tavoin palvottu jumalana. Minusta hänen 
palvontaansa jumalana ei itse asiassa näytä voitavan epäillä; kysymys 
on pikemmin siitä, onko tämä palvonta alkuperäistä vai periytyykö 
se mahdollisesti myöhemmiltä ajoilta. Ennen kuin edes yritän vastata 
tähän kysymykseen, haluan vielä lausua muutaman sanan Kalevalan 
muista päähenkilöistä. 

Olen jo aiemmin maininnut, että Ilmarinen syntyi Väinämöisen 
tavoin ilmanjumalattaresta ja osallistui maailman luomiseen, ja että 
häntä anottiin ilmanjumalan ja Väinämöisen ohella osoittamaan tu- 
kensa sairaalle - näiden ominaisuuksien uskotaan todistavan hänen 
jumalallisesta luonnostaan. Sama koskee hänen nimeään, sillä Ilmari- 
nen on deminutiivi nimestä Ilmari, joksi häntä myös toisinaan kutsu- 
taan, ja sen kantasana taas on ilma. Tämän johdoksen oikeellisuuden 
tunnistaa esimerkiksi Kalevalasta, sillä runossa 24 (säe 524) hänen sa- 
notaan saapuvan Pohjolan matkansa jälkeen "man tuville”. Tämän 
perusteella olisi houkuttelevaa ajatella, että Ilmarista olisi palvottu 
ilmanjumalana. Agricolakin ilmoittaa, että Ilmariselta rukoiltiin mat- 
koille hyvää ja suotuisaa ilmaa, sillä vain tämä merkitys tulee antaa 
Agricolan sanoille ”Ilmarinen rauhan ja ilman tei, Ja matkamiehet 
edhesvei”. Lähes kaikki vanhemmat mytologit ovat antaneet niille 
merkitykseksi, että Ilmarinen hallitsi Väinämöisen tavoin salamoita, 
mutta tämä voidaan kyseenalaistaa. Mikäli Ilmarisella olisi kuiten- 
kin ollut jotakin tekemistä taivaallisen tulen kanssa, tästä voisi löy- 
tää selityksen siihen, että hän joutui maan päälle tultuaan tekemisiin 
maallisen tulen kanssa kun hänelle uskottiin sepän tehtävät. Näkemys 

Ilmarisesta ilmanjumalana saa lisäksi vahvistusta siitä, että votja- 
kit kutsuvat kristillistä jumalaa yhä tänä päivänä nimityksellä Ilmar 
(Inmar). Sana merkitsee pakanallisten votjakkien keskuudessa tai- 
vaan ja ilman jumalaa. ie Lappalaisessa mytologiassa nimi tavataan 
muodossa Ilmaris. Se viittaa jumaluuteen, jonka uskottiin aiheuttavan 
myrskyn ja kehnon ilman.? Näin ollen hänkin oli ilmanjumala. Mi- 
nusta näyttää todennäköiseltä, että näin on myös Ilmarisen laita, sillä 
luomisruno ilmoittaa selvästi, että hän takoi ilman kannen, taivaan- 
kaaren. Seppänä hänellä oli luonnollisesti vasara. Edda-opin mukaan 
Thor, joka määräsi ukonilmaa, oli myös ilmanjumala, ja hänellä oli 
Ilmarisen tapaan vasara. [Thor] ei käytä sitä niinkään käsityökaluna 
kuin aseena, jolla hän murskaa jättien päitä. 

Lemminkäisellä on, kuten olen jo aiemmin maininnut, runoissam- 
me monia eri nimityksiä, joiden joukossa on myös Ahti, deminutiivi 
Ahto. Ahdilla eli Ahdolla on, kuten olen jo aiemmin esittänyt, myös 
merenjumalan merkitys. Sanan etymologia näyttää viittaavan siihen, 
että tämä merkitys on itse asiassa alkuperäinen. Mikäli näin ollen ky- 
sytään, kuinka merenjumalan nimitys on voinut liittyä Lemminkäi- 
seen, en pysty vastaamaan tyydyttävästi muutoin kuin että meren- 
jumala Ahti ja sankari Lemminkäinen ovat alun perin olleet sama 
henkilö. Tämä näkemys saattaa vaikuttaa uskaliaalta, mutta jo esite- 
tyn lisäksi sen tueksi on yhtä ja toista. Kalevalan runossa 5 (säe 25-) 
kerrotaan, että merenjumalan asunto sijaitsi ”nenässä utuisen niemen, 
päässä saaren terheniser”; ja samassa paikassa sanotaan myös Lem- 
minkäisen (Vanha Kalevala, runo 11, säkeet 9-10) asuneen. Meren- 
jumalan omaisuus käsittää pääasiassa kalaa, ja vastaavasti kertoo laulu 
Lemminkäisestä, että kalat muodostavat hänen pääasiallisen ravinton- 
sa. Kalevalassa sanotaan (runo 11, säkeet 9-10): ”kaloin siinä Kauko 
kasvoi, Ahti ahvenin yleni” Meri on rauhaton, epävakaa, epäluotetta- 
va, ja samoin on laita Lemminkäisen luonteen kanssa. On varsin ku- 
vaavaa, että yhtä lailla mereen kuin Lemminkäiseen liitetään epiteetti 
lieto 'märkä, hyllyvä, epävakaa juuri molempien epävakaan luonnon 
vuoksi. Myös siitä löytyy mahdollisesti syvempi merkitys, että Lem- 
minkäinen ajelehtii laajalti ympäri vesiä ja päätyy lopulta yhdeksän ja 


a Leem 1767, 468. 

puolen meren taakse, kärsii haaksirikon, on jäätyä kiinni, jne. Hyvä 
kuulo, jonka runot (Kalevala, runo 26, säkeet 5-6) liittävät häneen, 
voi saada selityksen siitä, että veden asukkaat, kalat, erottavat helposti 
vähäisimmänkin äänen. 

Tässä esitetyn perusteella näyttää siltä, että Ilmarista ja Lemmin- 
käistä olisi alun perin palvottu elementtivoimina eli ilman ja veden 
jumalina. Mikään ei ole tavallisempaa pakanallisissa uskonnon muo- 
doissa kuin että jumalat tällä tavoin syntyvät uudelleen ihmisinä. Eri- 
toten polyteismin luonteeseen kuuluu antaa jumalten hiljalleen ottaa 
ihmismäinen muoto. Mikäli uskonto tunnustaa useita jumalia, on 
kunkin jumalan tehtäviä luonnollisesti rajattava ja rajoitettava suh- 
teessa muihin, ja jokainen yksittäinen jumala näyttäytyy näin ollen 
rajallisena olentona. Tämän mukaisesti lausuu myös eräs tunnettu 
kirjoittaja: "Mi suurempi ero (eri jumalten välillä) ilmenee, sitä ra- 
jallisempia ja rajoittuneempia ne ovat, sitä selvemmin ihmismäisem- 
miksi ne tulevat, kunnes ne ovat tyystin jumalallisuuden ulkopuolella 
pelkkinä ihmisinä eivätkä siis enää uskon kohteina vaan historialli- 
sina henkilöinä” 

Tämä prosessi oli suomalaisessa mytologiassa luonnollinen, sillä 
jumaliin liitettiin osittain inhimillisiä attribuutteja ja ihmisten kanssa 
yhdenmukaisia tehtäviä, kuten olen aiemmin pyrkinyt tuomaan esiin. 
Sekin seikka on huomionarvoinen, että monet Kalevalassa juma- 
luuksina esiintyvistä henkilöhahmoista ovat saaneet myöhemmissä 
kansankertomuksissa lähes inhimillisen hahmon. Tämä ei koske 
ainoastaan Tapiota, Syöjätärtä, Wornaa ja muita vaan lisäksi, ellen 
erehdy, myös itse taivaallista Ukkoa, joka vaeltelee toisinaan maan 
päällä ja suorittaa mahtavia tekoja. Näin ollen on aivan mahdollis- 
ta, että Väinämöinen, Ilmarinen ja Lemminkäinen, jotka Kalevalassa 
esiintyvät mahtavina sankareina, olisivat jonakin aiempana aikakau- 
tena esiintyneet jumalina. Olen aiemmassa verrannut Väinämöistä 
Odiniin, ja on tunnettua, että jälkimmäinen jumaluus on saanut myö- 
hempinä aikoina yhä inhimillisempiä ominaisuuksia ja että häntä on 
pidetty noitataitoisena kuninkaana. Vastaava kohtalo koitui myös 
muille aasoille. Kreikkalaisten Zeus, roomalaisten Janus jne. muuttui- 
vat myös aikojen kuluessa historiallisiksi henkilöiksi. Vielä enemmän 
todisteita jumalten inhimillistymisestä löytyy Orientista. Toisaalta eri- 
tyisesti länsimaista löytyy lukuisia todisteita myös siitä, että kuuluisia 

sankareita on kuolemansa jälkeen alettu kunnioittaa jumalkultilla, 
minkä vuoksi monet kenties haluavat uskoa, että sen sijaan, että Kale- 
valan kolme sankaria olisi alennettu jumalista ihmisiksi, [heidät] oli- 
sikin päinvastoin korotettu jumaliksi sen jälkeen kun [he] ovat ensin 
olleet ihmisiä. Voisi myös heittää oletuksen, että Väinämöisen juma- 
lalliset ominaisuudet olisi lainattu edda-opista. Tämä heitto havaitaan 
kuitenkin lähemmin tarkasteltuna täysin pitämättömäksi. On helppo 
ymmärtää, että ihmistynyt merenjumala esiintyy sellaisena kevyt- 
mielisenä, seikkailuihin valmiina viikinkinä kuin Lemminkäinen. 
Sitä vastoin ei ole mahdollista käsittää, kuinka Lemminkäinen olisi 
voinut muuttua merenjumalaksi. Vastaavasti siinäkään ei ole mitään 
luonnotonta, että Ilmarinen, hallittuaan jumalana tuulia ja salamoita, 
käsittelee inhimillisessä hahmossaan palkeita ja ahjon hehkua, mutta 
vastakkaisen väittäminen johtaa lievästi sanottuna naurettavuuksiin. 
Mikäli Ilmarinen ja Lemminkäinen ovat ihmishahmoisia jumalia, 
tämän on luonnollisesti koskettava vielä suuremmassa määrin Väi- 
nämöistä, koska hän ylittää nämä ystävänsä ja luotetut kumppaninsa 
kaikissa suhteissa. Elementti, johon hän jumalana näyttää pääasialli- 
sesti vaikuttaneen, on epäilyksettä maa. Jo luomistapahtumassa hän 
huolehtii eniten siitä, ja myöhemmin hän kylvää siihen kaikenlaisia 
kasveja ja puita, valmistaa niittyjä, tekee pelloista hedelmällisiä jne. 
Hänen jatkuva yrityksensä tehdä ihmisistä onnellisia näyttää myös 
merkitsevän sitä, että häntä palvottiin maanjumalana. Lencgvistin? 
mukaan jotkut kirjoittajat ovat pitäneet Väinämöistä veden jumaluu- 
tena ja perustelleet näkemyksensä nimellä, joka heidän ortografiansa 
mukaan kuuluu Weinemoinen ja joka merkitsisi 'veden emoa (wein eli 
ween emoinen),?” mutta tätä näkemystä vastaan Lencgvist huomaut- 
taa perustellusti, että Väinämöinen kuvataan runoissa aina mieheksi. 
Todennäköinen kantasana Väinämöiselle on Väinä, joka tavataan 
Topeliuksella (Wanhoja Runoja, 5. vihko, s. 1) ja jonka deminutiivi- 
muoto Väinö on käytetympi. Väinämöisen sijaan Agricola kirjoittaa 
Äinemöinen, ja tämän kirjoitustavan puolesta puhuu se seikka, että 
suomen kielessä lisätään v sanan alkuäänteessä usein aspiraatioksi 
vokaalin eteen, kun taas altailaisissa kielissä se ei yleensä sovi tähän 


a Lencgvist 1782, 35. 

paikkaan. Olisin taipuvainen yhdistämään kyseisen kannan sanaan 
aina, jolla tataarit pääasiassa kutsuvat maan henkiä, ja tällä tavoin 
Väinämöisen olemus maan jumaluutena saisi lisävahvistuksen. 

Olen jo aiemmassa maininnut sen omintakeisen seikan, että 
suomalaisessa mytologiassa on jumaluuksia kaikille mahdollisille ele- 
menteille ja että yksin maaperältä puuttuu minkäänlainen kattava ju- 
maluus. Syy tähän saattaa olla juuri siinä, että maaperälta ryövättiin 
jumalallinen hallitsijansa Väinämöisen inhimillistymisen myötä. Toi- 
sin on meren ja ilman suhteen. Merenjumala Ahti esiintyy tiettävästi 
ihmishahmossa maan päällä, mutta siitä huolimatta hän jatkaa majai- 
luaan tyystin eri hahmona vedessä, missä hallitsee aaltoja. Mitä tulee 
Ilmariseen, on Ukko eli ukkosenjumala saanut osakseen ilman hallit- 
semisen, mikä alun perin näyttää kuuluneen edellä mainitulle. 

Mikäli äskeisen esitykseni mukaisesti Väinämöinen, Ilmarinen 
ja Lemminkäinen muodostavat jumalkolmikon, on myös Louhelle, 
Louhittarelle eli Loviattarelle myönnettävä paikka Suomen kansan 
jumaluuksien joukossa, sillä hänen mahtinsa on varsin lähellä heidän 
mahtiaan. Itse asiassa Lencgvist* on jo kauan sitten ilmaissut tämän 
näkemyksen ja esittänyt todisteena, että Louhi käsitetään kylmyyden 
ja pahimpien sairauksien äidiksi ja että hänen uskotaan synnyttäneen 
maailmaan koiran ja suden. Lisäksi hänen uskotaan pystyneen sekä 
aiheuttamaan että estämään kaikkia mahdollisia onnettomuuksia. 
Useimmat näistä ominaisuuksista liitetään häneen myös Kalevalassa, 
ja monet niistä ovat sen luonteisia, että muinaissuomalaisten uskon- 
non näkökulmasta niistä voidaan puhua jumalallisina kykyinä. Hä- 
nen jumalallista luontoaan kuvaa myös se seikka, että Ilmarinen ve- 
toaa tulenloitsimislaulussaan Pohjolan poikaan, jota on pidettävä joko 
Louhen miehenä tai poikana, rinnan Panun ja Ukon kanssa. Tämä 
rukous kuuluu seuraavasti: 


Tule poika Pohjolasta, 
Lapsi täyestä Lapista, 
Mies pitkä Pimentolasta, 
Korpikuusien kokoinen, 
Suopetäjän suuruhinen, 


a Lencgvist 1782, 44-46. 

Hyiset kintahat käessä, 
Hyiset saappahat jalassa, 
Hyinen lakki päälaella, 
Hyinen vyöhyt vyölle vyötty! 
Tuoos hyytä Pohjolasta, 
Jäätä kylmästä kylästä! 

Paljo on hyytä Pohjolassa, 
Jäätä kylmässä kylässä, 
Hyyss' on virrat, jäässä järvet, 
Ilmat kaikki iljenessä; 

Hyiset hyppivät jänikset, 
Jäiset karhut karkelevat, 
Keskellä lumi-mäkeä, 
Lumi-vaaran liepehellä; 
Hyiset joutsenet joluvat, 
Jäiset sorsat soutelevat 
Keskellä lumi-jokea, 

Jäisen kosken korvaksella. 
Hyytä kelkalla vetäös, 

Jäätä reellä reutoellos, 
Tuiman tunturin laelta, 
Vaaran vankan liepeheltä! 
Sillä hyyllä hyy'yttele, 
Jää-vilulla jäähyttele 

Tulen viemiä vikoja, 

Panun tuiki paahtamia! 
(Kalevala, runo 48, säkeet 324-354.) 


Edeltävissä säkeissä vedotaan myös Turjan tyttäreen, jolla tarkoitet- 
taneen varsinaisesti Pohjolan tytärtä. Hänestä kerrotaan lisäksi Kale- 
valassa (runo 8, säkeet 28-30), että hän istui ilman kaarella ja kutoi 
kultaista kangasta, mikä paljastaa mitä selvimmin hänen jumalallisen 
olemuksensa. 

Mikäli nyt esitetyt näkemykset ovat oikeellisia, on helppoa nähdä, 
että suomalaisilla jumaltaruilla?* on tiettyjä kosketuskohtia muinais- 
skandinaavisten ja germaanisten kanssa yleensäkin. Meillä on tässä 
merkittävä jumalkolmikko, joka käsittää Väinämöisen, joka vastaa 
Odinia, Ilmarisen, jolla on yhtäläisyyksiä Thorin kanssa, sekä Lem- 
minkäisen, jota voi rohkean ja sotaisan luonteensa vuoksi verra- 
ta Tyriin?. Lemminkäinen muistuttaa lisäksi kuolintapansa vuoksi 

myös Baldia”", sillä kuten tämä kuolee sokean Hödin*' ampumasta 


mistelinoksasta, myös Lemmen-pojan tappoi Pohjolan sokea paimen 
näennäisen harmittomalla aseella — ”umpinaisella putkella”? Kaikkia 
näitä kolmea jumalaa voi yleisesti verrata aasoihin, kun taas toisaal- 
ta Pohjolan asukkailla on paljon yhtäläisyyksiä jättien kanssa. Lisäksi 
Louhi, Pohjolan emäntä, muistuttaa sekä nimensä että toisia jumalia 
kohtaan osoittamansa vihamielisyyden puolesta Lokia. Mutta emme 
halua täydentää tämän pidemmälle näitä vertailuja, sillä tämä tie on 
liukas ja johtaa helposti eksyksiin. Sitä paitsi muinaispohjoismaista 
mytologiaa on selvitetty vasta heikosti, ja suomalaisen suhteen ei ole 
edes materiaaleja saatu kokonaan talteen?" 

[stam] Termi voi viitata tekstissä heimoon, kantaheimoon tai kansaan. 
Castren ei käytä termiä täysin johdonmukaisesti missään näistä merkityk- 
sistä, ja käännöksessä se on tulkittu tilanteesta riippuen jollakin näistä 
tavoista. 

[elementar-gudar] Termi viittaa lähinnä peruselementtien jumaluuksiin. 
Näitä olivat Castrenin mukaan ilma, vesi ja maa sekä tulkinnasta riippuen 
myös esim. metsä ja tuli. Castrén viittaa elementtijumaluuksilla myös 
luonnonvoimiin (esim. ukonilma), joita palvottiin itsenään erotuksena 
erikseen personifioidusta jumaluudesta luonnonvoiman takana. 

[bragt] 

Tässä Castrén viittaa kulttuurien kehittymiseen ja tämän kehityksen eri 
tasoihin, ei yksittäisen ihmisen kehitykseen. 

[så vida den erkänner den subjektiva viljans beroende af en objektiv] 
Castrén tarkoittanee tällä melko vaikeasti avautuvalla, tiiviisti ilmaistulla 
ajatuksella muutosta, joka tapahtui, kun käsitys ihmisen (Samaanin) ky- 
vystä vaikuttaa suoraan luontoon vaihtui käsitykseen, jonka mukaan vai- 
kutus tapahtui välittäjien (henkien tai jumalten) kautta. 

[moment] 'pykälä'. 

Nämä esimerkit ovat Gananderilta (1789), sv. Jumala. 

Jorma Koivulehto (1999, 228) esittää sanan jumala kannan *juma joh- 
tuvan indoarjalaisesta jumaluusnimityksestä (*juma- < arjal. *dyumän-). 
Janne Saarikivi (2014, 207 alaviite 11) esittää vedoten suomalais-ugrilais- 
ten kansojen tapaan viitata ylimpään jumalaansa "ylhäällä olevana” ju- 
maluutena, että sanan jumala pääte Ja edustaa varhempaa muotoa ylä. 
Siinä missä sana *juma on viitannut 'jumalaan ylipäätään', sana jumala 
viittaisi siis "ylimpään jumalaan, ylijumalaan'. 

Sana kudai viittaa tässä yhteydessä tataarien ylijumalan seitsemään poi- 
kaan, mutta erisnimenä (Kudai) se viittaa itse ylijumalaan. 
Tundranenetsin sanalla num on kolme perusmerkitystä. Se tarkoittaa tai- 
vasta, säätä ja nenetsien taivaanjumalaa, Jiljebja' paertja, 'elämäntekijä', 
on historiallisissa lähteissä toisinaan numin kanssa synonyyminen, toisi- 
naan tästä erillinen hahmo. Molempien asuinpaikkana pidetään taivasta 
eikä niistä kumpaakaan pidä lähestyä ilman Samaanin apua. 

Kamassin kieli on kuollut. Sen viimeinen puhuja Klavdija Plotnikova kuoli 
vuonna 1989. 

Tässä Castren viittaa sanaan jumala. 

Pyhän Olavin saagan (Óláfs saga Helga) teksti kuuluu alkukielellä [...] en í 
garðinum stendr goð Bjarma er heitir Jömäli (Jönsson 1911, 313) ja Bösin 
ja Herrauörin saagan (Bósa saga ok Herrauös) teksti kuuluu Þar er göfgat 
goö pat, er Jömali heitir (Jönsson & Vilhjälmsson 1944, 478). Perusmuo- 
dossa nimitys on siis käsikirjoituksissa Jömäli tai Jömali, joka taipuu mui- 
naisislannissa genetiivissä, akkusatiivissa ja datiivissa muotoon Jömäla tai 
Jömala. 

[edda-läran] 'skandinaavinen mytologia'. Skandinaavien mytologiaa on 
tulkittu etupäässä keskiajalla ylös kirjoitetun myyttisen runouden, niin 

kutsutun edda-runouden perusteella. Tätä runoutta on säilynyt lähin- 
nä vain yhdessä, Islannissa 1200-luvun jälkipuolella kootussa käsikirjoi- 
tuksessa (GKS 2365 4to), jota kutsutaan nimellä Codex Regius. Runo- 
kokoelmaa kutsutaan myös Runo-Eddaksi. Keskiajalta on myös peräisin 
niin kutsuttu Proosa-Edda tai Snorrin Edda, sen oletetun kirjoittajan, 1200- 
luvun ensimmäisellä puoliskolla eläneen islantilaisen Snorri Sturlusonin 
mukaan. Proosa-Edda on proosamuotoinen perinteenmukaisen islanti- 
laisen runouden sepittämisen opas. Runoudessa ovat keskeisessä roolis- 
sa erilaiset viittaukset mytologiaan, joten oppaassa on esitetty jumalten, 
jättien ja erilaisten myyttisten olentojen nimitysten ja kuvausten lisäksi 
myös myyttisiä kertomuksia, joiden on tarkoitus selventää mytologiaa lu- 
kijalle. Vaikka tekstit on kirjoitettu Islannin oltua kristitty jo vuosisatojen 
ajan, niitä pidetään monin osin avaimina esikristilliseen skandinaaviseen 
uskomusmaailmaan. 

[/n der gesammten Lehre von den Aimos möchte ich eine Nachbildung der 
germanischen Edda-Lehre und ihrer verschiedenen Heime (Muspelheim, 
Fiflheim, Jotunheim) wiederkennen, zumal da die Zauberer wenig Uebe- 
reinstimmung in ihren Lehren beobachten und ihre armselige Umgebung 
mit fremden Erzeugnissen ausschmicken.] 

Lönnrot 1836. 

Vrt. Lönnrot 1836, missä Lönnrot esittää, että jumala merkitsi alkujaan 
"taivaan tuojaa eli luojaa', sittemmin 'kaiken luojaa', ja että vasta myö- 
hemmin ajateltiin olevan muitakin jumalia. Tällöin pääjumalaa, taivaallis- 
ta jumalaa, olisi alettu kutsua Ukoksi. 

Tässä kohden näkyy erityisen selvästi Castrenin ajattelu uskonnon kehit- 
tymisestä, joka vastaa Hegelin ajatuksia uskonnon kehittymisestä poly- 
teismistä monoteismiin. Vrt. Hodgson 1988, 268-270. 

[C'est une expression respecteuse, comme en francois monsieur] 
Lencgvist 2011, 9-10. 

Renvall 1826, 10, 40. 

Aluksi jumala oli siis Castrenin mukaan merkitykseltään "taivaanjumala, 
jonka epiteettinä saattoi olla ukko; sittemmin ukko tuli merkitsemään 
"taivaanjumalaa", jolloin taas jumala saattoi toimia sen epiteettinä. 
Ukkosenjumala Thor (isl. Pörr) suojeli aasoja, skandinaavien jumalia, 
kaaosvoimia edustavilta jäteiltä (jotnar), ja tässä tehtävässä Mjollnir- 
niminen vasara oli hänelle välttämätön apu. 

[saga] "kertomus, taru, satu, saaga’ Castrén käyttää termejä saga ja sago- 
berättelse laveasti kansankertomuksista eikä ainoastaan yhdestä kansan- 
kertomusten lajista, saduista, tai islantilaisesta saagakirjallisuudesta. Suo- 
mennoksessa on jouduttu tulkitsemaan merkitys tilannekohtaisesti. 
Grimm 1845, 90. 

Vrt. Lönnrot 1836. 

Vrt. Grimm 1844, 160. 

Ks. Uusi Kalevala, runo 36, säkeet 235-250. 

Akka- ja ämmä-johdannaisista paikannimistä ks. Kaija Mallat (2007). 
Ukkoa koskevaa keskustelua on käyty Castrenin jälkeenkin paljon. 
Ks. esim. Harva 1948, 74-151; Haavio 1959, 79—102; 1961; Salo 2012 I, 
472-477. 

[spätrummor] 

Lönnrot 1840-1841. 

Lönnrot 1849, runo 11, säkeet 39-42. 

Ks. Lönnrot 1849, runo 48, säkeet 151—178. 

Vrt. SKVR VII, loitsut: 711; 1,: 292; 294; 319 (Castrenin taltioima). Castrén 
tunsi siis vaihtoehtoisiakin tulensyntymyyttejä, mutta hänen voi olettaa 
kyseenalaistaneen näiden arvon mytologian lähteinä esimerkiksi ristirii- 
taisuuden vuoksi suhteessa omaan mytologianäkemykseensä (Vrt. SKVR 
|,: 250 ja tämän teoksen s. 296-297) tai kristillisen vaikutuksen turmelemi- 
na (SKVR LL: 240). 

Tapa on edelleen käytössä. Savulla pyhitetään ja puhdistetaan ihmiset tai 
ympäristö ennen rituaaleja. (Golovnev 1995; Ljarskaja 2015.) 

Sittemmin Uno Harva (1948, 164-169) on käsitellyt aihetta myöhäisten 
perinnetallenteiden pohjalta. 

[personliga ändelsen], varsinaisesti feminiinijohdin. 

Nimi tulkitaan taivutusmuotonsa (Ahti : Ahdin (ei *Ahden)) vuoksi ny- 
kyään melko nuoreksi, ja siksi sen katsotaan olevan lainattu. Nimen ety- 
mologiaa on käsitellyt hiljattain Mikko Heikkilä (2013), joka esittää nimel- 
le kolme rinnakkaista, eritaustaista etymologiaa. Kaksi näistä palautuisi 
muinaispohjoismaisiin kieliyhteyksiin vaurauteen liittyvin merkityksin. 
[... überhaupt scheinen Wassergeister gern Seelen festzuhalten.] 

Tursaan merkityksen myöhemmistä tulkinnoista ks. Harva 1933; Haavio 
1967, 102-124; Salo 2012 I, 48-53. 

Isl. þurs; Castrén oli yksi ensimmäisiä, joka esitti tämän yhteyden (Siikala 
2012, 223). Aiemmin yhteyden oli tuonut esiin Jacob Grimm (1845, 67). 
Alkuperäistekstissä muodossa [dricka vört, eller buska, färskt gäsit dricka.] 
Renvall 1826, 146. 

[slägtet eller slaget] 

Parne on nenetsien aliseen maailmaan sijoittama, pahantahtoinen henki, 
joka saa toisinaan epiteetin sjesawei 'pihkainen' (Lehtisalo 1924, 40-42). 
Nykykäsityksen mukaan sana hiisi on alkujaan merkinnyt kulttipaikkaa tai 
kalmistoa ja sellaisena siis yhteisölle hyvin keskeistä maastonkohtaa. Sana 
olisi saanut yliluonnollisen olennon merkityksen vasta kristinuskon vaiku- 
tuksesta. (Ks. Koski 1967, 214-220; Anttonen 1996, 116—118.) 

Ks. Rühs 1827, 171—174. 

Kalevala, runo 17, säkeet 115—118. 

Tämä on Sigfrid Aaron Forsiuksen latinannos (Forsius 1778, 114), suomen- 
nettuna 'Hisis jahtaa vihaisia karhuja ja susia." Forsiuksesta ks. Harva 1948, 
24. 

[p/lägo-andar] 

Pyhä Stephanus, suomalaisittain Tapani ja karjalaisittain Tahvana, liitet- 
tiin Pohjoismaissa sydäntalven hevosjuhliin, mistä todennäköisenä muis- 
tumana Suomessakin käytiin pitkään tapaninpäivän hevosajeluilla. Vie- 
nan Karjalassa Tahvana esiintyi myös Matka-Teppona, jota rukoiltiin 
matkoilla neuvomaan kulkijalle tietä. 

[Högasien] eli Keski-Aasia määritellään teoksessa Nordisk familjebok 
(1892, 964) seuraavasti: Sedan namnen Buchariet, Turan och Tatariet 
kommit ur bruk och Hög-Asien nyttjas blott som rent geologisk term, 

gvarstä i det allmänna spräkbruket Central-Asien säsom betecknande ett 
område, hvilketutan närmare bestämda gränser ligger mellan Vest-Sibirien 
i n., Kaspiska hafvet i v., Persien, Afganistan och Tibet i s. och Mongoliet 
i ö. (dock ofta med den utsträckning, att det äfven omfattar hela Gobi- 
öcknen i ö. och Tibetis.), samt Turkestan, än såsom synonymt med Central- 
Asien (utom Tibet och Gobi), än äter och oftare säsom betecknande 
vestra och största delen deraf. De flesta nyare geografer hafva emellertid 
enat sig om en noggrannare bestämning på det sätt att Central-Asien 
omfattar de fyra orografiskt strängt skilda områdena: Turkestan, deladt 
i Vest-Turkestan och Öst-Turkestan, Dsungariet och det egentliga Gobi 
(ö. om Tarimbäckenet), hvilket sistnämnda dock af några geografer icke 
inbegripes i Central-Asien. 

[trollord] 

Sana tadebtsjo merkitsee šamaanin apuhenkeä, jota tämä kutsuu rituaa- 
lissa avukseen. Sana on peräisin tundranenetsin sanasta tadebja, joka 
merkitsee šamaania. 

Sana ngitarma, tundranenetsin länsimurteilla itarma, on ihmisen kuol- 
tua hänen kuvakseen tehty nukke, jota säilytetään vainajan perheen ko- 
dassa. Se on myös vainajista käytetty nimitys. Läntisten nenetsien parissa 
ngitarma-nukke on ilmeisesti tehty ainoastaan Samaanin kuoltua. 
[rangskilnad] 

[förstörda Iifs-andar] (Ganander 1789, 36.) 

[små elfvar, flygande genier] (Ganander 1789, 36.) 

[snöfjun, små barn-dockor, eldstrimmor] (Ganander 1789, 36.) 
[kyrkspöken] 

[vä/nad] 

Renvall 1826, 247. 

[gast] 

[spöke] 

[stämplar emot menniskorna förderfliga anslag] 

Renvall 1826, 155. 

[underjorden] 

Tästä esimerkistä näkee erityisen hyvin, kuinka Castrén käyttää käsitysten 
ikäämisen välineenä analogiaa sanan ja sen tarkoitteen välillä mukaan lu- 
kien tarkoitteeseen liittyneet käsitykset. Sanan ikä antaisi siis analogian 
mukaan viitteita myös siihen liittyvien käsitysten iästä. Hän jättää vähem- 
mälle huomiolle ongelmat, jotka liittyvät sanojen merkitysten tai sanoihin 
vielä löyhemmin liittyneiden käsitysten muuntumiseen aikojen saatossa. 
Kalevala: "nukutteli nuivan joukon.” Runo 15, säe 230. 

Kalevala: "Ei Tuoni sanoja anna, Mana mahtia jakele!” Runo 16, säkeet 
323-324. 

Kalevala: "Äijä on sinne saanehia, vähä tuolta tullehia” Runo 16, säkeet 
393-394. 

"Väinämöisen ajat” viittaavat aikaan, jolloin kalevalamittaiset runot (jois- 
sa Väinämöinen esiintyy) sepitettiin eikä niinkään ota ainakaan tässä yh- 
teydessä kantaa Väinämöisen historiallisuuteen henkilöhahmona. 
Jessen-Schardebøllin teksti kulkee rinnan tanskan- ja latinankielisenä. 
Alkuteksti viittaisi molemmilla kielillä lintujen vaihtelevaan kokoon 

pikemmin kuin erilajisuuteen. [Fuglene vare af forskiellig Storrelse: nogle 
somSvaler;noglesomSpurrer;andresom Ryper, Ørne, Svaner, Teddere, Heirer, 
Uhrhaner, og Høge] - [Aves non unius magnitudinis erant, aliis hirundines, 
passeres aliis, nonnullis lagopodes, aqvilas, cygnos, gallos sylvestres, 
accipitres, & colymbos, mole corporis æqvantibus.] (Jessen-Schardebøll 
1767, 25.) Castrén vaikuttaa viittaavan saivolintujen moninaisiin lajeihin, 
mutta tässä käännöksessä muotoilu on saatettu vastaamaan Jessen- 
Schardebøllin alkuperäistä tarkoitusta. 

Jessen-Schardebøllin latinankielisessä tekstissä tämä on ilmaistu muo- 
dossa [... jugi artis magicæ, per Juoigen & Myran, exercitio] (Jessen- 
Schardebøll 1767, 28-29). 

[Att nogot ær quar effter doeden, troo thee, hvvarfoere the och sky 
myket foer the doeda.] 

[The offra doeden eller the framledne doede] 

Termi irle-khan viittaa yleisnimenä manalanjumaluuksien joukon jäseneen, 
erisnimenä (/rle-khan) se voi viitata myös manalan ainoaan jumaluuteen. 
Nga, tundranenetsin länsimurteilla A, on Numin vastapuoli, alisen maan 
jumala. Termillä voidaan viitata myös yleisemmin pahoihin henkiin. 
[mera hyfsade] 

[af en mera andlig natur] 

[genier] 

[Pä jorden skall tu för mig springa, 

I Blåkulla skall jag för thig brinna] 

[Smör och ost skall du mig bringa, 

Och derför (skall jag) i helvetet brinna.] 

Ennen muuta Ganander 1789, 34-36. 

Vrt. Ganander 1789, 35-36. 

Toisin sanoen haltioissaan. Moni Castrénia edeltäväkin kirjoittaja oli liit- 
tänyt haltia-sanaan haltioitumisen tilan, joskaan ei näin konkreettisesti. 
Esim. Ganander (1789, 9) mainitsee sanan viittaavan myös 'ihmisen luon- 
teeseen ja luontoon'; Renvall (1826, 50) selittää haltioissa olemisen 'hal- 
tioitumisen tilaksi, status ecstaseos'. 

[bilder]: jonkinlaiset jumalkuvat, patsaat tai talismaanit. Sana kuva (bild) 
viittaa tässä teoksessa tämäntyyppisiin esineisiin pikemmin kuin esim. 
piirroksiin tai maalauksiin. 

[elementära makter] 

Henkityyppi nimitykseltään aina merkitään vastedes kursiivilla, jottei se 
sekoittuisi suomen kielen adverbiin aina. 

[religions-lära] 

Sihirtja-, tundranenetsin länsimurteilla sirtja-perinnettä on tulkittu niin 
myyttisenä kuin historiallisenakin perinteenä. Nenetsit liittävät jotkut 
kertomukset maasta löytyviin mammutinluihin, joiden he uskovat liitty- 
vän ennen heitä maassa eläneisiin ihmisiin. Nenetsejä ennen Jäämeren 
rannoilla on elänyt lukuisia, nykyään paleoeuraasialaisiksi kutsuttuja 
metsästäjä-keräilijäyhteisöjä, joista tiedetään hyvin vähän. (Ks. Lukin 2011.) 
TSuudi-nimitys viittaa yhteen tai useampaan Luoteis-Venäjällä asuneeseen 
suomalais-ugrilaiseen väestöryhmään, joita ei ole pystytty tarkemmin 
identifioimaan (ks. Saarikivi 2006, 11, 14). Castrenin maininta suomalaisista 

tundran vanhempina asukkaina liittynee tuohon aikaan vallinneeseen 

vaellusteoriaan, jonka mukaan suomalaiset olisivat siirtyneet kansana idäs- 

tä ja kaakosta nykyisille asuinsijoilleen. Se liittynee myös suoraan Castre- 

nin nk. uralilais-altailaiseen hypoteesiin, joka esittää itäiset ja kaakkoi- 

set kontaktit keskeisiksi suomalaisten kielellisen — ja myös olemuksellisen 

— alkuperän suhteen. (Vrt. s. 265.) 

[s/lutstafvelsen] 

[härlednings-ändelse] 

[gudabild] 

Castrenin määritelmä tässä vastaa fetisismin määritelmiä hänen aikanaan 

ja häntä ennen, vrt. s. 51-52. 

Tästä kohtaa Castren on yliviivannut alkuperäisessä käsikirjoituksessa seu- 

raavan tekstiosion: 
[...] mutta on ennenkuulumattoman teennäistä väittää kristillisen fana- 
tismin ja myös yleisen, mukaan lukien monien oppineiden tiedemies- 
ten, käsityksen mukaisesti, että jumaluuksilla ei olisi niiden esiintymis- 
ten perusteella muuta itsenäisyyttä kuin se joka ilmenee kuvassa. On 
nimittäin yksilöitä, mahdollisesti jopa kokonaisia heimoja ja mahdol- 
lisesti jopa tiettyjä kansoja, jotka tuskin osaavat sanoa jumalkuvistaan 
enempää kuin että nämä kuvat, kun niihin vedotaan rukouksin ja uh- 
rein, suovat ihmiselle sekä terveyttä että hyvinvointia ja kaikkia muita 
elämän mukavuuksia. Mikäli heiltä kysytään, miltä hengiltä kivenkap- 
pale tai nahka on saanut niin tavattoman voiman, saadaan useimmis- 
sa tapauksissa tyytyä tähän vastaukseen: "Emme tiedä, mutta palvom- 
me samanlaisia jumalia kuin isämme palvoivat ennen meitä ja joiden 
turvissa he elivät onnellisen elämän.” Sen pidemmälle ei yleensä ulotu 
Samaanienkaan tietämys, mutta heidän keskuudessaan on kuitenkin 
myös viisaita miehiä, jotka ovat antaneet minulle paremman selityksen 
jumalkuvien merkityksestä. He tukeutuvat siihen jo aiemmin käsittele- 
määni dogmaan, että koko luonto on täynnä henkiolentoja, joilla on 
kyky vaikuttaa ihmisiin sekä hyväätekevällä että vahingoittavalla tavalla. 

Asiasisältö tulee esiin muualla tekstissä, mutta viittaus "kristilliseen fana- 

tismiin” on ainutkertainen. 

Castrén käyttää tulkintaansa lähinnä 1700- ja 1800-luvuilla koottuja ai- 

neistoja, joista tapaa haltia- ja sielu-uskon merkkien lisäksi rukouksia ja 

vetoomuksia, jotka on osoitettu suoraan jumalillekin. Aineiston myöhäi- 

syydestä huolimatta hän liittää rukoukset uskonnonhistorian varhaiseen 

vaiheeseen ja pyrkii näin osoittamaan suomalaisten uskonnolisen ajatte- 

lun ja sitä myötä kulttuurin kehittyneisyyden jo tuolloin. Arvio liittynee 

ainakin osin ajan suomalaisuuskeskusteluihin. 

so. kreikkalaiskatolinen eli nykytermein ortodoksinen. 

[förskjuten] 

[innefatta] 

Óláfs saga helga, luku 133 (Jönsson 1911, 313). 

Bósa saga ok Herrauös, luku 8 (Jönsson & Vilhjálmsson 1944, 478-482). 

Vrt. Lönnrot 1836. 

Tässä viitataan paavi Gregorius IX:n Uppsalan arkkipiispalle joulukuussa 

1237 osoittamaan bullaan, jossa hän kehottaa Ruotsin kuningaskuntaa 

ryhtymään taisteluun pakanallisiin käytänteisiin palanneita ja kapinoivia 
hämäläisiä vastaan. Pontimeksi bullassa kuvataan raakuuksia, joita hämä- 
läisten väitetään tehneen kristittyjä kohtaan, kuten sikiöiden repimistä 
raskaana olevien naisten kohduista, raajojen irtileikkaamista, kuoliaaksi 
polttamista ja tässä esitettyä puun ympäri hengiltä juoksuttamista (vsgue 
ad amissionem spiritus arbores circuire compellunt). (Finsk Sv. Dipl. | n:o 
298. Sv. Trakt. | n:o 86. Hausen 1910, 29-30.) 

[jätte]: "jätti, peikko’ 

Karhun roolia suomalaisessa muinaisuskonnossa on hiljattain käsitelty esi- 
merkiksi uskontoarkeologian keinoin teoksessa Karhun kannoilla (Tolley 
2006). 

[maner (mon.)] Sana viittaa erityisesti kuolemassa ruumiista irtaantuviin 
henkiin, alkup. latinan manes. 

[Trinnäs]: Kuolan niemimaa. 

[Karl] 

[beläten] 

Lat. Picea abies f. tabulaeformis. 

Paikka sijaitsee Obin varrella lähellä sen suuta, 18 kilometriä Aksarkasta 
alavirtaan. Pallas kirjoittaa: "Gegenmärtig ist der von allen Obischen 
Ostjaken und auch von benachtbarten Samojeden vorzuglich verehrte 
Götze in der gegend der Woksarstischen Jurten, siebenzig Werste 
unterhalb Obdorsk befindlich.” Gerhard Millerin muistiinpanoissa 
kuvataan näin: "Boppauckae 1oprbi, n0-OcTALIKU Wor-wasch, no-camoencku 
Netschi-garden, Ha npapom Oepery, B 17 pepctax or Bokcapckoro ropoaka. 
Kak MOKa3bIBAHT OCTAUJKOE N CAMOenckoe Ha3BaHUA, 30ecb TAKKE Dante 
6bina kpenocrTb. Celiac 30ecb UMEeeTCa NIUILUb OGHA OCTAUKAA XWKUHA.” 
Castren viittaa tässä Länsi-Siperian selkuppeihin. 

[samma slags kult] 

Alkuperäisessä käsikirjoituksessa (MAC Varia III: 467) tekstiosio ”ja niihin 
Pallas lukee kaikki sellaiset, joihin kotka on rakentanut pesänsä monena 
vuonna peräkkäin. Olen kuullut myös väitettävän, että missä seitsemän 
lehtikuusta seisoo yhdessä, pidetään sekä paikkaa että puita pyhinä” on 
marginaalissa. 

Ven. Baŭeáy. Saari Novaja Zemljan kaakkoispuolella. Vaigatsin saarta on 
pidetty kaikkien nenetsien yhteisenä pyhänä paikkana tai kaikkein py- 
himpänä paikkana. Tarkemmin myös Veniamin 1855, 122-125; Zitkov 
1913. 

Minisei tunnetaan myös nimellä Pe" mal’ hada, sananmukaisesti 'Kivenlo- 
pun isoäiti", jossa kivi viittaa Uralin vuoristoon. Se on pyhä paikka Uralin 
vuoriston pohjoisessa päässä vuorella, joka tunnetaan nimellä Hada’ pe 
"Isoäidin vuori’ Ks. Vallikivi 2011, viite 10. 

Jawmal, sananmukaisesti 'merenpää", jossa "mert" viittaa Ob-jokeen: 
kohta, jossa Obin sivujoki Irtyš laskee Obiin. Lehtisalon mukaan niin 
nenetsit kuin hantitkin ovat uhranneet paikalla. 

Tässä Castrén viitannee paikkaan, joka tunnetaan nenetsiksi nimellä Harv 
pod 'Lehtikuusitie' ja venäjäksi Kozmin perelesok 'Kozminin metsikkö”. 
Maalitsa on pään yli vedettävä, pitkä ja hupullinen, poronnahkainen vaa- 
te, johon on usein ommeltu hihoihin rukkaset. 

Tästä kohtaa Castrén on yliviivannut käsitirjoituksesta seuraavan teksti- 

osion: 
Samojedien keskuudessa on käsitys, että kaikki heidän jumalkuvansa, 
vastaavasti kuin lappalaisten seidat, ovat eläviä olentoja, jotka eivät 
ainoastaan esitä vaan jopa ovat todellisia, eläviä jumaluuksia. Niillä 
katsotaan olevan jumalallinen luonto sillä tavoin, että henget otta- 
vat kuvat asunnoikseen. Samaanin ominaisuuksiin kuuluu, kuten olen 
jo maininnut, että hän kykenee ottamaan yhteyden henkiin, kykenee 
näkemään ne, keskustelemaan niiden kanssa, pyytää niiden neuvoa ja 
apua, ja lisäksi pakottamaan ne taipumaan hänen tahtoonsa. Tavalli- 
selle ihmiselle henget ovat sitä vastoin saavuttamattomissa, hän ei ša- 
maanin tavoin kykene kutsumaan niitä lähelleen, ja hänelle on mah- 
doton ajatus että henget taipuisivat hänen rukouksiinsa, mikäli hän ei 
seiso vastapäätä niitä. Juuri tästä syystä samojedit pitävät hedelmät- 
tömänä osoittaa rukouksiaan Numille ja osoittaa tälle uhreja. Hänhän 
majailee aivan liian kaukana kuolevaisista, joten kuinka olisikaan mah- 
dollista, että hän pystyisi kuulemaan heikot huudot? Samanlaisia hen- 
kiolentoja kuin mihin he itse vetoavat. 

Kivet, puut ja erityiset kuvat, joita he palvovat suojelusjumaltensa 
ominaisuudessa, joihin he vetoavat rukouksin ja kunnioittavat uhrein, 
eivät ole muita kuin henkiä, joista näillä kansoilla ei ole täydellistä tie- 
toisuutta, mutta näin olen silti kuullut heidän viisaiden miestensä se- 
littävän. Tämä ja heidän viittauksensa osoittavat selvästi, että monet 
[yllä] käsitellyistä kansoista nimittävät samoin sanoin sekä henkiään 
että suojelusjumaliaan. 

Osion sisältö toistuu käytännöllisesti katsoen kokonaan toisaalla. 

[i andelig mätto] 

Käsikirjoituksessa muodossa [2-300]. 

[hagel]: raudan pelkistysprosessissa syntyviä metallirakeita. 
[b/eck-halster] 

[man] 

Käsikirjoituksen marginaalissa on Castrenin lisäys: "metsät ja niityt olivat 
täynnään poroja ja soopeleita ja muuta riistaa, joet ja järvet [...] sairaudet 
olivat silloin lähes tuntemattomia.” 

[Det ligger ocksä i sakens natur; att sädana företräden ej kunna umbäras, 
om annars hjeltarna göra skäl för namnet, samt om sängen verkligen hvi- 
lar pä en historisk grund.] Historiallisuudella Castren viittaa keskusteluun 
siitä, olisiko eeppistä sankariperinnettä tulkittava myyttisinä ja tällöin jol- 
lakin tapaa allegorisina tai vertauskuvallisina teksteinä vai historiallisina 
eli inhimillisiä, mahdollisesti historiallisia tapahtumia kuvaavina tekstei- 
nä. Castrén taipui jälkimmäiseen tulkintaan, joskin epäili, ettei suullinen 
sankariperinne kyennyt taltioimaan muistoa yksittäisistä tapahtumista tai 
henkilöistä kovin pitkäksi aikaa vaan että se heijasteli pikemmin yleisem- 
piä menneisyyden oloja. 

Castrén puhuu myöhemmin nimenomaisesti suomalaisten sukulaiskan- 
soista tällaisessa yhteydessä. 

Näkemyksen ovat esittäneet esim. Lönnrot 1836; anonyymi 1836; Collan 
1838. 

Käsikirjoituksesta on ylivedetty tästä kohtaa seuraava tekstiosio: "mutta 
ennen kuin voimme jatkaa siihen, on tarpeen, että luomme yleiskatsauk- 
sen suomalaisiin sankarikertomuksiin, jotta saamme vakaan tuen Kaleva- 
lan tutkimuksille ja itse asiassa käsitellä kaikkia tapahtumia, jotka viittaa- 
vat esikristilliseen aikaan. Oikeastaan on selvyydeksi, jos jaamme Kalevalan 
runot erillisiksi sykleiksi, mutta tällaisen tutkimuksen suorittamisek- 
si on tarpeen, että tutustumme niihin muinaislauluihin, joista Kalevala- 
eepoksemme koostuu.” 

Esim. Cajanus 1777; myös Lencgvist 1782; Lönnrot 1835, 12-18; Lönnrot 
(1836, 69) esittää, että Kaleva oli yksi päälliköistä, jotka johtivat suoma- 
laisia Maahan muuttaneita ryhmiä. 

Isl. Asgarör 'aasojen kotipaikka’. Aasat (isl. aesir, sing. áss) ovat skandinaa- 
visessa mytologiassa toinen kahdesta jumalluokasta, joista toinen on vaa- 
nit (isl. vanir, sing. vanr). Myös vaanit asuvat mytologisten tekstien mu- 
kaan ÄAsgarörissa. 

Isl. Jotunheimr 'jättien koti'. 

Kalevala, runo 8, säkeet 3-8. 

Itse asiassa neljä. 

Kalevala, runo 12, säkeet 209-212. 

Kalevala, runo 38, säkeet 301-314. 

Kalevala, runo 39, säkeet 9-22. 

Kalevala, runo 43, säkeet 383-384. 

Kalevala, runo 47, säe 78: "hope'isehen kehä'än”. 

Vrt. Becker 1820c. 

Castrenille, kuten saksalaiselle vertailevalle mytologiantutkimukselle, my- 
tologia ja kieli olivat kiinteässä liitoksessa keskenään. Castren näki siis 
kieliä koskevan uralilais-altailaisen hypoteesinsa soveltuvan myös mytolo- 
gioiden ja perinteiden historialliseen tutkimukseen, ellei teoria jopa keh- 
keytynyt alkujaankin kielen ja mytologian käsittävänä kokonaisuutena. 
Uralilais-altailaisesta hypoteesista tarkemmin ks. s. 41—42. 

Vrt Grimm 1845, 75. 

Castren 1837; Grimm 1845. 

[under helgedomens hvalf] 

Schiefner 1851. 

[Grotte], alkukielellä isl. Grótti. 

[Frode eller Fredfrode], alkukielellä isl. Fróði Friðleifsson. 

[Hängekjäst], alkukielellä isl. Hengikjöptr 'riippuleuka'. Nimi on yksi 
Odinin monista nimistä, ja myös kerronnallisten stereotypioiden perus- 
teella voi olettaa, että hahmolla on viitattu Odiniin. 

Alkukielellä isl. Gróttasöngr. 

Snorrin Eddassa eli Proosa-Eddassa Skáldskaparmál 8. Tämä on keskeinen 
lähde Grotti-laulun ymmärtämiseksi, sillä se antaa runolle kehyskerto- 
muksen. Itse runoa tavataan erikseen myös muissa käsikirjoituksissa. 
Alkukielellä isl. Mýsingr. 

[Petlandsfjorden]: voimakkaista vuorovesivirtauksista ja niiden aiheutta- 
mista pyörteistä tunnettu salmi Skotlannin ja Orkneyn välissä. 

Myös myöhemmät tutkijat ovat kiinnittäneet huomiota skandinaavisten 
Grottiin liittyvien käsitysten ja kertomusten ja kalevalamittaisen sampo- 

runoston välisiin yhteyksiin; ks. esim. Kuusi 1963, 223-229; Haavio 1967, 
189; Siikala 2012, 189-190. 

Vrt. Grimm 1844, xxxix. 

Vrt. Grimm 1845, 76. 

Lauseen merkitys on hiukan epäselvä: [...de/s äfven måhända af den om- 
ständighet, att gvarnen genom sitt rastlösa malande i ymnigt mätt för- 
länar menniskan hvad den i följe af sin natur kan tillvägabringa.] 

Castrén viittaa (joskaan ei suoraan) luonnonmyytillisiin tutkimuksiin, mut- 
ta käyttää niistä vain metodista osaa pitäytyen itse historiallisessa tul- 
kinnassa. Hän oli siis erittäin tietoinen luonnonmyytillisistä tulkinnoista 
(vrt. viitteet yllä) mutta ei halunnut opettaa niitä luennoillaan. Luonnon- 
mytologisilla tulkinnoilla oli kuitenkin eurooppalaisessa mytologiantut- 
kimuksessa vahva asema, mikä vaikutti myös näkemyksiin suomalaisesta 
mytologiasta. Esim. Wilhelm Mannhardt viittasi Grimmiin ja Schiefneriin 
tulkitessaan sammon 'huhmareksi' > 'pilveksi' teoksensa Germanische 
Mythen (1858) alaviitteessä (s. 399-400). Suomalaistutkijoista mm. Otto 
Donner (esim. 1863) jatkoi suomensukuisten myyttien luonnonmytologis- 
ta tulkintalinjaa. 

Castrén viittaa Collaniin (1838; 1839). 

[under Kalevala-äldern] Castren viittaa ilmauksella aikaan, jolloin kale- 
valamittainen epiikka hänen käsityksissään sepitettiin, ei kansalliseepos 
Kalevalaan. 

[mörkaste dager] 

Castrén viittaa Collanin artikkeliin "Om Bjarmaland och Pohjola” (1839). 

Lönnrot 1839. 

"Pohjola porolla kynti” 

[nationalitet]; nykyisin puhuttaisiin todennäköisesti etnoksista, mutta ku- 
ten alla käy ilmi, Castrén käyttää sanaa kansallisuus myös muinaissuoma- 
laisten käsitysten yhteydessä juuri jonkinlaisen laajemman yhteisöllisen 
identifioitumisen merkityksessä kontrastina pienemmille yhteisöille, jois- 
ta puhuu varhaisimmaksi tulkitsemansa runouden yhteydessä. 

Kalevalan ja Pohjolan käsittäminen kansakunniksi todistaa Castrenin mu- 
kaan siis, että runot on sepitetty kehittyneen yhteiskuntajärjestyksen pii- 
rissä, missä kansakunnat ovat merkityksellisiä viitekehyksiä. 

Tätä Castrén käsitteli jo artikkelissaan "Om Finnarnes trollkonst” (1837). 

[svartkonsten] 

[”pä farans bröllop”] 

Castrén oli esittänyt perusteita sen puolesta, että Väinämöinen, Ilmari- 
nen ja Lemminkäinen olisivat sankareita eivätkä jumalia, jo artikkelissaan 
"Om finnarnes trollkonst” (1837). 

Katso myös Castrenin esipuhe Kalevalan ruotsinnokseensa (1841, viii-x), 
missä hän pohtii näitä kysymyksiä paljolti samassa hengessä. 

"Emo hauvasta havasi” 

Tässä argumentaatiossa Castren itse asiassa tulee tuoneeksi esiin hänen 
jälkeensä (ja hänen työnsä kritiikistä osittain nousevan) kansanperinteen- 
tutkimuksen varsinaiseksi metodiksi kohoavan nk. maantieteellis-histo- 
riallisen menetelmän avainasiat. Metodilla pyrittiin tavoittamaan kale- 
valamittaisten runojen alkumuotoja filologisin keinoin analysoimalla 

runojen tekstirakenteen variointia ja eri variaatioiden maantieteellistä 
levinneisyyttä sekä tekemällä näiden pohjalta arvioita runojen kehitys- ja 
leviämishistoriasta. Tarkemmin menetelmästä ks. Krohn 1926. 

[olaglig] 

Runo 4, säe 79. Vrt. Ganander (1789, 34), joka esittää saman säkeen yh- 
teydessä, jossa Kawe on Väinämöisen isä; ks. myös Becker 1820b ja Niemi 
1922. 

[Ärtskaftslig hingst] 

Vanha Kalevala, runo 1, säkeet 177-178. 

Vanha Kalevala, runo 1, säe 224. 

Vanha Kalevala, runo 1, säe 280. 

Vrt. Lönnrot 1839; Grimm 1845; Kellgren 1849. Sittemmin maailman- 
munamyytin levinneisyyttä on esitellyt esim. Haavio 1950. 

Virke on vaikeaselkoinen: [...och synes, om något, hafva bordt berättiga 
honom till ett gudomligt anseende hos våra fäder, liksom samma ära 
äfven i det fall, att han och hans kamrater Ilmarinen och Lemminkäinen 
endast skulle hafva fulländat skapelse-verket, icke heller hade bordt 
kunna dem bestridas.] 

Isl. Óðinn, sodan ja runouden jumala, joka esitetään monissa myyteissä 
jumalista vanhimpana ja ylijumalana. Joidenkin myyttien mukaan hän oli 
mukana myös luomistapahtumissa. (Ks. esim. Vọluspá 17-18; Gylfaginning 
3, 6-9.) 

Tämä, kuten suurin osa muistakin Castrénin esittelemistä ajatuksista skan- 
dinaavisen mytologian suhteen, on Peterseniltä, joka kirjoittaa: ”[Odin] 
skaber ikke tingenes begyndelse, men ordner og opholder alt; livet udgär 
fra ham, og for såvidt kaldes han skaber (gautr, mjotudr)". Petersen 1849, 
153. 

Tässä kappaleessa erottuvat erityisen selvästi paineet, joita Castren koki 
suomalaisuusliikkeen suunnasta työtään kohtaan. 

Vafpruönismäl 48: 1-3 [Fjöld eg för, fjöld eg freistaöag, fjöld eg reynda 
regin] (Sigurösson 1998, 71). Tässä on lainattu Aale Tynnin kaunista suo- 
mennosta (1982). 

Vafpruönismäl 56: 3 [pu ert æ visastur vera] (Sigurðsson 1998, 73). Suom. 
Aale Tynni 1982. 

Vrt. Strinnholm 1834, 198-200, missä Odinin viisaudesta puhutaan samas- 
sa sävyssä kuin Castrenin tekstissä ja jopa samaan runoon viitaten. 
Hávamál 138-161. 

Isl. Bọlþorn. 

Isl. Hildings sonar. Kyseessä on kiertoilmaisu, kenning. Nimi Hilding voisi 
viitata tanskalaiseen merovingiaikaiseen päällikködynastiaan, mutta 
edda-runoudessa se merkitsee 'sotapäällikköä’. Ilmaisu Hildingin pojat 
merkitsee siis sotapäällikön poikia’ eli ‘sotureita ylipäätään’. 

[Kropatyr] Tässä Castrén on tulkinnut väärin. Kropatýr (isl. Hroptatyr) on 
yksi Odinin nimistä, ei hänestä erillään oleva hahmo. Ks. Schiefner 1853, 
330. Hroptatýr Odinin nimenä: ks. Proosa-Eddan Gylfaginning 12. Ks. 
myös Grimm 1844, 178. 

[Odins runer er den magt og den visdom, hvormed han behersker hele 
naturen, endog dens mest skjulte fenomener, ondog det, der gör mest 
modstand og synes sværest at betvinge.] 

196 Sama kuin edda-runo Baldrs draumar. 

197 Niflhel ("pimeä, utuinen Hel') on skandinaavisessa mytologiassa alin 
manala. Proosa-Eddan Gylfaginningissä (3) kerrotaan, että pahat ihmiset 
joutuvat kuolemanvaltakunta Heliin ja sieltä edelleen Niflheliin. 

198 [Wal/an] Castrén esittää nimityksen ikään kuin erisnimenä, ”Ennustaja- 
tar”. Muinaisislannin 'ennustajatarta' merkitsevä sana vo/lva käännettiin 
1800-luvulla skandinaavisille kielille ja saksaksi usein muodossa vala, wala 
tai (die) Wala (ks. Grimm 1844, 87; Petersen 1849, 57 viite 1, 142), ja tässä 
käännöksessä pitäydytään yleisnimimerkityksessä alkutekstien hengessä. 

199 Isl. Vafbruönir. 

200 [hrimturserna]; isl. hrímþurs, 'maailman alkuaikojen jätti’. Itse asiassa 
Suttungr, jonka hallusta Odin nouti siman, ei ollut huurretursas vaan 
aasojen naapureina asuvia jättejä (jotnar). 

201 Viimeaikaisista tutkijoista näitä vastaavuuksia on nostanut esiin ennen 
muuta Anna-Leena Siikala (2012, esim. 240-247). 

202 Odinin kahdeksanjalkaista, myyttistä alkuperää olevaa hevosta Sleipniriä 
kuvaillaan Proosa-Eddassa: Gylfaginning 15, 41, 42, 49; Skáldskaparmál 3. 

203 Thorin (isl. Pórr) vyötä kutsutaan nimityksellä Megingjorö 'voimavyö'. Ks. 
Gylfaginning 21. 

204 [urförvandtskap]; vrt. seuraavana vuonna julkaistu D. E. D. Europaeuksen 
kielitieteellinen tutkimus indoeurooppalaisten ja suomalais-unkarilaisten 
kansojen yhteisistä juurista (1853), johon maininta ilmeisesti tekee viit- 
tauksen. 

205 ”Siwalla simanen siipi / Wyöltä Wanhan Wäinämöisen / Wyöltä ainosen 
kapeen.” (Ganander 1789, 101.) Ganander vertaa samassa yhteydessä Väi- 
nämöistä ulkoasunsa puolesta pohjoisamerikkalaiseen intiaaniin. 

206 Janne Saarikiven (2015) mukaan udmurtin inmar on itse asiassa lainaa itä- 
merensuomalaisista kielistä. 

207 Vrt. Lönnrot 1839. 

208 [gudasagan] 

209 Tyr (isl. Tyr) kuvataan Proosa-Eddassa (Gylfaginning 25) rohkeaksi ja sotai- 
saksi jumalaksi, johon rohkeutta tarvitsevien soturien kannatti vedota. 

210 Isl. Baldr, skandinaavien kauneimpana ja puhtaimpana pitämä aasa, yli- 
jumala Odinin poika. 

211 Isl. Hoër, Baldin sokea veli ja siis yksi aasoista. 

212 Castrenin esiinnostama ajatus Lemminkäisen ja Baldin hahmojen välises- 
tä yhteydestä on noussut sittemmin monien tutkijoiden käsittelyn koh- 
teeksi. Esimerkiksi Julius (1889) ja Kaarle Krohn (1903) samastivat Baldin 
ja Lemminkäisen Kristukseen. Kemppinen (1960) ja Haavio (1967) liitti- 
vät molemmat egyptiläiseen Osiris-tarustoon. Anna-Leena Siikala (1994), 
John Lindow (1997) ja Frog (2010) ovat käsitelleet aihetta viime vuosina 
ja osoittaneet yhteydet Lemminkäiseen ja Baldiin liittyvien kertomusten 
välillä varsin monitulkintaisiksi. 

213 [inbergadft]: 'saatettu suojaan’. Castrenin terveys ei enää kestänyt käsitel- 
lä suomalaisen ja skandinaavisen mytologian välisiä yhtäläisyyksiä ja yh- 
teyksiä pidemmälle, mutta vertailukohtia on sittemmin pohtinut useakin 
tutkija. Ne ovat keskeisessä roolissa esimerkiksi Matti Kuusen hahmotta- 
massa kalevalamittaisen runouden periodisaatiossa (Kuusi 1963, 24-27; 
1977, 49) ja Anna-Leena Siikalan tulkinnoissa kalevalamittaisen runouden 
sisältämien mielikuvien kerrostuneisuudesta (erit. 1994). 

nenetsit ks. jurakkisamojedit 


Asiasanahakemisto 


Nga' ks. A 

nganasanit ks. tavgisamojedit 

Njebe-hahe 237 

Nju-hahe 237 

Num 82, 88-92, 96, 100, 115, 189, 
206, 211, 214, 236 

Nyrkkes 151 

Nyyrikki 149 


Odin 23-24, 84, 291-295, 298, 301; 
loppuviitteet 152, 185, 186 

Ogon Molgoro ks. Mo 

Ohto ks. karhu 

orgon ks. esän 

Ormusd ks. Khormusda 

osmanit 99 

Osmola 251 

ostjakit 21, 69, 96, 99—100, 115, 117, 
129, 139, 153, 163—164, 190, 204, 
214, 231-238, 262-263 

ostjakkisamojedit 69, 100, 239-240 

Otava 118, 121, 122, 219, 256, 276, 
281, 283, 287 

Otavatar 121, 124 


Paha 85, 155 

painaja 28 

Palas Murt 153 

palvontapaikat 216-217, 223, 229- 
230, 233-234, 236-239, 244, 246 

Panu 119-120, 300-301 

para 28, 194-196 

Parne 153—154; loppuviite 46 

Pehrkhors 155 

peijo 165 

Pellervoinen 140, 142 

Pellon Pekka ks. Pellervoinen 

Perkele 84, 166; ks. myös Perkunas 

Perkunas 155 

permit 69, 139 

persialaiset 89, 207, 285 

Perun 155 

Pietarin akatemia 13, 36, 37 

Pihlajatar 151, 191 

Pikku mies 119, 135, 137 

Pimentola ks. Pohjola 

Pinneys ks. Nyyrikki 

Pitkäinen 107, 112; ks. Ukko 

Asiasanahakemisto 


Pohjan neito 255—256, 264, 269 

Pohjantähti 118, 121 

Pohjola 18, 30, 106, 122, 138, 142, 
160, 250, 252-273, 276-280, 
300-302 

Pohjolan emäntä ks. Louhi 

poro 69, 120, 129, 177, 181—182, 189, 
208, 212, 223, 225, 233-234, 236, 
239, 247, 253, 272 

Proosa-Edda 267-268, 291, 295; lop- 
puviite 14 

puiden palvonta 17, 153, 213—216, 
218, 221, 229, 233, 236, 246, 248 

pyhä (sana) 32, 85, 113, 129, 223, 
227 

Pyhä Tapani 161; loppuviite 52 

Pyhän Olavin saaga 92-93, 217; 
loppuviite 13 

Päivälä 121, 122 

Päivän poika 85, 118-119, 122 

Päivätär 121, 124, 128 


Raamattu 31, 50 

Radien-attje ks. Radien-kiedde 

Radien-kiedde 113, 179, 181 

Rauni 28, 103-104 

Rongoteus 104, 143 

Runo-Edda 291, 293, 295; loppu- 
viite 14 

ruotsalaiset 100, 194-195, 268 

Rut-aimo 175, 178, 181 


saamelaiset ks. lappalaiset 

saivo 176-179, 182, 203, 224-226; 
s.-aimo 95, 175, 178—179, 182; 
s.-eläin 177, 182, 226 

salama 90, 103, 107—110, 112, 115, 
120, 205, 296, 299; ks. myös 
ukkonen 

Salme 118 

šamaani 16, 32, 81-83, 90, 105, 116, 
157, 162—164, 173, 177—178, 
181—182, 193, 197, 199, 208- 
212, 213-216, 224-225, 234, 
240-245, 247-248, 268, 280, 
291-292; loppuviitteet 5, 10, 
55, 56 

šamanismi 12, 40, 52, 62, 64, 65-66, 
81-83, 206-207, 241; ks. myös 
šamaani 

samojedit 38-39, 41, 69, 82, 86, 88- 
92, 94-98, 117, 120, 127, 129, 
153-154, 163-164, 167, 189-190, 
192, 199, 203, 208, 211-214, 232, 
235-242, 248, 262-263 

sampo 23, 24, 45, 53, 63, 68, 132, 
138, 142, 253-255, 259-261, 
264-273, 275-279, 294; loppu- 
viite 161 

Sampsa ks. Pellervoinen 

Sarakka 95, 179-180, 203; S.-aimo 
95, 175, 178-179, 180 

Sariola 254, 260 

seita 178, 220-223, 224-225, 226, 
229, 231; loppuviite 123 

selkupit ks. ostjakkisamojedit 

Seulaset 118 

siirtje 203, 212 

Simanter ks. Mielikki 

Sinetär 161 

skandinaavinen mytologia 95, 104, 
285, 297, 299; loppuviite 14 

Sleipnir 293, 295; loppuviite 202 

Snorrin Edda ks. Proosa-Edda 

Sokjovo 247 

Sotkotar 135 

Stephan (Stepanus) ks. Pyhä Tapani 

storjunkare 220, 223 

Sukkamieli 28, 159 

suojelushenki ks. suojelusjumala 

suojelusjumala 16, 82, 90, 111—112, 
124, 128, 141—143, 147, 151—152, 
158, 159—161, 176—179, 194-204, 
207-212, 215-224, 229-248, 294; 
ks. myös haltia 

Suomalaisen Kirjallisuuden Seura 13, 
26, 33, 66 

suomalaisuusliike 12-13, 19-20, 25, 
58-59 

Suometar 118, 121, 124 

Suonetar 160-161 

Suro 209; ks. myös buni 

Suvantola 251 

Suvetar ks. Etelätär 


syrjäänit 69, 86-87, 88, 89, 96, 139, 
212, 233-234 

Sytkyr ks. Ukudel 

Syöjätär 28, 139, 154, 298 


tadebtsjo 164, 189—190, 192, 211- 
214, 225, 239, 242; loppuviite 55 

taivaanjumala 16, 30-31, 82, 87, 
89-96, 97-98, 100-102, 105, 107, 
110, 112-115, 117, 140, 181, 189, 
204-207, 208, 213-214, 232, 236, 
241, 246, 250, 288-289, 296-297; 
loppuviitteet 10, 17, 22 


Tapio 28, 62, 100-102, 144-145, 147 
152, 155—156, 168, 178, 191-192, 
198, 298 

Tapiola 95, 146-147, 168, 172; ks. 
myös Tapio 

Tara 112, 115, 226-227, 250 

tataarit 70, 97, 117, 129, 163, 167, 
183-189, 205, 209-211, 242-244, 
246, 250-251, 262-263, 300; 
loppuviite 9 

tavgisamojedit 69, 189, 239-240 

Tellervo 101, 149-150 

tengri 89, 96-98, 206-208, 225 

Terhenetär ks. Udutar 

Thor (saam.) 114, 220; ks. Aija, 
Tiermes 

Thor (skand.) 84, 103, 295, 297, 301; 
loppuviite 23, 203 

Thordon ks. Thor (saam.) 

Tiera 259 

Tiermes 113-115, 220, 225-226, 227 

tonttu 28, 194-195, 202 

topo-kansa 163 

Tora 115 

Tōrom 115 

Toruim ks. Tuurum 

tšeremissit 69, 86-89, 92, 110, 139, 
153, 162-163, 190, 197, 203-204, 
228-230 

tšuudit 212, 235, 240; loppuviite 93 

tšuvassit 70, 115, 153, 162, 164, 189- 
190, 197, 203-204, 230 

tuli 103, 108—111, 119-121, 165, 
200, 203, 207, 247, 257, 262, 
283, 292 


Asiasanahakemisto 


tunguusit 63, 70, 82, 89-90, 116-117, 
120, 129, 139, 153, 208-209, 211, 
225, 240, 246-248 

Tuometar 151, 191 

Tuonela 31-32, 68, 95, 123, 167—175, 
257—258, 294; T:n joki 169, 170, 
171, 172, 173, 257, 258 

Tuoni 101, 168-175; T:n aimo 175, 
178, 180; T:n akka 101, 170-171, 
181; T:n poika 170, 174, 257; T:n 
tytär (Tuonetar) 170, 171—174, 
201 

Turisas 28 

turkkilaiset kansat 63, 82, 89, 96, 99, 
120, 129, 139, 209, 242, 246 

Tursas 105, 138—139 

Turso ks. Tursas 

Tuurum 231-232 

Tyr 301, loppuviite 209 

Tähetär 121 

Tähtelä 121 


udmurtit ks. votjakit 

Udutar 127 

uhraaminen 82, 89, 109, 112, 116- 
117, 120, 129—131, 143, 147, 154, 
162-165, 177, 179-183, 198, 200, 
212, 215-217, 223-246, 279 

Ukko 16, 21, 23, 25, 28, 30-31, 68, 
85, 93-94, 98-115, 127, 131, 261, 
281, 288, 296, 298, 300; loppu- 
viite 30 

ukkonen 30, 53, 62-63, 90-92, 94- 
95, 107—115, 190, 205 

ukkosenjumala 30, 87, 100, 102, 
107—110, 114-115, 140-141, 226, 
228, 300; ks. myös taivaanjumala 

Uks-akka 179-180, 203 

Ukudel 207 

Untamo 109, 160 

Untamola 160, 254 

uralilais-altailainen hypoteesi 41—42; 
loppuviitteet 93, 145 

Uros ks. Pikku mies 


Vafpruönismäl 291, 293 
vainajainpalvonta ks. manismi 
vainajat 120, 161—164, 167, 170, 179, 

Asiasanahakemisto 


181, 183, 189-190; loppuviite 56; 
ks. myös manismi 

Vammatar 161, 172, 201 

Vanna issa 102, 107, 112-113, 126, 
250, 288-289 

Vanna taat ks. Vanna issa 

vedenhenki 138—139, 193, 198, 200, 
209; ks. myös vedenjumala 

vedenjumala 16, 24, 28, 83, 101, 
128-139, 153, 193, 200, 207, 247, 
281, 297-298, 299-300 

Vegtamskviöa 293 

Vellamo 101, 128, 134-136, 137, 139, 
172 

Vesi (jumaluus) 131 

vesi 16, 111, 129-132, 134, 135, 136, 
169, 184, 187, 207, 222, 229, 
254-255, 266, 267, 281, 286-287, 
297-298; loppuviite 2 

Vesi-Hiisi 138—139, 156, 199 

Vetehinen 139 

Vipunen 105, 154, 164, 173, 199, 
251, 257-258, 274-275, 293, 294 

virolaiset 45, 86, 88-89, 107, 110, 
112—113, 115, 117—118, 126, 129- 
131, 141, 192-193, 202-203, 204, 
226-228, 250, 285, 288-289 

Vironkannas ks. Kannas 

vodennoj (sogaHoii) 139 

vogulit 69, 117, 122, 190 

votjakit 69, 129, 139, 153, 190, 203, 
204, 230-231, 296-297 

Vuolainen 28 

Vuolatar 28 

Väinämöinen 18, 21-24, 28, 30-31, 
34, 85, 93, 105, 109, 110, 111, 
119, 122, 127, 128, 132, 137, 
138, 142, 154-155, 164, 170, 171, 
173—174, 197, 218, 250-284, 287- 
296, 298-302; loppuviitteet 73, 
173, 178, 205 

Väinölä 95, 251-252, 255, 283, 287 


Wadas 153 
Wesako 237 
Wu-murt 139 


Yljyn Aarakh 189 

Ytzyt-khan 189 

yzyt ks. aina 

Zhjaeppes-aimo ks. Rut-aimo 
Äijä ks. Äiö 

Äiö 104, 111; ks. myös Ukko 
Ämarik 126 


Örtik 231-232 


Henkilöhakemisto 


Agricola, Mikael 9, 27, 28, 29, 103- 
104, 110, 125-126, 142-143, 147, 
151, 155, 158, 166, 218, 252, 
293-294, 296, 299 

Alindje 82 

Arwidsson, A. l. 21 


Baer, K. M. 59 

Bahadur Abulghasi 82 

Becker, Reinhold von 21; loppu- 
viitteet 144, 178 

Bopp, Franz 43, 44-45 

Borg, Carl G. 11, 14, 66 

Brosses, Charles de 51 

Buslajev, Fjodor |. 47-49 


Cajan, Johan E 31-32; johdanto- 
luvun loppuviite 7 

Castren, Kristian 12 

Castren, Robert 26 

Collan, Fabian 22-23; loppuviitteet 
132, 314, 165 

Comte, Auguste 51-52 

Creutzer, Georg 42, 46 


Dietrich 227 
Dupuis, Charles 51 


Erman, Adolph 153, 231-232, 235 
Europaeus, D. E. D. 33 


Fuks, Aleksandra 164, 189, 204, 
228-230 


Ganander, Christfrid 8, 20, 29, 33; 
johdantoluvun loppuviite 5; 84, 
104, 111—112, 113-114, 121, 124, 
125—126, 128, 138, 140, 142, 143, 
144, 151-152, 155, 158-159, 160, 
165-167, 183, 192, 194-197, 200, 
202, 250, 294-296; loppuviitteet 
7, 85, 86, 87, 178, 205 

Georgi, Gottlieb 37, 58, 116-117, 
120, 129, 152-153, 197, 204-205, 


208-209, 228, 229, 230-231, 235, 
244-248 

Gottlund, Carl A. 20-21 

Grimm, Jacob 7, 23-24, 29, 42, 43- 
44, 45—46, 47, 49-50; johdanto- 
luvun loppuviite 11; 100, 104, 
122, 130, 133, 166, 170, 193, 221; 
loppuviitteet 25, 27, 42, 146, 
158, 159, 161, 183, 194 

Gutslaff, Johann 112-113, 130 


Haavio, Martti 63, 64; loppuviitteet 
30, 41, 157, 183, 212 

Harva (Holmberg), Uno 63; loppu- 
viitteet 30, 37, 41, 50 

Hautala, Jouko 22 

Hegel, Georg W. F. 24, 51-52, 53, 54; 
loppuviite 18 

Henrik Lättiläinen 226-227 

Herder, Johann G. von 42, 46, 55-56 

Herodotos 89 

Heyne, Christian G. 51 

Holbach, Paul 51 

Humboldt, Wilhelm von 43, 52, 55 

Hume, David 51, 53; johdantoluvun 
loppuviite 12 

Hupel, August W. 226—227 

Högström, Pehr 88, 113, 114-115, 
176, 178, 220, 222, 224-226 


Islavin, Vladimir 237-239 


Jessen-Schardeboll, Erik J. 113, 117, 
141, 162, 175—182, 203; loppu- 
viitteet 74, 75 

Juslenius, Daniel 29 

Justinus Zemarchus 120 


Katariina | 36 

Katariina II Suuri 37 

Kemppinen, livar 63-64; loppuviite 
212 

Klemm, Gustav 95-96 

Kowalewski, Joseph E. 96-97, 99 

Henkilöhakemisto 


Krohn, Julius 32, 34, 48, 61, 62; lop- 
puviite 212 

Krohn, Kaarle 34, 62-63; loppuviit- 
teet 176, 212 


Leibniz, Gottfried W. von 56-57, 58 
Lencgvist, Erik K. 27-29, 33, 50, 84- 
85, 88, 98, 100, 102, 103-104, 

147, 151, 158, 159, 194-201, 203, 
295—296, 299, 300 

Lencgvist, Erik 28 

Lindahl, Erik 114, 156-157, 176, 178- 
180, 181, 224 

Lönnrot, Elias 8, 9, 12, 13, 18, 22, 
23, 26, 30-32, 33, 34-35, 61, 64; 
johdantoluvun loppuviitteet 6, 
7; 87, 95, 97, 131, 159, 265, 272, 
287; loppuviitteet 17, 26, 105, 
132, 134, 183, 207 


Marco Polo 82 
Messerschmidt, Daniel G. 36-37, 57 
Muller, Gerhard F. 37, 57 


Nervander, Johan 12 
Niurenius, Olaus P. 221, 222 


Pallas, Peter S. 37, 57, 58, 207-208, 
233—236, 245—246; loppuviitteet 
114, 117 

Pentikäinen, Juha 64 

Petersen, Niels M. 285, 292-293; 
loppuviitteet 186, 198 

Pietari Suuri 36, 37, 56 

Plano Carpini 82, 120 

Poppius, Abraham 21 

Porthan, Henrik G. 27-28, 29, 38, 41, 
49, 64, 100-101, 296 


Rask, Rasmus 38, 44-45 

Rein, Gabriel 26-27 

Renvall, Gustav 29, 101, 143, 152, 
156, 166, 168, 197; loppuviite 87 

Rheen, Samuel 114, 182, 220, 221, 
223 

Runeberg, Johan L. 12 

Rähs, Friedrich 20; loppuviite 48 

Rytschkow, Nicolas 231 


Salo, Unto 65; loppuviitteet 30, 41 

Schefferus, Johannes 87, 113, 114- 
115, 182-183, 220-223 

Schiefner, Anton von 11, 22, 43; 
loppuviitteet 314, 194 

Schlegel, Friedrich von 44 

Schlözer, August L. von 57-58 

Schmidt, Isaac J. 120, 206, 207-208 

Schott, Willhelm 41, 95, 98-99 

Schröter, Hans R. 20, 21 

Setälä, Emil N. 22, 63 

Siikala, Anna-Leena 65-66; loppu- 
viitteet 42, 157, 201, 212, 213 

Siikala, Jukka 55 

Sjögren, Anders J. 14, 21, 37-39, 45, 
55, 56, 58-59, 63 

Snellman, Johan V. 19, 23, 24-25, 43, 
58-59 

Spencer, Herbert 54 

Strabo 89 


Tatištšev, Vasili N. 37, 56-57 

Tengström, Johan J. 26 

Tengström, Lovisa N. 26 

Tengström, Robert 23, 24-26, 52, 
293 

Theophylactus Simocatta 82, 120 

Topelius, Sakari nuorempi 12 

Topelius, Sakari vanhempi 21-22, 
26, 33, 85, 119, 122, 156-157, 
299 

Tornaeus, Johannes J. 176, 220-223 

Tylor, Edward B. 53-54; johdanto- 
luvun loppuviite 14 


Öhrling, Johann 114, 156-157, 176, 
178-180, 181, 224 


Paikannimihakemisto 


Aasia 11, 13, 36, 42, 89, 163, 193, 
206, 265, 285; Keski-A. 35, 81, 
163; loppuviite 53; Pohjois-A. 35 

Akka 111 

Akonjärvi, Akonkoski, Akonlahti 111 

Argunsk 36 

Arkangeli 30 


Baikal-järvi 14, 36, 37 
Berezov 13 


Eim-järvi 130 
Göttingen 57 


Hahe-Salje 237 
Halle 57 

Holmogor 265, 272 
Häme 273 


Irkutsk 36 


Jalmalin niemimaa 237 
Jenisei-joki 36, 247 

Jenisein kuvernementti 183 
Jeniseisk 36 


Kamtsatka 36, 37, 57 

Karbino 240 

Ket-joki 240 

Kiina 36, 37, 163, 208 

Krasnojarsk 36 

Kuolan niemimaa 30, 220; loppu- 
viite 110 


Lappi 13, 30, 99, 104, 115, 176, 202, 
220, 252-254, 261, 272-273, 300; 
Tornion L. 218, 220; Kemin L. 220 

Lappmark 175 

Lena-joki 36 


Mangazeja 36 
Mesen 237 


Minisei 237; loppuviite 119 
Minusinski 244 

Mongolia 36 

Mädäjoki 129 


Norja 113, 253, 268 


Ob-joki 13, 129, 237; loppuviitteet 
114, 120 

Obdorsk 13 

Otepää 129 

Oulu 12 


Pietari 36, 38 

Pohjanmaa 252, 273 

Pohjoinen Jäämeri 36, 91; loppu- 
viite 92 

Pyhäjoki, Pyhäjärvi, Pyhävesi 129 


Ruotsi 167, 267, 268; loppu- 
viite 106 


Saarenmaa 226 

Sajan 14, 37, 41, 183, 243 

Salehard ks. Obdorsk 

Samarovsk 36 

Siperia 35, 36, 38, 39, 56-58, 59, 81, 
86, 153, 214, 235, 248, 263; 
Etelä-S. 117, 129, 163, 167, 209, 
242; äs 208; Länsi-S. 14, 37, 
39; Pohjois-S. 208, 213, 215 

Sodankylä 221 

Suomi 12, 13, 19, 23, 26, 30, 38, 45, 
59, 99, 104, 108, 110, 129, 154, 
156, 218, 221, 223, 252, 261, 
271-274 


Taka-Baikalia 36 
Tartto 129 
Tervola 7, 12 
Tiibet 266 
Tjumen 13 
Tobolsk 13 

Paikannimihakemisto 


Tunguska-joki 36 
Turjanniemi ks. Kuolan niemimaa 


Ural 13, 37, 237; loppuviite 119 
VaigatS-saari 236-237; loppuviite 


118 
Vienan Karjala 7, 30 

Vienanjoki 31, 216, 272 
Vienanmeri 13 

Viro 99, 227 
Vöhandu-joki 129, 193 
Voksar 233 


Äijänpaikka 111 
Ämmänkoski, Ämmänlahti 111 


TIETOLIPAS 


Tiivistä tietoa vuodesta 1945. 


125 Pertti Virtaranta & al. AMERIKANSUOMI 

126 Jyri Vuorinen ESTETIIKAN KLASSIKOITA 

127 Ulla Piela toim. AIKANAISIA 

128 Olli Nuutinen HETKISEN PITUUS 

129 Seppo Knuuttila TYHMÄN KANSAN TEORIA 

130 Jari Kupiainen & al. toim. KULTTUURINTUTKIMUS 

131 Juha Pentikäinen & al. JOHDATUS SAAMENTUTKIMUKSEEN 

132 Katja Hyry toim. SAIRAUS JA IHMINEN 

133 Kaisa Häkkinen KIELITIETEEN PERUSTEET 

134 Arvi Hurskainen & Ari Siiriäinen AFRIKAN KULTTUURIEN JUURET 

135 Yrjö Sepänmaa TUHATJÄRVINEN 

136 J.P. Roos & al. toim. MIEHEN ELÄMÄÄ 

137 Markku Ihonen & Yrjö Varpio toim. HELMI SIMPUKKA JOKI 

138 Jyri Vuorinen ESTEETTINEN TAIDEMÄÄRITELMÄ 

139 Pirjo Lyytikäinen toim. SUBJEKTI. MINÄ. ITSE. 

140 Kimmo Katajala toim. MANAAJISTA MAALAISAATELIIN 

141 Anja Tuomisto & Heli Uusikylä toim. KUVA, TEKSTI JA KULTTUURINEN 
NÄKEMINEN 

142 Pam Morris FEMINISMI JA KIRJALLISUUS 

143 Leena Suurpää & al. toim. NÄIN NUORET 

144 Yrjö Sepänmaa KUUKÄVELYLLÄ 

145 Pirjo Lyytikäinen & al. toim. KATSOMUKSEN IHANUUS 

146 Eeva-Liisa Kinnunen & al. toim. VITSISTÄ VIDEOON 

147 Kaisa Häkkinen SUOMALAISTEN ESIHISTORIA KIELITIETEEN VALOSSA 

148 Tero Norkola & al. toim. SIVUPOLKUJA 

149 Jyri Vuorinen TAIDETEOS MERKKINÄ 

150 Lasse Koskela & Lea Rojola LUKIJAN ABC-KIRJA 

151 Pertti Karkama & al. toim. ÄLYMYSTÖN JÄLJILLÄ 

152 Katariina Eskola toim. ELÄMYSTEN JÄLJILLÄ 

153 Pirjo Lyytikäinen toim. DEKADENSSI 

154 Vesa Heikkinen & al. toim. TUPPISUINEN MIES 

155 Bo Lönnqvist & al. toim. KULTTUURIN MUUTTUVAT KASVOT 

156 Sari Näre toim. TUNTEIDEN SOSIOLOGIAA | 

157 Sari Näre toim. TUNTEIDEN SOSIOLOGIAA II 

158 Jyrki Pöysä & Anna-Leena Siikala toim. AMOR, GENUS & FAMILIA 

159 Tuija Laine toim. VIERASKIELINEN KIRJALLISUUS SUOMESSA RUOTSIN 
VALLAN AIKANA 

160 Lea Laitinen & Lea Rojola toim. SANAN VOIMA 

161 Pertti Karkama KULTTUURI JA DEMOKRATIA 

162 Teppo Korhonen TEKNIIKKAA, TAIDETTA JA TAIKAUSKOA 

163 Päivikki Suojanen USKONTOTIETEEN PORTAILLA 

164 Irja Seurujärvi-Kari toim. BEAIVVI MÄNÄT 

165 Matti Kamppinen AJAT MUUTTUVAT 

166 Pertti Lassila RUNOILIJA JA RUMPALI 

167 Timo Joutsivuo & al. toim. RENESSANSSIN TIEDE 

168 Juhani Niemi KIRJALLINEN ELÄMÄ 

169 liro Kajanto LATINA, KREIKKA JA KLASSINEN HUMANISMI SUOMESSA 

170 Juha Pentikäinen toim. Lars Levi Laestadius LAPPALAISTEN MYTOLO- 
GIAN KATKELMIA 

171 Jyri Vuorinen AITOJA JA ALUEITA 

172 Pekka Pesonen toim. VENÄLÄINEN FORMALISMI 

173 Johanna Ruusuvuori, Markku Haakana & Liisa Raevaara toim. 
INSTITUTIONAALINEN VUOROVAIKUTUS 

174 Outi Alanko & Tiina Käkelä-Pumala toim. 
KIRJALLISUUDENTUTKIMUKSEN PERUSKÄSITTEITÄ 

175 Kari Immonen & Maarit Leskelä-Kärki toim. KULTTUURIHISTORIA 

176 Marjatta Rahikainen & Tarja Räisänen toim. "TYÖLLÄ EI OO KUKKAAN 
RIKASTUNNA” 

177 Jorma Kalela & Ilari Lindroos toim. JOKAPÄIVÄINEN HISTORIA 

178 Sulevi Riukulehti, Anssi Halmesvirta & Kari Pöntinen POLITIIKKAA 
LASTENKIRJOISSA 

179 Ilmari Vesterinen & Bo Lönngvist toim. PANDORAN LIPAS 

180 Riho Grünthal toim. ENNEN MUINOIN 

181 Erkki Pihkala SUOMI MAAILMANTALOUDESSA KESKIAJALTA EU- 
SUOMEEN 

182 Vesa Heikkinen toim. VIRKAPUKUINEN KIELI 

183 Matti Kamppinen TULEVAT AJAT JA TEKNOLOGIA 

184 Oiva Kuisma toim. SUOMALAINEN ESTETIIKKA 1900-LUVULLA 

185 Tuomas Heikkilä & Maiju Lehmijoki-Gardner KESKIAJAN KIRKKO 

186 Helena Saarikoski toim. TANSSI TANSSI 

187 Sanna Aaltonen & Päivi Honkatukia TULKINTOJA TYTÖISTÄ 

188 Jukka Sarjala MITEN TUTKIA MUSIIKIN HISTORIAA? 

189 Marja-Liisa Honkasalo, Ilka Kangas & Ullamaija Seppälä toim. SAIRAS, 
POTILAS, OMAINEN 

190 Hannele Jönsson-Korhola, Anna-Riitta Lindgren MONENA SUOMI 
MAAILMALLA 

191 Vesa Haapala toim. KUVIEN KEHÄSSÄ 

192 Päivi Mehtonen POETRIA NOVA 

193 Ilmari Vesterinen KELTAISENMEREN TAKANA 

194 Kimmo Saaristo toim. HYVÄÄ PAHAA ROCK 'N' ROLL 

195 Urpo Kovala & Tuija Saresma toim. KULTTIKIRJA 

196 Sanna Talja & Sari Tuuva toim. TIETOTEKNIIKKASUHTEET 

197 Lasse Koskela & Pasi Lankinen OPAS KAUNOKIRJALLISUUDEN 
LUKEMISEEN 

198 Marjo Mela & Pirjo Mikkonen toim. SUOMI KAKKONEN 

199 Taina Kaivola & Hannele Rikkinen NUORET YMPÄRISTÖISSÄÄN 

200 Tom Sjöblom DRUIDIT 

201 Maija-Leena Hänninen & Maijastina Kahlos toim. ROOMALAISTA ARKEA 
JA JUHLAA 

202 Maarit Knuuttila & Jyrki Pöysä & Tuija Saarinen toim. SUULLA JA 
KIELELLÄ 

Sari Katajala-Peltomaa & Raisa Maria Toivo PAHOLAINEN, NOITUUS JA 
MAGIA 

Riku Hämäläinen toim. POHJOIS-AMERIKAN INTIAANIUSKONNOT 
Outi Fingerroos toim. USKONNON PAIKKA 

Markku Haakana& Jyrki Kalliokoski toim. REFEROINTI JA 
MONIÄÄNISYYS 

Pirjo Lyytikäinen & al. toim. LAJIT YLI RAJOJEN 

Helena Saarikoski LEIKKIKENTILTÄ 

Eija Timonen PERINTEESTÄ MEDIAVIRTAAN 

Marja-Leena Sorjonen & Liisa Raevaara toim. ARJEN ASIOINTIA 

Jaana Hallamaa & al. toim. ETIIKKAA IHMISTIETEILLE 

Tuomas Martikainen toim. YLIRAJAINEN KULTUURI 

Anne Mäntynen & al. toim. GENRE — TEKSTILAJI 

Outi Fingerroos & al. toim. MUISTITIETOTUTKIMUS 

Tapani Lehtinen KIELEN VUOSITUHANNET 

Marjo Mela & Pirjo Mikkonen SUOMI KAKKONEN JA KIRJALLISUUDEN 
OPETUS 

Satu Grünthal & Elina Harjunen toim. NÄKÖALOJA ÄIDINKIELEEN JA 
KIRJALLISUUTEEN 

Heikki Pihlajamäki, Virpi Mäkinen & Jussi Varkemaa KESKIAJAN 
OIKEUSHISTORIA 

Hanna Lappalainen ja Liisa Raevaara toim. KIELI KIOSKILLA 

Sara Routarinne & Tuula Uusi-Hallila NUORET KIELIKUVASSA 

Terhi Ainiala, Minna Saarelma & Paula Sjöblom NIMISTÖNTUTKIMUKSEN 
PERUSTEET 

Toni Lahtinen & Markku Lehtimäki toim. ÄÄNEKÄS KEVÄT 

Tuomas Martikainen, Tuula Sakaranaho & Marko Juntunen ISLAM 
SUOMESSA 

Sirpa Leppänen, Tarja Nikula & Leila Kääntä toim. KOLMAS KOTIMAINEN 
Jari Niemelä TALONPOIKA TOIMESSAAN 

Samuli Hägg, Markku Lehtimäki & Liisa Steinby toim. NÄKÖKULMIA 
KERTOMUKSEN TUTKIMISEEN 

Jyrki Kalliokoski ja Lari Kotilainen KIELET KOHTAAVAT 

Anna Idström & Sachico Sosa toim. KIELISSÄ KULTTUURIEN ÄÄNI 

Vesa Heikkinen toim. KIELEN PIIRTEET JA TEKSTILAJIT 

Maarit Grahn ja Maunu Häyrinen toim. KULTTUURITUOTANTO 

Lars Levi Laestadius LAPPALAISTEN MYTOLOGIAN KATKELMIA 

Veikko Anttonen USKONTOTIETEEN MAASTOT JA KARTAT 

Tuomas Martikainen ja Lotta Haikkola toim. MAAHANMUUTTO JA 
SUKUPOLVET 

Irja Seurujärvi-Kari, Risto Pulkkinen, Petri Halinen toim. SAAMEN- 
TUTKIMUS TÄNÄÄN 

Maria Laakso, Toni Lahtinen & Päivi Heikkilä-Halttunen toim. TAPION 
TARHOISTA TURKISTARHOILLE 

Siru Kainulainen, Karoliina Lummaa & Katja Seutu toim. TYÖMAANA 
RUNOUS 

Antti Salminen, Jukka Mikkonen & Joose Järvenkylä toim. KIRJALLISUUS 
JA FILOSOFIA 

238 Aino Mäkikallt & Liisa Steinby JOHDATUS KIRJALLISUUSANALYYSIIN 

239 Kaisa Ahvenjärvi & Leena Kirstinä KIRJALLISUUDEN OPETUKSEN 
KÄSIKIRJA 

240 Anna Rastas toim. KAIKILLE LAPSILLE. LASTENKIRJALLISUUS 
LIIKKUVASSA, MONIKULTTUURISESSA MAAILMASSA 

241 Anneli Kauppinen toim. OPPIMISTILANTEITA JA VUOROVAIKUTUSTA 

242 Aino Koivisto & Elise Nykänen toim. DIALOGI KAUNOKIRJALLISUUDESSA 

243 Outi Tuomi-Nikula, Riina Haanpää & Aura Kivilaakso toim. MITÄ ON 
KULTTUURIPERINTÖ? 

244 Pirjo Kristiina Virtanen, Lea Kantonen ja Irja Seurujärvi-Kari toim. 
ALKUPERÄISKANSAT TÄMÄN PÄIVÄN MAAILMASSA 

245 Marleena Mustola toim. LASTENKIRJA. NYT 

246 Johanna Isosävi ja Hanna Lappalainen toim. SAAKO SINUTELLA VAI 
TÄYTYYKÖ TEITITELLÄ? TUTKIMUKSIA EUROOPPALAISTEN KIELTEN 
PUHUTTELUKÄYTÄNNÖISTÄ 

247 Johanna Ahonen & Elina Vuola toim. USKONNON JA SUKUPUOLEN 
RISTEYKSIÄ 

248 Simo Häyrynen KULTTUURIPOLITIIKAN LIIKKUVAT RAJAT. KULTTUURI 
SUOMALAISESSA YHTEISKUNTAPOLITIIKASSA 

249 Elina Vuola toim. USKONTO JA KEHITYS. NÄKÖKULMIA SUOMALAISEEN 
KEHITYSYHTEISTYÖHÖN JA -TUTKIMUKSEEN 

250 Jukka Kortti MEDIAHISTORIA. VIESTINNÄN MERKITYKSIÄ JA 
MUODONMUUTOKSIA PUHEESTA BITTEIHIN 

251 Harri Kalha toim. KUMMAT KUVAT 

252 M.A. Castren, LUENTOJA SUOMALAISESTA MYTOLOGIASTA 

